A 
£ 


Pitys“: Gaška 


= 


ie: 


Už 


' 4 “ 
An aka į 

Bs aa rO I L 

"Ua B A 


J.K.ROWLING 


Iš anglų kalbos vertė 


ZITA MARIENĖ 


Alma littera 


VILNIUS / 2008 


UDK 820-93 Versta iš: 


Ro-179 J. K. Rowling 
HARRY POTTER AND THE 
DEATHLY HALLOWS 
Bloomsbury 2007 
Knygos apie Harį Poterį: 


Haris Poteris ir Išminties akmuo 
Haris Poteris ir Paslapčių kambarys 
Haris Poteris ir Azkabano kalinys 
Haris Poteris ir Ugnies taurė 

Haris Poteris ir Fenikso brolija 
Haris Poteris ir Netikras princas 
Haris Poteris ir Mirties relikvijos 


Copyright OJ. K. Rowling 2007 
Harry Potter, characters, names and related indicia are tra- 
demarks ot and O Warner Bros. Entertainment Inc. 2008 
O Vertimas į lietuvių kalbą, Zita Marienė, 2008 

ISBN 978-9955-24-892-7 O Leidykla „Alma littera“, 2008 


Šią knygą skiriu net septyniems: 
Neilui, Jessicai, Davidui, Kenzie, Di, Anne'ai ir tau, 
Jeigu iki pabaigos buvai ištikimas Hariui. 


O, žmonių padermės kentėjimai, 
veriantis mirštančiojo riksmas 
ir gyslą perkertantis kirtis, 
kraujo plūdimas, sielvartas, 
nepakeliamas prakeiksmas. 


Tačiau yra namuose vaistas, 

ne kur kitur, 0 ne, 

ne iš kitų, iš jų, 

jų kruvinų valdų. Mes giedam jums, 
tamsos dievai po žemėmis. 


Tad išklausykit, požemių galybės, 
Pasiųskite pagalbą, atsiliepkit. 
Palaiminkit vaikus, jiems dovanokit pergalę. 


Aischilas. Vyno aukotojai 


Mirtis pereina pasaulį, kaip draugai perplaukia jūrą, - jie visad gyvi 
vienas kitame. Mat jie negali be vienas kito, o meilė ir gyvenimas amži- 
ni. Šiame stebuklingame veidrodyje draugai mato vienas kito veidą, jų 
pokalbis laisvas ir taurus. Tokia tad bičiulystė: nors ir galima pasakyti, 
jog bičiuliai mirs, jų draugystė ir artumas išlieka, nes yra nemirtingi. 


William Penn. Nauji vienumos vaisiai 


PIRMAS SKYRIUS 


Tamsos Valdovas sugrįžta 


Abu vyrai siauroje mėnesienos užlietoje gatvelėje atsirado lyg iš niekur. 
Juos skyrė keletas jardų. Akimirką jie stovėjo įsitempę, burtų lazdeles 
nukreipę vienas kitam į krūtinę, paskui, atpažinę kits kitą, lazdeles įsikišo 
į apsiaustus ir nuskubėjo ton pačion pusėn. 

— Yra naujienų? — paklausė aukštesnysis. 

— Pačių geriausių, - atsakė Severas Sneipas. 

Gatvelės pakraščiu iš kairės kerojo žemi gervuogių brūzgynai, iš 
dešinės ėjo aukšta dailiai apkarpyta gyvatvorė. Ilgi apsiaustai plakėsi į 
vyrų kojas. 

— Maniau, kad pavėluosiu, - tarė Jakslis. Stambus jo veidas tolydžio 
šmėkščiojo mėnesienos properšose tarp nusvirusių medžių šakų. - Buvo 
sudėtingiau, negu tikėjausi. Tačiau turiu vilties, kad jis bus patenkintas. 
Esat įsitikinęs, kad būsite gražiai priimtas? 

Sneipas linktelėjo, bet nieko nesakė. Jie pasuko dešinėn, kur prasidėjo 
plati alėja. Už didingų kaliojo plieno vartų, pastojusių vyrams kelią, į 
tolį driekėsi aukšta gyvatvorė. Nė vienas nesulėtino žingsnio: tylėdami 
kilstelėjo kairę ranką tarsi atiduodami pagarbą ir perėjo per tamsų plieną 
lyg per dūmus. 

Kukmedžių gyvatvorės sugėrė vyrų žingsnius. Kažkur dešinėje kažkas 
sučežėjo; Jakslis vėl išsitraukė lazdelę, nukreipė ją bendrakeleiviui virš 
galvos, bet paaiškėjo, kad triukšmadarys tėra baltas it sniegas povas, 
išdidžiai žingsniuojantis gyvatvorės viršumi. 

— Jis visada plačiai gyveno, Liucijau. Povai... - Jakslis prunkštelėjęs 
įsikišo lazdelę. 


HakRis PoTERIS 


Tiesios alėjos gale iš tamsos išniro prašmatnūs dvaro rūmai. Pirmo 
aukšto languose rombiniais stiklais degė žiburiai. Kažkur tamsiame sode 
už gyvatvorės čiurleno fontanas. Po kojų grikšėjo žvyras. Sneipas su 
Jaksliu nuskubėjo prie didžiųjų durų, durys jiems prisiartinus atsivėrė į 
vidų, nors jų, atrodo, niekas neatidarė. 

Holas buvo erdvus, blausiai apšviestas ir gausiai išpuoštas, kone visas 
akmenines grindis dengė nuostabus kilimas. Skubančius Sneipą ir Jakslį 
lydėjo blyškiaveidžių portretų akys. Abu vyrai akimirksnį stabtelėjo prie 
sunkių medinių durų, ir Sneipas pasuko bronzinę rankeną. 

Svetainė buvo pilna tylinčių žmonių, jie sėdėjo prie pailgo raižyto 
stalo. Kiti kambario baldai buvo atsainiai sustumti prie sienų. Svetainę 
apšvietė tik ugnis, ūžianti židinyje po puošnia marmuro atbraila, virš 
kurios kabėjo veidrodis paauksuotais rėmais. Sneipas su Jaksliu sustojo 
tarpduryje. Akims apsipratus su prieblanda, jos nukrypo į nepaprastą 
vaizdą viršuje: ties stalu žemyn galva kabėjo bežadė figūra, lėtai besi- 
sukanti lyg ant nematomos virvės ir atsispindinti veidrodyje, taip pat 
blizgančiame stalviršyje. Nė vienas sėdinčiųjų apačioje nežiūrėjo į šią 
keistenybę, išskyrus baltaveidį jaunuolį tiesiai po kabančiu žmogumi. 
Jis, atrodo, neįstengė nežvilgčioti aukštyn. 

— Sveiki, Jaksli, Sneipai, - galustalėje prabilo plonas, aiškus balsas. — 
Vos nepavėlavote. 
tik jo siluetą. Tačiau kai priėjo arčiau, išvydo glotnų gyvatišką veidą su 
plyšeliais vietoj šnervių ir degančiomis raudonomis akimis su statme- 
nais vyzdžiais. Veidas buvo toks baltas, jog tarsi skleidė perlų spalvos 
šviesą. 

— Severai, sėdi čia, - parodė Voldemortas į kėdę greta savęs, - Jaksli, 
šalia Dolohovo. 

Abudu atsisėdo kur nurodyta. Visų akys nukrypo į Sneipą, Volde- 
mortas irgi pirmiausia kreipėsi į jį: 

— Nagi? 

I + Tamsos VaLDOVAS SUGRĮŽTA 


— Valdove, Fenikso brolija kitą šeštadienį sutemus ketina Harį Poterį 
išgabenti iš dabartinės priebėgos. 

Figūros aplink stalą sukluso: vienos sustingo, kitos ėmė muistytis, bet 
visos sužiuro į Sneipą ir Voldemortą. 

- Šeštadienį sutemus, - pakartojo Voldemortas. Jo raudonos spangės 
taip įsmigo į juodas Sneipo akis, jog kai kurie nusisuko, matyt, bijodami, 
kad jų pačių nenutvilkytų tasai žiaurus žvilgsnis. Tačiau Sneipas ramiai 
žvelgė Voldemortui į veidą, ir po valandėlės belūpę Voldemorto burną 
iškreipė kažkas panašaus į šypseną. 

— Gerai. Labai gerai. Ir ši Žinia atėjusi... 

— Iš mūsų aptartojo šaltinio, - užbaigė Sneipas. 

— Valdove... - Jakslis užsikvempė ant stalo. Visi atsigręžė į jį. - Valdo- 
ve, aš girdėjau kitaip. - Jakslis palaukė, bet Voldemortui tylint kalbėjo 
toliau: - Auroras Dolišas prasitarė, kad Poteris nebus judinamas iki 
trisdešimtos, berniūkščio septynioliktojo gimtadienio išvakarių. 

Sneipas nusišypsojo. 

— Mano informatoriai pranešė, kad planuojamas klaidinamasis ma- 
nevras, turbūt jie turėjo galvoje kaip tik tai. Nėra abejonės, kad Dolišas 
apkerėtas Supainiojimo kerais. Jis ne pirmą kartą nuo jų nukenčia. 

— Valdove, užtikrinu, kad jis kalbėjo labai įsitikinęs, — tarė Jakslis. 

— Jeigu užkerėtas, aišku, kad kalbėjo įsitikinęs, - atšovė Sneipas. - Ga- 
liu garantuoti, Jaksli, kad Aurorų štabas daugiau nesirūpins Hario Poterio 
saugumu. Brolija mano, kad mes prasiskverbėme į Ministeriją. 

— Nors dėl vieno dalyko Brolija neapsiriko, ar ne? — prabilo kresnas 
žmogelis netoli Jakslio ir kimiai sukikeno. Vienas kitas žmogus prie stalo 
irgi susijuokė. 

Voldemortas nesijuokė. Pakėlė akis į besisukantį virš galvos kūną ir 
kažko susimąstė. | 

— Valdove, - mygo Jakslis, - Dolišas mano, kad berniūkštį pergabens 
visas Aurorų būrys... 

Voldemortas kilstelėjo didelę baltą ranką, ir Jakslis beregint užsičiaupė 
piktai žiūrėdamas, kaip Voldemortas klausia Sneipą: 

— Kur tada jie paslėps vaikėzą? 

— Vieno Brolijos nario namuose, - atsakė Sneipas. - Pasak informatorių, 
tie namai apsaugoti visais įmanomais būdais, kokie tik prieinami Minis- 
terijai ir Brolijai. Manau, maža vilčių jį paimti iš ten, Valdove, nebent iki 
kito šeštadienio Ministerija žlugtų, tada galėtume atskleisti ir panaikinti 
tiek užkeikimų, kad prasiskverbtume į objektą. 

— Na, Jaksli? - kreipėsi Voldemortas per visą stalą. Raudonose jo 
akyse keistai žibėjo ugnies atšvaitai. - Ar Ministerija žlugs iki kito šeš- 
tadienio? 

Vėl visi atsisuko į Jakslį. Šis atlošė pečius. 

— Valdove, dėl šito turiu gerų naujienų. Labai sunkiai ir didžiulėmis pa- 
stangomis man pavyko Pijų Bukagalvį užkeikti Valdymo užkeikimu. 

Ši žinia Jakslio stalo kaimynams padarė įspūdį. Dolohovas, vyriškis 
pailgu perkreiptu veidu, paplojo jam per nugarą. 

— Tai jau pradžia, - tarė Voldemortas. - Bet Bukagalvis tėra vienas 
žmogus. Prieš man pradedant veikti mūsų Žmonės turi apsupti Skrim- 
džerą. Vienas nesėkmingas pasikėsinimas į ministro gyvybę smarkiai 
nublokš mane atgal. 

— Taip, Valdove, tiesa, bet, kaip Magiškosios policijos departamento 
vadovas, Bukagalvis nuolat bendrauja ne tik su pačiu ministru, bet ir 
su kitų departamentų vadovais. Dabar, kai kontroliuojame tokį aukštą 
valdininką, bus lengva užvaldyti ir kitus, tada jie visi padės nuversti 
Skrimdžerą. 

— Jeigu tik mūsų bičiulis Bukagalvis neišsiduos nespėjęs atversti 
kitų, - metė Voldemortas. — Šiaip ar taip, maža vilties, kad iki kito šeš- 
tadienio Ministerija taptų man pavaldi. Jei negalime berniūkščio paimti, 
kai pasieks tikslą, reikia tai padaryti jo kelionės metu. 

— Mes turime vieną pranašumą, Valdove, - įsiterpė Jakslis, aiškiai 
pasiryžęs pelnyti savo dalį pagyrimų. - Turime keletą savų Žmonių 
Magiškojo transporto departamente. Jeigu Poteris sumanys keliauti oru 
arba per Kelionmilčių skrydžių tinklą, iškart sužinosime. 

— Jis nekeliaus nei taip, nei taip, - tarė Sneipas. - Brolija vengia visų 
keliavimo būdų, kuriuos valdo ar prižiūri Ministerija, - jie nepasitiki 
viskuo, kas susiję su Ministerija. 

— Juo geriau, - tarė Voldemortas. — Jis bus priverstas judėti atvirai. 
Bus kur kaš lengviau paimamas. — Vėl dirstelėjęs į palengva besisukantį 
kūną, Voldemortas pasakė: - Aš pats pasirūpinsiu berniūkščiu. Pernelyg 
daug klaidų padaryta. Kai kurios buvo mano. Poteris gyvas veikiau dėl 
mano klaidų, o ne dėl savo pergalių. 

Draugija aplink stalą bailiai žiūrėjo į Voldemortą: kiekvienas bijojo likti 
kaltas, kad Haris Poteris tebėra gyvas. Bet Voldemortas kalbėjo labiau 
sau negu jiems ir vis dirsčiojo į bežadį kūną viršuje. 

— Aš buvau nerūpestingas, todėl nuo manęs nusisuko sėkmė, sugadi- 
nanti net geriausiai parengtus planus. Tačiau dabar aš gudresnis. Suprantu 
tai, ko nesupratau pirma. Aš turiu nukauti Harį Poterį ir tai padarysiu. 

Lyg atsiliepdamas į šiuos žodžius, nuaidėjo baisus pratisas kančios 
ir skausmo kupinas riksmas. Daugelis sėdinčiųjų krūptelėję sužiuro 
apačion, nes dejonė atsklido lyg iš po kojų. 

— Kirmi, - tokiu pat mąsliu, ramiu tonu tarė Voldemortas, neatitrauk- 
damas akių nuo siūbuojančio kūno, -argi nebuvau liepęs tau pasirūpinti, 
kad belaisvė tylėtų? 

— Taip, Va... Valdove, -išlemeno žmogutis ties stalo viduriu, toks ma- 
žas, kad kėdė atrodė tuščia. Nusiritęs nuo kėdės, jis iškurnėjo iš kambario. 
Paskui jį driekėsi keistas sidabrinis švytėjimas. 

— Kaip jau minėjau, - toliau kalbėjo Voldemortas, vėl Žiūrėdamas į 
sunerimusius bendrininkų veidus, - dabar esu gudresnis. Pavyzdžiui, 
prieš man leidžiantis nukauti Poterio vienas jūsų turės paskolinti burtų 
lazdelę. 

Veidai aplinkui apstulbo, lyg jis būtų paskelbęs, kad norės pasiskolinti 
kurio nors ranką. 

— Savanorių nėra? - paklausė Voldemortas. - Nagi nagi... Liucijau, 
nematau jokios priežasties, dėl kurios tau dar reikėtų lazdelės. 

Liucijus Smirdžius pakėlė galvą. Jo veidas atrodė pageltęs, akys įdu- 
busios, paakiai juodi. 

— Valdove? - kimiai prabilo jis. 

— Lazdelę, Liucijau. Atiduok lazdelę. 

— Aš... 

Smirdžius pašnairavo į savo pačią. Ji žiūrėjo tiesiai prieš save, išba- 
lusi kaip ir jis, ilgi geltoni plaukai palaidi gulėjo ant nugaros. Po stalu 
ji spustelėjo vyrui riešą. Smirdžius iškart išsitraukė lazdelę ir perdavė 

— Kokia? 

— Guobos, Valdove, - sukuždėjo Smirdžius. 

— O šerdis? 

— Slibino... Slibino širdies styga. 

— Gerai. - Išsitraukęs savo lazdelę, Voldemortas palygino ilgumą. 

Liucijus Smirdžius nejučia kilstelėjo ranką lyg tikėdamasis vietoj sa- 
vosios gauti Voldemorto lazdelę. Voldemortas judesį pastebėjo ir plėšriai 
išplėtė akis. 

— Tau atiduoti lazdelę, Liucijau? Savo lazdelę? 

Kai kas sukikeno. 

— Aš tau dovanojau laisvę, Liucijau, nejaugi dar maža? Bet pastebė- 
jau, kad pastaruoju metu tu ir tavo šeima nelabai linksmi... Kuo mano 
viešnagė tavęs netenkina, Liucijau? 

— Niekuo... Niekuo, Valdove! 

— Nemeluok, Liucijau... 

Tylus šnypštimas, atrodo, nesiliovė ir susičiaupus žiauriajai burnai. 
Keli burtininkai nesusilaikę sudrebėjo, nes šnypštimas darėsi vis garses- 
nis, o per grindis po stalu ėmė šliaužti kažkas sunkus. 

Ant Voldemorto krėslo iš lėto užsirioglino didžiulė gyvatė ir pamažu 
užšliaužė jam ant pečių; ji buvo vyro šlaunies storumo, akys statmenais 
vyzdžiais nemirksėjo. Tebežiūrėdamas į Liucijų Smirdžių, Voldemortas 
išsiblaškęs ilgais plonais pirštais paglostė padarą. 

— Kodėl Smirdžiai tokie nepatenkinti savo dalia? Argi ne mano sugrį- 
žimo, ne mano galybės jie troško šitiek metų? 

— O taip, Valdove, - patikino Liucijus Smirdžius, drebančia ranka 
nusibraukdamas nuo panosės prakaitą. - Mes tikrai troškome - tebe- 
trokštame. 

Smirdžiaus žmona, sėdinti jam iš kairės, keistai linktelėjo it medinė, 
nusukusi akis nuo Voldemorto ir gyvatės. Dešinėje sūnelis Drakas, 
spoksantis į nejudrų kūną viršuje, staigiai žvilgtelėjo į Voldemortą ir 
išsigandęs vėl nuleido akis. 

— Valdove, - susijaudinusi prabilo tamsiaplaukė moteris, - mums 
garbė, kad apsistojote čia, mūsų šeimos namuose. Nėra didesnio malo- 
numo. 

Ji sėdėjo šalia sesers tokia nepanaši į ją - juodais plaukais ir užvirtusiais 
akių vokais, visai kitokios laikysenos ir elgesio; Narcisa buvo įsitempusi 
ir negyvu veidu, o Belatriks palinko į Voldemortą, mat žodžių nepakako 
atsidavimui išreikšti. 

— Nėra didesnio malonumo... - pakartojo Voldemortas ir pakreipęs 

Jos veidas užkaito, akyse sužibo laimės ašaros. 

— Valdovas žino, kad aš kalbu tiesą. 

— Nėra didesnio malonumo... Net palyginti su tuo džiaugsmu, kuris 
jūsų šeimą ištiko aną savaitę? 

— Nesuprantu, apie ką kalbate, Valdove. 

— Apie tavo dukterėčią, Belatriks. Ir jūsų, Liucijau ir Narcisa. Ji ką tik 
ištekėjo už vilkolakio Remo Lubino. Turite kuo didžiuotis. 

Aplink stalą nuvilnijo niekinamas juokas. Daugelis pašaipiai su- 
sižvalgė, vienas kitas trenkė į stalą kumščiu. Dičkė gyvatė, suerzinta 
neišgirdo džiūgaudami, kad Belatriks su Smirdžiumi taip pažeminti. 
Belatriks veidą, ką tik džiugiai nuraudusį, išmušė bjaurios raudonos 
dėmės. 

— Valdove, ji nėra mūsų dukterėčia! - sušuko Belatriks visiems links- 
mai klegant. - Mes... aš ir Narcisa... sesers nesame mačiusios nuo pat tos 
dienos, kai ji ištekėjo už Purvakraujo. Nei ši mergiščia, nei tas gyvulys, 
už kurio ji ištekėjo, neturi nieko bendro su mumis. 

— Ką tu pasakysi, Drakai? - paklausė Voldemortas tyliai, bet jo balsas 
permušė pašaipius šūksnius ir juoką. - Ar prižiūrėsi jauniklius? 
delbusį akis sterblėn, ir susidūrė su motinos žvilgsniu. Ji vos pastebimai 
linktelėjo ir vėl įsmeigė negyvą žvilgsnį į sieną. 

— Gana, - pasakė Voldemortas, glostydamas įniršusią gyvatę. - Gana. 

Juokas iškart nuščiuvo. 

— Į daugelį mūsų seniausių šeimų kamienų pamažu įsimetė liga, - kal- 
bėjo jis. Sulaikiusi kvapą, Belatriks žiūrėjo į jį maldaujančiom akim. - Jį 
reikia apgenėti, kad būtų sveikas, tiesa? Nukirsti šakas, kurios kenkia 
viso medžio sveikatai. 

— Taip, Valdove, - sukuždėjo Belatriks, ir jos akys vėl paplūdo dėkin- 
gumo ašaromis. - Pirma proga! 

— Gausite tokią progą, - pažadėjo Voldemortas. - Ir jūsų šeimoje, ir 
pasaulyje... išpjausim pūliuojančias piktžaizdes, kad liktų tiktai grynas 
kraujas... 

Voldemortas kilstelėjo Liucijaus Smirdžiaus burtų lazdelę ir, nukrei- 
pęs į virš stalo besisukančią figūrą, lengvai kryptelėjo. Figūra atgijusi 
sudejavo ir ėmė traukyti nematomus pančius. 

— Ar pažįsti mūsų viešnią, Severai? - paklausė Voldemortas. 

Sneipas pakėlė akis į viršuje kybantį veidą. Visi Mirties Valgytojai 
sužiuro į belaisvę tarsi gavę leidimą rodyti smalsumą. Pasisukusi į ugnį, 
moteris išgąstingai pašaukė: 

- Severai, gelbėk! 

— Skubu, — burbtelėjo Sneipas. Belaisvė vėl iš lėto pasisuko šonu. 

— O tu, Drakai? - paklausė Voldemortas, laisvąja ranka glostydamas 
gyvatę. Drakas staigiai papurtė galvą. Moteriai atgavus sąmonę, jis, at- 
rodo, neturėjo jėgų į ją Žiūrėti. 

— Tačiau nenorėjai lankyti jos pamokų, - tarė Voldemortas. - Tiems, 
kurie dar nežino, pranešu, kad mes susirinkome prie Čeritės Berbidž, 
kuri iki tol dėstytojavo Hogvartso burtų ir kerėjimo mokykloje. 

Aplink stalą visi sukruto. Drūta susikūprinusi moteriškė smailiais 
dantimis pašaipiai sukvakėjo. 

- Taip, profesorė Berbidž raganų ir burtininkų vaikus mokė apie Žio- 
barus... Kuo jie skiriasi nuo mūsų... 

Vienas Mirties Valgytojas nusispjovė ant grindų. Čeritė Berbidž vėl 
pasisuko į Sneipą. 

— Severai, maldauju... 

— Tylėt, - įsakė Voldemortas, vėl kryptelėdamas Smirdžiaus lazdelę, 
ir Čeritė nutilo kaip užsiūta. - Nesitenkindama tuo, kad gadina ir teršia 
burtininkų vaikams protus, aną savaitę profesorė Berbidž į „Magijos 
žinias“ pasiuntė straipsnį, karštai ginantį Purvakraujus. Burtininkai, 
teigė ji, turi susitaikyti su jų išminties ir magijos vagimis. Grynakraujų 
mažėjimas, sako profesorė Berbidž, yra didžiai pageidautinas reiškinys... 
Ji norėtų, kad mes visi susiporuotume su Žiobarais... arba, be abejonės, 
ir su vilkolakiais... 

Dabar niekas nebesijuokė: Voldemorto balsas buvo sklidinas paniekos 
ir pykčio. Trečią kartą Čeritė Berbidž pasisuko į Sneipą. Ašaros lašėjo 
ant nukarusių jos plaukų. Sneipas žiūrėjo į ją visiškai abejingai, kol ji iš 
lėto vėl nusisuko. 

— Avada kedavra. 

Žalias žaibas nutvieskė kiekvieną kambario kertelę. Čeritė nudribo, 
net stalas sudrebėjo ir sugirgždėjo. Keli Mirties Valgytojai persigandę 
atšlijo. Drakas nuvirto nuo kėdės. 

— Vakarienė, Nadžine, - tyliai tarė Voldemortas, ir dičkė gyvatė nuo 
jo peties nuslydo ant nublizginto stalo. 


ANTRAS SKYRIUS 


In memoriam 


Hariui bėgo kraujas. Kairiąja suspaudęs dešinės rankos pirštą ir pa- 
nosėj keiksnodamas, jis pečiu pastūmė miegamojo duris. Trekštelėjo 
porcelianas - jis atsistojo ant atšalusios arbatos puodelio, pastatyto už 
kambario durų. 

— Koks vel... 

Haris apsidairė: Ligustrų gatvės ketvirto numerio laiptų aikštelė 
buvo tuščia. Galbūt arbatos puodelis - atseit gudrūs Dudlio spąstai. 
Laikydamas kraujuojančią ranką pakeltą, Haris kita ranka sušlavė šukes 
ir sumetė jas į jau pilną šiukšliadėžę kambaryje. Tada nušlepsėjo į vonią 
pakišti piršto po čiaupu. 

Kvaila, beprasmiška ir pikta nors nusišauk, kad dar keturias dienas 
jam negalima panaudoti magijos. Tačiau turėjo prisipažinti, kad įpjauto 
piršto nebūtų įveikęs. Jis taip ir neišmoko gydyti žaizdų. Kai pagalvoji, 
ypač prisiminęs artimiausius planus, šitai atrodo didelė magiškojo išsi- 
lavinimo spraga. Nutaręs nepamiršti, kad reikia paklausti Hermionos, 
kaip tai daroma, jis atvyniojo ilgą juostą tualetinio popieriaus, sušluostė 
išsiliejusią arbatą ir grįžo į miegamąjį užtrenkęs duris. 

Visą rytą Haris tuštino mokyklinį lagaminą, sukrautą prieš šešerius 
metus. Visų kitų mokslo metų pradžioje jis tik peržiūrėdavo viršuti- 
nius lagamino sluoksnius pakeisdamas kai kuriuos daiktus naujais, bet 
ant dugno palikdavo nuolatinį šlamštą - senas plunksnas, džiovintas 
vabzdžių akis, puskojines be poros. Prieš kelias minutes įgrūdęs ranką į 
visą šitą mėšlą, Haris pajuto, kaip dešinės rankos bevardį pirštą pervėrė 
skausmas, ir ištraukęs ranką pamatė bėgant kraują. 

Toliau darbavosi atsargiau. Atsiklaupęs šalia lagamino, jis pagraibė 
dugną ir, ištraukęs seną ženkliuką su jo paviršiuje blausiai besikai- 
taliojančiais užrašais PAREMKIME SEDRIKĄ DIGORĮ ir POTERIS 
ŠLYKŠTUKAS, paskui išgriebęs seną, sutrūkinėjusį Skundiklį ir auk- 
sinį medalioną, kuriame gulėjo paslėptas raštelis, pasirašytas R. A. B., 
pagaliau pamatė aštrią briauną, į kurią prieš valandėlę įsipjovė pirštą. 
Iškart atpažino, kas tai: šukelė stebuklingo veidrodėlio, kurį jam buvo 
dovanojęs amžinatilsį krikštatėvis Sirijus. Haris padėjo šukelę ir atsar- 
giai apieškojo visą lagaminą, tačiau iš paskutinės krikštatėvio dovanos 
tebuvo likusios stiklo kruopelės, prilipusios prie pamušalo ant paties 
dugno. 
akį. Tada padėjo šukę ant šviežio „Magijos Žinių“ numerio, dar neskai- 
tyto, ir pabandė versdamas lagamine gulintį šlamštą užgniaužti staiga 
užplūdusius liūdnus prisiminimus, gailesčio ir ilgesio dūrius, kuriuos 
sukėlė sudužusio veidrodžio šukelė. 

Jis užtruko dar vieną valandą, kol galutinai ištuštino lagaminą, išmetė 
kas nereikalinga, o visa kita sudėliojo į dvi krūvas: ko dar reikės ir ko 
nebereikės. Mokyklinė ir kvidičo apranga, katilas, pergamento ritiniai, 
plunksnos ir dauguma vadovėlių atgulė į kertę ir turėjo likti čia. Įdomu, 
kur juos dės tetulė su dėde. Galbūt sudegins vidury nakties tarsi kokio 
baisaus nusikaltimo įkalčius. Žiobariški drabužiai, neregimasis apsiaus- 
tas, eliksyrų gaminimo rinkinys, keletas knygų, Hagrido kitados duotas 
fotografijų albumas, laiškų ryšulėlis ir burtų lazdelė jau buvo sudėti į 
seną kuprinę. Jos priekinėje kišenėje gulėjo Plėšiko planas ir medalionas 
su rašteliu, pasirašytu R. A. B. Medalionas gavo tokią garbingą vietą ne 
todėl, kad būtų buvęs vertingas, - visais atžvilgiais buvo bevertis, - o 
dėl to, kiek kainavo jį gauti. 

Ant rašomojo stalo šalia sniego baltumo pelėdos Hedvigos liko gulėti 
solidi laikraščių krūva: po vieną kiekvienai dienai, kurią Haris praleido 
Ligustrų gatvėje šią vasarą. 


HakRis PoTERIS 


Jis atsistojo, pasirąžė ir nuėjo prie stalo. Hedviga net nekrustelėjo, kai 
jis ėmė vieną po kito svaidyti laikraščius į šiukšlių krūvą; pelėda miegojo 
arba apsimetė — ji pyko ant Hario už tai, kad pastaruoju metu jis mažai 
išleisdavo ją iš narvelio. 

Artėdamas prie laikraščių krūvos apačios, Haris sulėtino tempą, 
mat ieškojo vieno tokio numerio, turėjusio ateiti tuoj po to, kai jis grįžo 
į Ligustrų gatvę vasaroti; prisiminė jame buvus paminėta, kad išėjo iš 
darbo Čeritė Berbidž, Hogvartse dėsčiusi žiobarotyrą. Pagaliau rado. 
Atsivertęs dešimtą puslapį, Haris klestelėjo ant kėdės prie stalo ir per- 
skaitė ieškotąjį straipsnį. 


IN MEMORIAM ALBUI DUMBLDORUI. Elfijas Doudžas 

Su Albu Dumbldoru susipažinau vienuolikos metų, pirmą mūsų dieną 
Hogvartse. Mudu sujungė abipusė simpatija — tikriausiai todėl, kad abu 
jautėmės svetimi. Prieš pat mokslo metus aš užsikrėčiau slibinų vėja- 
raupiais, taigi, nors jau negalėjau užkrėsti kitų, spuoguota ir išblyškusi 
fizionomija neskatino su manimi bendrauti. Albas savo ruožtu į Hogvartsą 
atvyko prislėgtas nepageidautino išgarsėjimo naštos. Vos prieš metus jo 
tėvas Persifalis buvo nuteistas žiauriai užpuolęs tris jaunus Žiobarus. 
Įvykis buvo plačiai ištrimituotas. 

Albas niekad neneigė, kad jo tėvas (vėliau mires Azkabane) įvykdė 
nusikaltimą; priešingai, kai aš įsidrąsinęs paklausiau, jis atsakė žinąs, 
jog tėvas buvo kaltas. Daugiau Dumbldoras atsisakė kalbėti apie tą liū- 
dną įvykį, nors daugelis mėgino jį klausinėti. Kai kas netgi gyrė jo tėvo 
poelgį manydami, kad ir Albas nekenčia Žiobarų. Jie visi smarkiai klydo: 
kiekvienas, kuris pažinojo Albą, būtų paliudijęs, kad jis niekada nerodė 
nė menkiausio priešiškumo Žiobarams. Iš tiesų, ryžtingai stojęs ginti 
Žiobarų teisių, vėlesniais metais jis įgijo daugybę priešų. 

Tačiau per kelis mėnesius pats Albas išgarsėjo labiau už tėvą. Pirmųjų 
mokslo metų pabaigoje apie jį jau visi kalbėjo ne kaip apie Žiobarų nekentėją, 
0 kaip apie visų laikų gabiausią šios mokyklos mokinį. Tie, kurie turėjome 

garbės būti jo draugais, ne tik naudojomės jo pagalba ir padrąsinimais, 
kuriuos jis dosniai dalydavo, bet ir ėmėme jį pavyzdžiu. Vėliau jis man 
prisipažino jau tada supratęs, jog jam didžiausias malonumas - mokyti. 

Jis ne tik laimėdavo visas mokykloje įsteigtas premijas, bet ir nuolat 
susirašinėjo su žymiausiais savo laikų magijos veikėjais, tarp jų su Ni- 
kolu Flameliu, garsiuoju alchemiku, Batilda Maišine, žymia istorike, ir 
Adalbertu Vaflingu, magijos teoretiku. Keli jo darbai buvo išspausdinti 
moksliniuose leidiniuose, tokiuose kaip „Šiuolaikinė transfigūracija“, „Ke- 
rėjimo sunkumai“ ir „Eliksyrininko vadovas“. Atrodė, jog Dumbldoras 
padarys žaibišką karjerą, vienintelis klausimas, kada jis taps ministru. 
Nors vėlesniais metais dažnai būdavo pranašaujama, kad jis jau jau gauna 
šį postą, pats niekada netroško būti ministru. 

Po trejų metų į Hogvartso mokyklą įstojo Albo brolis Aberfortas. Jie 
buvo nepanašūs: Aberfortas niekada nemėgo sėdėti prie knygų ir, ne taip 
kaip Albas, ginčus mieliau spręsdavo dvikova, o ne protinga diskusija. 
Tačiau neteisinga būtų manyti, kaip kai kurie darė, kad broliai nebuvo 
draugai. Jie sugyveno visiškai gražiai, kiek įmanoma tokiems skirtingiems 
berniukams. Aberforto naudai reikia pasakyti, kad gyventi Albo šešėlyje 
negalėjo būti itin smagu. Būdamas jo draugu kiekvienas rizikavo būti 
užgožtas, 0 kad esi jo brolis, nuo to nė kiek ne maloniau. 

Baigę Hogvartsą, abu su Albu ketinome tradiciškai pakeliauti po pa- 
saulį, aplankyti kitų kraštų burtininkus, pasižiūrėti, kaip jiems sekasi, 
ir paskui užsiimti savo karjera. Bet pamaišė tragedija. Prieš pat kelionę 
mirė Albo motina Kendra ir Albas liko šeimos galva, vieninteliu maitin- 
toju. Atidėjęs kelionę, nuvykau į Kendros laidotuves pareikšti velionei 
paskutinės pagarbos, paskui vienas leidausi į kelią. Albas turėjo rūpintis 
jaunesniuoju broliu ir sesute, aukso buvo paveldėjęs mažai, tad nebuvo 
nė kalbos, kad jis vyktų su manimi. 

Tuo gyvenimo tarpsniu mes bendravome mažiausiai. Aš Albui rašiau 
laiškus, juose galbūt beširdiškai nupasakodamas kelionės stebuklus — pra- 
dedant tuo, kaip Graikijoje tik per plauką išsigelbėjau nuo chimerų, 

baigiant Egipto alchemikų bandymais. Jo laiškai man mažai ką sakė apie 
jo kasdienį būvį, kuris tokiam talentingam burtininkui tikriausiai atrodė 
beviltiškai nuobodus. Įsijautęs į savo nuotykius, metams ir kelionei bai- 
giantis išgirdau, jog Dumbldorą užgriuvo dar viena nelaimė — mirė jo 
sesuo Ariana. 

Nors Ariana jau seniai sirguliavo, smūgis, ištikęs iškart po motinos 
mirties, broliams buvo itin skaudus. Visi artimiausi Albo bičiuliai - aš 
save priskiriu tiems laimingiesiems — sutaria, kad Arianos mirtis ir kaltės 
jausmas dėl jos (nors jis buvo visiškai nekaltas) Albui paliko neišdildomą 
žymę visam laikui. 

Grįžęs namo radau jaunuolį, kenčiantį ne pagal savo amžių. Albas 
buvo santūresnis nei pirma ir ne toks lengvabūdiškas. Jis kentėjo ir dėl to, 
kad Arianos mirtis jų su Aberfortu nesuartino, priešingai - jie tik labiau 
susvetimėjo. (Ilgainiui tai praėjo; vėlesniais metais juodu jei ir netapo 
artimi, bent jau nebebuvo svetimi.) Tačiau jis labai retai kalbėdavo apie 
tėvus ar Arianą, ir draugai išmoko patys jų neminėti. 

Kitų plunksnos aprašys vėlesnių metų pergales. Neišmatuojamas 
Dumbldoro indėlis į magijos aruodą, įskaitant dvylika jo atrastų būdų, 
kaip panaudoti slibinų kraują, pravers ateities kartoms — taip pat jo 
išmintis, kurią jis parodė būdamas Vyriausiuoju Vizengamoto teisėju. 
Sakoma, jog niekas neprisimena kitos tokios burtininkų dvikovos, kokia 
1945 m. įvyko tarp Dumbldoro ir Grindelvaldo. Liudytojai aprašė siaubą 
ir susižavėjimą, kuriuos jie jautė stebėdami šių nepaprastų burtininkų 
kovą. Dumbldoro pergalė, jos įtaka laikoma magijos istorijos persilaužimu, 
svarba prilygstančiu nebent Tarptautiniam slaptumo statutui ar To, Kurio 
Nevalia Minėti, žlugimui. 

Albas Dumbldoras niekad nebuvo išpuikęs ar tuščiagarbis; kiekvienas 
žmogus, kad ir koks menkas, jam buvo kuo nors vertingas. Manau, to- 
kios ankstyvos netektys išugdė jam didį žmogiškumą ir atjautą. Nemoku 
apsakyti, kaip man stigs jo draugystės, bet mano liūdesys yra niekis, 
palyginti su magijos pasaulį apėmusiu gedulu. Neginčytina, kad jis buvo 
kūrybingiausias ir mylimiausias Hogvartso direktorius. Albas žuvo taip, 

kaip gyveno: visada tarnaudamas didesniajam gėriui ir, kaip ir pirmąją 
mūsų pažinties dieną, iki paskutinio atodūsio pasirengęs paduoti ranką 
slibinų vėjaraupiais sergančiam berniukui. 


Dumbldoro šypsena, tačiau net laikraštyje jo žvilgsnis per pusinių aki- 
nukų viršų atrodė kiaurai permatantis Harį. Haris jautė, kaip liūdesys 
susimaišo su pažeminimu. 

Jis manė, kad pažįsta Dumbldorą kaip nuluptą, bet pasirodžius nekro- 
logui turėjo prisipažinti beveik jo nepažinojęs. Niekad nebandė įsivaiz- 
duoti Dumbldoro vaikystės ar jaunystės, sakytum jis visada būtų buvęs 
toks, kokį Haris matydavo: orus žilaplaukis senolis. Tiesiog juokinga 
mintis, kad Dumbldoras kadaise buvo paauglys; lygiai kaip mintis, kad 
Hermiona kvaila arba Šiknašaudys Pliurzius - draugiškas padarėlis. 

Jam niekad neatėjo į galvą paklausti Dumbldorą apie jo praeitį. Be abe- 
jonės, būtų atrodę keistai ar net įžūliai, be to, visi žinojo, kad Dumbldoras 
dalyvavo legendinėje dvikovoje su Grindelvaldu, todėl Hariui neatėjo į 
galvą klausinėti Dumbldorą, kaip ten buvo ar apie kitus jo žygdarbius. 
Ne, juodu visada kalbėdavo apie Harį, Hario praeitį, Hario ateitį, Ha- 
rio planus... Ir dabar, nors ateitis dingojosi tokia pavojinga ir miglota, 
Hariui atrodė, jog jis praleido negrįžtamą progą, kai nuodugniau neiš- 
siklausė apie jį; juk ir atsakymas į vienintelį asmeninį klausimą, kurį jis 
uždavė direktoriui, Hario nuomone, nebuvo sąžiningas: „Ką jūs matote 
žiūrėdamas į Veidrodį?“ — „Ar aš? Matau save, laikantį storų vilnonių 
"puskojinių porą.“ 

Pagalvojęs Haris išsiplėšė nekrologą, gražiai sulankstė ir įkišo į pirmą 
„Praktinės gynybinės magijos ir jos panaudojimo prieš Tamsos jėgas“ 
tomą. Patį laikraštį numetė ant šiukšlių krūvos ir atsisuko į kambario gi- 
lumą. Vienintelis daiktas ne savo vietoj buvo šiandieninis „Magijos žinių“ 
numeris, tebegulintis ant lovos, o ant jo - sudužusio veidrodžio šukelė. 

Haris priėjo, nustūmė šukelę ir paėmęs išskleidė laikraštį. Anksti rytą, 
ištraukęs iš pašto pelėdos snapo susuktą dienraštį, jis tik žvilgtelėjo į 

pirmą antraštę ir numetė pamatęs, jog rašoma ne apie Voldemortą. Haris 
neabejojo, kad Ministerija spaudžia „Žinias“ nedėti naujienų apie Tamsos 
Valdovą. Taigi jis tik dabar pastebėjo, ką buvo pražiopsojęs. 

Pirmo puslapio apačioje virš susirūpinusio Dumbldoro nuotraukos 
buvo mažesnė antraštė: PAGALIAU TIESA APIE DUMBLDORĄ? 


Kitą savaitę skaitykite stulbinantį pasakojimą apie apsišaukėlį genijų, 
kurį daugelis laikė iškiliausiu jo kartos burtininku. Nuplėšdama visiems 
įprastą romaus žilabarzdžio išminčiaus kaukę, Rita Nepasėda parodo 
sunkią vaikystę, jokių taisyklių nepripažinusią paauglystę, viso gyvenimo 
vaidus ir nešvarias paslaptis, kurias Dumbldoras nusinešė į kapą. KODĖL 
žmogus, galėjęs būti magijos ministru, tenkinosi direktoriaus vieta? Koks 
buvo tikrasis organizacijos, žinomos kaip Fenikso brolija, tikslas? KAIP 
iš tiesų žuvo Dumbldoras? 

Atsakymą į šiuos ir daugelį kitų klausimų nagrinėja skandalingoji 
nauja biografija „Albo Dumbldoro gyvenimas ir melas“, kurią parašė Rita 
Nepasėda. Betės Breitveit pokalbį su autore rasite toliau, p. 13. 


Haris skubiai atsivertė tryliktą puslapį. Virš interviu žvelgė dar vienas 
pažįstamas veidas: jam pirštais pamojavo moteris briliantais papuoštais 
akinių rėmeliais, įmantriai sugarbiniuotais geltonais plaukais ir atseit 
kerinčia šypsena. Iš paskutiniųjų stengdamasis nekreipti dėmesio į šį 
koktų paveikslą, Haris skaitė toliau: 


Pati Rita Nepasėda daug šiltesnė ir švelnesnė už garsiuosius tūžmingus 
jos plunksnos sukurtus portretus. Pasitikusi mane savo jaukių namų hole, 
ji mane vedasi tiesiai į virtuvę pavaišinti arbata su tortu ir, savaime aišku, 
šviežiausiomis paskalomis. 

— Na, žinoma, Dumbldoras yra biografo svajonė, — sako Nepasėda. — 
Toks ilgas, turtingas įvykių gyvenimas. Neabejoju, kad mano knyga bus 
tik viena iš daugybės būsimų. 

Nepasėda tikrai nesėdėjo be darbo. Savo devynių šimtų puslapių veikalą 
ji baigė praėjus vos mėnesiui nuo paslaptingos Dumbldoro mirties birželį. 
Paklausiau, kaip ji įvykdė tokį greitumo žygdarbį. 

— O, kai šitiek metų išdirbi žurnaliste, dirbti spaudžiamai terminų yra 
antroji prigimtis. Žinojau, kad magijos pasauliui reikia išsamios istorijos, 
todėl norėjau būti pirma, kuri patenkins šį poreikį. 

Užsimenu apie ką tik pasirodžiusias spaudoje Elfijo Doudžo, Vizen- 
gamoto ypatingojo patarėjo i Albo Dumbldoro seno bičiulio, pastabas, 
esą „Nepasėdos knygoje faktų mažiau negu šokoladinių varlių kortelėje 
su Dumbldoro atvaizdu.“ 

Nepasėda kvatoja užvertusi galvą. 

— Vargšiukas Dodžis! Prisimenu, kaip prieš kelerius metus ėmiau iš jo 
interviu apie vandenių teises. Visiškai suvaikėjęs senis, įsivaizdavo, kad 
mes sėdime Vindermero ežero dugne, vis įspėdavo saugotis upėtakių. 

Tačiau Elfijo Doudžo kaltinimai netikslumu sulaukė atbalsio dauge- 
lyje vietų. Ar Nepasėda tikrai mananti, kad keturių trumpų savaitėlių 
pakako norint išsamiai pavaizduoti ilgą ir nepaprastą Dumbldoro 
gyvenimą? 

— Ak, mieloji, - akinamai nusišypso Nepasėda, švelniai kepštelėdama 
man per ranką, - žinai ne blogiau už mane, kiek informacijos gali suteikti 
storas aukso galeonų kapšelis, atsisakymas priimti „ne“ ir smagi, aštri 
Automatinė plunksna! Be to, žmonės tiesiog stojo į eilę norėdami apdrabs- 
tyti purvais Dumbldorą. Matai, ne visi manė, kad jis toks nuostabus, — ne 
vienam tūzui buvo užmynęs nuospaudą. Tačiau senukas Doudžas gali 
nusileisti nuo savo hipogrifo aukštybių, nes man prieinamas informaci- 
jos šaltinis, už kurį dauguma žurnalistų atiduotų savo burtų lazdeles, 
žmogus, iki tol niekur nekalbėjęs viešai ir buvęs artimas Dumbldorui 
neramiausiais ir audringiausiais j0 jaunystės metais. 

Nepasėdos parašytos biografijos reklaminė kampanija davė suprasti, kad 
tų skaitytojų, kurie tiki Dumbldoro gyvenimą buvus be dėmelės, laukia 
nemalonios staigmenos. Aš klausiu, kokie buvo netikėčiausi atradimai. 

— Ką tu, Bete, aš neketinu išduoti visų įdomybių, kol neišpirktos kny- 
gos! - juokiasi Nepasėda. - Bet pažadu, kad kiekvieno, kuris tebemano, 
jog Dumbldoras buvo baltas kaip jo barzda, laukia nemalonus pabudimas! 
Tarkime, niekas, girdėjęs jį keikiant Pati Žinai Ką, net nesvajojo, kad jaunas 
būdamas jis pats kišo nagus prie juodosios magijos. O kaip burtininkas, 
vėliau plačiai skelbęs pakantumą, jaunystės metais nebuvo toks liberalus. 
Taip, Albo Dumbldoro praeitis labai tamsi, o kur dar itin įtartina šeima, 
kurią jis taip stengėsi nuslėpti. 

Aš klausiu, ar Nepasėda turi galvoje Dumbldoro brolį Aberfortą. Prieš 
penkiolika metų kilo nemažas skandalas, kai Vizengamotas jį nuteisė už 
piktnaudžiavimą magija. 

— O, Aberfortas tėra tik mėšlo krūvos viršus, - juokiasi Nepasėda. — Kal- 
bu apie kai ką daug blogiau už brolį, mėgusį pažaisti su ožkomis, netgi 
blogiau už Žiobarus sužalojusį tėvą, - šiaip ar taip, Dumbldorui nepavyko 
užglaistyti jų nusikaltimų, abu nuteisė Vizengamotas. Ne, mane domino 
motina ir sesuo, 0 šiek Hek pasiraususi atkapsčiau tikrą širšių lizdą, na, 
bet, galiu pasakyti, smulkmenas sužinosite devintame-dvyliktame sky- 
riuose. Dabar tegaliu išduoti, kad nenuostabu, jog Dumbldoras niekad 
nepasakojo, kaip jam buvo sulaužyta nosis. 

Kad 1r kokios būtų šeimos paslaptys, ar Nepasėda neigia Dumbldorą 
padarius daugelį įstabių magijos atradimų? 

— Jis turėjo galvą, - sutinka ji, - nors dabar daugelis abejoja, ar iš 
tikrųjų jam priklauso visa garbė už tariamus jo laimėjimus. Kaip aš 
parodau šešioliktame skyriuje, Aivoras Dilonsbis tvirtina tuo metu, kai 
Dumbldoras „pasiskolino“ iš jo mokslinį darbą, jau atradęs aštuonis 
slibinų kraujo panaudojimo būdus. 

Tačiau, išdrįstu paprieštarauti, negalima nuneigti kai kurių Dumbl- 
doro laimėjimų svarbos. Ką pasakytum apie garsiąją jo pergalę prieš 
Grindelvaldą? 

— O, džiaugiuosi, kad užsiminei apie Grindelvaldą, - sako Nepasėda, 
šypsodama nepakeliamai žavinga šypsena. - Bijau, jog tų, kuriems didinga 
Dumbldoro pergalė spaudžia džiaugsmo ašaras, turi pasirengti sensaci- 

jai, o gal - smarvinei bombelei. Išties nešvarus reikalas. Tiek pasakysiu: 
taip jau šventai netikėk, kad apskritai būta tokios įspūdingos legendinės 
dvikovos. Perskaitę mano knygą žmonės, galimas daiktas, bus priversti 
padaryti išvadą, kad Grindelvaldas paprasčiausiai burtų lazdele išbūrė 
baltą nosinę ir ramiai priėjo. 

Nepasėda atsisako kalbėti ką nors daugiau šia intriguojančia tema, tad 
mes pereiname prie santykių, kurie skaitytojams bus ypač įdomūs. 

— O taip, energingai linkteli Nepasėda, —visas skyrius skirtas Dumnbl- 
doro ir Poterio santykiams. Jie vadinami nesveikais, netgi šiurpiais. Karto- 
ju, norėdami sužinoti visą istoriją, žmonės turės nusipirkti mano knygą, 
tačiau neabejotina, kad Dumbldoras iš pat pradžių nenormaliai domėjosi 
Poteriu. Ar iš tiesų berniukui tai išėjo į naudą? Ką gi, pamatysime. Tikrai 
vieša paslaptis, kad Poterio paauglystė buvo labai audringa. 

Klausiu, ar Nepasėda vis dar palaiko ryšį su Hariu Poteriu. Pernai 
Ji paėmė iš jo garsųjį interviu; per skandalingąjį pokalbį Poteris šnekėjo 
daugiausia apie tai, kaip jis tiki, jog Patys Žinote Kas sugrįžo. 

— O taip, mudu tapome tikrai artimi, - sako Nepasėda. — Vargšas 
Poteris beveik neturi draugų, o mes susitikome sunkiausiu jo gyvenimo 
laikotarpiu — per Burtų trikovės turnyrą. Aš turbūt esu viena iš nedaugelio 
žmonių, galinčių pasigirti, kad pažįsta tikrąjį Harį Poterį. 

Pokalbis natūraliai pasuka prie baisybės gandų, apipynusių paskutines 
Dumbldoro gyvenimo valandas. Ar Nepasėda tikinti, kad Poteris buvo 
ten, kai Dumbldoras žuvo? 

— Na, nenoriu išsiplepėti, viskas yra knygoje, tačiau įvykio liudytojai, 
tuo metu buvę Hogvartso pilyje, matė, kaip Poteris pabėgo iš nelaimės 
vietos vos kelios akimirkos po to, kai Dumbldoras nukrito, nušoko ar buvo 
nustumtas. Vėliau Poteris davė parodymus prieš Severą Sneipą, kurio, 
visi žino, jis seniai nekenčia. Ar viskas buvo taip, kaip atrodo? Tai turi 
nuspręsti burtininkų bendruomenė, aišku, perskaičiusi mano knygą. 

Šitaip suintriguota ir atsisveikinu. Jokios abejonės, kad Nepasėda 
sukūrė knygą, kuri iš karto taps bestseleriu. Na, o Dumbldoro garbintojų 
legionai gali drebėti laukdami, kas netrukus paaiškės apie jų didvyrį. 

Perskaitęs straipsnį, Haris tebespoksojo į puslapį. Tarsi šleikštulys gerkle 
pakilo pasibjaurėjimas ir įniršis. Suglamžęs laikraštį iš visų jėgų paleido 
į sieną, nuo jos atsimušęs gniužulas nukrito į šiukšles, gulinčias aplink 
perpildytą šiukšliadėžę. 

Jis negalvodamas mynė po kambarį, atidarinėjo tuščius stalčius, 
kilnojo knygas ir dėjo atgal į krūvas beveik nesuvokdamas, ką daro. 
Galvoje sukosi paskiros Ritos frazės iš straipsnio: „visas skyrius skirtas 
Dumbldoro ir Poterio santykiams... vadinami nesveikais, netgi šiurpiais... 
jaunas būdamas jis pats kišo nagus prie juodosios magijos... man priei- 
namas informacijos šaltinis, už kurį dauguma žurnalistų atiduotų savo 
burtų lazdeles...“ 

— Melas! - riktelėjo Haris. Pro langą pamatė, kaip kaimynas, sustojęs 
paleisti išsijungusios žoliapjovės, nervingai pažvelgė aukštyn. 

Haris sunkiai atsisėdo ant lovos. Veidrodžio šukelė nulėkė ant grindų, 
jis ją pakėlė ir vartydamas rankoje galvojo, galvojo ir galvojo apie Dumbl- 
dorą ir melagystes, kuriomis Rita Nepasėda teršia jo gerą vardą. 

Skaisčiai mėlynas blyksnis. Haris sustingo, įpjautas pirštas vėl nuslydo 
ant šukelės briaunos. Jam pasivaideno, ne kitaip. Jis dirstelėjo per petį, 
tačiau siena tebebuvo gaižiai persikinė, tetulės Petunijos pasirinktos 
spalvos, jokio mėlynumo, galėjusio atsimušti veidrodyje. Vėl pažvelgė į 
šukelę - ir joje išvydo tik žalias savo paties akis. 

Jam pasivaideno, jokio kitokio paaiškinimo; jam tik pasimatė, nes jis 
galvojo apie velionį direktorių. Tikra tik viena - į jį jau niekad neįsmigs 


skaisčiai mėlynos Albo Dumbldoro akys. 

Dursliai išvažiuoja 


Trinktelėjo lauko durys, laiptais pakilo aidas ir nuaidėjo balsas: 

— Ei, tu! 

Šešiolika metų į Harį buvo šitaip kreipiamasi, todėl jam nekilo abe- 
šukelę, kurioje trumpą akimirką tarėsi išvydęs Dumbldoro akis. Tik 
dėdei užbliuvus: „VAIKĖZE!“, Haris lėtai atsistojo ir pasuko prie mie- 
gamojo durų; eidamas dar stabtelėjo įsidėti šukelės į kuprinę su daiktais 
kelionei. 

— Negali išsijudinti! - užkriokė Vernonas Durslis laiptų viršuje pasi- 
rodžiusiam Hariui. - Nulipk, noriu pasikalbėti! 

Haris ėmė lipti žemyn susikišęs rankas į džinsų kišenes. Apačioje 
svetainėje rado visus tris Durslius. Jie buvo pasirengę važiuoti: dėdė 
Vernonas - apsivilkęs gelsvai ruda striuke su užtrauktuku, teta Petuni- 
ja —- su dailiu lašišų rausvumo lietpalčiu, o Dudlis, šviesiaplaukis drimba 
Hario pusbrolis, - su odiniu švarku. 

— Taip? - burbtelėjo Haris. 

— Sėskis! — liepė dėdė Vernonas. Haris kilstelėjo antakius. - Prašom 
sėst! - pridūrė dėdė Vernonas. Tardamas „prašom“ jis susiraukė, mat 
neįprastas žodis strigo gerklėje. 

Haris atsisėdo. Manė žinąs, kas bus. Dėdė ėmė vaikščioti po kamba- 
rį, tetulė su Dudliu neramiai sekiojo jį akimis. Jo net violetinis veidas 
buvo iškreiptas įtampos. Pagaliau dėdė Vernonas sustojo priešais Harį 
ir prabilo: 

— Aš apsigalvojau. 

— Koks netikėtumas, - tarė Haris. 

— Kad negirdėčiau tokio tono... - spigiu balseliu prapliupo teta Petu- 
nija, tačiau Vernonas Durslis ją nutildė mostelėdamas ranka. 

— Viskas tauškalai, - pasakė dėdė Vernonas, varstydamas Harį kiau- 
liškomis akutėmis. - Pamaniau, kad netikiu nė vienu žodžiu. Mes pasi- 
liekame, niekur nevažiuosime. 

Haris pažiūrėjo į dėdę ir susierzinęs, ir pašaipiai. Keturias savaites 
Vernonas Durslis kas dvidešimt keturias valandas keičia savo nuomonę 
ir, sulig nauju nusistatymu, daiktus į bagažinę sukrauna arba iškrauna. 
Hariui labiausiai patiko tas kartas, kai dėdė Vernonas, nežinodamas, 
kad po paskutinio iškraustymo Dudlis pridėjo dar ir svarmenis, kėlė jo 
lagaminą į bagažinę, tačiau dejuodamas ir keikdamasis susmuko. 

— Anot tavęs, - tarė Vernonas Durslis, vėl trepsėdamas po kamba- 
rį, - mums - Petunijai, Dudliui ir man - gali kelti pavojų... ee... 

— Kai kurie „maniškiai“, - padėjo jam Haris. 

— Na, aš netikiu, - pakartojo dėdė Vernonas, vėl sustodamas priešais 
Harį. - Pusę nakties nemiegojau ir nutariau, jog tai tėra sąmokslas už- 
grobti namą. 

— Namą? - nustebo Haris. - Kokį namą? 

— Šitą namą! - riktelėjo dėdė Vernonas. Gysla kaktoje ėmė tvinkčio- 
ti. - Mūsų namą! Šitame rajone kainos kyla kaip pasiutusios! Tu nori 
mumis atsikratyti, paskui keletas triukų, ir nespėsim apsidairyti, kai jau 
sudarytas sandoris tavo vardu ir... 

— Gal išprotėjot? - sušuko Haris. - Sąmokslas užgrobti šitą namą? 
Nejau iš tiesų esate toks kvailas, kaip atrodote? 

— Nedrįsk! - cyptelėjo tetulė Petunija, bet ir vėl dėdė Vernonas mostu 
ją nutildė: asmeniniai įžeidimai jam atrodė niekis, palyginti su įžvelgtu 
pavojumi. 

— Primenu, jeigu pamiršote, — pasakė Haris. - Ašjau turiu namą, krikš- 
tatėvis paliko. Kam man reikia dar šito? Dėl šviesių prisiminimų? 

Tyla. Hariui pasirodė, kad dėdė priblokštas jo argumentų. 

— Tu tvirtini, — vėl ėmė vaikščioti dėdė Vernonas, -jog tasai Valdovas 
Toks ir toks... 

— Voldemortas, - nekantriai pataisė Haris. - Mes apie tai kalbėjome 
gal jau šimtą kartų. Nieko aš netvirtinu, tai faktas, jums pernai sakė 
Dumbldoras ir Kingslis, ir ponas Vizlis... 

Vernonas Durslis piktai susigūžė: Haris spėjo dėdę nenorint prisiminti, 
kaip anais metais, likus kelioms dienoms atostogų, netikėtai užgriuvo 
du visai suaugę burtininkai. Kingslio Šeklbolto ir Artūro Vizlio pasi- 
rodymas Dursliams buvo didelis smūgis. Tačiau Haris pripažino, jog 
dėdė Vernonas negalėjo apsidžiaugti svečiais, nes ponas Vizlis kitados 
sugriovė pusę svetainės. 

— Kingslis ir ponas Vizlis taip pat jums paaiškino, - negailestingai 
pakartojo Haris. - Kai man sukaks septyniolika metų, mane saugančių 
gynybinių kerų veikimas baigsis, taigi pavojus grės irjums. Brolija įsitiki- 
nusi, kad Voldemortas griebsis jūsų: arba norėdamas kankinimais išgauti 
mano buvimo vietą, arba manydamas, kad aš bandysiu jus gelbėti, jeigu 
jis paims jus įkaitu. 

Dėdės Vernono ir Hario žvilgsniai susitiko. Haris neabejojo, kad tą 
akimirką abu galvojo tą patį. Tada Vernonas Durslis vėl žengė pirmyn, 
o Haris pasakė: 

— Jūs turite pasislėpti, o Brolija nori jums padėti. Jums siūloma geriau- 
sia įmanoma apsauga. | 

Dėdė Vernonas tylėdamas trypė po kambarį. Lauke saulė jau pakibo 
virš ligustrų gyvatvorių. Kaimyno žoliapjovė vėl užspringo. 

— Atrodo, esama Magijos ministerijos? — staiga paklausė Vernonas 
Durslis. 

— Esama, - nustebęs patvirtino Haris. 

— Kodėl gi ji negali mūsų saugoti? Man atrodo, mes, niekuo dėtos 
aukos, kaltos tik tuo, kad priglaudėme persekiojamą žmogų, turime teisę 
tikėtis valdžios apsaugos! 

Haris neištvėrė nesusijuokęs. Kaip tipiška, jog dėdė deda viltis į valdžią 


net ir tame pasaulyje, kurį jis niekina ir kuriuo nepasitiki. 

— Jūs girdėjote, ką sakė ponas Vizlis ir Kingslis, - tarė Haris. - Mes 
manome, kad Ministerijoje yra prasiskverbusių priešų. 

Dėdė Vernonas, vis dar violetinis nuo įtampos, nuėjo prie židinio, pa- 
suko atgal taip šnopuodamas, kad net pasišiaušė dideli juodi jo ūsai. 

— Gerai, - burbtelėjo jis, ir vėl sustojęs priešais Harį. - Gerai, tarkime, 
kad mes iš principo sutinkame dėl apsaugos. Vis tiek nesuprantu, kodėl 
mūsų negali saugoti tasai Kingslis. 

Haris neteko kantrybės. Šį klausimą girdėjo irgi nežinia kiek kartų. 

- Jau sakiau, - iškošė jis, - kad Kingslis saugo Žio... na, jūsų ministrą 
pirmininką. 

— Aha, nesjis geriausias! - sušuko dėdė Vernonas, rodydamas pirštu 
į tuščią televizoriaus ekraną. Dursliai pamatė per Žinias, kaip Kingslis 
taktiškai tipena paskui Žiobarų premjerą, besilankantį kažkokioje ligo- 
ninėje. Dėl to ir dėl fakto, kad Kingslis išmoko žiobariškai rengtis, ką 
jau kalbėti apie kažkuo raminantį jo ramų žemą balsą, Dursliai pajuto 
Kingsliui simpatiją, kokios tikrai nejautė jokiam kitam burtininkui, nors, 
tiesa, jie dar nematė jo su auskaru. 

— Na, jis jau užimtas, - pasakė Haris. - Bet Hestija Džouns ir Dedalas 
Diglis visai tinkami šiam darbui... 

— Jeigu nors pamatytume jų CV... - numykė dėdė Vernonas, tačiau 
Haris neapsikentęs atsistojo ir žengė prie dėdės pats rodydamas į tele- 
vizorių. 

— Tos visos nelaimės nėra šiaip nelaimingi atsitikimai - automobilių 
avarijos, sprogimai, nuo bėgių nuvirtę traukiniai ir visa kita, kas nutiko 
Voldemortas. Kiek sykių jums kartojau - Žiobarus jis žudo pramogai. 
Net ir rūkai... Juos sukelia Psichai, o jei neprisimenate, kas jie tokie, pa- 
siklauskite sūnų! 

Dudlis staigiai rankomis užsidengė burną. Tėvams ir Hariui sužiurus 
į ji, jis lėtai jas nuleido ir paklausė: 

— Arjų... yra daugiau? 

— Daugiau? — nusijuokė Haris. - Tai yra daugiau negu du, kurie mudu 
užpuolė? Žinoma, kad yra, šimtai, dabar gal jau tūkstančiai, nes jie minta 
baime ir neviltimi... 

— Gerai jau, gerai, - purkštelėjo dėdė Vernonas. - Įtikinai... 

- Tikiuosi, - atšovė Haris. - Mat kai man sukaks septyniolika, visi jie — 
Mirties Valgytojai, Psichai, gal net Žemesniosios formos, tai yra Tamsos 
burtininkų užburti lavonai, - galės jus pasiekti ir tikrai jus užpuls. Ojei 
prisimenate paskutinį kartą, kai bandėte pralenkti burtininkus, sutikite, 
kad pagalba jums reikalinga. 

Stojo trumpa tyla, joje per visus praėjusius metus lyg tolimas aidas 
ataidėjo trenksmas, kai Hagridas kumščiu išlaužė medines namo duris. 
Vernonas pratrūko: 

— O kaip mano darbas? Dudlio mokykla? Manau, tokie dalykai nerūpi 
kažkokių veltėdžių raganių gaujai... 

— Nejau nesuprantate? - ėmė šaukti Haris. - Jie jus kankins ir nužudys 
kaip ir mano tėvus! 

— Tėti, - garsiai prabilo Dudlis, — tėti, aš vyksiu su tais Brolijos 
vyrais. 

— Dudli, pirmą kartą gyvenime kalbi protingai, - tarė Haris. 

Jis žinojo, kad kova laimėta. Jeigu Dudlis taip bijo, kad priima Brolijos 
pagalbą, tėvai jo vieno nepaleis: negali būti nė kalbos, kad jie išsiskirtų 
su savo Duduliuku. Haris dirstelėjo į karietos pavidalo laikrodį ant Ži- 
dinio atbrailos. 

— Jie čia bus maždaug po penkių minučių, - pasakė ir Dursliams tylint 
išėjo iš kambario. Mintis, kad jis turės atsisveikinti - galbūt amžinai - su 
teta, dėde ir pusbroliu, buvo visai džiugi, tačiau vis tiek kažkaip nesmagu. 
Ką sako žmonės, šešiolika metų klaikiai vienas kito nemėgę? 

Miegamajame Haris išsiblaškęs pakilnojo kuprinę, Hedvigai į narvelį 
kyštelėjo keletą riešutų. Jie nukrito ant dugno, bet Hedviga nesiteikė net 


pažiūrėti. 

— Mes jau greitai išvyksime, tuo tuoj, - nuramino ją Haris. - Tada tu 
vėl galėsi skraidyti. 

Sučirškė durų skambutis. Haris padvejojęs vėl išėjo iš kambario ir 
nulipo žemyn: nelabai tikėtina, kad Hestija ir Dedalas vieni du susitvar- 
kytų su Dursliais. 

— Haris Poteris! - sucypė susijaudinęs balselis, vos tik Haris atidarė 
duris; mažas žmogutis rusva burtininko kepure žemai jam nusilen- 
kė. - Kaip visada, man didelė garbė! 

— Ačiū, Dedalai, - tarė Haris, droviai nusišypsodamas Hestijai. - Jūs labai 
malonus, kad sutikote padėti... Štai ten mano teta, dėdė ir pusbrolis... 

— Sveiki gyvi, Hario Poterio giminaičiai! - linksmai sušuko Dedalas, 
žengdamas į svetainę. Dursliai nėmaž neapsidžiaugė taip pasveikinti, ir 
Haris pabūgo, kad jie gali vėl apsigalvoti. Išvydęs burtininką ir raganą, 
Dudlis prisiglaudė prie motinos. 

— Matau, kad jau susikrovėte daiktus. Puiku! Kaip turbūt sakė Haris, 
planas labai paprastas, - tarė Dedalas, iš kišenės išsitraukdamas kiše- 
ninį laikrodį ir pasižiūrėdamas į jį. - Mes išvyksime pirma Hario. Jūsų 
namuose pavojinga naudoti magiją, nes Haris dar nepilnametis, taigi 
Ministerijai tai būtų dingstis jį suimti. Todėl mes pavažiuosime kokias 
dešimt mylių, o tada jau oru nukeliausime į saugią vietą, kurią esame 
jums parinkę. Kiek suprantu, vairuoti mokate? - mandagiai paklausė 
jis dėdę Vernoną. 

— Ar moku? Žinoma, velniai griebtų! - pasipiktino dėdė Vernonas. 

— Esate labai sumanus, sere, labai. Man asmeniškai tie visi mygtukai 
ir svirtelės - tamsus miškas, - prisipažino Dedalas, aiškiai matydamas, 
kaip pamalonino dėdę Vernoną, sulig kiekvienu svečio žodžiu vis labiau 
nepasitikintį planu. | 

— Net vairuoti nemoka, - sumurmėjo šis,. piktai pašiaušdamas ūsus, 
laimei, Dedalas su Hestija neišgirdo. 

— Tu, Hari, - toliau kalbėjo Dedalas, - lauksi čia savo apsaugos. Yra 
šiokių tokių pakeitimų... 

— Ką tai reiškia? — sunerimo Haris. - Maniau, kad Baisioji Akis atvyks 
ir mane išsigabens oru? 

— Negali, - atšovė Hestija. - Baisioji Akis paaiškins. 

Dursliai, šio pokalbio klausęsi apstulbusiais veidais, net pašoko iš- 
girdę riksmą: „Greičiau!“ Haris apsižvalgęs suprato, kad suriko Dedalo 
kišeninis laikrodis. 

— Teisingai, skrydžių tvarkaraštis labai griežtas, - linktelėjo Dedalas 
laikrodžiui ir vėl įsikišo jį į liemenės kišenę. - Tavo išvykimą iš šių namų 
mes deriname su giminaičių iškeliavimu, Hari, todėl gynybiniai kerai 
neteks galios, kai tik jūs visi pajudėsite į saugią vietą. - Jis atsisuko į 
Durslius. - Na, ar jau visi pasirengę? 

Niekas jam neatsakė: dėdė Vernonas pakraupęs tebespoksojo į Dedalo 
kišenėlėj pūpsantį laikrodį. 

— Dedalai, gal mes palaukime hole, - sumurmėjo Hestija, matyt, pa- 
maniusi, kad būtų netaktiška būti tame pačiame kambaryje, kur meiliai, 
gal net su ašaromis atsisveikins Haris ir Dursliai. 

— Nėra reikalo, - burbtelėjo Haris, o dėdė Vernonas užkirto kelią pa- 
aiškinimams garsiai tardamas: 

— Ką gi, vaike, sudiev. 

Jis kilstelėjo dešinę ketindamas paspausti Hariui ranką, bet paskutinę 
akimirką pristigo tam parako ir sugniaužęs kumštį ėmė mosikuoti juo 
lyg metronomu. 

— Pasirengęs, Duduli? - paklausė teta Petunija, nervingai pasitikrin- 
dama, ar užsegta rankinė, kad tik nereiktų žiūrėti į Harį. 

Dudlis nieko neatsakė, stovėjo prasižiojęs, tad Hariui truputį priminė 
milžiną Gropą. 

— Ką gi, eime, - sukruto dėdė Vernonas. 

Jis jau žengė pro duris, kai Dudlis sumurmėjo: 

— Nesuprantu. 

— Ko tu nesupranti, pupuli? - paklausė tetulė Petunija, pakėlusi akis 


į sūnų. 


35 


HakRis PoOTERIS 


Kumpio didumo plaštaka Dudlis parodė į Harį. 

— Kodėl jis nevyksta su mumis? 

Dėdė Vernonas ir teta Petunija sustingo išsproginę į Dudlį akis taip, 
lyg jis būtų pareiškęs norą tapti baleto šokėju. 

— Ką? - labai garsiai amtelėjo dėdė Vernonas. 

— Kodėl jis nevyksta kartu? — pakartojo Dudlis. 

— Na, jis... jis nenori, - atsakė dėdė Vernonas ir sužaibavęs akimis į 
Harį paklausė: — Tu juk nenori, tiesa? 

— Nė trupučio, - patvirtino Haris. 

— Na, matai, - pasakė Dudliui dėdė Vernonas. - O dabar žygiuojam. 

Jis išdrožė iš kambario. Jie išgirdo, kaip dėdė Vernonas atidarė lauko 
duris, tačiau Dudlis nesijudino; žengusi kelis netvirtus žingsnius stab- 
telėjo ir tetulė Petunija. 

— Kas čia dabar? - vėl pasirodęs tarpdury ėmė bartis dėdė. 

Dudlis, atrodo, grūmėsi su sunkiai išreiškiamais jausmais. Po trum- 
putės vidinės kovos Dudlis paklausė: 

— Bet kurgi jis dėsis? 

Tetulė Petunija ir dėdė Vernonas susižvelgė. Buvo aišku, kad Dudlis 
juos išgąsdino. Tylą nutraukė Hestija Džouns. 

— Tačiau... jūs juk tikriausiai žinote, kur vyks jūsų sūnėnas? - nuste- 
busi paklausė ji. 

— Aišku, žinome, - atsakė Vernonas Durslis. - Jis iškeliauja su kažko- 
kiu jūsiškiu, tiesa? Gerai, Dudli, sėdam į mašiną, girdėjai, ką tas žmogus 
sakė, - turime paskubėti. 

Ir vėl dėdė Vernonas pasiekė lauko duris, tačiau Dudlis neišėjo paskui jį. 

— Su kažkokiu mūsiškiu? — pasipiktino Hestija. Hariui jau buvo pa- 
žįstama tokia reakcija: burtininkai ir raganos negalėjo atsistebėti, kad 
artimiausi giminaičiai taip nesidomi garsiuoju Hariu Poteriu. 

— Nieko, - nuramino ją Haris. - Dievaži, visai nesvarbu. 

— Nesvarbu? - grėsmingai pakartojo Hestija. - Nejau šitie žmonės ne- 
supranta, ką tu esi iškentėjęs? Koks pavojus tau gresia? Koksesi brangus 
kiekvieno antivoldemortininko širdžiai? 

— Eee... ne, nesupranta, - patvirtino Haris. - Iš tiesų jie mano, kad 
apskritai aš tik veltui užimu vietą šioje Žemėje, bet aš pripratęs... 

— Aš nemanau, kad tu veltui užimi vietą. 

Jei Haris nebūtų matęs, kaip sujudėjo Dudlio lūpos, nebūtų patikėjęs. 
Ir vis tiek valandėlę žiūrėjo į Dudlį, kol iki galo suvokė kalbėjus pusbrolį, 
mat Dudlis dar ir užraudo. Pačiam Hariui taip pat pasidarė nesmagu. 

— Na, ačiū, Dudli. 

Ir vėl Dudlis, atrodo, tik vargais negalais suvaikė nenorinčias paklusti 
mintis, o tada sumurmėjo: 

— Tu išgelbėjai man gyvybę. 

— Ne visai, - pasakė Haris. - Psichas būtų paėmęs tavo sielą... 

Jis smalsiai žiūrėjo į pusbrolį. Nei šią vasarą, nei praėjusią, kai Haris 
Ligustrų gatvėje buvo taip neilgai ir daugiausia užsidaręs savo kambary- 
je, juodu beveik nebendravo. Tik dabar Hariui dingtelėjo, kad atšalusios 
arbatos puodelis, ant kurio jis taip nesėkmingai užlipo rytą, veikiausiai 
nebuvo spąstai. Nors ir sujaudintas, Haris vis dėlto pajuto palengvėjimą, 
kad Dudlis, regis, išsėmė jausmų raiškos sugebėjimus. Kartą kitą žiop- 
telėjęs, Dudlis dar labiau užraudonijo ir galutinai nutilo. 

Tetulė Petunija apsiverkė. Hestija Džouns pritariamai pažvelgė į ją, 
bet veikiai vėl pasipiktino, nes tetulė Petunija pripuolusi apkabino Dudlį, 
ne Harį. | 

— Koks tu gerutis, Duduli, - kūkčiojo ji, įsikniaubusi į jo galingą krū- 
tinę, - koks šaunus berniukas, kad padėkojai... 

— Bet jis visai nepadėkojo! - išrėžė Hestija. - Jis tik pasakė nemanąs, 
kad Haris veltui užima vietą Žemėje! 

— Taip, tačiau iš Dudlio lūpų tai reiškia: „Aš tave myliu“, - paaiškino 
Haris, plėšomas susierzinimo ir noro nusikvatoti, nes tetulė Petunija 
tebebuvo taip prilipusi prie Dudlio, tarsi jis būtų ką tik išgelbėjęs Harį 
iš degančio namo. 

— Eisime pagaliau ar ne? —užriko dėdė Vernonas, vėl išdygęs svetainės 
tarpdury. - Maniau, kad mūsų tvarkaraštis labai griežtas! 

— Taip taip, eisime, - sumurmėjo Dedalas Diglis, linksmai stebėjęs šitą 
sceną, bet pagaliau susiėmęs. - Hari, mums jau tikrai laikas eiti... - Ženg- 
telėjęs į priekį, jis abiem rankom suspaudė Hariui dešinę. - Sėkmės, Hari. 
Į tave deda viltis visas burtininkų pasaulis. 

— Oi, dėkui, - tarstelėjo Haris. 

— Sudie, Hari, - tarė Hestija, irgi paspausdama jam ranką. - Mintimis 
mes būsime su tavimi. 

— Tikiuosi, viskas bus gerai, - pasakė Haris, dirstelėdamas į tetulę 
Petuniją ir Dudlį. 

— O, manau, kad mes tapsime gerais bičiuliais, - linksmai tarė Diglis 
ir mostelėjęs skrybėle išėjo iš svetainės. Hestija išsekė paskui. 

Dudlis atsargiai išsilaisvino iš mamelės glėbio ir žengė prie Hario, 
kovojančio su pagunda panaudoti prieš pusbrolį magiją. Tada Dudlis 
atkišo savo didelė rausvą leteną. 

— Po galais, Dudli, - paklausė Haris, sriūbaujant tetulei Petunijai, - gal 
Psichai tau įpūtė kitokią dvasią? 

— Nežinau, - suniurnėjo Dudlis. - Iki pasimatymo, Hari. 

— Aha... - burbtelėjo Haris, pakratydamas Dudliui ranką. - Galbūt 
pasimatysime. Būk atsargus, dički Di. 
jo Žingsniai nušlepsėjo per keliuko žvyrą, paskui trinktelėjo automobilio 
durelės. 

Tetulė Petunija išgirdusi pakėlė veidą, iki tol slėptą nosinėje, ir ap- 
sižvalgė. Nesitikėjo liksianti viena su Hariu. Skubiai kišdama į kišenę 
sušlapusią nosinę tarė: 

— Na, sudie. - Ir nežiūrėdama į Harį nudrožė prie durų. 

— Sudie, - pasakė Haris. 

Ji stabtelėjo, atsisuko. Akimirką Haris jau manė, kad ji nori ką nors 
pasakyti, nes pažvelgė į jį keistu, ašaringu žvilgsniu ir tarsi žiojosi, bet 
staiga krestelėjusi galvą iškurnėjo pas vyrą ir sūnų. 


KETVIRTAS SKYRIUS 


Septyni Poteriai 


Haris užbėgo laiptais į savo kambarį ir dar spėjo pamatyti, kaip Durslių 
automobilis išsuka iš keliuko į gatvę. Smaili Dedalo kepurė kyšojo ant 
užpakalinės sėdynės tarp tetos Petunijos ir dėdės Vernono. Ligustrų ga- 
tvės gale automobilis pasuko dešinėn raudonai žybtelėdamas saulėlydžio 
gaisų nutviekstais langais ir dingo. 

Haris paėmė Hedvigos narvelį, „Žaibą“, kuprinę, paskutinį kartą ap- 
žvelgė nenormaliai tvarkingą savo kambarį ir apsikrovęs nešuliais sunkiai 
nulipo laiptais. Apačioje narvelį, šluotą ir kuprinę padėjo prie laiptų. Spar- 
čiai temo, prieškambaryje tvenkėsi šešėliai. Keista buvo stovėti apsuptam 
tokios tylos ir žinant, kad išeisi iš šių namų jau suvisam. Kadaise, kai 
būdavo paliktas vienas, o Dursliai išvažiuodavo pramogauti, vienatvės 
valandos tapdavo tikra švente: stabtelėjęs prie šaldytuvo ir nukniaukęs 
ką nors gardaus, jis puldavo aukštyn pažaisti Dudlio kompiuteriu arba 
pasileisdavo televizorių ir perjunginėdavo kanalus kiek tik širdis geisdavo. 
Galvodamas apie tuos laikus, Haris pajuto keistą tuštumą, sakytum būtų 
prisiminęs seniai dingusį jaunėlį broliuką. 

— Ar nenori apsižvalgyti paskutinį kartą? — paklausė jis Hedvigą, vis 
dar pasipūtusią ir pakišusią snapą po sparnu. - Daugiau čia nebegrįšime. 
Nejau nenori prisiminti visų gerų akimirkų? Na, pažvelk į šį kilimėlį prie 
durų. Kokie prisiminimai... Dudlis jį apvėmė po to, kai jį išgelbėjau nuo 
Psichų. Paaiškėjo, kad jis man jaučia dėkingumą, ar gali patikėti? O aną 
vasarą pro šitas duris įžengė Dumbldoras... 

Haris akimirką pametė minčių giją, o Hedviga nepadėjo jos pagauti, 
tupėjo kaip tupėjusi. Haris nusisuko nuo durų. 

— O štai ten, Hedviga, - atidarė Haris dureles po laiptais, - aš mie- 
godavau! Tu manęs tada dar nepažinojai. Velnias, jau pamiršau, kaip 
čia ankšta... 
pabudęs pažvelgdavo į laiptų apatinę pusę, dažniausiai pasipuošusią 
vorais. Tais laikais jis dar nieko nenutuokė, kas toks yra iš tiesų, dar 
nežinojo, kaip mirė jo tėvai ar kodėl aplinkui vyksta tokie keisti dalykai. 
Bet Haris prisiminė, jog jau tada jį kamuodavo keisti sapnai: košmarai 
su žaliais žaibais, o sykį net su skrendančiu motociklų - dėdė Vernonas, 
išgirdęs Hario pasakojimą, vos neįvažiavo į stulpą... 

Netoliese kažkas kurtinamai suburzgė. Haris staigiai atsitiesė Žieb- 
damas viršugalviu į žemą staktą. Nusikeikęs rinktiniais dėdės Vernono 
keiksmažodžiais, jis atatupstas išlindo atgal į virtuvę ir susiėmęs galvą 

Tamsa tarsi ribuliavo ratilais, oras virpėjo. Viena paskui kitą, išnyks- 
tant Praskiedimo kerams, išniro Žmonių figūros: visų didžiausia buvo 
Hagrido, su šalmu, motociklininko akiniais, sėdinčio ant didžiulio mo- 
tociklo su juoda priekaba. Aplinkui jo bendrakeleiviai lipo nuo šluotų, 
O pora - net nuo perkarusių it skeletai juodų sparnuotų arklių. 

Nekantriai atidaręs užpakalines duris, Haris išpuolė į tamsą. Kilo 
klegesys, Hermiona puolė jam ant kaklo, Ronis pliaukštelėjo per nugarą, 
o Hagridas tarė: 

— Viskas gerai, Hari? Pasirengęs? 

— Visiškai, - visiems šypsodamas atsakė Haris. - Bet aš nesitikėjau 
šitokio būrio! 

— Pasikeitė planas, - suburbėjo Baisioji Akis, laikantis du didžiulius 
pilnus maišus; jo stebuklingoji akis, žvalgydama namą ir kiemą, sukosi 
ratu kaip pašėlusi. - Eikim į priedangą, ten viską sužinosi. 

Haris įvedė visus į virtuvę, kur juokdamiesi ir plepėdami svečiai 
vieni susėdo ant kėdžių ar ant tetulės Petunijos nublizgintų stalviršių, 
o kiti sustojo atsišlieję į visokią tviskančią virtuvės įrangą: išstypėlis 

Ronis, Hermiona, savo plaukų kupetą supynusi į ilgą kasą; vienodai 
išsišiepę dvyniai Fredis ir Džordžas; ilgaplaukis Bilas randų išvagotu 
veidu; praplikęs malonaus veido ponas Vizlis kreivokai užsodintais 
akiniais; grumtynėse užgrūdintas Baisioji Akis, vienakojis, su orbitoje 
besisukančia ryškiai mėlyna spange; Tonks, pasipuošusi mėgstamiausiais 
rožiniais plaukais; Lubinas, dar labiau pražilęs ir susiraukšlėjęs; Fler, 
grakšti ir graži, ilgais sidabriniais plaukais; juočkis Kingslis, plikas ir 
plačiapetis; Hagridas susitaršiusiais gaurais ir barzda, susikūprinęs, kad 
galva netrinktelėtų į lubas, ir Mandangas Flečeris, smulkutis, murzinas 
ir nuolankus, liūdnomis baseto akimis ir susivėlęs. Hariui širdį užliejo 
laimė: šią akimirką nežmoniškai mylėjo visus juos, net Mandangą, kurį 
jis bandė pasmaugti per paskutinį susitikimą. 

- Kingsli, maniau, kad saugai Žiobarų ministrą pirmininką? - paklausė 
jis per visą kambarį. 

— Vieną vakarą apsieis be manęs, - atsakė Kingslis. - Tu svarbesnis. 

— Hari, atspėk, kas čia, - iškėlusi kairę ranką tarė Tonks, sėdinti ant 
skalbyklės. Bevardį pirštą puošė žibantis žiedas. 

— Tu ištekėjai? — aiktelėjo Haris, žiūrėdamas į ją ir į Lubiną. 

— Atsiprašau, Hari, kad nepakvietėm, vestuvės buvo labai kuklios. 

— Nuostabu, sveikinu... 

— Gerai, gerai, vėliau pasišnekučiuosit iš širdies! - sušuko Rukna, ir 
virtuvėje stojo tyla. - Dedalas tikriausiai jau minėjo, kad turėjome atsi- 
sakyti A plano. Pijus Bukagalvis persimetė jų pusėn, todėl padėtis labai 
sudėtinga. Jis padarė nusikaltimą, už kurį gresia kalėjimas: šį namą 
sujungė su Kelionmilčių skrydžių tinklu, padėjo čia Nešyklę, kad būtų 
galima keliauti oru. Ir vis tavo saugumo dingstimi, kad tavęs nepasiektų 
Pats Žinai Kas. Visiškai beprasmiška, nes tave saugo motinos kerai. Jis tik 
padarė, kad negalėtum iš čia saugiai išvykti. Kita bėda: esi nepilnametis, 
taigi tebeturi Žymiklį. 

— Aš ne... 

— Sakau, Žymiklį! — nekantriai pertraukė jį Baisioji Akis. - Tai kerai, 
aptinkantys nepilnamečius supantį magijos lauką. Šitaip Ministerija 

sužino, jeigu nepilnamečiai užsiima magija! Jeigu tu pats ar kas kitas 
pabandys burtais tave iš čia išgabenti, sužinos Bukagalvis, taigi ir Mirties 
Valgytojai. Laukiam nesulaukiam, kad Žymiklis išeitų iš rikiuotės, nes 
vos tik tau sukaks septyniolika, neteksi motinos globos. Pijus Bukagalvis 
mano tave sėkmingai užspendęs. 

Haris nenoromis turėjo sutikti su nepažįstamuoju Bukagalviu. 

— Tai ką darysime? 

— Mes pasinaudosime vienintele mums likusia transporto priemone, 
kurios nesuseka Žymiklis, nes nereikia naudoti kerų, — tai šluotos, tes- 
traliai ir Hagrido motociklas. 

Haris matė šio sumanymo trūkumus, bet patylėjo duodamas pasisa- 
kyti Baisiajai Akiai. 

— Matai, tavo motinos kerai nustos veikti tik dviem atvejais: tau sulaukus 
pilnametystės arba... - Rukna mostelėjo rodydamas virtuvę. - Arbajei šios 
vietos tu nebevadinsi namais. Šįvakar tu, tetulė ir dėdė iškeliaujate savais 
keliais, aiškiai suvokdami, kad niekada nebegyvensite drauge, tiesa? 

Haris linktelėjo. 

— Vadinasi, šį kartą iškeliausi žinodamas, jog niekada nebegrįši, todėl 
kerai liausis veikę, kai tik nebematysi šių namų. Mes norime, kad tai 
įvyktų kuo anksčiau, nes Pats Žinai Kas tik ir laukia akimirkos, kai tau 
sukaks septyniolika ir galės tave pačiupti. Vienintelis mūsų pranašu- 
mas - Pats Žinai Kas nežino, kad šįvakar tave išgabename. Ministerijai 
mes pakišome klaidingą pėdsaką: jie mano, kad tu nesijudinsi iki tris- 
dešimtos. Tačiau mes turime reikalą su Pats Žinai Kuo, todėl negalime 
pasikliauti, kad jis suklys dėl datos; tikriausiai paskirs keletą Mirties 
Valgytojų dėl viso pikto sekti dangaus šioje apylinkėje. Todėl keletui 
namų paskyrėme visokeriopą apsaugą. Visi jie atrodo taip, tarsi galėtų 
būti vieta, kur mes ketiname tave paslėpti, ir visi vienaip ar kitaip susiję 
su Brolija. Tai mano namai, Kingslio sodyba, Molės tetulės Mjurijelės 


namai... Na, pats supranti. 

— Aha, - tarstelėjo Haris nelabai nuoširdžiai, nes vis dar matė didelę 
spragą plane. 

— Tu vyksi pas Tonks tėvus. Kai atsidursi kerų, kuriais apsaugojome jų na- 
mus, veikimo zonoje, galėsi Nešykle nuskristi į Landynę. Klausimų yra? 

- Aaa... taip, - atsakė Haris. - Gal iš pradžių jie ir nesusigaudys, 
į kurį iš dvylikos namų aš skrendu, bet ar nepasidarys akivaizdu, 
kai, - mikliai paskaičiavo jis, - keturiolika mūsiškių pasileis į Tonks 
tėvų namus? 

— O, pamiršau svarbiausią punktą. Visi keturiolika mes neskrisime 
pas Tonks tėvus. Šį vakarą danguje skraidžios septyni Hariai, kiekvienas 
turės bendrakeleivį, kiekviena pora skris vis į kitus namus. 

Iš savo apsiausto Rukna išsitraukė plokščią butelį su kažkokiu pur- 
vinu skysčiu. Jis galėjo nebesakyti nė žodžio, nes Haris iškart suprato 
visą planą. 

— Ne! - sušukojis ant visos virtuvės. - Nė už ką! 

— Sakiau jiems, kad nesutiksi, - piktokai tarė Hermiona. 

— Jei manot, kad leisiu šešiems Žmonėms rizikuoti gyvybe!.. 

— Mums visiems bus pirmas kartas, - pasakė Ronis. 

— Bet apsimesti manimi - visai kas kita... 

— Na, nė vienas mūsų nėra sužavėtas šia mintimi, Hari, - rimtai tarė 
Fredis. - Įsivaizduok, kad kas nors sutrinka ir mes visam laikui liekame 
akiniuotais ištįsusiais nenaudėliais. 

Haris nė nešyptelėjo. 

- Jeigu aš nepadėsiu, nieko nebus, juk jums reikia bent po vieną mano 
plauką. 

— Tai ir yra visas plano keblumas, - pasakė Džordžas. - Aišku, kad 
jeigu tu nepadėsi, mes niekaip negausime tavo plaukų. 

— Cha, trylika prieš vieną, kuriam neleidžiama naudoti magijos, - tikrai 
beviltiška padėtis, - nusišaipė Fredis. 


— Oi, kaip juokinga, - burbtelėjo Haris. 

— Jeigu reikės griebtis prievartos, taip ir bus, - sumurmėjo Rukna. 
Stebuklingoji akis tūžmingai dėbtelėjo į Harį. - Visi čia susirinkusieji 
pilnamečiai, Poteri, ir visi pasiryžę rizikuoti. 

Mandangas gūžtelėjo, susiraukė. Stebuklingoji akis pasisuko šonu ir 
pervėrė Mandangą baisiu žvilgsniu. 

— Nebesiginčykime. Laikas eina. Man reikia keleto tavo plaukų, 
vaikine. 

— Tačiau tai beprotybė, nėra reikalo... 

- Nėra reikalo! - prunkštelėjo Rukna. - Kai Pats Žinai Kas taip ir tyko, 
o pusė Ministerijos jį remia? Poteri, jeigu mums labai pasiseks, jis praris 
jauką ir planuos tau surengti pasalą trisdešimtą dieną, bet jis būtų be- 
protis, jei nepasiųstų poros Mirties Valgytojų pasižvalgyti, aš juo dėtas 
taip padaryčiau. Kol veikia tavo motinos kerai, jie gal ir nepasieks tavęs 
ir šitų namų, bet kerai tuoj nustos veikti, o apytikslę vietą jie žino. Mums 
vienintelė galimybė — masalas. Net ir Pats Žinai Kas negali persiplėšt į 
septynias dalis. 

Haris susitiko akimis su Hermiona ir iškart nusuko žvilgsnį. 

— Taigi, Poteri, prašom duoti keletą plaukų. 

Haris dirstelėjo į Ronį, tačiau tas tik vyptelėjo lyg norėdamas pasakyti: 
„Nagi, daryk kas tau sakoma.“ 

— Greičiau! - šūktelėjo Rukna. 

Visiems žiūrint, Haris suėmė keletą plaukų ir išrovė. 

— Tvarka, - burbtelėjo Rukna. Šlubčiodamas artyn atkimšo eliksyro 
butelį. - Malonėk dėti čia. 

Haris sumetė plaukus į purvinos spalvos skystį. Eliksyras beregint 
suputojo, parūko ir pasidarė skaisčiai auksinės spalvos. 

— O, Hari, tu atrodai daug skanesnis už Niurzgą ir Gylį, - pasakė 
Hermiona, bet pamačiusi, kaip Ronis kilstelėjo antakius, paraudo ir 
pridūrė: - Na, žinai, ką turiu galvoje - Gylio eliksyras buvo panašus į 
snarglius. 

— Gerai, apsimetėliai Poteriai, rikiuokitės, - liepė Rukna. 

Ronis, Hermiona, Fredis, Džordžas ir Fler sustojo priešais tviskančią 
tetulės Petunijos kriauklę. 

— Vieno trūksta, - tarė Lubinas. 

- Štai, - suniurzgė Hagridas, čiupo už pakarpos Mandangą, pakėlė ir 
padrėbė šalia Fler; ši demonstratyviai suraukė nosytę ir nuėjusi atsistojo 
tarp Fredžio ir Džordžo. 

— Sakiau jums, kad geriau būsiu gynėju, - sumurmėjo Mandangas. 

— Užsičiaupk! - riktelėjo Rukna. - Kaip jau sakiau tau, niekingas 
kirmine, bet kuris Mirties Valgytojas, su kuriuo susidursime, stengsis 
Poterį sugauti, o ne nužudyti. Dumbldoras visada kartodavo, kad Pats 
Žinai Kas norės asmeniškai susidoroti su Poteriu. Kaip tik gynėjams ir 
bus pavojingiausia, nes Mirties Valgytojai norės juos nukauti. 

Neatrodė, kad Mandangas būtų nusiraminęs, bet Rukna jau traukė 
iš po skverno šešis stikliukus; išdalijęs juos kiekvienam įpylė truputį 
Multisulčių eliksyro. 

— Nagi, visi iš karto... 

Ronis, Hermiona, Fredis, Džordžas, Fler ir Mandangas išgėrė savo 
dozę. Visi Žiaugtelėjo ir susiraukė, kai eliksyras pakliuvo į gerklę. Jų vei- 
dai iškart ėmė tyžti ir lietis kaip karštas vaškas. Hermiona su Mandangu 
ištįso aukštyn, Ronis, Fredis ir Džordžas pažemėjo, jų plaukai patamsėjo, 
Hermionos ir Fler - tarsi sulindo atgal į galvą. 

Rukna, nėmaž nesijaudindamas, atrišo didžiulius atsineštuosius mai- 
šus. Atsitiesęs išvydo šešis aikčiojančius iš nustebimo Poterius. 

Fredis su Džordžu atsisuko į kits kitą ir vienu balsu sušuko: 

— Oho, esam visiškai vienodi! 

— Nežinau, vis tiek man atrodo, kad aš gražesnis, - pasakė Fredis, 
žiūrėdamas į savo atspindį ant arbatinio. 

— Fu, - nusivylė Fler, pažvelgusi į save ant mikrobangų krosnelės 
durelių. - Bilai, nežiūrėk į maneee, aš baisy. 

— Jei kam drabužiai bus per dideli, turiu mažesnių, - tarė Rukna, ro- 
dydamas į pirmą maišą, - ojei kam per maži - didesnių. Nepamirškite 

akinių, šoninėje kišenėje įdėti šešeri. O kai apsirengsite, kitame maiše 
rasite bagažą. 

Tikrasis Haris pamanė matąs keisčiausią pasaulyje dalyką, ojuk buvo 
regėjęs nemažai visokių keistenybių. Jis žiūrėjo, kaip šeši jo antrininkai 
rausiasi maišuose: traukia iš jų drabužius, dedasi akinius, sukiša savuo- 
sius daiktus ir drabužius. Jam jau norėjosi, kad jie parodytų bent kiek 
pagarbos jo asmeniui, nes visi be atodairos išsirengė aiškiai nesidrovė- 
dami rodyti svetimo nuogumo. 

— Žinojau, kad Džinė melavo dėl tos tatuiruotės, - pasakė Ronis, Žiū- 
rėdamas į nuogą savo krūtinę. 

— Hari, tavo regėjimas tikrai siaubingas, - tarė Hermiona, užsidėjusi 
akinius. 

Persirengę apsimetėliai Hariai iš antro maišo išsitraukė po kuprinę ir 
narvelį, kiekviename buvo po baltos pelėdos iškamšą. 

— Gerai, - pagyrė Rukna, kai priešais išsirikiavo septyni vienodai apsi- 
rengę, akiniuoti ir su kuprinėmis Hariai. - Poros bus tokios: Mandangas 
skris šluota su manimi... 

— Kodėl su tavimi? - subambėjo Haris arčiausiai užpakalinių durų. 

— Todėl, kad tavęs negalima išleisti iš akių, - atsakė Rukna, ir tikrai - jis 
nenuleido nuo Mandango savo stebuklingosios akies. - Artūras ir Fredis... 

— Ašesu Džordžas, - paprieštaravo Ruknos nurodytasis dvynys. - Ne- 
jau mūsų nebeskiri, kai esame Hariai? 

— Atsiprašau, Džordžai... 

— Aš tik pajuokavau, iš tiesų esu Fredis... 

— Gan kvailioti! - supyko Rukna. - Tas kitas, nesvarbu, Fredis ar Džor- 
džas, skrenda su Remu. Panelė Delakur... 

— Aš pasiimsiu Fler ant testralio, - pasakė Bilas. - Ji nelabai mėgsta 
šluotas. 

Fler atsistojo šalia jo, Bilo išraiška pasidarė kvailoka ir vergiška, Haris 
iš širdies palinkėjo sau, kad jo veidas niekada taip neatrodytų. 

— Panelė Įkyrėlė su Kingsliu irgi ant testralio... 

Hermiona patenkinta nusišypsojo Kingsliui: Haris žinojo, kad irji ant 
šluotos nesijaučia tvirtai. 

— Liekame Ronis ir aš! — linksmai tarė Tonks, švystelėdama ranka taip, 
kad nuvertė puodelių stovą. 

Ronis nebuvo toks patenkintas kaip Hermiona. 

— O tu, Hari, keliausi su manimi, gerai? - kiek neramiai paklausė Ha- 
gridas. - Mes skrisime motociklu, mat šluotos ir testraliai neišlaiko mano 
svorio. Už manęs kaip ir nebelieka vietos, todėl sėdėsi priekaboje. 

— Puiku, - vėl ne visai nuoširdžiai tarė Haris. 

— Manome, kad Mirties Valgytojai tikėsis tave būsiant ant šluotos, - pa- 
sakė Rukna, matyt, atspėjęs, kaip Haris jaučiasi. - Sneipas turėjo marias 
laiko pripasakoti apie tave, taigi jei susidursime su kokiais nors Mirties 
Valgytojais, garantuoju, kad jie pasirinks vieną tų Poterių, kurie tvirčiausiai 
skrenda šluota. Na, gerai, - užbaigė jis, užrišdamas maišą su netikrų Poterių 
drabužiais, ir žengė užpakalinių durų link. - Išvyksime po trijų minučių. 
Durų rakinti neverta, Mirties Valgytojų užraktas nesulaikys... Einam... 

Haris nuskubėjo į prieškambarį, pasiėmė kuprinę, „Žaibą“, Hedvi- 
gos narvelį ir išėjo paskui kitus į užpakalinį kiemą. Aplinkui į rankas 
šokinėjo šluotos, Hermiona jau sėdėjo priešais Kingslį ant didelio juodo 
testralio, Fler su Bilu - ant kito. Hagridas, užsidėjęs akinius, stovėjo šalia 
motociklo. | 

— Nejaugi? Nejaugi čia Sirijaus motociklas? 

— Tas pats, - nusišypsojo Hagridas. - Kai aną kartą, Hari, juo važiavai, 
tilpai mano delne! 

Atsisėdęs į priekabą, Haris pasijuto šiek tiek pažemintas, mat atsidū- 
elektriniame automobiliuke. Haris pasidėjo šluotą ir kuprinę prie kojų, 
Hedvigos narvelį įsikišo tarp kelių. Buvo baisiai nepatogu. 

— Artūras truputį pasikrapštė, - tarė Hagridas, neįtardamas, kaip 
Hariui ankšta. Jis apžergė motociklą, ratai girgžtelėdami sulindo į žvy- 
rą. - Dabar rankenos moka keletą triukų. Aš ir sugalvojau. 

Storu pirštu jis parodė į raudoną mygtuką prie spidometro. 

— Hagridai, prašom atsargiau, - įspėjo ponas Vizlis, stovintis šalia su 
šluota rankoje. - Vis dar abejoju, ar vertėjo jį įtaisyti, bet patariu pasi- 
naudoti tik blogiausiu atveju. 

— Na, gerai, viskas, - prabilo Rukna. — Visi pasiruošiat. Noriu, kad visi 
pakiltumėte lygiai tuo pačiu laiku, antraip visas suklaidinimo planas 
nueis perniek. 

Visi apžergė šluotas. 

— Stipriai laikykis, Roni, - pasakė Tonks, ir Haris pamatė, kaip Ronis, 
prieš apkabindamas jos liemenį, vogčiomis kaltai žvilgtelėjo į Lubiną. 
Hagridas paspaudė pedalą, ir motociklas suriaumojo kaip slibinas, prie- 
kaba ėmė drebėti. 

— Visiems sėkmės! - sušuko Rukna. - Susitiksime Landynėje maždaug 
po valandos. Skaičiuoju iki trijų. Vienas... du... TRYS. 

Motociklas siaubingai sustaugė, priekaba bjauriai trūktelėjo, ir Haris 
staigiai pakilo į orą; plaukus plakantis vėjas išspaudė ašaras. Aplink 
ji į dangų kilo šluotos, pro šalį praskriejo ilga juoda testralio uodega. 
Hedvigos narvelio ir kuprinės prispaustos kojos ėmė tirpti. Buvo taip 
nepatogu, kad jis pamiršo nors dirstelėt į Ligustrų gatvę, o kai pažvelgė 
apačion, jau negalėjo atskirti, kur ji. Jie kilo vis aukščiau ir aukščiau... 

Staiga visiškai netikėtai juos apsupo nežinia iš kur išdygusios figūros, 
apsigaubusios gobtuvais. Jų buvo mažiausiai trisdešimt, jos sklandė ore di- 
deliu ratu, kurio viduryje, nieko neįtardami, ką tik pakilo Brolijos nariai... 

Riksmai, žali blyksniai iš visų šonų. Hagridas riktelėjo, ir motociklas 
apvirto. Haris nesusigaudė, kur jie: gatvių žibintai degė virš galvos, 
aplinkui skardėjo šauksmai, ojis buvo iš visų jėgų įsikabinęs į priekabą. 
Iš po kojų išslydo kuprinė ir šluota... 

— Ne... HEDVIGA! 

Šluota nuskrido žemėn, bet jis spėjo sugriebti kuprinės diržą ir narve- 
lio viršų. Motociklas atsitiesė. Akimirka, ir vėl tvykstelėjo žalias žaibas. 
Pelėda suklykusi sukniubo ant narvelio dugno. 

— Ne... Ne! 

Motociklas nuzvimbė pirmyn. Hagridui pralaužiant ratą, Haris spėjo 
pamatyti Mirties Valgytojus. 

— Hedviga... Hedviga! 

Tačiau pelėda gulėjo narvelyje negyva kaip pliušinis žaislas. Jis nega- 
lėjo to suvokti. Apėmė siaubinga baimė dėl draugų. Dirstelėjęs per petį 
pamatė judant daugybę žmonių, žalios šviesos pliūpsnius. Į tolį šluotomis 

— Hagridai, turime grįžti, turime grįžti! - bandė perrėkti jis griausmin- 
gai staugiantį variklį. Išsitraukęs burtų lazdelę, numetė narvelį negalė- 
damas patikėti, kad Hedviga negyva. - Hagridai, apsisuk! 

— Mano darbas, Hari, - tave saugiai nugabenti į vietą! - sušuko Ha- 
gridas, didindamas greitį. 

— Stok, STOK! - rėkė Haris, bet grįžtelėjus atgal pro kairę ausį pralėkė 
du žali blyksniai: atitrūkę nuo savo bendrų, juos vijosi keturi Mirties Val- 
gytojai, vis taikantys į plačią Hagrido nugarą. Hagridas metėsi į šoną, bet 
Mirties Valgytojai neatsiliko; atlėkė dar du užkeikimai, Haris susilenkė 
ant priekabos dugno, kad jo nekliudytų. 

— Sustinkit! — riktelėjo jis pasisukdamas, išjo paties lazdelės šovė žalias 
žaibas, keturi persekiotojai saugodamiesi iškriko į šalis. 

— Laikykis, Hari, aš jiems parodysiu! - sušuko Hagridas ir storu pirštu 
paspaudė žalią mygtuką prie degalų bako. 

Iš išmetamojo vamzdžio išsiveržė mūro siena. Persikreipęs Haris matė, 
kaip ore ji išsiplėtė. Trys Mirties Valgytojai spėjo pasukti ir išsilenkti jos, 
bet ketvirtajam nepasisekė: jis dingo iš akių ir staiga krito iš už sienos 
kaip akmuo. Jo šluota buvo sulūžusi į šipulius. Vienas jo sėbrų stabtelėjo 
jam padėti, tačiau Hagridas paspaudė pedalą, ir sieną su Mirties Valgy- 
tojais prarijo tamsa. 

Pro Hario galvą praskriejo dar keli Žudomieji užkeikimai, išlėkę iš kitų 
dviejų Mirties Valgytojų lazdelių ir skirti Hagridui. Haris atsakė Stingdo- 
maisiais kerais: ore susidūrę raudoni ir žali žaibai pažėrė įvairiaspalvių 

kibirkščių lietų, ir Hariui dingtelėjo, kad apačioje į dangų žiūrintys Žio- 
barai galbūt mano, jog tai fejerverkai, ir nė neįtaria, kas čia vyksta... 

— Dar duosim garo, Hari, laikykis! - sušuko Hagridas, paspausdamas 
antrą mygtuką. Dabar iš išmetamojo vamzdžio išlėkė didžiulis tinklas, 
bet Mirties Valgytojai buvo pasirengę. Jie ne tik išsisuko, bet prie jų dar 
prisidėjo atsilikęs bendrininkas, likęs gelbėti sąmonės netekusio draugo; 
jis ūmiai išniro iš tamsos, ir dabar visi trys, rėkaudami užkeikimus, ėmė 
vytis motociklą. 

— Laikykis, Hari, dabar tai varysim! - suriko Hagridas, visu delnu 
tvodamas per raudonąjį mygtuką šalia spidometro. 

Iš išmetamojo vamzdžio kriokdama pliūptelėjo melsvai balta slibino 
ugnis, ir motociklas šovė pirmyn kaip kulka, tik sužviegė metalas. Haris 
pamatė, kaip Mirties Valgytojai metasi į šalis, gelbėdamiesi nuo visa nai- 
kinančios ugninės uodegos, ir pajuto, kad priekaba grėsmingai pasviro: 
nuo baisaus greičio ėmė plyšti metalinė sąsaja, jungianti su motociklu. 

— Nieko, Hari! - rėkė Hagridas, net prisiplojęs prie motociklo. Priekaba 
pradėjo suktis oro sraute, sūkuriuojančiame paskui motociklą. 

— Nebijok, Hari, bus gerai! - sušuko Hagridas, iš kišenės išsitraukda- 
mas savo gėlėtą rausvąjį skėtį. 

— Hagridai, ne! Leisk man! 

— REPARO! 

Kurtinamas trenksmas, ir priekaba visai atitrūko nuo motociklo, Haris 
iš inercijos nulėkė tolyn paskui jį, tačiau priekaba ėmė kristi... 

Iš nevilties Haris nukreipė lazdelę į priekabą ir sušuko: 

- Vingardium leviosa! 

Priekaba šovė viršun kaip kamštis; ji buvo nevaldoma, bet nors nebe- 
krito. Akimirkos pertraukėlė, ir pro šalį vėl ėmė lėkti užkeikimų žaibai: 
visi trys Mirties Valgytojai artėjo. 

— Atskrendu, Hari! - šaukė iš tamsos Hagridas, bet Haris pajuto, kad 
priekaba vėl smenga žemyn. Kiek įmanoma susilenkęs, jis nukreipė 
lazdelę į artėjančias figūras ir riktelėjo: 

— Impedimenta! 

Užkeikimas smogė viduriniam Mirties Valgytojui į krūtinę; akimirką 
žmogus juokingai kybojo ore išsikėtęs, lyg būtų atsimušęs į neregimą 
kliūtį. Kitas vos neatsitrenkė į jį. 

Tačiau priekaba pradėjo kristi ne juokais, o trečiasis Mirties Valgy- 
tojas paleido užkeikimą iš taip arti, kad Haris turėjo net persisverti per 
priekabos kraštą ir į sėdynės briauną išsimušė dantį. 

— Skrendu, Hari, skrendu! 

Galinga ranka sugriebė Hario apsiaustą ir iškėlė jį iš garmančios 
tuštumon priekabos; užvirsdamas ant motociklo, jis dar spėjo pačiupti 
kuprinę ir atbulai klestelėjo ant sėdynės, nugara į Hagrido nugarą. Jie 
nuskriejo aukštyn palikę užpakaly abu persekiotojus. Haris išspjovė iš 
burnos kraują ir nukreipė lazdelę į krintančią priekabą. 

— Confringo! 

Priekaba sprogo su gulinčia ant dugno Hedviga, ir Hariui širdį pervėrė 
baisus skausmas; arčiausiai skridęs Mirties Valgytojas buvo nupūstas 
nuo šluotos ir prapuolė. Antrasis atsilikęs dingo iš akių. 

— Hari, atleisk, o atleisk, - aimanavo Hagridas. - Nereikėjo man pačiam 
jo taisyti, tau nėra vietos... 

— Nesvarbu, tiktai skrisk! - šaukė Haris, nes iš tamsos jų link lėkė dar 
du Mirties Valgytojai. | 

Hagridas lėkė zigzagais užkeikimų žaibų varstomoje erdvėje. Haris 
suprato, jog jis nebedrįsta vėl paspausti slibino ugnį paleidžiančio 
mygtuko, kai Haris vos laikosi ant sėdynės. Haris laidė ir laidė Sting- 
domuosius kerus į persekiotojus, bet vos įstengė nuo jų atsiginti. 
Paleido į juos dar vienus Užtveriamuosius kerus. Arčiausiai buvęs 
Mirties Valgytojas nėrė šonan, gobtuvas nusmuko, ir raudonoje kitų 
Stingdomųjų kerų blyksnyje Haris išvydo keistai baltą Stenlio Šalitakio 
veidą. Steno? 

— Expelliarmus! - riktelėjo Haris. 

— Štai jis, štai tikrasis! 

Mirties Valgytojo riksmas pasiekė Harį net per motociklo staugimą. 
Po akimirkos abu vijikai vėl atsiliko ir prapuolė. 

— Hari, kas čia darosi? - suriko Hagridas. - Kur jie pasidėjo? 

— Nežinau! 

Tačiau Haris išsigando: anas Mirties Valgytojas šaukė: „Štai tikrasis!“ 
Iš kur sužinojo? Jis žvalgėsi lyg ir po tuščią erdvę jausdamas artėjančią 
grėsmę. Kurgi jie dingo? 

Šiaip ne taip atsisukęs į priekį, Haris įsikibo Hagrido švarko. 

— Hagridai, paleisk vėl slibino ugnį, reikia sprukti iš čia! 

— Tada laikykis, Hari! 

Ūždama ir kaukdama vėl pliūptelėjo iš išmetamojo vamzdžio melsvai 
balta ugnis, Haris pajuto, kaip slysta nuo jam atitekusio sėdynės lopinėlio; 
Hagridas užgriuvo ant jo vos nepaleisdamas vairo. 

— Man atrodo, Hari, kad mes jų atsikratėme, mums pavyko! - klykė 
Hagridas. 

Tačiau Haris abejojo. Apimtas baimės dairėsi kairėn ir dešinėn lauk- 
damas persekiotojų, žinodamas, jog jie turi pasirodyti. Kodėl jie atsiliko? 
Vienas jų tebeturėjo lazdelę... „Štai jis, štai tikrasis!“ — sušuko Mirties 
Valgytojas, vos tik Haris pamėgino nuginkluoti Steną... 

— Jau beveik atskridome, Hari, jau visai netoli! - sušuko Hagridas. 

Haris pajuto, kad motociklas nusileido Žemiau, nors žiburiai ant žemės 
atrodė tolimi kaip Žvaigždės. 

Staiga randą kaktoje tarsi ugnis nutvilkė; abipus motociklo pasirodė 
po Mirties Valgytoją ir Hariui vos nepataikė iš užpakalio paleisti du 
Žudomieji užkeikimai. 

Ir tada Haris jį pamatė. Voldemortas skriejo tarsi vėjo nešami dūmai, 
be jokios šluotos ar testralio, juodoje tamsoje švietė gyvatiškas jo veidas, 
balti pirštai vėl kilstelėjo burtų lazdelę... 

Surikęs iš siaubo, Hagridas paleido motociklą stačiai žemyn. Viena 


ranka iš paskutiniųjų laikydamasis, Haris pakrikai pasiuntė į sūkuringą 

naktį keletą Stingdomųjų kerų. Pamatęs pro šalį pralekiantį kūną suprato 
kažkam pataikęs, bet paskui išgirdo pokštelėjimą ir iš variklio pasipylė 
kibirkštys; nevaldomas motociklas nusirito kūliais... 

Ir vėl pro juos prašvilpė žali žaibai. Haris neįsivaizdavo, kur apačia 
ir kur viršus. Randas tebedegė, jis manė mirsiąs bet kurią akimirką. 
Apsigobusi figūra ant šluotos buvo už kelių pėdų, jis pamatė, kaip ji 
kilsteli ranką. 

— NE! 

Piktai šaukdamas, Hagridas šoko nuo motociklo ant Mirties Valgytojo, 
ir Haris persigando pamatęs, kad abu jie dingo iš akių, šluota neatlaikė 
jųdviejų svorio. 

Vargais negalais laikydamasis ant motociklo, Haris išgirdo Voldemortą 
riktelint: 

— Mano! 

Viskas baigta: Voldemorto jis nei matė, nei girdėjo, tik spėjo įžiūrėti, 
kaip dar vienas Mirties Valgytojas smuko iš kelio, ir tada nuskambėjo: 

— Avada... 

Randą taip nusmelkė, jog Haris turėjo užsimerkti, tačiau lazdelė 
suveikė savarankiškai. Ji trūktelėjo ranką kaip koks stiprus magnetas, 
pro primerktus vokus jis išvydo auksinės šviesos tvykstelėjimą, išgirdo 
trakštelint ir skausmo riksmą. Anas Mirties Valgytojas suklykė, Volde- 
mortas šūktelėjo: „Ne!“ Haris pamatė vos nebakstelėjęs nosimi į slibino 
ugnies mygtuką. Jis paspaudė jį laisvąja ranka, ir motociklas, bildėdamas 
žemėn, paleido ugnies pliūpsnį. 

— Hagridai! - šaukė Haris, mėšlungiškai suspaudęs vairą. - Hagridai! 
Accio Hagridą! 

Motociklas, traukiamas žemės, lėkė vis greičiau. Užsikvempęs ant 
vairo, Haris nieko daugiau nematė, tik vis artėjant pirma tokius tolimus 
žiburius, taigi jis nudribs ant Žemės, ir nieko nepadarysi. Už nugaros 


nuaidėjo riksmas: 

— Lazdelę, Selvinai, duokš lazdelę! 

Voldemortą jis pajuto anksčiau, negu pamatė. Grįžtelėjęs šonan išvydo 
raudonas akis ir suprato, jog tai paskutinis daiktas šioje žemėje, kurį jam 
lemta regėti: Voldemortas rengėsi Žiebti užkeikimu dar kartą... 

Ir ūmiai Voldemortas išnyko. Pažvelgęs žemyn, Haris pamatė ant že- 
mės tysant išsikėtojusį Hagridą. Staigiai pasukęs vairą, kad nenukristų ant 
Hagrido, Haris bandė užčiuopti stabdį, tačiau tą akimirką su kurtinamu 
trenksmu, nuo kurio sudrebėjo Žemė, jis tėškėsi į tvenkinį. 


PENKTAS SKYRIUS 


Kovotojo mirtis 


— Hagridai? 

Haris bandė išsiropšti iš metalo lūženų ir odos draiskanų; bandant 
atsistoti, rankos paniro į dumbliną vandenį. Nesuprantama, kur dingo 
Voldemortas, todėl tikėjosi, kad bet kurią akimirką jis gali ūžtelėti iš 
tamsos. Kažkas karšta tekėjo per smakrą ir kaktą. Išropojęs iš kūdros, 
Haris nusvirduliavo prie didžiulio tamsaus pavidalo ant žemės. Tai 
buvo Hagridas. 

— Hagridai? Hagridai, atsiliepk... 

Tačiau tamsusis pavidalas nejudėjo. | 

— Kas ten? Gal Poteris? Ar pats būsi Haris Poteris? 

Vyriškio balsas Hariui buvo nepažįstamas. Tada sušuko moteris: 

— Jie nukrito, Tedai! Nukrito į sodą! 

Hariui sukosi galva. 

— Hagridai, - nežinia kam pakartojo jis, ir keliai sulinko. 

Kai atsipeikėjo, tiek tesuprato, kad guli tarsi ant pagalvių, o šonai 
ir dešinė ranka degte dega. Išmuštas dantis buvo ataugintas. Randas 
kaktoje tebetvinksėjo. 

— Hagridai? 

Atsimerkęs pamatė, kad guli ant sofos nepažįstamame kambaryje, 
apšviestame viena lempa. Netoliese ant grindų gulėjo šlapia ir purvinajo 

— Hagridas sveikas ir gyvas, sūnau, - tarė vyriškis. - Jį prižiūri žmona. 
Kaip jautiesi? Ar dar kas lūžę? Aš tau sutaisiau šonkaulius, dantį ir ranką. 
Beje, mano vardas Tedas, Tedas Tonksas, Doros tėvas. 

Haris per staigiai atsisėdo, ir akyse sumirgėjo žvaigždės, pasidarė 
bloga, ėmė svaigti galva. 

— Voldemortas... 

— Ramiau, ramiau, - tramdė jį Tedas Tonksas, uždėdamas delną jam 
ant peties ir vėl pastumdamas ant pagalvių. - Labai bjauriai nukritai. 
O kas atsitiko? Gal motociklas sugedo? Artūras Vizlis vėl persistengė 
su savo žiobariškom išmonėm? 

— Ne, - atsakė Haris. Randas tvinksėjo tarsi atvira žaizda. - Mirties 
Valgytojai, visas būrys... jie mus vijosi... 

— Mirties Valgytojai? - sukluso Tedas. - Kaip suprasti - Mirties Valgy- 
tojai? Maniau, jie nežino, jog tu būsi šiandien išgabenamas, maniau... 

— Jie žinojo, - pasakė Haris. 

Tedas Tonksas pakėlė akis į lubas lyg tikėdamasis per jas matyti 
dangų. 

— Ką gi, dabar bent žinome, kad gynybiniai kerai veikia, ar ne? Jie 
turėtų juos sulaikyti šimto jardų spinduliu nuo šitos vietos. 

Dabar Haris suprato, kodėl Voldemortas dingo: tai atsitiko motociklui 
kertant Brolijos kerų veikimo ribą. Jis tik vylėsi, kad kerai veiks ir toliau. 
Įsivaizdavo, kaip Voldemortas, jam kalbantis su Tonksu, šimto jardų 
aukštyje virš jų ieško būdo prasiskverbti į sritį, kurią Haris įsivaizdavo 
kaip milžinišką skaidrų burbulą. 

Jis nuleido kojas nuo sofos: turi savo akimis pamatyti Hagridą, tik 
tada patikės, kad tas gyvas. Vos atsistojo, kai atsidarė durys ir pro jas 
įsispraudė Hagridas, purvinu ir kruvinu veidu, trupučiuką šlubčiojantis, 
bet, o stebukle, gyvas. 

— Hari! 

Parversdamas du staliukus ir vazoną su aspidistra, dviem ilgais 
žingsniais jis pasiekė Harį ir taip suspaudė glėbyje, jog vos nelūžo ką 
tik sugydytieji jo šonkauliai. 

— Velniai griebtų, Hari, kaip tu išsisukai? Jau maniau, abiem galas. 

— Cha, ir aš maniau. Negaliu patikėti... 

Haris nutilo pamatęs, kad paskui Hagridą į kambarį įžengė moteris. 

— Tu! - šūktelėjo jis, kišdamas ranką kišenėn, bet ji buvo tuščia. 

— Štai tavo lazdelė, sūnau. - Burtų lazdele jis kaukštelėjo Hariui per 
ranką. - Nukrito šalia tavęs, aš ją radau. O tu šauki ant mano Žmonos. 

— O, atsiprašau. 

Kai priėjo arčiau, ponia Tonks nebebuvo taip baisiai panaši į savo 
seserį Belatriks: plaukai šviesiai kaštoniniai, akys didesnės ir švelnesnės. 
Vis dėlto Hario šūksnis ją sutrikdė. 

— Kas atsitiko mūsų dukrai? - paklausė ji. - Hagridas sakė, kad buvote 
užpulti. Kur Nimfadora? 

— Nežinau, - atsakė Haris. - Mes nežinome, kas nutiko kitiems. 

Tedas ir moteris susižvelgė. Matydamasjų veidus, Haris pajuto baimę 
ir kaltę; jei kas nors iš draugų žuvo, kaltas jis, tik jis vienas. Juk pritarė 
jų planui, davė savo plaukų... 

— Nešyklė! - staiga prisiminė jis. - Turime nukakti į Landynę ir suži- 
noti... tada galėsime jums pranešti arba... arba pati Tonks susisieks su 
jumis, kai... kai... 

— Dorai nieko neatsitiko, Dromeda, - tarė Tedas. - Ji žino, ką daro, su 
Aurorais ne sykį buvo pakliuvusi į keblią padėtį. Nešyklė čia, - pridūrė 
jis Hariui. - Jei norite ja skristi, ji išvyksta po trijų minučių. 

— Taip, norime, - pasakė Haris. Čiupęs kuprinę užsimetė ant pe- 
čių. - Aš... 

Jis žvelgė į ponią Tonks norėdamas atsiprašyti, kad palieka ją apimtą 
baimės, dėl kurios jis jaučia tokią baisią atsakomybę, bet visi žodžiai 
atrodė tušti ir nenuoširdus. 

— Aš pasakysiu Tonks... Dorai, kad duotų jums žinią, kai ji... Dėkui, 
kad sulopėte mus, dėkui už viską... 

Jis apsidžiaugė, jog jau gali išeiti. Trumpu koridoriumi nusekė paskui 
Tedą Tonksą į miegamąjį. Iš paskos įžengė Hagridas, palenkdamas galvą, 
kad neužsigautų į staktą. | 

- Štai jūsų Nešyklė, sūnau. 

Ponas Tonksas parodė į nedidelį plaukų šepetį sidabriniu viršumi, 
gulintį ant tualetinio stalelio. 

— Ačiū, - tarstelėjo Haris ir jau siekė paliesti šepetį trokšdamas kuo 
greičiau iškeliauti. 

— Pala, - sulaikė jį Hagridas, žvalgydamasis aplinkui. - Hari, o kur 
Hedviga? 

— Ją... ją užmušė kerai, - atsakė Haris. 

Netekties suvokimas smogė kaip kuoka, ir jis susigėdo pajutęs, jog 
akis graužia ašaros. Pelėda buvo jo draugė, jo vienintelis ryšys su magijos 
pasauliu, kada tik reikėdavo sugrįžti ir gyventi pas Durslius. 

Hagridas paglostė jam petį vos nesulaužydamas jo. 

— Ką padarysi, - kimiai tarė jis. - Ką padarysi. Ji nugyveno gražų... 

— Hagridai! - įspėdamas šūktelėjo Tedas Tonksas, ir Hagridas vos vos 
spėjo paliesti smiliumi skaisčiai mėlynai švytintį plaukų šepetį. 

Tarsi nematomos meškerės traukiamas už bambos į priekį, Haris 
šmukštelėjo į tuštumą bejėgiškai sukdamasis. Pirštas buvo tarsi pri- 
kepęs prie Nešyklės. Abu su Hagridu išlėkė iš Tonksų namų, 0 po 
akimirkos Hario kojos atsitrenkė į kietą žemę ir jis suklupo Landynės 
kieme. Išgirdo kažką šaukiant. Nusviedęs nebešvytintį šepetį, Haris 
netvirtai atsistojo ir pamatė ponią Vizli ir Džinę, atlekiančias nuo už- 
pakalinių namo durų. Hagridas, irgi nusileidęs čia pat, sunkiai pakilo 
nuo žemės. 

— Haris? Ar tu esi tikrasis Haris? Kas atsitiko? Kur visi kiti? - šaukė 
ponia Vizli. 

— Ką tai reiškia? Ar daugiau niekas neatvyko? — uždusęs paklausė 
Haris. 

Atsakė perbalęs ponios Vizli veidas. 

— Mirties Valgytojai mums surengė pasalą, -ėmė pasakoti Haris. - Ap- 
supo, kai tik pakilome... Jie žinojo, kad iškeliausime šįvakar. Aš nežinau, 
kas ištiko kitus. Keturi vijosi mus visą laiką, vos nuo jų pasprukome, bet 
paskui mus pasivijo Voldemortas... 

Savo balse Haris išgirdo pasiteisinimo gaidelę, maldavimą suprasti, 
kodėl jis nežino jos sūnų likimo, bet.. 

— Ačiū Dievui, kad tau nieko neatsitiko, - apkabino jį ponia Vizli. Haris 
nesijautė užsitarnavęs tokio sutikimo. 

— Mole, gal kartais turi lašelį brendžio? — ne visai tvirtai paklausė 
Hagridas. - Sveikatai pataisyti. 

Galėjo atsivaryti butelį mostelėdama burtų lazdele, bet jai skubant 
į Kkreivo šleivo namo vidų Haris suprato, jog ji nenori rodyti veido. Jis 
pasisuko į Džinę, ir ši iškart atsakė į nebylų jo klausimą. 

— Ronis su Tonks turėjo parsirasti pirmieji, bet nerado savo Nešyklės, 
ji grįžo bejų, - tarė Džinė, rodydama į surūdijusią alyvos skardinę neto- 
liese. - O ši Nešyklė, - parodė ji į sunešiotą sportbatį, - buvo skirta tėčiui 
ir Fredžiui, kad parskristų antri. Tu su Hagridu - treti. - Ji dirstelėjo į 
laikrodį. - Jeigu jiems pavyko, maždaug po minutės turėtų parkakti 
Džordžas ir Lubinas. 

Atėjo ponia Vizli su brendžio buteliu ir įteikė jį Hagridui. Jis atkimšo 
ir vienu mauku visą iškliukino. 

— Mama! - šūktelėjo Džinė, rodydama tolyn. 

Tamsoje sužibo mėlyna šviesa, ji vis artėjo ir ryškėjo, pagaliau sukda- 
miesi pasirodė Lubinas ir Džordžas. Jie nusileido. Haris iškart pamatė, 
kad kažkas blogai: Lubinas laikė Džordžą apkabinęs per pusiaują, o tas 
be sąmonės, veidas aptekęs kraujais. 

Haris pribėgęs sugriebė Džordžo kojas. Abu su Lubinu įnešė jį į vidų 
ir paguldė svetainėje ant sofos. Lempai apšvietus Džordžo veidą, Džinė 
aiktelėjo, o Hariui pasidarė bloga: Džordžas buvo be vienos ausies. Ta 
galvos pusė ir kaklas plūdo krauju. | 

Poniai Vizli palinkus prie sūnaus, Lubinas griebė Hariui už rankos 
ir nelabai švelniai ištempė į virtuvę, kur Hagridas vis dar spraudėsi pro 
duris ir niekaip neįsispraudė. 

— Ei! - piktai šūktelėjo Hagridas. — Paleisk jį! Neliesk Hario! 

Lubinas jo nesiklausė. 

— Koks padaras tūnojo kampe tą pirmą kartą, kai Haris Poteris apsi- 
lankė mano kabinete Hogvartse? - papurtė jis Harį. - Atsakyk! 

— Ga... gabikis akvariume, argi ne taip? 

Lubinas paleido Harį ir bejėgiškai atsišliejo į indaują. 

— O kas yra? - užkriokė Hagridas. 

— Nepyk, Hari, bet aš turėjau patikrinti, - griežtai pasakė Lubinas. — 
Mes išduoti. Voldemortas žinojo, kad šiandien būsi išgabenamas, o jam 
pasakyti galėjo tik žmogus, tiesiogiai susijęs su šiuo planu. Tu galėjai 
būti apgavikas. 

— Tai kodėl netikrini manęs? —- pūškavo Hagridas, galynėdamasis su 
durų anga. 

— Tu esi pusmilžinis, - atsakė Lubinas, pakeldamas akis į Hagridą. — 
Multisulčių eliksyras tinka tik žmonėms. 

— Niekas iš Brolijos negalėjo Voldemortui pasakyti, kad iškeliaujame 
šiandien, - ginčijosi Haris. Ši mintis jam buvo baisi, jis negalėjo ja patikė- 
ti. - Voldemortas mane pasivijo tik į pabaigą, iš pradžių jis net nežinojo, 
kuris iš Harių tikrasis. Jei jam būtų buvęs žinomas planas, jis būtų iš pat 
pradžių žinojęs, kad aš skrendu su Hagridu. 

— Voldemortas tave pasivijo? - neramiai paklausė Lubinas. - Ir kaipgi 
tu pabėgai? 

Haris trumpai paaiškino, kaip juos persekioję Mirties Valgytojai paga- 
liau jį atpažino, kaip liovėsi vytis, kaip tikriausiai pasišaukė Voldemortą, o 
tas pasirodė prieš pat jam su Hagridu nusileidžiant Tonks tėvų kieme. 

— Jie tave atpažino? Bet kaip? Kuo tu išsidavei? 

— Aš... - Haris bandė prisiminti, tačiau visa kelionė buvo vien siaubas 
ir sąmyšis. - Aš pamačiau Steną Šalitakį. Na, žinote, vyruką, kuris dirbo 
Reaktyvinio autobuso konduktoriumi. Ir pabandžiau jį nuginkluoti, 
užuot... Na, jis nesupranta, ką daro, tiesa? Tikriausiai užkeiktas Valdy- 
mo užkeikimu! 


Lubinas pasibaisėjo. 

— Hari, nuginklavimo laikas jau seniai praėjo! Tie Žmonės nori tave 
sugauti ir nužudyti! Bent jau Stenas, o tu pats nesiryžti žudyti! 

— Mes buvome šimto pėdų aukštyje! Stenas kaip nesavas, jeigu 
būčiau jį sustingdęs, jis būtų nukritęs ir užsimušęs, būčiau jį nužudęs 
lygiai taip pat kaip ištardamas Avada kedavra. Nuginklavimo kerai 
prieš dvejus metus mane išgelbėjo nuo Voldemorto, - užsispyręs aiš- 
kino Haris. Lubinas jam priminė Švilpynės šaipoką Zachariją Smitą, 
kuris tyčiojosi iš Hario pastangų išmokyti Dumbldoro Kariauną, kaip 
nuginkluoti priešą. 

— Taip, Hari, - kantriai tarė Lubinas. - Ir tai regėjo visas būrys Mir- 
ties Valgytojų. Atleisk, tada tai buvo be galo neįprastas žingsnis, ir dar 
mirtino pavojaus akivaizdoje. Bet jį pakartoti šįvakar, matant Mirties 
Valgytojams, kurie arba patys matė, arba yra girdėję apie aną įvykį, buvo 
gryna savižudybė. 

— Vadinasi, manote, kad Steną Šalitakį reikėjo nukauti? — piktai pa- 
klausė Haris. 

— Žinoma, ne, - atsakė Lubinas, - tačiau Mirties Valgytojai — ir, jei 
nori žinoti, dauguma Žmonių - būtų tikėjęsi, kad tu irgi pulsi. Expelliar- 
mus - pravartūs kerai, Hari, bet Mirties Valgytojai, atrodo, juos laiko tavo 
firminiu ženklu, ir aš prašau tave daugiau šito nepatvirtinti! 

Nuo Lubino žodžių Haris pasijuto visai kvailai, bet vis tiek širdyje 
kirbėjo užsispyrimas. 

— Aš neketinu šluoti Žmonių sau nuo kelio vien todėl, kad jie ten pa- 
simaišė. Tegul tuo užsiima Voldemortas. 

Lubino atsako jis neišgirdo, nes Hagridas, pagaliau įsimuginęs pro 
duris, plumptelėjo ant kėdės, kėdė sulūžo. Nesiklausydamas jo atsipra- 
šymų ir keiksmų, Haris vėl kreipėsi į Lubiną: 

— Ar Džordžas pasveiks? 

Išgirdęs šitą klausimą, Lubinas pamiršo visą nepasitenkinimą Hariu. 


— Manau, taip, nors ausies nesugrąžinsi, kai ją nurovė kerai... 

Lauke pasigirdo triukšmas. Lubinas nėrė pro duris, Haris, stryktelėjęs 
per Hagrido kojas, iškūrė į kiemą. 

Kieme išdygo dvi figūros. Tai buvo Hermiona, jau atgaunanti savo 
tikrąją išvaizdą, ir Kingslis; abu jie laikėsi įsikibę sulenktos pakabos. 
Hermiona puolė Hariui į glėbį, bet Kingslis neparodė jokio džiaugsmo 
išvydęs juos visus. Per Hermionos petį Haris pamatė, kaip jis iškėlė laz- 
delę ir nukreipė Lubinui į krūtinę. 

— Kokie buvo paskutiniai žodžiai, kuriuos Dumbldoras mums abiem 
pasakė? 

— „Haris - mūsų didžiausia viltis. Pasitikėkite juo“, - ramiai atsakė 
Lubinas. 

Kingslis atsuko lazdelę į Harį, bet Lubinas pasakė: 

— "Tai tikrai jis, aš patikrinau. 

— Na, gerai, gerai... - Kingslis įsikišo lazdelę atgal. - Bet kažkas mus 
išdavė! Jie žinojo, žinojo, kad šįvakar! 

— Atrodo, taip, - patvirtino Lubinas, - bet jie, matyt, vis dėlto nesitikėjo, 
kad bus septyni Hariai. 

— Maža paguoda, - atkirto Kingslis. - Kas dar sugrįžo? 

— Tik Haris, Hagridas, Džordžas ir aš. 

Hermiona aiktelėjo, bet užsidengė burną delnu. 

— Kas jums atsitiko? — paklausė Lubinas Kingslį. 

— Mus vijosi penkiese, du sužeidėme, galbūt vieną nukovėme, - pa- 
sakojo Kingslis. - Matėme ir Pats Žinai Ką, jis prisijungė per vidurį 
gaudynių, bet veikiai išnyko. Remai, jis moka... 

— Skraidyti, - užbaigė sakinį Haris. - Ir aš jį mačiau, jis vijosi mane 
su Hagridu. 

— Štai kodėl jis išnyko — vytis tavęs! — sušuko Kingslis. - Aš vis nesu- 
pratau, kur pasidėjo. Tačiau kodėl jis pakeitė taikinį? 

- Haris per daug švelniai pasielgė su Stenu Šalitakiu, - atsakė Lubinas. 

— Stenu? — pakartojo Hermiona. - Aš maniau, kad jis Azkabane. 

Kingslis šaltai nusijuokė. 

— Hermiona, akivaizdu, kad būta masinio pabėgimo iš kalėjimo, bet 
Ministerija jį nutylėjo. Kai paleidau kerus, Mirties Valgytojui nusmuko 
gobtuvas ir aš pamačiau, jog tai Traversas. Jis taip pat turėtų būti Azka- 
bane. O kaip tau sekėsi, Remai? Kur Džordžas? 

— Jis neteko ausies, - atsakė Lubinas. 

— Neteko ausies? — nustėrusi pakartojo Hermiona. 

— Sneipo darbas, - paaiškino Lubinas. 

— Sneipo? —- sušuko Haris. - Man nieko nesakėte... 

— Per gaudynes jam nusmuko gobtuvas. Sectumsempra kerai visad buvo 
Sneipo firminiai. Norėčiau pasigirti jam atsilyginęs, bet reikėjo išlaikyti 
sužeistą Džordžą ant šluotos, jis labai kraujavo. 

Visi keturi tylėdami sužiuro į dangų. Jame niekas nejudėjo, o žvaigždės 
žvelgė nemirksėdamos, abejingos, jų neužtemdė parskrendančių draugų 
siluetai. Kurgi Ronis? Kur Fredis ir ponas Vizlis? Kur Bilas, Fler, Tonks, 
Baisioji Akis ir Mandangas? 

— Hari, padėk man! - kimiai pašaukė Hagridas, vėl įstrigęs tarpdury. 
Apsidžiaugęs, kad rado užsiėmimą, Haris išvadavo Hagridą ir per tuščią 
virtuvę nuėjo į svetainę, kur ponia Vizli su Džine tebeslaugė Džordžą. 
Ponia Vizli jau buvo sustabdžiusi kraujavimą, ir lempos šviesoje Haris 
išvydo skylę, kur būta Džordžo ausies. 

— Kaip jis? 

Ponia Vizli atsisukusi tarė: 

— Negaliu ausies atauginti, nes išrauta juodosios magijos. Bet galėjo 
būti daug blogiau. Vis dėlto gyvas. 

— Taip, ačiu Dievui, - sumurmėjo Haris. 

— Girdėjau, lyg ir kažkas parskrido, - pasakė Džinė. 

— Hermiona ir Kingslis. 

— Garbė Dievui, - sukuždėjo Džinė. Juodu pažvelgė vienas kitam į 
akis, ir Haris panūdo ją apkabinti, laikyti glėbyje, nesvarbu, kad kamba- 
ryje yra ponia Vizli, bet jis nespėjo paklusti impulsui, nes su trenksmu 
atsidarė durys iš virtuvės. 

— Kingsli, aš įrodysiu, kas esu, pamatęs savo sūnų, traukis, jeigu nori 
išnešti sveiką kailį! 

Haris dar nebuvo girdėjęs pono Vizlio taip šaukiant. Jo plikė blizgėjo 
nuo prakaito, akiniai persikreipę. Fredis įėjo iš paskos, abu buvo sveiki, 
tik išbalę. 

— Artūras! - sukūkčiojo ponia Vizli. - Ačiū Dievui! 

— Kaip jis jaučiasi? 

Ponas Vizlis parpuolė ant kelių šalia Džordžo. Pirmą kartą nuo jųdvie- 
jų pažinties pradžios Haris matė Fredį pristigusį žodžių. Jis spoksojo į 
brolio dvynio žaizdą tarsi negalėdamas patikėti. 

Galbūt prižadintas Fredžio ir tėvo, Džordžas krustelėjo. 

— Kaip jautiesi, Džordži? —- sušnibždėjo ponia Vizli. 

Džordžo pirštai siekė galvos šono. 

- Šventasis, - sumurmėjo jis. 

— Kas jam pasidarė? - persigandęs paklausė Fredis. - Ar ir protas 
pasimaišė? 

— Šventasis, - pakartojo Džordžas, atsimerkdamas ir pažvelgdamas į 
brolį. - Matai... Tapau šventas. Ir skylėtas, Fredi, aišku? 

Ponia Vizli dar graudžiau ėmė kūkčioti. Išbalęs Fredžio veidas paraudo. 

— Beviltiška, - metė jis Džordžui. - Beviltiška! Iš visų pasaulyje žodžių 
žaismų apie ausį tu pasirinkai holey, „skylėtas“, ir holy - „šventas“? 

— Na, ką gi, - nusišypsojo Džordžas ašaromis paplūdusiai motinai. — 
Dabar, mama, galėsi mus lengvai atskirti. 

Jis apsidairė. 

— Labas, Hari... Tu juk Haris? 

— Taip, Haris, - patvirtino Haris, žengdamas artyn. 

— Na, bentjau tave sėkmingai pargabenome, - tarė Džordžas. - O ko- 
dėl Ronis su Bilu nerymo prie mano ligos patalo? 

— Jie dar negrįžo, Džordžai, - atsakė ponia Vizli. Džordžo šypsena 
užgeso. Haris dirstelėjo į Džinę ir davė ženklą eiti laukan. Virtuvėje ji 
tyliai pasakė: 

— Ronis su Tonks jau turėjo grįžti, juk tetulė Mjurijelė gyvena netoli. 

Haris nieko netarė. Atsidūręs Landynėje, jis visą laiką kovojo su baime, 
tačiau dabar ji apsėmė jį visą, šiurpino odą, daužėsi krūtinėje, smaugė 
gerklę. Lipant žemyn užpakaliniais laipteliais, Džinė paėmė Hariui už 
rankos. 

Kingslis mynė po kiemą tolydžio žvilgčiodamas į dangų. Hariui jis 
priminė dėdę Vernoną, prieš milijoną metų trypusį po svetainę. Hagridas, 
Hermiona ir Lubinas, sustoję petys į petį, tylėdami žvelgė į dangų. Nė 
vienas neatsisuko, kai Haris ir Džinė prisijungė prie jų tylios sargybos. 

Minutės palengva virto metais. Nuo menkiausio šnaresio jie pašokda- 
vo ir atsigręždavo į šlamantį medį ar krūmą vildamiesi, kad iš jo lapijos 
sveikutėlis išlįs kuris nors pražuvėlis Brolijos narys. 

Umiai tiesiai virš galvų išniro šluota, jos kotas pasviro į žemę... 

— Jie! - suspigo Hermiona. 

Tonks nusileido čiūžtelėdama kelis metrus, tik pažiro į šalis žemės 
ir žvyras. 

— Remas! - šūktelėjo Tonks ir nusėdusi nuo šluotos žengė tiesiai į Lu- 
bino glėbį. Jo veidas buvo sustingęs ir išbalęs, jis nepajėgė žodžio ištarti. 
Ronis apdujęs nusverdėjo prie Hario ir Hermionos. 

— Tu sveika, - sumurmėjo jis, bet Hermiona pirma puolė prie jo ir 
apkabino. 

— Aš maniau... maniau... 

— Sveikas kaip agurkėlis, - tarė Ronis, tapšnodamas jai nugarą. 

— Ronis buvo nepakartojamas, - karštai tarė Tonks, paleisdama Lu- 
biną. - Šaunuolis. Sustingdė vieną Mirties Valgytoją tiesiai į galvą, o kai 
skrisdamas šluota taikaisi į judantį taikinį... 

— Nejaugi? - aiktelėjo Hermiona, žvelgdama aukštyn į Ronio veidą ir 
apsikabinusi jo kaklą. 

— Visada girdžiu nuostabą, - sumurmėjo Ronis. - Ar mes paskutiniai? 

— Ne, - atsakė Džinė. - Tebelaukiame Bilo su Fler, Baisiosios Akies ir 
Mandango. Eisiu pasakysiu mamai ir tėčiui, kad sėkmingai grįžai... 

Ji įbėgo vidun. 

— Tai kas jus užlaikė? Kas atsitiko? —- užsipuolė Lubinas Tonks. 

— Belatriks, - atsakė Tonks. - Ji nori mano galvos ne mažiau negu 
Hario ar Remo, baisiai stengėsi mane nukauti. Gaila, kad ji man nepa- 
kliuvo, esu skolinga Belatriks. Bet mes tikrai sužeidėme Rudolfą. Paskui 
nuskridome pas Ronio tetą Mjurijelę, bet praganėme savo Nešyklę, o teta 
ėmė apie mus šokinėti... 

Lubinas sukando dantis. Linktelėjo, bet neįstengė nieko pasakyti. 

— O kaipjums klojosi? — paklausė Tonks, atsigręžusi į Harį, Hermioną 
ir Kingslį. 

Jie ėmė pasakoti savo nutikimus, bet visą laiką mintis, kad nėra Bilo, 
Fler, Baisiosios Akies ir Mandango, smelkė visus vis žvarbesniu šalčiu. 

— Man reikia grįžti į Dauningo gatvę. Jau prieš valandą turėjau ten 
būti, - pasakė Kingslis, paskutinį kartą apžvelgęs dangaus skliautą. - Pra- 
neškit, kai jie grįš. 

Lubinas linktelėjo. Pamojavęs visiems, Kingslis patamsyje nuėjo 
vartų link. Tylus pokštelėjimas, ir Kingslis iškeliavo oru iš Landynės 
sodybos. 

Atbėgo ponia ir ponas Vizliai, už jų - Džinė. Tėvai apkabino Ronį. 

— Dėkui už mūsų sūnus, - padėkojo ponia Vizli Lubinui ir Tonks. 

— Nenusišnekėk, Mole, - atšovė Tonks. 

— Kaip Džordžas? - paklausė Lubinas. 

— O kas jam yra? - išsigando Ronis. 

— Jis neteko... 

Tačiau ponios Vizli žodžius užgožė bendras riksmas: iš dangaus staiga 
šovė testralis ir nusileido už kelių pėdų. Nuo jo nuslydo sustirę nuo vėjo, 
bet šiaip sveiki Bilas ir Fler. 

— Bilai! Ačiū Dievui, ačiū Dievui... 

Ponia Vizli prišoko prie jo, tačiau Bilas ją apkabino gan atsainiai. 
Žiūrėdamas į tėvą pasakė: 

— Baisioji Akis žuvo. 

Niekas nieko netarė, niekas nesujudėjo. Hariui atrodė, kad krūtinėje 
kažkas krenta, krenta ir prasmenga skradžiai žemę palikdamas jį čia 
amžinai. 

— Mes patys matėme, - tarė Bilas. Fler linktelėjo. Ant jos skruostų žibėjo 
ašaros, nušviestos žiburio virtuvės lange. — Tai atsitiko mums išsiveržus 
iš apsupties. Baisioji Akis ir Dangas buvo netoli, jie irgi skriejo į šiaurę. 
Voldemortas - jis moka skraidyti be nieko — puolė juos vytis. Dangas 
persigando, girdėjau jį šaukiant, Baisioji Akis bandė jį sulaikyti, bet jis 
išnyko oru. Voldemorto kerai pataikė Baisiajai Akiai tiesiai į veidą. Jis 
nuvirto nuo šluotos ir... Mes niekuo negalėjome padėti, niekuo, mus 
persekiojo gal šeši... 

Bilas užsikirto. 

— Aišku, kad nieko negalėjote padaryti, - pritarė Lubinas. 

Visi susižvalgė. Haris nepajėgė suprasti. Baisioji Akis žuvo, negali būti... 
Baisioji Akis, toks tvirtas, toks narsus, neįveikiamas nugalėtojas... 

Pagaliau visi susivokė, nors niekas nepasakė balsiai, kad nebėra 
prasmės laukti kieme, tad jie tylomis paskui ponią ir poną Vizlius suėjo 
į Landynę ir pasuko į svetainę, kur kvatojo Fredis su Džordžu. 

— Kas nors blogo? —- paklausė Fredis, pamatęs jų veidus. - Kas atsi- 
tiko? Kas... 

— Baisioji Akis žuvo, - atsakė ponia Vizli. 

Dvynių šypsenas lyg vėjas nupūtė. Niekas neišmanė, ką veikti. 
Tonks tyliai verkė į nosinaitę; Haris žinojo, jog ji buvo Ruknai artima, 
jo numylėtinė ir globotinė Magijos ministerijoje. Hagridas, susirietęs 
kertėje, kur jam buvo erdviausia, šluostėsi akis staltiesės didumo 
nosine. 

Bilas nuėjo prie bufeto, išėmė ugninės butelį ir stiklines. 

— Štai, - burbtelėjo jis ir vienu lazdelės mostelėjimu pasiuntė kiekvie- 
nam po pilną stiklinę, tryliktą palikęs kyboti ore. - Už Baisiąją Akį. 

— Už Baisiąją Akį, - pakartojo visi ir išgėrė. 

— Už Baisiąją Akį, — kiek pavėlavęs atsiliepė Hagridas ir sužagsėjo. 

Ugninė nudegino Hariui gerklę, tačiau tarsi sugrąžino pojūčius, iš- 
tirpdė sąstingį ir netikrumo jausmą, pripildė drąsos. 

— Vadinasi, Mandangas dingo? - paklausė Lubinas, vienu mauku 
ištuštinęs stiklinę. 

Nuotaika iš karto pasikeitė: visi įsitempę žiūrėjo į Lubiną, Hario ma- 
nymu, laukdami, ką jis kalbės toliau, bet ir bijodami išgirsti jo žodžius. 

- Žinau, ką jūs manote, - pasakė Bilas. - Ir man pačiam atėjo į galvą, 
kai skridau čia, o juk jie to ir tikėjosi, tiesa? Tačiau Mandangas negalėjo 
mūsų išduoti. Jie nežinojo, kad bus septyni Hariai, mums pasirodžius jie 
visai sutriko, ojei nepamiršote, kaip tik Mandangas ir pasiūlė šitą triuką. 
Kodėl jis būtų nuslėpęs nuo jų svarbiausią dalyką? Manau, jog Dangas 
paprasčiausiai persigando. Jis apskritai nenorėjo skristi, bet Baisioji Akis 
jį privertė, paskui Patys Žinote Kas pasileido tiesiai į juos, kiekvienas 
būtų išsigandęs. 

— Patys Žinote Kaselgėsi lygiai taip, kaip išjo tikėjosi Baisioji Akis, -su- 
šniurksėjo Tonks. - Baisioji Akis sakė jį manysiant, kad Haris vyksta su 
drąsiausiu, labiausiai patyrusiu Auroru. Pirmiausia jis ir nusivijo Baisiąją 
Akį, o kai Mandangas išsidavė, persimetė prie Kingslio... 

— Teip, vyskas labai gražū, - atšovė Fler, - bet nepaaiškina, iš kūr jie 
žinojo, kad Harį gabensime kaip tyk šįvakar? Kažkas pasielgė neapdairiai. 
Kažkas prasitarė apie datą kokiam pašaliniam. Tik teip galima paaiškinti, 
kad jie žinojo datą, bet vyso plano - ne. 

Ašaros tebežvilgėjo ant gražaus jos veido. Ji piktai visus apžvelgė tarsi 
laukdama, kad kas paprieštarautų. Niekas neprieštaravo. Buvo tylu, tik 
Hagridas žagsėjo į nosinę. Haris pažvelgė į jį - Hagridas ką tik rizikavo 
gyvybe išgelbėdamas ją Hariui, Hagridas, kurį jis myli, kuriuo pasitiki, 
tačiau vieną kartą mainais už slibino kiaušinį Voldemortui pavyko iš- 
traukti iš jo itin svarbią informaciją... 

— Ne, - turbūt nuo ugninės labai garsiai ištarė Haris, ir visi nustebę 
sužiuro. - Suprantate... Jeigu kas nors padarė klaidą, ėmė ir prasitarė, 
žinau, kad šito nenorėjo. Žmogus nekaltas, — pasakė jis garsiau, negu 

būtų kalbėjęs kitomis aplinkybėmis. - Turime vienas kitu pasikliauti. 
Aš pasikliaunu jumis visais ir netikiu, kad nors vienas šiame kambaryje 
mane galėtų išduoti Voldemortui. 

Ir vėl tyla; visi žiūrėjo į jį. Hariui pasidarė karšta. Iš neturėjimo ko dary- 
ti jis dar gurkštelėjo ugninės. Nurydamas gurkšnį pagalvojo apie Baisiąją 
Akį. Baisioji Akis visada niekino Dumbldoro norą visais pasitikėti. 

— Teisingai, Hari, - staiga tarė Fredis. 

— Taigi taigi, - pritarė Džordžas, dirstelėdamas į Fredį. Tam virptelėjo 
lūpų kamputis. 

Lubinas žvelgė į Harį beveik su gailesčiu. 

— Laikot mane kvailiu? - paklausė Haris. 

— Ne, bet manau, kad esi panašus į Džeimsą, - atsakė Lubinas. - Tas 
irgi būtų manęs, kad nėra nieko negarbingesnio, kaip nepasitikėti 
draugais. 

Haris žinojo, ką Lubinas turi galvoje: kad jo tėvą išdavė bičiulis Piteris 
Trumpulis. Jį apėmė nesuvokiamas pyktis. Norėjosi ginčytis, bet Lubinas 
nusisuko nuo jo, pastatė stiklinę ant stalo ir kreipėsi į Bilą: 

— Yra darbo. Galiu, žinoma, paklausti Kinglį, ar... 

— Ne, - skubiai ištarė Bilas, - aš apsiimu, vyksiu kartu. 

— Kur judu ruošiatės? - kaip susitarusios paklausė Tonks ir Fler. 

— Reikia atgauti Baisiosios Akies kūną, - atsakė Lubinas. 

— Ar negali... - įsiterpė ponia Vizli, maldaujamai žiūrėdama į Bilą. 

— Palaukti? - užbaigė jos frazę Bilas. - Nebent nori, kad jį pirma pa- 
siimtų Mirties Valgytojai? 

Visi tylėjo. Lubinas su Bilu atsisveikinę išėjo. 

Išskyrus Harį, visi susėdo. Mirties staigumą ir baigtybę jie jautė tarsi 
pašalinį asmenį. | 

- Ir aš keliausiu, - prabilo Haris. 

Į jį susmigo dešimt porų akių. 

— Nekvailiok, Hari, - atsiliepė ponia Vizli. - Ką čia šneki? 

— Negaliu pasilikti. 


69 


HakRis POTERIS 


Jis pasitrynė kaktą - randą vėl dilgčiojo. Jau daugiau kaip metai ne- 
buvo taip skaudėję. 

— Kol čia esu, jums visiems gresia pavojus. Nenoriu... 

— Nebūk kvailas! - atkirto ponia Vizli. - Šįvakar viską darėme, kad 
tu atvyktum saugiai, ir, ačiū Dievui, planas pavyko. Be to, Fler sutiko 
tekėti čia, ne Prancūzijoje, mes viską suruošėme, taigi galėsime visi būti 
kartu ir rūpintis tavimi... 

Ji nieko nesuprato, nuo jos žodžių jam pasidarė ne geriau, o blogiau. 

— Jei Voldemortas sužinos, kad aš čia... 

— Kodėl jis turi sužinoti? - paklausė ponia Vizli. 

— Tu gali būti keliolikoje vietų, Hari, - pritarė Žmonai ponas Vizli. - Jis 
negali žinoti, kuriuose apsaugotuose namuose tu esi. 

— Aš ne dėl savęs nerimauju! - šūktelėjo Haris. 

- Žinome, - ramiai tarė ponia Vizli. - Betjeigu išvyksi, visos mūsų šio 
vakaro pastangos atrodys bergždžios. 

— Niekur tu nevyksi, -suniurzgė Hagridas. - Hari, velniai griebtų, po 
viso to, ką patyrėme, kol tave čia atgabenome? 

— Aha, o kaip mano kraujuojanti ausis? — tarė atsisėsdamas Džordžas. 

— Žinau, kad... 

— Baisioji Akis nenorėtų... 

— ŽINAU! - riktelėjo Haris. 

Jis jautėsi puolamas ir šantažuojamas: nejau jie mano, kad jis nesu- 
pranta, kiek jie dėljo padarė, nesupranta, kad kaip tik dėl tos priežasties 
jis ir nori dabar išvykti, kol jiems neprisiėjo dar labiau nukentėti dėl jo? 
Stojo ilga nesmagi tyla, o randas degė ir tvinkčiojo. Pagaliau tylą nutraukė 
ponia Vizli. 

— Kur Hedviga, Hari? — meiliai paklausė ji. - Galime įleisti ją pas 
Kiaulialiūkinę ir duoti ko nors palesti. 

Širdį tarsi kumštis suspaudė. Jis negali pasakyti jai tiesos. Kad nerei- 
kėtų atsakyti, išgėrė iki dugno savo ugninę. 

— Palauk, kol pasklis gandas, jog tu ir vėl jį apmovei, Hari, - prabilo 
Hagridas. - Pabėgai, atmušei jį, nors buvo tau virš galvos! 

— Ne aš, - abejingai tarė Haris, - o mano lazdelė. Lazdelė pati viską 
padarė. | 

— Tačiau tai neįmanoma, Hari, - po valandėlės švelniai paprieštaravo 
Hermiona. - Turbūt nori pasakyti, kad veikei negalvodamas, paklusda- 
mas instinktui? 

— Ne, - atsakė Haris. - Motociklas krito, aš jums nebūčiau pasakęs, 
kur yra Voldemortas, bet lazdelė pasisuko rankoje ir jį surado, o aš palei- 
dau kerus, tačiau net pats nesuvokiau, kokie buvo tie kerai. Iki tol nesu 
iššaukęs auksinės liepsnos. 

— Dažnai, - tarė ponia Vizli, - kai atsiduri įtemptoje padėtyje, panau- 
doji burtus, kurių nebuvai net sapnavęs. Ikimokykliniams vaikams taip 
atsitinka... 

— Visai ne taip buvo, — iškošė Haris. Randas degė, apėmė pyktis ir 
neviltis, jį siutino mintis, jog visi įsitikinę, kad jo galybė prilygsta Vol- 
demorto. 

Niekas nieko nebesakė. Jis suprato, jog jie netiki juo. Pagalvojęs nepri- 
siminė atvejo, kad burtų lazdelė būtų suveikusi savarankiškai. 

Randą nusmelkė baisus dieglys, ir jis vos nesudejavo. Sumurmė- 
jęs, jog nori pakvėpuoti grynu oru, padėjo ant stalo akinius ir išėjo iš 
kambario. 

Einant per kiemą, didžiulis perkaręs testralis pakėlė galvą, sučežėjo 
milžiniškais į šikšnosparnio panašiais sparnais ir vėl ėmė rupšnoti žolę. 
Sustojęs prie sodo vartelių, Haris, trindamasis kaktą ir galvodamas apie 
Dumbldorą, ėmė žiopsoti į iškerojusius krūmus. 

Dumbldoras būtų juo patikėjęs; jis neabejojo. Dumbldoras būtų supra- 
tęs, kodėl ir kaip Hario lazdelė ėmė veikti savarankiškai, nes Dumbldoras 
turėdavo atsakymus į visus klausimus; jis nusimanė apie burtų lazdeles, 


paaiškino Hariui keistąjį ryšį tarp jo ir Voldemorto lazdelių... tačiau 

Dumbldoras, kaip ir Baisioji Akis, kaip Sirijus, kaip jo tėvai, kaip vargšė 
jo pelėda, iškeliavę ten, kur Haris niekada su jais negalės pasikalbėti. 
Gerklėje Haris pajuto peršulį, neturintį nieko bendro su ugnine... 

Staiga nei iš šio, nei iš to skausmas tapo nežmoniškas. Haris suspaudė 
delnais galvą ir užsimerkė, o galvoje suriko balsas: „Tu man sakei, kad 
aš laimėsiu panaudojęs svetimą lazdelę!“ 

Sąmonėje tvykstelėjo vaizdas: kažkoks išsekęs senukas, gulintis 
skudurų krūvoje ant akmeninės aslos, siaubingai klykia iš nepakeliamo 
sopulio... 

— Ne! Ne! Maldauju, maldauju... 

— Tu melavai Valdovui Voldemortui, Olivanderi! 

— Ne... prisiekiu, ne... 

— Tu padėjai Poteriui, padėjai pabėgti nuo manęs! 

— Prisiekiu, ne... Aš maniau, kad svetima lazdelė bus stipresnė... 

— Tada paaiškinki, kas atsitiko. Liucijaus lazdelė sunaikinta! 

— Nieko nesuprantu... susijusios... tik judviejų lazdelės... 

— Melas! 

— Prašau... maldauju... 

Ir Haris išvydo, kaip balta ranka iškelia lazdelę, pajuto Voldemorto 
įniršį, matė, kaip senukas ant grindų raitosi iš skausmo... 

— Hari? 

Viskas baigėsi taip pat staigiai, kaip ir prasidėjo; Haris stovėjo tamsoje 
drebėdamas, įsikibęs sodo vartelių, širdis tankiai plakė, o randas tebe- 
tvinkčiojo. Jis ne iš karto suvokė, kad šalia stovi Ronis su Hermiona. 

— Hari, einam vidun, - sukuždėjo Hermiona. - Gal jau nebesiruoši 
išvykti? 

— Aha, drauguži, turėsi pasilikti, - kumštelėjo Hariui nugaron Ronis. 

— Ar viskas gerai? - paklausė Hermiona, pamačiusi Hario veidą. - At- 
rodai baisiai! 


— Na, gal vis dėlto geriau už Olivanderį, - pasakė Haris. 

Kai jis papasakojo, ką matęs, Ronis negalėjo atsistebėti, o Hermiona 
persigando. 

— Tačiau tai turėjo liautis! Tavo randas... daugiau neturėjo taip daryti... 
Turi neleisti, kad atsivertų šis ryšys... Dumbldoras norėjo, kad uždarytum 
savo sąmonę! 

Jam tylint, ji griebė jam už rankos. 

— Hari, jis ima valdyti Ministeriją, laikraščius ir pusę magijos pasaulio! 


Bent jau tu neįsileisk jo į galvą! 

Demonas su pižama 


Baisiosios Akies netektis temdė visas tolesnes dienas; Haris vis tikėjosi 
išvysti jį įklibikščiuojant pro užpakalines duris, pro kurias nuolat siuvo 
kiti Brolijos nariai, nešiojantys Žinias. Haris jautė, jog; tik veikdamas nu- 
galės kaltės jausmą ir sielvartą, jog reikia pagaliau leistis į kelią ieškoti 
Horokrusų, reikia kuo greičiau juos rasti ir sunaikinti. 

— Na, kol neturi septyniolikos, nieko nepadarysi tiems... - Ir Ronis 
pašnibždomis ištarė: - Horokrusams. Tu tebeturi Žymiklį. O šiuose 
namuose mes galime planuoti taip pat sėkmingai kaip ir kitur, ar ne? 
Tačiau gal tu, - vėl nuleido balsą Ronis, - jau manai žinąs, kur yra pats 
žinai kokie daikčiukai? 

— Ne, - prisipažino Haris. 

— Atrodo, Hermiona ėmėsi tyrimo. Sakė pataupysianti naujienas, ko! 
atvyksi čia. 

Jie sėdėjo prie pusryčių stalo; ponas Vizlis ir Bilas buvo ką tik išvykę 
į darbą, ponia Vizli nuėjo į viršų žadinti Hermionos ir Džinės, o Fler 
nupleveno į vonią maudytis. 

- Žymiklis išnyks rugpjūčio trisdešimt pirmą, — pasakė Haris. - Taigi 
privalau čia likti dar keturias dienas. Tada galėsiu... 

— Penkias dienas, - griežtai tarė Ronis. - Reikia atbūti vestuves. Jos 
mus užmuš, jeigu nepasiliktume. 

Haris suprato, kad „jos“ yra Fler ir ponia Vizli. 

— Viso labo viena diena viršaus, - pasakė Ronis, kai Haris susiraukė. 

— Nejau jos nesupranta, kaip svarbu... 

— Žinoma, ne, - atsakė Ronis. - Neturi nė mažiausios nuovokos. Kad 
jau užsiminei, noriu apie tai pakalbėti. 

Ronis dirstelėjo į duris, ar negrįžta ponia Vizli, ir palinko prie Hario. 

— Mama bando iškvosti Hermioną ir mane. Ką mes ketiname daryti. 
Dabar imsis tavęs, todėl laikykis. Tėtis su Lubinu irgi paklausė, bet kai 
pasakėme, kad Dumbldoras liepė niekam nesakyti, išskyrus mus, dau- 
giau nekamantinėjo. Tačiau mama užsispyrusi. 

Po kelių valandų Ronio pranašystė išsipildė. Prieš pat pietus ponia 
Vizli nusiviliojo Harį šonan ir paprašė padėti jai nustatyti, kam priklauso 
viena neporinė vyriška puskojinė - gal iš jo kuprinės iškritusi? Užspen- 
dusi jį sandėliuke šalia virtuvės čiupo jautį už ragų. 

— Ronis su Hermiona sako, kad jūsų trejetas išeina iš Hogvartso, - pra- 
bilo ji nerūpestingai. 

— O taip, išeiname, - patvirtino Haris. 

Kampe savaime ėmė suktis gręžyklė, gręžianti lyg ir pono Vizlio 
berankovius marškinėlius. 

— Galima paklausti, kodėl jūs metate mokslą? —- paklausė ponia Vizli. 

— Na, Dumbldoras paliko man... vieną darbą, -sumurmėjo Haris. - Ro- 
nis su Hermiona apie jį Žino ir taip pat nori vykti su manimi. 

— Kokį darbą? 

— Atsiprašau, aš negaliu... 

— Atvirai kalbant, manau, kad Artūras ir aš turime teisę Žinoti, tam 
pritartų ir ponai Įkyrėliai! - ėmė karščiuotis ponia Vizli. 

Haris bijojo galimo , susirūpinusių tėvų“ puolimo. Jis prisivertė Žiūrėti 
jai į akis, bet pastebėjo, kad jos lygiai tokio paties rudumo kaip ir Džinės, 
o tai nė kiek nepadėjo. 

— Ponia Vizli, Dumbldoras neleido niekam sakyti. Nepykit. Ronis su 
Hermiona neprivalo vykti su manim, jie patys pasirinko... 

— Nemataujjokio reikalo ir tau vykti! - jau atvirai atkirto ponia Vizli. — 
Nespėjot sulaukti pilnametystės, o jau... Tikra nesąmonė. Jeigu Dumbl- 
dorui reikėjo kam nors pavesti užduotį, jo žinioj buvo visa Brolija! Hari, 
tu tikriausiai ne taip jį supratai. Jis galbūt sakė norįs, kad šiaip kas nors, 
nebūtinai tu, padarytų tą darbą, o tau pasirodė, kad jis nori tavęs... 

— Aš viską supratau teisingai, - tvirtai pasakė Haris. - Tas darbas 
skirtas man. 

Jis atidavė jai puskojinę, kurią neva turėjo atpažinti, išmargintą auk- 
siniais meldais. 

— Šita ne mano. Aš nesu „Puddlemere United“ fanas. 

— O, žinoma, ne, - vėl nerūpestingai tarė ponia Vizli, ir toks staigus 
pasikeitimas Hariui sukėlė nerimą. - Kaip aš nesusigaudžiau iš karto... 
Na, Hari, kol dar tave čia turime, gal padėtum pasirengti Bilo ir Fler 
vestuvėms, ką? Tiek visokių rūpesčių. 

— Aš... na, žinoma, padėsiu, - atsakė Haris, sutrikęs taip netikėtai 
pakeitus temą. 

— Koks tu geras, - tarė ji šypsodama ir išėjo iš sandėliuko. 

Nuo tos valandėlės ponia Vizli Harį, Hermioną ir Ronį taip įkinkė į 
pasirengimus vestuvėms, kad jie neturėjo kada net galvoti. Švelniausias 
tokio elgesio paaiškinimas būtų buvęs toks: ponia Vizli nori juos visus 
atitraukti nuo minčių apie Baisiąją Akį ir apie nesenos kelionės siaubus. 
Tačiau kai jie dvi dienas be perstojo šveitė sidabrą, padėjo poniai Vizli 
derinti kaspinų ir gėlių spalvas, išguiti iš sodo nykštukus ir pridaryti 
didžiulius padėklus sumuštinukų, Haris ėmė įtarti kitokį motyvą. Visi 
darbai darbeliai buvo organizuoti taip, kad jis, Ronis ir Hermiona nie- 
kaip nesusitiktų; nuo pat pirmojo vakaro, kai jis papasakojo jiems, kaip 
Voldemortas kankino Olivanderį, jam dar neteko nekliudomam su jais 
pasikalbėti. 

— Man atrodo, mama(įsitikinusi, kad jeigu sutrukdys jums susitikti ir 
suplanuoti išvykimą, tas išvykimas nutols, - tyliai tarė Džinė Hariui, kai 
trečią jo buvimo Landynėje vakarą jie kartu dengė stalą. 

— Ir kaip ji įsivaizduoja, kas tada bus? - sumurmėjo Haris. - Kad kas 
nors kitas nukaus Voldemortą, kol mes čia jos vadovaujami kepame 
sluoksniuotus pyragėlius? — pasakė jis negalvodamas, bet pamatė, kaip 
Džinė išbalo. 

— Vadinasi, tiesa? - paklausė ji. - Jūsų toks tikslas? 

— Aš... ne... aš pajuokavau, - miglotai atsakė Haris. 
ba. Umiai Haris suvokė, jog jie yra dviese pirmą kartą nuo tų nuvogtų 
valandų visokiuose Hogvartso užkaboriuose. Jis neabejojo, jog ir ji jas 
prisimena. Abu net pašoko, kai atsidarė durys ir įėjo ponas Vizlis, Kingslis 
ir Bilas. 

Šiuo metu per vakarienę dažnai pasirodydavo kitų Brolijos narių, nes 
Landynė, pakeitusi Grimaldžio aikštę dvylika, tapo štabu. Ponas Vizlis 
paaiškino, jog mirus Dumbldorui, jų Paslapties saugotojui, kiekvienas, 
kuriam Dumbldoras buvo patikėjęs senąją štabo buveinės vietą, savo 
ruožtu irgi tapo Paslapties saugotoju. 

— O kad mūsų yra apie dvidešimt, tai gerokai susilpnina Patikimumo 
kerus. Dvidešimt kartų didesnė tikimybė, kad Mirties Valgytojai gali iš 
ko nors išgauti paslaptį. Nėra ko tikėtis, kad ilgai ją išlaikysime. 

— Tačiau iki tol Sneipas jau bus Mirties Valgytojams pranešęs adre- 
są? — paklausė Haris. 

— Na, Baisioji Akis sutaisė kerus prieš Sneipą, jeigu jis vėl pasirodytų 
ten. Tikimės, jog jie bus pakankamai stiprūs ir jam neleis prasiskverbti 
arba užriš liežuvį, jeigu bandytų pasakyti vietą, bet garantijos nėra. Būtų 
buvusi beprotybė toliau naudoti tą pačią vietą kaip štabą, kai jos apsauga 
tapo tokia nepatikima. 

Tą vakarą virtuvės stalas buvo taip apsėstas, jog buvo keblu naudotis 
peiliais ir šakutėmis. Haris pasijuto prispaustas prie Džinės šono; dėl viso 
to, kas prieš valandėlę įvyko tarp jų, bet liko neišreikšta žodžiais, jam 
norėjosi, kad tarp jų sėdėtų daugiau žmonių. Jis taip stengėsi nekliudyti 
jos alkūnės, kad vos įstengė atsipjauti kąsnelį vištienos. 

— Apie Baisiąją Akį jokių naujienų? - paklausė Haris Bilą. 

— Jokių, - atsakė Bilas. 

Ruknos jie taip ir nepalaidojo, nes Bilas su Lubinu nerado jo palaikų. 
Kas galėjo Žinoti, kur jis nukrito tokioje tamsoje ir per tokį kautynių 
sąmyšį? 

— „Magijos žinios“ nė žodžio neparašė, kad jis žuvęs ar kad rastas 
kūnas, - toliau pasakojo Bilas. — Tačiau tai dar nieko nereiškia. Laikraštis 
šiuo metu daug ką nutyli. 

— Ir dar nebuvo posėdžio dėl visos tos nepilnamečiams uždraustos 
magijos, kurią panaudojau gelbėdamasis nuo Mirties Valgytojų? — pa- 
klausė Haris poną Vizlį, tačiau tas papurtė galvą. - Jie žino, kad nebuvo 
kitos išeities, ar tik nenori, kad aš pasakočiau pasauliui, kaip mane vėl 
ųžpuolė Valdovas Voldemortas? 

— Turbūt antrasis atvejis. Skrimdžeras nenori pripažinti, nei kad Pa- 
tys Žinote Kas toks pat galingas kaip ir jis, nei kad iš Azkabano pabėgo 
grupė kalinių. 

— Tikrai, kam liaudžiai sakyti tiesą? — tarė Haris, taip sugniauždamas 
peilį, kad ant dešinės plaštakos viršaus aiškiai subolavo baltos raidės: 
„Negalima meluoti.“ | 

— Nejau visoje Ministerijoje niekas nebando jam priešintis? — pasipik- 
tino Ronis. 

— Bando, Roni, tačiau žmonės įsibailinę, - atsakė ponas Vizlis. - Bijo, 
kad kitą dieną jie patys dings, kad bus užpulti jų vaikai! Sklando 
bjaurūs gandai; aš, pavyzdžiui, netikiu, kad savo noru išėjo iš darbo 
Hogvartso žiobarotyros dėstytoja. Jau kelios savaitės jos nematyti. 
O Skrimdžeras kiauras dienas tūno užsidaręs kabinete. Tikiuosi, 
kuria planą. 

Kol visi tylėjo, ponia Vizli magiškai nukraustė lėkštes ir patiekė 
obuolių pyragą. 

— Reikia nutarti, kaip tu persirengsi, Hari, - tarė Fler, visiems įnikus 
į pyragą. - Per vestuves, - pridūrė ji, pamačiusi, jog Haris nesusigau- 
do. - Aišku, tarp kviestinių svečių Mirties Valgytojų nebūs, bet negali 
būti tykras, kad jie ko neleptelės išgėrę šampano. 

Iš jos žodžių Haris suprato, jog ji vis dar įtaria Hagridą. 

— Taip, gera mintis, - atsiliepė ponia Vizli galustalėje, kur ji sėdėjo 
nustūmusi akinius ant paties nosies galiuko ir skaitė didžiulį darbų są- 

rašą, surašytą ilgame pergamento ritinyje. - Nagi, Roni, ar jau išsivalei 
kambarį? 

— Kam? - sušuko Ronis, trinktelėdamas ant stalo šaukštą ir piktai 
žiūrėdamas į motiną. - Kurių galų reikia valyti mano kambarį? Mums 
su Hariu geras toks, koks yra! 

— Jaunikaiti, po kelių dienų šiuose namuose bus tavo brolio ves- 
tuvės... 

— Arjie tuoksis mano kambaryje? - įtūžęs paklausė Ronis. - Ne! Tad 
kodėl, dėl Merlino kairiojo... 

— Kad man šitaip nekalbėtum su motina, - griežtai nukirto ponas 
Vizlis. - Ir darai, kas liepta. 

Ronis susiraukė kaip musę perkandęs, tada griebė šaukštą ir sudorojo 
pyrago likučius. 

— Aš galiu padėti, juk netvarka ir mano, - pasisiūlė Haris, bet ponia 
Vizli jį pertraukė: 

— Ne, Hari, vaikeli, tu verčiau padėk Artūrui išmėžti vištidę, o Her- 
mionai būčiau labai dėkinga, jeigu pakeistų patalynę poniai ir ponui 
Delakurams, jie atvyksta vienuoliktą ryto. 

Bet, kaip paaiškėjo, vištidėje darbo nebuvo. 

— Nėra reikalo... eee... sakyti Molei, - tarė ponas Vizlis, pastodamas 
Hariui kelią į vištidę. - Bet, matai, Tedas Tonksas man atsiuntė Sirijaus 
motociklo liekanas ir aš jas slepiu... tai yra laikau vištidėje. Fantastika: 
išliko išmetamasis snapas, taip, atrodo, tas daiktas vadinamas, nuostabus 
akumuliatorius, be to, bus puiki proga ištirti, kaip veikia stabdžiai. Ketinu 
visa tai iš naujo surinkti, kai nebus Molės... tai yra kai turėsiu laiko. 

Namie ponios Vizli niekur nebuvo matyti, todėl Haris smuko aukštyn, 
į Ronio kambarėlį palėpėje. | 

— Tvarkau, tvarkau! O, čia tu, - apsidžiaugė Ronis, kai įėjo Haris. Ronis 
gulėjo ant, regis, ką tik nukraustytos lovos. Kambarys tebebuvo toks pat 
sujauktas kaip ir prieš savaitę. Vienintelė permaina - kad kertėje sėdėjo 


Hermiona, jai prie kojų tupėjo oranžinis pūkuotas jos katinas Banditas. 

Hermiona į dvi didžiules šūsnis skirstė knygas, Haris kai kurias atpa- 
žino, kad jo. 

— Labas, Hari, - pasisveikino ji. Jis atsisėdo ant žygio lovelės. 

— Kaipgi tau pavyko nusiplauti? 

— Ai, Ronio mama pamiršo, kad vakar mane ir Džinę prašė pakeisti 
patalynę. - Hermiona į vieną krūvą numetė „Numerologiją ir gramatiką“, 
ant kitos — „Juodosios magijos žydėjimą ir nuosmukį". 

— Mes ką tik kalbėjome apie Baisiąją Akį, - pasakė Ronis. - Man atrodo, 
kad jis liko gyvas. 

— Bet Bilas matė, kaip jį numušė Žudomasis užkeikimas, — pri- 
minė Haris. 

— Taip, bet ir Bilas tuo metu buvo užpultas, - ginčijosi Ronis. - Kaip 
jis gali būti tikras tuo, ką matė? 

- Net jei Žudomasis užkeikimas nepataikė, Baisioji Akis nukrito iš 
kokių tūkstančio pėdų aukščio, - pasakė Hermiona, viena ranka kilno- 
dama „Britanijos ir Airijos kvidičo komandas“. 

- Jis galėjo atsiginti Skydiniais kerais. 

— Fler sakė, kad jam buvo išmušta iš rankos lazdelė, - tarė Haris. 

— Na, gerai, jeigu taip nori, kad būtų miręs, tegul bus miręs, - suniurnė- 
jo Ronis, kumščiu pasitaisydamas pagalvę, kad būtų patogiau gulėti. 

— Aišku, mes nenorime, kad jis būtų miręs! - įsižeidė Hermiona. - Bai- 
su, Kad jis žuvo! Tačiau esame realistai. 

Pirmąkart Haris įsivaizdavo Baisiosios Akies kūną, sulūžusį kaip andai 
Dumbldoro, tik toji akis tebesisuka akiduobėje. Jį suėmė pasibjaurėjimas 
ir nesveikas noras juoktis. 

— Mirties Valgytojai tikriausiai viską sutvarkė, štai kodėl niekas jo 
nerado, - logiškai nutarė Ronis. 

— Aha, - pritarė Haris. - Kaip ir Barčio Susitraukėlio. Jie jį pavertė 
kaulu ir užkasė Hagrido kieme. Ir Rukną tikriausiai pavertė kuo nors ir 


padarė iškamšą... 

— Liaukis! — riktelėjo Hermiona. Pakėlęs akis, Haris pamatė, kad ji 
verkia palinkusi prie „Skiemenų žodyno“. 

— Oi Hermiona... - tarė Haris, sunkiai ropšdamasis iš senos sulanks- 
tomosios lovelės. - Aš nenorėjau tavęs užgauti. 

Bet Ronis ji pralenkė, pirmas pašoko girgždindamas surūdijusias lovos 
spyruokles ir pripuolė prie Hermionos. Viena ranka ją apkabinęs, kita iš 
džinsų kišenės ištraukė klaikią nosinę, kuria kiek anksčiau valė orkaitę. 
Skubiai stvėręs lazdelę, nukreipė ją į skudurą ir liepė: 

— Tergeo. 

Lazdelė susiurbė kone visus riebalus. Visai patenkintas savimi Ronis 
įteikė teberūkstančią nosinę Hermionai. 

— Oi, ačiū, Roni... atsiprašau... - Ji išsišnypštė ir sužagsėjo. - Juk taip 
bai... baisu, ar ne? Iškart po... po Dumbldoro... Aš niekad neįsivaizdavau, 
kad Baisioji Akis gali mirti, atrodė toks nenugalimas! 

— Taip, žinau, - spustelėjo jai ranką Ronis. - O ar Žinai, ką jis pasakytų, 
jei būtų čia? 

— „Nuolatinis budrumas“, - atsakė Hermiona, šluostydamasi akis. 

— Teisingai, - linktelėjo Ronis. - Jis mums lieptų pasimokyti iš to, kas 
jam atsitiko. O aš išmokau, kad negalima pasitikėti tuo bailiu pirdžiumi 
Mandangu. 

Hermiona nusijuokė ir pasilenkusi paėmė dar dvi knygas. Ronis stai- 
giai atitraukė ranką nuo jos pečių, mat jam ant kojos užkrito „Pabaisiška 
pabaisų knyga“. Išsispraudusi iš po ją suveržusio diržo, ji nuožmiai 
puolė Ronio koją. 

— Atsiprašau, atsiprašau! —- sušuko Hermiona. Haris atplėšė knygą 
nuo Ronio kojos ir vėl ją kietai surišo. 

— Beje, ką čia veiki su visom tom knygom? - paklausė Ronis, šlubčio- 
damas prie lovos. 

— Bandau atsirinkti, kurias reikia pasiimti į kelionę, - atsakė Hermio- 


na. - Kai vyksime ieškoti Horokrusų. 

— Aa, tikrai, - burbtelėjo Ronis, pliaukštelėdamas sau per kaktą. - Pa- 
miršau, kad mes medžiosime Voldemortą važiuodami kilnojamosios 
bibliotekos autobusu. 

— Chacha, - nusišaipė Hermiona, žiūrėdama į „Skiemenų žodyną“. -— 
Įdomu, ar mums teks versti runas? Manau, reikia dėl visa ko pasiimti. 

Ji numetė žodyną ant didesniosios krūvos ir pakėlė „Hogvartso 
istoriją. 

— Paklausykit, - staiga tarė Haris atsitiesdamas. 

— Žinau, po Dumbldoro laidotuvių abu sakėte, kad norit keliauti su 
manim, - prabilo Haris. 

— Na, štai, prasideda, - užvertė akis Ronis. 

— Taip ir žinojome, - atsiduso ji, vėl palinkdama prie knygų. - Žinot, 
manau, kad pasiimsiu „Hogvartso istoriją“. Net jei ten nebegrįšime, 
manau, jausiuos prastai jos neturėdama... 

— Klausykit! - vėl bandė pradėti kalbą Haris. 

— Ne, Hari, pats paklausyk, - tarė Hermiona. - Mes vykstame su tavi- 
mi. Tai jau nutarta prieš kelis mėnesius - netgi prieš kelerius metus. 

— Bet... 

— Užsičiaupk, - patarė Ronis. 

— Bet ar gerai viską apgalvojote? - nepasidavė Haris. 

— Nagi, pažiūrėkim, — tarė Hermiona, piktu žvilgsniu palydėdama 
į atmestų knygų krūvą „Keliones su troliais“. - Aš ruošiuosi jau kelios 
dienos, kad galėtume išvykti bet kurią akimirką, o tam, galiu tau pra- 
nešti, prireikė labai nelengvos magijos, ojuk dar reikėjo Ronio mamai po 
nosimi slapta sukaupti Multisulčių eliksyro atsargas. Dar aš pakeičiau 
savo tėvams atmintį, kad būtų įsitikinę, jog iš tiesų jų vardai Vendelis ir 
Monika Vilkinsai ir kad jų viso gyvenimo svajonė buvo išsikelti į Aus- 
traliją, ką dabar ir padarė. Visa tai tam, kad Voldemortui būtų sunkiau 
juos surasti, jei sugalvotų juos iškvosti apie mane - ar apie tave, nes, deja, 
esu nemažai pasakojusi jiems apie tave. Jei liksiu gyva per Horokrusų 

medžioklę, susirasiu tėvus ir juos atkerėsiu. Jeigu ne... ką gi, manau, 
mano burtų pakaks, kad jie gyventų saugiai ir laimingai. Matot, Vendelis 
ir Monika Vilkinsai nežino, kad jie turi dukterį. 

Hermionos akys vėl paplūdo ašaromis. Ronis ir vėl nulipo nuo lovos, 
vėlją apkabino susiraukdamas Hariui, tarsi priekaištaudamas už netak- 
tą. Haris nežinojo, ką sakyti, juolab kad Roniui šiaip nebūdinga mokyti 
kitus takto. 

— Aš... Hermiona, atleisk... aš ne... 

— Nemanei, kad mudu su Roniu puikiai suprantame, kas gali atsitikti 
iškeliavus su tavimi? Na, mes suprantame. Roni, parodyk Hariui, ką tu 
esi padaręs. 

— Ne, jis ką tik pavalgęs. 

— Rodyk, jis turi Žinoti! 

— Na, gerai. Eikš čia, Hari. 

Ronis paliko Hermioną ir nuėjo prie durų. 

— Eime. 

— Ko? - paklausė Haris, bet išsekė paskui Ronį į nedidelę laiptų aikštelę. 

— Descendo, - burbtelėjo Ronis, nukreipdamas lazdelę į žemas lubas. 
Tiesiai virš galvų atsivėrė liukas ir iš jo nusileido kopėčios. Pro ketur- 
kampę skylę įsiveržė keista aimana ir bjauri kanalizacijos smarvė. 

— Ten tavo demonas? - paklausė Haris, iki tol taip ir nesusidūręs su 
padaru, kuris kartais sudrumsdavo nakties tylą. 

— Tas pats, - patvirtino Ronis, lipdamas kopėčiomis. - Einam pasi- 
žiūrėti jo. 

Haris trumpomis kopėtėlėmis užlipo į ankštą palėpę. Iki pusės 
įlindęs į patalpą padarą pamatė susirietusį už kelių pėdų. Jis išsižiojęs 
miegojo. | 

- Betjis... atrodo... Argi demonai miega su pižamomis? 

— Ne, - atsakė Ronis. — Taip pat jie neturi rudų plaukų ir šitiek spuogų. 

Haris su šiokiu tokiu pasidygėjimu apžiūrinėjo padarą. Jis buvo žŽmo- 
gaus didumo ir vilkėjo, kaip pamatė Haris akims apsipratus su tamsa, 

seną Ronio pižamą. Jis dar buvo įsitikinęs, kad kapinių demonai glitūs 
ir pliki, o ne gauruotom ševeliūrom ir išmėtyti raudonais pūliuojančiais 
spuogais. 

— Tai aš, aišku? - tarė Ronis. 

— Ne, neaišku, - atsakė Haris. 

— Paaiškinsiu kambaryje, nes šita smarvė užknisa. - Ronis sukišo ko- 
pėčias atgal ir jie grįžo pas Hermioną, teberūšiuojančią knygas. 

— Kai išvyksime, demonas apsigyvens mano kambaryje, - paaiškino 
Ronis. - Atrodo, jis tik ir laukia to. Na, sunku pasakyt, nes moka tik ai- 
manuoti ir seilėtis, bet energingai linksi, kai užsimenu apie tai. Žodžiu, 
jis bus manimi su visais spuogais. Geras, a? 

Haris atrodė tik suglumęs. 

- Žinoma! - džiūgavo Ronis, aiškiai nusivylęs, kad Haris nesuvokia, 
koks nuostabus jo sumanymas. — Žiūrėk, kai mes trys nepasirodysi- 
me Hogvartse, visi manys, jog Hermiona ir aš su tavimi, ar ne? Taigi 
Mirties Valgytojai iš karto prigriebs mūsų šeimas, bandys iš jų išpešti, 
kur tu esi. 

- Laimei, atrodys taip, tarsi aš būčiau išvykusi su tėčiu ir mama. Šiuo 
metu daugelis mokinių, kurių tėvai Žiobarai, kalba, kad reikėtų slėp- 
tis, - pasakė Hermiona. 

— Visos mano šeimos neįmanoma paslėpti, atrodytų per daug įtartina, 
be to, ne visi gali mesti darbą, tarė Ronis. - Todėl mes paleisime gandą, 
kad aš sunkiai sergu spuogeline, todėl negaliu grįžti į mokyklą. Jei kas 
nors atvyks patikrinti, tėtis ar mama galės parodyti mano lovoje gulintį 
išbertą demoną. Spuogelinė iš tikrųjų užkrečiama, todėl artintis niekas 
nenorės. Nesvarbu, kad jis nieko nesakys, nes, matot, kai ir liežuvėlis 
išberiamas, kalbėti sunku. 

— O tavo tėvai žino apie šį planą? — paklausė Haris. 

— Tėtis žino. Jis padėjo Fredžiui ir Džordžui pakeisti demono išvaizdą. 
Mama... Na, pats matei, kokia ji. Ji nesusitaikys su mintimi, kad išvyks- 
tame, kol tikrai neišvyksime. 

Kambaryje stojo tyla, tik dunksėjo knygos, kurias Hermiona mėtė į 
vieną arba į kitą krūvą. Ronis žiūrėjo į ją, Haris — čia į vieną, čia į kitą, 
neįstengdamas nieko pasakyti. Iš priemonių, kurių jie ėmėsi šeimoms 
apsaugoti, labiau nei iš ko kito jis suprato, kad jie tikrai keliaus kartu su 
juo ir kad gerai suvokia tos kelionės pavojus. Jis norėjo jiems pasakyti, 
ką jam reiškia jų pasiaukojimas, bet nerado pakankamai svarių žodžių. 

Tylą drumstė per penkis aukštus juos pasiekiantis ponios Vizli šū- 
kavimas. 

— Džinė tikriausiai paliko dulkelę ant kokio sumauto servetėlės žie- 
do, —tarė Ronis. - Nesuprantu, kokio galo Delakurai atsigrūda dvi dienos 
prieš vestuves. 

— Fler sesuo bus pamergė, jai reikia dalyvauti repeticijoje, be to, ji per 
jauna keliauti viena, - paaiškino Hermiona, žiūrinėdama „Kaip atsikra- 
tyti Mirties šmėklos“ ir nežinodama, ką su ja daryti. 

— Ką gi, svečiai mamai nesumažins streso, - pasakė Ronis. 

— Dabar mums reikia nuspręsti, kur vyksime iš čia, - tarė Hermiona. 
Net nedirstelėjusi ji nusviedė „Gynybinės magijos teoriją“ į šiukšlių dėžę 
ir paėmė knygą „Magijos mokymo padėtis Europoje“. - Žinau, Hari, tu 
sakei, kad pirmiausia nori keliaut į Godriko Daubą, ir aš tave suprantu, 
bet... na... ar nederėtų visų pirma užsiimti Horokrusais? 

— Jei žinotume, kur yra nors vienas Horokrusas, aš su tavim sutik- 
čiau, - pasakė Haris, netikintis, kad Hermiona iš tiesų suvokia, kodėl jis 
trokšta grįžti į Godriko Daubą. Tėvų kapai tebuvo viena priežasčių - jo 
neapleido stiprus, nors nepaaiškinamas jausmas, kad toje vietoje laukia 
daugelis atsakymų. Gal paprasčiausiai todėl, jog ten jis atlaikė Žudomąjį 
bį, Harį ėmė traukti vieta, kurioje tai atsitiko, nes norėjo iki galo viską 
suprasti. 

— Ar nemanai, kad Voldemortas Godriko Daubą gali sekti? - paklausė 
Hermiona. - Galbūtjis tik ir laukia, jog dabar, kai esi laisvas ir gali keliauti 
kur nori, tu panorėsi aplankyti tėvų kapus? 

Hariui šito nebuvo atėję į galvą. Kol jis svarstė, kaip užginčyti, prabilo 
Ronis, matyt, galvojęs savo mintis: 

— Otas R. A. B.? Pavogęs tikrąjį medalioną? 

Hermiona linktelėjo. 

— Savo raštelyje jis sakė jį sunaikinsiąs, ar ne? 

Haris prisitraukė kuprinę ir išjos išėmė netikrą Horokrusą su sulanks- 
tytu R. A. B. rašteliu. 

„Tikrąjį Horokrusą pavogiau ir jį sunaikinsiu, kai tik galėsiu“, - per- 
skaitė Haris. 

— Kas, jeigu jis jį ir sunaikino? —- paklausė Ronis. 

— Arbaji, - pridūrė Hermiona. 

— Nesvarbu, - tarė Ronis. - Vis tiek mums liks vienu mažiau! 

— Taip, tačiau juk bandysime rasti tikrojo medaliono pėdsakus, ar 
ne? - nenurimo Hermiona. - Tam, kad sužinotume, ar jis sunaikintas. 

— O kaip sunaikinti rastąjį Horokrusą? - paklausė Ronis. 

— Na, aš ieškau medžiagos apie tai, - tarė Hermiona. 

— Kaip? - nustebo Haris. - Nemaniau, kad bibliotekoje yra knygų 
apie Horokrusus. 

— Ir nėra, - pasakė Hermiona parausdama. - Dumbldoras visas buvo 
išėmęs, bet... jų nesunaikino. 

Ronis išpūtė akis. 

— Kaipgi, dėl Merlino kelnių, tau į rankas pakliuvo knygos apie Ho- 
rokrusus? 
ir toliau priklausė bibliotekai, nors Dumbldoras jas ir išėmė iš lentynų. 
Be to, jeigu jis būtų norėjęs, kad jų niekas neliestų, būtų padaręs jas 
sunkiau... 

— Kalbėk apie reikalą! - paragino Ronis. 

— Na... buvo visai lengva, - tyliai tarė Hermiona. - Aš panaudojau 
Šaukiamuosius kerus, na, žinot - accio. Ir knygos pro Dumbldoro kabi- 
neto langą atzvimbė tiesiai į mergaičių bendrabutį. 

— Tačiau kada tai padarei? — paklausė Haris, žvelgdamas į Hermioną 
susižavėjęs ir kartu nepatikliai. 

— Tuoj po jo... Dumbldoro laidotuvių, - dar tyliau atsakė Hermio- 
na. — Iškart po to, kai mes susitarėme mesti mokyklą ir keliauti ieškot 
Horokrusų. Kai užlipau pasiimti daiktų, man toptelėjo, kad kuo dau- 
giau apie juos žinosime, tuo geriau. Kambaryje buvau viena. Todėl ir 
pabandžiau... ir pavyko. Knygos iškart suskrido pro atvirą langą, ir aš... 
aš jas susidėjau. - Nurijusi seilę, jį maldaujamai pridūrė: - Netikiu, kad 
Dumbldoras būtų supykęs, juk mes tų žinių nenaudosime Horokrusams 
sukurti. 

— O ar mes ką sakome? - burbtelėjo Ronis. - Kurgi tos knygos? 

Valandėlę pasiraususi, Hermiona ištraukė iš krūvos didelį tomą, įrištą 
išblukusia juoda oda. Atrodė, tarsi Hermioną būtų pradėję pykinti: ji 
laikė knygą kaip kokią stipeną. 

— Ši aiškina, kaip pasidaryti Horokrusą. „Juodžiausios magijos 
paslaptys“ - siaubinga knyga, tikrai baisi, pilna pikčiausios magijos. 
Įdomu, kada Dumbldoras ją išėmė iš bibliotekos. Jeigu tai padarė tik 
tapęs direktoriumi, Voldemortas garantuotai visų reikiamų žinių sem- 
davosi iš jos. 

— Jeigu jau buvo ją skaitęs, kam tada klausė Trimitą, kaip pasidaryti 
Horokrusą? - atšovė Ronis. 

— Trimitą jis klausinėjo tik tam, kad sužinotų, kas atsitiks, jeigu sielą 
suskaldysi į septynias dalis, - pasakė Haris. - Dumbldoras neabejojo, kad 
tuo metu, kai Ridlis kreipėsi į Trimitą, jis jau mokėjo pasidaryti Horokru- 
są. Manau, Hermiona, tu teisi, jis tikrai galėjo išmokti iš šitos knygos. 

— Ir kuo daugiau apie juos skaitau, tuo mažiau tikiu, kad jis išties 
pasidarė šešis Horokrusus. Ši knyga įspėja, kokia netvari tampa siela 
atplėšus jos dalį - pasidarius viso labo vieną Horokrusą! 

Haris prisiminė, kaip Dumbldoras kalbėjo, kad Voldemortas peržengęs 
„įprastas blogio ribas“. 

— Ar nėra kokio būdo vėl suklijuoti savo sielą? - paklausė Ronis. 

— Yra, - blankiai šyptelėjo Hermiona, - bet jis nežmoniškai skausmingas. 

— O koks vis dėlto? - neatlyžo Haris. 

— Atgaila, - atsakė Hermiona. - Turi gyvai pajausti, ką esi padaręs. 
Apie tai sako viena išnaša. Atrodo, kad nuo to skausmo galima mirti. 
Kažkaip neįsivaizduoju, kad Voldemortas tam ryžtųsi, o jūs? 

— Ne, - nespėjus Hariui išsižioti atsakė Ronis. - Taigi ar knygoje nu- 
rodyta, kaip sunaikinti Horokrusą? 

— Taip, - patvirtino Hermiona, sklaidydama pageltusius lapus tokia 
mina, lyg vartytų pūvančias žarnas. - Juodieji magai įspėjami, kokie 
galingi turi būti burtai. Iš to, ką perskaičiau, supratau, jog tai, ką Haris 
padarė su Ridlio dienoraščiu, yra vienas kelių patikimų būdų sunaikinti 
Horokrusą. 

— Gal perdurti jį basilisko iltimi? —- paklausė Haris. 

— Ką gi, gerai, kad turime tokias dideles basilisko ilčių atsargas, - tarė 
Ronis. —- Vis pagalvodavau, ką su jomis veikti. 

— Nebūtinai basilisko iltimi, - kantriai aiškino Hermiona. - Tačiau 
daiktas turi būti toks pragaištingas, kad Horokrusas negalėtų susitaisyti. 
Basilisko nuodai turi vienintelį priešnuodį, o jis be galo retas... 

— Fenikso ašaros, - linktelėjo Haris. 

— Taigi, - patvirtino Hermiona. - Bėda, kad labai nedaug medžiagų 
tokios nuodingos kaip basilisko nuodai ir jas visas pavojinga nešiotis. 
Šią problemą mums ir reikės įveikti, nes suplėšyti, sudaužyti ar sutraiš- 
kyti Horokruso nepakaks. Jį reikia taip sugadinti, kad liktų magiškai 
nepataisomas. 

— Net jeigu sunaikinsime daiktą, kuriame gyveno sielos dalelė, - tarė 
Ronis, - kodėl ji negalės persikelti kur kitur? 

— Todėl, kad yra visiška žmogaus priešybė, - atsakė Hermiona. Pama- 
čiusi, kaip suglumo Haris ir Ronis, ji pridūrė: - Paklausyk. Jeigu aš tave, 
Roni, perverčiau kardu, tavo sielos nesužaločiau. 

— Tikrai didelė paguoda, - linktelėjo Ronis. 

Haris nusijuokė. 

— O turėtų būti! Bet aš noriu pabrėžti: kad ir kas nutinka kūnui, siela 
išlieka nepaliesta, - kalbėjo Hermiona. - Tačiau su Horokrusais viskas 
atvirkščiai. Sielos dalelei išlikti reikia, kad būtų sveikas užburtasis daik- 
tas, kuriame ji gyvena. Be jo ji negali egzistuoti. 

- Tas dienoraštis tarsi mirė, kai ji persmeigiau, - tarė Haris, prisiminęs, 
kaip iš perdurtų lapų it kraujas pasipylė rašalas ir kaip klykė išnykdama 
Voldemorto sielos dalelė. 

— Kai tik iki galo sunaikinai dienoraštį, jame slypėjusi sielos dalelė 
nebegalėjo išlikti gyva. Džinė prieš tave irgi bandė atsikratyti dienoraš- 
čio - nuleisti jį klozete, bet aišku, kad jis grįžo kaip naujas. 

— Pala, - susiraukė Ronis. - Tame dienoraštyje lindėjusi sielos dalelė 
buvo Džinę apsėdusi, ar ne? Kaip tai vyksta? 
žmogų ir išeiti išjo, jeigu jis atsiduria per arti to daikto. Ne ta prasme, kad 
per ilgai jį laiko, tai neturi nieko bendra su lytėjimu, - pridūrė ji, pama- 
čiusi, kad Ronis nori prieštarauti. - Turiu galvoje emocinį artumą. Džinė 
į tą dienoraštį išliedavo širdį, tapo nepaprastai pažeidžiama. Bus blogai, 
jeigu pernelyg prisiriši prie Horokruso ar tapsi nuo jo priklausomas. 

— Įdomu, kaip Dumbldoras sunaikino žiedą? - pasakė Haris. - Kodėl 
aš jo nepaklausiau? Niekad nepagalvojau, kad... 

Haris galvojo apie visus dalykus, kurių reikėjo paklausti Dumbldorą; 
prisiminė, kaip direktoriui mirus atrodė, kad, kol Dumbldoras buvo 
gyvas, jis praleido šitiek galimybių sužinoti daugiau... viską sužinoti... 

Tylą nutraukė su trenksmu atsidarydamos durys. Hermiona riktelėjusi 
išmetė „Juodžiausios magijos paslaptis“; Banditas, piktai šnypšdamas, 
nėrė palovin; Ronis šoko iš lovos, bet paslydęs ant šokoladinės varlės 
popieriuko žiebė galvą į sieną, o Haris automatiškai siekė lazdelės, bet 
pamatė priešais stovint ponią Vižli — išsitaršiusiais plaukais ir pykčio 
perkreiptu veidu. 

— Atsiprašau, kad nutraukiau tokį jaukų pasisėdėjimą, - drebančiu 
balsu prabilo ji. - Neabejoju, jog jums reikia poilsio, bet mano kambaryje 

sukrautos vestuvinės dovanos, jas reikia sutvarkyti, o man pasirodė, kad 
jūs sutikote padėti. 

— O taip, - išsigandusi stryktelėjo Hermiona, knygos pabiro į visas 
puses. - Mes padėsime... atleiskite... 
ponią Vizli. 

— Esi kaip koks namų elfas, - pusbalsiu pasiskundė Ronis, trindama- 
sis užgautą galvą, kai abu su Hariu irgi pasekė Hermiona. - Tik darbas 
neteikia pasitenkinimo. Kadgi greičiau praeitų tos vestuvės... 

— Aha, - pritarė Haris. — Tada nebebus ko veikti, tik ieškoti Horokrusų. 
Tikros atostogos, ką? 

Ronis ėmė kvatoti, bet išvydęs kalną dovanų ponios Vizli kambaryje 
nutilo. 

Kitą rytą vienuoliktą valandą atvyko Delakurai. Haris, Ronis, Her- 
miona ir Džinė buvo nusistatę prieš Delakurų šeimą, todėl labai nenoriai 
Ronis nukėblino į viršų susirasti porinės puskojinės, o Haris pabandė 
priploti plaukus. Kai jau nutarė, jog atrodo gan šauniai, išžygiavo į saulės 
užlietą kiemą laukti svečių. 

Haris nebuvo matęs šių namų taip sutvarkytų. Išnyko surūdiję katilai 
ir seni guminiai batai, paprastai riogsodavę ant užpakalinių laiptų, dabar 
abipus durų dideliuose vazonuose stovėjo nauji Virpuolės krūmeliai; 
nors buvo tyku, lapeliai tingiai virpėjo gražiai mirguliuodami. Vištos 
buvo uždarytos, kiemas pašluotas, daržas nuravėtas, veja nupjauta, krū- 
mokšniai apkarpyti, nors Hariui labiau patiko, kai sodas buvo apleistas, 
užžėlęs, - kažkaip nyku atrodė be padaužų nykštukų. 

Jis jau nebesusigaudė, kiek ir kokių Brolijos bei Ministerijos kerų gina 
Landynę, tik žinojo, kad magijos būdu niekas nebegali tiesiogiai atvykti į 
šiuos namus. Todėl ponas Vizlis išėjo pasitikti Delakurų ant gretimo kal- 
no, kur jie turėjo atkakti Nešykle. Apie jų atvykimą pranešė nepaprastai 
skambus juokas, o juokėsi ponas Vizlis; po akimirkos jis pasirodė prie 

vartelių nešinas lagaminu. Su juo ėjo šviesiaplaukė gražuolė ilgu skaisčiai 
žaliu apsiaustu - aišku, kad Fler motina. 

— Maman! - sušuko Eler, puldama jos pasitikti. - Papa! 

Ponas Delakuras patrauklumu nė iš tolo neprilygo žmonai: visa galva 
už ją žemesnis ir baisiai storas, su smailia juoda barzdike. Bet atrodė 
malonus žmogus. Aukštakulniais batais prišokavęs prie ponios Vizli, jis 
pabučiavo ją į abu skruostus tuo didžiai ją sujaudindamas. 

— Jūs tiek privargote, - sududeno jis. - Fler pasakojo, kaip triūsiate 
per dienas. 

— Oi, vienas niekis, tikrai! - sučiulbo ponia Vizli. - Jokio vargo! 

Ronis išliejo jausmus spirdamas nykštukui, išlindusiam iš už vieno 
naujųjų Virpuolės krūmelių. 

— Brangioji ponia! - tarė mesjė Delakuras, suėmęs ponios Vizli ran- 
kas. - Būsimoji abiejų šeimų sąjunga - mums didelė garbė! Leiskite 
pristatyti savo žmoną Apoliną. 

Madam Delakur žengė prie ponios Vizli ir pasilenkusi taip pat ją 
pabučiavo. 

— Enchantėe, - tarė ji. — Žavu. Jūsų vyras mus pralinksmino tokiais 
juokingais anekdotais! 

Ponas Vizlis maniakiškai nusikvatojo. Ponia Vizli pervėrė jį tokiu 
žvilgsniu, kad jis iškart užsičiaupė ir nutaisė miną, tinkamą prie sergančio 
gero bičiulio lovos. 

— Mano jaunėlę dukrelę Gabrielę jūs, aišku, pažįstate, - tarė mesjė 
Delakuras. Gabrielė buvo miniatiūrinė Fler kopija: vienuolikos metų, 
spindintys it sidabras plaukai iki juosmens. Ji akinamai nusišypsojo 
poniai. Vizli ir ją apkabino, naiviai mirksėdama metė Hariui džiugų 
žvilgsnį. Džinė garsiai kostelėjo. : 

— Na, prašom į vidų, ką čia dabar! - subruzdo ponia Vizli ir nuvedė 
Delakurus į trobą. Tik ir girdėjai: „Ne, prašom jūs!“, „Tik pojūsų!“, „Nėr 


už ką, prašom!“ 

Netrukus paaiškėjo, kad Delakurai - malonūs, pasirengę padėti sve- 
čiai. Jie buvo viskuo patenkinti ir norėjo pagelbėti rengiantis vestuvėms. 
Mesjė Delakurui viskas, nuo svečių susodinimo plano iki nuotakos ba- 
telių, buvo charmant. Madam Delakur meistriškai valdė namų apyvokos 
kerus ir žaibiškai išvalė orkaitę; Gabrielė, be atvangos tarškanti prancū- 
ziškai, nesitraukė nuo sesers stengdamasi jai visur padėti. 

Blogai buvo tik tai, kad Landynė nebuvo pritaikyta priimti tiek žmo- 
nių. Ponas ir ponia Vizliai dabar miegojo svetainėje peršaukę mesjė ir 
madam Delakurų protestus ir įkalbinę juos užimti šeimininkų miegamąjį. 
Gabrielė su Fler miegojo buvusiame Persio kambaryje, o Bilas glausis 
su Čarliu, savo pajauniu, kai tas grįš iš Rumunijos. Galimybės drauge 
kurti planus tapo lygios nuliui, tad iš nevilties Haris, Ronis ir Hermiona 
pasisiūlė palesinti vištas, kad tik galėtų ištrūkti iš sausakimšos trobos. 

— Ir vis tiek neatstoja nuo mūsų! - suniurzgė Ronis, kai antrą jų ban- 
dymą susitikti kieme sugadino pasirodžiusi ponia Vizli, nešina didele 
skalbinių pintine. 

— Kaip gerai, kad palesinote vištas, - tarė prisiartinusi. - Verčiau 
suvarykim jas į vištidę, nes rytoj atvažiuos darbininkai statyti vestuvių 
palapinės. — Pailsusi ji atsišliejo į vištidės sieną. - Magiškos Milamanto 
pobūvių palapinės labai geros. Vyrus atlydi Bilas. Kol jie bus čia, Hari, 
geriau lik viduje. Turiu pasakyti, kad kai visi namai prikišti gynybinių 
kerų, kelti vestuves labai sudėtinga. 

— Atleiskite, - murmtelėjo Haris. 

— Ką čia paistai, vaike! Aš ne apie tai... Na, tavo saugumas kur kas 
svarbiau! Tiesą sakant, aš ketinau paklausti, Hari, kaip tu norėsi atšvęsti 
gimimo dieną. Šiaip ar taip, septynioliktas gimtadienis - svarbi proga. 

— Nenoriu nieko ypatingo, —- skubiai patikino Haris, įsivaizduodamas, 
kokia visiems būtų papildoma įtampa. - Tikrai, ponia Vizli, užteks pa- 
prastų pietų. Juk bus vestuvių išvakarės... 

— Na, jeigu taip nori, vaike. Bet aš pakviesiu Remą ir Tonks, galima? 
O kaip dėl Hagrido? 

— Būtų puiku, - atsakė Haris. - Bet prašom labai nesivarginti. 

— Koks čia vargas... jokio vargo... 

Ji įdėmiai pažvelgė į jį, liūdnai šyptelėjo ir atsitraukusi nuo sienos 
nuėjo prie virvės. Ten mostelėjo burtų lazdele, šlapi skalbiniai patys 
susidžiaustė, ir staiga jį užliejo baisus gailestis, kad jis pridarė jai tiek 
nepatogumų ir suteikė tiek skausmo. 


SEPTINTAS SKYRIUS 


Albo Dumbldoro 
testamentas 


Vėsiu melsvu apyaušriu jis ėjo kalnų keliu. Žemai apačioje migla dengė 
miestelį. Ar žmogus, kurio jis ieško, ten yra? Žmogus, kurio jam taip 
reikia, kad apie nieką daugiau nepajėgia galvoti, žmogus, turintis atsa- 
kymą, jo problemos sprendimą... 

— Ei, kelkis. 

Haris atsimerkė. Jis gulėjo sulankstomojoje lovelėje sujauktame Ronio 
palėpės kambarėlyje. Saulė dar nebuvo pakilusi, kambarys skendėjo 
šešėliuose. Kiaulialiūkinė miegojo pasikišusi galvytę po sparnu. Hario 
randas peršėjo. 

— Tu per miegus kalbėjai. 

— Nejaugi? 

— Aha. Vis kartojai: „Gregorovičius, Gregorovičius.“ 

Haris buvo be akinių, todėl Ronio veidas atrodė išskydęs. 

— Kas tas Gregorovičius? 

— Iš kur aš galiu Žinoti? Juk tu tą pavardę kartojai. 

Haris galvodamas pasitrynė kaktą. Pavardė jam rodėsi girdėta, bet 
neįsivaizdavo kur. 

— Man rodos, jo ieško Voldemortas. 

— Vargšas, - nuoširdžiai pagailėjo žmogaus Ronis. 

Haris atsisėdo vis dar trindamas randą. Viši miegai išlakstė. Jis bandė 
tiksliai prisiminti sapną, bet nieko daugiau neatėjo į galvą, tik kalnai 
horizonte ir giliame slėnyje glūdintis miestelis. 

— Man atrodo, jis užsienyje. 

— Kas, Gregorovičius? 

— Voldemortas. Kur nors užsienyje ieško Gregorovičiaus. Vietovė 
neatrodė panaši į Anglijos. 

Ronis susirūpino. 

— Būk toks geras ir nesakyk Hermionai, - paprašė Haris. - Nors neži- 
nau, kaip ji tikisi padaryti, kad aš nesapnuočiau... 

Jis žvelgė į mažylę Kiaulialiūkinę galvodamas. Iš kur jam girdėta 
Gregorovičiaus pavardė? 

— Manau, - lėtai tarė Haris, - kad jis kaip nors susijęs su kvidiču. Yra 
kažkoks ryšys, bet aš negaliu... negaliu suvokti koks. 

— Kvidiču? - pakartojo Ronis. - Ar turi galvoje Gorgovičių? 

— Ką tokį? 

— Dragomirą Gorgovičių, puolėją, prieš dvejus metus už rekordinį atly- 
gi perkeltą į „Čadlio patrankas“. Per sezoną įmeta daugiausia Kritlių. 

— Ne, - atsakė Haris. - Tikrai galvoju ne apie Gorgovičių. 

— Ir aš stengiuosi apie jį negalvoti. Na, laimingo gimtadienio! 

Haris stvėrė šalia lovelės gulinčią lazdelę, nukreipė į apkrautą stalą 
ir ištarė: 

— Accio akinius! 

Nors jie gulėjo vos už vieno Žingsnio, buvo baisiai malonu matyti, 
kaip jie atzvimbia, - kol stuktelėjo į akį. 

- Cha, - prunkštelėjo Ronis. 

Džiaugdamasis, kad išnyko Žymiklis, Haris lazdele ištaškė po kambarį 
visus Ronio daiktus prižadindamas Kiaulialiūkinę, ta neramiai suplaz- 
dėjo narvelyję. Haris pabandė magiškai susirišti sportbačių raištelius 
(paskui sugaišo kelias minutes, kol ranka atrišo mazgą) ir, grynai dėl 
juoko, oranžinę „Čadlio patrankų“ sportinę aprangą Ronio plakatuose 
pavertė ryškiai mėlyna. 

— Tačiau kelnes susisegčiau ranka, - patarė Ronis Hariui ir sukike- 
no, kai tas griebėsi užtrauktuko. - Še dovaną. Išvyniok čia, nes ji ne 


mamos akims. 

— Knyga? - paklausė Haris, paimdamas keturkampį paketą. — Šioks 
toks nukrypimas nuo tradicijos? 

- Čia ne šiaip sau knyga, o grynas auksas, — pasipūtė Ronis. - „Dvy- 
lika patikimų būdų, kaip apžavėti raganaites“. Paaiškina viską, ką 
reikia Žinoti apie mergaites. Jei tik būčiau pernai turėjęs, būčiau tiksliai 
žinojęs, kaip atsikratyti Levandos ir kaip susitaikyti su... Na, Fredis su 
Džordžu man davė, ir aš daug išmokau. Nustebsi, kad ne visada reikia 
burtų lazdelės. 

Virtuvėje ant stalo jie rado krūvą dovanų. Bilas ir mesjė Delakuras bai- 
gė pusryčiauti, o ponia Vizli plepėjo su jais stovėdama prie keptuvės. 

— Hari, Artūras liepė, kad už jį palinkėčiau tau gero septyniolikto 
gimtadienio, - nusišypsojo jam ponia Vizli. - Jis turėjo anksti išvykti į 
darbą, bet vakarienės grįš. Ant viršaus mudviejų dovana. 

Haris atsisėdo, paėmė nurodytąjį paketą ir išvyniojo. Viduje buvo 
laikrodis, labai panašus į tą, kurį ponas ir ponia Vizliai dovanojo Roniui 
pilnametystės proga: auksinis, aplink sukosi ne rodyklės, o žvaigždės. 

— Tokia tradicija - pilnametystės proga burtininkui dovanoti laikro- 
dį, - tarė ponia Vizli, susirūpinusi žiūrėdama į jį nuo viryklės. - Bijau, 
kad jis ne toks naujas kaip Ronio, nes kadaise priklausė mano broliui 
Fabianui, o jis nelabai tausojo savo turto, laikrodis anoj pusė truputį 
įlenktas, bet... 

Ji nespėjo nieko daugiau pasakyti - Haris pripuolęs ją apkabino. Norė- 
jo į tą apkabinimą sudėti visus nepasakytus žodžius, gal ji ir atspėjo juos, 
nes, kai jis atsitraukė, negrabiai paglostė jam skruostą, tada nežiūrėdama 
švystelėjo lazdele, ir pusė šoninės iš keptuvės tekštelėjo ant grindų. 

— Sveikinu, Hari! — tarė įėjusi į virtuvę Hermiona, dėdama savo dova- 
ną ant krūvos viršaus. - Nedidelė, bet aš tikiuosi, jog tau patiks. Ką tu 
dovanojai? — paklausė ji Ronį, bet jis apsimetė neišgirdęs. 

— Nagi, išvyniok Hermionos dovaną! - liepė jis Hariui. 

Ji buvojam nupirkusi Skundiklį. Kituose paketuose buvo stebuklingas 
skustuvas nuo Bilo ir Fler („O, šitas skūta švariausiai pasaulyje, - užti- 

krino mesjė Delakuras, - bet tury jam aiškiai pasakyti, ko nori, nes gali 
likti išvys be jokių plaukų.“), saldainiai nuo Delakurų ir didžiulė dėžė 
prekybinių naujienų iš „Magiškų Vizlių šunybių“ krautuvėlės - nuo 
Fredžio ir Džordžo. 

Haris, Ronis ir Hermiona prie stalo neužsisėdėjo, nes atėjus madam 
Delakur ir Gabrielei su Fler virtuvėje neliko kur apsisukti. 

— Aš tau jas sudėsiu, - ant laiptų Žvaliai pažadėjo Hermiona, paimda- 
ma išjo dovanas. - Jau beveik susikroviau, tik laukiu, Roni, kada išdžius 
tavo kelnės... 

Ronis purkštelėjo, bet staiga antro aukšto laiptų aikštelėje atsidarė 
durys. 

— Hari, gal užeitum minutei? 

Tai buvo Džinė. Ronis sustojo, bet Hermiona paėmė jam užalkūnės ir 
nutempė laiptais aukštyn. Haris susinervinęs įėjo į Džinės kambarį. 

Čia jam dar neteko būti. Kambariukas buvo mažas, bet šviesus. Ant 
vienos sienos kabėjo raganaičių popgrupės „Likimo deivės“ plakatas, 
ant kitos - Gvenog Džouns, moterų kvidičo komandos „Houlihedo 
harpijos“ kapitonės, portretas. Priešais atvirą langą stovėjo rašomasis 
stalas, už lango buvo vaismedžių sodas, kuriame kadaise jis ir Džinė 
žaidė kvidičą prieš Ronį ir Hermioną, o dabar stovėjo didžiulė balta it 
perlas vestuvių palapinė. Lango aukštyje palapinės viršūnėje pleveno 
auksinė vėliavėlė. | 

Džinė pažvelgė Hariui į akis, giliai įkvėpė ir tarė: 

— Laimingo septyniolikto gimtadienio. 

Ji žiūrėjo tiesiai į jį, o jis nepajėgė atlaikyti jos žvilgsnio - tas pat, kas 
žiūrėti į ryškią šviesą. | 

— Gražus vaizdas, - sumurmėjo jis, rodydamas į langą. 

Ji nieko nepasakė. Jis jos nekaltino. 

— Niekaip nesugalvojau, ką tau padovanoti, - tarė ji. 

— Nieko ir nereikia. 

Ir dabar ji nieko nepasakė. 

— Nežinojau, kas tau tiktų. Koks mažas daiktelis, kad galėtum įsidėti 
į kelionę. 

Jis surizikavo pakelti akis į ją. Ašarų neišvydo — Džinė buvo nuostabi 
ir tuo, kad retai kada verkdavo. Kartais jis pagalvodavo, jog užsigrūdino 
augdama su šešiais broliais. 

Ji žengė artyn. 

— Tada nutariau dovanoti kai ką, kas tau mane primintų, jeigu, supran- 
ti, darydamas, ką turėsi daryti, sutiktum kokią viliokę vilą. 

— Tiesą sakant, manau, jog tenai, kur aš būsiu, pasimatymų galimybės 
bus labai menkos. 

— Nėra to blogo, kas neišeitų į gera, - sukuždėjo ji ir pabučiavo taip, 
kaip dar niekad nebuvo bučiavusi, ir Haris ją bučiavo, šis palaimingas 
svaigulys buvo geresnis ir už ugninės; Džinė buvo vienintelis tikras 
daiktas pasaulyje, jos artumas, kai viena ranka laikė ją apkabinęs, kita 
glostė ilgus kvepiančius plaukus... 

Už nugarų trinktelėjo durys, jie atšoko katras sau. 

— Oi, atsiprašau, - labai garsiai pasakė Ronis. 

— Roni! - kiek uždususi ištarė Hermiona jam už nugaros. Stojo nesmagi 
tyla, paskui Džinė tyliai palinkėjo: 

— Na, Hari, laimingo gimtadienio. 

Ronio ausys liepsnojo, Hermiona atrodė susinervinusi. Haris norėjo 
užtrenkti duris jiems prieš nosis: toks jausmas, lyg pro jas įsiveržęs ledinis 
skersvėjis susprogdino spindintį jo laimės burbulą. Su Roniu į kambarį 
tartum įsėlino visos priežastys nutraukti draugystę su Džine, laikytis 
nuo jos kuo toliau ir išgaravo visa laiminga užmarštis. 
jau buvo nusisukusi nuo jo. Pamanė, kad ji tikriausiai bent kartą pasidavė 
ašaroms. Roniui matant jis net negalėjo paguosti jos. 

— Pasimatysime vėliau, - tarė jis ir išsekė paskui anuos iš kambario. 

Ronis nudundėjo laiptais žemyn, per žmonių pilną virtuvę movė į 
kiemą; Haris stengėsi nuo jo neatsilikti, Hermiona trepeno iš paskos 
kažko išsigandusi. 

Atsidūręs tuščioje ką tik nupjautoje vejoje, Ronis atsisuko į Harį. 

— Tujuk ją pametei. Ko dabar vėl lendi? 

— Aš nelendu, - atšovė Haris. Priėjo Hermiona. 

— Roni... 

Ronis ją nutildė rankos mostu. 

- Ji šitaip krimtosi, kai tu nutraukei... 

— Aš irgi. Pats Žinai, kodėl nutraukiau šią draugystę, - ne savo noru. 

— Aha, bet vėl laižaisi su ja ir dabar ji vėl ims tikėtis... 

- Ji nekvaila, žino, kad šito negali būti, ji nesitiki, kad mes... na, susi- 
tuoksime ar... 

Tai tardamas Haris gyvai išvydo, kaip Džinė balta suknele išteka už 
išstypusio beveidžio ir nesimpatiško nepažįstamojo. Akimirką jį pervėrė 
mintis: jos ateitis laisva ir be jokių kliūčių, o jis... mato tik Voldemortą. 

— Jeigu kas kartą pasitaikius progai ją glamžysi... 

— Daugiau taip nebus, - piktai pasakė Haris. Dangus buvo be debe- 
sėlio, bet jam pasirodė, kad saulė pasislėpė. - Aišku? 

Ronis pusiau droviai, pusiau apmaudžiai pasisupo ant kulnų ir su- 
murmėjo: 

— Ką gi, gerai... aha. 

Tą dieną Džinė nebeieškojo galimybės susitikti sa Hariu dviese ir nei 
žvilgsniu, nei mostu neparodė, kad jos kambaryje juodu ne tik šnekėjosi. 
Ir vis tiek Čarliui atvykus Haris pajuto palengvėjimą. Vis šiokia tokia 
pramoga žiūrėti, kaip ponia Vizli pasodino Čarlį ant kėdės, grėsmingai 
iškėlė lazdelę ir paskelbė, jog dabar jis bus padoriai nukirptas. 

Landynės virtuvė per Hario gimtadienį būtų sprogusi ir be Čarlio, 
Tonks ir Hagrido, todėl sodo gale buvo pastatyta keletas stalų. Fredis su 
Džordžu išbūrė daugybę raudonų žibintų, ant kurių degė didelis skai- 
čius 17, ir jie karojo ore virš svečių. Ponios Vizli dėka Džordžo žaizda 
buvo užgijusi, bet Haris, kad ir kiek dvyniai juokavo apie tai, negalėjo 
apsiprasti su tamsia skyle ausies vietoj. 

Hermiona padarė, kad iš jos lazdelės galo ėmė lįsti auksiniai ir raudoni 
serpentinai, jais ji meniškai apkarstė medžius ir krūmus. 

— Gražu, - pagyrė Ronis, kai paskutiniu lazdelės moju Hermiona 
nudažė šunobelės lapus auksine spalva. - Tikrai turi skonį. 

— Ačiū, Roni, - patenkinta ir truputį sumišusi tarė Hermiona. Haris 
šyptelėjęs nusisuko. Jam kilo įtarimas, kad prisirengęs perskaityti dova- 
notąją knygą „Dvylika patikimų būdų, kaip apžavėti raganaites“,joje ras 
ir skyrių apie komplimentus. Susidūręs akimis su Džine nusišypsojo jai, 
bet prisiminė pažadą Roniui ir skubiai užšnekino mesjė Delakurą. 

— Iš kelio, iš kelio! - pragydo ponia Vizli, įžengdama pro vartelius. 
Priešais ją oru plaukė daiktas, panašus į milžinišką, paplūdimio kamuo- 
lio didumo Šmaukštą. Haris ne iš karto suprato, jog tai šventinis tortas; 
ponia Vizli nerizikavo jo nešti per nelygią žemę, o atsivarė burtų lazdele. 
Tortui nusileidus ant stalo, Haris tarė: 

— Atrodo nuostabiai, ponia Vizli. 

— Oi, vaikeli, menkniekis, - meiliai atsiliepė ji. Jai už nugaros Ronis 
iškėlė nykščius ir vien lūpomis pasakė: „Geras.“ 

Septintą valandą visi svečiai jau buvo susirinkę, keliuko gale juos 
pasitiko Fredis ir Džordžas. Hagridas tokia proga pasipuošė savo geriau- 
siu — baisiu - rudu ilgavilniu kostiumu. Nors spausdamas ranką Lubinas 
šypsojosi, Haris pamanė, jog jis atrodo nelaimingas. Labai keista, nes 
Tonks šalia tiesiog švytėjo. 

— Laimingo gimtadienio, Hari, - tvirtai apkabino ji Harį. 

— Septyniolika, kad jį bala! -sududeno Hagridas, imdamas iš Fredžio 
kibiro talpos stiklą vyno. - Lygiai šešeri metai, kai susipažinome, Hari, 
ar prisimeni? 
dliui pridėjai kiaulės uodegėlę, o man pranešei, kad esu burtininkas? 

— Smulkmenas pamiršau, - nusikvatojo Hagridas. - Kaip laikotės, 
Roni, Hermiona? 

— Puikiai, - atsakė Hermiona. - O tu? 

— A, neblogai. Užsiėmęs, turime jauniklių vienaragiukų, parodysiu, kai 
grįšit... - Haris stengėsi nežiūrėti į Ronį ir Hermioną, kai Hagridas ėmė 

raustis kišenėje. — Štai, Hari... neišmaniau, ką tau dovanoti, bet paskui 
prisiminiau šitą. - Jis ištraukė mažutį kapšeliuką, sutrauktą ilga virvele, 
matyt, skirtą nešioti ant kaklo. - Asilo odos. Paslėpk jame kokį daikčiuką, 
ir niekas, be savininko, jo neišims. Retenybė. 

— Ačiū, Hagridai! 

— Nėr už ką, - mostelėjo Hagridas šiukšlių dėžės dangčio didumo 
plaštaka. - Štai ir Čarlis! Visada man patiko... Ei, Čarli! 

Čarlis priėjo liūdnokai perbraukdamas delnu per savo žiauriai nu- 
šniorytus plaukus. Jis buvo žemesnis už Ronį, kresnas, raumeningos 
rankos randuotos ir subraižytos. 

— Labas, Hagridai, kaip sekasi? 

— Vis norėjau tau parašyti. Kaip Norbertas gyvuoja? 

— Norbertas? - nusijuokė Čarlis. - Norvegijos gūbriuotoji slibinė? Mes 
ją vadiname Norberta. 

— Ką? Norbertas mergaitė? 

- Taigi kad, - patvirtino Čarlis. 

— Kaip nustatei? - paklausė Hermiona. 

- Patelės daug aršesnės, - atsakė Čarlis. Dirstelėjęs per petį tyliau 
pridūrė: - Galėtų tėtis pasiskubinti, mama nervinasi. 

Visi pažvelgė į ponią Vizli. Ji bandė šnekučiuotis su madam Delakur, 
bet vis žvilgčiojo į vartelius. 

— Manau, kad pradėsime be Artūro, - po minutės paskelbė ji visam 
sodui. - Jį tikriausiai užlaikė... O! 

Visi pamatė, kaip per kiemą švystelėjo šviesos ruožas ir krito ant 
stalo, čia jis virto sidabrine žebenkštimi. Atsistojusi ant dviejų kojelių, 
žebenkštis prabilo pono Vizlio balsu: 

— Su manim atvyksta magijos ministras. 

Gynėjas ištirpo ore. Fler šeima išsižiojusi spoksojo į vietą, kurioje 
dingo žebenkštis. 

— Mums negalima čia likti, - staiga tarė Lubinas. - Hari, atleisk, pa- 
aiškinsiu kitą kartą... 

Griebęs Tonks už rankos nusitempė ją; juodu perlipo per tvorą ir 
pranyko. Ponia Vizli apstulbo. 

— Magijos ministras? Bet kodėl? Nesuprantu... 

Nebuvo kada aptarinėti klausimo, nes po akimirkos prie vartų tarsi iš 
niekur išdygo ponas Vizlis ir Rufas Skrimdžeras —jį iš karto visi atpažino 
iš žilos ševeliūros. 

Atvykėliai atidrožė per kiemą į sodą ir prie žibintais apšviesto stalo, 
į šviesos ratą, Haris pastebėjo, jog ministras per tą laiką, kai jį matė pa- 
skutinį kartą, smarkiai paseno, buvo sulysęs ir paniuręs. 

— Atleiskite už sutrukdymą, - tarė Skrimdžeras, sustojęs prie sta- 
lo. - Ypač kai matau, jog įsiveržiau į pobūvį. 

Jo akys įsmigo į didžiulį Šmaukšto formos tortą. 

— Sveikinu sulaukus gimtadienio. 

— Dėkui, - tarstelėjo Haris. 

— Noriu pasikalbėti akis į akį, - kalbėjo Skrimdžeras. - Taip pat su 
ponaičiu Ronaldu Vizliu ir panele Hermiona Įkyrėle. 

— Su mumis? - nusistebėjo Ronis. - O dėl ko? 

— Pasakysiu, kai atsidursime kur nuošaliau. Ar atsiras tokia vieta? — 
kreipėsi jis į poną Vizlį. 

— Na, Žinoma, - nervingai atsakė ponas Vizlis. - Gal, sakau, sve- 
tainėje? 

— Veskit mus, - pasakė ministras Roniui. - Jums, Artūrai, nėra reikalo 
eiti kartu. 

Haris pamatė, kaip jam, Roniui ir Hermionai atsistojus ponia ir ponas 
Vizliai neramiai susižvelgė. Jie tylėdami pasuko į trobą, o Haris suprato, 
kad anie du mąsto tą patį kaip ir jis: Skrimdžeras kažkaip sužinojo, kad 
trijulė planuoja mesti mokyklą. 

Einant per netvarkingą virtuvę į svetainę, Skrimdžeras nepratarė nė 
žodžio. Nors sodas skendėjo švelnioje auksinėje vakaro šviesoje, čia jau 
buvo tamsu; įėjęs Haris lazdelės moju uždegė žibalines lempas. Sve- 

tainė buvo skurdi, bet jauki. Skrimdžeras atsisėdo į įdubusį krėslą, kur 
paprastai sėdėdavo ponas Vizlis, o Haris, Ronis ir Hermiona susispaudė 
ant sofos. Visiems susėdus Skrimdžeras prabilo: 

— Turiu visiems trims keletą klausimų, ir bus geriausia juos užduoti 
asmeniškai. Jeigu jūs abu, - linktelėjo jis Hermionai ir Hariui, - palauk- 
tumėte viršuje, pradėčiau nuo Ronaldo. 

— Niekur mes neisime, - pasakė Haris, nors Hermiona energingai 
linktelėjo. - Kalbėkite su visais arba išvis nereikia. 

Skrimdžeras šaltai, priekabiai dėbtelėjo į Harį. Hariui pasirodė, kad 
ministras svarsto, ar verta taip anksti pradėti atvirą karą. 

— Ką gi, tebūnie, - gūžtelėjo jis ir krenkštelėjęs pasakė: - Manau, jūs 
žinote, kad aš čia atvykau dėl Albo Dumbldoro testamento. 

Haris, Ronis ir Hermiona susižvalgė. 

— Atrodo, staigmena! Vadinasi, nežinojote, kad Dumbldoras jums kai 
ką paliko? 

— Mums trims? - pasitikslino Ronis. - Ir man su Hermiona? 

— Taip, visiems... 

Haris jį pertraukė: 

— Dumbldoras mirė daugiau kaip prieš mėnesį. Kodėl taip ilgai jo 
palikimas mūsų nepasiekė? 

— Nejau neaišku? - nespėjus Skrimdžerui atsakyti užsiplieskė Hermio- 
na. - Jie norėjo patikrinti, ką jis mums paliko. Jūs neturėjote teisės! - Jos 
balsas virptelėjo. 

— Aš turėjau visišką teisę, - metė Skrimdžeras. - Pateisinamos kontis- 
kacijos įstatymas Ministerijai suteikia teisę atimti testamente nurodytą 
palikimą... 

— Tasįstatymas buvo priimtas tam, kad burtininkai negalėtų perduoti 
juodosios magijos artefaktų, - įsiterpė Hermiona. - Ministerija privalo 
turėti nepaneigiamų įrodymų, kad velionio turtas neteisėtas, tik tada jį 
atimti! Nejau norite pasakyti, kad, jūsų nuomone, Dumbldoras norėjo 


perduoti mums ką nors užkeikta? 

— Panele Įkyrėle, ar ketini toliau darbuotis magijos teisės srityje? — pa- 
klausė Skrimdžeras. 

— Ne, neketinu, - atkirto Hermiona. - Aš tikiuosi pasaulyje nuveikti 
ką nors gera! 

Ronis nusijuokė. Skrimdžeras pašnairavo į jį. 

— Tai kodėl dabar nutarėte mums atiduoti palikimą? - paklausė Ha- 
ris. - Nesugalvojote dingsties jam atimti? 

— Ne, todėl, kad praėjo trisdešimt viena diena, - išpyškino Hermiona. — 
Ministerija negali ilgiau sulaikyti palikimo, jeigu jis nėra pavojingas, tiesa? 

— Ronaldai, kaip atrodo, ar buvai Dumbldorui artimas? - nepaisyda- 
mas Hermionos paklausė Skrimdžeras. Ronis apstulbo. 

— Aš? Ne... nelabai... visada Haris... 
žvilgsniu, sakančiu: „Nutilk!“, bet jau nieko negalėjai padaryti - Skrim- 
džeras, atrodo, išgirdo, ką tikėjosi ir ką norėjo išgirsti. Ir jis puolė Ronį 
kaip vanagas: 

- Jeigu nebuvai toks artimas Dumbldorui, kaip paaiškinsi faktą, kad 
jis tave paminėjo testamente? Vos tarp keleto asmenų. Didžiąją dalį 
turto —- asmeninę biblioteką, magiškus instrumentus ir kitus asmeninius 
daiktus - paliko Hogvartsui. Kaip manai, kodėl jis tave išskyrė? 

— Aš... nežinau, -sumurmėjo Ronis. — Aš... sakydamas, kad nebuvome 
artimi... Suprantate, jis mane mėgo... 

— Kukliniesi, Roni, - tarė Hermiona. - Dumbldoras tave mylėjo. 

Na, to jau buvo per daug: kiek Haris žinojo, Ronis niekad nebūdavo 
su Dumbldoru dviese, beveik nepalaikė tiesioginio ryšio. Tačiau Skrim- 
džeras tarsi nesiklausė. Iš apsiausto kišenės jis ištraukė kapšelį, daug 
didesnį už tą, kurį Hariui dovanojo Hagridas. Iš ten išėmęs pergamento 
ritinėlį perskaitė: 

— „Albo Persifalio Vulfriko Brajano Dumbldoro paskutinė valia ir 
testamentas...“ A, štai kur: „Ronaldui Bilijui Vizliui palieku savo Deliu- 


minatorių, kad juo naudodamasis prisimintų mane.“ 

Skrimdžeras ištraukė iš maišelio daikčiuką, kurį Hariui jau buvo tekę 
matyti: panašų į sidabrinį žiebtuvėlį, bet jis, žinojo Haris, turi galią vienu 
spragtelėjimu susiurbti iš aplinkos visą šviesą arba ją grąžinti. Skrimdžeras 
pasilenkęs padavė Deliuminatorių Roniui, tas stebėdamasis pavartė jį. 

- Vertingas daiktas, - stebėdamas Ronį tarė Skrimdžeras. - Gal net 
unikalus. Ir tikrai paties Dumbldoro sukurtas. Kodėl gi jis paliko tau 
tokią retenybę? 

Ronis priblokštas pakraipė galvą. 

— Dumbldoras turėjo tūkstančius mokinių, - neatlyžo ministras. - Ta- 
čiau testamente paminėjo tik jus tris. Kodėl taip? Kaip jam atrodė, kam 
tu panaudosi jo Deliuminatorių, ponaiti Vizli? 

— Turbūt lempoms gesinti, - sumurmėjo Ronis. - Ką dar galėčiau su 
juo veikti? 

Matyt, Skrimdžerui irgi nieko kito neatėjo į galvą. Valandėlę prisimer- 

— „Panelei Hermionai Džinai Įkyrėlei palieku knygą „Bardo Bidlio 
poringės“ tikėdamasis, kad jai ji bus smagi ir naudinga.“ 

Dabar iš maišelio Skrimdžeras ištraukė knygelę, tokią pat aptriušusią 
kaip ir „Juodžiausios magijos paslaptys“ Ronio kambaryje. Viršelis buvo 
dėmėtas ir kai kur išdilęs. Hermiona be žodžių paėmė knygą. Pasidėjo 
ant kelių ir ėmė žiūrėti. Haris matė, kad pavadinimas parašytas runo- 
mis, ojis taip ir neišmoko jų skaityti. Jam bežiūrint ant įspaustų ženklų 
tykštelėjo ašara. 

— Kaip manai, panele Įkyrėle, kodėl Dumbldoras paliko tau šią kny- 
gą? —- paklausė Skrimdžeras. 

— Jis... jis žinojo, kad aš mėgstu knygas, - dusliai atsakė Hermiona, 
rankove šluostydamasi akis. | 

— Bet kodėl kaip tik šią knygą? 

— Nežinau. Gal jam atrodė, kad ji man bus labai įdomi. 

— Arjudu su Dumbldoru esat aptarinėję kodus ar kitokias slaptų Žinių 
perdavimo priemones? 

— Ne, nesame, - atsakė Hermiona, vėl šluostydamasi akis. - Ir jeigu 
Ministerija per trisdešimt vieną dieną joje nerado jokių slaptų kodų, 
vargu ar aš rasiu. 

Ji sunkiai tramdė raudą. Jie sėdėjo taip susispaudę, kad Ronis vos 
ištraukė ranką norėdamas Hermioną apkabinti. Skrimdžeras vėl palinko 
prie testamento. 

— „Hariui Džeimsui Poteriui, - perskaitė jis, ir Hariui jaudulys suspau- 
dė širdį, - palieku Šmaukštą, kurį jis sugavo per pirmąsias savo rungtynes 
Hogvartse, kad jam primintų, jog atkaklumas ir meistriškumas visada 
sulaukia atpildo.“ 

Skrimdžerui ištraukus mažutį, graikinio riešuto didumo auksinį 
kamuoliuką, sidabriniai jo sparneliai vangiai krustelėjo, ir Haris neiš- 
vengiamai pajuto tam tikrą atoslūgį. 

— Kodėl Dumbldoras paliko tau šitą Šmaukštą? - paklausė ministras. 

— Neturiu supratimo, - atsakė Haris. - Turbūt dėl jūsų ką tik perskai- 
tytų priežasčių... kad prisiminčiau, ką galima laimėti, jei esi.. atkaklus 
ir taip toliau. 

— Manai, jog tai tėra simbolinė dovanėlė, ką? 

— Tikriausiai. Kas gi dar galėtų būti? 

— Čia aš klausinėju, - atkirto Skrimdžeras, su krėslu prisitraukdamas 
arčiau sofos. Lauke jau visai sutemo, pro langą palapinė virš gyvatvorės 
dūlavo tarsi šmėkla. 

— Pastebėjau, kad ir tavo gimtadienio tortas Šmaukšto formos, - pasakė 
ministras. - Kodėl? 

Hermiona niekinamai nusijuokė. 

— O, tai negali būti užuomina, kad Haris yra puikus gaudytojas, būtų 
per daug akivaizdu. Turbūt torto glajuje slypi slaptas pranešimas nuo 
Dumbldoro! 

— Nemanau, kad glajuje kas nors paslėpta, - atšovė Skrimdžeras, - bet 
Šmaukštas būtų puiki slaptavietė kokiam smulkiam daikteliui. Tikiuosi, 
suprantate kodėl? 

Haris gūžtelėjo. Tačiau Hermiona atsakė: Haris nutarė, kad ji nepajėgė 
atsispirti giliai įjaugusiam įpročiui teisingai atsakyti į klausimus. 

— Todėl, kad Šmaukštas turi lytimąją atmintį, - pasakė ji. 

— Ką? - vienu balsu paklausė Haris ir Ronis, abu iki tol manę, kad 
Hermiona beveik nieko nenutuokia apie kvidičą. 

- Teisingai, — pritarė Skrimdžeras. - Iki paleidžiant į aikštę Šmaukšto 
niekas neliečia plikomis rankomis, net gamintojas dirba su pirštinėmis. 
Kamuoliukas užkerėtas vėliau atpažinti pirmąjį žmogų, kuris jį suga- 
vo, - tam atvejui, jeigu per rungtynes kiltų ginčas dėl sugavimo. Šis 
Šmaukštas, — parodė jis auksinį kamuoliuką, — prisimins tavo rankas, 
Poteri. Man atrodo, jog Dumbldoras, išties turėjęs nepaprastą magišką 
galią, kad ir kokie buvo jo trūkumai, galėjo šį Šmaukštą užburti taip, 
kad jis atsivertų tik tau. 

Hariui tankiai plakė širdis. Jis suprato, kad Skrimdžeras atspėjo tiesą. 
Kaip padaryti, kad Skrimdžerui matant nereikėtų plikomis rankomis 
paimti Šmaukšto? 

— Kažkodėl tyli, - tarė Skrimdžeras. - Galbūt jau Žinai, kas yra šito 
Šmaukšto viduje? 

— Ne, atsakė Haris, karštligiškai galvodamas, kaip paimti kamuoliu- 
ką iš tikrųjų prie jo neprisiliečiant pirštais. O, jeigu jis mokėtų, iš tikrųjų 
mokėtų naudotis legilimantija, galėtų įžvelgti Hermionos mintis, galėtų 
tiesiog girdėti, kaip dirba jos smegenys! 

— Imk, - tyliai paliepė ministras. 

Susidūręs su geltonomis Skrimdžero akimis, Haris suprato, kad kito 
pasirinkimo nėra — tik paklusti. Jis atkišo ranką, ir Skrimdžeras pasilenkęs 
iš lėto padėjo Šmaukštą jam į delną. 

Nieko neatsitiko. Hario pirštams sugniaužus Šmaukštą, pailsę jo 
sparneliai krustelėjo ir nurimo. Skrimdžeras, Ronis ir Hermiona godžiai 
jis kaip nors pasikeis. 

— Kokia dramatiška akimirka, - šaltai tarė Haris. Ronis ir Hermiona 


nusijuokė. 

— Ir visas palikimas? —- paklausė Hermiona, taikydamasi keltis nuo 
sofos. 

— Ne visai, - atsakė Skrimdžeras. Jo nuotaika aiškiai pagedo. - Dumbl- 
doras, Poteri, paliko tau dar vieną daiktą. 

— Ką taip? - paklausė Haris, vėl susijaudindamas. 

Šį kartą ministras nesivargino skaityti testamento. 

— Godriko Grifo kardą. 

Hermiona ir Ronis nustėro. Haris apsižvalgė akimis ieškodamas ru- 
binais nusagstytos rankenos, tačiau Skrimdžeras iš maišelio neištraukė 
kardo, juolab kad maišelis kardui buvo per mažas. 

— Kurgi jis yra? - įtariai paklausė Haris. 

— Deja, - atsakė Skrimdžeras, - Dumbldoras neturėjo teisės palikti 
jo testamentu. Godriko Grifo kardas yra svarbus istorinis paminklas ir 
todėl priklauso... | 

— Jis priklauso Hariui! - sušuko Hermiona. - Jis jį pasirinko, Haris jį 
atrado, jis jam išlindo iš Paskirstymo kepurės... 

— Pasak patikimų istorinių šaltinių, šis kardas gali pasirodyti bet kuriam 
to nusipelniusiam Grifų Gūžtos mokiniui, - atkirto Skrimdžeras. - Dėl to, 
kad jam pasirodė, jis netampa išimtine ponaičio Poterio nuosavybe, nors 
ir ką būtų nutaręs Dumbldoras. - Varstydamas akimis Harį, ministras 
pasikasė prastai nuskustą skruostą. - Kodėl, tavo nuomone... 

— Dumbldoras panoro užrašyti man kardą? - sunkiai tvardydamasis 
užbaigė klausimą Haris. - Gal jam atrodė, kad kardas papuoš mano 
kambario sieną? 

— Aš nejuokauju, Poteri! - papyko Skrimdžeras. - Ar todėl, kad 
Dumbldoras manė, jog Salazaro Klastuolio įpėdinį galima nugalėti tik 
šiuo kardu? Gal, Poteri, jis norėjo atiduoti tau šį kardą todėl, kad, kaip ir 
daugelis kitų, tikėjo, jog tau lemta sunaikinti Tą, Kurio Nevalia Minėti? 

— Įdomi teorija, - tarė Haris. - Ar kas yra bandęs persmeigti kardu 
Voldemortą? Gal Ministerijai derėtų skirti žmonių tam reikalui, užuot 
gaišinus juos liepiant ardyti Deliuminatorius ar slepiant pabėgimus iš Az- 

kabano? Nejaugi, ministre, šituo užsiimate užsidaręs kabinete - bandote 
atidaryti Šmaukštą? Žūva žmonės, aš irgi vos likau gyvas, Voldemortas 
vaikėsi mane per tris grafystes, nužudė Baisiąją Akį, bet iš Ministerijos 
apie tai nė žodžio! Ir jūs dar tikitės, kad mes bendradarbiausime! 

— Tojau per daug! - sušuko Skrimdžeras stodamasis; Haris irgi pašoko. 
Ministras prišlubčiojo prie Hario ir lazdelės smaigaliu bakstelėjo jam į krū- 
tinę - ji pradegino marškinėliuose skylutę kaip nuo degančios cigaretės. 

— Oi! — aiktelėjo Ronis ir pakėlė savo lazdelę, bet Haris jį sulaikė: 

— Ne! Nori duoti jam dingstį mus suimti? 

— Prisiminei, kad nesi mokykloje, tiesa? - sunkiai šnopuodamas Hariui 
į veidą sušvokštė Skrimdžeras. - Prisiminei, kad aš nesu Dumbldoras, 
kuris tau atleisdavo įžūlumą ir neklausymą? Gali nešioti tą savo randą 
it karūną, Poteri, tačiau joks septyniolikmetis piemuo man nenurodinės, 
kaip aš turiu dirbti! Laikas pagaliau išmokti pagarbos! 

— Ojums laikas jos nusipelnyti, - atkirto Haris. 

Sudrebėjo grindys, sutrepsėjo bėgantys žingsniai, atsilapojo svetainės 
durys ir įlėkė ponia ir ponas Vizliai. 

— Mes... mums pasigirdo... - sušneko ponas Vizlis, didžiai sunerimęs, 
nes pamatė Harį ir ministrą stovint kone sudūrusius nosis. 

— Pakelti balsai, - išdaužė ponia Vizli. 

Skrimdžeras atsitraukė nuo Hario žiūrėdamas į jo marškinėliuose 
pradegintą skylutę. Atrodo, jau gailėjosi pasikarščiavęs. 

— Ne, nieko panašaus, - suniurzgė jis. - Apgailestauju... dėl tavo 
požiūrio, - pasakė jis Hariui, žiūrėdamas į akis. - Tu manai, kad Minis- 
terija nenori to, ko norėjai tu... ko norėjo Dumbldoras. Mes turėtume 
dirbti kartu. 

— Man nepatinka jūsų metodai, ministre, - pašakė Haris. - Prisi- 
menate? | 

Antrą kartą jis pakėlė dešinį kumštį ir parodė Skrimdžerui tebešvie- 
čiančius baltus randus ant plaštakos viršaus - „Negalima meluoti.“ 
Skrimdžero veidas pasidarė akmeninis. Netaręs nė žodžio, jis apsisuko ir 

išklibikščiavo iš kambario. Ponia Vizli išskubėjo paskui jį; Haris girdėjo, 
kaip ji sustojo prie užpakalinių durų. Netrukus ji šūktelėjo: 

— Išėjo! 

— Kojam reikėjo? - paklausė ponas Vizlis, dairydamasis į Harį, Ronį 
ir Hermioną. Ponia Vizli grįžo uždususi. 

- Įteikti mums Dumbldoro palikimą, - atsakė Haris. - Ministerija tik 
dabar paskelbė jo testamentą. 

Lauke prie stalų trys daiktai, kuriuos atgabeno Skrimdžeras, vienas 
po kito ėjo per rankas. Visi aikčiodami stebėjosi Deliuminatoriumi ir 
„Bardo Bidlio poringėmis“, dejavo, kad Skrimdžeras nesutiko atiduoti 
kardo, bet niekas nesugalvojo priežasties, kodėl Dumbldoras Hariui 
paliko senąjį Šmaukštą. Ponui Vizliui trečią ar ketvirtą kartą žiūrinėjant 
Deliuminatorių, ponia Vizli nedrąsiai tarė: 

— Hari, vaikeli, visi alkani kaip vilkai, be tavęs mes nepradėjome... gal 
jau nešti vakarienę? 

Visi gan skubotai pavalgė ir, nedarniai sudainavę „Su gimimo diena“, 
prisisprogę torto išsiskirstė. Hagridas, kitą dieną pakviestas į vestuves, 
bet per stambus nakvoti ir taip prisikimšusioje Landynėje, šalimais lauke 
pasistatė palapinę. 

— Susirenkam viršuje, - pakuždėjo Haris Hermionai, kai jie padėjo 
poniai Vizli grąžinti sodui įprastą vaizdą. —- Kai visi suguls. 
grido dovanotą asilo odos maišelį susidėjo ne auksą, o jam brangiausius 
daiktelius, iš pirmo žvilgsnio beverčius, nors tarp jų buvo: Plėšiko planas, 
Sirijaus stebuklingojo veidrodėlio šukelė ir R. A. B. medalionas. Kietai 
užveržęs virvelę pasikabino maišiuką ant kaklo, tada pasiėmė į delną 
senuką Šmaukštą ir ėmė žiūrėti, kaip tas silpnai plazdena sparniukais. 
Pagaliau pasibeldė ir įėjo Hermiona. 

— Muffliato, - sušnibždėjo ji, mostelėdama lazdele laiptų pusėn. 

— Maniau, kad esi nusistačiusi prieš šituos kerus? - tarė Ronis. 

— Laikai keičiasi, - atšovė Hermiona. - Nagi, parodyk man, kaip veikia 
tas Deliuminatorius. 

Ronis paslaugiai spragtelėjo juo. Vieniša lempa kambaryje iškart 
užgeso. 

— Įdomiausia, - sušnibždėjo patamsyje Hermiona, - kad tokį patį 
poveikį daro Staigaus užtemimo milteliai iš Peru. 

Tylus spragtelėjimas, ir šviesos kamuolys sugrįžo į lempą palubėje 
vėl nušviesdamas patalpą. 

— Vis tiek šaunu, - kaltokai pasakė Ronis. - Ir, kaip girdėjome, jį išrado 
pats Dumbldoras! 

— Žinau, bet jis tikrai nebūtų tavęs paminėjęs testamente vien tam, 
kad mes galėtume gesinti lempas. 

— Kaip manai, ar jis žinojo, kad Ministerija paims jo testamentą ir 
tikrins visus mums užrašytus daiktus? - paklausė Haris. 

— Net neabejoju, - pasakė Hermiona. - Testamente jis negalėjo parašyti, 
kodėl palieka mums visus tuos daiktus, tačiau vis tiek neaišku... 

— Kodėl jis negalėjo mums bent užsiminti apie juos, kol buvo gy- 
vas? - paklausė Ronis. 

— Taigi, - murmtelėjo Hermiona, sklaidydama „Poringes“. - Jeigu šitie 
daiktai tokie svarbūs, kad juos būtina mums perduoti Ministerijai po 
nosimi, atrodo, turėjo pasakyti... nebent manė, jog bus ir taip aišku? 

— Vadinasi, klaidingai manė, ar ne? - tarė Ronis. - Visada sakiau, kad 
jis trenktas. Talentingas ir visa kita, tačiau trenktas. Palikti Hariui seną 
Šmaukštą - ką, po velnių, tai reiškia? 

— Neįsivaizduoju, - atsakė Hermiona. - Hari, kai Skrimdžeras tave 
privertė jį paimti, tikrai maniau, kad kas nors atsitiks! 

— Ką gi, - burbtelėjo Haris. Širdis ėmė tankiau plakti. - Tačiau prie 
Skrimdžero nelabai ir stengiausi, aiškų? 

— Kaip suprasti? —- paklausė Hermiona. 

- Negi neprisimenate Šmaukšto, kurį sugavau per savo pirmas kvidičo 
rungtynes? - paklausė Haris. 

Hermiona šyptelėjo, bet Ronis tik aiktelėjo ir ėmė karštligiškai rodyti 
čia į Harį, Čia į Šmaukštą, kol atgavo žadą. | 


— Tu gijo vos neprarijai! 

— Taigi, - patvirtino Haris ir besidaužančia širdimi prispaudė prie 
kamuoliuko lūpas. 

Šmaukštas neatsivėrė. Nusivylimas ir apmaudas užliejo Harį, jis jau 
buvo bepadedąs aukso kamuoliuką, bet Hermiona sušuko: 

— Raštas! Ant jo kažkas parašyta, greitai skaityk! 

Iš netikėtumo ir susijaudinimo jis vos neišmetė kamuoliuko. Her- 
miona sakė tiesą. Glotniame auksiniame paviršiuje, kur prieš akimirką 
nieko nebuvo, žibėjo trys Žodžiai, parašyti dailiai pasvirusia Dumbldoro 
rašysena: „Aš atsiversiu pabaigoje.“ 

Vos spėjus perskaityti žodžiai išnyko. 

— „Aš atsiveriu pabaigoje...“ Ką tai galėtų reikšti? 

Ronis su Hermiona suglumę papurtė galvas. 

— „Aš atsiversiu pabaigoje... Aš atsiversiu pabaigoje...“ 

Tačiau kad ir kiek jie kartojo tuos žodžius, kad ir kokia intonacija, iš 
jų nepajėgė išspausti jokios naujos prasmės. 

— O kardas? - pagaliau tarė Ronis, kai jie liovėsi bergždžiai ieško- 
ti Šmaukšto užrašo prasmės. - Kodėl jis norėjo, kad Haris turėtų tą 
kardą? 

— Kodėljis negalėjo man pasakyti? - tyliai paklausė Haris. - Per visus 
mūsų pokalbius pernai tas kardas visą laiką kabėjo ant jo kabineto sienos! 
Jeigu norėjo, kad jis atitektų man, kodėl tada negalėjo imti ir atiduoti? 

Jis jautėsi taip, lyg sėdėtų per egzaminą gavęs klausimą, kurį turi 
mokėti, bet smegenys nė krust. Galbūt per tuos ilgus pokalbius su 
Dumbldoru ką nors praklausė? Arjis turi Žinoti, ką visa tai reiškia? Nejau 
Dumbldoras tikėjosi, kad jis supras? 

— O dėl šios knygos... - prabilo Hermiona. — „Bardo Bidlio poringės“... 
Niekad nesu tokios girdėjusi! 

— Nesi girdėjusi apie „Bardo Bidlio poringes“? — nepatikėjo Ronis. - Tu 
juokauji, ar ne? 

— Ne, nejuokauju, - nusistebėjo Hermiona. - Tai gal tu esi girdėjęs? 


— Na, žinoma! 

Haris susidomėjęs pakėlė akis. Neregėtas daiktas, kad Ronis būtų 
skaitęs kokią knygą, o Hermiona jos dar nebūtų skaičiusi. Tačiau Ronį 
prajuokino jų nuostaba. 

— Eikit sau! Visos senos pasakos vaikams atseit sukurtos Bidlio, ar ne? 
„Laimės fontanas“, „Burtininkas ir šokantis puodelis“, „Triušė Babetė ir 
juki jos uodegėlė“... 

— Atsiprašau, - nusijuokė Hermiona. - Kaip vadinasi ta paskutinė? 
tikėti. - Kaip tu negirdėjai apie Triušę Babetę! 

- Roni, puikiai žinai, kad Harį ir mane užaugino Žiobarai! - tarė Her- 
miona. - Vaikystėje mes negirdėjome tokių pasakų, mums skaitydavo 
„Snieguolę ir septynis nykštukus“ ir „Pelenę“... 

— Kas tai, tokia liga? - paklausė Ronis. 

— Vadinasi, čia pasakos vaikams? - dar pasitikslino Hermiona, vėl 
palinkdama prie runų. 

— Aha, - jau ne taip tvirtai atsakė Ronis. - Supranti, visi sako, kad 
visas tas senovines pasakas sukūręs Bidlis. Nežinau, kaip jos vadinasi 
originalo kalba. 

— Bet įdomu, kodėl Dumbldoras manė, kad aš turiu jas skaityti? 

Apačioje kažkas sugirgždėjo. 

— Galbūt Čarlis, kai mama miega, sėlina atsiauginti plaukų, - neramiai 
tarė Ronis. 

— Vis tiek laikas į lovą, - sušnibždėjo Hermiona. - Bus negerai, jeigu 
rytoj pramigsime. 

- Taigi, — pritarė Ronis. — Žiauri triguba žmogžudystė, įvykdyta jau- 
nikio motinos, truputį sugadintų vestuves. | 

Hermionai išėjus jis vėl spragtelėjo Deliuminatorių. 


AŠTUNTAS SKYRIUS 


Vestuvės 


Kitą dieną trečią valandą Haris, Ronis, Fredis ir Džordžas stovėjo prie 
didžiulės baltos palapinės sode ir laukė atvykstant svečių. Haris, iš- 
gėręs didelę Multisulčių eliksyro dozę, dabar buvo vieno rudaplaukio 
Žiobarų bernioko iš Sent Ūdrijos miestelio antrininkas; to bernioko 
plauką Fredis parsisiuntė Šaukiamaisiais kerais. Planuota pristatyti 
Harį kaip „pusbrolį Barnį“ ir kad visas būrys Vizlių giminaičių šią 
versiją pridengs. 

Visi keturi laikė suspaudę sėdėjimo planus, kad galėtų žmones palydė- 
ti įjų vietas. Prieš valandą atvyko debesis baltai apsirengusių padavėjų, 
taip pat auksinės spalvos švarkais pasipuošęs orkestras; kol kas visi šie 
burtininkai sėdėjo netoliese po medžiu, Haris matė iš ten kylant pypkės 
dūmus. 

Už Hario pro palapinės angą buvo matyti eilių eilės grakščių paauk- 
suotų kėdžių, sustatytų abipus ilgo raudono kilimo. Palapinę laikantys 
stulpeliai buvo apipinti baltomis ir auksinėmis gėlėmis. Tiesiai ties ta 
vieta, kur Fler ir Bilas netrukus taps vyru ir žmona, Fredis su Džordžu 
pritvirtino milžinišką auksinių balionėlių puokštę. Lauke virš vejos ir 
gyvatvorių tingiai dūzgė bitės ir skraidžiojo drugiai. Haris jautėsi ne- 
patogiai. Žiobarų berniūkštis, kurį jis vaizdavo, buvo apkūnesnis už jį, 
todėl atokaitoje išeiginis apsiaustas kaitino ir spaudė. 

— Kai aš tuoksiuos, — pasakė Fredis, pasitampydamas apsiausto apy- 
kaklę, - neprasidėsiu su šitom nesąmonėm. Galėsit vilkėti kuo patinka, 
o aš, kol baigsis vestuvės, mamą laikysiu užbūręs stipriausiais Kūno 
surakinimo kerais. 

— Na, šį rytąji dar buvo pusėtina, — tarė Džordžas. - Truputį paverkė, 
kad nėra Persio, bet kam jis reikalingas? O, velnias, laikykitės, jau ateina. 
Tik pasižiūrėkit. 

Kiemo gilumoje iš niekur viena paskui kitą ėmė rastis spalvingos fi- 
gūros. Per kelias minutes susidarė visa eisena, per kiemą vinguriuojanti 
palapinės link. Raganų skrybėles puošė egzotiškos gėlės, antjų plazdėjo 
užburti paukšteliai, daugelio burtininkų kaklaraiščiuose žibėjo įsegti 
brangakmeniai; miniai artėjant prie palapinės, vis garsėjo sujaudintas 
šurmulys, užgožiantis bičių dūzgimą. 

— Puiku, atrodo, matau keletą pusseserių vilų, - tarė Džordžas, 
pakreipdamas galvą, kad geriau matytų. - Joms reikės padėti suprast 
angliškus papročius, aš jas paglobosiu.... 

— Ne taip smarkiai, Beausi, - nusijuokė Fredis ir, nėręs pro būrelį 
priekyje Žengiančių pagyvenusių raganų, kreipėsi į dvi dailias prancū- 
zaites: - Nagi, permettez moi jums assister. - Juokdamosi jos sutiko būti 
jo lydimos į vidų. Džordžas buvo paliktas tvarkytis su pagyvenusiomis 
raganomis, Ronis šefavo seną pono Vizlio kolegą iš Ministerijos, poną 
Perkinsą, o Hariui atiteko kurčių senukų pora. 

— Ką aš matau! - pasigirdo pažįstamas balsas, kai Haris vėl išėjo iš 
palapinės. Eilės priekyje stovėjo Tonks ir Lubinas. Šia proga ji buvo 
pasidariusi blondine. - Artūras sakė, kad tu būsi garbanotais plaukais. 
Atsiprašom dėl vakar vakaro, > pridūrė ji pusbalsiu, kai Haris nuvedė 
juos per kilimą. — Šiuo metu Ministerija griežtai nusistačiusi prieš vilko- 
lakius, taigi pamanėme, kad mūsų buvimas gali tau pakenkti. 

— Nieko, aš suprantu, - tarė Haris labiau Lubinui, o ne Tonks. Lubinas 
šykščiai šyptelėjo, bet jiems nusisukus Haris pamatė, kad jo veidą vėl 
išvagojo susirūpinimo raukšlės. Nesuvokiama, bet kol kas nebuvo laiko 
gilintis: Hagridas sukėlė mažutę katastrofą. Ne taip supratęs Fredžio 
nurodymus, jis atsisėdo ne ant specialiai jam skirtos magiškai padidin- 
tos ir sutvirtintos kėdės, bet ant penkių paprastų, ir jos dabar panėšėjo 
į auksinių degtukų krūvą. 

Kol ponas Vizlis taisė žalą ir Hagridas rėkavo atsiprašymus visiems, 
kas turėjo noro klausytis, Haris nuskubėjo prie palapinės angos ir ten 
rado Ronį stovint dviese su neregėto keistumo burtininku. Apyžvairis, 
pečius siekiančiais žilais ir papurusiais kaip cukraus vata plaukais, už- 
simovęs kepuraitę su kutu, maskatuojančiu prieš nosį, ir akis rėžiančiu 
kiaušinio trynio geltonumo apsiaustu. Ant kaklo karojo auksinė grandinė 
su keistu simboliu, spindinčiu tarsi trikampė akis. 

— Ksenofilijus Geranoris, - prisistatė jis, paduodamas ranką Ha- 
riui. - Mes su dukra gyvename už to kalno, tad labai malonu, kad gerieji 
Vizliai mus pakvietė. Bet jūs tikriausiai pažįstate mano Luną? - pridūrė 
jis Roniui. 

— Taip. Bet argi ji neatėjo kartu? - paklausė tas. 

- Ji užtruko tame mielame sodelyje pasisveikinti su nykštukais, tokia 
žavinga jų kolonija! Kaip mažai burtininkų tesupranta, kiek daug mes 
galime išmokti iš išmintingųjų nykštukėlių, arba, kaip reikėtų teisingai 
juos vadinti, gernumbli gardensi. 

— Mūsiškiai moka daug šaunių keiksmažodžių, - tarė Ronis, - bet 
manau, kad juos išmokė Fredis ir Džordžas. 

Jam vedant į palapinę grupelę burtininkų, prišoko Luna. 

— Labas, Hari! 

— Ee... aš vardu Barnis, - sutriko Haris. 

— O, ir vardą pasikeitei? - guviai paklausė ji. 

— Iš ko supratai... 

— Cha, iš tavo išraiškos. 

Kaip ir tėvas, Luna vilkėjo ryškiai geltonu apsiaustu ir į plaukus buvo 
įsisegusi geltoną aksesuarą - saulėgrąžos žiedą. Na, bent jau nuo ausų 
nekarojo ridikėliai. 

Ksenofilijus, gyvai besišnekantis su pažįstamu, pokalbio tarp Hario ir 
Lunos negirdėjo. Atsisveikinęs su tuo burtininku, jis atsisuko į dukterį. 
Ši parodė jam pirštą. 

— Tėti, žiūrėk, man įkando nykštukas! 

— Puikumėlis! Nykštukų seilės be galo naudingos! - pasidžiaugė Ge- 
ranoris, apžiūrinėdamas kraujuojančius taškus. - Luna, brangioji, jeigu 
šiandien pajustum prasiveržiant kokį talentą, - tarkim, nepaaiškinamą 
norą sudainuoti operos ariją ar padeklamuoti eilėraštį vandenių kal- 
ba, - netramdyk jo! Galbūt tave bus apdovanoję gernumbli! 

Prabėgdamas Ronis garsiai prunkštelėjo. 

— Ronis gali sau juoktis, - romiai tarė Luna, kai Haris ją ir Ksenofilijų 
nuvedė į jų vietas, - bet mano tėvas tyrinėja nykštukų magiją. 

— Tikrai? — tarstelėjo Haris, seniai nutaręs nesiginčyti su savotiška 
Lunos ar jos tėvo nuomone įvairiais klausimais. - Kaip manai, ar tau 
nevertėtų kuo nors patepti įkąstos vietos? 

— Oi, menkniekis, - atsakė Luna, svajingai čiulpdama pirštą ir 
nužvelgdama Harį nuo galvos iki kojų. - Atrodai šauniai. Tėčiui mi- 
nėjau, jog dauguma žmonių bus apsivilkę šventiniais drabužiais, bet 
jis įsitikinęs, jog į vestuves reikia vilktis saulės spalva, nes ji, matai, 
neša laimę. 

Jai nuplaukus paskui tėvą, pasirodė Ronis, vedinas jam į ranką įsikibu- 
sia sena ragana. Kumpa nosimi, paraudusiais paakiais ir su plunksnuota 
rožine skrybėle, ji buvo panaši į piktą flamingą. 

- Ir tavo plaukai per ilgi, Ronaldai, akimirką net palaikiau tave Dži- 
nevra. Dėl Merlino barzdos, kuo ten apsivilkęs Ksenofilijus Geranoris? 
Panašus į omletą. O kas tu būsi? - griežtai paklausė ji Harį. 

— O, tetule Mjurijele, tai mūsų pusbrolis Barnis. 

— Dar vienas Vizlis? Jūs veisiatės kaip nykštukai. Argi čia nėra Hario 
Poterio? Tikėjausi su juo susipažinti. Maniau, jog jis yra tavo draugas, 
Ronaldai, o gal tu tik gyreisi? 

— Ne... jis negalėjo atvykti... 

— Hm... Vadinasi, atsiprašė? Taigi ne toks begalvis, koks atrodo lai- 
kraščių fotografijose. Aš ką tik pamokiau nuotaką, kaip dėvėti mano 
diademą! - sušuko ji Hariui. - Goblinų darbo, mano šeima ją turi jau 
šimtus metų. Na, daili mergaitė, bet vis dėlto - prancūzė. Nagi, Ronal- 

dai, suieškok gerą vietelę atsisėsti, man šimtas septyneri metai, negaliu 
ilgai stovėti. 

Ronis praeidamas iškalbingai pažvelgė į Harį ir ilgai negrįžo; juodu 
susitiko tarpdury tik tada, kai Haris vėl susodino būrelį svečių. Palapinė 
jau buvo beveik pilna ir pirmą kartą lauke nestovėjo eilė. 

— Košmaras ta Mjurijelė, - pasakė Ronis, rankove braukdamas nuo 
kaktos prakaitą. - Kasmet ji atvykdavo švęsti Kalėdų, paskui, ačiū Die- 
vui, įsižeidė, kai per vakarienę Fredis su Džordžu jai po kėde pakišo 
smarvinę bombelę. Tėtis visada sako, kad ji išbrauks juos iš testamento. 
Tarsi jiems tai rūpėtų - šitokiu tempu varydami, jie bus turtingesni už 
visus mūsų giminėje. Oho... - pridūrė jis, tankiai mirksėdamas. Prie jų 
atskubėjo Hermiona. - Atrodai žavinga! 

— Visada girdžiu nuostabą, - su šypsena atšovė Hermiona. Ji buvo 
apsivilkusi plevenančia alyvinės spalvos suknele ir apsiavusi tokios pa- 
čios spalvos aukštakulniais bateliais, ištiesinti plaukai spindėjo. - Tavo 
tetulė Mjurijelė taip nemano, ką tik sutikau ją apačioje, kai atidavė Fler 
diademą. Ji pasakė: „O Dieve, ar čia toji Žiobarė?“, tada pridūrė: „Neti- 
kusi laikysena ir per daug kaulėtos čiurnos.“ 

— Nekreipk dėmesio, ji visus vainoja, - paguodė ją Ronis. 

— Kalbat apie Mjurijelę? - paklausė Džordžas, išlįsdamas iš palapinės 
su Fredžiu. - Cha, ji man ką tik pranešė, kad mano ausys atlėpusios. 
Sena šikšnosparnienė. Gaila, kad nebėra dėdės Bilijaus, tas per vestuves 
visus prijuokindavo. 

— Ar nejis pamatė Kraupą ir po paros mirė? - paklausė Hermiona. 

— Na, į pabaigą jis truputį nukvako, - tarė Džordžas. 

— Bet kol nebuvo nukvakęs, būdavo kompanijos siela, - prisiminė Fre- 
dis. - Išmaukdavo visą butelį ugninės, tada pasileisdavo į šokių aikštelę, 
pasikaišydavo apsiaustą ir imdavo traukti gėlių puokštes iš savo... 

— Taip, buvo žavingas, - pertraukė jį Hermiona. 

— Kažkodėl taip ir liko nevedęs, - pasakė Ronis. 

— Tu mane stebini, - nusijuokė Hermiona. 

Jie taip užsikvatojo, kad pavėlavusį svečią - tamsiaplaukį jaunuolį 
ilga Kumpa nosimi ir vešliais juodais antakiais - pastebėjo tik tada, kai 
jis atkišo Roniui kvietimą ir Hermionai pasakė: 

- Atrodai nuostabiai. 

— Viktorai! - sukliko ji, išmesdama mažučiukę karoliukais siuvinėtą 
rankinę, ta nukrito ant Žemės ne pagal mažumą garsiai. Hermiona pa- 
raudusi pasilenkė jos pakelti, tada sumurmėjo: - Aš ir nežinojau, kad 
tu... vaje vaje... smagu tave matyti... kaip sekasi? 

Ronio ausys vėl suliepsnojo. Dirstelėjęs į kvietimą ir tarsi nepatikėjęs 
nė vienu jo žodžiu, per garsiai paklausė: 

— Kaip tu čia atsiradai? 

— Fler mane pakvietė, - kilstelėjo antakius Viktoras Krumas. 

Haris be jokio priešiškumo paspaudė Viktorui ranką, paskui, jaus- 
damas, jog būtų apdairu Krumą nuvesti toliau nuo Ronio, pasisiūlė 
parodyti jam, kur sėdės. 

— Tavo draugas nepatenkintas, kad esu čia, - tarė Viktoras, kai juodu 
įžengė į jau pilnutėlę palapinę. - O gal giminaitis? - pridūrė, dirstelėjęs 
į rudas Hario garbanas. 

— Pusbrolis, - burbtelėjo Haris, bet Krumas nesiklausė. Į jį krypo visų 
žvilgsniai, ypač Ronio pusseserių vilų: juk jis yra garsus kvidičininkas. 
Visi net persikreipę stengėsi jį pamatyti. Kilimu atskubėjo Ronis, Her- 
miona, Fredis ir Džordžas. 

— Laikas sėstis, — pasakė Fredis Hariui, - antraip mus nušluos nuo 
tako nuotaka. 

Haris, Ronis ir Hermiona susėdo antroje eilėje už Fredžio ir Džordžo. 
Hermiona buvo paraudusi, Ronio ausys degė. Po valandėlės jis sumur- 
mėjo Hariui: 

— Ar matei, kad jis užsiaugino kvailą barzdelę? 

Haris murmtelėjo kažką neaiškaus. 

Šiltoje palapinėje tvyrojo jaudulys, minios gaudesį retkarčiais permuš- 
davo nervingas kieno nors kvatojimas. Per vidurį šypsodami atžygiavo 

ponia ir ponas Vizliai, mojuodami giminaičiams; ponas Vizlis buvo pa- 
sipuošęs naujutėlaičiu violetiniu apsiaustu ir tokia pat skrybėle. 

Po valandėlės palapinės priekyje atsistojo Bilas ir Čarlis šventiniais 
apsiaustais, įsisegę po didelę baltą rožę; Fredis sušvilpė, pusseserės vilos 
sukrizeno. Minia nutilo, suskambėjo muzika, sklindanti tarsi iš auksinių 
balionėlių. 

— Ooo! - aiktelėjo Hermiona ir pasuko savo kėdę į palapinės angą. 

Nuvilnijo kolektyvinis burtininkų ir raganų atodūsis, kai per kilimą 
žengė mesjė Delakuras ir Fler; Fler plaukte plaukė, mesjė Delakuras 
šypsodamas riedėjo šokčiodamas kaip sviedinys. Fler buvo apsivilkusi 
labai paprasta balta suknele ir sakytum skleidė sidabrinę šviesą. Šiokią 
dieną jos švytėjimas užtemdydavo kiekvieną šalia esantį, o šiandien jis 
pagražino visus, ant kurių krito. Džinė su Gabriele auksinėmis sukne- 
lėmis buvo gražesnės nei visada. Kai Fler priėjo prie Bilo, jau neatrodė, 
kad Bilas kada nors buvo susidūręs su Fenryru Greibeku. 

— Ponios ir ponai, - prodainiu prabilo kažkieno balsas, ir Haris apstul- 
bo pamatęs, kad priešais Bilą ir Fler stovi tas pats nedidukas gauruotas 
žmogelis, vadovavęs Dumbldoro laidotuvėms. - Šiandien susirinkome 
čia atšvęsti dviejų ištikimų širdžių sąjungos... 

— Taip, mano diademoje gražiai viskas atsispindi, - gan garsiai su- 
šnibždėjo tetulė Mjurijelė. - Bet reikia pasakyti, kad Džinevros suknelės 
per gili iškirptė. 

Džinė išsišiepusi atsigręžė, mirktelėjo Hariui ir greit nusisuko. Hario 
mintys klaidžiojo toli nuo šios palapinės, grįždamos į vakarus, dviese 
su Džine praleistus mokyklos užkaboriuose. Jie atrodė taip toli, perne- 
lyg gražūs, kad jais patikėtum, sakytum jis būtų nuvogęs tas šviesias 
valandas iš normalaus Žmogaus gyvenimo, Žmogaus, neturinčio kaktoje 
žaibo formos rando... 

— Viljamai Artūrai, ar imi už žmoną Fler Delakur... 

Pirmoje eilėje ponia Vizli ir madam Delakur tykiai verkė į nėriniuotas 
skepetaites. Palapinės gale tartum koks trimitas nuaidėjo, vadinasi, Ha- 

gridas išsitraukė savąją staltiesės didumo nosinę. Hermiona atsisukusi 
nusišypsojo Hariui. Ir jos akys buvo pilnos ašarų. 

— Skelbiu jus sujungtus visam gyvenimui. 

Gauruotasis burtininkas iškėlė lazdelę aukštai virš Fler ir Bilo, ir ant 
jų pasipylė sidabro žvaigždžių lietus, apkrisdamas sunertas jų rankas. 
Fredžiui ir Džordžui pradėjus ploti, auksiniai balionėliai virš galvų 
sprogo, iš jų išlėkė rojaus paukščiai ir auksiniai varpeliai, nuskriejo ratu 
čiulbėdami ir dindėdami. 

— Ponios ir ponai! - kreipėsi gauruotasis burtininkas. - Prašyčiau 
visus atsistoti! 

Visi atsistojo, tetulė Mjurijelė bambėdama; žmogutis vėl mostelėjo 
lazdele. Kėdės, ant kurių visi sėdėjo, pakilo į orą, palapinės sienos iš- 
nyko, ir vestuvininkai pamatė stovį po baldakimu, kurį laikė auksiniai 
stulpeliai. Aplink driekėsi saulės nušviestas sodas ir žali laukai. Tada 
palapinės centre radosi lydyto aukso dangos aikštelė šokiams. Ore ky- 
bančios kėdės susigrupavo aplink baltom staltiesėm užtiestus stalus ir 
kartu su jais grakščiai nusileido ant žemės; auksašvarkiai orkestrantai 
nužygiavo prie pakylos. 

— Kietai, - pritariamai linktelėjo Ronis, kai iš visų pusių išniro pada- 
vėjai: vieni nešė padėklus su moliūgų sultimis, pasukų punšu ir ugnine, 
kiti — su stirtomis pyragaičių ir sumuštinių. 

— Eikime jų pasveikinti! - tarė Hermiona. Ji pasistiebė pažiūrėti, kur 
yra Fler ir Bilas, praryti sveikintojų minios. 

— Spėsime vėliau, - gūžtelėjo Ronis ir čiupo nuo praslenkančio padėklo 
tris punšo taures, vieną padavė Hariui. - Hermiona, palaikyk, užimsime 
stalą... ne ten! Tik ne arti Mjurijelės! 

Ronis nuėjo pirmas per tuščią šokių aikštelę dairydamasis kairėn ir 
dešinėn; Haris neabejojo, kad jis ieško Krumo. Kol pasiekė kitą palapinės 
pusę, beveik visi stalai buvo užimti. Tik Luna viena sėdėjo prie savojo. 

— Ar priimsi? — paklausė Ronis. 

— O taip, - nudžiugo Luna. - Tėtis nuėjo įteikti jauniesiems dovanos. 

— Ir kokia gi ji - gal Baisiųjų šaknų sunkos atsargos visam gyveni- 
mui? — paklausė Ronis. 

Hermiona spyrė jam po stalu, bet pataikė Hariui. Iš skausmo net ap- 
siašarojęs Haris pametė pokalbio giją. 

Užgrojo orkestras. Aidint ovacijoms pirmieji į šokių aikštelę išėjo 
Fler ir Bilas, netrukus ponas Vizlis išvedė šokti madam Delakur, o Fler 
tėvas — ponią Vizli. 

— Man patinka šita daina, - tarė Luna, linguodama valso taktu. Ir 
štai ji atsistojo, žengė į aikštelę ir viena sau ėmė suktis užsimerkusi ir 
mojuodama rankomis. 

— Šauni, tiesa? — tarė Ronis. - Su ja niekad nenuobodžiausi. 

Tačiau šypsena jo veide bemat užgeso —į Lunos paliktą kėdę klestelėjo 
Viktoras Krumas. Hermiona atrodė džiugiai susijaudinusi, bet šį kartą 
Krumas atėjo ne komplimentų sakyti. Susiraukęs jis paklausė: 

— Kas tas geltonai apsirengęs žmogus? 

— Ksenofilijus Geranoris, vienos mūsų draugės tėvas, - atsakė Ronis. 
Atšiaurus jo tonas sakė, kad jie neketina šaipytis iš Ksenofilijaus, nors ir 
kaip Krumas kurstytų. - Einam šokti, - staiga metė jis Hermionai. 

Nustebusi, bet ir apsidžiaugusi ji atsistojo. Juodu pradingo vis tirštė- 
jančioje šokėjų minioje. 

— Vadinasi, dabar jie pora? - paklausė Krumas. 

— Aa... Lyg ir, - burbtelėjo Haris. 

— Kas tu toks? - paklausė Krumas. 

— Barnis Vizlis. 

Jie paspaudė kits kitam ranką. 

— Klausyk, Barni, tu gerai pažįsti tą Geranorį? 

— Ne, tik šiandien susipažinau. O kas? 

Krumas iš padilbų žiūrėjo per taurę į Ksėnofilijų, anapus aikštelės 
šnekučiuojantį su keletu burtininkų. 

— Ogi tas, kad jeigu jis nebūtų Fler svečias, iškviesčiau jį į dvikovą už 
tai, kad ant krūtinės nešioja tą baisų ženklą. 

tinės blizgėjo keista trikampė akis. - O ką? Kuojis blogas? 

— Grindelvaldas. Tai Grindelvaldo ženklas. 

— Grindelvaldas... Juodasis burtininkas, kurį kadaise nugalėjo 
Dumbldoras? 

— Tas pats. - Krumas sukando dantis, tačiau netrukus tarė: - Grindel- 
valdas nužudė daugybę žmonių, pavyzdžiui, mano senelį. Aišku, šioje 
šalyje jis niekad nebuvo galingas, girdėjau, kad bijojo Dumbldoro, - ir 
ne veltui, kai matai, kaip jam baigėsi. Bet šitas... - jis parodė pirštu į 
Ksenofilijų. - Tai jo simbolis, iš karto pažinau: Grindelvaldas jį iškalė 
Durmštrango sienoje, kai ten mokėsi. Kai kurie kvailiai jį išsipiešė ant savo 
drabužių ir knygų, norėjo nustebinti, pasirodyti ne iš kelmo spirti - kol 
tie, kurių artimuosius pražudė Grindelvaldas, juos pamokė. 

Krumas grėsmingai sugniaužė kumščius ir sužaibavo akimis į Kse- 
nofilijų. Haris sėdėjo priblokštas. Atrodė visiškai neįtikėtina, kad Lunos 
tėvas galėtų būti juodosios magijos šalininkas, be to, visoje palapinėje 
niekas daugiau neatpažino trikampio į runą panašaus ženklo. 

— Ar tu tikrai Žinai, kad... eee... kad ženklas Grindelvaldo? 

— Aš nesuklydau, - šaltai atrėžė Krumas. - Keletą metų vaikščiojau 
pro tą ženklą, taigi puikiai jį pažįstu. 

— Na, dar yra galimybė, - tarė Haris, - kad Ksenofilijus pats nežino, ką 
tas simbolis reiškia. Geranorių šeima... keistoka. Jis lengvai galėjo ženklą 
kur nors nusižiūrėti pamanęs, jog tai susmauktaragio knarkišiaus galvos 
skerspjūvis ar panašiai. 

— Kieno skerspjūvis? 

— Na, aš nežinau, kas jie tokie, bet atrodo, kad jis su dukra per atos- 
togas vis keliauja jų ieškoti... | 

Haris suvokė nesugebąs dorai nupasakoti, kokie yra Luna ir jos tėvas. 

- Štai ji, - parodė jis į Luną, vis tebešokančią vieną ir makaluojančią 
rankomis apie galvą, tarsi vaikytų mašalų debesį. 

— Kodėl ji taip daro? - paklausė Krumas. 

— Turbūt bando atsikratyti Graužaliaus, - atsakė Haris, supratęs iš 
judesių, kas yra. 

Krumas lyg ir nesuvokė, Haris iš jo šaiposi ar ne. Jis išsitraukė burtų 
lazdelę ir grėsmingai taukštelėjo sau per šlaunį — iš lazdelės galiuko 
pasipylė žiežirbos. 

— Gregorovičius! - garsiai pasakė Haris, ir Krumas krūptelėjo, bet 
Haris susijaudinęs nepastebėjo: Krumo lazdelės vaizdas jam išjudino 
atmintį — jis prisiminė, kaip prieš Burtų trikovės turnyrą Olivanderis ją 

— Jis čia kuo dėtas? - įtariai paklausė Krumas. 

- Jis yra lazdelių meistras! 

— Aš jį pažįstu, - tarė Krumas. 

- Jis padarė tavo lazdelę! Štai kodėl pamaniau... kvidičas... 

— Iš kur Žinai, kad Gregorovičius padarė mano lazdelę? 

— Turbūt... kažkur skaičiau, - atsakė Haris. - Kažkokiame fanų žurna- 
le, - net išsijuosęs fantazavo Haris, ir Krumas, regis, nusiramino. 

— Neprisimenu, kad fanams kada nors būčiau pasakojęs apie savo 
lazdelę. 

— Hm... O kur šiuo metu Gregorovičius? — paklausė Haris. 

Krumas lyg ir suglumo. 

- Jis jau prieš kelerius metus pasitraukė iš verslo. Aš vienas paskutinių 
įsigijau Gregorovičiaus darbo lazdelę. Jos geriausios, nors žinau, kad jūs, 
britai, labai vertinate Olivanderio markę. 

Haris tylėjo. Apsimetė stebįs šokančiuosius, kaip ir Krumas, bet 
įtemptai galvojo. Taigi Voldemortas ieškojo garsaus lazdelių meistro, 
o Hariui nereikėjo toli ieškoti: jis jau suprato iš to, ką jo lazdelė padarė 
tą vakarą, kai Voldemortas jį vaikėsi padangėmis. Bugienio lazdelė su 
fenikso plunksnos šerdimi įveikė skolintąją, o šito Olivanderis nei tikė- 
josi, nei suprato. Ar tai reiškia, kad Gregorovičius žinojo, ką daro? Ar jis 
tikrai geresnis meistras už Olivanderį ir Žino tokias lazdelių paslaptis, 


kurių nenumano Olivanderis? 

— Labai graži mergaitė, - prabilo Krumas, grąžindamas Harį į tikrovę. 
Jis rodė į Džinę, priėjusią prie Lunos. — Ar ir ji tavo giminaitė? 

— Aha, - suirzęs patvirtino Haris, - ir ji susitikinėja su vienu tokiu. 
Baisiai pavydus tipas. Toks milžinas. Nepatariu jam stoti skersai kelio. 

Krumas susijuokė. 

— Kokia nauda, - tarė jis, išmaukęs taurę ir stodamasis, - būti pasau- 
linio garso kvidičininku, jeigu visos gražuolės tau nudžiaunamos iš po 
nosies? 

Irjis nustypino. Haris stvėrė sumuštinį nuo nešamo pro šalį padėklo ir 
nuėjo šokių aikštelės pakraščiu. Norėjo pasikalbėti su Roniu, papasakoti 
jam apie Gregorovičių, tačiau Ronis vidury aikštelės šoko su Hermiona. 
Džordžo draugu Li Džordanu, stengdamasis per daug nesikrimsti dėl 
Roniui duoto pažado. 

Iki tol jam neteko būti jokiose vestuvėse, tad jis negalėjo Žinoti, ar 
burtininkų vestuvės skiriasi nuo žiobariškų, tačiau neabejojo, kad per 
pastarąsias nepamatysi torto, papuošto dviem cukriniais feniksais, kurie 
nuskrenda pradėjus tortą pjaustyti, arba šampano butelių, sklandančių 
ore virš minios. Atėjus vakarui ir plaštakėms pradėjus lįsti į palapinę, 
apšviestą ore kabančiais auksiniais žibintais, linksmybės vis labiau įsi- 
siubavo. Fredis ir Džordžas su pora Fler pusseserių seniai buvo dingę 
tamsoje; Čarlis, Hagridas ir kažkoks kresnas burtininkas kumpio spalvos 
skrybėle kertėje traukė „Odę didvyriui“. 

Klajodamas po minią, kad pabėgtų nuo Ronio įkaušusio dėdės, taip 
ir nenutariančio, Haris - jo sūnus ar ne, prie vieno stalo jis pamatė seną 
burtininką. Galva su žilutėliais pasišiaušusias plaukais buvo panaši į 
nužydėjusią pienę. Ant jos buvo užvožtas kandžių sukapotas fesas. Jis 
Hariui kažką miglotai priminė; ilgai laužęs galvą, staiga Haris prisimi- 
nė, jog tai Elfijas Doudžas, Fenikso brolijos narys, parašęs nekrologą 
Dumbldorui. 


Haris priėjo prie jo. 

— Galima atsisėsti? 

- Žinoma, žinoma, - atsakė Doudžas plonu dusulingu balseliu. 

Haris palinko prie jo. 

— Pone Doudžai, aš esu Haris Poteris. 

Doudžas aiktelėjo. 

— Mano mielas vaike! Artūras mane įspėjo, kad tu esi čia užsimaska- 
vęs... Man tokia garbė, tokia laimė! 

Doudžas susijaudinęs įpylė Hariui šampano. 

— Norėjau tau parašyti, - sušnibždėjo jis. - Kai Dumbldoras... toks 
smūgis... neabejoju, ir tau... 

Doudžo akutės paplūdo ašaromis. 

— Aš skaičiau jūsų rašytą nekrologą „Magijos žiniose“, - pasa- 
kė Haris. - Nemaniau, kad jūs taip artimai pažinojote profesorių 
Dumbldorą. 

— Ne artimiau už kitus, - tarė Doudžas, šluostydamasis servetėle 
akis. - Aišku, pažinau jį ilgiausiai, jeigu neskaičiuosime Abertforto. 
O žmonės kažkodėl jį visada pamiršta. 

— Kalbant apie „Magijos Žinias“... Nežinau, ar matėte, pone 
Doudžai... 

— Prašau, mielasis, vadink mane Elfiju. 

— Elfijau, nežinau, ar skaitėte Ritos Nepasėdos darytą interviu apie 
Dumbldorą. 

Doudžo veidas piktai užraudo. 

— Taip, Hari, skaičiau. Toji moteriškė, tiksliau - maitvanagis, mane 
tiesiog privertė su ja kalbėtis. Gėda prisipažinti, bet aš buvau tikrai 
nemandagus, išvadinau ją visur kišančia savo nosį kvaila ragana, o tai, 
kaip matei, baigėsi šmeižtu dėl mano psichinės būklės. 

— Na, tame interviu, - tarė Haris, - Rita Nepasėda užsiminė, kad jaunas 
būdamas Dumbldoras užsiėmė juodąja magija. 

— Netikėk nė vienu žodžiu! - užsidegė Doudžas. - Nė vienu, Hari! 
Tegu Albo Dumbldoro atminimas tavo širdyje lieka niekuo nesuteptas! 

Haris žiūrėjo į rimtą kenčiantį Doudžo veidą ir jautėsi ne nuramintas, 
o nusivylęs. Nejau Doudžui iš tiesų atrodo, kad viskas taip lengva, kad 
Haris gali paprasčiausiai liautis tikėjęs tuo? Nejau Doudžas nesupranta, 
kaip Hariui svarbu neabejoti, žinoti viską? 

Galbūt atspėjęs Hario jausmus, Doudžas susirūpinęs tarė: 

— Hari, Rita Nepasėda yra klaiki... 

Ji pertraukė šaižus kvakėjimas. 

— Rita Nepasėda? O, ji man taip patinka, visada skaitau jos straips- 
nius! - Pakėlę akis juodu pamatė tetulę Mjurijelę - ant galvos linguoja 
plunksnos, rankoje šampano taurė. - Žinokit, ji parašė knygą apie 
Dumbldorą! 

— Sveika, Mjurijele, - pasisveikino Doudžas. - Taip, mes ką tik šne- 
kėjomės apie... 

— Ei tu, duokš savo kėdę, man jau šimtas septyneri metai! 

Dar vienas rudaplaukis Vizlių pusbrolis išsigandęs pašoko nuo kėdės, 
tetulė Mjurijelė stebėtinai energingai ją pasuko ir plumptelėjo ant jos 
tarp Doudžo ir Hario. 

— Dar kartą labas, Bari, ar kuo tu ten vardu, - kreipėsi ji į Harį. - Taigi, 
Elfijau, ką sakei apie Ritą Nepasėdą? Ar Žinai, kad ji parašė Dumbldoro 
biografiją? Laukiu nesulaukiu, kada galėsiu ją perskaityti, reikia nepa- 
miršti ir užsisakyti ją „Gražmenų ir juodulių“ knygyne. 

Tai išgirdęs Doudžas įsitempė, surimtėjo, tačiau tetulė Mjurijelė išmau- 
kė savo taurę ir kaulėtais pirštais spragtelėjo praeinančiam padavėjui, 
kad atneštų pilną. Trūktelėjusi didelį gurkšnį ir atsirūgusi prabilo: 

— Ko dabar vėpsot kaip varlių iškamšos? Kol jis dar nebuvo toks 
garbingas ir gerbiamas, ir panašios nesąmonės, apie Albą sklido labai 
įdomūs gandai! 

— Neišmanėlių paskalos, - atšovė Doudžas, vėl užraudonydamas kaip 
burokas. 

— Iš tavęs nieko kito ir nesitikiu, Elfijau, - sukvakšėjo tetulė Mjurijelė. — 
Pastebėjau, kaip tame nekrologe mikliai išvengei pavojingų klausimų. 

— Labai gaila, jeigu jums taip pasirodė, - dar šalčiau tarė Doudžas. - Pa- 
tikėkite, rašiau iš širdies. 

— Oi, mes visi žinome, kad pats dievinai Dumbldorą. Drįstu manyti, 
jog tebelaikysi jį šventuoju net kai paaiškės, jog jis atsikratė savo Never- 
tėle seserimi. 

— Mjurijele! - šūktelėjo Doudžas. 

Hario krūtinėn įsismelkė šaltis, neturintis nieko bendra su atšaldytu 
šampanu. 

— Ką tai reiškia? — paklausė jis Mjurijelę. - Kas sakė, kad jo sesuo buvo 
Nevertėlė? Maniau, kad ji sirgo. 

— Vadinasi, klaidingai manei, Bari, - išpoškino tetulė Mjurijelė, paten- 
kinta padarytu įspūdžiu. - Na, bet iš kur tu galėjai Žinoti? Visi tie įvykiai 
baisaus senumo, tavęs, mielasis, dar šioj žemėj nebuvo, tiesą sakant, ir 
mes, jau gyvenę tuo laiku, gerai nežinojome, kas įvyko. Štai kodėl taip 
maga sužinoti, ką Nepasėda atkapstė. Dumbldoras tą savo seserį ilgą 
laiką slėpė! 

— Netiesa! - sušvokštė Doudžas. - Visiškas melas! 

— Jis man niekad nesakė, kad jo sesuo buvo Nevertėlė, - nepagalvojęs 
leptelėjo Haris, vis dar jausdamas krūtinėje šaltį. 

— O kurių galų jis turėjo tau sakyti? - sugergždė Mjurijelė, pasisukda- 
ma ant kėdės, kad galėtų geriau matyti Harį. 

— Man atrodo, priežastis, kodėl Albas niekad neminėdavo Aria- 
nos, — susijaudinęs tarė Doudžas, - labai aiški. Jis taip sielvartavo dėl 
jos mirties... 

— Kodėl gi, Elfijau, niekas nė karto jos nematė? — toliau kvakšėjo 
Mjurijelė. - Kodėl pusė mūsų net nežinojo, kad tokia yra, kol iš namų 
nebuvo išneštas karstas ir ji nepalaidota? Kur buvo šventuolis Albas, kai 
Ariana kalėjo rūsyje? Hogvartse puikavosi savo talentais nekreipdamas 
dėmesio, kas darosi namie! 

— Kaip suprasti „kalėjo rūsyje“? — paklausė Haris. - Ką tai reiškia? 

Doudžas atrodė apgailėtinai. Tetulė Mjurijelė sukikenusi Hariui atsakė: 

- Dumbldoro motina buvo baisi moteriškė, tiesiog baisi. Žiobarų 
kilmės, nors girdėjau, kad apsimetė kitokia... 

— Visai ji neapsimetė! Kendra buvo puiki moteris, - gailiai sušnibždėjo 
Doudžas, bet tetulė Mjurijelė jo nepaisė. 

— Išpuikėlė ir neregėtai valdinga, tokia ragana negalėjo pakęsti, kad 
pagimdė Nevertėlę... 

— Ariana nebuvo Nevertėlė! - suinkštė Doudžas. 

— Jeigu taip sakai, Elfijau, paaiškink, kodėl ji taip ir nesimokė Hogvart- 
se? — atkirto tetulė Mjurijelė ir vėl pasisuko į Harį. - Mūsų laikais Never- 
tėliai dažnai būdavo nuslepiami. Nors prieiti iki to, kad maža mergytė 
buvo įkalinta savo namuose ir visi apsimetė, jog jos nėra... 

— Sakau jums, nieko panašaus nebuvo! - tvirtino Doudžas, tačiau tetulė 
Mjurijelė, kreipdamasi tik į Harį, ėjo kaip tankas: 

— Paprastai Nevertėliai būdavo išsiunčiami į Žiobarų mokyklas ir 
skatinami įsilieti į Žiobarų visuomenę. Daug žmoniškiau negu ieškoti 
jiems vietos magijos pasaulyje, kur jie visada būtų antrarūšiai. Bet Ken- 
dra Dumbldor, aišku, savo dukters nė už ką nebūtų leidusi į žiobarišką 
mokyklą... 

— Ariana buvo silpnutė! - beviltiškai protestavo Doudžas. - Dėl savo 
sveikatos ji niekad nebūtų galėjusi... 

- Išvykti iš namų? - sukikeno Mjurijelė. - Tačiau ji niekad negulėjo 
ligoninėje ir į namus nebuvo kviestas joks hileris! 

— Mjurijele, na, kaip jūs galėjote Žinoti... 

— Galiu pranešti, Elfijau, kad mano pusbrolis Lanselotas tuo metu dirbo 
Švento Mango ligoninėje hileriu ir mano šeimai baisiai slaptai pasakė 
niekad joje neregėjęs Arianos. Labai viskas įtartina, manė Lanselotas. 

Doudžas vos neverkė. Tetulė Mjurijelė, atrodo, baisiai patenkinta, vėl 
spragtelėjo pirštais padavėjui reikalaudama šampano. Haris tylėdamas 
mąstė, kaip kadaise jį patį Dursliai buvo užrakinę sandėliuke ir ten laikė, 
kad niekas nematytų, vien už tai, jog jis burtininkas. Nejaugi Dumbldoro 
seserį ištiko tokia pati, bet atvirkštinė dalia: ji buvo įkalinta už tai, kad 

neturėjo magijos gabumų? Ir negi Dumbldoras tikrai paliko ją likimo 
valiai ir išvyko į Hogvartsą įrodyti, kad pats yra talentingas? 

— Taigi jei Kendra nebūtų mirusi pirma, sakyčiau, kad ji nugalabijo 
Arianą... 

— Kaipjūs galite, Mjurijele? - sudejavo Doudžas. - Kad motina nužu- 
dytų savo dukterį? Galvokit, ką šnekat! 

— Jeigu kalbamoji motina galėjo metų metus laikyti savo dukterį įka- 
lintą, kodėl ne? - gūžtelėjo pečiais tetulė Mjurijelė. - Bet, kaipjau sakiau, 
neišeina, nes Kendra mirė pirma. Nuo ko, niekas taip ir nesuprato... 

— O, ją tikriausiai nužudė Ariana, - narsiai pabandė įgelti jai Dou- 
džas. - Kodėl gi nė? 

— Taip, Ariana galėjo iš nevilties pamėginti ištrūkt į laisvę ir priešinda- 
masi Kendrą nužudyti, - susimąstė tetulė Mjurijelė. - Purtyk galvą kiek 
tik patinka, Elfijau! Juk buvai Arianos laidotuvėse, tiesa? 

— Taip, buvau, - atsakė Doudžas virpančiomis lūpomis. - Neprisimenu 
liūdnesnių laidotuvių. Albui širdis plyšo... 

— Nukentėjo ne tik jo širdis. Ar per pačias iškilmes Aberfortas nesu- 
gurino Albui nosies? 

Doudžas jau ir taip sėdėjo paklaikęs, tačiau dabar išvis buvo pribaig- 
tas, sakytum Mjurijelė būtų smeigusi jam peiliu. Nusikvatojusi ji dar 
patraukė šampano. Gėrimas nutekėjo jai per smakrą. 

— Iš kur jūs... - sušiuleno Doudžas. 

— Mano motina draugavo su Batilda Maišine, - smagiai atsakė Mjurije- 
lė. - Batilda mamai viską papasakojo, o aš už durų klausiausi. Muštynės 
prie karsto! Iš Batildos pasakojimo atrodo, kad Aberfortas sušukęs broliui, 
girdi, jis kaltas dėl sesers mirties, ir vožęs jam į nosį. Pasak Matildos, 
Albas net nesigynęs, o tai jau išvis keista: jis būtų galėjęs surištom už 
nugaros rankom nugalėti Aberfortą. 

Mjurijelė dar pasivaišino šampanu. Kedenti senus skandalus jai buvo 
ne mažiau smagu, negu Doudžui baisu klausytis jos kalbų. Haris neži- 
nojo, ką manyti ir kuo tikėti: jis norėjo tiesos, tačiau Doudžas tik sėdėjo 

mekendamas, kad Ariana buvusi ligonė. Hariui sunku buvo patikėti, 
kad Dumbldoras nebūtų įsikišęs, jei tėvų namuose būtų vykusios tokios 
baisybės, tačiau visa ta istorija vis tiek atrodė kažkokia keista. 

- Ir dar kai ką pasakysiu, - sužagsėjusi prabilo Mjurijelė ir padėjo tau- 
rę. - Man atrodo, Batilda išsiplepėjo Ritai Nepasėdai. Visos tos Nepasėdos 
užuominos tame interviu apie svarbų informacijos šaltinį Dumbldorui 
artimoje aplinkoje... Visi žino, kad ji buvo tų įvykių sūkuryje, ir viskas 
sutampa! 

— Batilda niekad nesišnekėtų su Rita Nepasėda, - sukuždėjo 
Doudžas. 

— Batilda Maišinė? — sukluso Haris. - „Magijos istorijos“ autorė? 

Haris tą vardą matė ant vieno savo vadovėlio, tiesa, vadovėlis nebuvo 
iš tų, kuriuos jis atidžiausiai skaitydavo. 

— Taip, - atsakė Doudžas, griebdamasis Hario klausimo, kaip skęstan- 
tysis — šiaudo. - Itin gabi magijos istorikė ir sena Albo bičiulė. 

— Girdėjau, kad jau visai sukvošusi, - linksmai atrėmė tetulė 
Mjurijelė. 

— Jeigu taip, pasinaudodama jos silpnumu, Nepasėda pasielgė dar 
negarbingiau, - tarė Doudžas. - Tokiu atveju Batildos liudijimu išvis 
negalima pasitikėti. 

— O, yra visokių būdų, kaip grąžinti atmintį, neabejoju, kad Rita Ne- 
pasėda visus juos žino, - pasakė tetulė Mjurijelė. - Netgi jei Batildai visai 
nusekęs protas, manau, ji turi senų fotografijų, gal net laiškų. Dumbldorus 
ji pažinojo daugybę metų. Taigi jai visai būtų buvę pravartu apsilankyti 
Godriko Dauboje. 

Haris užspringo pasukų punšo gurkšniuų. Doudžas ėmė daužyti 
kvapą paklausė: 

— Batilda Maišinė gyvena Godriko Dauboje? 

— O taip, kaži kadai. Dumbldoras ten atsikėlė įkalinus Persifalį, o ji 
buvo jų kaimynė. 

— Dumbldoras gyveno Godriko Dauboje? 

— Taip, Bari, aš ką tik pasakiau, - piktai suniurnėjo tetulė Mjurijelė. 

Haris pajuto baisią tuštumą. Per visus šešerius metus Dumbldoras nė 
kartelio neužsiminė, kad jie abu prarado artimuosius Godriko Daubo- 
je. Kodėl? Ar Džeimso ir Lilės kapai arti Dumbldoro motinos ir sesers 
kapų? Gal Dumbldoras, lankydamas savųjų kapus, praeidavo pro Lilę 
ir Džeimsą? Ir jis niekad Hariui neprasitarė... nesivargino pasakyti... 

Net sau pačiam Haris nemokėjo paaiškinti, kodėl šitai jam taip svarbu, 
bet jautė, kad nesakyti, jog jie abu turi šią vietą, šią bendrą patirtį, buvo 
ir Hermioną pastebėjo tik tada, kai ji prisitraukusi kėdę atsisėdo šalia. 

— Nebeturiu sveikatos šokti, - uždususi tarė ji. Nusimovusi batelį 
ėmė trinti padą. - Ronis nuėjo ieškoti daugiau pasukų punšo. Keista, 
bet mačiau, kaip Viktoras piktas nulėkė nuo Lunos tėvo, man atrodo, jie 
susiginčijo... - Hermiona nutilusi pažiūrėjo į Harį. - Hari, kas tau? 

Haris nežinojo, nuo ko pradėti, bet nesvarbu. Tą akimirką pro pa- 
lapinės brezentą ant šokių aikštelės grindų nukrito kažkas didelis ir 
sidabrinis. Grakšti ir spindinti lūšis nutūpė tarp apstulbusių šokėjų. 
Visi atsisuko, arčiausiai esantieji nustėro. Tada Gynėjas plačiai išsiŽiojo 
ir garsiai, lėtai prabilo žemu Kingslio Šeklbolto balsu: 

— Ministerija žlugo. Skrimdžeras negyvas. Jie ateina. 


DEVINTAS SKYRIUS 


Slėptuvė 


Viskas atrodė kaip per miglą ir tarsi sulėtinta. Haris ir Hermiona pašokę 
išsitraukė lazdeles. Daugelis žmonių tik dabar susigaudė, kad vyksta 
kažkas neįprasta: jiems nespėjus atsigręžti, sidabrinė katė dingo. Nuo 
tos vietos, kur buvo nukritęs Gynėjas, pasklido šalti tylos ratilai. Tada 
kažkas suklykė. 

Haris su Hermiona puolė į siaubo apimtą minią. Svečiai bėgo į visas pu- 
ses, daugelis išnyko oru - Landynę gaubę gynybiniai kerai nebeveikė. 

— Roni! - riktelėjo Hermiona. - Roni, kur tu? 

Grūsdamasis per šokių aikštelę, Haris išvydo, kaip minioje ima rastis 
kaukėtos ilgais apsiaustais apsivilkusios figūros, tada pamatė Lubiną 
ir Tonks; iškėlę lazdeles, jie sušuko: Protego! Šauksmas aidu atsimušė 
visose pusėse... 

— Roni, Roni! - beveik kūkčiodama šaukė Hermiona. Juos stumdė 
persigandę svečiai. Haris griebė jai už rankos, kad minia jų neišskirtų, 
tuo metu virš galvų žybtelėjo šviesos pluoštas - neaišku, gynybiniai kerai 
ar kas nors kraupesnio... 

Staiga šalia atsirado Ronis. Jis pastvėrė laisvąją Hermionos ranką, ir 
Haris pajuto, kaip ji vietoje apsisuko. Garsai ir vaizdai išnyko, Harį apsu- 
po tamsa. Spaudžiamas per erdvę ir laiką, nešamas tolyn nuo Landynės, 
nuo besileidžiančių žemėn Mirties Valgytojų, gal nuo paties Voldemorto, 
jis jautė tik Hermionos ranką... | 

— Kur mes? - paklausė Ronio balsas. 

Haris atsimerkė. Akimirką jam pasivaideno, jog jie tebėra vestuvėse, 


nes aplink buvo pilna žmonių. 

— Totenhem Kort Roude, - uždususi pasakė Hermiona. - Einam, reikia 
paieškoti, kur tu galėtum persirengti. 

Jie pustekiniai pasileido plačia tamsia gatve, pilna naktinių ūžautojų. 
Šonuose dūlavo parduotuvės, viršuje spindėjo žvaigždės. Pro šalį nuburz- 
gė dviaukštis autobusas. Į juos smalsiai spoksojo įsilinksminę aludžių 
lankytojai, mat jie tebebuvo su šventiniais apsiaustais. 

— Hermiona, bet mes neturime kuo persirengti, - tarė Ronis, kai jį 
pamačiusi kažkokia jauna moteris prapliupo gergždžiu juoku. 

— Ir kodėl aš nepasiėmiau neregimojo apsiausto? - prabilo Haris, 
širdyje keikdamas save už žioplumą. - Pernai visus metus jo nepadė- 
jau, ir... 

— Viskas gerai, aš turiu neregimąjį apsiaustą ir turiu jums drabu- 
žius, - nuramino juos Hermiona. - Tiesiog pasistenkite elgtis natūraliai... 
Čia bus gerai. 

Ji įtempė juos į šoninę gatvelę, tada - į tamsų skersgatvį. 

— Ką tuo nori pasakyti? - susiraukė Haris, nes Hermiona nešėsi tik 
mažučiukę karoliukais išsiuvinėtą rankinę. Dabar ji rausėsi joje. 

— Taip, turiu, - pasakė Hermiona ir, neregėtam Hario ir Ronio nuste- 
bimui, ištraukė džinsus, marškinėlius, rudas puskojines ir neregimąjį 
apsiaustą. 

— Kaipgi, po velnių... 

— Nesusekamieji išplėtimo kerai, - atsakė Hermiona. - Nelengva, bet, 
atrodo, man pavyko. Šiaip ar taip, sukišau viską, ko mums čia reikia. - Ji 
pakratė savo mažytėlaitę rankinytę, ir joje gaudžiai tarsi laivo triume 
subildėjo kažkokie sunkūs daiktai. - O kad tave, knygos, - tarė ji, įkišusi 
nosį vidun. — Visas buvau sudėjusi pagal dalykus. A, bala nematė... Hari, 
imk neregimąjį apsiaustą. Roni, greičiau persivilk... 

— Kada tu suspėjai? - paklausė Haris. Ronis nusivilko apsiaustą. 

— Juk sakiau Landynėje, kad jau seniai esu sukrovusi svarbiausius 
daiktus, jeigu kartais reiktų skubiai sprukti. Tavo kuprinę, Hari, įsidėjau 
šį rytą, tau persirengus. Kaip nujausdama... 

— Žinai, esi tikrai nepaprasta, - pasakė Ronis, paduodamas susuktus 
šventinius drabužius. 

— Ačiū, - šyptelėjo Hermiona, kišdama ryšulį į rankinytę. - Hari, būk 
geras, užsimesk apsiaustą! 

Haris apsigaubė neregimuoju apsiaustu, užsitraukė jį ant galvos ir 
išnyko. Tik dabar jis suvokė, kas atsitiko. 

— Kiti... visi vestuvėse... 

— Dabar negalime dėl to jaudintis, -sukuždėjo Hermiona. - Hari, jiems 
reikia tavęs, todėl mums grįžus visiems kiltų dar didesnis pavojus. 

— Ji teisingai sako, — pritarė Ronis; net nematydamas Hario veido 
atspėjo, jog, tas norės prieštarauti. - Ten buvo kone visa Brolija, jie visais 
pasirūpins. 

Haris linktelėjo, bet prisiminęs, jog jie nemato jo, pasakė: 

— Aha. - Bet pagalvojus apie Džinę širdyje suspurdo baimė. 

— Eime, man atrodo, kad negalima pasilikti vienoj vietoj, - tarė Her- 
miona. 

Šonine gatvele jie grįžo į pagrindinę gatvę; ant priešingo šaligatvio 
svirduliuodami plėšė dainas grupelė vyrų. 

— Grynai iš smalsumo - kodėl Totenhem Kort Roudas, o ne kokia kita 
gatvė? —- paklausė Ronis. 

— Pati neįsivaizduoju, tiesiog, šovė į galvą, bet, manau, Žiobarų pasau- 
lyje mes saugesni, jie nesitikės, kad mes galime čia būti. 

— Tiesa, - žvalgydamasis tarė Ronis. - Bet ar nesijauti truputį... ne- 
jaukiai? 

— O kur kitur dėtis? - paklausė Hermiona susigūždama, nes vyrai 
kitoje gatvės pusėje ėmė švilpti ją pamatę. - Juk negalime pasiimti kam- 
barių „Kiaurame katile“, ką? Grimaldžio aikštė irgi atkrenta, jeigu ten 
gali pakliūti Sneipas. Gal dar galime pabandyti mano tėvų namus, nors 
man atrodo, kad jie gali juos patikrinti... Oi, galėtų anie užsičiaupti! 

— Eikš šen, pupyte! - suriko girčiausias iš kompanijos anapus ga- 
tvės. - Nori išgerti? Mesk tą rudį, pastatysim pintą! 

— Užeikim kur pasėdėti, - skubiai tarė Hermiona, mat Ronis jau Žiojosi 
aprėkti triukšmadarius. — Žiūrėkit, bus visai gerai! 

Ji įėjo į skurdžią visą naktį veikiančią kavinę. Visus plastikinius sta- 
liukus dengė riebalų sluoksnis, bet nors nebuvo žmonių. Haris pirmas 
įsmuko į kabiną, Ronis atsisėdo šalia jo, priešais Hermioną. Ji sėdėjo 
nugara į duris, ir jai tat nėmaž nepatiko: išvien gręžiojosi tarsi ištikta tiko. 
Hariui nesinorėjo sėdėti, einant bentjau atrodė, kad jie turi tikslą. Jis jautė, 
kaip po apsiaustu išnyksta visas Multisulčių eliksyro veikimas, rankos 
įgauna įprastą formą ir ilgį. Išsitraukęs iš kišenės akinius užsidėjo. 

Po kelių minučių Ronis tarė: 

— Žinokit, esam visai netoli „Kiauro katilo“, iki Čering Kroso keli 
žingsniai... 

— Roni, negalima! - atkirto Hermiona. 

— Mes ten neliktume, tik sužinotume, kas vyksta. 

— Ir taip Žinome, kas vyksta! Voldemortas užėmė Ministeriją, ką dar 
nori Žinoti? 

— Ai, gerai, tik taip pasakiau! 

Jie suirzę nutilo. Atšlepsėjo gumą čiaumojanti padavėja, ir Hermiona 
užsakė du kapučino: Haris buvo nematomas, todėl būtų buvę keista už- 
sakyti trečią puodelį. Pora žaliūkų darbininkų įlindo į gretimą kabiną. 
Hermiona ėmė šnekėti pašnibždom. 

— Manau, reikia susirasti kokią vietelę ir oru iškeliauti už miesto. Iš 
ten galėsime pasiųsti žinią Brolijai. 

— Tai ir tu moki pasiųsti šnekantį Gynėją? — paklausė Ronis. 

— Seniai pratinuosi, manau, kad moku, - atsakė Hermiona. 

— Ką gi, jeigu tik tuo nepridarysime jiems bėdos, nors ir taip gal jau 
visi suimti. Dieve, kaip klaiku, - pridūrė Ronis, gurkštelėjęs putoto pilko 
gėralo. Padavėja nugirdo paskutinę Ronio frazę ir, eidama paimti naujo 
užsakymo, piktai dėbtelėjo į jį. Stambesnysis darbininkas, šviesiaplaukis 
milžinas, mostelėjo jai eiti šalin. Ji pasipiktinusi išpūtė akis. 

— Einam iš čia, nenoriu gerti šito bizalo, - pasakė Ronis. - Hermiona, 
ar turi žiobariškų pinigų susimokėti? 

— Taip, prieš vykdama į Landynę pasiėmiau iš taupomosios visus pi- 
nigus. Smulkūs garantuotai bus ant paties dugno, - atsiduso Hermiona, 
siekdama rankinės. 

Abu darbininkai padarė vienodus judesius, ir Haris nejučia juos pa- 
mėgdžiojo, tad visi trys tuo pačiu laiku išsitraukė burtų lazdeles. Ronis, 
pavėlavęs kelias sekundes, puolė per stalą ir pargriovė Hermioną ant 
suolo. Mirties Valgytojų burtų galia sutrupino plyteles toj vietoj, kur ką 
tik buvo Ronio galva, o nematomas Haris riktelėjo: 

— Sustinkit! 

Milžinui Mirties Valgytojui į veidą pataikė raudonas blyksnis, ir jis 
susmuko be žado. Jo bendras, nesuprasdamas, iš kur atlėkė žaibas, šovė 
kerais į Ronį: iš jo lazdelės išlėkė blizgančios juodos virvės ir apraizgė 
Ronį nuo galvos iki kojų. Padavėja suspigusi puolė pro duris. Haris 
pasiuntė dar vieną Stingdomųjų kerų papliūpą į Mirties Valgytoją per- 
kreiptu veidu — tą, kuris supančiojo Ronį, bet nepataikė; kerai, atsimušę 
į langą, kirto padavėjai, ir ji nugriuvo prie durų. 

— Expulso! - subliuvo tasai Mirties Valgytojas, ir stalas, už kurio sto- 
vėjo Haris, ištiško, sprogimo jėga bloškė jį į sieną, jis pajuto iš rankos 
iškrentant lazdelę. Apsiaustas nusmuko. 

— Petrificus totalus! - kažkur suriko Hermiona, ir Mirties Valgytojas 
tarsi bežadė statula driokstelėjo ant sulūžusio stalo ir puodelių šukių, 
aplaistytų kava. Hermiona išlindo iš po suolo drebėdama ir purtydama 
iš plaukų stiklo peleninės šukeles. — Di... diffindo, - ištarė nukreipdama 
lazdelę į Ronį. Tas ėmė rėkt iš skausmo, nes ji perrėžė ir džinsus, ir 
kelį. - Oi, atleisk, Roni, ranka dreba! Difindo! 

Perpjautos virvės nusmuko. Ronis atsistojo kratydamas užtirpusias 
rankas. Haris pakėlė lazdelę ir perlipęs stalo duženas žengė prie švie- 
siaplaukio Mirties Valgytojo, tysančio ant suolo. 

— Kaip ašjo nepažinau! Jis buvo tą naktį, kai žuvo Dumbldoras. - Tam- 
sesnįjį Mirties Valgytoją jis apvertė koja - vyriškio akys lakstė nuo Hario 
prie Ronio ir Hermionos. 

— Čia Dolohovas, - tarė Ronis. - Prisimenu iš senų plakatų su paieš- 
komųjų nuotraukomis. O dičkis, mano galva, yra Torfinas Raulis. 

— Nesvarbu, kuojie vardu! - kiek isteriškai šūktelėjo Hermiona. - Kaip 
jie mus surado? Ką dabar darysime? 

Nuojos išgąsčio Hariui išsiblaivė galva. 

— Užrakink duris, - liepė jis jai. - Roni, užgesink šviesas. 

Jis žiūrėjo į paraližuotą Dolohovą įtemptai galvodamas. Ronis Deliu- 
minatoriumi paskandino kavinę tamsoje. Haris girdėjo, kaip tolumoje 
vyrai, andai švilpę Hermionai, šūkauja kitai merginai. 

— Ką mes su jais darysime? —- sušnibždėjo Ronis Hariui. Ir vos girdi- 
mai pridūrė: - Nužudyti? Patys būsim nužudyti. Ir taip tik per plauką 
išsigelbėjom. 

Hermiona sudrebėjusi žengė atatupsta. Haris papurtė galvą. 

— Reikia jiems ištrinti atmintį, - pasakė jis. - Taip bus geriausia, jie 
pames pėdsaką. Juos nužudydami išsiduotume. 

— Tu viršininkas, - akivaizdžiai su palengvėjimu tarė Ronis. - Bet aš 
niekad nesu naudojęs Atminties kerų. 

— Ir aš ne, - pasakė Hermiona, - tačiau teoriškai moku. 

Ji giliai įkvėpė ir, nukreipusi Dolohovui į kaktą lazdelę, ištarė: 

— Obliviate. 

— Puiku! - pliaukštelėjo jai per nugarą Haris. - Pasirūpink antruoju ir 
padavėja, o mes su Hermiona sutvarkysime kavinę. 

— Sutvarkyti? Bet kam? - paklausė Ronis, dairydamasis po nuniokotą salę. 

— Tau neatrodo, jog jiems kils įtarimas, kai atsibudę pamatys, kad guli 
kambaryje lyg po bombardavimo? 

— Aa, tikrai... 

Ronis šiaip taip ištraukė iš kišenės burtų lazdelę. 

— Nenuostabu, kad negaliu jos ištraukti, nes tu, Hermiona, įdėjai mano 
išaugtus džinsus. 

— Oi, atsiprašau, - sumurmėjo Hermiona. Haris išgirdo, kaip ji, temp- 
dama padavėją toliau nuo lango, po nosimi burbėjo, kur Ronis galėtų 
įsikišti savo lazdelę. 

Kai kavinėje buvo atkurta tvarka, Mirties Valgytojus jie įgrūdo į kabiną 
ir pasodino vieną priešais kitą. 

— Bet kaip jie mus rado? - paklausė Hermiona, žiūrėdama čia į vieną, 
čia į kitą vyrą. - Iš kur sužinojo, kur mes esame? - Ji atsisuko į Harį. — 
Klausyk, Hari, tau neatrodo, kad kartais tebeturi Žymiklį? 

— Negali turėti, - pasakė Ronis. - Žymiklis išnyksta sukakus septy- 
niolikai, toks magijos dėsnis, suaugusiajam jo neprikabinsi. 

— Tu taip įsitikinęs, - tarė Hermiona. - Kas, jeigu Mirties Valgytojai 
sugalvojo būdą, kaip Žymiklį įtaisyti pilnamečiui? 

— Bet Haris pastarąją parą nebuvo prisiartinęs prie jokio Mirties Val- 
gytojo. Kas galėjo grąžinti jam Žymiklį? 

Hermiona neatsakė. Haris jautėsi nešvarus, paženklintas: nejau iš tiesų 
Mirties Valgytojai juos surado per jį? 

— Jeigu aš negaliu panaudoti magijos neišduodamas jūsų buvimo 
vietos ir jūs negalite panaudoti magijos neišsiduodami... - prabilo jis. 

— Mes nesiskirsime! - nukirto Hermiona. 

— Mums reikia saugios slėptuvės, - pasakė Ronis. - Kur galėtume 
viską apgalvoti. 

— Grimaldžio aikštė, - pasiūlė Haris. 

Anie du išsižiojo. 

— Nekvailiok, Hari, ten gali patekti Sneipas! 

— Ronio tėtis sakė, kad vieta apsaugota kerais — ir net jeigu jie nevei- 
kia, - mygo jis, pamatęs, kad Hermiona nori prieštarauti, - kas iš to? 
Prisiekiu, nieko taip nenorėčiau, kaip susitikti su Sneipu! 

— Bet... 

— Hermiona, kur dar galėtume pasislėpti? Geriau nieko nerasime. 
Sneipas tėra vienas Mirties Valgytojų. Jeigu aš tebeturiu Žymiklį, kad ir 
kur eitume, mus persekios ištisi jų būriai. 

Ji neturėjo kaip paprieštarauti, nors buvo aišku, jog norėtų. Jai atraki- 
nant kavinės duris, Ronis Deliuminatoriumi vėl apšvietė patalpą. Tada, 
Hariui suskaičiavus iki trijų, jie atkerėjo tris savo aukas ir, kol padavėja 

ar katras nors Mirties Valgytojas nespėjo atsipeikėti, visi trys apsisuko 
vietoje ir vėl išnyko į akliną tamsą. 

Po akimirkos Hario plaučiai patenkinti išsiplėtė ir jis atsimerkė: dabar 
jie stovėjo tokioje pažįstamoje mažutėje ir apleistoje aikštėje. Juos supo 
aukšti skurdūs namai. Jie išvydo dvyliktą numerį, apie kurio buvimą 
buvo kalbėjęs Dumbldoras, to namo Paslapties saugotojas, ir pasileido jo 
linkui kas keli jardai dairydamiesi, ar kas neseka. Jie užbėgo akmeniniais 
laiptais, Haris vieną kartą stuktelėjo į duris lazdele. Sudžerškėjo meta- 
liniai užraktai, sužvangėjo grandinėlė, durys girgždėdamos prasivėrė, 
ir jie smuko į vidų. 

Hariui uždarius duris, pačios įsižiebė senoviškos dujinės lempos, holą 
užliejo mirguliuojanti šviesa. Viskas atrodė taip pat, kaip Haris prisiminė: 
šiurpu, visur voratinkliai, namų elfų galvos ant sienos laiptuose meta 
paslaptingus šešėlius. Ilga tamsi uždanga slepia Sirijaus motinos portre- 
tą. Ne toks kaip visada buvo tik trolio kojos pavidalo skėčių stovas - jis 
gulėjo ant šono tarsi vėl parverstas Tonks. 

— Man atrodo, čia kažkieno būta, - sušnibždėjo Hermiona, rodydama 
į stovą. 

— Jį galėjo parversti pasitraukdami Brolijos nariai, - tarė Ronis. 

— Ir kurgi tie kerai, saugantys nuo Sneipo? - paklausė Haris. 

— Gal ima veikti tik jam pasirodžius? - spėjo Ronis. 

Vis dėlto jie nesitraukė nuo durų, bijojo žengti toliau. 

— Na, negalime čia stypsoti amžinai, - tarė Haris, eidamas pirmyn. 

— Severas Sneipas? — iš tamsos sukuždėjo Baisioji Akis. Visi trys persi- 
gandę pašoko. 

— Mes ne Sneipas! - dar spėjo riktelėti Haris, o tada jį tarsi šaltas oras 
perliejo, liežuvis užsirietė prie gomurio, neleisdamas kalbėti. Nespėjus 
Hariui įkišti burnon piršto, liežuvis vėl atsikabino. 

Ronis ir Hermiona, atrodo, patyrė tą patį nemalonų jausmą. Ronis 
žiaukčiojo, Hermiona sumikčiojo: 

— Tai, mmatyt, bu... buvo Liežuvio su... supančiojamieji kerai, kuriais 
Baisioji Akis užbūrė namus nuo Sneipo! 

Haris atsargiai žengė dar žingsnį. Kažkas sujudėjo šešėliuose holo gale ir, 
nespėjus jiems ištarti žodžio, iš kilimo išdygo aukšta pilkšva ir baisi figūra; 
Hermiona suspigo, suspiegė ir ponia Blek, ją dengianti uždanga nulėkė į 
šonus. Pilkoji figūra vis greičiau slydo jų pusėn, ore plaikstėsi ilgi, iki juos- 
mens plaukai ir barzda, tuščiomis akiduobėmis kaukolė buvo siaubingai 
pažįstamas, nors ir pasikeitęs veidas; kaulėtas pirštas parodė į Harį. 

— Ne! - riktelėjo Haris. Nors iškėlė lazdelę, ji nieko nepadarė. - Ne! 
Ne mes! Ne mes tave nužudėme! 

Sulig žodžiu „nužudėme“ figūra sprogo sukeldama baisų dulkių de- 
besį; kosėdamas, ašarojančiom akim Haris atsigręžęs pamatė Hermioną, 
susirietusią ant grindų pas duris, susiėmusią rankomis galvą, o Ronis, 
visas tirtėdamas, nerangiai glostė jai petį ir murmėjo: 

— Nieko... nieko baisaus... jis jau dingo... 

Dulkės apgaubė Harį lyg rūkas, sūkuriuojantis melsvoje dujinių lempų 
šviesoje. Ponia Blek kliegė: 

— Purvakraujai, pašlemėkai, negarbės dėmės, gėdos žymė ant mano 
tėvų namų... 

— NUTILK! - suriko Haris. Trinkt, pasipylė raudonos žiežirbos, ir 
uždanga vėl susiglaudė nutildydama moteriškę. 

— Tai... tai buvo... - suinkštė Hermiona, kai Ronis padėjo jai atsistoti. 

— Aha, bet iš tiesų visai ne jis, - pasakė Haris. - Tik pamėklė Sneipui 
atbaidyti. 

Ar kerai pavyko, galvojo Haris, o gal Sneipas nušlavė pabaisišką figūrą 
taip pat lengvai, kaip nužudė tikrąjį Dumbldorą? Įsiaudrinusiais nervais 
jis nuvedė draugus holu bijodamas, kad neapsireikštų dar kokia baidyklė, 
bet niekas nekrutėjo, tik palei grindjuostę šmurkštelėjo pelė. 

— Prieš eidami tolyn verčiau patikrinkime, - pasiūlė Hermiona ir iš- 
kėlusi lazdelę tarė: - Homenum revello. 

Niekas nepasirodė. 

— Na, tu buvai taip išgąsdinta, - švelniai pasakė Ronis. - Ką šie kerai 
turėjo padaryti? 

— Ko reikėjo, tą ir padarė! - piktokai atšovė Hermiona. - Šie kerai 
parodo, jeigu yra koks žmogus, taigi, be mūsų, čia nieko nėra! 

— Be mūsų ir Dulkenio, - pridūrė Ronis, žvilgtelėdamas į vietą, iš 
kurios pakilo šmėkla. 

— Eime, - paragino Hermiona, bailiai dirstelėdama į tą pačią vietą, ir 
nuvedė juos girgždančiais laiptais į svetainę antrame aukšte. 

Lazdelės moju Hermiona uždegė senutėles dujines lempas ir, drebė- 
dama nuo skersvėjo, atsisėdo ant sofos. Ronis nuėjo prie lango, vos vos 
atitraukė užuolaidą. 

— Lauke nieko nematyt, - pranešė jis. - Atrodytų, jeigu Haris tebetu- 
ri Žymiklį, jie turėjo paskui mus atsekti. Žinau, kad jie negali patekti į 
namus... kas yra, Hari? 

Haris riktelėjo iš skausmo: randą vėl tarsi ugnis nutvilkė, o galvoje 
kažkas tvykstelėjo, lyg šviesos spindulys ant vandens. Jis išvydo didžiulį 
šešėlį, kūną trumpai, bet baisiai, tarsi elektra, nukrėtė įniršis. 

— Ką tu pamatei? - paklausė Ronis, žengdamas prie Hario. - Ar matei 
jį mano namuose? 

— Ne, tik pajutau pyktį... jis įsiutęs... 

— Tai galėjo būti tik Landynėje, - garsiai pasakė Ronis. - Ką dar matei? 
Arjis ką nors užkeikė? 

— Ne, aš tik pajutau pyktį... Daugiau nieko... 

Haris jautėsi suirzęs, sutrikęs. Hermiona nė kiek nepadėjo išgąstingai 
paklausdama: 

- Ir vėl tavo randas? Bet kas čia darosi? Maniau, tas ryšys nutrūko! 

— Kurį laiką buvo nutrūkęs, - sumurmėjo Haris. Randą tebeskaudėjo, 
tad buvo sunku galvoti. - Aš... man atrodo, kad ryšys atsinaujina, vos 
tik jis praranda savitvardą, visada taip ir būdavo... 

— Vadinasi, privalai užverti savo sąmonę! - piktai tarė Hermiona. — 
Hari, Dumbldoras nenorėjo, kad tu naudotumeis šituo ryšiu, štai kodėl 
tu turėjai mokytis oklumantijos. Nepamiršk, kad šituo būdu Voldemortas 
tau gali sukelti klaidingus vaizdinius... 

— Ačiū, nepamiršau, - iškošė Haris. Jis ir be Hermionos prisiminė, 
kad sykį Voldemortas kaip tik šituo ryšiu įviliojo jį į spąstus ir susidūri- 
mas baigėsi Sirijaus mirtimi. Verčiau nebūtų jiems pasisakęs, ką matė ir 
jautė: nuo to Voldemortas atrodė dar grėsmingesnis, tarsi būtų stovėjęs 
už kambario lango. Randą vis labiau sopėjo, ir jis pamanė: dievaži, tuoj 
susivemsiu. 

Jis atsuko nugarą Roniui su Hermiona apsimetęs, kad apžiūrinėja 
senąjį gobeleną, kuriame buvo pavaizduotas Blekų šeimos medis. Stai- 
ga Hermiona suriko. Haris išsitraukė lazdelę ir atsisukęs pamatė, kaip 
pro kambario langą įšvilpė sidabrinis Gynėjas ir nusileido priešais juos. 
Pavirtęs žemiška žebenkštimi, jis prabilo Ronio tėvo balsu: 

— Šeima saugi, nieko nesakyk, mes esame sekami. 

Ir Gynėjas ištirpo. Ronis lyg ir suinkštė, lyg ir sudejavo ir susmuko 
ant sofos. Priėjusi Hermiona sugriebė jam už rankos. 

— Jiems niekas negresia, niekas! - sukuždėjo ji, ir Ronis ją apkabino 
jau beveik juokdamasis. 

— Hari, - tarė jis Hermionai per petį, - aš... 

— Nesuk sau galvos, - pasakė Haris, kone vemdamas iš skausmo. - Tai 
tavo šeima, aišku, jog tave ėda rūpestis. Ir aš taip jausčiausi. - Jis prisiminė 
Džinę. - Ir jaučiuosi, - pridūrė. 

Skausmas kaktoje tapo nepakeliamas, degino kaip ir ten, Landynės 
sode. Kažkur toli išgirdo Hermioną sakant: 

— Aš nenoriu miegoti viena. Gal galėtume sulįsti į miegmaišius, kuriuos 
aš paėmiau, ir visi gulėti čia kartu? 

Jis girdėjo, kad Ronis sutiko. Pats nebevaliojo kovoti su skausmu, 
turėjo jam pasiduoti. | 

— Tualetan, - burbtelėjo jis ir beveik bėgte išbėgo iš kambario. 

Jis vos suspėjo: drebančiais pirštais užšovęs už savęs duris, susiėmė 
tvinksinčią galvą ir parkrito, tada, apakintas kančios, pajuto, kaip sve- 
timas įniršis užvaldo jo sielą, pamatė ilgą kambarį, apšviestą tik židinio 
ugnies, ir ant grindų klykiantį, besiraitantį milžiną šviesiaplaukį Mirties 

Valgytoją; prie jo stovėjo mažesnė figūra, iškėlusi lazdelę, ir Haris prabilo 
plonu ir šaltu, negailestingu balsu: 

— Dar ką nors turi, Rauli, o gal tave sušerti Nadžinei? Valdovas Vol- 
demortas abejoja, ar šį kartą jis tau atleis. Nejau pašaukei mane tik tam, 
kad pasakytum, jog Haris Poteris ir vėl paspruko? Drakai, dar parodyk 
Rauliui, koks mūsų nemalonės skonis... Greičiau, arba pats pajusi mūsų 
rūstybę! 

Židinyje nugriuvo malka, plykstelėjo liepsna, akimirkai apšviesdama 
persigandusį baltą veidą - tarsi iškildamas iš vandens gelmės, Haris kelis 
kartus giliai įkvėpė ir atsimerkė. 

Jis gulėjo ant juodų ir šaltų marmurinių grindų, už kelių colių nuo 
nosies buvo viena sidabrinių gyvačių uodegų, laikančių vonią. Jis atsi- 
sėdo. Akių dugne tarsi liko įsispaudęs liesas suakmenėjęs Smirdžiaus 
veidas. Hariui darėsi bloga nuo to, ką pamatė, nuo to, kam Voldemortas 
panaudoja Draką. 

Smarkus beldimas į duris, Haris pašoko. Hermionos balsas pašaukė: 

— Hari, gal reikia dantų šepetėlio? Aš paėmiau. 

— Aha, dėkui, - atsakė jis kuo įprastesniu balsu ir įleido ją. 


DEŠIMTAS SKYRIUS 


Padaro pasakojimas 


Haris pabudo anksti rytą miegmaišyje ant svetainės grindų. Pro sunkių 
portjerų plyšį mėlynavo dangaus ruoželis: šaltas skaidrus mėlis tarp 
nakties ir aušros; buvo tylu, tik lėtai, giliai alsavo Ronis ir Hermiona. 
Haris dirstelėjo į tamsius pavidalus ant grindų šalia savęs. Ronis, užėjus 
taurumo priepuoliui, įkalbino Hermioną pasidėti nuo sofos nuimtas 
pagalves, taigi jos siluetas gulėjo aukščiau už jo. Ranka, nukarusi nuo 
guolio, beveik lietė Ronio pirštus. Haris pagalvojo, kad jie galbūt užmigo 
susikabinę rankomis. Nuo tos minties jis pasijuto neįprastai vienišas. 

Haris pakėlė akis į prieblandoje skendinčias lubas, voratinklių ap- 
trauktą sietyną. Vos prieš parą jis stovėjo saulėje priešais palapinės 
angą laukdamas vestuvių svečių. Atrodo, lyg nuo to laiko būtų praėjęs 
visas gyvenimas. Kas bus toliau? Gulėdamas ant grindų, jis galvojo 
apie Horokrusus, apie baisią, sudėtingą misiją, kurią jam buvo pavedęs 
Dumbldoras. Dumbldoras... 

Sielvartas, apėmęs po Dumbldoro mirties, dabar buvo kitoks. Per 
vestuves išgirsti Mjurijelės kaltinimai įsikabino į smegenis lyg auglys, 
nuodijantis burtininko, kurį jis dievino, atminimą. Nejau Dumbldoras 
galėjo leisti tokius dalykus? Nejau jis buvo kaip Dudlis - ramiai stebėjo 
patyčias ir smurtą, kad tik jo niekas neliestų? Ar jis galėjo atsižadėti 
įkalintos ir slepiamos sesers? 

Haris galvojo apie Godriko Daubą, apie kapus, kurių Dumbldoras 
niekad neminėjo; galvojo apie paslaptingus daiktus, be jokio paaiškinimo 
užrašytus jiems Dumbldoro testamentu, ir tamsoje pajuto kaupiantis 
apmaudą. Kodėl Dumbldoras nieko jam nesakė? Kodėl nepaaiškino? Ar 

Dumbldorui Haris apskritai rūpėjo? O galjis tebuvo įrankis, tobulinamas 
ir galandamas, kuriuo vis dėlto nebuvo pasitikima? 

Haris neapsikentė gulėti vien tik su savo liūdnomis mintimis. Norė- 
damas ką nors veikti, kaip nors prasiblaškyti, jis išlindo iš miegmaišio, 
pasiėmė lazdelę ir išslinko iš kambario. Laiptų aikštelėje šnipštelėjo: 
Lumos, ir ėmė lipti pasišviesdamas lazdele. 

Trečiame aukšte buvo miegamasis, kuriame aną kartą miegojo abu 
su Roniu; jis įkišo galvą į vidų. Spinta buvo atvira, patalynė sujaukta. 
Haris prisiminė apačioje pargriautą trolio kojos formos stovą. Brolijai 
pasitraukus, kažkas apieškojo namus. Sneipas? O gal Mandangas, nuolat 
vagiliavęs iš čia ir prieš Sirijaus mirtį, ir po jos? Hario akys nukrypo į 
portretą, kuriame kartais sėdėdavo Finėjas Nigelas Blekas, Sirijaus pro- 
proprosenelis, bet paveikslas buvo tuščias, žiojėjo murzinas fonas. Finėjas 
Nigelas tikriausiai nakvoja Hogvartse, direktoriaus kabinete. 

Haris užlipo į paskutinį aukštą, kur buvo viso labo dvejos durys. Ant 
vienų, tiesiai prieš jį, buvo lentelė su Sirijaus vardu. Haris nė karto ne- 
buvo lankęsis krikštatėvio kambaryje. Jis pastūmė duris aukštai iškėlęs 
lazdelę, kad ji kuo plačiau šviestų. 

Kambarys buvo erdvus ir kadaise - tikriausiai gražus. Didelė lova 
raižiniais papuoštu galvūgaliu, aukštas langas, uždengtas ilgomis 
aksomo portjeromis, storai apdulkėjęs sietynas su Žvakigaliais, lyg 
šerkšnu aplipęs nuvarvėjusio vaško lašais. Paveikslus ant sienų ir virš 
galvūgalio dengė dulkių sluoksnis, nuo sietyno iki didelės drabužių 
spintos driekėsi voratinklis. Hariui pajudėjus tolyn, kažkur sučežėjo 
išgąsdintos pelės. 

Paauglys Sirijus sienas buvo apklijavęs tokia daugybe paveikslų ir 
plakatų, kad beveik paslėpė sidabriškai pilką apmušalų šilką. Haris tik 
pamanė, jog Sirijaus tėvams tikriausiai nepavyko panaikinti Amžino pri- 
klijavimo kerų, nes šiaip jie negalėjo pritarti vyriausiojo sūnaus skoniui. 
Sirijus, atrodo, nėrėsi iš kailio, kad tik labiau tėvus suerzintų. Kabėjo 
kelios Grifų Gūžtos vėliavos, išblukusių auksinės ir raudonos spalvų, 

turėjusios pabrėžti, jog jis skiriasi nuo visos klastūniškos šeimos. Buvo 
daug Žiobarų motociklų nuotraukų ir netgi (Harį nejučia sužavėjo Siri- 
jaus drąsa) - keli plakatai su pusnuogėmis Žiobarų gražuolėmis; Haris 
suprato, jog jos Žiobarės, nes nuotraukose nejudėjo, išblukusios šypsenos 
ir blizgančios akys taip ir liko sustingusios popieriuje. Visiška priešingybė 
joms buvo vienintelė magiška fotografija, joje keturi Hogvartso mokiniai, 
susikabinę rankomis, juokėsi prieš fotoaparatą. 

Haris nudžiugo atpažinęs tėvą: jo netvarkingi juodi plaukai buvo pa- 
sišiaušę ant pakaušio kaip ir Hario, jis irgi buvo su akiniais. Šalia stovėjo 
Sirijus, nerūpestingas ir gražus, jo išdidus veidas buvo kur kas jaunesnis 
ir laimingesnis negu tas, kurį teko matyti Hariui. Jam iš dešinės buvo 
Trumpulis, visa galva už jį žemesnis, dručkis ir blankiomis akimis, parau- 
dęs iš laimės, kad buvo priimtas į šią šauniausią gaują, kuriai priklausė 
tokie visų susižavėjimą keliantys maištininkai kaip Džeimsas ir Sirijus. 
Džeimsui iš kairės stovėjo Lubinas, jau ir tada kiek nuskuręs, bet nustebęs 
ir patenkintas, kad yra mėgstamas ir pripažintas... O gal Haris visa tai 
įsivaizduoja tik todėl, kad žino, kaip viskas buvo? Jis pabandė nuimti 
nuotrauką nuo sienos, - ji juk jo, nes Sirijus viską paliko jam, - tačiau 
fotografija neatsiklijavo. Sirijus nerizikavo ir ėmėsi visų priemonių, kad 
tėvai savaip nepertvarkytų jo kambario. 

Haris apsidairė po grindis. Lauke jau švito, ir ryto brėkšmoje galėjai 
įžiūrėti ant kilimo išmėtytus popierius, knygas, visokius mažmožius. 
Akivaizdu, kad Sirijaus kambarys irgi buvo apieškotas, bet jame esantys 
daiktai palaikyti beverčiais. Kelios knygos buvo papurtytos taip, kad 
atsisveikino su viršeliais, tad ant grindų gulėjo palaidi lapai. 

Haris pasilenkęs pakėlė kelis, apžiūrėjo. Vienas buvo iš Batildos 
Maišinės „Magijos istorijos“, kitas - iš motociklo priežiūros instrukcijos 
brošiūros. Trečias lapas buvo suglamžytas ir prirašytas ranka. Haris 


ištiesino popierių. 

Mielas Pėdele, 

Dėkui, labai dėkui už gimtadienio dovaną Hariui! Ji jam nepaprastai 
patiko. Vienų metukų, 0 jau zvimbia ant žaislinės šluotos toks laimingas, 
įdedu nuotrauką, kad pats pamatytum. Žinai, ji pakyla tik dvi pėdas nuo 
žemės, bet jis vos neužmušė katės ir sudaužė siaubingą vazą, kurią Petunija 
buvo atsiuntusi man per Kalėdas (jokio nuostolio). Aišku, Džeimsui labai 
juokinga, sako, kad Haris bus garsus kvidičininkas, bet vis tiek paslėpėme 
visas puošmenas ir nenuleidžiame nuo jo akių, kai tik apžergia šluotą. 

Gimtadienis buvo labai ramus, arbatėlė, ir tiek, pasikvietėme tik Batildą, 
kuri mums visada tokia gera ir dievina Harį. Baisiai gaila, kad negalėjai 
atvykti, bet Brolijos įsakymai svarbiausia, o Haris dar per mažas suprasti, 
jog tai jo gimimo diena. Džeimsui jau pakyrėjo čia tūnoti, matau, nors jis 
stengiasi neparodyti, be to, Dumbldoras tebeturi jo neregimąjį apsiaustą, 
todėl jokių ekskursijų. Jeigu apsilankytum, jis labai apsidžiaugtų. Aną 
savaitgalį buvo Kirmis, man pasirodė, kad šiek tiek prislėgtas, bet gal dėl 
Makkinonų - sužinojusi visą vakarą verkiau. 

Beveik kasdien užsuka Batilda, nuostabi senikė, tiek žino nepaprastų 
istorijų apie Dumbldorą, tik kažin ar jis apsidžiaugtų jas išgirdęs! Neži- 
nau, kiek galima jomis tikėti, nes atrodo neįmanoma, kad Dumbldoras... 


Hariui tarsi kas atėmė rankas ir kojas. Jis stovėjo sustingęs, negyvais 
pirštais laikydamas stebuklingąjį popierių, o širdyje siautė nebyli audra, 
vienodomis dalimis varinėjanti gyslomis džiaugsmą ir sielvartą. Pripuo- 


lęs prie lovos, Haris atsisėdo. 


Jis dar kartą perskaitė laišką, bet nesuvokė nieko naujo, ko nebūtų 


suvokęs pirmą sykį, todėl tik rijo akimis patį raštą. Raidę g ji rašė taip pat 
kaip ir jis; Haris sulasiojo visas raideles, ir kiekviena jų tarsi draugiškai 


mojo per praeities šydą. Šis laiškas buvo neįtikėtinas lobis, įrodymas, 


kad Lilė Poter gyveno, tikrai gyveno, kad šilti jos pirštai kadaise slydo 
šiuo pergamentu, rašalu išrašė šias raides, šiuos žodžius - žodžius apie 


ji, Harį, savo sūnų. 

Nekantriai nubraukęs ašarą, jis vėl perskaitė laišką jau labiau įsigilin- 
damas į prasmę. Jis tarsi klausėsi primiršto balso. 

Jie turėjo katę... galbūt ji žuvo Godriko Dauboje kartu su tėvais... 
arba išėjo iš namų, kai nebeliko kam jos šerti... Sirijus nupirko pirmąją 
jo šluotą... tėvai buvo pažįstami su Batilda Maišine ar juos supažindino 
Dumbldoras? „Dumbldoras tebeturi jo neregimąjį apsiaustą“... Kažkas 
ne taip... 

Haris ėmė galvoti. Kodėl Dumbldoras buvo paėmęs Džeimso nere- 
gimąjį apsiaustą? Haris aiškiai prisiminė prieš tiek metų direktoriaus 
pasakytus žodžius: „Man nereikia apsiausto, kad būčiau neregimas.“ 
Galbūt apsiausto apsaugos reikėjo kuriam nors ne tokiam gabiam Brolijos 
nariui ir Dumbldoras apsiėmė jį perduoti? Haris skaitė toliau... 

„Buvo Kirmis“... Išdavikas Trumpulis, pravarde Kirmis, atrodė prislėg- 
tas, ar ne? Gal žinojo, kad Džeimsą ir Lilę mato gyvus paskutinį kartą? 

Ir pagaliau vėl Batilda, pasakojanti visokias istorijas apie Dumbldorą: 
„atrodo neįmanoma, kad Dumbldoras“... 

Kad Dumbldoras ką? Tačiau kalbant apie Dumbldorą daug kas ga- 
lėjo atrodyti neįmanoma: pavyzdžiui, kad kitados gavo prasčiausius 
pažymius per transfigūracijos egzaminą arba ėmėsi kerėti ožkas, kaip 
ir Aberfortas... 

Atsistojęs Haris akimis iščiupinėjo grindis - galbūt kur nors nusime- 
tusi kita laiško pusė. Jis graibstė popierius su tikram ieškotojui būdinga 
nekantra, traukė stalčius, purtė knygas, atsistojęs ant kėdės pagraibė 
spintos viršų, paskui palindo po lova ir krėslu. 

Pagaliau išsitiesęs ant grindų po komoda pastebėjo lyg ir popie- 
riaus skiautę. Kai ištraukė ją, paaiškėjo, jog tai beveik sveika Lilės 
aprašytoji fotografija. Magiškoje nuotraukoje juodaplaukis kūdikis 
kvatodamas zvimbė ant žaislinės šluotelės tolydžio išlėkdamas už 
fotografijos ribų, o jį vaikėsi kojos, matyt, priklausančios Džeimsui. 
Haris įsikišo nuotrauką į kišenę, kur gulėjo Lilės laiškas, ir ėmė toliau 
ieškoti antro lapo. 


149 


HakRis PoTERIS 


Dar po penkiolikos minučių jis turėjo pripažinti, kad kita motinos 
laiško pusė dingusi. Paprasčiausiai prapuolė per šešiolika metų nuo pa- 
rašymo dienos ar ją paėmė tas, kas apieškojo namus? Haris vėl perskaitė 
laišką ieškodamas ženklų, rodančių, kuo galėjo būti vertinga antroji pusė. 
Žaislinė šluota vargu ar galėjo sudominti Mirties Valgytojus... Vienin- 
telis naudingas dalykas - galima informacija apie Dumbldorą. „Atrodo 
neįtikėtina, kad Dumbldoras“... Ką Dumbldoras? 

— Hari? Hari! Hari! 

— Aš čia! - atsiliepė jis. - Kas atsitiko? 

Už durų sutrepsėjo žingsniai, įlėkė Hermiona. 

- Pabudom ir nežinom, kur tu! - uždususi išpoškino ji. Grįžtelėjusi 
sušuko per petį Roniui: - Roni, radau jį! 

Nepatenkintas Ronio balsas nuskambėjo keliais aukštais žemiau: 

— Gerai, pasakyk, kad jis nenaudėlis! 

— Hari, daugiau taip nepradink, mes baisiai išsigandome! O ko tu čia 
atėjai? — Ji apsižvalgė po suraustą kambarį. - Ką čia veiki? 

— Žiūrėk, ką radau. 

Jis atkišo mamos laišką. Hermiona paėmė, perskaitė. Pakėlė akis. 

— Ak Hari... 

— Ir dar štai kas. 

Jis padavė jai nuotrauką nuplėštu kampu. Hermiona nusišypsojo 
žiūrėdama į žaisline šluota skraidantį vaikiuką. 

— Ieškau kitos laiško pusė, bet nėra, - pasakė Haris. 

Hermiona apsidairė. 

- Ar tu taip viską suvertei, o gal jau kas kitas pasidarbavo? 

— Kažkas jau apieškojo kambarį, - atsakė Haris. 

— Taip ir maniau. Visuose kambariuose, kuriuos apžiūrėjau lipdama 
čionai, kažkieno būta. Kaip manai, ko ieškota? ' 

— Jeigu ieškojo Sneipas - informacijos apie Broliją. 

— Ar tau neatrodo, kad jis jau turi visą reikiamą informaciją, juk pats 
priklausė Brolijai, ar ne? 

— Ką gi, - tarė Haris, nekantraudamas aptarti savo teoriją, - ojei infor- 
macijos apie Dumbldorą? Pavyzdžiui, kito šio laiško lapo. Beje, ar Žinai, 
kas toji Batilda, kurią mini mama? 

— O kas ji? 

— Batilda Maišinė, parašiusi... 

— „Magijos istoriją“, - staiga susidomėjo Hermiona. — Vadinasi, tavo 
tėvai ją pažinojo? Buvo nepaprasta magijos istorikė. 

- Ir ji gyva, įsikūrusi Godriko Dauboje. Vestuvėse teta Mjurijelė apie 
ją kalbėjo. Batilda pažinojo ir Dumbldoro šeimą. Būtų įdomu su ja pa- 
sikalbėti, tiesa? 

Hariui nelabai patiko pernelyg supratinga Hermionos šypsena. Jis 
atsiėmė fotografiją su laišku ir įsikišo į maišelį ant kaklo stengdamasis 
nesusidurti su jos žvilgsniu, kad neišsiduotų. 

— Suprantu, jog tau rūpi pasikalbėti su ja apie mamą ir tėtį, na, ir apie 
Dumbldorą, - tarė Hermiona. - Tačiau tai mums nelabai padėtų ieškoti 
Horokrusų, ar ne? - Hariui nieko netarus, ji karštai prabilo: - Hari, Ži- 
nau, jog tu labai nori keliauti į Godriko Daubą, bet man baisu... Baisu, 
kad vakar anie Mirties Valgytojai taip lengvai mus surado. Kaip niekada 
jaučiu, kad turime vengti vietos, kur palaidoti tavo tėvai, manau, Mirties 
Valgytojai tavęs ten tik ir laukia. 

— Ne tik dėl kapų, - pasakė Haris, nežiūrėdamas į ją. - Vestuvėse 
Mjurijelė kai ką šnekėjo apie Dumbldorą. Noriu sužinoti tiesą... 

Ir jis papasakojo Hermionai viską, ką buvo girdėjęs iš Mjurijelės. 
Hermiona išklausiusi tarė: 

— Hari, aš, aišku, suprantu, kodėl tai tave nuliūdino... 

— Nė kiek nenuliūdino, - sumelavo jis, - man tik norisi Žinoti, tiesa 
ar melas, kad jis... | 

— Hari, nejau manai, kad tokia tulžinga senė kaip Mjurijelė ar Rita Ne- 
pasėda kalba tiesą? Kaip gali jomis tikėti? Tu juk pažinojai Dumbldorą! 

— Man taip atrodė, - sumurmėjo jis. 

- Betgi Žinai, kiek buvo tiesos Ritos rašliavoje apie tave! Doudžas gerai 
sako: neleisk, kad šitie žmonės suteptų Dumbldoro atminimą. 

Jis nusisuko slėpdamas apmaudą. Štai ir vėl: pats pasirink, kuo tikėti. 
Ojis nori tiesos. Kodėl visi taip nusistatę prieš jo pastangas tą tiesą rasti? 

— Gal einam į virtuvę? - patylėjusi pasiūlė Hermiona. - Pasiieškoti ko 
nors valgomo? 

Jis nenoromis sutiko ir paskui ją išėjo į laiptinę, kur buvo dar vienos 
durys. Jos buvo smarkiai subraižytos po nedidele lentele su užrašu, 
kurios jis pirma patamsyje nepastebėjo. Jis sustojo perskaityti lentelės. 
Tokį pompastišką ranka dailiai išvedžiotą užrašą ant savo miegamojo 
durų būtų galėjęs pasikabinti Persis Vizlis. 


Neikite, 
jeigu jūsų aiškiai nepakvietė 
Regulas Arkturas Blekas. 


Harį užplūdo jaudulys, nors jis ne iš karto suvokė priežastį. Dar kartą 
perskaitė įspėjimą. Hermiona jau buvo aukštu žemiau. 

— Hermiona, - pašaukė jis tokiu ramiu balsu, jog; pats nustebo, - grįžk čia. 

— Kas yra? 

— R. A. B. Man rodos, jau Žinau, kas jis. 

Hermiona aiktelėjusi puolė atgal. 

— Mamos laiške radai? Bet aš nemačiau... 

Haris papurtė galvą ir parodė į Regulo lentelę. Perskaičiusi ji taip 
suspaudė jam ranką, kad Haris susiraukė. 

— Sirijaus brolis? 

— Jis buvo Mirties Valgytojas. Sirijus man apie jį pasakojo: jis prie jų 
prisidėjo labai jaunas, paskui pabūgęs norėjo išstoti - ir jie jį nužudė. 

— Viskas aišku! — susijaudino Hermiona. - Kadangi buvo Mirties 
Valgytojas, galėjo prieiti prie Voldemorto, o jei nusivylė juo, panoro jį 
nuversti! į 

Paleidusi Hario ranką, Hermiona persisvėrė per turėklus ir ėmė 
šaukti: 

— Roni! Roni! Greičiau ateik! 

Netrukus pasirodė Ronis su lazdele rankoje. 

— Ko reikia? Jei vėl masinis vorų antplūdis, pirma noriu papus- 
ryčiauti... 

Hermiona tylėdama parodė į duris. Ronis perskaitęs susiraukė. 

— Vadinasi, tai buvo Sirijaus brolis, ar ne? Regulas Arkturas... Regulas... 
R. A. B.! Medalionas... nejau manot, kad... 

- Išsiaiškinkime, - tarė Haris ir pastūmė duris, bet jos buvo užrakintos. 
Hermiona nukreipė į rankeną lazdelę. 

— Alohomora! 

Klaktelėjo užraktas, durys atsivėrė. 

Dairydamiesi jie peržengė slenkstį. Regulo miegamasis buvo kiek 
mažesnis už Sirijaus, nors irgi išlaikęs buvusios didybės žymes. Sirijus 
visaip stengėsi pabrėžti, kad yra kitoks negu visa šeima, o Regulas prie- 
šingai — viskuo skelbė savo priklausymą jai. Lova, sienos ir langai švietė 
skaisčiai žalia ir sidabrine Klastūnyno spalvomis. Ant sienos virš lovos 
buvo stropiai nupieštas Blekų šeimos herbas su devizu: Toujours pur, 
„Visada švarus“. Po juo buvo apdriskęs koliažas iš suklijuotų pageltusių 
laikraščių iškarpų. Hermiona nuėjo pasižiūrėti jų. 

— Viskas apie Voldemortą, - pasakė ji. - Regulas, matyt, jį garbino dar 
gerokai prieš prisidėdamas prie Mirties Valgytojų. 

Ji atsisėdo paskaitinėti iškarpų. Pakilo dulkių debesėlis. Haris pa- 
stebėjo fotografiją - rėmeliuose vaipėsi ir mojavo kažkokia Hogvartso 
kvidičo komanda. Priėjęs arčiau pamatė ant žaidėjų krūtinių spindint 
gyvates - Klastūnynas! Iš karto atpažino berniuką, sėdintį pirmos eilės 
viduryje - Regulas. Tokie patys kaip brolio tamsūs. plaukai ir išdidi 
laikysena, nors jis buvo kiek žemesnis, smulkesnis už Sirijų ir ne toks 
gražus. | 

- Jis buvo gaudytojas, - pasakė Haris. 

— Ką? - atsainiai paklausė Hermiona, įsigilinusi į iškarpas apie Vol- 
demortą. 

— Sėdi pirmos eilės viduryje, gaudytojo vietoje... Ai, nesvarbu, - burb- 
telėjo Haris, pamatęs, kad niekas jo nesiklauso. Ronis kniūbsčias tyri- 
nėjo, kas yra po spinta. Dairydamasis galimos slaptavietės, Haris nuėjo 
prie rašomojo stalo. Bet ir vėl kažkas jau buvo juos pralenkęs. Stalčiai 
suversti, dulkės išjudintos, nors juose nieko įdomaus nebuvo: sudilusios 
plunksnos, negailestingai išpurtyti pasenę vadovėliai, šviežiai sudaužy- 
lipniu skysčiu. 

— Yra lengvesnis būdas, - tarė Hermiona, pamačiusi, kaip Haris į 
džinsus valosi rašaluotus pirštus. Kilstelėdama lazdelę ištarė: - Accio 
medalioną! 

Nieko. Ronis, čiupinėdamas portjeros klostes, atrodė nusivylęs. 

— Vadinasi, jo čia nėra? 

— Na, gali ir būti, bet apsaugotas prieškeriais, - atsakė Hermiona. - Ke- 
rais, trukdančiais jį magiškai prisišaukti. 

— Panašiai Voldemortas buvo užkerėjęs akmens dubenį toje oloje, 
tarė Haris, prisiminęs, kaip negalėjo burtažodžiu atsivaryti netikrojo 
medaliono. 

— Kaipgi tada mes jį rasime? —- paklausė Ronis. 

— Ieškosime rankomis, - atsakė Hermiona. 

— Gera mintis, - kandžiai pagyrė Ronis, užversdamas akis, ir toliau 
tikrino portjeros klostes. 

Jie daugiau kaip valandą šukavo visą kambarį, bet pagaliau turėjo 
pripažinti, kad medaliono jame nėra. 

Saulė jau buvo patekėjusi, jos šviesa apakino net pro apdulkėjusius 
laiptinės langus. 

— Vis dėlto jis gali būti kur nors šiuose namuose, - užsispyrusi pasakė 
Hermiona, kai jie lipo laiptais žemyn: Hariui su Roniu prarandant viltį, 
ji, atrodo, tik dar atkakliau troško ieškoti. - Nesvarbu, jis sunaikino jį ar 
ne, tikriausiai norėjo jį paslėpti nuo Voldemorto, tiesa? Prisiminkite visus 
baisius dalykus, kurių turėjome atsikratyti, kai praėjusį kartą čia buvo- 

me. Laikrodį, į visus šaudžiusį varžtais, ir seną apsiaustą, kuris bandė 
pasmaugti Ronį. Regulas galėjo juos palikti norėdamas apsaugoti vietą, 
kur paslėptas medalionas, nors mes nesupratome tuo... tuo... 

Haris ir Ronis pažvelgė į ją. Ji stovėjo apstulbusi, lyg užkerėta Užmar- 
šinimo kerais, žvelgdama nežinia kur. 

— Tuo laiku, - sukuždėjo ji. 

— Kas nors ne taip? —- paklausė Ronis. 

— Juk medalionas buvo. 

— Ką? - vienu balsu paklausė Ronis ir Haris. 

— Svetainės spintelėje. Niekas negalėjo jo atidaryti. Ir mes... mes... 

Hariui krūtinę užgulė toks sunkumas, lyg į skrandį būtų įkritusi 
plyta. Jis prisiminė: tas daiktelis buvo ir jam pakliuvęs į rankas, kai visi 
iš eilės mėgino jį atidaryti. Paskui jie įmetė jį į šiukšlių maišą kartu su 
Karpų luobo milteliais ir muzikine dėžute, nuo kurios melodijos visus 
ėmė miegas... 

— Padaras tada nukniaukė iš ten daugybę daiktų, - pasakė Haris. Tai 
buvo vienintelė galimybė, paskutinė menkutė jiems likusi viltis, ir jis 
ketino laikytis jos įsikibęs iš paskutiniųjų. - Virtuvės indaujoje turėjo 
visą sandėlį. Eime. 

Jis nulėkė laiptais šokinėdamas per dvi pakopas, kiti dundėjo iš 
paskos. Jiems lekiant pro šalį, nuo triukšmo pabudo Sirijaus motinos 
portretas hole. 

— Bjaurybės! Purvakraujai! Pašlemėkai! - šaukė ji pavymui, kai jie 
nukurnėjo žemyn, į virtuvę pusrūsyje, ir užtrenkė duris. 

Nučiuožęs per kambarį, Haris staigiai sustojo prie Padaro indaujos, 
atplėšė dureles. Stalčiuje, kur kadaise miegodavo namų elfas, buvo pa- 
laikių purvinų antklodžių lizdas, bet jame nebespindėjo Padaro išgelbėti 
blizgučiai. Ant jų gulėjo tik sena knyga - „Burtininkų aristokratijos ge- 
nealogija“. Negalėdamas patikėti savo akimis, Haris ištraukė antklodes, 
papurtė jas. Iškrito pastipusi pelė, liūdnai nusirito per grindis. Haris 
dejuodamas susmuko ant virtuvės kėdės, Hermiona užsimerkė. 

— Dar ne viskas prarasta, - tarė Haris ir garsiai pašaukė: - Padare! 

Garsus trakštelėjimas, ir priešais šaltą tuščią židinį iš niekur išdygo 
namų elfas, kurį Haris taip nenoriai buvo paveldėjęs iš Sirijaus: mažutis 
žmogeliukas apdribusiais baltais žandais ir šikšnosparnio ausimis, pri- 
žėlusiomis žilų plaukų. Jis tebevilkėjo tuo pačiu nešvariu skuduru kaip 
ir tada, kai Haris pirmą kartą jį išvydo, ir niekinamas žvilgsnis, kuriuo 
jis pasveikino Harį, rodė, kad jo požiūris į šeimininko pasikeitimą irgi 
liko toks pat. 

— Šeimininke, - sukvarkė Padaras varlės balsu ir iki žemės lenkdamasis 
sumurmėjo savo keliams: - Sveikinu sugrįžusį į senuosius mano ponios 
namus kartu su kraujo išdaviku Vizliu ir Purvakrauje... 

— Aštau draudžiu žmones vadinti kraujo išdavikais ir Purvakraujais, — 
subarė jį Haris. Padaras su nosimi it kiaulės šnipas ir krauju pasruvusio- 
mis akimis jam būtų buvęs atkarus savaime, net jei nebūtų Voldemortui 
išdavęs Sirijaus. — Turiu tau klausimą, —- pasakė Haris tankiai plakančia 
širdimi. — Privalai duoti teisingą atsakymą. Aišku? 

— Taip, šeimininke. - Padaras vėl žemai nusilenkė. Haris matė, kaip 
be garso kruta jo lūpos, matyt, tardamos uždraustus įžeidimus. 

— Prieš dvejus metus, - tarė Haris, o širdis skaudžiai daužėsi į šon- 
kaulius, — svetainėje viršuje buvo didelis auksinis medalionas. Mes jį 
išmetėme. Ar jį pavogei ir parsitempei atgal? 

Valandėlę Padaras tylėjo, paskui atsitiesė ir, žiūrėdamas Hariui į akis, 
atsakė: 

— Taip. 

— Kurgi jis? - nudžiugęs paklausė Haris. Ronis su Hermiona irgi 
apsidžiaugė. 

Padaras užsimerkė tarsi negalėdamas matyti jų nusivylimo, kurį turėjo 
sukelti jo atsakymas. | 

— Prapuolė. 

— Prapuolė? - kaip aidas pakartojo Haris. Džiaugsmas išblėso. - Kaip 
suprasti - prapuolė? 

Elfas sudrebėjo, susvyravo. 

— Padare, - griežtai tarė Haris, - aš įsakau tau... 

— Mandangas Flečeris, - kietai užsimerkęs sukvarkė elfas. - Mandan- 
gas Flečeris viską pavogė: panelės Belos ir panelės Cisės paveikslus, mano 
ponios pirštinaites, pirmojo laipsnio Merlino ordiną, taures su šeimos 
herbu ir... ir... - Padaras gaudė orą, jo įdubusi krūtinė tankiai kilnojosi, 
staiga jis plačiai atsimerkė ir šiurpulingai sužviegė: - Ir medalioną, ponai- 
čio Regulo medalioną! Padaras nusikalto, Padaras neįvykdė įsakymo! 

Haris reagavo žaibiškai: Padarui siekiant židinyje stovinčio žarsteklio, 
jis šoko ant elfo ir parbloškė jį. Hermionos klyksmas susiliejo su Padaro 
riksmu, bet Haris perrėkė juos abu: 

— Padare, įsakau nejudėti! 

Pajutęs, kad elfas sustingsta, paleido jį. Padaras nekrutėdamas tysojo 
ant šaltų akmeninių grindų, iš jo įdubusių akių bėgo ašaros. 

— Hari, paleisk jį! - sušnibždėjo Hermiona. 

— Kad pritvotų save žarstekliu? — atkirto Haris, klaupdamasis šalia 
elfo. - Net nemanau. Gerai, Padare, man reikia tiesos: iš kur žinai, kad 
medalioną pavogė Mandangas Flečeris? 

— Padaras jį matė! -suaimanavo elfas. Ašaros upeliais tekėjo per knys- 
lę į žabtus, pilnus papilkusių dantų. - Padaras matė, kaip jis išlindo iš 
Padaro spintos apsikrovęs Padaro lobiais. Padaras liepė vagišiui sustoti, 
bet Mandangas Flečeris nusikvatojo ir... ir pabėgo... 

— Tu pasakei, kad medalionas „ponaičio Regulo“, - tarė Haris. - Kodėl? 
Iš kur jis atsirado? Kaip atiteko Regului? Padare, sėskis ir papasakok 
viską, ką žinai apie tą medalioną ir Regulą! 

Elfas atsisėdo, susirietė, įkniaubė ašarotą snukelį tarp kelių ir linguo- 
damas pirmyn atgal prabilo slopiu balsu, bet tylioje ir gaudžioje virtuvėje 
žodžiai skambėjo aiškiai. 

— Ponaitis Sirijus pabėgo, laimingos kelionės, nes buvo blogas berniu- 
kas, neklaužada, skaudindavęs mano poniai širdį. Tačiau ponaitis Regulaš 
nepamynė šeimos garbės, žinojo, kas dera Blekų vardui ir kraujui. Ne 

vienus metus jis kalbėjo apie Tamsos Valdovą, kuris išves iš pogrindžio 
Tamsos burtininkus valdyti Žiobarų ir Žiobarų kilmės burtininkų... Kai 
jam sukako šešiolika, ponaitis Regulas prisidėjo prie Tamsos Valdovo. Jis 
taip didžiavosi, taip didžiavosi, taip džiaugėsi galėdamas jam tarnauti... 
Ir vieną kartą po metų ponaitis Regulas atėjo į virtuvę aplankyti Padaro. 
Ponaitis Regulas visad mėgo Padarą. Ir ponaitis Regulas pasakė... pasa- 
kė... - Elfas ėmė linguoti dar greičiau. - Jis pasakė, kad Tamsos Valdovui 
reikia elfo. 

— Voldemortui prisireikė elfo? - pakartojo Haris, pažvelgdamas į Ronį 
ir Hermioną. Tie irgi nustebo. 

- Otaip, - sudejavo Padaras. - Ir ponaitis Regulas pasiūlė jam Padarą. 
Garbė, sakė ponaitis Regulas, garbė jam ir Padarui, ir Padaras privalo vyk- 
dyti visus Tamsos Valdovo įsakymus ir paskui... paskui grįžti namo. 

Padaras dar smarkiau įsisiūbavo, 0 jo šnopavimas virto kūkčiojimu. 

— Taigi Padaras išėjo pas Tamsos Valdovą. Tamsos Valdovas nesakė 
Padarui, kąjie darys, bet nusigabeno Padarą į olą prie jūros. Tos olos gale 
buvo didelis juodas ežeras... 

Hariui pašiurpo sprandas. Gergždžiantis Padaro balsas jį pasiekė 
tarsi per tamsų vandenį. Ir jis viską išvydo taip aiškiai, lyg pats būtų 
ten buvęs. 

— Ten buvo valtis... 

Na, aišku, kad buvo valtis, Haris žinojo tą valtį, vaiduokliškai 
pažaliavusią, nedidelę, užkerėtą taip, kad ji paimtų tik burtininką ir 
jo auką ir nuneštų į salą ežero vidury. Vadinasi, šitaip Voldemortas 
išbandė Horokrusą saugančius kerus: pasiskolinęs nieko nevertą bū- 
tybę, namų elfą... 

— Saloje buvo du... dubuo, pilnas eliksyro. Tam... Tamsos Valdovas 
privertė Padarą jį gerti. 

Elfas tirtėjo kaip epušės lapelis. 

— Padaras ėmė gerti ir gerdamas matė baisius dalykus. Padarui degė 
viduriai. Padaras šaukėsi Regulo, kad jį išgelbėtų, šaukėsi ponios Blek, 

tačiau Tamsos Valdovas tik juokėsi. Jis privertė Padarą išgerti visą eliksy- 
rą. Tada į tuščią dubenį įmetė medalioną... Ir vėl pripildė eliksyro. Tada 
Tamsos Valdovas išplaukė palikęs Padarą saloje vieną... 

Haris taip ir matė, kaip tai įvyko. Matė, kaip tamsoje išnyksta baltas 
gyvatiškas Voldemorto veidas, raudonos žiaurios akys, įsmigusios į be- 
siraitantį iš skausmo elfą, mirsiantį tuoj tuoj, kai tik jis pasiduos nežmo- 
niškam troškuliui, kurį aukai sukelia eliksyras... Ir čia Hario vaizduotė 
sustojo, nes jis neįsivaizdavo, kaip Padaras išsigelbėjo. 

— Padarui reikėjo vandens, jis prišliaužė prie salos krašto ir atsigėrė 
iš juodojo ežero... Rankos, negyvos rankos, išlindo iš ežero ir Padarą 
įtraukė gelmėn... 

— Kaip tu pabėgai? - pašnibždomis paklausė Haris. 

Padaras pakėlė savo grasią galvą ir pažvelgė į Harį didžiulėmis krauju 
pasruvusiomis akimis. 

— Ponaitis Regulas įsakė Padarui grįžti, - atsakė jis. 

— Žinau. Bet kaip tu pabėgai nuo Žemesniųjų formų? 

Padaras, atrodo, nesuprato klausimo. 

— Ponaitis Regulas įsakė Padarui grįžti, - pakartojo elfas. 

— Žinau, bet... 

— Hari, juk akivaizdu, - įsiterpė Ronis. - Jis... išnyko oru! 

Bet... oru negalima buvo nei patekti į tą olą, nei išjos išvykti, - pasakė 
Haris, - antraip Dumbldoras... 

- Elfų magija ne tokia kaip burtininkų, aišku? — tarė Ronis. - Žinok, 
mes negalime oru iškeliauti iš Hogvartso ar parvykti į jį, o elfai gali. 

Tyla. Haris apmąstė ką išgirdęs. Kaip Voldemortas galėjo padaryti 
tokią klaidą? Jo mintis nutraukė ledinis Hermionos balsas: 

— Na, aišku - Voldemortas, kaip ir visi grynakraujai, laikantys juos 
gyvuliais, nesiteikė pasidomėti namų elfo gyvenimu. Jam ir į galvą ne- 
atėjo, kad namų elfai gali turėti magiškų galių, kurių neturi jis. 

— Namų elfui šeimininko žodis - įstatymas, - bambėjo Padaras. - Pa- 
darui liepta grįžti namo, Padaras ir grįžo... 

— Vadinasi, tu padarei, kaip buvai lieptas? - švelniai tarė Hermio- 
na. - Taigi nenusižengei! 

Padaras linktelėjo dar smarkiau linguodamas. 

- Ir kas gi atsitiko tau sugrįžus? — paklausė Haris. - Ką pasakė Regulas, 
kai papasakojai, kaip buvo? 

— Ponaitis Regulas labai susirūpino, labai susirūpino, - sukvarkė 
Padaras. - Ponaitis Regulas liepė Padarui slėptis ir niekur neiti iš namų. 
O tada... po kurio laiko... Ponaitis Regulas vieną naktį atėjo pas Padarą, 
gulintį indaujos stalčiuje. Ponaitis Regulas buvo keistas, visai ne toks kaip 
visada, Padaras matė, kad jam pasimaišęs protas... Jis paprašė Padarą 
nugabenti jį į tą olą, kurioje Padaras lankėsi su Tamsos Valdovu... 

Irjie iškeliavo. Haris taip ir matė juodu: persigandusį seną elfą ir liesą 
juodbruvą kvidičininką, tokį panašų į Sirijų... Padaras mokėjo atidaryti 
slaptą angą į požeminę olą, mokėjo iškelti valtelę. Dabar į salą, kurioje 
laukė nuodų dubuo, su juo plaukė jo numylėtasis Regulas... 

- Ir jis privertė tave išgerti eliksyrą? —- pasibaisėjo Haris. 

Bet Padaras papurtė galvą ir apsiverkė. Hermiona, kažką supratusi, 
staigiai užsidengė ranka burną. 

— Po... ponaitis Regulas iš kišenės išsiėmė medalioną, panašų į tą, kurį 
turėjo Tamsos Valdovas, - pasakojo Padaras, plūsdamas ašaromis. - Pa- 
davė Padarui ir liepė, kai dubuo ištuštės, sukeisti medalionus... 

Padaras nenumaldomai kūkčiojo, net sunku buvo suprasti, ką jis 
kalba. 

- Ir jis liepė... Padarui grįžti be jo. Ir liepė Padarui... namie niekad... 
nesakyti šeimininkei... ką jis padarė... ir sunaikinti pirmąjį medalioną. Ir 
jis išgėrė... visą eliksyrą... Padaras sukeitė medalionus... ir žiūrėjo, kaip... 
kaip ponaitis Regulas buvo... įtrauktas po vandeniu... ir... 

— O Padare! - aiktelėjo Hermiona, pati verkdama. Suklupusi šalia 
elfo bandė jį apkabinti. Jis beregint stryktelėjo ir atšoko nuo jos aiškiai 
pasibjaurėjęs. 

— Purvakraujė palietė Padarą, negalima, ką jis pasakys šeimininkei? 

— Sakiau, kad negirdėčiau žodžio „Purvakraujė“! - sušuko Haris, bet 
elfas jau pats save nubaudė: griuvo ant grindų ir ėmė daužyti kaktą į 
akmenį. 

— Neleisk jam, neleisk! - šaukė Hermiona. - Oi, negi nematai, kokia 
žiauri elfų klusnumo taisyklė? 

— Padare, liaukis, liaukis! - suriko Haris. 

Elfas nurimo, gulėjo ant grindų šnopuodamas, drebėdamas ir apsi- 
snarglėjęs, blyškioje kaktoje jau švietė gumbas, ašarų pilnos akys buvo 
užtinusios ir raudonos. Haris nebuvo regėjęs kito tokio apgailėtino 
padaro. 

— Taigi parnešei medalioną namo, - negailestingai tarė jis, pasiryžęs 
išgirsti visą istoriją. - Ir bandei jį sunaikinti? 

— Kad ir ką Padaras darė, jokios žymelės, - sudejavo elfas. - Padaras 
mėgino viską, viską, ką mokėjo, bet niekas, niekas neveikė... Dangtelis 
buvo uždarytas neregėtai galingais kerais, Padaras neabejojo, kad norint 
tą daiktą sunaikinti reikia jį atidaryti, bet jis neatsidarė... Padaras save 
baudė, vėl bandė ir vėl save baudė. Padaras negalėjo įvykdyti įsakymo, 
Padaras nepajėgė sunaikinti medaliono! O ponia nerado vietos iš siel- 
varto, kad dingo ponaitis Regulas, bet Padaras negalėjo pasakyti, kas 
atsitiko, ne, nes ponaitis Regulas buvo... buvo uždraudęs kam nors iš 
šeimos... sakyti, kas atsitiko oloje, 

Padaras taip ėmė sriūbauti, jog nieko nebegalėjai suprasti. Hermionos 
skruostais irgi bėgo ašaros, bet ji nebedrįso Padaro paliesti. Net Ronis, 
niekad nemėgęs Padaro, sunerimo. Haris atsitūpęs pakraipė galvą - kaž- 
kas ne taip. 

— Aš tavęs nesuprantu, Padare, - pagaliau tarė jis. - Voldemortas norėjo 
tave nužudyti, Regulas mirė bandydamas sunaikinti Voldemortą, ir tu 
vis tiek su džiaugsmu išdavei Voldėmortui Sirijų? Nulėkei pas Narcisą 
ir Belatriks, per jas perdavei žinią Voldemortui... 

— Hari, Padaras mąsto kitaip, - pasakė Hermiona, nusibraukdama 
ašaras. - Jis vergas, namų elfai pripratę, kad sujais netikusiai, netgi Žiau- 

riai elgiamasi. Tai, ką Voldemortas padarė Padarui, buvo beveik įprastas 
elgesys. Ką tokiam elfui kaip Padaras reiškia burtininkų tarpusavio karai? 
Jis ištikimas žmonėms, kurie jam geri, ponia Blek, matyt, jam ir buvo 
gera, o Regulas - tikrai, tad jis ir tarnavo jiems, mėgdžiojo jų įsitikinimus. 
Žinau, ką nori pasakyti, - pertraukė ji beprasižiojantį Harį. - Kad Regulas 
pakeitė savo pažiūras. Tačiau Padarui jis to nepaaiškino, tiesa? Ir aš, man 
atrodo, žinau kodėl. Padaras ir Regulo šeima buvo saugesni laikydamiesi 
gryno kraujo linijos. Regulas stengėsi visus juos apsaugoti. 

- Sirijus... 

— Sirijus su Padaru elgėsi baisiai, Hari, nežiūrėk taip, pats Žinai, jog 
tiesa. Kai Sirijus čia apsistojo, Padaras ilgai buvo gyvenęs vienui vienas, 
tikriausiai pasiilgęs bent lašelio meilės. Neabejoju, kad „panelė Cisa“ ir 
„panelė Bela“ Padarui buvo meilios, štai jis ir išklojo joms viską, ką jos 
norėjo žinoti. Seniai sakau, kad burtininkams atsirūgs jų elgesys su namų 
elfais. Na, Voldemortui jau atsirūgo... ir Sirijui. 

Haris nerado kuo atsikirsti. Žiūrėdamas į kūkčiojantį Padarą prisiminė 
Dumbldoro žodžius kelios valandos po Sirijaus mirties: „Aš nemanau, 
kad Sirijus kada nors laikė Padarą būtybe, turinčia žmogaus jausmų.“ 

— Padare, - po valandėlės prabilo Haris, - kai panorėsi, eee... prašom 
sestis. 

Tik po kelių minučių Padaras liovėsi kūkčioti ir žagsėti. Tada atsisėdo 
kumščiais trindamasis akis kaip vaikas. 

— Padare, noriu tave kai ko paprašyti, - tarė Haris, žvilgsniu kreipda- 
masis į Hermioną pagalbos: jis norėjo įsakyti švelniai, tačiau ir taip, kad 
būtų aišku, jog tai įsakymas. Tačiau pasikeitęs jo tonas sulaukė Hermionos 
pritarimo - ji drąsinamai nusišypsojo. 

— Padare, prašau tave suieškoti Mandangą Flečerį. Mums reikia suži- 
noti, kur yra ponaičio Regulo medalionas. Tai labai svarbu. Mes norime 
užbaigti ponaičio Regulo pradėtąjį darbą, norime... aa... kad jo mirtis 
nebūtų veltui. 

Padaras nuleido kumščius ir pakėlė akis į Harį. 

— Surasti Mandangą Flečerį? — sukvarkė jis. 

— Ir atvesti jį į Grimaldžio aikštę, - patikslino Haris. - Kaip manai, ar 
galėsi tai padaryti dėl mūsų? 

Kai Padaras linktelėjęs atsistojo, Hariui staiga toptelėjo viena mintis. 
Jis išsitraukė Hagrido dovanotą maišelį ir išėmė netikrą Horokrusą, pa- 
dirbtąjį medalioną, į kurį Regulas buvo įdėjęs raštelį Voldemortui. 

— Padare, imk jį, - pasakė Haris, įsprausdamas elfui delnan meda- 
lioną. - Jis priklausė Regului, ir, manau, Regulas norėtų, kad jį turėtum 
kaip dėkingumo ženklą už... 

— Persistengei, drauguži, - tarė Ronis, kai elfas, žvilgtelėjęs į medalio- 
ną, sustugo iš sielvarto bei netikėtumo ir vėl plojosi ant grindų. 

Beveik pusvalandį jie ramino Padarą, taip priblokštą garbės būti 
apdovanotam Blekų šeimos relikvija, kad jis net nepajėgė stovėti. Kai 
pagaliau įstengė žengti keletą žingsnių, visi palydėjo jį prie jo stalčiaus, 
kur jis susuko medalioną į purvinas antklodes, ir patikino, kad jo nesant 
dovanos saugumas bus svarbiausias jų rūpestis. Tada jis žemai nusilen- 
kė Hariui ir Roniui, netgi nerangiai kryptelėjo Hermionos pusėn, kas 
turėjo reikšti bandymą pagarbiai atsisveikinti, ir garsiai trakštelėdamas 
išnyko oru. 


VIENUOLIKTAS SKYRIUS 


Kyšis 


Jeigu jau Padarui pavyko pasprukti iš Žemesniosiomis formomis 
knibždančio ežero, Haris neabejojo, kad sučiupti Mandangą Flečerį jam 
prireiks daugių daugiausia kelių valandų, todėl visą rytą slankiojo po 
namus nenustygdamas iš nekantrumo. Tačiau Padaras negrįžo nei rytą, 
nei vakare. Sutemus Harį užplūdo nerimas ir neviltis, nuotaikos nega- 
lėjo pataisyti ir vakarienė vien papelijusi duona, kurią Hermiona veltui 
mėgino pagerinti nesėkminga transfigūracija. 

Padaras negrįžo nei kitą dieną, nei dar kitą. Tačiau aikštėje priešais 
dvyliktą numerį pasirodė du apsiaustais apsigaubę vyriškiai ir išstovėjo 
visą vakarą žiūrėdami į jiems nematomo namo pusę. 

— Garantuotai Mirties Valgytojai, - tarė Ronis. Visi trys stovėjo prie sve- 
tainės lango ir stebėjo vyrus. — Kaip sakai, ar jie žino, kad mes čia esame? 

— Nemanau, - atsakė Hermiona, bet išsigando. - Antraip jie būtų 
pasiuntę čia Sneipą, ar ne? 

— O galjis čia buvo, bet Ruknos kerai užrišo jam liežuvį? - paklausė 
Ronis. 

— Taip, - tarė Hermiona, —nes šiaip jis šitiems stypsotojams būtų pra- 
nešęs, kaip čia patekti, ar ne? Bet jie tikriausiai seka, ar nepasirodysime 
mes. Juk jie žino, kad šis namas yra Hario nuosavybė. 

— Kaipgi jie... - prabilo Haris. 

— Nepamiršk, jog burtininkų testamentus tikrina Ministerija. Jie žino, 
kad Sirijus tau paliko šiuos namus. 

Dėl Mirties Valgytojų stypsojimo nuotaika Grimaldžio dvyliktame 
numeryje pasidarė dar slogesnė. Ponui Vizliui pasiuntus Gynėją, iš pasau- 

lio anapus Grimaldžio dvylika sienų daugiau jie neišgirdo nė žodelio, ir 
įtampa ėmė atsiliepti savijautai. Suirzęs, vietos nerandantis Ronis įprato 
kišenėje Žaisti Deliuminatoriumi. Tai ypač pykdė Hermioną - nusiteikusi 
laukiant Padaro išstudijuoti „Bardo Bidlio poringes“, ji negalėjo pakęsti, 
kad lempos čia užgęsta, čia įsižiebia. 

— Ar tu pagaliau nustosi! - suriko ji, Padarui nepasirodžius ir trečią 
vakarą, kai iš kambario vėl buvo išsiurbta šviesa. 

— Atsiprašau! - burbtelėjo Ronis ir spragtelėdamas Deliuminatoriumi 
grąžino šviesą. — Pats nejaučiu. 

— Ar negali susirasti kokio naudingo užsiėmimo? 

— Kokio? Gal skaityti vaikiškas pasakas? 

— Roni, šią knygą man paliko Dumbldoras... 

— O man paliko Deliuminatorių, gal aš ir turiu juo naudotis! 

Nepakęsdamas jų niautynių, Haris nepastebėtas išslinko. Nulipo apa- 
čion į virtuvę, tenjis dažnai užeidavo, nes neabejojo, kad Padaras gali pa- 
sirodyti kaip tik virtuvėje. Bet lipdamas laiptais jis išgirdo beldimą į lauko 
duris, paskui sudžerškėjo metaliniai užraktai, subrazdėjo grandinė. 

Haris pajuto, kaip įsitempė kiekvienas nervas; išsitraukęs lazdelę, 
jis pasitraukė į šešėlius šalia namų elfų galvų ant sienų ir ėmė laukti. 
Atsivėrė durys, jis išvydo apšviestos aikštės kamputį, tada į holą įlindo 
apsisiautusi figūra ir durys užsidarė. Įsibrovėlis žengė pirmyn, ir Ruknos 
balsas paklausė: 

— Severas Sneipas? — Holo gale pakilo pilkas pavidalas ir pralėkė pro 
šalį iškėlęs negyvą ranką. 

— Ne aš tave nužudžiau, Albai, - tarė ramus balsas. 

Trenkė kerai, pilkasis pavidalas vėl sprogo paskleisdamas tirštą dulkių 
debesį, kuriame paskendo atėjusysis. 

Haris nukreipė lazdelę į debesiės vidurį. 

— Nejudėk! 

Jis buvo pamiršęs ponią Blek - jam surikus ją slepianti uždanga pra- 
siskleidė ir ji padūko rėkti: 

— Purvakraujai ir išgamos, teršiantys mano namus... 

Laiptais atlėkė Ronis su Hermiona, irgi nukreipę lazdeles į nepažįs- 
tamąjį, stovintį hole iškeltom rankom. 

— Pataupykit ugnį, čia aš, Remas! 

— Ačiū Dievui, - atsiduso Hermiona ir nukreipė lazdelę į ponią Blek — 
užuolaida triukšmingai susiglaudė, stojo tyla. Ronis taip pat nuleido 
lazdelę, bet Haris - ne. 

— Pasirodyk! - šūktelėjo jis. 

Lubinas žengė artyn iškėlęs rankas, pasiduodamas. 

— Aš esu Remas Lubinas, vilkolakis, kartais vadinamas Svajokliu, vie- 
nas keturių Plėšiko plano kūrėjų, vedęs Nimfadorą, visų vadinamą Tonks, 
ir aš tave išmokiau iššaukti Gynėją, Hari, kuris yra elnio pavidalo. 

— Na, gerai, - nuleido lazdelę Haris, — bet juk turėjau patikrinti, ar ne? 

— Kaip apsigynimo nuo juodosios magijos mokytojas, visai sutinku, 
kad turėjai patikrinti. Roni, Hermiona, negerai, kad taip greitai nulei- 
džiate ginklą. 

Jie atbėgo pas jį. Susisupęs storu juodu kelioniniu apsiaustu, jis atrodė 
pavargęs, bet džiaugėsi juos matydamas. 

— Vadinasi, Severas nesirodo, ką? - paklausė jis. 

— Ne, - atsakė Haris. - Kokia padėtis? Visi saugūs? 

— Taip, - patvirtino Lubinas, - bet visi esame sekami. Aikštėje stovi 
pora Mirties Valgytojų... 

— Mes žinome. 

— Turėjau nusileisti tiksliai ant viršutinės lauko laiptų pakopos, kad 
jie manęs nepamatytų. Jie, matyt, nežino, kad jūs čia, antraip būtų iš- 
kvietę pastiprinimą. Visos vietos, kuo nors susijusios su tavimi, Hari, 
yra sekamos. Lipam apačion, turiu daug naujienų ir noriu išgirsti jūsų 
nuotykius išvykus iš Landynės. 

Jie nulipo į virtuvę, Hermiona mostelėjo lazdele krosnies pusėn. Iškart 
suliepsnojo ugnis, jaukiai nušvietė akmenines sienas, sumirguliavo ant 
ilgo medinio stalo. Lubinas iš apsiausto kišenės ištraukė keletą pasukų 
punšo butelaičių, ir jie visi susėdo. 

— Būčiau atsiradęs čia prieš tris dienas, bet reikėjo atsikratyti mane 
sekusiu Mirties Valgytoju, - prabilo Lubinas. - Taigi jūs čia atkakote 
tiesiai iš vestuvių? 

— Ne, - atsakė Haris. - Prieš tai mes vienoje Totenhem Kort Roudo 
kavinėje susidūrėme su dviem Mirties Valgytojais. 

Apstulbęs Lubinas išpylė sau ant krūtinės pusę butelio. 

— Ką?! 

Jie papasakojo, kaip viskas buvo. Lubinas pakraupo. 

— Bet kaip jie taip greitai jus rado? Neįmanoma susekti oru iškeliavusio 
žmogaus, nebent jį nutvertum tą akimirką, kai išnyksta! 

— Tačiau neatrodo, kad jie būtų šiaip sau vaikštinėję ta gatve, ar 
ne? - pasakė Haris. 

— Mes pamanėme, - nedrąsiai tarė Hermiona, - gal Haris kartais te- 
beturi Žymiklį? 

— Neįmanomas daiktas, - atsakė Lubinas. Ronis pasipūtė, o Haris 
pajuto palengvėjimą. - Be visa ko, jeigu jis tebeturėtų Žymiklį, jie žinotų, 
kad jis yra šiuose namuose, tiesa? Bet aš nesuprantu, kaip jie galėjo jus 
susekti Totenhem Kort Roude, štai dėl ko neramu, labai neramu. 

Jis atrodė susirūpinęs, tačiau dėl Hario šis klausimas galėjo palaukti. 

— Papasakok, kas ten darėsi mums išnykus, nieko nesame girdėję po 
to, kai Ronio tėtis pranešė, kad jo šeima saugi. 

— Na, mus išgelbėjo Kingslis, - pasakė Lubinas. - Jis įspėjo apie pavojų, 
todėl dauguma spėjo išnykti oru. 

— Kas atėjo - Mirties Valgytojai ar Ministerijos žmonės? — paklausė 
Hermiona. 

— Buvo ir tų, ir tų, dabar jie visi vienodi, - atsakė Lubinas. - Jų buvo 
keliolika, bet jie nežinojo, Hari, kad ten buvai ir tu. Artūras girdėjo kalbas, 
kad iš Skrimdžero buvo mėginta kankinimais išgauti, kur tu esi, paskui 
jis buvo nužudytas. Jeigu tai tiesa, vadinasi, jis tavęs neišdavė. 

Haris pažvelgė į Ronį ir Hermioną; jų veiduose atsispindėjo pa- 
dėka, kurią ir jis jautė. Niekad per daug nemėgo Skrimdžero, bet 

jei Lubinas sako tiesą, paskutiniu savo gyvenimo poelgiu ministras 
bandė apginti Harį. 

— Mirties Valgytojai iškratė visą Landynę, - pasakojo Lubinas. - Jie 
rado demoną, bet arti nelindo, paskui kelias valandas kamantinėjo vi- 
sus, kurie buvome likę. Jie norėjo ką nors sužinoti apie tave, Hari, bet, 
aišku, išskyrus Brolijos narius, niekas nė neįtarė, jog vestuvėse buvai ir 
tu. Išvaikę vestuves, Mirties Valgytojai, sulaukę daugiau bendrų, įsiveržė 
į visus namus šalyje, susijusius su Brolija. Ne, niekas nežuvo, - skubiai 
tarė jis, užbėgdamas už akių klausimui, - bet elgėsi jie Žiauriai. Sudegino 
Dedalo Diglio namus, tačiau, kaip žinote, jo namie nebuvo, ir Tonksų 
šeimą užbūrė Nukryžiavimo užkeikimu. Ir vis norėdami išsiaiškinti, kur 
tu iškeliavai iš jų namų. Jie liko sveiki ir gyvi - taip, sukrėsti, bet šiaip 
nieko blogo. 

— Mirties Valgytojai perėjo per visus gynybinius kerus? - paklausė 
Haris, prisiminęs, kokie jie buvo veiksmingi tą naktį, kai jis nudribo į 
Tonks tėvų sodą. 

— Hari, turi pagaliau įsisąmoninti, kad šiuo metu Mirties Valgytojų 
pusėje visa Magijos ministerijos galybė, - tarė Lubinas. - Jie gali naudoti 
žiauriausius kerus nebijodami, kad bus susekti ar suimti. Jie pralaužė 
visus gynybinius kerus, kokiais tik buvome apsitvėrę, o patekę vidun 
neslėpė savo tikslų. 

— Arjie kaip nors aiškina, kodėl žmones kankina bandydami sužinoti 
Hario buvimo vietą? - susijaudinusi paklausė Hermiona. 

— Na... - sutriko Lubinas. Ir išsitraukė sulankstytą „Magijos žinių“ nu- 
merį. - Štai. - Jis pastūmė laikraštį Hariui. — Vis tiek kada nors sužinosi. 
Tai jų dingstis persekioti tave. 

Haris ištiesino laikraštį. Pirmą puslapį puošė didžiulė jo fotografija. 
Jis perskaitė antraštę viršum jos. | 


IEŠKOMAS NORINT APKLAUSTI DĖL 
ALBO DUMBLDORO MIRTIES 

Ronis su Hermiona pasipiktinę ėmė šaukti, bet Haris tylėjo. Atstūmė lai- 
kraštį - skaityti nenorėjo, ir taip aišku, kas parašyta. Niekas, išskyrus tuos, 
kurie buvo bokšto viršūnėje, kai Dumbldoras žuvo, nežino, kas iš tiesų jį 
nužudė, o, kaip Rita Nepasėda ištrimitavo visam magijos pasauliui, iškart 
nukritus Dumbldorui Harį žmonės matė bėgantį iš įvykio vietos. 

— Atleisk, - burbtelėjo Lubinas. 

— Vadinasi, Mirties Valgytojai valdo ir „Magijos Žinias“? - įniršusi 
paklausė Hermiona. 

Lubinas linktelėjo. 

— Tačiau žmonės juk supranta, kas darosi? 

— Perversmas įvyko sklandžiai ir iš esmės tyliai, - tarė Lubinas. - Dėl 
Skrimdžero pateikta oficiali versija, kad jis atsistatydino. Jį pakeitė Pijus 
Bukagalvis, užkeiktas Valdymo užkeikimu. 

— Kodėl gi Voldemortas pats nepasiskelbė magijos ministru? - pa- 
klausė Ronis. 

Lubinas nusijuokė. 

— Jam to nereikia, Roni. Praktiškai jis ir yra ministras, tačiau ko jam 
sėdėti už stalo kabinete? Jo marionetė Bukagalvis rūpinasi visais eina- 
maisiais reikalais, tad Voldemortui laisvos rankos rodyti savo galią už 
Ministerijos sienų. Aišku, daugelis žmonių suvokė, kas atsitiko: per 
kelias dienas Ministerijos politika taip smarkiai pasikeitė, jog daug kas 
kuždasi, esą už viso to slypi Voldemortas. Tačiau svarbiausia ir yra, kad 
jie tik kuždasi. Niekas niekuo nepasitiki, bijo kalbėti tiesiai, mat, jeigu 
įtarimai pasitvirtins, nukentės jų šeimos. Taip, Voldemortas žaidžia labai 
gudriai. Jei būtų veikęs atvirai, galėjo kilti maištas; likęs su kauke sėja 
sąmyšį, netikrumą ir baimę. 

— Ar toks ryškus Ministerijos politikos pasikeitimas reiškia, kad bur- 
tininkų pasaulis nuteikiamas prieš mane, o ne prieš Voldemortą? - pa- 
klausė Haris. 

- Iš tiesų yra toks sumanymas, - tarė Lubinas, -irjis vykdomas meis- 
triškai. Dabar, kai Dumbldoras miręs, tu, Berniukas, Kuris Liko Gyvas, 

neabejotinai turėtum tapti viso pasipriešinimo Voldemortui simboliu. 
Tačiau darydamas užuominą, kad galbūt esi kaltas dėl senojo didvyrio 
mirties, Voldemortas ne tik paskyrė atpildą už tavo galvą, bet ir pasėjo 
abejones ir baimę tarp tų, kurie būtų tave gynę. 

- Ir Ministerija pradėjo žygį prieš Žiobarų kilmės burtininkus. 

Lubinas parodė į „Magijos žinias“. 

— Paskaityk antrame puslapyje. 

Hermiona atsivertė laikraštį bemaž taip pat pasidygėdama kaip ir 
tada, kai sklaidė „Juodžiausios magijos paslaptis“. 

— Žiobarų kilmės burtininkų registras, - ėmė skaityti ji balsiai. - Magijos 
ministerija atlieka vadinamųjų Žiobarų kilmės burtininkų tyrimą norėdama 
geriau suprasti, kaip jiems tapo prieinamos magijos paslaptys. 

Neseniai atlikti Paslapčių departamento tyrimai parodė, kad magiški suge- 
bėjimai gali būti perduodami tik burtininko burtininkui. Neturintys oficialių 
magiškomis galiomis pasižyminčių protėvių vadinamieji Žiobarų kilmės burti- 
ninkai magijos paslaptis veikiausiai yra pavogę arba išgavę prievarta. 

Ministerija pasiryžusi išrauti su šaknimis tokį magiškos galios pasisavinimą 
ir tam tikslui kviečia visus vadinamuosius Žiobarų kilmės burtininkus atvykt 
liudyti naujajai Žiobarų kilmės burtininkų registravimo komisijai. 

— Žmonės to neleis, - tarė Ronis. 

— Taijau vyksta, Roni, - pasakė Lubinas. - Mes čia kalbamės, o Žiobarų 
kilmės burtininkai jau semiami. 

— Tačiau kaip galima „pavogti“ magiškas galias? - stebėjosi Ronis. - Tai psi- 
chikos savybė, jei būtų galima ją pasivogti, nebūtų jokių Nevertėlių, tiesa? 

- Žinau, - tarė Lubinas. - Ir vis dėlto, jeigu negali įrodyti, jog bent 
vienas artimas giminaitis yra burtininkų kilmės, bus nuspręsta, kad tavo 
magiškos galios neteisėtos, ir būsi nubaustas. 

Pažvelgęs į Hermioną, Ronis tarė: 

— O jeigu gryno ir maišyto kraujo burtininkai prisiektų, kad koks 
nors Žiobarų kilmės burtininkas yra jų giminė? Aš visiems sakysiu, kad 
Hermiona - mano pusseserė... 

Hermiona spustelėjo Roniui ranką. 

— Ačiū, Roni, bet aš negaliu tau leisti... 

— Tu neturėsi kito pasirinkimo, - piktai tarė Ronis, griebdamas jai už 
rankos. — Aš tave išmokysiu mūsų šeimos genealogijos, kad klausinėjama 
nesipainiotum. 

Hermiona nelinksmai nusijuokė. 

— Roni, mes pabėgę kartu su Hariu Poteriu, ieškomiausiu šalyje žmo- 
gumi, todėl jokia giminystė nepadės. Jeigu grįžčiau į mokyklą, būtų kas 
kita. Ką Voldemortas planuoja dėl Hogvartso? - paklausė ji Lubiną. 

— Kiekvienas mažametis burtininkas ar raganaitė privalo mokytis 
Hogvartse, - atsakė jis. - Buvo paskelbta vakar. Tai permaina, nes iki 
tol nebuvo privaloma. Aišku, kone visi Britanijos burtininkai ir raganos 
yra baigę Hogvartsą, tačiau tėvai turėjo teisę mokyti vaikus ir namie 
arba, jei patinka, siųsti į užsienio mokyklas. Šitaip Voldemortas galės 
kontroliuoti visą burtininkų bendruomenę nuo mažumės. Be to, tai dar 
vienas būdas atsikratyti Žiobarų kilmės burtininkais: vaikai turės pateikti 
Kraujo pažymą, rodančią, kad Ministerija patvirtino jų kilmę, tik tada 
bus priimami į mokyklą. 

Hariui iš pykčio net bloga pasidarė - šiuo metu susijaudinę vienuo- 
likmečiai galbūt sėdi prie ką tik įsigytų kerėjimo knygų nenujausdami, 
kad jie niekada neregės Hogvartso, gal net ir savo šeimų. 

— Tai... tai... - sumurmėjo jis, nerasdamas žodžių perteikti siaubui, kurį 
pajuto išgirdęs tokią naujieną, bet Lubinas tyliai tarstelėjo: 

— Žinau. - Patylėjęs pridūrė: - Aš suprasiu, jeigu tu negalėsi patvirtinti 
mano žodžių, bet Brolijai atrodo, kad Dumbldoras tau pavedė kažkokią 
užduotį. 

— Taip, pavedė, - pasakė Haris. - Ronis ir Hermiona vyksta su manimi 
jos vykdyti. 

- Ar gali man pasakyti, kokia ta užduotis? 

Žvelgdamas į pirma laiko susenusį veidą, vešlius, bet žilus plaukus, 


Haris norėjo atsakyti kitaip, bet negalėjo. 

— Atleisk, Remai, negaliu. Jeigu tau nepasakė Dumbldoras, nemanau, 
kad aš turiu tokią teisę. 

— Tokio atsakymo ir tikėjausi, - nusivylęs tarė Lubinas. — Bet aš vis 
tiek galiu jums būti naudingas. Juk žinote, kas esu ir ką sugebu. Galiu 
keliauti su jumis kaip gynėjas. Nebūtų jokios būtinybės man aiškinti, ką 
ketinate daryti. 

Haris dvejojo. Pasiūlymas buvo labai viliojantis, nors jis neįsivaizda- 
vo, kaip jie galėtų nuslėpti nuo Lubino savo užduotį, jeigu jis visą laiką 
būtų kartu. 

Bet Hermiona paklausė: 

— O kaip Tonks? 

— O ką Tonks? - savo ruožtu paklausė Lubinas. 

— Na, - susiraukė Hermiona, - juk judu susituokę. Kaip ji Žiūri į tai, 
jog tu iškeliausi? 

— Tonks niekas negrės, - atsakė Lubinas. - Ji gyvens pas tėvus. 

Lubino tonas buvo kažkoks keistas, beveik šaltas. Keistoka buvo ir 
mintis, kad Tonks pasiliko slapstytis tėvų namuose, juk, šiaip ar taip, ji 
priklauso Brolijai ir, kiek Hariui žinoma, mėgsta būti įvykių sūkuryje. 

— Remai, - atsargiai prabilo Hermiona, - ar viskas gerai... na, supran- 
ti... tarp judviejų... 

— Ačiu, viskas puiku, - pabrėžtinai atsakė Lubinas. 

Hermiona paraudo. Vėl tyla, nesmagi, nejauki, tada Lubinas nenoro- 
mis sumurmėjo, tarsi pranešdamas nemalonią žinią: 

— Tonks laukiasi kūdikio. 

— O, kaip nuostabu! - suspigo Hermiona. 

— Puiku! - karštai pritarė jai Ronis. 

— Sveikinu, - tarė Haris. 

Lubinas nutaisė šypseną, panašesnę į grimasą, ir paklausė: 

— Taigi... ar priimate mano siūlymą? Ar sutinkate, kad prisidėčiau 
prie jūsų trejeto ir būtume keturi? Netikiu, kad Dumbldoras būtų tam 
prieštaravęs, juk jis paskyrė mane mokyti tavęs apsigynimo nuo juodo- 

sios magijos. Ir turiu pasakyti, jog, mano galva, mes susidursime su dar 
neregėta ir neįsivaizduota magija. 

— Noriu iki galo išsiaiškinti, — tarė šis. - Tu nori palikti Tonks pas jos 
tėvus ir vykti su mumis? 

— Ji bus visiškai saugi, jie ja rūpinsis, - atsakė Lubinas beveik abejingai, 
kaip žmogus, galutinai apsisprendęs. - Hari, neabejoju - Džeimsas būtų 
norėjęs, kad aš nepalikčiau tavęs bėdoje. 

— Na, aš manau kitaip, - iš lėto tarė Haris. - Neabejoju, jog mano tėvas 
būtų norėjęs, kad tu nepaliktum bėdoje savo vaiko. 

Lubinas išbalo kaip drobė. Atrodė, kad temperatūra virtuvėje nukrito 
dešimčia laipsnių. Ronis žvalgėsi po kambarį, lyg būtų gavęs įsakymą 
įsiminti visus jame esančius daiktus, Hermiona šaudė akimis nuo Hario 
prie Lubino. 

— Nieko tu nesupranti, - pagaliau tarė Lubinas. 

— Tai paaiškink, - metė Haris. 

Lubinas nurijo seilę. 

- Aš... aš padariau klaidą vesdamas Tonks. Nepaklausiau sveiko proto 
ir visą laiką to labai gailiuosi. 

— Aišku, — pasakė Haris. - Vadinasi, ketini pamesti ją su vaiku ir pa- 
bėgti su mumis? 

Lubinas pašoko apversdamas kėdę ir taip nuožmiai pervėrė juos aki- 
mis, kad Haris pagaliau tarėsi išvydęs jo veide vilko bruožus. 

— Negi nesupranti, ką aš padariau savo Žmonai ir dar negimusiam 
kūdikiui? Neturėjau teisės jos vesti, aš ją paverčiau atstumtąja! 

Lubinas paspyrė apverstą kėdę. 

— Jūs mane esat matę tik tarp Brolijos narių arba Hogvartse, ginamą 
Dumbldoro! Jūs nežinote, kaip magijos pasaulis žiūri į tokius padarus 
kaip aš! Sužinojęs apie mano negalią, žmogus net nenori su manim kal- 
bėtis! Nejau nematote, ką aš padariau? Net jos šeima nepritaria mūsų 
santuokai - kokie tėvai norės, kad dukra ištekėtų už vilkolakio? O vai- 
kas... vaikas... 

Paklaikęs iš nevilties, Lubinas ėmė rautis plaukus. 

— Paprastai mano padermė stengiasi neturėti palikuonių. Vaikas bus 
panašus į mane, esu tuo tikras... Kaip aš galiu sau atleisti, kad sąmonin- 
gai perdaviau savo ypatybes niekuo nekaltam vaikeliui? O jei jis kokiu 
stebuklu nebus toks kaip aš, jam šimtą kartų bus geriau augti be tėvo, 
kuris jam tik užtrauktų gėdą. 

— Remai! - sukuždėjo Hermiona su ašaromis akyse. - Nekalbėk taip. 
Kokiam vaikui tu gali užtraukti gėdą? 

— Oi, nežinau, Hermiona, - pasakė Haris. - Man tikrai būtų gėda dėl jo. 

Haris pats nesuprato, iš kur ėmėsi tas pyktis, bet ir jis pašoko. Lubinas 
atrodė tarsi gavęs nuo jo antausį. 

- Jeigu naujasis režimas pasmerkia Žiobarų kilmės burtininkus, - kal- 
bėjo Haris, - kas laukia pusiau vilkolakio, kurio tėvas priklauso Brolijai? 
Mano tėvas žuvo gindamas mane ir motiną, ir tu manai, kad jis lieptų 
tau palikti savo vaiką ir leistis į nuotykį su mumis? 

— Kaip... kaip tu drįsti? - iškošė Lubinas. - Aš siūlausi ne ieškodamas 
pavojų ar šlovės... Kaip drįsti kalbėti tokius... 

— Man atrodo, tu laikai save nutrūktgalviu drąsuoliu, tau norisi būti 
Sirijaus vietoj... 

— Nereikia, Hari! - maldavo Hermiona, bet jis nenutilo, žiūrėdamas į 
perbalusį Lubino veidą pasakė: 

— Niekad nebūčiau patikėjęs. Kad Žmogus, mokęs mane kovoti su 
Psichais, yra bailys. 

Lubinas taip staigiai išsitraukė lazdelę, kad Haris savosios nespėjo 
nė paliesti. Garsus taukštelėjimas, ir jis nuskrido atbulas, trenkėsi į vir- 
tuvės sieną ir susmuko ant grindų. Dar spėjo pamatyti, kaip tarpduryje 
švystelėjo Lubino apsiausto skvernas. 

— Remai, Remai, sugrįžk! - šaukė Hermiona, bet Lubinas neatsiliepė. 
Netrukus jie išgirdo trinktelint lauko duris. 

— Hari! - sudejavo Hermiona. - Kaip tu galėjai? 

— Labai paprastai, - atsakė Haris stodamasis. Jautė, kaip pakaušyje 
keliasi gumbas. Jis tebedrebėjo iš pykčio. 

— Nežiūrėk į mane taip! - riktelėjo jis Hermionai. 

— Nekibk prie jos! - sušuko Ronis. 

— Ne, ne, mums negalima pyktis! - puolė skirti jų Hermiona. 

— Nereikėjo tau taip kalbėti su Lubinu, - sumurmėjo Ronis Hariui. 

— Pats prašėsi, — atšovė Haris. Galvoje lėkė vaizdai: Sirijus išnyksta už 
Šydo, Dumbldoras lekia oru, trenkia žalias žaibas, o motina maldauja 
pasigailėti... 

— Tėvai neturi teisės palikti vaikų, nebent būtų baisus reikalas, - dar 
pasakė jis. 

— Hari... - norėjo paglostyti jį Hermiona, bet Haris nusipurtė jos ranką 
ir nuėjo žiūrėdamas į Hermionos išburtą ugnį. Vieną kartą jis kalbėjosi 
su Lubinu, atsiradusiu šio ugniakuro liepsnose, kai norėjo pasitarti dėl 
Džeimso, ir Lubinas jį paguodė. Prieš akis jam plaukė iškankintas, bal- 
tas jo veidas. Harį užplūdo atgaila. Ronis ir Hermiona tylėjo, bet Haris 
neabejojo, kad jam už nugaros jie susižvelgė. Staigiai atsisukęs pamatė, 
kaip jie atšlyja nuo kits kito. 

- Žinau, kad nereikėjo pavadinti jo bailiu, - prisipažino Haris. 

— Nereikėjo, - pritarė Ronis. 

— Betjis elgiasi kaip bailys. 

— Vis tiek, - tarė Hermiona. 

- Žinau, - burbtelėjo Haris. — Bet jeigu dabar jis grįš pas Tonks, mano 
žodžiai bus ne veltui? - nejučia gailiai paklausė jis. Hermiona Žiūrėjo 
užjaučiamai, Ronis - dvejodamas. Haris nuleido akis galvodamas apie 
savo tėvą. Ar Džeimsas būtų pritaręs tam, ką Haris sakė Lubinui, o gal 
būtų supykęs už tai, kaip sūnus elgiasi su senu jo bičiuliu? 

Tyloje skendinti virtuvė tarsi buvo sklidina ką tik įvykusio kivirčo at- 
garsių ir neišsakytų Ronio ir Hermionos priekaištų. Ant stalo tebegulėjo 
Lubino atneštosios „Magijos žinios“ su Hario veidu pirmame puslapyje, 
spoksančiu į lubas. Jis priėjo, atsisėdo, atsivertė laikraštį kur papuola 
ir apsimetė skaitąs. Nesuvokė nė vieno žodžio, galva tebebuvo užimta 
ginču su Lubinu. Žinojo, kad anapus išskleisto laikraščio Hermiona ir 

Ronis toliau tylėdami tebežvilgčioja kits į kitą. Garsiai pervertęs lapą, 
jis išvydo Dumbldoro pavardę. Ne iš karto suvokė, kieno šeima šioje 
fotografijoje. Po ja buvo užrašas: „Dumbldorų šeima, iš kairės į dešinę: 
Albas, Persifalis, laikantis naujagimę Arianą, Kendra ir Aberfortas.“ 

Haris palinko prie nuotraukos. Dumbldoro tėvas Persifalis buvo gra- 
žus vyras, net šioje pablukusioje nuotraukoje, atrodo, linksmai šaudantis 
akimis. Mažulė Ariana buvo ne didesnė už duonos kepalėlį ir tokio pat 
išvaizdumo kaip kepalėlis. Motina Kendra - juodais kaip derva plaukais, 
susuktais į aukštą kuodą. Jos veidas buvo lyg išskaptuotas. Nors vilkėjo 
šilkine suknele aukšta apykakle, tamsios akys, išsišovę skruostikauliai ir 
tiesi nosis Hariui priminė Amerikos indėnus. Albas ir Aberfortas stovėjo 
apvilkti vienodais švarkais, papuoštais nėriniuotomis apykaklaitėmis, 
abudu buvo ilgais, iki pečių plaukais. Albas atrodė keleriais metais vy- 
resnis, bet šiaip abu berniukai buvo labai panašūs, mat Albui dar nebuvo 
sulaužyta nosis ir jis dar nenešiojo akinių. 

Šeima atrodė visai laiminga ir normali, giedrai šypsojosi iš laikraščio. 
Ariana maskatavo rankute, išlindusia iš po antklodėlės. Virš nuotraukos 
Haris perskaitė antraštę: 


IŠSKIRTINĖ DUMBLDORO BIOGRAFIJOS, KURIĄ PARAŠĖ 
RITA NEPASĖDA, IŠTRAUKA 


Pamanęs, kad blogiau vis tiek nepasijus, Haris perskaitė: 


Išdidi ir pilna puikybės Kendra Dumbldor, plačiai aprašius, kaip buvo 
suimtas ir uždarytas į Azkabaną jos vyras, neapsikentė ir grįžo su vaikais 
gyventi į Godriko Daubą, miestelį, vėliau išgarsėjusį kaip vieta, kur Haris 
Poteris stebuklingai išsigelbėjo nuo Patys Žinote Ko. 

Godriko Dauboje gyveno daug burtininkų šeimų, tačiau Kendra beveik 
nieko nepažinojo, todėl nereikėjo atsakinėti į smalsius klausimus apie vyro 
nusikaltimą, kurių neišvengdavo pirma. Ne vieną sykį atstūmusi kaimynų 

burtininkų draugiškus bandymus susipažinti, ji užsitikrino, kad niekas 
nebedrumstų jos šeimos ramybės. 

„Užtrenkė duris man prieš nosį, kai nuėjau aplankyti su namie keptais 
pyragaičiais, - sako Batilda Maišinė. - Pirmaisiais metais berniukų beveik 
nematydavau. Kad ji turi dukrelę, net nebūčiau žinojusi, jeigu žiemą 
vieną mėnesienos naktį išėjusi pasirinkti plangentinų nebūčiau išvydusi, 
kaip Kendra išvedė Arianą į užpakalinį kiemą. Vieną kartą apvedė aplink 
nepaleisdama rankytės ir įtempė atgal į vidų. Nežinau nė ką manyti.“ 

Atrodo, kad Kendrai persikėlimas į Godriko Daubą buvo puiki galimybė 
visam laikui paslėpti Arianą, 0 tai padaryti ji tikriausiai seniai planavo. 
Laikas parinktas ne atsitiktinai. Kai dingo žmonėms iš akių, Ariana buvo 
septynerių metų, 0 juk septyneri metai — amžius, kai, daugumos žinovų 
nuomone, vaikui pasireiškia magijos sugebėjimai, jeigu jis tokių turi. Nie- 
kas iš tebesančių gyvų liudytojų neprisimena, kad Ariana kada nors būtų 
parodžiusi nors menkiausią magišką galią. Taigi akivaizdu, kad Kendra 
nutarė verčiau nuslėpti, jog turi dukterį, negu gėdingai prisipažinti, kad 
pagimdė Nevertėlę. Apsigyvenus toli nuo draugių ir kaimynų, pažinoju- 
sių Arianą, buvo dar lengviau mergytę įkalinti. Menka saujelė žmonių, 
žinančių apie Arianą, buvo patikimi ir šventai saugojo paslaptį, tarp jų ir 
abu broliai, į visus nemalonius klausimus atsakantys motinos išmokytais 
žodžiais: „Mano sesuo dėl silpnos sveikatos negali lankyti mokyklos.“ 


Kitą savaitę: Albas Dumbldoras Hogvartse — apdovanojimai ir apsi- 
metinėjimas. 


Haris suklydo - nuo to, ką perskaitė, pasijuto dar prasčiau. Vėl pažvelgė 
į tarsi laimingą šeimą. Ar tai tiesa? Kaip jam sužinoti? Jis norėjo vykti į 
Godriko Daubą, net jei Batilda nepajėgtų su juo kalbėtis. Norėjo aplankyti 
vietą, kurioje ir jis, ir Dumbldoras neteko brangių žmonių. Jis jau dėjo 
ant stalo laikraštį ketindamas klausti Ronio ir Hermionos nuomonės, kai 


virtuvėje kurtinamai driokstelėjo. 

Pirmą sykį per tris dienas Haris buvo pamiršęs Padarą. Pirmiausia jam 
šovė į galvą, kad į kambarį vėl parsibeldė Lubinas, nes nespėjo pamatyti 
mataruojančių kojų ir rankų kamuolio, išnirusio tiesiai šalia jo kėdės. Jis 
skubiai atsistojo, o Padaras, išsirangęs iš to kamuolio, žemai nusilenkė 
Hariui ir atraportavo: 

- Šeimininke, Padaras sugrįžo pristatydamas vagį Mandangą Flečerį. 

Mandangas, šiaip taip atsistojęs, išsitraukė lazdelę, bet jį pralenkė 
Hermiona. 

— Expelliarmus! 

Mandango lazdelė nuskriejo oru, Hermiona ją sugavo. Pykčiu de- 
gančiom akimis Mandangas puolė prie laiptų, bet jį pasivijęs pargriovė 
Ronis. 

— Ko reikia? - suriko Mandangas, plėšdamasis iš Ronio gniaužtų. - Ką 
aš padariau? Užsiundė ant manęs nusmurgusį namų elfą, ką čia susigal- 
vojote, ką aš padariau, paleisk mane, paleisk... 

— Tavo padėtis ne tokia, kad mums grasintum, - tarė Haris. Nusviedęs 
laikraštį keliais žingsniais perėjo virtuvę ir atsiklaupė prie Mandango; 
šis, regis, išsigando ir nustojo muistytis. Ronis uždusęs atsistojo, Haris 
tyčia nukreipė lazdelę Mandangui į nosį. Senis dvokė sugižusiu prakaitu 
ir tabako dūmais, plaukai buvo susivėlę į kaltūną, drabužiai purvini. 

— Padaras atsiprašo šeimininką, kad pavėlavo atgabenti vagį, - su- 
kvarkė elfas. - Flečeris moka išsisukti, kad jo nepagautum, turi daugybę 
slėptuvių ir bendrininkų. Vis dėlto pagaliau Padaras vagį sučiupo. 

— Puikiai pasidarbavai, Padare, - tarė Haris, ir elfas žemai nusilenkė. 

— Gerai, mes turime tau keletą klausimų, - pasakė Mandangui Haris, 
o tas iškart ėmė klykti: 

— Aš supanikavau, aišku? Ir taip nenorėjau keliauti su jumis, nepyk, 
drauguži, bet aš niekad nesirengiau žūti už tave, o čia pamačiau, kad į 
mane atlekia tas prakeiktas Pats Žinai Kas, kiekvienas būtų praskydęs, 
aš gi visą laiką sakiau, kad nenoriu... 

- Jei nori Žinoti, niekas daugiau iš mūsų nedingo oru, - pasakė Her- 
miona. 

— Na, jūs esate suknisti didvyriai, ar ne, bet aš niekad neapsimečiau, 
kad noriu eiti į mirtį... 

— Mums neįdomu, kodėl tu pabėgai nuo Baisiosios Akies, - tarė Ha- 
ris, prikišdamas lazdelę arčiau raudonų Mandango akių paburkusiais 
paakiais. - Mes jau žinojome, kad esi nepatikimas pašlemėkas. 

— Tada kurių galų mane gaudo namų elfai? Gal vėl dėl taurių? Nebe- 
turiu aš jokių taurių, kitaip atiduočiau... 

— Ne, ne dėl taurių, nors jau šilčiau, - atsakė Haris. - Užsičiaupk ir 
klausykis. 

Buvo nuostabu pagaliau veikti, turėti žmogų, iš kurio galima pareika- 
lauti nors lašelio tiesos. Hario lazdelė beveik lietė Mandango tarpuakį, 
senis turėjo žvairuoti norėdamas ją matyti. 

— Kai tu šlavei iš namų viską, kas buvo nors kiek vertinga... - prabilo 
Haris, bet Mandangas jį vėl pertraukė: 

— Sirijui nerūpėjo visas tas šlamštas... 

Sutrepsėjo greiti žingsniai, sutvisko žalvaris, kažkas žvangtelėjo ir 
nuaidėjo gailus riksmas - tai Padaras įsibėgėjęs tvojo Mandangui per 
makaulę prikaistuviu. 

— Pašauk jį, sulaikyk, jį reikia uždaryti! -spiegė Mandangas susitrauk- 
damas, nes Padaras vėl užsimojo prikaistuviu. 

— Padare, ne! - šūktelėjo Haris. 

Plonos Padaro rankutės, laikančios iškeltą sunkų rakandą, drebėjo. 

— Gal dar kartelį, pone Hari, dėl visa ko? 

Ronis nusijuokė. 

— Padare, mums reikia jo su sąmone, - pasakė Haris, - bet jeigu dar 
reikės jį įtikinėti, turėsi garbės pasitarnauti. 

— Labai dėkui, šeimininke, - nusilenkė Padaras ir atsitraukė tolėliau, 
nenuleisdamas nuo Mandango neapykanta degančių akių. 

— Kai tu šlavei iš namų, kas tik buvo nors kiek vertinga, - pakartojo 
Haris, - paėmei ir daiktus, buvusius virtuvės indaujoje. Ten buvo toks 

įsitempė Ronis su Hermiona. - Kur jį dėjai? 

— O ką? - pasišiaušė Mandangas. - Ar jis vertingas? 

— Tu jį tebeturi! - riktelėjo Hermiona. 

— Ne, jis nebeturi, - įžvalgiai nutarė Ronis. - Tik svarsto, ar nereikėjo 
daugiau už jį užsiprašyti. 

— Daugiau? - vyptelėjo Mandangas. - Būtų buvę velniškai sunku... 
turėjau, griausmas, atiduoti už dyką. Nebuvo kitos išeities. 

— Ką tai reiškia? 

— Aš prekiavau Skersiniame skersgatvyje, staiga prieina ji ir klausia, 
ar aš turiu leidimą pardavinėti magiškus artefaktus. Prakeikta šniukš- 
tinėtoja. Norėjo uždėti baudą, bet į akis jai krito tas medalionas, todėl 
pasakė, kad jį paims ir šį kartą mane paleis, taigi galiu džiaugtis, kad 
lengvai išsisukau. 

— Kas buvo ta moteris? - paklausė Haris. 

— Nežinau, kažkokia Ministerijos raganiūkštė. - Mandangas valandėlę 
galvojo suraukęs kaktą. - Nedidukė. Ant galvos surištas kaspinas. - Dar 
pagalvojęs pridūrė: - Kaip rupūžė. 

Hariui iš rankos išslydusi lazdelė kaukštelėjo Mandangui per nosį, 
pasipylė raudonos kibirkštys ir tarpuakis užsidegė. 

- Aguamenti! -riktelėjo Hermiona, ir iš jos lazdelės pliūptelėjusi van- 
dens čiurkšlė užliejo Žiopčiojantį ir springstantį Mandangą. 

Pakėlęs akis, Ronio ir Hermionos veiduose Haris išvydo tokią pačią 
kaip ir savo nuostabą. Randas ant dešinės plaštakos viršaus tarsi vėl 
ėmė dilgčioti. 


DVYLIKTAS SKYRIUS 


Magija - jėga 


Slenkant rugpjūčio dienoms, nepjauta žolė vidury Grimaldžio aikštės 
iškepė ir nurudo. Gretimų namų gyventojai nematė nei dvylikto numerio 
įnamių, nei paties namo. Šioje aikštėje gyvenantys Žiobarai seniai buvo 
apsipratę su juokinga numeracijos klaida, privertusia vienuoliktą numerį 
atsidurti šalia trylikto. 

Bet pastaruoju metu aikštė ėmė traukti lankytojus, atrodo, gyvai 
besidominčius šiuo nenormalumu. Nebūdavo dienos, kad vienas ar du 
žmonės nepasirodytų Grimaldžio aikštėje, atrodo, turintys vienintelį tiks- 
lą -rymoti atsišliejus į geležinius turėklus priešais vienuoliktą ir tryliktą 
numerius ir žiopsoti į jų sandūrą. Žiopliai kasdien keisdavosi, bet visi jie 
nemėgo įprastos aprangos. Dauguma londoniečių, praeinančių pro šalį, 
jau buvo pripratę prie keistai apsirengusių asmenų ir nekreipė dėmesio, 
nebent vienas kitas atsigręždavo ir nusistebėdavo, kaip galima tokiame 
karštyje vilkėti tokius ilgus drabužius. 

Tačiau stebėtojams jų budėjimas, atrodo, teikė maža džiaugsmo. Ret- 
karčiais kuris nors susijaudinęs palinkdavo į priekį lyg pagaliau pamatęs 
ką svarbaus, bet ir vėl nusivylęs atšlydavo. 

Rugsėjo pirmąją aikštėje keistų prašalaičių tykojo daugiau nei kada 
nors. Gal šeši vyriškiai ilgais apsiaustais tylėdami stovėjo ir, kaip vi- 
sada, budriai žiūrėjo į vienuoliktą ir tryliktą namus, tačiau tai, ko jie 
laukė, matyt, nesirodė. Atėjo vakaras, netikėtai atmešdamas šalto lietaus, 
laukto kelias savaites, šuorą, ir staiga pasitaikė viena tų nepaaiškinamų 
akimirkų, kai budėtojams lyg ir pasivaideno kažkas įdomaus. Žmogus 
perkreiptu veidu parodė pirštu, arčiausiai stovintis jo draugas, kresnas 

storulis išblyškusiu veidu, žengė žingsnį, bet ir vėl abu atsitraukė, liko 
stypsoti nusivylę ir pikti. 

Tuo laiku Haris įžengė pro dvylikto numerio duris. Nusileisdamas ant 
viršutinio laiptelio, jis susverdėjo ir jau pamanė, kad Mirties Valgytojai, 
ko gera, spėjo pastebėti šmėkštelint jo alkūnę. Rūpestingai uždaręs du- 
ris, jis nusivilko neregimąjį apsiaustą, užsimetė ant rankos ir, suspaudęs 
rankoj nukniauktą „Magijos žinių“ numerį, nuskubėjo niūriu holu prie 
durų į pusrūsį. 

Ji pasitiko įprastas šnabždesys: „Severas Sneipas?“, dvelktelėjo šalto 
oro gūsis ir akimirkai sustingo liežuvis. 

— Aš tavęs nenužudžiau, - pasakė jis, atgavęs liežuvį, ir sulaikė kva- 
pą, kai sprogo pilka užburtoji figūra. Lipdamas laiptais žemyn, kai jau 
negalėjo girdėti ponia Blek ir nutolo dulkių debesis, jis sušuko: - Turiu 
naujienų, ir jos jums nepatiks! 

Virtuvė buvo beveik neatpažįstama. Spindėjo kiekvienas paviršius: 
žalvario keptuvai ir prikaistuviai spindėjo rusva spalva, stalas net švie- 
tė, lėkštės ir taurės, išdėliotos vakarienei, blizgėjo smagiai pleškančios 
ugnelės atšvaituose, virš ugniakuro lėtai virė katilas. Tačiau didžiausia 
permaina buvo namų elfas, skubantis pasitikti Hario - apsijuosęs sniego 
baltumo rankšluosčiu, plaukai ausyse balti ir purūs kaip vata, ant liesutės 
krūtinės tabaluoja medalionas. 

— Prašyčiau nusiauti, pone Hari, ir prieš vakarienę nusiplauti ran- 
kas, -sugergždė Padaras, griebdamas neregimąjį apsiaustą ir nešdamas 
pakabinti ant kablio sienoje, šalia jau kabančių keleto senamadiškų, bet 
šviežiai išskalbtų kitų apsiaustų. 

— Kas atsitiko? — neramiai paklausė Ronis. Juodu su Hermiona sėdėjo 
nagrinėdami užrašus ir ranka braižytus planus, kuriais buvo apkreiktas 
visas ilgojo stalo galas, tačiau dabar jie įbedė akis į ateinantį prie jų Harį. 
Jis nutėškė ant pergamentų laikraštį. 

Įjuos iš didelės fotografijos žiūrėjo pažįstamas kumpanosis ir tamsia- 
plaukis vyras, antraštė apačioje skelbė: SEVERAS SNEIPAS PASKIRTAS 
HOGVARTSO DIREKTORIUMI. 

— Ne! - vienbalsiai pasipiktino Ronis ir Hermiona. 

Hermiona buvo greitesnė, pastvėrė laikraštį ir ėmė garsiai skaityti: 

— Severas Sneipas, ilgametis eliksyrų mokytojas Hogvartso burtų ir kerėjimo 
mokykloje, šiandien, vykdant svarbius personalo pakeitimus, paskirtas šios senos 
mokyklos direktoriumi. Atsistatydinus buvusiai žiobarotyros mokytojai, jos 
vietą užims Alekta Kerou, o jos brolis Amikas dėstys apsigynimą nuo juodosios 
magijos. „Džiaugiuosi galimybe toliau puoselėti gražiausias magijos tradicijas 
ir vertybes...“ — Turbūt žudyti ir pjaustyti žmonėms ausis! Sneipas - direk- 
torius! Sneipas Dumbldoro kabinete! Kad tave Merlino kelnės! - šaukė 
Hermiona, Ronis su Hariu net pašoko. Stryktelėjusi iš užstalės, ji iškurnėjo 
iš kambario. - Tuoj grįšiu! 
sitraukė straipsnį apie Sneipą. - Kiti mokytojai to nepakęs. Makgonagal 
ir Flitvikas, ir Diegavirtė žino tiesą, jie žino, kaip Dumbldoras žuvo. Jie 
nesitaikstys su Sneipo direktoryste. O kas tie Kerou? 

— Mirties Valgytojai, - atsakė Haris. - Viduje yra jų fotografijos. Jie 
buvo ant bokšto, kai Sneipas nužudė Dumbldorą, taigi visi viena šutvė. 
Ir, - apmaudžiai tarė Haris, prisitraukdamas kėdę, - kitiems mokyto- 
jams nematau kitokios išeities, tik pasilikti. Jei Sneipą remia Ministerija 
ir Voldemortas, turėsi rinktis, dėstyti ar išeiti, ar keletą metelių viešėti 
Azkabane - aišku, geriausiu atveju. Manau, kad jie pasiliks ir bandys 
apginti mokinius. 

Prie stalo atsiskubino Padaras su didžiule sriubine rankose ir švilpi- 
niuodamas pradėjo pilstyti į tviskančias lėkštes sriubą. 

— Dėkui, Padare, - tarstelėjo Haris, sklaidydamas laikraštį, kad nereikėtų 
žiūrėti į Sneipo veidą. - Na, dabar bent jau žinome Sneipo buvimo vietą. 

Jis ėmė srėbti sriubą. Padaro kulinariniai sugebėjimai labai pasikeitė 
į gerąją pusę, kai jis gavo Regulo medalioną: šiandien prancūziška svo- 
gūnų sriuba buvo reto gardumo. 

— Namą seka visas pulkas Mirties Valgytojų, - pranešė jis Roniui. — 
Daugiau nei visada. Toks jausmas, tarsi jie tikisi, kad mes išžygiuosime 
su lagaminais pasirengę iškeliauti Hogvartso ekspresu. 

Ronis dirstelėjo į laikrodį. 

— Visą dieną apie tai galvojau. Traukinys išvažiavo prieš šešias valan- 
das. Keista nebūti jame, ar ne? 

Mintyse Haris išvydo raudoną kaip ugnis garvežį, kurį jie sa Roniu 
kadaise vijosi oru, besirangantį per laukus ir kalnelius it raudonas vikš- 
ras. Jis žinojo, kad šiuo metu Džinė, Nevilis ir Luna sėdi vienoje kupė 
ir galbūt spėlioja, kur jie dabar - Haris, Ronis ir Hermiona, arba tariasi, 
kokiu būdu geriausia nuversti Sneipo režimą. 

- Jie manęs vos vos nepastebėjo, kai grįžau, - prisipažino Haris. - Ne 
visai pataikiau ant viršutinio laiptelio, ir truputį prasiskyrė apsiaustas. 

— Man visada taip atsitinka, - nuramino jį Ronis. - Štai ir ji, - pridūrė 
jis, pamatęs įeinant Hermioną. - Ir kur buvai išrūkusi, kad tave pras- 
čiausios Merlino kelnės? 

— Kai ką prisiminiau, - uždususi atsakė Hermiona. 

Ji atsitempė didelį įrėmintą paveikslą. Pastačiusi jį prie sienos, iš spin- 
telės išėmė savo karoliukais siuvinėtą rankinę. Atidariusi ją ėmė grūsti 
vidun paveikslą; nors iš pažiūros niekaip negalėjo tilpti tokioje mažytėje 
rankinėje, po kelių sekundžių jis dingo bedugnėse jos gelmėse, kaip ir 
daugelis kitų daiktų iki tol. 

— Finėjas Nigelas, - paaiškino Hermiona, patėkšdama rankinę ant 
stalo. 

— Atsiprašau? - paklausė Ronis, bet Haris suprato. Tapytas Finėjo 
Nigelo Bleko portretas mokėjo keliauti tarp savo rėmų Grimaldžio aikš- 
tėje ir rėmų Hogvartse, direktoriaus kabinete, apskrito kambario bokšto 
viršuje, kur šiuo metu, be abejonės, sėdi Sneipas, pergalingai apkėtęs 
Dumbldoro trapiųjų sidabro instrumentų kolekciją, akmeninį Minčių 
koštuvą, Paskirstymo kepurę ir, jeigu neperkeltas kitur, Grifo kardą. 

— Sneipas galėjo pasiųsti Finėją Nigelą pašnipinėti šių namų, - atsi- 
sėdusi paaiškino Hermiona Roniui. - Tačiau tegul pabando dabar - be 
mano rankinės vidaus, nieko daugiau nepamatys. 

— Gera mintis! - pagarbiai tarė Ronis. 

— Dėkui, nusišypsojo Hermiona, prisitraukdama sriubą. - Taigi, Hari, 
kas dar šiandien atsitiko? 

— Nieko. Septynias valandas sekiau Ministerijos duris. Jos nė ženklo. 
Bet, Roni, pamačiau tavo tėtį. Atrodo gerai. 

Ronis patenkintas linktelėjo. Jie buvo nutarę, kad pernelyg pavojinga 
poną Vizlį kalbinti, kai jis eina į Ministeriją ar iš jos, nes jį visada supa 
kiti darbuotojai. Tačiau gera retkarčiais jį pamatyti, nors ir susirūpinusį, 
įsitempusį. 

— Tėtis visada sakydavo, kad dauguma žmonių į darbą vyksta pasi- 
naudodami Kelionmilčiais, - pasakė Ronis. - Štai kodėl mes niekad ne- 
matome Ambridž - ji nevaikšto pėsčia, laiko, jog tai žema jos padėčiai. 

— O kaip dėl tos juokingos senutės raganos ir burtininkučio mėlynu 
apsiaustu? - paklausė Hermiona. 

— A, žmogelio iš Magiškojo ūkio skyriaus, - tarė Ronis. 

- Iš kur žinai, kad jis dirba Ūkio skyriuje? - paklausė Hermiona, taip 
ir neprinešusi prie lūpų šaukšto. 

— Tėtis sako, kad visi to skyriaus darbuotojai vilki mėlynais ap- 
siaustais. 

— Tačiau tu mums niekad šito nesakei! 

Numetusi šaukštą, Hermiona prisitraukė užrašus ir planus, kuriuos 
su Roniu nagrinėjo, kai Haris įžengė į virtuvę. 

— Čia nieko nepasakyta apie mėlynus apsiaustus, nieko! - tarė ji, ne- 
kantriai sklaidydama lapus. 

— Bene svarbu? 

— Roni, labai svarbu! Jeigu norime įsigauti į Ministeriją ir nebūti 
susekti, kai visi neabejotinai ieško įsibrovėlių, kiekviena smulkmenėlė 
svarbi! Mes viską peržiūrime ir peržiūrime, ir kokia nauda iš visos tos 
žvalgybos, jeigu tu net nesiteiki mums pasakyti... 

— Po galais, Hermiona, užmirštu vieną smulkmeną, o tu... 

— Nejau nesupranti, kad šiuo metu mums turbūt nėra pavojingesnės 
pasaulyje vietos už Ministeriją... 

— Manau, reikia eiti rytoj, - pasakė Haris. 

Hermiona nustėrusi išsižiojo, Ronis užspringo sriuba. 

— Rytoj? — pakartojo Hermiona. - Nejaugi kalbi rimtai, Hari? 

— Taip. Nemanau, kad geriau pasirengtume, net jei karksotume prie 
Ministerijos durų dar vieną mėnesį. Kuo ilgiau atidėliosime, tuo toliau 
gali atsidurti medalionas. Gali būti, kad Ambridž jį jau išmetė, jis juk 
neatsidaro. 

— Nebent, - tarė Ronis, -ji rado būdą, kaip jį atidaryti, ir dabar apsėsta. 

— Mažas skirtumas, nes ir taip ji buvo blogio įsikūnijimas, - gūžtelėjo 
Haris. 

Hermiona susimąsčiusi kramtė lūpą. 

— Žinome viską, kas tikrai svarbu, — kreipėsi į ją Haris. — Žinome, kad 
negalima nei nuvykti oru į Ministeriją, nei išvykti iš jos. Žinome, jog tik 
didžiausi Ministerijos viršininkai turi teisę savo namus prijungti prie 
Kelionmilčių skrydžių tinklo, nes Ronis girdėjo, kaip anie du skundėsi 
dėl to. Ir žinome, kur maždaug yra Ambridž kabinetas, nes girdėjai, kaip 
tas barzdyla kolegai sakė... 

— „Būsiu antrame aukšte, manęs ieško Doloresa“, - iškart pacitavo 
Hermiona. 

— Taigi. Ir žinome, kad tu moki naudotis tomis juokingomis moneto- 
mis ar žetonais, ar dar kuo, o aš mačiau, kaip viena ragana pasiskolino 
vieną tokį iš draugės... 

— Bet mes jų neturime! 

- Jeigu planas pavyks, turėsime, - ramiai atrėmė Haris. 

— Nežinau, Hari, nežinau... Tiek daug dalykų gali nepasisekti, tiek 
daug lemia atsitiktinumas... 

— Tas pats būtų, net jeigu rengtumės dar tris mėnesius, - pasakė Ha- 
ris. - Laikas veikti. 

Iš Ronio ir Hermionos veidų jis matė, kad jie bijo; ir pats nejautė di- 
delio pasitikėjimo savo jėgomis, bet buvo įsitikinęs, kad laikas vykdyti 
operaciją. 

Keturias savaites jie pasikeisdami, pasiėmę neregimąjį apsiaustą, bu- 
dėjo prie pagrindinių Ministerijos durų, kurias Ronis pono Vizlio dėka 
žinojo nuo mažų dienų. Jie stebėdavo įeinančius Ministerijos darbuotojus, 
klausydavosi jų pašnekesių ir akylai sekdami juos nustatė, kurie jų tuo 
pačiu laiku kasdien pasirodo po vieną. Retkarčiais pasisekdavo iš kieno 
nors portfelio nugvelbti „Magijos žinių“ numerį. Pamažu jie pasidarė 
apytikrius užrašus ir planus, dabar gulinčius prieš Hermioną. 

— Gerai, - palengva ištarė Ronis, - tegul bus rytoj... Manau, eisime tik 
mudu su Hariu. 

— Oi, tik vėl nepradėk! - atsiduso Hermiona. - Man atrodo, jau esam 
susitarę. 

— Vienas dalykas po apsiaustu trainiotis prie durų, o čia visai kas kita, 
Hermiona. - Ronis bakstelėjo pirštu į dešimties dienų senumo laikraš- 
tį. - Tu įtraukta į sąrašą tų Žiobarų kilmės burtininkų, kurie neprisistatė 
komisijai. 

— Otuneva Landynėje miršti nuo spuogelinės! Hariui, štai kam nerei- 
kėtų eiti, nes už jo galvą pažadėta dešimt tūkstančių galeonų! 

— Puiku, liksiu čia, - burbtelėjo Haris. - Praneškite, jeigu įveiksite 
Voldemortą, gerai? 

Ronis su Hermiona ėmė kvatotis, bet randą Hario kaktoje pervėrė bai- 
sus skausmas. Nejučia stverdamasis už tos vietos pamatė, kaip Hermiona 
prisimerkė, ir jis apsimetė nubraukiąs nuo kaktos plaukus. 

— Na, jeigu vyksime visi trys, gausime iškeliauti iš čia oru atskirai, — 
tarė Ronis. — Visi po apsiaustu nesutilpsime. 

Hariui vis labiau skaudėjo randą. Jis atsistojo. Iškart atitapsėjo 
Padaras. 

— Šeimininkas nebaigė sriubos, gal jis norėtų aštraus sultinio arba 
pyrago su klevų sirupu, kurį šeimininkas taip mėgsta? 

— Ačiu, Padare, bet aš bėgu į... tualetą. 

Jausdamas, kaip Hermiona lydi jį akimis, Haris laiptais užbėgo į holą, 
tada puolė į vonios kambarį ir užšovė iš vidaus duris. Dejuodamas iš 

skausmo, jis užgulė juodą prausyklę su gyvačių nasrų formos čiaupais 
ir užsimerkė... 

Jis plaukė virš prieblandoje skendinčios gatvės. Pastatai iš abiejų 
šonų buvo aukštais mediniais frontonais, panašūs į meduolinius pasakų 
namus. 

Jis prisiartino prie vieno jų, tada pamatė, kaip balti ilgi jo pirštai pa- 
beldžia į duris. Širdį užplūdo jaudulys... 

Durys atsivėrė, pasirodė besijuokianti moteris. Jį išvydus jos veidas 
apniuko, jame pasirodė siaubas, linksmumas išblėso. 

— Gregorovičius? - paklausė šaltas balsas. 

Ji papurtė galvą bandydama uždaryti duris. Tačiau baltos rankos 
neleido to padaryti, tvirtai jas laikė... 

— Man reikia Gregorovičiaus. 

— Er wohnt hier nicht mehr! Jis čia nebegyventi! - sušuko ji, purtydama 
galvą. - Jis čia negyventi! Negyventi! Aš jo nepažinti! 

Netekusi vilties uždaryti duris, moteris ėmė trauktis atbula į korido- 
riaus gilumą, Haris įsekė paskui ją, nuslydo jos linkui, o ilgi jo pirštai 
išsitraukė lazdelę. 

— Kur jis? 

— Das weiff ich nicht! Aš nežinoti, nežinoti! Jis išsikelti! 

Jis kilstelėjo lazdelę. Ji sukliko. Į koridorių išbėgo du vaikai. Ji mėgino 
užstoti juos rankomis. Žybtelėjo žalias blyksnis... 

— Hari! Hari! 


Jis atsimerkė ir susmuko ant grindų. Hermiona ėmė belsti į duris. 

— Hari, atidaryk! 

Jis suprato rėkęs. Atsistojęs atšovė duris. Hermiona virste įvirto, bet 
susilaikė neparkritusi, tada įtariai apsidairė. Už jos stovintis Ronis ner- 
vingai nukreipė lazdelę čia į vieną, čia į kitą šalto kambario kertę. 

— Ką čia veikei? - griežtai paklausė Hermiona. 

— O kaip tau atrodo? - nevykusiai vaidindamas narsuolį nusišaipė Haris. 

— Tu rėkei kaip paklaikęs, - pasakė Ronis. 

— Aaa... Matyt, buvau užsnūdęs... 

— Hari, nelaikyk mūsų kvailučiais, - tankiai alsuodama tarė Hermio- 
na. - Mes žinome, kad būnant apačioje tau susopo randą, be to, esi baltas 
kaip popierius. 

Haris prisėdo ant vonios krašto. 

— Na, gerai. Ką tik mačiau, kaip Voldemortas nužudė moterį. Dabar 
tikriausiai bus išžudęs visą jos šeimą. Nors nebuvo jokio reikalo. Vėl 
visai kaip tada su Sedriku... 

— Hari, tau negalima tuo užsiimti! - sušuko Hermiona, gaudžioje vo- 
nioje jos balsas atsimušė aidu. - Dumbldoras norėjo, kad tu naudotum 
oklumantiją! Jis manė, kad šitas ryšys pavojingas... juo gali pasinaudoti 
Voldemortas, Hari! Kokia nauda iš to, kad žiūri, kaip jis žudo ir kankina 
žmones, kuo tai gali padėti? 

— Šitaip aš sužinau, ką jis veikia, - atsakė Haris. 

— Vadinasi, net nebandysi nuo jo atsitverti? 

— Hermiona, aš negaliu. Žinai, kad man nesiseka oklumantija, aš jos 
taip Ir neperpratau. 

— Tačiau tu nesistengei! - karštai sušuko ji. - Nesuprantu, Hari, - gal 
tau patinka šis ypatingas ryšys ar bendravimas, ar kaip tai pavadinti... - Ji 
užsikirto pamačiusi jo žvilgsnį. Haris atsistojo. 

— Patinka? - tyliai pakartojo jis. - O tau patiktų? 

— Aš ne... Atsiprašau, Hari, nenorėjau... 
turiu matyti jį tada, kai esti pavojingiausias. Bet aš tuo pasinaudosiu. 

— Dumbldoras... | 

— Pamiršk Dumbldorą. Tai mano pasirinkimas, niekieno kito. Noriu 
žinoti, kodėl jis persekioja Gregorovičių. 

— Kas jis toks? 

— Svetimšalis burtų lazdelių meistras, - atsakė Haris. - Jis padarė 
lazdelę Krumui, ir Krumas jį laiko talentu. 

— Betgi tu sakei, - prabilo Ronis, - kad Voldemortas kažkur laiko 
įkalintą Olivanderį. Jeigu jau turi vieną lazdelių meistrą, kam jam reikia 
dar vieno? 

— Galirjis tokios pačios nuomonės kaip Krumas - kad Gregorovičius 
geresnis... Arba gal jis mano, kad Gregorovičius mokės paaiškinti, ką 
padarė mano lazdelė, kai jis vijosi mane, nes Olivanderis nežinojo. 

Dirstelėjęs į sutrūkusį veidrodį, Haris pamatė, kaip Ronis su Hermiona 
abejodami susižvelgė jam už nugaros. 

— Hari, tu vis šneki, ką atseit padarė tavo lazdelė, - tarė Hermio- 
na. — Tačiau tu pats tai padarei! Kodėl neprisiimi atsakomybės už savo 
paties galią? 

— Aš Žinau, kad ne mano darbas! Hermiona, tai žino ir Voldemortas! 
Mes abu žinome, kas iš tiesų atsitiko! 

Abu piktai varstė kits kitą akimis; Haris suprato Hermionos neįtikinęs 
ir kad ji rikiuoja kontrargumentus, kurie turi sugriauti tiek jo lazdelės 
teoriją, tiek jo nuostatą leisti Voldemortui įsiskverbti į jo sąmonę. Laimei, 
įsiterpė Ronis. 

— Liaukis, — patarė jis, - jo reikalas. O jeigu rytoj ketiname įsibraut į 
Ministeriją, ar neatrodo, kad reikėtų dar kartą peržvelgti planą? 

Abu matė, kad Hermiona nusileido labai nenoromis, ir Haris jautė, kad 
pirma patogia proga ji vėl puls. O kol kas jie grįžo į virtuvę pusrūsyje, 
kur Padaras jiems patiekė sultinio ir pyrago su klevų sirupu. 

Jie nesigulė iki išnaktų, kelias valandas peržiūrinėjo planą, paga- 
liau išmoko jį atmintinai ir galėjo vienas kitam pakartoti žodis į Žodį. 
Haris, miegantis Sirijaus kambaryje, gulėjo nukreipęs lazdelę į senąją 
tėvo, Sirijaus, Lubino ir Trumpulio fotografiją ir dar dešimt minučių 
po nosimi bambėjo plano punktus. Tačiau užgesinęs lazdelę galvojo 
ne apie Multisulčių eliksyrą, Vimdomąsias pastiles ar tamsiai mėlynus 
Magiškojo ūkio skyriaus darbuotojų apsiaustus, o apie lazdelių meistrą 
Gregorovičių ir ar ilgai jam pavyks pasislėpti nuo Voldemorto, kai tas 
taip atkakliai jo ieško. 

Aušra atėjo nepadoriai greit po vidurnakčio. 

— Atrodai baisiai, - pasveikino Ronis, įėjęs Žadinti Hario. 

— Tuoj atsigausiu, - nusižiovavo Haris. 

Hermioną jie jau rado virtuvėje. Padaras jai buvo padėjęs kavos ir 
karštų bandelių, jos išraiška buvo trupučiuką maniakiška, tokia, Hario 
manymu, būdavo kartojant egzaminų medžiagą. 

— Drabužiai, - net uždususi ėmė vardyti ji, nervingai linktelėjusi 
abiem ir toliau naršydama rankinę, - Multisulčių eliksyras... neregimasis 
apsiaustas... netikri detonatoriai... Dėl visa ko abu pasiimkite po porą... 
Vimdomosios pastilės, Kraujuojančios nosies chalva, Pailginamosios 
ausys... 

Prariję pusryčius, jie išdulkėjo. Padaras pažadėjo, kad sugrįžę jie ras 
gatavą jautienos ir inkstų apkepą. 

— Duok Dieve jam sveikatos, - šiltai tarė Ronis. - Ojuk fantazuodavau, 
kaip aš jam nukirsiu galvą ir pakabinsiu ant sienos. 

Be galo atsargiai jie išlindo ant namo laiptų; matė, kaip iš anapus 
miglų apsiaustos aikštės namą seka pora Mirties Valgytojų mieguistom 
akim. Hermiona palindo po apsiaustu ir iškeliavo oru su Roniu, paskui 
grįžo pasiimti Hario. 

Po įprastinės tamsumos ir dusulio Haris atsidūrė trumpame skersga- 
tvyje, kur turėjo vykti pirmoji jų plano dalis. Ten buvo tuščia, tik stovėjo 
pora didžiulių šiukšlių konteinerių. Pirmieji Ministerijos darbuotojai 
paprastai pasirodo ne anksčiau kaip aštuntą valandą. 

— Na, gerai, - tarė Hermiona, dirstelėjusi į laikrodį. - Ji turėtų atsirasti 
maždaug po penkių minučių. Kai aš ją sustingdysiu... 

— Hermiona, mes žinome, - rūsčiai tarė Ronis. - Maniau, kad turėsime 
atidaryti duris prieš jai atvykstant? 

Hermiona suspigo. 

— Vos nepamiršau! Pasitrauk... 

Ji nukreipė lazdelę į duris šalia, storai priterliotas grafitais, su sunkia 
spyna antjų, ir durys trinktelėdamos atsivėrė. Už jų buvo tamsus korido- 

rius, vedantis, kaip jie žinojo iš savo atsargių žvalgomųjų žygių, į tuščią 
teatrą. Hermiona lazdele duris pritraukė, kad atrodytų uždarytos. 

— O dabar, - tarė ji abiem, - vėl užsidėsime apsiaustą... 

— Ir lauksime, — užbaigė sakinį Ronis ir mirktelėdamas Hariui užmetė 
apsiaustą jai ant galvos tarsi uždengdamas papūgėlę narvelyje. 

Visai netrukus pasigirdo tylus pokštelėjimas ir už kelių Žingsnių, 
atvykusi oru, nusileido smulkutė Ministerijos ragana išsidraikiusiais 
žilais plaukais. Ji sumirksėjo nuo skaisčios saulės, ką tik išlindusios iš 
už debesies. Nespėjusi pasidžiaugti netikėta šiluma, griuvo ant šono 
pakirsta į krūtinę Hermionos Stingdomųjų kerų. 

— Švarus darbas, Hermiona, — tarė Ronis, išlindęs iš už konteinerio 
šalia teatro durų. Haris nuėmė neregimąjį apsiaustą. Kartu jie įnešė 
raganą į tamsų koridorėlį, už kurio buvo užkulisiai. Hermiona išrovė iš 
raganos galvos kelis plaukus ir įdėjo į butelį, pilną Multisulčių eliksyro, 
kurį turėjo rankinėje. Ronis rausėsi raganos krepšelyje. 

— Tai Mafalda Hopkirk, - pasakė jis, perskaitęs vizitinę kortelę, nu- 
rodančią, kad ji dirba asistente Neleistino magijos naudojimo kontrolės 
tarnyboje. - Imk, Hermiona, - padavė jis jai kortelę ir stebuklingas mo- 
netas, išimtas iš raganos piniginės. Auksiniai pinigėliai turėjo inicialus 
M. O. M. 

Hermiona išgėrė Multisulčių eliksyrą, nusidažiusį malonia heliotropų 
spalva, ir štai prieš juos jau stovi Mafalda Hopkirk. Ji nuėmė nuo Mafal- 
dos nosies akinius ir užsidėjo. Haris žvilgtelėjo į laikrodį. 

— Mes vėluojame, tuoj pasirodys ponas iš Magiškojo ūkio skyriaus. 

Jie skubiai uždarė duris, už kurių gulėjo tikroji Mafalda. Ronis su Ha- 
riu užsimetė neregimąjį apsiaustą, bet Hermiona liko laukti matoma. Po 
kelių akimirkų vėl pasigirdo pokštelėjimas ir prieš juos išdygo mažutis 
į šešką panašus burtininkas. 

— O, sveika, Mafalda. 

— Sveiki! — virpančiu balsu pasisveikino Hermiona. - Kaip šiandien 
jaučiatės? 

— Nelabai kaip, - atsakė burtininkutis, atrodantis visai prastai. 

Hermiona ir burtininkas pasuko į pagrindinę gatvę, Ronis su Hariu 
tykiai nusėlino paskui juos. 

— Gaila, kad nesveikuojate, - tvirtai pertraukė Hermiona burtininkutį, 
bandantį plačiau aiškinti savo negalavimus, - reikėjo žūtbūt neišleisti jo 
į didžiąją gatvę. — Štai sučiulpkit saldainį. 

— Ką? One, dėkui... 

— Būtinai! - grėsmingai tarė Hermiona, pakratydama jam prieš nosį 
maišelį su saldainiais. Burtininkutis išsigandęs paėmė vieną. 

Poveikis buvo žaibiškas. Vos tik pastilė palietė liežuvį, žmogutis 
ėmė taip vemti, jog net nepastebėjo, kai Hermiona jam išpešė kuokštą 
plaukų. 

— O varge! - sumurmėjo ji, kai jis vėl pliūptelėjo vėmalais. - Gal jums 
reikėtų pasiimti laisvą dieną? 

— Ne, ne! - springdamas ir žiaukčiodamas užprotestavo žmogelis, 
irdamasis gatvės link, nors neįstengė tiesiai žingsnio žengti. - Šiandien 
man reikia... privalau... 

— Kokia kvailystė! - sunerimo Hermiona. - Negalite eiti į darbą šitaip 
jausdamasis... manau, jog jums reikia vykti į Švento Mango ligoninę 
išsitirti! 

Burtininkas parklupo keturpėsčias, bet vis tiek rėpliojo į gatvės pusę. 

— Jums negalima tokiam pasirodyti darbe! - sušuko Hermiona. 

Pagaliau jis, atrodo, pripažino, jog ji teisi. Įsikibęs Hermionos šiaip 
taip atsistojo ir, apsisukęs ant kulno, dingo palikdamas tik maišelį, kurį 
Ronis spėjo dar einančiam ištraukti iš rankos, ir apvemtą skersgatvį. 

— Fe, - susiraukė Hermiona ir pasikaišė apsiausto skvernus, kad nej- 
merktų į vėmalų klanus. - Būtų buvę švariau jį tiesiog sustingdyti. 

— Na, taip, - tarė Ronis, išlįsdamas iš po apsiausto su burtininko mai- 
šeliu rankoje, - bet manau, kad visa krūva bežadžių kūnų būtų sukėlusi 
dar didesnį įtarimą. Ar matai, kaip jis veržėsi į darbą? Nagi, duok jo 
plaukus ir eliksyrą. 

Po poros minučių Ronis stovėjo prieš juos mažučio ir į šešką panašaus 
burtininko pavidalu, apsivilkęs uniforminiu tamsiai mėlynu apsiaustu, 
buvusiu atimtajame maišelyje. 

— Keista, kad taip troško eiti į darbą, o nebuvo apsivilkęs darbo dra- 
bužiais. Na, bet aš esu Regas Ketermoulas, taip parašyta ant apsiausto 
nugaros. 

— O tu palauk, - liepė Hermiona Hariui, tebelindinčiam po apsiaus- 
tu, - parnešime ir tau kieno nors plaukų. 

Jam teko laukti dešimt minučių, nors atrodė, kad praėjo daug daugiau 
laiko, kol jis stirksojo apvemtoje gatviūkštėje šalia durų, už kurių buvo 
paslėpta sustingdytoji Mafalda. Galų gale Ronis su Hermiona grįžo. 

— Nežinome, kas jis toks, - tarė Hermiona, paduodama Hariui keletą 
susiraičiusių juodų plaukų, — bet jis išvyko namo, nes iš nosies siaubingai 
bėga kraujas! Še, tas žmogus baisiai aukštas, tau reikės daug didesnių 
drabužių... 

Ji ištraukė iš rankinės vieną palaikių Padaro išskalbtų apsiaustų, ir 
Haris nuėjo gerti eliksyro ir persirengti. 

Pasibaigus skausmingam virsmui, Haris pasijuto esąs daugiau kaip 
šešių pėdų ūgio ir, kaip buvo matyti iš raumeningų rankų, sportiškas. 
Ir su barzda. Į naujojo apsiausto kišenes sugrūdęs neregimąjį apsiaustą 
ir akinius, jis nuėjo pas draugus. 

— Velnias, net baisu į tave žiūrėti, - tarė Ronis, užversdamas galvą į Harį. 

— Imk vieną Mafaldos žetoną, - liepė Hermiona Hariui, - ir einam, 
jau beveik devynios. 

Jie kartu išėjo iš skersgatvio. Nužingsniavę penkiasdešimt jardų žmo- 
nių pilnu šaligatviu pamatė dvejus laiptus žemyn su juodų nusmailintų 
virbų turėklais. Viršuje buvo užrašai „Vyrų“ ir „Moterų“. 

— Na, iki pasimatymo, - nervingai sumurmėjo Hermiona ir nudundėjo 
laiptais į moterų tualetą. Haris su Roniu prisidėjo prie būrelio keistai 
apsirengusių vyriškių, lipančių, atrodytų, į paprastą viešąjį tualetą po 
žeme, išklotą purvinomis juodomis ir baltomis plytelėmis. 

— Labas rytas, Regai! - šūktelėjo dar vienas burtininkas tamsiai mė- 
lynu uniforminiu apsiaustu, mesdamas į plyšelį duryse savo auksinį 
žetoną. - Velniškas nepatogumas, tiesa? Ir sugalvok, kad visi vyktume į 
darbą tokiu būdu! Ko jie bijo — gal kad pasirodys Haris Poteris? 

Burtininkas nusižvengė iš savo sąmojo. Ronis nenoromis susijuokė. 

— Taigi kad kvaila, ar ne? 

Abu su Hariu sulindo į gretimas kabinas. 

Hariui iš kairės ir dešinės sukliokė nuleidžiamas vanduo. Pasilenkęs 
pro plyšį durų apačioje jis spėjo pamatyti kojas, su batais lipančias į 
klozetą. Pažvelgė į kairę. Ronis nesusigaudydamas sumirksėjo. 

— Nejaugi turėsime nuplaukti pasroviui? - sušnibždėjo jis. 

— Atrodo, taip, - irgi pašnibždomis atsakė Haris rimtu balsu. 

Abu atsitiesė. Jausdamasis baisiausiai kvailai, Haris įlipo į klozetą. 

Iškart suprato pasielgęs teisingai: nors stovėjo vandenyje, batai, ko- 
jos ir apsiausto apačia nesušlapo. Jis patraukė už grandinės viršuje ir, 
akimirksniu nugarmėjęs žemyn, išgriuvo iš židinio Magijos ministerijos 
vestibiulyje. 

Jis atsistojo, bet nerangiai, mat nebuvo pripratęs prie tokio didelio 
kūno. Didysis vestibiulis buvo tamsesnis, nei Haris prisiminė jį buvus. 
Seniau viduryje spindėjo auksinis fontanas, metantis mirguliuojančius 
atšvaitus ant nublizgintų medinių grindų ir sienų. Dabar toj vietoj riog- 
sojo milžiniška juodo akmens skulptūrinė kompozicija. Baisokos burti- 
ninko ir raganos statulos sėdėjo ant puošniai išraižytų sostų, iš aukštai 
žiūrėdamos į Ministerijos darbuotojus, vienas paskui kitą virstančius iš 
židinių. Skulptūros apačioje arklinėmis raidėmis buvo išrašyta: MACGI- 
JA-JĖGA. 

Haris gavo smūgį per pakinklius - iš židinio išlėkė dar vienas burti- 
ninkas. 

— Negali pasitraukti? Oi, atsiprašau, Rankornai! 

Praplikęs burtininkas nuskubėjo aiškiai išsigandęs. Matyt, to Rankor- 
no, kurio pavidalą Haris gavo, visi prisibijo. 

— Ei! — pašaukė balsas, ir atsisukęs Haris pamatė, kad, iškišę galvas iš 
už skulptūros, jam moja smulkutė ragana ir į šešką panašus burtininkutis 
iš Magiškojo ūkio skyriaus. Haris nusiskubino prie jų. 

— Vadinasi, sėkmingai atsiradai? - pašnibždomis paklausė Harį Her- 
miona. 

— Ne, jis liko įklimpęs, - burbtelėjo Ronis. 

— Oi, kaip juokinga... siaubas, ar ne? - tarė ji Hariui, spoksančiam į 
skulptūrą. - Ar matai, ant ko jie sėdi? 

Geriau įsižiūrėjęs, Haris suprato, kad tai, ką pirma palaikė raižytais 
sostais, yra skulptūriniai žmonių kūnai: šimtų šimtai nuogų pavidalų, 
vyrų, moterų ir vaikų, visi kvailokais ir grasiais veidais, visaip suriesti ir 
suspausti ant jų sėdinčių puošniai apsitaisiusių burtininkų poros. 

— Žiobarai, - sukuždėjo Hermiona. - Jiems deramoje vietoje. Eime, 
nebegaiškime. 

Kartu su burtininkų ir raganų srautu jie nuplaukė auksinių vartų 
vestibiulio gale linkui vogčiomis dairydamiesi į visas puses, bet tokios 
išsiskiriančios Doloresos Ambridž figūros niekur nesimatė. Pro vartus 
jie pateko į koridorių, kur priešais auksines liftų kabinų grotas rikiavosi 
eilės. Atsistoję artimiausios eilutės gale, jie išgirdo: 

— Ketermoulai! 

Jie atsigręžė, ir Hariui nutirpo širdis. Jų pusėn žengė vienas Mirties 
Valgytojų, regėjusių Dumbldoro mirtį. Šalia stovintys Ministerijos dar- 
buotojai nutilo, nudelbė akis. Haris jautė, kaip juos apima baimė. Niaurus 
ir atšiaurus vyriškio veidas kažkaip nederėjo prie jo puikių drabužių, 
gausiai išsiuvinėtų aukso gijomis. Kažkas minioje prie liftų pataikūniškai 
sušuko: 

— Labą rytą, Jaksli! - Jakslis nė mirkt. 

- Aš juk prašiau, kad kas nors iš Ūkio skyriaus sutvarkytų mano ka- 
binetą, Ketermoulai. Jame tebelyja. 

Ronis apsižvalgė tarsi laukdamas, kad kas kitas atsilieps, bet visi 
tylėjo. 

— Jūsų kabinete... lyja? Nelabai gerai, ar ne? - nervingai sukikeno 
Ronis. Jakslis išpūtė akis. 

— Tau galjuokinga, Ketermoulai, ką? 

Pora raganų spruko iš eilės prie šito lifto ir nuskuto tolyn. 

— Ne, kąjūs, Žinoma, ne... - susizgribo Ronis. 

— Ar supranti, Ketermoulai, kad aš leisiuos žemyn kvosti tavo pačios? 
Iš tiesų stebiuosi, kodėl tu nesi tenai ir nelaikai jai už rankelės, kad būtų 
lengviau laukti. Gal jau nutarei, kad neverta su ja beprasidėti, ką? Ko 
gera, išmintingai darai. Žiūrėk, kad kitą kartą vestum grynakrauję. 

Hermiona išgąstingai cyptelėjo. Jakslis sušnairavo į ją. Ji sumišusi 
kostelėjo ir nusisuko. 

— Aš... aš... - mekeno Ronis. 

— Va, jeigu mano žmona būtų kaltinama, kad yra Purvakraujė, - aiš- 
ku, jokiai mano Žmonai negalėtum primesti tokio įtarimo, - o Magijos 
įstatymų priežiūros departamento vadovui reikėtų padaryti kokį darbą, 
aš, Ketermoulai, pirmiausia ir pulčiau prie to darbo. Ar supratai? 

— Taip, - iškvėpė Ronis. 

— Tada pasirūpink kabinetu, Ketermoulai, ir jeigu po valandos tenai 
nebus sausa, tavo žmonos kilme mes dar labiau suabejosime. 

Auksinės grotos priešais juos barškėdamos atsivėrė. Linktelėjęs ir 
nemaloniai šyptelėjęs Hariui, matyt, turėjusiam įvertinti tokį elgesį 
su Ketermoulu, Jakslis išdidžiai nudrožė prie kito lifto. Ronis, Haris 
ir Hermiona įžengė į savąjį, bet daugiau niekas neįėjo: sakytum jie 
būtų tapę užkrato nešiotojais. Grotos žvangtelėdamos užsidarė, liftas 
ėmė kilti. 

— Ką gi man daryti? - priblokštas paklausė Ronis. - Jei neisiu ten, 
mano Žmona... tai yra Ketermoulo Žmona... | 

— Mes eisime su tavim, turime laikytis kartu... - prabilo Haris, bet 
Ronis energingai papurtė galvą. 

— Beprotybė, mes neturime tiek laiko. Judu suraskite Ambridž, o aš 
imsiuos Jakslio kabineto. Bet kaip man sustabdyti lietų? 

— Pabandyk finite incantatem, - iškart patarė Hermiona. - Lietus liausis, 
jeigu tai užkeikimas, jei nesiliaus, vadinasi, kažkas negerai su Atmosferos 
kerais, o juos atitaisyti sunkiau, todėl, kaip laikiną priemonę, išmėgink 
impervius, kad apsaugotum jo daiktus... 

— Pakartok, bet lėčiau, - paprašė Ronis, ieškodamas kišenėse plunksnos, 
tačiau tą akimirką liftas trūktelėjęs sustojo. Moteriškas balsas pranešė: 

- Ketvirtas aukštas, Magiškųjų gyvūnų kontrolės departamento Žvė- 
rių, Žmonių ir dvasių skyriai, Ryšių su goblinais valdyba ir Kovos su 
kenkėjais biuras. - Grotos atsivėrė, įžengė keletas burtininkų ir įskriejo 
pora violetinių popierinių lėktuvėlių, jie plazdendami ėmė suktis aplink 
lemputę kabinos palubėje. 

— Sveikas, Albertai, - šypsodamas tarė Hariui vešliomis žandenomis 
pasipuošęs žmogus. Jis dirstelėjo į Ronį ir Hermioną. Liftas girgždėdamas 
Kresvelas, a? Iš Ryšių su goblinais valdybos? Švarus darbas, Albertai. 
Dabar garantuotai gausiu jo vietą! - Jis pamerkė akį. Haris šyptelėjo jam 
tikėdamasis, jog to pakaks. Liftas sustojo, grotos vėl atsivėrė. 

— Antras aukštas, Magijos įstatymų priežiūros departamento Neleisti- 
no magijos naudojimo kontrolės tarnyba, Aurorų štabas ir Vizengamoto 
administracija, - vėl paskelbė moteriškas balsas. 

Haris pamatė, kaip Hermiona stumtelėjo Ronį ir jis nėrė iš lifto, pas- 
kui jį išlipo kiti burtininkai. Ronis liko vienas su Hermiona. Auksinėms 
durims užsivėrus Hermiona skubiai tarė: 

— Žinai, Hari, verčiau eisiu su juo, manau, kad jis nelabai susigaudo, 
ką daro, ir jeigu įklius, visas reikalas... 

— Pirmas aukštas, magijos ministras ir jo kanceliarija. 

Auksinės grotos vėl atsivėrė. Hermiona tyliai aiktelėjo. Priešais juos 
stovėjo keturi Žmonės, du iš jų gyvai kalbėjosi: ilgaplaukis burtininkas 
prabangiu juodos ir auksinės spalvų apsiaustu ir į rupūžę panaši kres- 
na ragana su kaspinu trumpuose plaukuose, prispaudusi prie krūtinės 
didelį bloknotą. 


TRYLIKTAS SKYRIUS 


Žiobarų kilmės burtininkų 
registravimo komisija 


— O, Mafalda! - tarė Ambridž, žiūrėdama į Hermioną. - Traversas tave 
pasiuntė, taip? 

— T... taip, - ištarė Hermiona. 

— Gerai, užteks ir tavęs. - Ambridž kreipėsi į burtininką juodos ir 
auksinės spalvos apsiaustu: - Jeigu Mafalda paskirta sekretoriauti, 
bloknotą. - Šiandieną dešimt žmonių, tarp jų - Ministerijos darbuotojo 
žmona! Oi oi... pačioje Ministerijos širdyje! - Ji įžengė į liftą kartu su 
kitais dviem burtininkais, kurie klausėsi Ambridž ir ministro pašneke- 
sio. — Važiuosime iškart žemyn, Mafalda, teisme rasi viską, ko reikės. 
Labas rytas, Albertai, argi nelipi čia? 

— O, Žinoma, lipu, - atsakė Haris storu Rankorno balsu. 

Haris išlipo iš kabinos. Už nugaros užsitrenkė auksinės grotos. Dirste- 
lėjęs per petį, jis pamatė, kaip nugrimzta susirūpinęs Hermionos veidas, 
atsidūręs tarp abiejų aukštaūgių burtininkų. Ambridž aksominis kaspinas 
plaukuose siekė jai tik iki pečių. 

— Kas tave čia atpūtė, Rankornai? - paklausė naujasis magijos minis- 
tras. Ilgi juodi jo plaukai ir barzda buvo žilstelėję, karštligiškai blizgančias 
akis užstojo užgriuvusi aukšta iškila kakta, ir Hariui jis pasirodė panašus 
į krabą, spygsantį iš po akmens. 

— Norėjau šnektelėti su... - Akimirką padvejojęs Haris užbaigė: - Ar- 
tūru Vizliu. Kažkas sakė, kad jis pirmame aukšte. 

— Aa... - numykė Pijus Bukagalvis. - Ar įkliuvo bendraudamas su 
Nepageidaujamuoju? 

— Ne, - atsakė Haris džiūstančia burna. - Nieko panašaus. 

— Ką gi, kada nors vis tiek įklius, - tarė Bukagalvis. - Jei nori Žinoti, 
kraujo išdavikai ne geresni už Purvakraujus. Geros dienos, Rankornai. 

— Geros dienos, ministre. 

Haris nulydėjo žvilgsniu minkštu kilimu nutolstantį Bukagalvį. Vos tik 
ministras dingo iš akių, Haris iš po savo juodo storo apsiausto išsitraukė 
neregimąjį apsiaustą, apsigaubė juo ir patraukė koridoriumi priešingon 
pusėn. Rankornas buvo toks aukštas, kad Haris turėjo pasilenkti, jei 
norėjo paslėpti ir kojas. 

Skrandį graužė panika. Eidamas pro blizgančias medines duris su 
kabinetų savininkų pavardes ir pareigas nurodančiomis lentelėmis 
ant jų, jis jautė, kaip Ministerijos galybė, sudėtingumas ir slaptumas 
jį tiesiog priploja, o visą mėnesį taip stropiai su Roniu ir Hermiona 
kurtas planas atrodo juokingai vaikiškas. Visas pastangas jie dėjo 
tam, kad nepastebėti įsigautų į Ministeriją, tačiau net nepagalvojo, ką 
darys, jeigu prireiks išsiskirti. Ir štai dabar Hermiona įkliuvusi teismo 
posėdyje, kuris tikriausiai užtruks kelias valandas; Ronis galynėjasi su 
magija, kuri, Hario įsitikinimu, jam neįkandama, nors nuo jos sėkmės 
priklauso, ar išeis į laisvę kažkokia moteris, o jis, Haris, klaidžioja 
po viršutinį aukštą žinodamas, kad jo grobis ką tik nuvažiavo liftu 
žemyn. 

Jis sustojo, atsišliejo į sieną ir ėmė galvoti, ką daryti. Slėgė tyla: jokio 
sambrūzdžio, jokių šnekų ar greitų žingsnių, raudonu kilimu išklotas 
koridorius buvo tarsi užkerėtas muffliato kerais. 

Jos kabinetas turėtų būti čia, pamanė Haris. 

Nepanašu, kad Ambridž savo brangenybes laikytų kabinete, kita 
vertus, atrodė kvaila nepatikrinti. Taigi jis vėl pasileido koridoriumi. 
Sutiko tik kažkokį susiraukusį burtininką, kažką diktuojantį priešais jį 
oru plaukiančiai ir pergamento lape greit skrebenančiai plunksnai. 

Skaitinėdamas pavardes ant durų, Haris įsuko į kitą koridorių. Nuėjęs 
pusę jo atsidūrė plačioje atviroje patalpoje, kur prie stalų, gan panašių į 
mokyklinius, tik labiau blizgančių ir neišterliotų grafitais, eilėmis sėdėjo 
burtininkai ir raganos. Haris nejučia sustojo, mat vaizdas buvo tiesiog 
užburiantis. Visi sutartinai kilnojo lazdeles ir jomis mojavo, į visus šonus 
lyg aitvariukai skraidė rausvo popieriaus lapeliai. Po kelių akimirkų 
Haris įsitikino, kad judama tam tikru ritmu, kad visi popieriaus lapeliai 
vienodi, ir suprato regis brošiūrų įrišimo procesą: magiškai surinkti ir 
įrišti lapai gulė į dailias krūveles šalia darbininkų. 

Haris atsargiai prisėlino, nors visi dirbo taip susikaupę, jog vargu 
ar būtų išgirdę tykius žingsnius per kilimą, ir nugvelbė vieną brošiūrą 
nuo krūvelės šalia vienos jaunos raganos. Po neregimuoju apsiaustu 

pavadinimas: 


ŽIOBARAI 
ir pavojai, kuriuos jie kelia taikiai grynakraujų 
burtininkų bendruomenei 


Po pavadinimu buvo raudona rožė su ašaringu veiduku vietoj vidu- 
riuko, rožę smaugė apie ją apsivijusi piktžolė, iššiepusi plėšrias iltis. 
Brošiūros autoriaus nebuvo nurodyta, bet ją žiūrinėdamas Haris tarėsi 
pajutęs, kaip ėmė peršėti randelius ant plaštakos viršaus. Tada jaunoji 
ragana šalimais patvirtino jo įtarimus, kai, nesiliaudama makaluoti savo 
lazdele, paklausė: 

— Gal kas žino, ar ta žiežula Purvakraujus tardys visą dieną? 

— Tyliau, - bailiai apsižvalgydamas įspėjo ją burtininkas greta jos; 
vienas jo lapelis nusklendė ant žemės. 

— O ką, ji jau turi ne tik akį, bet ir stebuklingas ausis? 

Raganaitė dirstelėjo į blizgančias raudonmedžio duris priešais įrišėjų 

vietoj, kur žiobariškose duryse būtų akutė, buvo įstatyta didelė apvali 
akis tamsiai mėlyna rainele, akis, stebėtinai pažįstama tam, kas pažinojo 
Alastorą Rukną. 

Akimirką Haris pamiršo kur esąs ir ką veikiąs, net pamiršo, jog yra 
nematomas. Nudrožė tiesiai prie durų apžiūrėti jų. Akis nejudėjo, su- 
stingusi žvelgė aukštyn. Lentelė po ja skelbė: 


Doloresa Ambridž, 
Vyresnioji ministro padėjėja 


Dar žemiau truputį naujesnėje lentelėje buvo parašyta: 
Žiobarų kilmės burtininkų registravimo komisijos pirmininkė 


Haris atsisuko į įrišėjų būrį: nors visi uoliai plušėjo, turbūt negalėjai 
tikėtis, kad jie nepastebės, jeigu priešais juos atsidarys tuščio kabineto 
durys. Tad jis iš vidinės kišenės išsiėmė keistą daikčiuką, panašų į guminį 
ragelį su mataruojančiomis kojytėmis. Atsitūpęs po apsiaustu, jis padėjo 
netikrą detonatorių ant grindų. 

Detonatorius tučtuojau šmurkštelėjo burtininkams ir raganoms tarp 
kojų ir nukurnėjo sau. Po kelių akimirkų, kurias Haris laukė suėmęs 
durų rankeną, driokstelėjo sprogimas ir iš kertės ėmė virsti juodi gailūs 
dūmai. Raganaitė priekinėje eilėje suklykė, rausvieji lapeliai pasklido oru 
į visas puses, darbininkai pašoko dairydamiesi sąmyšio šaltinio. Haris 
paspaudė rankeną, įžengė į vidų ir užsidarė. 

Pasijuto tarsi grįžęs į praeitį. Kambarys buvo lygiai toks pat kaip Am- 
bridž kabinetas Hogvartse: viskas užtiesta rauktais nėriniais puoštomis 
staltiesėlėmis ir servetėlėmis, visur stovi džiovintų gėlių puokštės. Ant 
sienų tokios pačios dekoratyvinės lėkštės, vaizduojančios ryškių spalvų 
šleikščiai gražučius kačiukus su kaspinėliais pakaklėj, strikinėjančius ir 
žaidžiančius. Rašomąjį stalą dengė gėlėta staltiesė rauktu kraštu. Prie 

Baisiosios Akies buvo pritaisytas teleskopas, pro kurį Ambridž galėda- 
vo sekti darbininkus už durų. Haris pažvelgė pro jį ir pamatė, jog visi 
apspitę netikrą detonatorių. Jis išplėšė teleskopą iš durų, išrovė stebu- 
klingąjį akies obuolį ir įsidėjo į kišenę. Duryse liko skylė. Tada atsisukęs 
į kambario vidų iškėlė lazdelę ir burbtelėjo: 

— Accio medalioną. 

Nieko neįvyko, nors Haris nieko ir nesitikėjo: Ambridž neabejotinai 
išmanė viską apie gynybinius kerus ir užkeikimus. Tad jis puolė prie 
stalo ir ėmė traukyti stalčius. Rado plunksnų, užrašų knygelių ir Rašybos 
juostelę, užkerėtų sąvaržėlių, kaip gyvatės lendančių iš stalčiaus, todėl 
reikėjo ranka jas numušti, ir puošnią dėžutę, pilną atsarginių kaspinų ir 
segtukų, tačiau jokio medaliono. 

Už stalo buvo dokumentų spinta, Haris ėmėsi jos. Kaip ir Filčo do- 
kumentų spinta Hogvartse, ji buvo pilna aplankų su pavardėmis. Tik 
apatiniame stalčiuje Haris užtiko aplanką, kurį išvydęs pamiršo net 
medalioną - pono Vizlio asmens bylą. Ištraukęs ją atvertė. 


ARTŪRAS VIZLIS 

Kilmė: grynakraujis, bet turi nepriimtinų žiobariškų polinkių. 
Žinomas kaip Fenikso brolijos narys. 

Šeima: žmona (grynakraujė), septyni vaikai, du jaunėliai mokosi 
Hogvartse. 

NB: jauniausias sūnus tebėra namie, sunkiai serga, Minis- 


terijos inspektoriai patvirtino. 

Patikimumas: SEKAMAS. Visi jo veiksmai stebimi. Labai tikėtina, 
kad su juo susisieks Nepageidaujamasis Nr. 1 (neseniai 
viešėjęs Vizlių šeimoje). | 

— Nepageidaujamasis numeris vienas, - pusbalsiu sumurmėjo Haris, 
kišdamas aplanką į stalčių. Numanė, kas per vienas tas Nepageidauja- 


masis, ir tikrai - kai atsitiesęs apsižvalgė po kabinetą ieškodamas dar 

kokių galimų slaptaviečių, ant sienos išvydo plakatą su savo fizionomija 
ir rėksmingu užrašu per krūtinę: NEPAGEIDAUJAMASIS NR. 1. Prie jo 
buvo prilipintas rausvas lipdukas su katinuku kamputyje. Priėjęs Haris 
perskaitė Ambridž raštelį - „Nubausti“. 

Dar labiau supykęs, jis ėmė graibyti vazose ir džiovintų gėlių krep- 
šeliuose, bet nenustebo medaliono neradęs. Paskutinįkart apžvelgė 
kabinetą, ir staiga suplazdėjo širdis. Nuo knygų etažerės šalia rašomojo 
stalo iš mažo keturkampio veidrodėlio žvelgė Dumbldoras. 

Perbėgęs kambarį, Haris puolė prie etažerės, griebė ir iškart pamatė, 
kad Dumbldoras liūdnai šypsosi ne iš veidrodėlio, o blizgančios knygos 
viršelyje. Tik tada pastebėjo ir vingrų žalią užrašą, išraitytą ant burtininko 
skrybėlės: „Albo Dumbldoro gyvenimas ir melas“; per krūtinę ėjo smul- 
kesnis užrašas: „Rita Nepasėda, bestselerio „Armandas Dipitas - meistras 
ar idiotas?“ autorė.“ 

Kur papuola atvertęs knygą, Haris pamatė nuotrauką per visą 
puslapį, kurioje iš visų plaučių kvatojosi apsikabinę per pečius du 
paaugliai. Dumbldoras, uolekties ilgumo plaukais, jau buvo užsiau- 
ginęs retutę barzdelę, panašią į Krumo, kuri taip erzino Ronį. Ber- 
niukas, kvatojantis šalia Dumbldoro, atrodė esąs linksmas padūkėlis. 
Ant pečių krito auksinės garbanos. Haris pamanė, gal tai jaunas 
Doudžas, bet nespėjo perskaityti parašo po fotografija, kai kabineto 
durys atsidarė. 

Jei Bukagalvis nebūtų grįžtelėjęs pasižiūrėti per petį, Haris nebūtų 
spėjęs apsigaubti neregimuoju apsiaustu. Vis dėlto Bukagalvis turbūt 
pastebėjo kažką šmėstelint, nes akimirką stovėjo sustingęs ir Žiūrėjo į 
tą vietą, kurioje Haris išnyko. Galimas daiktas, nutaręs, kad matė tik 
Dumbldorą, knygos viršelyje krapštantį nosį, mat Haris dar suskubo 
padėti knygą ant etažerės, Bukagalvis pasuko prie stalo ir nukreipė laz- 
delę į rašalinėje įmerktą plunksną. Ji stryktelėjo iš rašalinės ir pasileido 
rašyti laiškelio Ambridž. Be galo lėtai, beveik nedrįsdamas alsuoti, Haris 
atatupstas išėjo iš kabineto. 

Brošiūrų įrišėjai tebebuvo susigrūdę aplink netikro detonatoriaus 
liekanas, tebesmilkstančias ir ūkiančias. Nueidamas koridoriumi, Haris 
išgirdo, kaip jaunoji ragana tarė: 

— Galiu galvą dėti, kad jis čia pateko iš Eksperimentinių kerų skyriaus, 
ten visi tokie išsiblaškę, prisimenat nuodingąją antį? 

Skubėdamas atgal prie liftų, Haris apgalvojo galimybes. Niekad neat- 
rodė, kad medalionas galėtų gulėti kur nors Ministerijoje, o kol Ambridž 
sėdi pilnoje Žmonių teismo salėje, iš jos neišpeši, kur jį padėjusi. Dabar 
svarbiausia dingti iš Ministerijos, koljų niekas nesusekė, ir bandyti laimę 
kitą dieną. Taigi pirmas uždavinys - rasti Ronį, tada abu sugalvos, kaip 
ištraukti Hermioną iš teismo salės. 

Lifto kabina atvažiavo tuščia. Įšokęs į ją Haris nusitraukė neregimąjį 
apsiaustą. Laimė, kai kabina barškėdama sustojo antrame aukšte, įlipo 
peršlapęs ir paklaikęs Ronis. 

— La... labas rytas, - sumurmėjo jis Hariui, kai kabina pajudėjo. 

— Roni, čia aš, Haris! 

— Haris! Velnias, visai pamiršau, kaip tu atrodei... Kodėl su tavim nėra 
Hermionos? 

— Ji turėjo eiti į teismą su Ambridž, negalėjo atsisakyti ir... 

Nespėjus Hariui baigti sakinio, lifto kabina vėl sustojo, įlipo ponas 
Vizlis, kalbėdamasis su pagyvenusia ragana taip aukštai sušiauštais 
plaukais, kad jie atrodė kaip skruzdėlynas. 

— Visiškai suprantu jus, Vakanda, deja, negaliu prisidėti prie... 

Pastebėjęs Harį, ponas Vizlis nutilo. Buvo labai keista, kad jis taip 
atšiauriai dėbso į Harį. Durys užsivėrė ir jie keturiese vėl nudardėjo 
žemyn. 

— O, sveikas, Regai, - tarė ponas Vizlis, išgirdęs kapsint vandenį nuo 
Ronio apsiausto. - Argi šiandien neapklausiama tavo žmona? Eee... Kas 
gi atsitiko? Kodėl toks sušlapęs? 

— Jakslio kabinete lyja, - atsakė Ronis, žiūrėdamas ponui Vizliui į 
petį. Haris jautė: Roniui baisu, kad tėvas gali jį pažinti, jei susidurs su juo 

akimis. - Man nepavyko lietaus sustabdyti, tada buvo iškviestas Bernis... 
atrodo, Pilsvortis pavarde... 

— Taip, pastaruoju metu daugelyje kabinetų lyja, - tarė ponas Viz- 
lis. - Ar nebandei meteolo recanto kerų? Bličliui padėjo. 

— Meteolo recanto? - sakuždėjo Ronis. - Ne, nebandžiau. Ačiū, tė... 
ačiū, Artūrai. 

Durys atsivėrė, ragana su skruzdėlynu ant galvos išlipo, Ronis smu- 
ko paskui ją. Haris irgi jau žengė lauk, tačiau susidūrė su Persiu Vizliu, 
įbedusiu nosį į laikraštį. 

Tik durims užsidarius, Persis įsitikino lifto kabinoje stovįs kartu su 
tėvu. Jis pakėlė akis, pamatė poną Vizlį, užraudo kaip burokas ir durims 
atsivėrus smuko lauk. Antrą kartą Haris pabandė išlipti, tačiau dabar jį 
sulaikė pono Vizlio ranka. 

— Luktelėk, Rankornai. 

Lifto durys užsivėrė, ir, žvangant žemyn, ponas Vizlis tarė: 

— Girdėjau, kad pats pranešei apie Dirką Kresvelą. 

Hariui pasirodė, kad pono Vizlio pyktį dar pakurstė susidūrimas su 
Persiu. Jis nutarė, kad geriausia apsimesti kvaileliu. 

— Atsiprašau? 

— Neapsimetinėk, Rankornai, - užsipuolė ponas Vizlis. - Juk tu susekei 
burtininką, kuris suklastojo savo genealogiją, ar ne taip? 

— Aš... Na ir kas, jeigu taip? 

— Ogi tas, kad Dirkas Kresvelas yra dešimt kartų tikresnis burtininkas 
už tave, - ramiai atsakė ponas Vizlis, liftui leidžiantis žemyn. - Ir jeigu 
jis atlaikys Azkabaną, tu gausi jam atsakyti, ir ne tik jam, o ir jo Žmonai, 
sūnums ir draugams... 

— Artūrai, - pertraukė jį Haris, - juk žinai, kad ir pats esi sekamas? 

- Ar tai grasinimas, Rankornai? - garsiai paklausė ponas Vizlis. 

— Ne, ne grasinimas, o faktas! Sekamas kiekvienas tavo krustelėjimas... 

Lifto durys atsidarė. Jie pasiekė vestibiulį. Ponas Vizlis dėbtelėjo į Harį 
niekinamu žvilgsniu ir išdidžiai žengė iš kabinos. Haris stovėjo sukrėstas. 

O, kad būtų gavęs kieno kito pavidalą, ne Rankorno... Kabinos durys 
žvangtelėdamos užsidarė. 

Haris išsitraukė neregimąjį apsiaustą ir vėl apsisiautė juo. Paban- 
dys savo jėgomis ištraukti Hermioną, kol Ronis darbuojasi kabinete, 
kur nenustoja lyti. Durims atsivėrus, jis išlipo į deglais nušviestą 
koridorių, nė kiek nepanašų į medžio paneliais išmuštus ir kilimais 
išklotus koridorius viršuje. Lifto kabinai nubarškėjus, Haris sudrebėjo 
žvelgdamas į juodas duris koridoriaus gale, už kurių buvo Paslapčių 
departamentas. 

Jis nuėjo, bet jo tikslas buvo ne juodosios durys, o kitos, kiek prisiminė, 
esančios po kairei; pro jas įėjus buvo laiptai, vedantys į teismą. Lipant jais 
galvoje sukosi galimi veiksmai: jis dar turi porą netikrų detonatorių, bet 
gal geriau tiesiog pasibelsti į teismo salės duris, įeiti Rankorno pavidalu 
ir paprašyti, kad jam būtų leista šnektelėti su Mafalda? Aišku, jis nežino, 
ar Rankornas toks svarbus, jog jam gali būti atleistas šis akibrokštas, o 
net jei pavyks, Hermionai negrįžus gali būti pradėta paieška dar jiems 
nespėjus pasprukti iš Ministerijos... 

Užsigalvojęs ne iš karto pastebėjo, kad žengia per vis tirštėjantį rūką ir 
kad labai šalta. Su kiekvienu žingsniu darėsi vis šalčiau, šaltis pro gerklę 
veržėsi į plaučius, draskė juos. Tada pajuto, kaip atsėlina nusivylimas, 
neviltis, užpildo krūtinę ir užlieja visą esybę... 

Psichai, pamanė jis. 

Nulipęs laiptais ir pasukęs dešinėn išvydo siaubingą vaizdą. Tamsus 
koridorius priešais teismo salę buvo prisigrūdęs aukštų juodų figūrų 
gobtuvų uždengtais veidais. Vienintelis garsas buvo trūksmingas jų 
alsavimas. Iškviesti į teismą įsibauginę Žiobarų kilmės burtininkai 
sėdėjo ant kietų medinių suolų susigūžę ir drebėdami. Daugelis buvo 
užsidengę veidą rankomis, tarsi gindamiesi nuo godžiai išsižiojusių 
Psichų. Vienus atlydėjo šeimos nariai, kiti sėdėjo vieni. Psichai sklandė 
priešais juos, ir Harį tarsi užkeikimas prislėgė tasai šaltis, toji neviltis 


1r nusiminimas... 

Nepasiduok, įsakė jis sau, bet suprato negalįs iššaukti Gynėjo nepa- 
sirodydamas. Taigi jis kuo tyliau žengė pirmyn, ir kas žingsnį smegenis 
tarsi vis labiau kaustė stingulys, bet jis prisivertė galvoti apie Hermioną 
ir Ronį, kuriems reikia jo pagalbos. 

Buvo šiurpu judėti tarp milžiniškų juodų figūrų: jam einant po gobtu- 
vais slypintys beakiai veidai gręžėsi į jį, ir jis neabejojo, kad Psichai jį jau- 
čia, jaučia, kad netoliese yra žmogus, dar turintis vilties ir atsparumo... 

Ir staiga sustingusioje tyloje kraupiai trinktelėjo požemio durys iš 
kairės ir pro jas išsiveržė šauksmai: 

— Ne, ne, aš turiu burtininko kraujo, tikrai turiu! Mano tėvas buvo burti- 
ninkas, tikrai, susiraskit jo bylą! Arkis Aldertonas, garsus lazdelių kūrėjas, 
susiraskit jo asmens bylą, sakau jums... Nelieskit manęs, nelieskit! 

— Paskutinį kartą įspėju, - prabilo tylus Ambridž balsas, magiškai 
sustiprintas taip, kad nustelbė beviltiškus žmogaus riksmus. - Jei dar 
priešinsitės, būsit pasmerkti Psicho pabučiavimui. 

Žmogus nustojo šaukti, bet koridoriuje buvo girdėti, kaip jis kūkčioja. 

— Išveskite jį, - įsakė Ambridž. 

Teismo tarpduryje pasirodė du Psichai, pūvančios, šašais apėjusios 
jų rankos laikė sugniaužusios už parankių beveik alpstantį burtininką. 
Vedini juo, Psichai nuplaukė koridoriumi, ir už jų liekanti tamsa burti- 
ninką netrukus prarijo. 

— Toliau - Merė Ketermoul! - paskelbė Ambridž. 

Atsistojo nedidukė moteris, drebanti nuo galvos iki kojų. Jos tamsūs 
plaukai buvo susukti į kuodą, ji vilkėjo ilgus paprastus drabužius. Vei- 
das buvo visiškai bekraujis. Haris matė, kaip ji sudrebėjo eidama pro 
Psichus. 

Jis tai padarė negalvodamas, nieko neplanuodamas, tiesiog negalėjo 
žiūrėti, kaip ji viena eina į požemį: durims veriantis, jis įsmuko į teismą 
paskui ją. 

Salė nebuvo ta pati, kurioje jis buvo klausinėjamas dėl neteisėto ma- 
gijos panaudojimo. Šis kambarys buvo kur kas mažesnis, nors lubos 
aukštos, todėl atrodė, lyg būtum atsidūręs gilaus šulinio dugne. 

Viduje irgi buvo pilna Psichų, skleidžiančių aplink savo stingdančią 
aurą. Jie stovėjo kertėse kaip beveidžiai sargybiniai. Ant aukštos pa- 
kylos už baliustrados sėdėjo Ambridž, jai iš vieno šono buvo Jakslis, iš 
kito — Hermiona, išbalusi ne mažiau už ponią Ketermoul. Palei pakylą 
slankiojo ilgaplaukė sidabrinė katė, ir Haris suprato, kad jos paskirtis — 
ginti teisėjus nuo Psichų skleidžiamos nevilties: ją turi jausti kaltinamieji, 
ne kaltintojai. 

— Sėskitės, — tyliu šilkiniu balsu tarė Ambridž. 

Ponia Ketermoul susmuko ant vienintelės kėdės, stovinčios viduryje, 
priešais pakylą. Vos ji atsisėdo, iš ranktūrių išlindo grandinės ir ją pririšo 
prie kėdės. 

— Jūs esate Merė Elizabeta Ketermoul? - paklausė Ambridž. 

Ponia Ketermoul virpėdama linktelėjo. 

— Ištekėjusi už Redžinaldo Ketermoulo iš Magiškojo ūkio skyriaus? 

Ponia Ketermoul apsipylė ašaromis. 

— Nežinau, kur jis, turėjo manęs čia laukti! 

Ambridž jos žodžių nepaisė. 

— Meizės, Elės ir Alfredo motina? 

Ponia Ketermoul dar gailiau sukūkčiojo. 

— Pataupykit ašaras, - metė Jakslis. - Purvakraujų vaikiščiai jokios 
užuojautos mums nekelia. 

Ponios Ketermoul kūkčiojimas užgožė Hario žingsnius, kai jis tylutė- 
liai pasuko prie pakylos laiptelių. Praslinkdamas pro vietą, kur patruliavo 
katės pavidalo Gynėjas, jis pajuto temperatūros pasikeitimą: čia buvo šilta 
ir gera. Jis neabejojo, kad Gynėjas priklauso Ambridž, - jis taip skaisčiai 
švytėjo, nes ir ji buvo čia tokia laiminga, jautėsi kaip Žuvis vandeny 
vykdydama iškrypėliškus įstatymus, kuriuos pati padėjo sukurti. Lėtai 
ir be galo atsargiai jis nutykino palei pakylą ir atsisėdo Hermionai už 
nugaros. Bijojo, kad Hermiona nepašoktų. Manė paleisti į Ambridž ir 
Jakslį muffliato kerus, tačiau net ir tyliai murmtelėdamas burtažodį būtų 
išgąsdinęs Hermioną. Tuo metu Ambridž pakėlė balsą kreipdamasi į 
ponią Ketermoul, ir Haris nebelaukė. 

— Aš už tavęs, - kuštelėjo jis Hermionai į ausį. 

Kaipjis ir bijojo, Hermiona pašoko taip, jog vos neapvertė rašalo bute- 
liuko, į kurį ji mirkė plunksną, bet Ambridž su Jaksliu nieko nepastebėjo, 
nes žiūrėjo tik į ponią Ketermoul. 

- Šiandien, ponia Ketermoul, Ministerijoje iš jūsų buvo atimta burtų 
lazdelė, - kalbėjo Ambridž. - Aštuonių ir trijų ketvirčių colio, vyšnios 
medžio, vienaragio plauko šerdimi. Ar teisingai apibūdinau? 

Ponia Ketermoul linktelėjo rankove šluostydamasi akis. 

— Prašom pasakyti, koks burtininkas ar ragana davė jums šitą lazdelę. 

— Da... davė? —- sukūkčiojo ponia Ketermoul. - Man nie... niekas jos 
nedavė. Ašją pi... pirkau, kai man buvo vienuolika metų. Ji... ji... ji mane 
pasirinko. 

Ji verkė net pasisriūbaudama. 

Ambridž nusijuokė tykiu mergaitišku juoku, Hariui taip ir norėjosi jai 
trenkti. Ji užsikvempė ant baliustrados, kad geriau matytų savo auką, ir 
ore sušvytavo kažkoks auksinis daikčiukas - medalionas. 

J; pamačiusi Hermiona aiktelėjo, bet Ambridž su Jaksliu, sutelkę dė- 
mesį tik į auką, nieko neišgirdo. 

— Ne, - tarė Ambridž, - bijau, kad ne, ponia Ketermoul. Lazdelės 
pasirenka tik burtininkus arba raganas. Jūs nesate ragana. Aš turiu jūsų 
užpildytą anketą... Mafalda, paduok man. 

Ambridž atkišo mažutę savo letenėlę, tokią panašią į rupūžės, kad 
Haris net nustebo nepamatęs plėvių tarp striukų pirštų. Hermionos 
pirštai virpėjo. Pasiraususi dokumentų krūvoje ant kėdės greta savęs, ji 
pagaliau ištraukė pluoštą pergamento su ponios Ketermoul pavarde. 

— Koks... koks gražus, Doloresa, - tarė Hermiona, rodydama į meda- 
lioną, spindintį Ambridž palaidinukės raukiniuose. 

— Ką? — žioptelėjo Ambridž, pažvelgdama žemyn. - O taip, sena šeimos 
relikvija, —- paaiškino ji, glostydama medalioną, gulintį ant galingo jos 
biusto. — S raidė reiškia Selvinas... Esu Selvinams giminė... Tiesą sakant, 


mažai yra grynakraujų šeimų, su kuriomis nebūčiau susigiminiavusi. 

Gaila, - pridūrė ji jau garsiau, sklaidydama ponios Ketermoul anke- 
tą, - kad to paties negalima pasakyti apie jus. Tėvų profesijos - daržovių 
ir vaisių pardavėjai. 

Jakslis pašaipiai nusikvatojo. Apačioj toliau marširavo pūkuota sida- 
brinė katė, kertėse tebetykojo Psichai. 

Nuo Ambridž melo Hariui kraujas mušė į galvą nušluodamas bet kokį 
atsargumą: kaipji drįso medalionu, iš smulkaus vagišiaus paimtu kyšiu, 
įrodinėti savo kilmės grynumą! Jis kilstelėjo lazdelę net nesistengdamas 
jos paslėpti po neregimuoju apsiaustu ir ištarė: 

— Sustink! 

Blykstelėjo raudona šviesa, Ambridž suglebo, kakta trenkėsi į balius- 
tradą, ponios Ketermoul anketos lapai nuslydo nuo kelių ant grindų, 
sidabrinė katė dingo. Lyg vėjo gūsis į juos padvelkė ledinis šaltis. Jaks- 
lis suglumęs dairėsi, iš kur visa ta velniava, ir pamatė Hario ranką be 
kūno ir į save nukreiptą burtų lazdelę. Jis norėjo išsitraukti savąją, bet 
pavėlavo. 

— Sustink! 

Jakslis nuslydo ant grindų ir liko gulėti susirietęs. 

— Hari! 

— Hermiona, jei manai, kad sėdėsiu čia ir leisiu jai apsimesti... 

— Hari, ponia Ketermoul! 

Haris žaibiškai apsisuko nusimesdamas neregimąjį apsiaustą. Apačioje 
Psichai, išlindę iš visų kerčių, jau slinko prie grandinėmis prirakintos 
moters: ar dėl to, kad išnyko Globėjas, ar pajutę, jog jų šeimininkai neteko 
pranašumo, jie nesivaržydami pasileido prie grobio. Ponia Ketermoul 
siaubingai suriko, kai papuvusi ranka suėmė jai smakrą ir atlošė galvą. 

— EXPECTO PATRONUM! 

Iš Hario lazdelės galo išsiveržęs sidabrinis elnias liuoktelėjo prie 
Psichų, ir šie atsitraukė, vėl sulindo į šešėlius kertėse. Elniui šuoliuojant 
aplink kambarį, jo šviesa, stipresnė ir kaitresnė už katės, užliejo visą 


požemį. 

— Paimk Horokrusą, - liepė Hariui Hermiona. 

Grūsdamas neregimąjį apsiaustą atgal į kišenę, jis nulėkė laipteliais 
žemyn ir pripuolė prie ponios Ketermoul. 

— Jūs? - sukuždėjo ji, žiūrėdama jam į veidą. - Bet... bet Regas sakė, 
kad jūs ir paskundėte mane komisijai! 

— Nejaugi? - sumurmėjo Haris, tampydamas jos riešus suspaudusias 
grandines. - Ką gi, aš apsigalvojau. Diffindo! - Nieko neįvyko. - Hermio- 
na, kaip man sutraukyti šitas grandines? 

— Palauk, aš čia kai ką bandau... 

— Hermiona, mus supa Psichai! 

- Žinau, Hari, bet jeigu ji atsibudusi neras medaliono... turiu sukurti 
kitą tokį... Geminio! Nagi... tai turėtų ją apmulkinti... 

Hermiona pasileido žemyn. 

— Pala... Relashio! 

Grandinės žvangtelėdamos sulindo atgal į kėdės ranktūrius. Ponia 
Ketermoul tebebuvo paklaikusi iš baimės. 

— Nieko nesuprantu, - sušnibždėjo ji. 

— Turėsite vykti iš čia su mumis, - pasakė Haris, keldamas ją nuo kė- 
dės. - Skubėkit namo, pasiimkit vaikus ir bėkit, jei reikės, bėkite iš šalies. 
Užsimaskuokite kuo nors ir bėkite. Juk matėte, kaip viskas vyksta, nė 
nesitikėkite teisingo bylos nagrinėjimo. 

— Hari, - tarė Hermiona, - kaip mes išsigausime, kai už durų šitiek 
Psichų? 

— Gynėjai, - atsakė Haris, lazdele rodydamas į savąjį; elnias jau ne- 
šuoliavo, o taip pat skaisčiai švytėdamas nuėjo prie durų. - Kuo daugiau 
Gynėjų. Hermiona, pašauk savąjį. 

— Expec... expecto patronum, - ištarė Hermiona. Nieko. 

— Tai vieninteliai kerai, kurie jai nelabai sekasi, - paaiškino Haris 
visai sutrikusiai poniai Ketermoul. - Tikrai lyg tyčia... Na, pasistenk, 
Hermiona... 

— Expecto patronum! 

Iš Hermionos lazdelės galo šovė sidabrinė ūdra ir grakščiai nuplaukė 
oru pas elnią. 

— Einam, - tarė Haris ir nuvedė Hermioną su ponia Ketermoul 
durų link. 

Gynėjams išskriejus iš požemio, koridoriuje laukiantys žmonės ap- 
stulbę ėmė šaukti. Psichai traukėsi į šonus, nyko tamsoje sprukdami nuo 
sidabrinių būtybių. 

— Nutarta, kad visi privalote vykti namo ir pasiėmę šeimas bėgti, - pa- 
sakė Haris laukiantiems Žiobarų kilmės burtininkams. Apakinti Gynėjų 
šviesumo, jie tebesėdėjo susigūžę. - Jei galite, išvykite į užsienį. Šiaip 
ar taip, kuo toliau nuo Ministerijos. Tokia yra... eee... oficiali nuostata. 
O dabar paskui Gynėjus galėsite išeiti iš Ministerijos. 

Visi nekliudomi užlipo akmeniniais laiptais, bet priėjus liftus Hariui 
kilo abejonių. Jis jautė, kad jie patrauks nepageidautiną dėmesį, jeigu 
pasirodys vestibiulyje su sidabriniu elniu ir ūdra, sklendžiančiais oru, ir 
dar maždaug dvidešimčia žmonių, kurių pusė yra apkaltintieji žiobariška 
kilme. Vos padarė tokią nemalonią išvadą, kai priešais žvangtelėdama 
sustojo lifto kabina. 

— Regai! - sušuko ponia Ketermoul, puldama Roniui į glėbį. - Ran- 
kornas mane paleido, jis užpuolė Ambridž ir Jakslį, liepė mums bėgti 
į užsienį, manau, Regai, kad taip ir reikia daryti, tikrai. Lekiam namo 
pasiimti vaikų, ir... Kodėl tu toks šlapias? 

— Vanduo, - ištrūkęs iš jos rankų burbtelėjo Ronis. - Hari, jie jau Žino, 
kad Ministerijoje įsibrovėliai, pamatė kažkokią skylę Ambridž kabineto 
duryse, manau, turime ne daugiau kaip penkias minutes... 

Hermiona persigandusi atsisuko į Harį, jos Gynėjas pokštelėdamas 
dingo. 

— Hari, jeigu mes čia įkliūsime!.. 

— Neįkliūsime, jeigu paskubėsime, - pasakė Haris ir kreipėsi į nuščiu- 
vusį būrelį už nugaros. Visi spoksojo į jį. - Kas turi lazdeles? 

Maždaug pusė pakėlė ranką. 

— Tvarka. Visi, kurie neturite lazdelės, stokit prie tų, kurie turi. Reikia 
paskubėti, kol jie mūsų nesulaikė. Pirmyn! 

Jiems pavyko susigrūsti į dvi lifto kabinas. Hario Gynėjas stovėjo 
sargyboje priešais auksines grotas. Jos užsivėrė, kabina ėmė kilti. 

— Aštuntas aukštas, —- paskelbė šaltas raganos balsas. - Vestibiulis. 

Haris iškart suprato, kad jie pakliuvo į bėdą. Vestibiulis buvo pilnas 
žmonių, kerais uždarinėjančių židinius. 

— Hari! - aiktelėjo Hermiona. - Ką darysime? 

— Stokit! —- suriaumojo Haris galingu Rankorno bosu, kuris aidu atsi- 
mušė vestibiulyje. Židinius uždarinėjantieji burtininkai sustingo. - Sekit 
paskui mane, — pašnibždėjo jis grupelei išsigandusių Žiobarų kilmės 
burtininkų, ir jie ėmė grūstis prie židinių lydimi Ronio ir Hermionos. 

— Kas atsitiko, Albertai? — susinervinęs paklausė tas pats praplikęs 
burtininkas, prieš kiek laiko paskui Harį išlindęs iš židinio. 

— Šitie žmonės turi išvykti, tada galėsite baigt viską uždaryti, - kaip 
mokėdamas valdingiau pasakė Haris. 

Grupelė burtininkų priešais jį susižvalgė. 

— Mums buvo įsakyta uždaryti visus išėjimus ir niekam neleisti... 

— Ar tik man neprieštarauji? - užsidegė Haris. - Gal norėtum, kad 
patikrinčiau tavo šeimos medį, kaip padariau su Dirko Kresvelo? 

— Atleiskite! - traukdamasis atatupstas sumurmėjo burtininkas. - Aš 
nenorėjau nieko blogo pasakyti, Albertai, tik pamaniau... Pamaniau, kad 
jie turi būti apklausiami, ir... 

— Jie visi grynos kilmės, — atrėžė Haris. Jo storas balsas įspūdingai 
nuaidėjo erdviame vestibiulyje. - Grynesnės negu daugelis jūsų, drįstu 
teigti. Lipkit, - paliepė jis Žiobarų kilmės burtininkams, ir tie, nėrę į ži- 
dinius, pradėjo dingti poromis. Ministerijos darbuotojai stoviniavo vieni 
sumišę, kiti išsigandę ir nepatenkinti. Staiga... 

— Mere! 

Ponia Ketermoul grįžtelėjo. Tikrasis Regas Ketermoulas, jau neve- 
miantis, bet išbalęs ir iškamuotas, bėgte išpuolė iš lifto. 

— Regas? 

Praplikęs burtininkas spoksojo sukiodamas galvą nuo vieno Rego 
Ketermoulo prie kito. 

— Ei, kas čia darosi? Kas tai? 

— Uždarykit išėjimą! Uždarykit! 

Iš kito lifto išgriuvo Jakslis ir pasileido prie grupelės šalia židinių, 
pro kuriuos buvo išnykę visi Žiobarų kilmės burtininkai, išskyrus po- 
nią Ketermoul. Praplikęs burtininkas iškėlė lazdelę, bet Haris žiebė jam 
milžinišku kumščiu ir nuskraidino oru kaži kur. 

- Jaksli, jis padėjo pabėgti Žiobarų kilmės burtininkams! - sušuko jis. 

Praplikusio burtininko kolegos pakėlė baisų erzelį, juo pasinaudoda- 
mas Ronis įtempė ponią Ketermoul į židinį ir pradingo su ja. Sutrikęs 
Jakslis vedžiojo akimis nuo Hario prie numuštojo burtininko, o tikrasis 
Regas Ketermoulas klykė: 

— Mano Žmona! Kas ten toks buvo su mano žmona? Kas čia vyksta? 

Haris pamatė, kaip Jakslis atsisuka, kaip jo Žiauriame veide pamažu 
randasi suvokimas, kas gi čia darosi. 

— Bėgam! —riktelėjo Haris Hermionai, griebė jai už rankos, ir jie drauge 
šoko į židinį. Jakslio užkeikimas pralėkė Hariui virš galvos. Kelias aki- 
mirkas jie sukosi kaip vilkeliai klozetuose, tada šovė į viršų, į savąsias 
tualeto kabinas. Haris atlapojo duris. Ronis šalia praustuvių grūmėsi su 
ponia Ketermoul. | 

— Regai, aš nesuprantu... 

— Paleiskit, aš nesu jūsų vyras, jums reikia grįžti namo! 

Kabinoje užjų pasigirdo triukšmas, Haris atsigręžęs pamatė atsiradus 
Jakslį. | 

— Bėgam! - suriko Haris, stvėrė Hermionai ir Roniui už rankų ir ap- 
sisuko vietoje. 

Juos apgaubė tamsa, po krūtine ėmė spausti ir tempti, tačiau kažkas 
buvo negerai... Hermionos ranka tarsi slydo iš jo delno... 

Haris galvojo, ar tik neuždus: neįstengė nė atsikvėpti, nieko nematė, 
o vienintelis apčiuopiamas daiktas pasaulyje buvo Ronio ranka ir Her- 
mionos pirštai, pamažėle slystantys ir slystantys iš jo delno. 

Tada jis išvydo Grimaldžio aikštės dvylikto numerio duris su gyva- 
tės pavidalo belstuku, bet nespėjus jam įtraukti oro nuaidėjo riksmas, 
blykstelėjo raudonas žaibas, Hermionos ranka it replėmis sugniaužė jo 
riešą ir ūmiai viskas vėl aptemo. 


KETURIOLIKTAS SKYRIUS 


Vagis 


Haris atsimerkė ir apžilpo nuo aukso ir žalumos; neturėjo supratimo, 
kas nutiko, bet suprato gulįs lyg ant šakų ir lapų. Iš paskutiniųjų steng- 
damasis įtraukti į subliūškusius plaučius oro, jis sumirksėjo ir pamatė, 
kad tokias aštrias spalvas sukėlė saulė, košianti lapiją virš galvos. Prie pat 
veido kažkas sukrutėjo. Jis pakilo keturpėsčias pasirengęs susidurti su 
kokiu nors piktu padarėliu, bet išvydo tik Ronio pėdą. Apsidairęs Haris 
pamatė, kad visi trys guli ant miško paklotės ir, atrodo, yra vieni. 

Pirmiausia Hariui dingtelėjo, kad jie Uždraustajame miške, ir akimir- 
ką, nors suvokė, kaip būtų kvaila ir pavojinga vėl pasirodyti Hogvartse, 
širdis suvirpo nuo minties nusėlinti tarp medžių iki Hagrido trobelės. 
Tačiau tada tyliai sudejavo Ronis, ir Haris, šliauždamas prie jo, suprato, 
jog tai ne Uždraustasis miškas: medžiai atrodo jaunesni, retesni, mažesni 
brūzgynai. 

Prie Ronio galvos jis susidūrė su Hermiona, irgi ropojančia keturio- 
mis. Išvydęs Ronį iš arti, Haris pamiršo visus kitus rūpesčius, nes visas 
kairys Ronio šonas buvo kruvinas, o veidas lapais apkritusios žemės 
fone - pilkšvai baltas. Multisulčių eliksyro poveikis baigė išsigaruoti, 
Ronis dabar buvo panašus ir į save, ir į Regą Ketermoulą, plaukai vis 
labiau rudo, tačiau veidas visai neteko spalvos. 

— Kas jam atsitiko? 

— Plyšimas, - atsakė Hermiona, jau segdama Ronio rankovę, kur buvo 
daugiausia kraujo. 


atrodė, kad Plyšimas - tai kažkas juokinga, bet šitai... jam nemaloniai 

nuėjo per širdį, kai Hermiona atidengė Ronio žastą: ten trūko gabalo 
mėsos, tarsi peiliu būtų buvę nurėžta. 

— Hari, greičiau, mano rankinėje yra buteliukas su diktonų esencija... 

— Gerai... 

Haris nulėkė ten, kur buvo nusileidusi Hermiona, pagriebė rankinytę 
ir įkišo ranką vidun. Pirštai užčiuopė visokiausius daiktus: odines knygų 
nugarėles, vilnonių megztinių rankoves, batelių kulniukus... 

— Greičiau! 

Jis griebė nuo žemės savo lazdelę ir nukreipė į rankinytės gilumą. 

— Accio diktonus! 

Iš rankinės išlėkė rudas buteliukas, jis sugavo jį ir nuskubėjo atgal 
pas Hermioną ir Ronį. Tas gulėjo prasimerkęs, po vokų plyšelius bolavo 
akių baltymai. 

— Jis be sąmonės, - pasakė Hermiona, ir pati išbalusi; nebeatrodė pa- 
naši į Mafaldą, nors plaukai dar buvo žilstelėję. - Atkimšk, Hari, man 
dreba rankos. 

Haris ištraukė kamštį, Hermiona paėmė buteliuką ir užlašino ant 
kraujuojančios žaizdos tris lašiukus. Užtelėjo žalsvi dūmai, jiems išsi- 
sklaidžius Haris pamatė, kad kraujas nebebėga. Žaizda atrodė kelių 
dienų senumo - gyva mėsa buvo užsitraukusi plonyte odele. 

— Oho, - nusistebėjo Haris. 

— Tik tiek drįstu daryti, - virpančiu balsu tarė Hermiona. - Yra kerų, 
kurie jį visiškai pagydytų, bet bijau jų bandyti, kad labiau nepakenkčiau. 
Jis ir taip neteko šitiek kraujo... 

— Kaip jis buvo sužeistas? Noriu pasakyti, - papurtė galvą Haris, 
stengdamasis pagaliau atsitokėti, suvokti, kas vis dėlto įvyko, - kodėl 
mes esame čia? Maniau, kad vykstame atgal į Grimaldžio aikštę. 

Hermiona giliai atsiduso. Ji beveik verkė. 

— Hari, nemanau, kad mes begalėsime ten grįžti. 

— Ką tuo nori... 

— Kai mes išnykome oru, Jakslis mane spėjo sučiupti, aš negalėjau jo 
atsikratyti, jis toks stiprus, nepaleido manęs iki pat Grimaldžio aikštės, o 

tada... Na, pamatęs duris jis turbūt pamanė, kad mes nusileisime, todėl 
nebe taip spaudė man ranką, aš ištrūkau ir atgabenau mus čia! 

— Tačiau kurgi jis? Pala... Nejaugi Grimaldžio aikštėje? Bet juk jis negali 
patekti į vidų? 

Ji papurtė galvą. 

— Hari, manau, kad gali. Aš... aš jo atsikračiau Atmetimo kerais, bet 
suteikiau jam Patikimumo kerų apsaugą. Dumbldorui mirus mes esame 
Paslapties saugotojai, taigi tuo pačiu aš įdaviau jam paslaptį, ar ne? 

Nieko nepadarysi, Haris žinojo, kad ji sako tiesą. Tai buvo skaudus 
smūgis. Jeigu Jakslis gali patekti į namą, jiems nevalia ten grįžti. Galjau 
dabar oru jis ten gabena kitus Mirties Valgytojus. Nors tamsus ir niūrus, 
tas namas jiems buvo vienintelis saugus prieglobstis - netgi, kai Padaras 
jau daug laimingesnis ir draugiškesnis, beveik namai. Jausdamas gailes- 
tį, neturintį nieko bendra su valgiu, Haris įsivaizdavo, kaip namų elfas 
gamina jautienos ir inkstų apkepą, tačiau Hariui, Roniui ir Hermionai 
jau neteks jo valgyti. 

— Hari, atleisk, prašau, atleisk! 

— Nenusišnekėk, tu juk nekalta! Jeigu kas kaltas, tik aš... 

Haris įkišo ranką į kišenę ir ištraukė Baisiosios Akies akį. Hermiona 
pasibaisėjusi atšoko. 

— Ambridž buvo ją įstačiusi į savo duris, kad galėtų sekti žmones. 
Negalėjau jos ten palikti... Tačiau šitaip jie sužinojo, kad Ministerijoje 
esama pašalinių. 

Nespėjus Hermionai nieko pasakyti, Ronis sudejavo ir atsimerkė. 
Tebebuvo išbalęs, veidas blizgėjo nuo prakaito. 

— Kaip tu jautiesi? - sukuždėjo Hermiona. 

— Bjauriai, - iškošė Ronis ir susiraukė pačiupinėjęs sužeistą ranką. — 
Kur mes esame? | 

— Miške, kur vyko pasaulio kvidičo taurės pirmenybės, - atsakė Her- 
miona. - Norėjau ko nors uždaro, uždengto iš viršaus, ir šitai... 

— Pirmiausia atėjo į galvą, - pasakė už ją Haris, žvalgydamasis, 
atrodytų, po tuščią laukymę. Jis nenoromis prisiminė, kas nutiko 

pastarąjį kartą, kai jie oru nukako į vietą, kuri pirmiausia atėjo į galvą 
Hermionai, ir kaip Mirties Valgytojai juos beregint surado. Ar tai buvo 
legilimantija? Gal Voldemortas ir jo pakalikai jau žino, kur Hermiona 
juos nudangino? 

— Kaip manai, ar mums reikia nešdintis iš čia? - paklausė Ronis Harį, 
ir Haris iš jo veido suprato, kad draugas pagalvojo tą patį. 

— Nežinau. 

Ronis tebebuvo išbalęs ir išpiltas prakaito. Sėstis nebandė ir atrodė per 
silpnas tokiam žygdarbiui. Mintis, kad jį reikės pajudinti, baugino. 

— Kol kas pabūkime čia, - pasiūlė Haris. 

Hermiona apsidžiaugusi pašoko. 

— Kur eini? - paklausė Ronis. 

— Jei čia pasiliekame, reikia šią vietą bent kiek apsaugoti kerais, - at- 
sakė ji ir iškėlusi lazdelę pasileido plačiu ratu murmėdama užkeikimus. 
Haris aplinkui pastebėjo nedidelius oro sūkurius, sakytum Hermiona 
būtų užleidusi ant jų laukymės virpančią karščio bangą. 

— Salvio hexia... Protego totalum... Repello Muggletum... Muffliato... Galė- 
tum išimti palapinę, Hari... 

— Palapinę? 

— Rankinėje! 

— Ranki... Na, žinoma. 

Šį kartą jis nebesivargino raustis, o panaudojo Šaukiamuosius kerus. 
Išlindo brezentinė palapinė su visomis virvėmis ir kuoleliais. Haris ją 
atpažino, jau vien todėl, kad ji atsidavė katėmis: tai buvo ta pati palapinė, 
kurioje jie nakvojo per pasaulio kvidičo taurės pirmenybes. 

— Maniau, ji yra to žmogelio Perkinso iš Ministerijos nuosavybė, - pa- 
sakė Haris, narpliodamas iš virvių kuolelius. 

— Matyt, nebenorėjo jos, mat jam baisiai gelia strėnas nakvojant pa- 
lapinėje, - paaiškino Hermiona, lazdele išraitydama sudėtingą aštuo- 
niukę. - Tada Ronio tėtis pasiūlė man pasiskolinti. Erecto! - pridūrė ji, 
nukreipdama lazdelę į sudribusį brezentą, tas sklandžiai pakilo į orą, 

ir štai ant Žemės šalia Hario nusileido gražiai išskleista palapinė, jam iš 
rankų išlėkęs kuolelis kaukšt įsmigo ištempdamas virvę. 

— Cave inimicum, - užbaigė Hermiona, teatrališkai mostelėdama aukš- 
tyn. — Tai tiek įstengiau nuveikti. Mes bent jau galėsime žinoti, jeigu jie 
artinsis, tačiau negaliu užtikrinti, kad mano kerai sulaikys Vol... 

— Netark jo vardo! - piktai pertraukė ją Ronis. 

Haris su Hermiona susižvelgė. 

— Atsiprašau, - burbtelėjo Ronis ir sudejavo keldamasis ant alkūnių, 
mat norėjo juos matyti, - bet nuskambėjo kaip... kaip kerai ar kas. Nejau 
negalime vadinti jo Patys Žinote Kuo, a? 

— Dumbldoras sakė, kad bijoti vardo... - prabilo Haris. 

- Jei kartais nepastebėjai, drauguži, Pats Žinai Ko vadinimas vardu 
Dumbldorui prastai baigėsi, - atkirto Ronis. - Bentjau... bentjau parodyk 
Pats Žinai Kam šiokią tokią pagarbą, gerai? 

— Pagarbą? — pakartojo Haris, bet Hermiona įspėjamai žybtelėjo akimis: 
atseit nesiginčyk su Roniu, kol tas toksai silpnas. 

Haris su Hermiona šiaip taip įvilko Ronį į palapinę. Vidus buvo lygiai 
toks pat, kokį Haris prisiminė: tikrų tikriausias butukas su vonia ir virtu- 
vėle. Nustūmęs šonan seną krėslą, jis pagulė Ronį ant apatinio dviaukštės 
lovos gulto. Net nuo tokios trumputės kelionės Ronis dar labiau išbalo, 
o atsidūręs guolyje vėl užsimerkė ir ilgokai tylėjo. 

— Užplikysiu arbatos, - pasisiūlė Hermiona, iš rankinytės gilumos 
traukdama arbatinį ir puodelius, ir pasuko į virtuvę. 

Hariui karštas gėralas pasirodė toks pat pravartus kaip ir ugninė tą 
vakarą, kai žuvo Baisioji Akis: tarsi išdegino dalį krūtinėje virpančios 
baimės. Po valandėlės Ronis prabilo: 

— Kaip sakot, kas ištiko Ketermoulus? 

— Jei pasisekė, išsigelbėjo, - atsakė Hermiona, su malonumu sugniauž- 
dama karštą puodelį. - Jeigu tik ponui Ketermoului nepristigo nuovokos, 
jis jau bus oru parkeliavęs su ja namo ir dabar, pasiėmę vaikus, abu bėga 
iš šalies. Haris jai taip ir liepė. 

— Velnias, tikiuosi, kad jie pabėgo, - suniurnėjo Ronis, atsilošdamas 
ant pagalvių. Nuo arbatos jam lyg ir pasitaisė savijauta - skruostai at- 
gavo šiokią tokią spalvą. — Tačiau iš to, kaip su manim visi kalbėjosi, kai 
buvau juo, man pasirodė, kad Regas Ketermoulas nelabai guvaus proto. 
Dieve, kad tik jiems būtų pasisekę... Jeigu abu dėl mūsų kaltės paklius 
į Azkabaną... 

Haris pažvelgė į Hermioną, ir klausimas, kurį ketino užduoti, - ar 
ponia Ketermoul be savo lazdelės galėjo oru keliauti su vyru, - taip ir 
įstrigo gerklėje. Hermiona į Ronį, besikremtantį dėl Ketermoulų likimo, 
bučiuojant. 

— Taigi ar turi jį? - paklausė Haris, iš dalies norėdamas priminti, jog 
ir jis Čia yra. 

— Ką... ką ar turiu? - krūptelėjusi paklausė ji. 

— O dėl ko mes perėjom visą tą pragarą? Dėl medaliono! Kur meda- 
lionas? 

— Tujį turi? - apstulbęs sušuko Ronis ir truputį pasikėlė. - Niekas man 
nieko nesako! Po galais, galėjai nors užsiminti! 

— Betgi mes sprukome nuo Mirties Valgytojų gelbėdami savo gyvybes, 
gal ne? - atšovė Hermiona. - Štai. - Ir ji, ištraukusi iš apsiausto kišenės, 
Roniui padavė medalioną. 

Jis buvo didelis kaip vištos kiaušinis. Silpnoje šviesoje, besiskverbian- 
čioje per brezentinį palapinės stogą, blausiai švytėjo smulkiais žaliais 
brangakmeniais nusagstyta vingri S raidė. 

— Ar nuo tada, kai Padaras jį rado, niekas negalėjo sunaikinti jo? - pa- 
klausė Ronis. - Noriu pasakyti - ar jis tikrai tebėra Horokrusas? 

— Manau, taip, - atsakė Hermiona, atsiimdama medalioną, ir įsižiūrėjo 
į jį. - Būtų kokia nors žymė, jei būtų sunaikinta jo magija. 

Ji padavė daikčiuką Hariui, tas pavartė jį. Medalionas atrodė tobulas, 
neliestas. Jis prisiminė suniokotus dienoraščio likučius ir kad Horokruso, bu- 
vusio žiedo pavidalu, akmuo suskilo, kai Dumbldoras sunaikino jo magiją. 

— Manau, Padaras neklydo, - tarė Haris. - Turėsime sugalvoti, kaip 
Horokrusą atidaryti, tik tada galėsime sunaikinti. 

Tik dabar Haris suvokė, ką jis laiko rankoje, kas gyvena po auksiniu 
dangteliu. Susitvardęs pabandė atidaryti medalioną pirštais, paskui - ke- 
rais, kuriais Hermiona atvėrė Regulo kambario duris. Niekas nepadėjo. 
Jis atidavė medalioną Roniui su Hermiona, abu irgi mėgino kaip įma- 
nydami, bet jiems sekėsi ne geriau. 

— Bet ar jauti ką nors? - tyliai paklausė Ronis, sugniaužęs medalioną. 

— Ką turiu jausti? 

Ronis padavė daikčiuką Hariui. Po valandėlės Haris tarėsi supratęs, 
ką Ronis turėjo galvoje. Ką jis dabar jaučia: ar savo kraujo pulsavimą 
gyslomis, ar medaliono viduje tarsi metalinę širdelę plakant? 

— Ką su juo darysime? - paklausė Hermiona. 

— Saugosime, kol sugalvosime, kaip jį sunaikinti, - atsakė Haris ir, nors 
labai nenoromis, užsimovė grandinėlę ant kaklo, medalionas šlumštelėjo 
po drabužiais ir nurimo ant krūtinės šalia Hagrido dovanoto kapšelio. 

— Manau, kad paeiliui turime eiti sargybą šalia palapinės, - pasakė 
Hermiona atsistodama ir pasirąžydama. - Be to, reikia pasirūpinti mais- 
tu. Tu būni čia, - griežtai pasakė ji Roniui, mat jis pabandė atsisėsti, bet 
pažaliavo iš skausmo. 

Ant stalo palapinėje padėję Hermionos dovanotą Hariui per gimtadienį 
Skundiklį, Haris sa Hermiona visą tą dieną pasikeisdami budėjo. Tačiau 
Skundiklis visą laiką tylėjo; gal dėl Hermionos paskleistų gynybinių ir 
Žiobarų nubaidomųjų kerų, o gal todėl, kad žmonės retai pasirodydavo 
tose vietose, miške aplinkui buvo ramu, nė gyvos dvasios, nebent koks 
paukštis praskrisdavo ar voverė nušokuodavo. Vakare niekas nepasikeitė; 
dešimtą valandą pakeitęs Hermioną, Haris įžiebė burtų lazdelę ir ėmė 
dairytis po tuščią apylinkę, bet matė tik šikšnosparnius, aukštai šmaižio- 
jančius žvaigždėto dangaus plotelyje virš apsaugotos laukymės. 

Jis jau norėjo valgyt, nuo alkio šiek tiek svaigo galva. Hermiona į savo 
magiškąją rankinę nebuvo įdėjusi maisto, nes manė, kad vakare jie grįš 

į Grimaldžio aikštę, taigi valgyt nieko nebuvo, tik tarp artimiausių me- 
džių Hermiona rado keletą grybų irjuos išvirė turistiniame katiliuke. Po 
poros kąsnių Ronis pasibjaurėjęs atstūmė savo porciją, Haris prisivertė 
suvalgyti tik nenorėdamas užgauti Hermionos. 

Tylą retkarčiais sudrumsdavo šnaresys ir tarsi šakelių traškėjimas; 
Haris manė, jog tuos garsus skleidžia gyvūnai, ne žmonės, bet vis tiek 
laikė lazdelę parengtą. Iš nerimo ėmė mausti skrandį, ir taip nepatenkintą 
nesukramtomų grybų vaišėmis. 

Buvo manęs, kad, kai išvogs šitą Horokrusą, juos užplūs džiaugsmas, 
bet kažkodėl taip neatsitiko; įbedęs akis į tamsą, lazdele apšviesdamas 
tik mažutį plotelį, jis jaudinosi, kas bus toliau. Toks jausmas, lyg būtų 
savaites, mėnesius, gal netgi metus skubėjęs į šį tašką, o dabar staiga 
sustojęs, nes nebematyti kelio. 

Kažkur esama kitų Horokrusų, bet jis visiškai neįsivaizduoja, kur jie 
galėtų būti. Kol kas jis nenutuokia, kaip sunaikinti tą vienintelį Horokru- 
są, kurį jie atrado, šiuo metu gulintį ant jo nuogos krūtinės. Keista, bet 
jis neįšilo nuo kūno, šaldė tarsi ištrauktas iš ledinio vandens. Retkarčiais 
Haris pajusdavo, o gal tik įsivaizduodavo, kad kartu sujo širdimi tvinksi 
dar viena - mažytė širdelė. 

Taip sėdintį tamsoje jį apniko neaiški baimė, jis bandė atsispirti jai, 
nustumti ją, bet ji vis tiek grįždavo. Abu kartu jie negali gyventi. Ronis su 
Hermiona, tyliai besišnekučiuojantys palapinėje, gali sau eiti, jeigu nori, 
bet jis negali to padaryti. Ir Hariui, kovojančiam su baime ir nuovargiu, 
ėmė atrodyti, kad Horokrusas ant krūtinės tvinksėdamas skaičiuoja jam 
likusį laiką... Kvailystė, subarė jis save, negalvok taip... 

Randą vėl ėmė peršėti. Jis išsigando, kad pats tai prisišaukia savo 
mintimis, ir pabandė jas nukreipti Kita vaga. Prisiminė vargšą Padarą: 
jis laukė jų pargrįžtant, o sulaukė Jakslio. Kaip bus - elfas tylės ar išklos 
Mirties Valgytojui viską, ką Žino? Hariui norėjosi tikėti, kad per pastarąjį 
mėnesį Padaro požiūris į jį, Harį, pasikeitė, kad dabar jis bus ištikimas, bet 
maža kas gali atsitikti... O jeigu Mirties Valgytojai Padarą ims kankinti? 

Hario galvoje ėmė suktis liguisti vaizdai, juos jis irgi bandė nuvyti, nes 
Padarui juk niekuo negali padėti: abu su Hermiona jau buvo nusprendę 
jo neatsikviesti Šaukiamaisiais kerais - ojeigu su juo atsibelstų kas nors iš 
Ministerijos? Negali žinoti, ar kad elfo kelionės oru nesugadins toks pat 
defektas kaip ir tas, kuris į Grimaldžio aikštę nugabeno Jakslį, įsikibusį 
į Hermionos rankovę. 

Hariui randas jau degte degė. Jis mąstė, kad jie tiek daug nežino: 
Lubinas neklydo sakydamas, jog esama magijos, su kuria jie dar ne- 
susidūrė ir kurios nė neįsivaizduoja. Kodėl Dumbldoras nepaaiškino 
daugiau? Nejau manė spėsiąs, gyvensiąs dar daugybę metų, gal net 
šimtmečių, kaip ir jo draugas Nikolas Flamelis? Jeigu taip, jis klydo... 
Sneipas pasistengė... Sneipas, snaudžianti gyvatė, kuri kirto bokšto 
viršuje... 

Ir Dumbldoras ėmė kristi... kristi... 

— Atiduok, Gregorovičiau. 

Hario balsas buvo aukštas, aiškus ir skambus, lazdelę gniaužė ilgi 
balti pirštai. Žmogus, į kurį ji buvo nukreipta, kabėjo ore žemyn galva, 
nors jo nelaikė jokios virvės; jis tabalavo šiurpiai pakabintas nematomos 
jėgos, surištom rankom kojom, išsigandęs veidas buvo tiesiai ties Hario 
veidu ir visas raudonas dėl suplūdusio į galvą kraujo. Plaukai Žilutėliai, 
vešli barzda — tikras supančiotas Kalėdų Senelis. 

— Neturiu, seniai nebeturiu! Prieš daugybę metų iš manęs pavogė! 

— Nemeluok Valdovui Voldemortui, Gregorovičiau. Jis žino... visada žino. 

Kabančiojo vyzdžiai buvo išsiplėtę iš baimės, jie tarsi dar labiau plėtėsi, 
didėjo ir didėjo, kol jų juoduma prarijo Harį visą... 

Dabar Haris skubėjo tamsiu koridoriumi paskui kresną Gregorovi- 
čių, iškėlusį žibintą; Žmogus įpuolė į vieną kambarį koridoriaus gale, 
ir jo žibintas apšvietė tarsi kokią dirbtuvę: siūbuojančiame šviesos rate 
buvo matyti drožlės ir auksas, o ant palangės, tarsi milžiniškas paukštis, 
tupėjo jaunuolis auksiniais plaukais. Kai žibintas akimirką apšvietė jo 
veidą, gražiame jaunuolio veide Haris išvydo džiaugsmą, tada įsibrovėlis 

paleido iš lazdelės Stingdomuosius kerus ir kvatodamas atbulas vikriai 
iššoko pro langą. 

Haris lėkė atgal iš tų plačių ir kaip tunelis juodų vyzdžių, o Gregoro- 
vičiaus veidą iškreipė siaubas. 

— Kas buvo vagis, Gregorovičiau? — paklausė aukštas šaltas balsas. 

— Nežinau, niekad nežinojau, jaunuolis... ne... prašau... Prašau! 

Riksmas aidėjo, netilo, paskui tvykstelėjo žalias žaibas... 

— Hari! 

Jis atsimerkė tankiai alsuodamas, kakta tvinksėjo. Jo nugriūta ir gulėta 
šalia palapinės. Pakėlęs akis išvydo Hermioną, jos plaukų kupeta užstojo 
lopelį dangaus, regimą pro juodas medžių šakas virš galvų. 

— Sapnavau, - tarėjis, skubiai atsisėsdamas ir piktą Hermionos žvilgsnį 
bandydamas atremti naiviu savuoju. - Atsiprašau, matyt, užsnūdau. 

- Žinau, vėl tavo randas! Matau iš veido! Tu žiūrėjai į Vol... 

— Netark jo vardo! - suriko Ronis iš palapinės. 

— Puiku, tada - į Pats Žinai Kieno sąmonę! 

— Aš nenorėjau! - sušuko Haris. - Tai buvo sapnas! Ar tu, Hermiona, 
moki valdyti savo sapnus? 

- Jeigu tik būtum žmoniškai mokęsis oklumantijos... 

Bet Hariui nerūpėjo jos barimasis, jis norėjo aptarti, ką buvo matęs. 

— Hermiona, jis rado Gregorovičių ir turbūt jį nužudė, bet prieš tai 
įsiskverbė į jo sąmonę ir aš mačiau... 

— Kad jau taip greitai užmiegi, bus geriausia, jeigu aš perimsiu budė- 
jimą, - šaltai pasakė Hermiona. 

— Aš baigsiu savo pamainą! 

— Ne, tu tikriausiai išvargęs. Eik gultis. 

Ir ji demonstratyviai atsisėdo palapinės angoje. Piktas, bet nenorėda- 
mas bartis, Haris įlindo į vidų. 

Ant žemutinio gulto bolavo Ronio veidas; Haris užlipo į viršų, išsitiesė 
ir pakėlė akis į tamsų brezentą. Netrukus Ronis prabilo - tylutėliai, kad 
neišgirstų angoje tūnanti Hermiona. 

— Ką Pats Žinai Kas veikia? 

Haris užsimerkė stengdamasis prisiminti aliai smulkmenėlę ir su- 
šnibždėjo į tamsą: 

- Jis rado .Gregorovičių. Surišo jį ir pakabino ore, tada kankino. 

— Kaipgi surištas Gregorovičius gali jam padaryti naują lazdelę? 

— Nežinau... keista, ar ne? 

Haris užsimerkė ir ėmė galvoti apie viską, ką matė. Kuo daugiau 
atsiminė, tuo nesuprantamiau viskas atrodė. Voldemortas nieko nesakė 
nei apie Hario lazdelę, nei apie dvynes lazdelių šerdis, nei apie tai, kad 
Gregorovičius padarytų naują ir galingesnę lazdelę Hariui įveikti... 

- Jis kažko norėjo iš Gregorovičiaus, - neatsimerkdamas pasakė Ha- 
ris. - Liepė tą kažką atiduoti, bet Gregorovičius pasakė, kad išjo pavogta, 
o tada... tada... 

Jis prisiminė, kaip, susitapatinęs su Voldemortu, tartum prasmego į 
Gregorovičiaus akis, į jo prisiminimus... 

— Jis įėjo į Gregorovičiaus sąmonę, ir aš pamačiau tokį jauną vyruką ant 
palangės, paleidęs kerus į Gregorovičių, jis nušoko laukan. Pavogęs kažką, 
ko Pats Žinai Kam baisiausiai reikėjo. Man rodos, kažkur esu jį matęs... 

Hariui baisiai norėjosi dar kartą išvysti besijuokiančio jaunuolio vei- 
dą. Pasak Gregorovičiaus, vagystė įvyko prieš daugelį metų. Kodėl gi 
jaunasis vagis atrodė toks pažįstamas? 

Palapinėje buvo tyku, miško ošimo ir kitokių garsų nesigirdėjo, tik 
ramiai alsavo Ronis. Po kiek laiko jis sukuždėjo: 

— Ar nematei, ką vagis laikė? 

— Ne... Tikriausiai tas daiktas buvo labai mažas. 

— Hari? 

Gulto lentos sugirgždėjo Roniui verčiantis. 

— Hari, ar nemanai, kad Pats Žinai Kas ieško daikto, kurį galėtų pa- 
versti dar vienu Horokrusu? 

- Nežinau, - lėtai ištarė Haris. - Bet ar tai nebūtų jam pavojinga? Argi 
Hermiona nesakė, kad plėšydamas savo sielą jis jau priėjo ribą? 

— Taip, bet gal jis šito nežino. 

— Gal... - numykė Haris. Neabejojo, kad Voldemortas ieško būdo, kaip 
išspręsti dviejų vienodų šerdžių problemą, neabejojo, kad Voldemortas 
norėjo tą sprendimą išgauti iš senojo lazdelių meistro. Ir vis dėlto jį 
nužudė, atrodo, nepaklausęs nė vieno klausimo apie lazdelių darymo 
paslaptis. 

Ko Voldemortas ieško? Hm, kai jau parklupdė Magijos ministeriją ir 
visą magijos pasaulį, ar dar ilgai jam liko ieškoti daikto, kuris kadaise 
priklausė Gregorovičiui ir kurį pavogė nežinomasis vagis? 

Haris vis dar matė šviesiaplaukio jaunuolio veidą, tokį pašėlusiai 
linksmą, pergalingą, visai kaip Fredžio ir Džordžo, kai jiems pavyksta 
kokia magiška šunybė. Jis purptelėjo nuo palangės kaip paukštis, ir Haris 
tikrai buvo jį kažkur matęs, bet neprisimena kur... 

Gregorovičiui mirus, dabar pavojus gresia tam linksmam vagiui, apie 
jį 1r sukosi Hario mintys, kai ant apatinio gulto užknarkė Ronis, o jis pats 
lėtai vėl nugrimzdo į miegą. 


PENKIOLIKTAS SKYRIUS 


Goblino kerštas 


Ankstyvą rytą, kai anie du dar miegojo, Haris išėjo iš palapinės ieškoti 
seniausio, gumbuočiausio ir galingiausio medžio. Jo šešėlyje jis palaidojo 
Baisiosios Akies akį ir vietą pažymėjo medžio kamiene burtų lazdele iš- 
rėždamas kryželį. Ne kažin koks įamžinimas, bet Haris jautė, jog Baisiajai 
Akiai šitai labiau patiks negu būti įkištam Doloresos Ambridž duryse. 
Tada jis grįžo į palapinę laukti, kol draugai pabus ir bus galima aptarti, 
ką jiems toliau daryti. 

Haris ir Hermiona manė, kad geriausia per ilgai neužsibūti vienoje 
vietoje, Ronis pritarė, bet su viena svarbia sąlyga - kad kitoje vietoje būtų 
prieinamas sumuštinis su kumpiu. Taigi Hermiona panaikino laukymę 
gynusius kerus, o Haris su Roniu sulygino žemę, kad neliktų nė ženklo, 
jog jie čia stovyklavo. Tada oru nukeliavo į nedidelio miestelio pakraštį. 

Kai jie miškelyje pasistatė palapinę ir ją apsupo šviežiais gynybiniais 
kerais, Haris apsigaubė neregimuoju apsiaustu ir išėjo ieškoti maisto. 
Tačiau žygis nepasisekė taip, kaip jis planavo. Vos įžengęs į miestelį taip 
ir sustingo sukaustytas nenormalaus šalčio ir iš ūmiai apsiniaukusio 
dangaus nusileidusio tiršto rūko. 

— Betgi tu moki sukurti puikų Gynėją! - protestavo Ronis, kai Haris 
sugrįžo į palapinę tuščiomis rankomis ir uždusęs ištarė vienintelį žodį: 
„Psichai.“ 

— Negalėjau, -sumurmėjo Haris, griebdamasis už skaudančio šono. — 
Nepavyko. 

Matydamas jų pasibaisėjimą ir nusivylimą, Haris pajuto gėdą. Buvo 
tikras košmaras regėti, kaip tolumoje iš rūko išplaukia Psichai, ir, šal- 

čiui gniaužiant plaučius, tolyje aidint riksmui, suvokti, jog nesugebės 
apsiginti. Hariui prireikė visų valios jėgų, kad pajėgtų pajudėti iš vietos 
ir pabėgti palikus Psichus aklai šliaužioti tarp Žiobarų, kurie jų gal ir 
nepamatys, tačiau tikrai pajus jų skleidžiamą neviltį. 

— Maisto taip ir neturime. 

— Užsičiaupk, Roni, - atkirto Hermiona. - Hari, kas atsitiko? Kaip 
manai, kodėl negalėjai iššaukti Gynėjo? Vakar puikiausiai pasisekė! 

— Nežinau. 

Jis sėdėjo viename žemų Perkinso krėslų, kas akimirką slegiamas vis 
didesnio pažeminimo. Bijojo, kad jam nebūtų ko pasidarę. Vakarykštė 
diena atrodė likusi toli praeityje: šiandien jis jautėsi kaip trylikmetis, 
vienintelis nualpęs Hogvartso eksprese. 

Ronis spyrė į krėslo koją. 

— O ką? - suniurzgė jis Hermionai. - Aš išbadėjęs! Nuo tada, kai nu- 
kraujavau, esu suvalgęs tik porą musmirių. 

— Tada eik ir prasiskink kelią per Psichų būrį, - įsižeidęs pasiūlė Haris. 

— Ir eičiau, bet, jei pastebėjai, mano ranka parišta. 

— Kaip patogu. 

— Ir ką tuo nori... 

— Na, žinoma! — Hermiona tvojo delnu sau per kaktą. Abu vaikinai 
nustebę nutilo. - Hari, atiduok medalioną! Nagi, - spragtelėjo ji pirštais 
iš nekantrumo, kai tas tebesėdėjo išsižiojęs, - duok Horokrusą, Hari, tu 
jį tebeturi ant kaklo! 

Ji atkišo rankas, Haris pagaliau nusimovė nuo kaklo grandinėlę. Kai 
tik medalionas nebesilietė jo odos, Harį užplūdo laisvės ir nepaprasto 
lengvumo jausmas. Kol nebuvo išnykęs tasai blogumas, jis nė nesuvokė, 
kad yra išpiltas šalto prakaito ir krūtinę tarsi akmuo slegia. 

— Geriau? — paklausė Hermiona. 

— Aha, daug geriau! 

— Hari, - atsiklaupusi priešais jį tarė Hermiona balsu, kokiu kalbindavo 
sunkius ligonius, - tau neatrodo, kad esi apsėstas? 

— Ką? Ne! Aš prisimenu viską, ką darėme, kol jį nešiojau. Jei būčiau 
apsėstas, šito nežinočiau, tiesa? Džinė pasakojo, kad kai kada ji išvis 
nieko neprisimindavo. 

— Hm, -tarstelėjo Hermiona, žiūrėdama į sunkų medalioną. - Gal vis 
dėlto nereikėtų jo nešioti ant kaklo. Galime laikyti jį palapinėje. 

— Ne, Horokruso nepalikinėsime kur papuola, - tvirtai pasakė Ha- 
ris. - Jeigu pamestume, jeigu jį kas pavogtų... 

— Na, gerai, gerai, - nusileido Hermiona ir pati užsimovė medalioną 
pakišdama jį po marškiniais. - Bet nešiosime jį pasikeisdami, kad nė 
vienam netektų turėti jo per ilgai. 

— Nuostabu, - nusišaipė Ronis. - O dabar, kai išsiaiškinome dėl šito, 
gal pagaliau susirastume maisto? 

— Gerai, bet jo ieškosime kitur, - tarė Hermiona, dirstelėdama į 
Harį. - Nėra prasmės likti ten, kur prisigrūdę Psichų. 

Galų gale vakarėjant jie apsistojo tolimame lauke, priklausančiame 
vienam ūkiui, kuriame jiems pavyko gauti kiaušinių ir duonos. 

— Tai nebus vagystė, ką? —- susirūpinusi paklausė Hermiona, kai jie 
šveitė kiaušinienę su skrudinta duona. - Jeigu aš prie vištidės palikau 
pinigų? 

Ronis pilnais žandais užvertė akis. 

— Hermiona, tu per daug nerimauji. Atsipalaiduok! 

Ir tikrai - sočiai pavalgius buvo daug lengviau atsipalaiduoti: tą vakarą 
kvatodami jie pamiršo ginčą dėl Psichų, o Haris visai linksmai, netgi su 
viltimi atsisėdo budėti pirmą iš trijų nakties sargybų. 

Tądienjie pirmą kartą susidūrė su gyvenimo faktu, kad pilnas skrandis 
reiškia gerą nuotaiką, o tuščias - rietenas ir niūrumą. Haris tuo mažiausiai 
stebėjosi, nes pas Durslius kartais tekdavo beveik badauti. Hermiona 
pusėtinai ištverdavo vakarus, kai nepavykdavo suvalgyti nieko daugiau, 
išskyrus saują uogų ar keletą suplėkusių sausainių, gal tik būdavo truputį 
atžaresnė, o tylėdavo pasipūtusi. Tačiau Ronis, motinos ir Hogvartso 
namų elfų dėka pripratęs kasdien tris kartus gardžiai valgyti, iš bado 


231 


HakRis PoTERIS 


pasidarydavo ir neprotingas, ir ūmus. Kai tik valgio stygius sutapdavo 
su Ronio eile nešioti Horokrusą, jis tapdavo visai nepakenčiamas. 

— Tai kurgi kelsimės dabar? — buvo nuolatinė jo giesmelė. Jis, atrodo, 
pats nieko nesugalvodavo, tikėdavosi, kad Haris ir Hermiona viską 
suplanuos, o jis sėdės ir graudensis dėl menkučių maisto išteklių. Taigi 
Haris ir Hermiona daugybę valandų bergždžiai tardavosi, kur galima 
būtų ieškoti kitų Horokrusų ir kaip sunaikinti jau turimą, jų pokalbiai 
ėmė kartotis, nes naujų Žinių jie neturėjo. 

Dumbldoras buvo sakęs Hariui, kad, jo manymu, Voldemortas paslėpė 
Horokrusus jam svarbiose vietose, juodu lyg nykią litaniją kartojo ir kar- 
tojo vietoves, kuriose, jie žinojo, Voldemortas buvo gyvenęs ar lankęsis: 
našlaičių prieglauda, kur gimė ir užaugo, Hogvartsas, kur išsimokė, Bor- 
džino ir Berko parduotuvė, kur dirbo baigęs mokyklą, Albanija, kurioje 
praleido tremties metus. Tad šie vardai ir tapo svarstymų tema. 

— Aha, vykim į Albaniją. Ją visą turėtume patikrinti per pusdienį, - kan- 
džiai tarė Ronis. 

— Tenai nieko negali būti. Prieš tremtį jis jau buvo padaręs penkis 
Horokrusus, o Dumbldoras neabejojo, kad gyvatė yra penktas, - pa- 
sakė Hermiona. - Mes žinome, kad gyvatės Albanijoje nėra, ji visada 
lydi Vol... 

— Ar nesu prašęs netarti jo vardo? 

— Puiku! Gyvatė visada lydi Pats Žinai Ką... Patenkintas? 

— Nelabai. 

— Neįsivaizduoju, kad jis būtų ką paslėpęs Bordžino ir Berko krautuvė- 
je, - tarė Haris, jau ne kartą šitai pabrėžęs, tačiau vėl apie tai prabilęs tik 
tam, kad nutrauktų nemalonią tylą. - Bordžinas ir Berkas buvo juodosios 
magijos žinovai, iškart būtų pažinę Horokrusą. 

Ronis garsiai nusižiovavo. Užgniaužęs norą kuo nors į jį sviesti, Haris 
varė savo: 

— Vis tiek manau, kad jis galėjo ką nors paslėpti Hogvartse. 

Hermiona atsiduso. 

— Bet, Hari, Dumbldoras būtų atradęs! 

Haris pakartojo argumentą, kuriuo nuolat paremdavo savo teoriją: 

— Dumbldoras sakė niekad nemanęs, kad Žino visas Hogvartso pa- 
slaptis. Sakau jums: jei yra viena vieta, kuri Vol... 

— Oi! 

— Na, PATS ŽINAI KAM! - suriko Haris, netekęs kantrybės. - Jei yra 
viena vieta, kuri Pats Žinai Kam tikrai svarbi, tai Hogvartsas! 

— Eik tu sau! - supeikė jį Ronis. - Mokykla? 

— Taip, mokykla! Ji buvo pirmieji tikri jo namai, vieta, kurioje jis buvo 
ypatingas, ji jam reiškė viską, ir netgi baigęs... 

- Mes tikrai kalbame apie Pats Žinai Ką? Ne apie tave? - paklausė 
Ronis, tampydamas medaliono grandinėlę ant kaklo. Hariui užėjo noras 
ji pasmaugti ta grandinėle. 

- Tu mums kalbėjai, kad Pats Žinai Kas baigęs mokyklą paprašė 
Dumbldorą darbo joje, - priminė Hermiona. 

— Teisingai, - patvirtino Haris. 

— Ir Dumbldorui pasirodė, kad jis nori sugrįžti tam, kad galėtų kažką 
surasti, galbūt kito kurio mokyklos steigėjo kokį daiktą, ir paversti jį 
Horokrusu? 

— Taip, - sutiko Haris. 

— Tačiau darbo jis negavo, tiesa? — tarė Hermiona. — Taigi neturėjo 
galimybės surasti norimą daiktą ir paversti jį dar vienu Horokrusu! 

— Ką gi, gerai, pamirškite Hogvartsą, - įveiktas burbtelėjo Haris. 

Neturėdami už ko daugiau užsikabinti, jie nukeliavo į Londoną ir, 
pasislėpę po neregimuoju apsiaustu, ėmė ieškoti našlaičių prieglaudos, 
kurioje užaugo Voldemortas. Įsigavusi į vieną biblioteką, Hermiona 
spaudos archyve sužinojo, kad pastatas nugriautas prieš daugelį metų. 
Apsilankę jo vietoje jie rado dangoraižius, o juose - biurus. 

— Galėtume pasikapstyti po pamatais? - vangiai pasiūlė Hermiona. 

- Jis nebūtų čia paslėpęs Horokruso, - pasakė Haris. Visada žinojo: 
našlaičių prieglauda - tai ta vieta, iš kurios Voldemortas buvo pasiryžęs 

pabėgti, jis niekad nebūtų joje slėpęs savo sielos dalelės. Dumbldoras 
Hariui įrodė, kad Voldemortas rinkosi didingas arba paslaptingas slapta- 
vietes, nykus, pilkas Londono užkampis buvo neįsivaizduojamai tolimas 
Hogvartsui arba Ministerijai, arba „Gringotsui“, burtininkų bankui su 
auksinėmis durimis ir marmuro grindimis. 

Net neturėdami jokių naujų sumanymų, jie nuolatos kilnojosi, kas va- 
karą saugumo sumetimais statydavo palapinę vis naujoj vietoj. Kas rytą 
panaikinę visus ženklus, rodančius juos čia buvus, leisdavosi į kokią kitą 
atkampią ir be žmonių vietą, oru nukakdavo į vis kitus miškus, į tamsius 
tarpeklius, į violetinius viržynus, dygiakrūmiais apžėlusius kalnų šlaitus, 
o sykį nusidangino į atokią žvyruotu dugnu olą. Maždaug kas dvylika 
valandųjie perduodavo Horokrusą kitam tarsi žaisdami iškraipytą, sulė- 
tintą „Perduok siuntinį“ žaidimą, kai ne lauki, o bijai, kad muzika nutils, 
nes prizas, deja, - dvylika valandų papildomos baimės ir rūpesčio. 

Hariui vis skaudėdavo randą. Dažniausiai, pastebėjo jis, tuo laiku, kai 
jam tekdavo nešioti Horokrusą. Kartais jis neištverdavo skausmo. 

— Ką? Ką dabar matei? - klausdavo Ronis, pamatęs Harį susirau- 
kiant. 

— Veidą, - murmtelėdavo Haris. - Tą patį veidą. Vagį, kuris apvogė 
Gregorovičių. 

Ir Ronis nusisukdavo neslėpdamas nusivylimo. Haris žinojo Ronį 
tikintis naujienų apie šeimą ar apie kitus Fenikso brolijos narius, bet jis, 
Haris, juk nėra televizijos antena: jis regi tik tai, apie ką tuo laiku mąsto 
Voldemortas, o ne įjungia pačiam patinkamus vaizdus. Atrodo, kad Vol- 
demortas be atvangos galvoja apie nepažįstamą jaunuolį džiugiu veidu, 
kurio vardas ir buvimo vieta Voldemortui, kaip ir jam, nežinomi. Kai 
rando nesiliovė perštėti, o šviesiaplaukio jaunuolio veidas kankinamai 
įstrigo atmintyje, Haris išmoko visiškai nuslėpti bet kokį skausmą ar 
negerumą, nes tie du, jam paminėjus vagį, tik nekantriai prunkštelėdavo. 
Jisjų nelabai galėjo kaltinti, juk jie taip troško sulaukti nors kokios Žinios 
apie Horokrusus. 

Ėjo dienos, savaitės, ir Haris ėmė įtarti, kad Ronis su Hermiona jam 
negirdint kalbasi apie jį. Kelis kartus jie staiga nutilo Hariui įžengus į 
palapinę, du kartus jis netyčia užėjo juodu sėdinčius atokiau ir sukišusius 
galvas, kažką greitai šnekančius; abu kartus jie nutilo pajutę jį artinantis 
ir apsimetė, kad renka Žagarus ar semia vandenį. 

Haris spėliojo, kad jie galbūt sutiko leistis su juo į tokias, atrodo, be- 
prasmiškas klajones tik todėl, kad manė jį turint kažkokį slaptą planą, 
kurį atėjus laikui jie sužinosią. Ronis nesistengė slėpti savo blogo ūpo, ir 
Haris ėmė bijoti, kad ir Hermiona jau nusivylė prastu jo vadovavimu. Iš 
nevilties jis bandydavo vėl galvoti apie galimas Horokrusų slaptavietes, 
bet į galvą ateidavo tik Hogvartsas, o kad anie nė vienas tokiai minčiai 
nepritarė, jis nustojo ją siūlyti. 

Jiems taip keliaujant po kraštą, laukais atėjo ruduo, dabar palapinę 
jie statydavo ant sutrešusių lapų. Psichų užleistus rūkus sutirštindavo 
gamtinės miglos, prie visų nemalonumų prisidėjo vėtros ir lietūs. Tai, 
kad Hermiona labiau įgudo atpažinti valgomus grybus, negalėjo visai 
atlyginti už nuolatinį atsiskyrimą nuo pasaulio, vienatvę ar netikrumą 
dėl to, kas naujo kare su Voldemortu. 

— Mano mama, - vieną vakarą pasakė Ronis, kai jie sėdėjo palapinėje 
ant upės kranto Velse, - moka iš nieko išburti gardų valgį. 

Jis niūriai baksnojo lėkštėje gulinčius sudegusios pilkos žuvies gaba- 
lėlius. Haris nejučia dirstelėjo į jo kaklą; kaip ir tikėjosi, pamatė žibant 
auksinę Horokruso grandinėlę. Šiaip taip sutramdė norą Ronį iškeikti, 
nes žinojo, kad ir nusiėmus medalioną jo nuotaika mažai tepagerės. 

— Tavo mama nemoka iš nieko išburti valgio, - atšovė Hermiona. - Nie- 
kas nemoka. Valgis yra viena iš penkių Gempo pagrindinės transfigūra- 
cijos dėsnio išimčių... | 

— Oi, kalbėk žmonių kalba, gerai? - pareikalavo Ronis, ištraukdamas 
iš tarpdančio Žuvies ašaką. 

— Gardaus valgio iš nieko nepadarysi! Galima jį prišaukti, jei Žinai, 
kur jo esama, galima pakeisti, padauginti, jeigu kiek nors turi... 

— Na, šito verčiau nedaugink, šlykštus, - metė Ronis. 

— Haris sugavo šitą žuvį, o aš kaip mokėdama ją iškepiau! Pastebėjau, 
kad visada man kliūva už valgį, - tikriausiai todėl, kad esu mergaitė! 

— Ne, todėl, kad tu atseit geriausiai išmanai magiją, - atkirto Ronis. 

Hermiona pašoko, keptos lydekos gabalėliai iš jos lėkštės nulėkė ant 
žemės. 

— Rytoj tu, Roni, galėsi kepti ar virti, tu galėsi ieškoti maisto ir burtais 
paversti jį šiuo tuo valgomu, o aš sėdėsiu, vaipysiuos ir inkšiu, pažiū- 
rėsiu, kaip tau... 

— Nutilk! - šūktelėjo Haris, stryktelėdamas ir iškeldamas abi ran- 
kas. — Tuoj pat nutilk! 

Hermiona pasipiktino. 

— Kaip tu gali jį užstoti, jis beveik niekad negami... 

— Hermiona, tylėk, kažkas ateina! 

Jis įsiklausė iškeltomis rankomis prašydamas tylos. Pagaliau per su- 
temose tamsuojančios upės šniokštimą vėl išgirdo balsus. Pasižiūrėjo į 
Skundiklį. Tas nejudėjo. 

— Tu juk užleidai muffliato kerus, taip? - pašnibždomis paklausė jis 
Hermioną. 

— Aš padariau viską, - atsakė ji irgi pakuždom. - Aptvėriau vietą 
muffliato, Žiobarų nubaidomaisiais ir Praskiedimo kerais. Kad ir kas jie 
būtų, neturėtų mūsų nei girdėti, nei matyti. 

Sunkus trepsėjimas ir brūkšėjimas, išjudintų akmenėlių ir šakelių 
čežėjimas sakė, kad medžiais apaugusiu skardžiu į siaurą pakrantės 
ruoželį, kur jie buvo pasistatę palapinę, lipa ne vienas žmogus. Jie lau- 
kė išsitraukę lazdeles. Kerai, kuriais apsitvėrė, tokioje tamsoje turėtų 
patikimai užstoti juos nuo Žiobarų ir normalių burtininkų bei raganų. 
O jeigu čia Mirties Valgytojai, galbūt pirmą kartą jų kerai ir užkeikimai 
bus išbandyti juodąja magija. 

Balsai pasidarė garsesni, bet žodžių vis tiek negalėjai suprasti, nors 
žmonių grupelė jau pasiekė pakrantę. Haris sumetė, kad žmonės yra už 

kokių dvidešimties pėdų, tačiau upės šniokštimas neleido tiksliau nusta- 
tyti atstumo. Hermiona ėmė raustis savo karoliukais siuvinėtoje rankinėje 
ir netrukus ištraukė tris Pailginamųjų ausų rinkinius, du pametėjo Hariui 
ir Roniui, visi trys skubiai įsikišo į ausis kūno spalvos virveles, o kitus 
jų galus išmetė pro palapinės angą. 

Ir štai Haris išgirdo pavargusį vyrišką balsą. 

— Čia turėtų būti lašišų, o gal manai, jog dar ne laikas? Accio lašišą! 

Aiškiai supliuškeno vanduo, tada rankose suspurdo žuvis. Kažkas 
patenkintas suniurzgė. Haris giliau įgrūdo Ausies virvelę: per upės gur- 
gėjimą jis girdėjo daugiau balsų, bet jie kalbėjo ne angliškai, o kažkokia 
jam išvis negirdėta kalba. Ji buvo šiurkšti, kapota, kažkokių tarškančių 
gerklinių garsų virtinė, ja kalbėjosi lyg ir du žmonės, vienas - truputį 
tyliau ir lėčiau. 

Per brezentą jie pamatė, kaip ant kranto suliepsnojo laužas, didžiuliai 
šešėliai ėmė šokinėti tarp palapinės ir ugnies. Juos pasiekė kankinamai 
gardus kepamos lašišos kvapas. Sutarškėjo į lėkštes peiliai ir šakutės, ir 
prabilo pirmasis balsas: 

— Prašom, Graibštuoli, Gornukai. 

— Goblinai! — be garso ištarė Hermiona Hariui, tas linktelėjo. 

— Dėkui, - angliškai padėkojo abu goblinai. 

— Vadinasi, jūs trys slapstotės, bet ar seniai? - paklausė naujas, sodrus 
ir švelnus, malonus balsas; Hariui jis kažką priminė, ir jis įsivaizdavo 
pilvotą linksmo veido vyrą. 

— Šešios, o gal septynios savaitės, nebesusigaudau, - atsakė pavargu- 
sio balso savininkas. - Pačioj pradžioj susitikau Graibštuolį, o netrukus 
prisidėjo ir Gornukas. Kompanijoj smagiau. - Kalba nutrūko, bet peiliai 
grandė lėkštes, kaukšėjo kilnojami alaviniai puodeliai. - Dėl ko pabėgai, 
Tedai? — vėl prabilo žmogus. 

— Žinojau, kad jie ateis manęs, - atsakė švelniabalsis Tedas, ir Haris 
staiga pažino: Tonks tėvas. - Praėjusią savaitę išgirdau, kad apylinkėje 
bastosi Mirties Valgytojai, ir nutariau nešti kailį. Matai, iš principo atsi- 

sakiau registruotis kaip Žiobarų kilmės burtininkas, todėl žinojau, kad 
kada nors vis tiek turėsiu bėgti. Žmonos neturėtų liesti, ji grynakraujė. 
O paskui sutikau Diną, prieš kelias dienas, ar ne, sūnau? 

— Aha, - patvirtino dar vienas balsas. Haris, Ronis ir Hermiona susi- 
žvalgė tylėdami, bet nesitverdami džiaugsmu —juk tai neabejotinai Dinas 
Tomas, jų moksladraugis iš Grifų Gūžtos. 

- Irgi Žiobarų kilmės, ką? - paklausė pirmasis žmogus. 

— Gerai nežinau, - atsakė Dinas. - Tėtis mamą pametė, kai buvau 
mažas. Bet aš neturiu įrodymų, kad jis buvo burtininkas. 

Vėl tyla, tik girdėti čiaumojimas, tada vėl prabilo Tedas: 

— Turiu pasakyti, Dirkai, kad nustebau tave sutikęs. Apsidžiaugiau, 
bet nustebau. Girdėjau kalbant, kad pats įkliuvai. 

— Taip ir buvo, - tarė Dirkas. - Bet pusiaukelėj į Azkabaną sustingdžiau 
Dolišą, čiupau jo šluotą ir pabėgau. Pavyko lengviau, negu jums gali at- 
rodyti. Nemanau, kad šiuo metu jis jau atsigavęs. Gal netgi Supainiotas. 
Jei taip, norėčiau paspausti ranką raganai ar burtininkui, kuris jį užkeikė 
Supainiojimo kerais. Tuo galbūt išgelbėjo man gyvybę. 

Jie vėl nutilo, tik čiurleno upė ir spragsėjo ugnis. Pagaliau Tedas 
prabilo: 

— O kaip judu pritapot prie jų? Man, tiesą sakant, kilo įspūdis, kad 
goblinai apskritai tarnauja Patys Žinote Kam. 

— Klaidingas įspūdis, - tarė plonesnysis goblino balsas. - Mes nere- 
miame nė vienos pusės. Šis karas burtininkų. 

— Tada ko slapstotės? 

— Nusprendžiau, kad bus apdairu, - atsakė storabalsis goblinas. - Atsi- 
sakęs įvykdyti, mano požiūriu, įžūlų prašymą mačiau, jog mano asmens 
saugumui gresia pavojus. . 

— Ko gi tavęs prašė? — paklausė Tedas. 

- Paslaugų, žeminančių mano padermės orumą, - atsakė goblinas dar 
šiurkštesniu ir nepanašesniu į žmogaus balsu. - Aš jiems ne namų elfas. 

— O tu, Graibštuoli? 

— Dėl panašių priežasčių, - tarė plonabalsis goblinas. - „Gringotso“ 
jau nekontroliuoja vien tik mano padermė. O aš nepripažįstu valdytojo 
burtininko. 

Jis dar kažką pridūrė pusbalsiu savo kalba, ir Gornukas nusikvatojo. 

— Iš ko jis juokiasi? —- paklausė Dinas. 

— Jis pasakė, - paaiškino Dirkas, - kad yra dalykų, kurių nepripažįsta 
ir burtininkai. 

Trumpa tyla. 

— Nesuprantu, - tarė Dinas. 

— Prieš palikdamas banką aš truputį atsikeršijau, - pasakė Graibštuolis 
angliškai. 

- Šaunuolis vyras... tai yra goblinas, - skubiai pasitaisė Tedas. - Nejau- 
gi sugebėjai vienoje senovinių itin apsaugotų banko saugyklų uždaryti 
kokį Mirties Valgytoją? 

— Jei būčiau uždaręs, nė tas kardas jam nebūtų padėjęs ištrūkti, - pa- 
reiškė Graibštuolis. Gornukas vėl nusikvatojo ir net Dirkas susijuokė. 

— Vis tiek mudu su Dinu kažko nesuprantame, - pasiskundė Tedas. 

— Lygiai kaip Severas Sneipas, tik jis šito nežino, - tarė Graibštuolis, 
ir abu goblinai ėmė piktai kvatoti. 

Palapinėje Haris iš susijaudinimo beveik nekvėpavo. Abu su Hermiona 
žiūrėjo į kits kitą ir klausėsi ištempę ausis. 

— Nejaugi negirdėjai, Tedai? - paklausė Dirkas. - Apie tai, kaip kažko- 
kie mokiniai bandė pavogti iš Sneipo kabineto Hogvartse Grifo kardą. 

Harį tarsi elektros srovė nukrėtė, supurtė kiekvieną nervą. Jis tiesiog 
priaugo prie žemės. 

— Nė žodžio nesu girdėjęs, - atsakė Tedas. - Nejau buvo parašyta 
„Magijos žiniose“? 

— Norėtum, - sukikeno Dirkas. - Graibštuolis man papasakojo, o jam 
pasakė Bilas Vizlis, dirbantis banke. Vienas mokinių, bandžiusių paimti 
kardą, buvo jo jaunėlė sesuo. 

Haris žvilgtelėjo į Hermioną ir Ronį - abu laikė suspaudę Pailgina- 
mąsias ausis, lyg jos būtų gelbėjimo virvė. 

— Su dviem bičiuliais ji įsigavo į Sneipo kabinetą, išmušė vitrinos, 
kurioje jis laikė kardą, stiklą. Sneipas juos sugavo ant laiptų. 

— Dieve mano, - susigraudino Tedas. - Ir ką jie sau manė - kad galės 
tuo kardu nugalėti Patys Žinote Ką? Ar bent Sneipą? 

— Na, kad ir ką jie ketino su juo veikti, Sneipas nutarė, kad kardui 
nesaugu jo kabinete, - pasakojo Dirkas. - Po poros dienų, manyčiau, 
gavęs Patys Žinote Kieno pritarimą, jis nusiuntė kardą į Londoną, į 
„Gringotso“ banką. 

Goblinai vėl pašėlo kvatoti. 

— Kardas netikras! - sugergždė Graibštuolis. 

— Grifo kardas! 

— O taip. Tai kopija, - tiesa, puiki, bet kopija, kurią padarė burtininkai. 
Tikrąjį kardą prieš daugelį šimtmečių nukalė goblinai, jis pasižymi tam 
tikromis ypatybėmis, būdingomis tik goblinų darbo ginklams. Kad ir 
kur būtų tikrasis Grifo kardas, jo garantuotai nėra jokiame „Gringotso“ 
banko seife. | 

— Aišku, - sumurmėjo Tedas. - Kaip suprantu, jūs nesiteikėte šito 
pranešti Mirties Valgytojams? 

— Nemačiau reikalo tokia informacija gadinti jiems nuotaikos, - išdi- 
džiai tarė Graibštuolis, ir dabar Gornuko su Dirku kvatojimui pritarė ir 
Tedas su Dinu. 

Palapinėje Haris užsimerkė širdyje maldaudamas, kad kas nors ištartų 
klausimą, neduodantį jam ramybės, ir gal po minutės, nors atrodė, kad 
po dešimties. prailgusių minučių, tai padarė Dinas; juk jis, krūptelėdamas 
prisiminė Haris, kadaise buvo Džinės vaikinas. 

— Kas atsitiko Džinei ir kitiems vagišiams? 

— O, jie buvo žiauriai nubausti, - abejingai atsakė Graibštuolis. 

— Tačiau sveiki? - skubiai paklausė Tedas. - Suprantat, Vizliams gal 
nebereikia, kad būtų sužalotas dar vienas jų vaikas? 

— Kiek Žinau, jie nepatyrė jokių sunkių sužalojimų, - atsakė Graibš- 
tuolis. 

— Jiems pasisekė, - tarė Tedas. - Kai Sneipo tokia biografija, manau, 
reikia džiaugtis, jog jie liko gyvi. 

— Vadinasi, Tedai, tiki ta istorija, ar ne? - paklausė Dirkas. - Kad Snei- 
pas nužudė Dumbldorą? 

— Žinoma, tikiu. Galgi neketini įrodinėti, kad dėl to kaltas Poteris? 

— Šiais laikais nebežinai, kuo tikėti, — sumurmėjo Dirkas. 

— Aš pažįstu Harį Poterį, - įsiterpė Dinas. - Ir manau, kad jis patiki- 
mas - Išrinktasis, o jei norite, vadinkite kaip kitaip. 

— Taip, daugelis norėtų tikėti, kad jis toks ir yra, sūnau, - tarė Dir- 
kas, - tarp jų ir aš. Tačiau kurgi jis? Iš visa ko matyti, kad paspruko. 
Atrodo, jeigu žinojo kažką, ko nežinome mes, ar turėjo kokią ypatingą 
užduotį, jis dabar kovotų, organizuotų pasipriešinimą, o ne slapstytųsi. 
Ir, žinote, „Magijos Žinios“ labai įtikinamai rašė prieš jį... 

— „Žinios“? - su panieka metė Tedas. - Nusipelnei, kad tau būtų 
meluojama, Dirkai, jeigu dar skaitai tą šlamštą. Nori faktų, skaityk 
„Priekabininką“. 

Umiai pasigirdo baisus žiaukčiojimas, kosėjimas ir daužymas per 
nugarą - matyt, Dirkas paspringo žuvies kaulu. Pagaliau ištarė: 

— „Priekabininką“? Tą beprotišką Kseno Geranorio skaitalą? 

— Dabar jis jau ne beprotiškas, - kalbėjo Tedas. - Galėtum pažiūrėti. 
Ksenas spausdina visą medžiagą, kurios neima „Žinios“, o paskutiniame 
numeryje nebuvo nė žodžio apie susmauktaragius knarkišius. Tiesa, 
nežinau, ar ilgai jam bus leidžiama taip dirbti. Tačiau Ksenas kiekvieno 
numerio pirmame puslapyje kartoja, kad kiekvieno burtininko, kuris 
nusistatęs prieš Patys Žinote Ką, pirmutinis uždavinys - padėti Hariui 
Poteriui. 

— Sunku padėti vaikinui, kuris išgaravo nuo žemės paviršiaus, - su- 
burbėjo Dirkas. 

— Klausykit, faktas, jog jis dar nesugautas, yra didžiulė pergalė, - pa- 
sakė Tedas. - Aš su džiaugsmu jam padėčiau. Bet mes jam padedame 


jau tuo, kad esame laisvi, ar ne? 

— Na, gal ir tiesą sakai, - sunkiai atsiduso Dirkas. - Kai jo ieško visa 
Ministerija ir visi jos skundikai, jis jau turėjo būti sugautas. Tačiau kas 
žino, ar iš tikrųjų nesugautas ir slapčia nenužudytas? 

— Oi, nekalbėk taip, Dirkai, - sumurmėjo Tedas. 

Visi nutilo ir vėl ėmė barškinti stalo įrankiais. Kai prabilo, ėmė svarsty- 
ti, nakvoti ant upės kranto ar grįžti atgal į mišką. Nutarę, kad medžiai yra 
geresnė priedanga, jie užgesino laužą ir užsikeberiojo skardžiu aukštyn. 
Netrukus jų balsai nutilo. 

Haris, Ronis ir Hermiona suvyniojo Pailginamąsias ausis. Haris, per 
visą pasiklausymą vis sunkiau tylėjęs, dabar teištarė: 

— Džinė... kardas... 

— Žinau! - Ji griebė savo rankinę ir įgrūdo ranką iki alkūnės. 

— Na... štai... - iškošė ji pro sukąstus dantis, traukdama kažkokį daiktą, 
matyt, iš paties dugno. Pamažu išlindo paauksuotų rėmų kraštas. Haris 
skubiai padėjo ištraukti. Kol jie traukė iš rankinės tuščius Finėjo Nigelo 
portreto rėmus, Hermiona nenuleido lazdelės pasirengusi bet kurią 
akimirką panaudoti kerus. 

- Jei kas nors tikrąjį kardą pakeitė kopija tada, kai jis buvo Dumbldo- 
ro kabinete, Finėjas Nigelas turėjo matyti, juk jis kabo visai šalia vitri- 
nos! - net springdama išbėrė Hermiona. Juodu atrėmė rėmus į palapinės 
brezentą. 

— Jeigu jis nemiegojo, - suabejojo Haris, bet sulaikė kvapą, nes Her- 
miona atsiklaupė prieš tuščią drobę ir, nukreipusi lazdelę į centrą, kos- 
telėjusi prabilo: 

— Ei, Finėjau! Finėjau Nigelai! 

Jokio garso. 

— Finėjau Nigelai! - vėl pašaukė Hermiona. - Profesoriau Blekai! Pra- 
šau, gal galėtume su jumis pasikalbėti? Prašau! 

— „Prašau“ visada padeda, - atsiliepė šaltas, pašaipus balsas, ir į por- 
tretą įsmuko Finėjas Nigelas. Hermiona riktelėjo: 

— Obscuro! 

Juodas raištis uždengė gudrias tamsias Finėjo Nigelo akis, jis atsitrenkė 
į rėmus ir užsigavęs aiktelėjo. 

— Ką? Kaip drįstate? Ką čia dabar... 

— Labai atsiprašau, profesoriau Blekai, - tarė Hermiona, - tačiau tai 
tėra būtinas atsargumas. 

— Nuimk šitą bjaurų priedą! Sakau, nuimk! Tu gadini didį meno kūrinį. 
Kur aš esu? Kas čia darosi? 

— Tau neturi rūpėti, kur esi, - prabilo Haris, ir Finėjas Nigelas nustėro 
užmiršęs savo pastangas nuplėšti ant akių nutapytą raištį. 

— Nejaugi aš girdžiu nesugaunamojo pono Poterio balsą? 

— Galbūt, atsakė Haris, žinodamas, jog šitaip užsitikrins Finėjo smal- 
sumą. - Norime tave paklausti poros dalykų... apie Grifo kardą. 

— O taip, - tarė Finėjas, sukiodamas galvą, mat bandė kaip nors pama- 
tyti Harį. - Ta kvaila mergiūkštė pasielgė baisiai neišmintingai... 

— Apie mano seserį patylėk, - pertraukė jį Ronis. Finėjas Nigelas išdi- 
džiai kilstelėjo antakius. 

— Kas dar čia yra? - paklausė sukiodamas galvą. - Tavo tonas man 
nepatinka! Toji mergiotė ir jos draugai buvo tikri bepročiai. Vogti iš 
mokyklos direktoriaus! 

— Ji nevogė, - pasakė Haris. - Tas kardas ne Sneipo. 

— Jis priklauso profesoriaus Sneipo mokyklai, - tarė Finėjas Nige- 
las. — O kokią teisę į jį turi Vizlių mergiotė? Ji nusipelnė bausmės, kaip 
ir tas idiotas Nevėkšla ir kaliausė Geranorė! 

— Nevilis nėra idiotas, o Luna - ne kaliausė! - pasakė Hermiona. 

— Kur aš? - pakartojo Finėjas Nigelas, vėl muistydamas galvą. - Kur 
jūs mane atgabenote? Kodėl išnešėte iš mano protėvių namų? 

— Nesvarbu! Kaip Sneipas nubaudė Džinę, Nevilį ir Luną? - nekantriai 
paklausė Haris. 

— Profesorius Sneipas išvarė juos į Uždraustąjį mišką kažko padėti tam 
stuobriui Hagridui. 

— Hagridas ne stuobrys! - atkirto Hermiona. 

— Sneipas manė, jog tai bausmė, —- pasakė Haris, - bet Džinė, Nevilis 
ir Luna tikriausiai skaniai pasijuokė su Hagridu. Uždraustasis miškas... 
Jiems teko susidurti su daug didesniais pavojais. Pamanykit, Uždraus- 
tasis miškas... 

Hariui nepaprastai palengvėjo: jis įsivaizdavo visokius siaubus, mažų 
mažiausiai Nukryžiavimo užkeikimą. 

— Profesoriau Blekai, iš tikrųjų mes norime sužinoti, ar to kardo nėra 
dar kas nors ėmęs. Galbūt išnešė šveisti ar dar dėl ko... 

Finėjas Nigelas liovėsi muistyti galvą ir sukikeno. 

— Jau tie žiobariški padarai... Goblinų darbo ginklo šveisti nereikia, 
paika mergiote. Prie goblinų sidabro žemiškas purvas nelimpa, jis sugeria 
tik tai, kas jį grūdina. 

— Nepravardžiuok Hermionos paika, - rėžė Haris. 

— Aš pavargstu nuo atžarumo, - tarė Finėjas Nigelas. - Galbūt man 
jau laikas grįžti į direktoriaus kabinetą? 

Vis dar su raiščiu ant akių, jis ėmė grabalioti rėmų kraštą bandydamas 
ištrūkti iš jų ir grįžti į drobę Hogvartse. Staiga Hariui toptelėjo geniali 
mintis. 

— Dumbldoras! Ar negali mums pristatyti Dumbldoro? 

— Atsiprašau? — nesuprato Finėjas. 

— Profesoriaus Dumbldoro portretas... Ar negali jo atsikviesti į šitą 
savo portretą? 

Finėjas Nigelas atsisuko į Hario balsą. 

— Atrodo, ne tik Žiobarų kilmės burtininkai yra neišmanėliai, Po- 
teri. Hogvartse esantys portretai gali vaikščioti į svečius vieni pas 
kitus, bet negali iškeliauti iš pilies, nebent aplankyti savo portreto, 
kabančio kitoje vietoje. Dumbldoras negali čia atvykti su manimi, o 
kai jūs iš manęs šitaip išsityčiojote, būkit ramūs, jog ir aš daugiau čia 
negrįšiu! 

Nusivylęs Haris žiūrėjo, kaip Finėjas dar energingiau stengiasi ištrūkti 
iš rėmų. 

— Profesoriau Blekai, - prabilo Hermiona, - prašau, ar negalite pasa- 
kyti, kada paskutinį kartą kardas buvo išimtas iš vitrinos? Turiu galvoje, 
prieš Džinę? 

Finėjas prunkštelėjo. 

— Man rodos, paskutinį kartą mačiau Grifo kardą, išimamą iš vitrinos, 
tada, kai profesorius Dumbldoras juo sumanė perskelti žiedą. 

Hermiona staigiai atsisuko į Harį. Nė vienas nedrįso ko nors daugiau 
sakyti prie Finėjo Nigelo, o šis pagaliau rado išėjimą. 

— Na, labos nakties, - piktokai atsisveikino jis ir ėmė trauktis iš rėmų. 
Kyšojo tik skrybėlės kraštas, kai Hariui toptelėjo mintis. 

— Palauk! Ar Sneipui apie tai sakei? 

Finėjas Nigelas vėl įkišo savo galvą uždengtomis akimis. 

— Profesorius Sneipas turi svarbesnių dalykų negu nepabaigiamos 
Albo Dumbldoro keistenybės. Sudie, Poteri! 

Ir jis galutinai dingo palikdamas rėmuose tik niūrų foną. 

— Hari! - šūktelėjo Hermiona. 

— Žinau! - sušuko Haris. Nesusilaikęs mostelėjo kumščiu: tokios 
sėkmės jis net nedrįso tikėtis. Emė minti po palapinę jausdamasis taip, 
lyg būtų nubėgęs mylią, net alkio nebejautė. Hermiona Finėjo Nigelo 
portretą įgrūdo atgal į rankinę; užsegusi ją numetė šalin ir pakėlė į Harį 
švytintį veidą. 

— Kardas turi galią sunaikinti Horokrusus! Goblinų darbo kardai 
sugeria tik tai, kas juos stiprina... Hari, tas kardas prisigėręs basilisko 
nuodų! 

— Dumbldoras man jo nedavė todėl, kad jam pačiam reikėjo - sunai- 
kinti medalionui... 

- Ir jis tikriausiai suprato, kad tu jo negautum, jeigu būtų palikęs tau 
testamentu... 

— Todėl padarė kardo kopiją... 

— Ir padėjo ją į stiklo vitriną... 

— O tikrąjį paliko - kur? 

ore kankinamai arti. Kodėl Dumbldoras jam to nepasakė? O gal iš tiesų 
pasakė, bet Haris tuo laiku nesuprato? 

— Galvok! - sušnibždėjo Hermiona. - Galvok! Kur jis galėjo jį palikti? 

— Tik ne Hogvartse, - atsakė Haris, vėl imdamas vaikščioti po palapinę. 

— Kur nors Kiauliasodyje? - spėjo Hermiona. 

- Žviegiančioje Būdoje? - tarė Haris. - Tenai šiaip niekas nevaikšto. 

— Tačiau Sneipas žino, kaip patekti, todėl ar nebūtų buvę truputį 
rizikinga? 

— Dumbldoras Sneipu pasitikėjo, - priminė jai Haris. 

— Tačiau ne tiek, kad būtų jam pasakęs apie sukeistus kardus, - atšovė 
Hermiona. 

— Gerai sakai! - pritarė Haris ir apsidžiaugė, kad Dumbldoras nors 
ir menkai, bet vis dėlto abejojo Sneipo patikimumu. - Vadinasi, kardą 
jis turėjo paslėpti kur nors toli nuo Kiauliasodžio? Kaip manai, Roni? 
Roni? | 

Haris apsidairė. Jau išsigando, ar Ronis nebus išėjęs iš palapinės, bet 
pamatė, kad Ronis akmeniniu veidu guli šešėlyje ant žemutinio gulto. 

— O, ir mane prisiminėte? - metė jis. 

— Ką? 

Ronis šnarpštelėjęs pakėlė akis į viršutinio gulto apačią. 

— Varykit toliau. Aš jums negadinsiu smagumo. 

Haris apstulbęs atsigręžė į Hermioną žvilgsniu prašydamas pagalbos, 
bet ji papurtė galvą, matyt, ne mažiau nustebusi. 

— Kas tau yra? - paklausė Haris. 

— Kas yra? Nieko, - atsakė Ronis, atkakliai nežiūrėdamas į Harį. - Bent 
jau tavo manymu. 

Į brezentą virš galvų ėmė barbenti lietus. 

— Na, tau kažkas darosi, - pasakė Haris. - Pasakyk, gerai? 

Ronis nuleido ilgas kojas nuo gulto ir atsisėdo. Atrodė kupinas pa- 
giežos, kaip nesavas. 

— Gerai, pasakysiu. Nesitikėk, kad aš lakstysiu po palapinę, nes vėl 
reikia surasti kokį prakeiktą šlamštą. Verčiau prirašyk prie dalykų, kurių 
nežinai. 

— Aš nežinau? - paklausė Haris. - Aš vienas? 

Bar bar bar, vis smarkiau ir tankiau barbeno lietus, plakė lapais nuklo- 
tą krantą ir tamsoje murmančią upę. Baimė aptemdė Hario džiaugsmą: 
Ronis kalbėjo kaip tik tai, ką jis įtarė ir bijojo Ronį manant. 

— Nepasakysi, kad man nėra smagu kaip niekada gyvenime, - tarė 
Ronis. - Sužalota ranka, valgyt nėra ko, kas naktį šąla užpakalis ir taip 
toliau. Bet aš, Žinai, tikėjausi, kad kelias savaites blaškęsi po laukus galų 
gale šį tą pasiekėme. 

— Roni, - prabilo Hermiona, tačiau taip tyliai, kad Ronis galėjo apsi- 
mesti neišgirdęs, nes lietus palapinės brezentą daužė tarsi būgną. 

— Aš maniau, jog tu supratai, kur eini, - burbtelėjo Haris. 

— Cha, aš irgi maniau. 

— Taigi kas neatitinka tavo lūkesčių? - paklausė Haris. Pyktis suteikė 
drąsos. - Gal manei, kad gyvensime penkių žvaigždučių viešbučiuose? 
Kas antrą dieną rasime po Horokrusą? Gal manei, kad Kalėdoms grįši 
pas mamytę? 

— Mes manėme, kad tu žinai, ką darai! - sušuko Ronis atsistodamas. Jo 
žodžiai pervėrė Harį tarsi ugniniai peiliai. - Manėme, kad Dumbldoras 
tau pasakė, ką daryti, manėme, kad turi tikrą planą! 

— Roni! - šūktelėjo Hermiona jau pakankamai garsiai, kad būtų išgirsta 
per lietaus būgnijimą, bet jis ir vėl apsimetė nenugirdęs. 

— Ką gi, gaila, kad apvyliau tave, - ramiai pasakė Haris, nors jautėsi 
tuščias ir niekam tikęs. — Aš nuo pat pradžių nieko nuo tavęs neslėpiau, 
papasakojau viską, ką man sakė Dumbldoras. 

— Aha, ir mes taip pat sėkmingai sunaikinsime šitą Horokrusą, kaip 
rasime kitus - tai yra niekad! 

— Nusiimk medalioną, Roni, - labai garsiai liepė Hermiona. - Prašau 
nusiimti. Šitaip nekalbėtum, jeigu nebūtum jo nešiojęs visą dieną. 

— Ir dar kaip kalbėtų, - atkirto Haris, nė už ką nenorintis Ronio pa- 
teisinti. - Gal manai, kad nepastebėjau, kaip judu šnibždėjotės man už 
nugaros? Manai, neatspėjau, jog; šitaip manote? 

— Hari, mes visai ne... 

— Nemeluok! -irją užsipuolė Ronis. - Pati taip šnekėjai, sakei, kad esi 
nusivylusi, sakei maniusi, kad jis turi daugiau žinių... 

— Aš taip nesakiau... Hari, nesakiau! - sušuko ji. 

Lietus daužė palapinės stogą, ašaros riedėjo Hermionos veidu, o 
prieš kelias minutes patirtas džiugus jaudulys išnyko kaip fejerverkas, 
akimirksnį degęs ir užgesęs, palikęs viską tamsoje, drėgmėje ir šaltyje. 
Kur paslėptas Grifo kardas, jie nežino - trys paaugliai palapinėje, kurių 
vienintelis nuopelnas tai, jog dar yra gyvi. 

— Tai kodėl tebesi čia? - paklausė Haris Ronį. 

— Kad aš žinočiau, - atsakė Ronis. 

— Tada keliauk namo, - pasiūlė Haris. 

— Gal taip ir padarysiu! —riktelėjo Ronis, žengdamas Hario link, tačiau 
tas nesitraukė. - Negirdėjai, kąjie kalbėjo apie mano seserį? Tačiau tau ji 
rūpi ne daugiau kaip žiurkės bezdalai, pamanykit, juk tai tik Uždraustasis 
miškas, Hariui Dar Ne To Mačiusiam Poteriui nusispjaut, kas jai ten atsi- 
tiks, o man ne, man rūpi, nes ten milžiniški vorai ir visokie bepročiai... 

— Aš tik sakiau... Ji ten ne viena, jie visi su Hagridu... 

— Cha, suprantu, tau nerūpi! O kaip dėl visos mano šeimos? Girdėjai? 
„Vizliams gal nebereikia, kad būtų sužalotas dar vienas jų vaikas...“ 

— Taip, aš... 

— Nesukai sau galvos, ką tai reiškia? 

— Roni! - Hermiona įsispraudė tarp jų. - Nemanau, jog tai reiškia 
kokią naują nelaimę. Pagalvok, Roni, Bilas seniai randuotas, iki tol jau 
daugelis matė, kad Džordžas neteko ausies, o tu atseit guli mirties patale 
paguldytas spuogelinės, neabejoju, kad jis tik tai turėjo galvoje... 

— Ak tu neabejoji? Ką gi, daugiau gali apie juos negalvoti, tiesa? Bepigu 
judviem, kai tėvai saugiai paslėpti... 

— Mano tėvai mirę! - suriko Haris. 

— Gal ir maniškių tas pats laukia! - klykė Ronis. 

— Tai dink! - rėkė Haris. - Grįžk pas juos, apsimesk, kad pasveikai 
nuo spuogelinės, tada mamytė galės tave atšerti ir... 

Ronis staigiai kišo ranką kišenėn, Haris neatsiliko, bet jiems nespėjus 
ištraukti lazdelių, Hermiona iškėlė savąją. 

— Protego! - šūktelėjo ji, ir nematomas skydas iškilo tarp jos su Hariu 
ir Ronio; kerų jėga atstūmė juos per kelis žingsnius, tad Haris ir Ronis, 
atskirti perregimos sienos, dėbčiojo lyg matydami vienas kitą pirmą kartą. 
Haris Roniui jautė pragaištingą neapykantą - kažkas tarp jų nutrūko. 

— Atiduok Horokrusą, - liepė Haris. 

Ronis nusiplėšė per galvą grandinėlę ir sviedė medalioną į artimiausią 
krėslą. Atsisuko į Hermioną. 

— Ką darai? 

— Kaip suprast? 

— Lieki ar ką? 

— Aš... - Buvo matyti, kaip jai sunku. - Taip... taip, aš lieku. Roni, mes 
juk sakėme, kad eisime su Hariu, sakėme, kad padėsime... 

— Aišku. Tu pasirenki jį. 

— Roni, ne... prašau... Grįžk, sugrįžk! 

Jai pačiai sukliudė Skydiniai kerai: kol juos panaikino, jis jau išlėkė į 
naktį. Haris stovėjo it stabo ištiktas ir klausėsi, kaip ji kūkčiodama tarp 
medžių šaukia Ronį vardu. 

Po valandėlės ji grįžo prie veido prilipusiais šlapiais plaukais. 

— Jis dingo! Iškeliavo oru! 

Hermiona griuvo į krėslą, susirietė ir prapliupo raudoti. 

Haris jautėsi kaip apdujęs. Pasilenkęs paėmė Horokrusą ir užsikabi- 
no ant kaklo. Nutraukęs nuo Ronio gulto antklodes apklojo Hermioną. 
Tada užlipo į savo guolį ir įsispoksojo į tamsų brezentą klausydamasis 


lietaus barbenimo. 


ŠEŠIOLIKTAS SKYRIUS 


Godriko Dauba 


Rytą pakirdęs Haris ne iš karto prisiminė, kas atsitiko. Tada vaikiškai 
pamanė tik sapnavęs, o Ronis tebėra ir niekur nebuvo išėjęs. Tačiau 
pasukęs galvą pamatė tuščią jo guolį. Tas vaizdas taip sukrėtė, lyg būtų 
išvydęs lavoną. Haris nušoko žemėn stengdamasis nežiūrėti į Ronio gul- 
tą. Hermiona, jau triūsianti virtuvėje, nepalinkėjo labo ryto, bet skubiai 
nusisuko jam einant pro šalį. 

Jis išėjo, pasakė sau Haris. Jis išėjo. Prausdamasis ir rengdamasis kar- 
tojo ir kartojo šią frazę, sakytum kartojama ji turėjo ne taip skaudinti. Jis 
išėjo ir nebegrįš. Tokia yra paprasta tiesa, nes, Haris žinojo, apsauginių kerų 
poveikis garantuoja, kad, juodviem palikus šią vietą, Ronis jų daugiau 
neberas. Abu tylomis papusryčiavo. Hermionos akys buvo paraudusios, 
paakiai paburkę. Jie ėmė krautis daiktus, Hermiona - neskubėdama. 
Haris suprato, kodėl ji delsia pasitraukti nuo upės kranto: kelis kartus 
jis pastebėjo ją suklūstant, matyt, ji įsivaizdavo per liūtį girdinti Ronio 
žingsnius, tačiau tarp medžių neišniro raudonplaukė galva. Kai tik Haris 
jos pavyzdžiu (mat ir pats trupučiuką tikėjosi) atsigręždavo, išvydęs tik 
lietaus permerktą mišką vėl pajusdavo pykčio protrūkį. Taip ir girdėda- 
vo Ronį sakant: „Mes manėme, kad tu žinai, ką darai!“ Ir toliau sunkia 
širdimi krovėsi daiktus. 

Drumzlina upė sparčiai kilo ir netrukus užlies jų krantą. Jie vis dar 
gaišo, nors šiaip jau turėjo išvykti prieš valandą. Pagaliau, tris kartus 
perdėjusi savo karoliukais siuvinėtą rankinę, Hermiona neberado jokios 
dingsties likti ilgiau; jie susikibo rankomis ir, iškeliavę oru, nusileido 
vėtrų pagairėje ant viržiais apaugusio kalno šlaito. 

Tą pačią akimirką Hermiona paleido jo ranką, nuėjusi šalin atsisėdo 
ant didelio akmens, įsikniaubė į kelius. Jos pečiai ėmė krūpčioti, ir Haris 
tačiau kažkas laikė lyg prirakinęs. Krūtinę buvo sukaustęs šaltas už- 
sispyrimas: jis negalėjo pamiršti paniekos Ronio veide. Haris pasileido 
per viržynus tolyn ir ėmė sukti didelį ratą, kurio centre buvo sielvarto 
prislėgta Hermiona, užkerėdamas naują buveinę gynybiniais kerais, nors 
paprastai tai darydavo ji. 

Kelias dienas Ronio jie išvis neminėjo. Haris nutarė daugiau nebeištarti 
jo vardo, o Hermiona lyg ir suprato, kad neverta judinti šio klausimo, 
nors kai kada naktį, kai ji manydavo jį miegant, jis girdėdavo jos verksmą. 
Haris vis dažniau išsitraukdavo Plėšiko planą ir žiūrinėdavo jį pasišvies- 
damas burtų lazdele. Jis laukė, kada Roniu pažymėtas taškelis pasirodys 
Hogvartso koridoriuose patvirtindamas, kad jis, ginamas grynos kilmės, 
grįžo į patogų pilies prieglobstį. Tačiau Ronis plane nesirodė, ir po kiek 
laiko Haris pajuto paprasčiausiai spoksąs į Džinės vardą mergaičių 
bendrabutyje ir spėliojąs, ar jo žvilgsnio jėga gali įsibrauti į jos miegą ir 
kažkaip jai pranešti, kad jis ją prisimena ir viliasi, jog jai viskas gerai. 

Dieną jie aptarinėdavo galimas Grifo kardo buvimo vietas, bet kuo 
daugiau kalbėdavo apie tai, kur Dumbldoras galėjo jį paslėpti, tuo bevil- 
tiškesni ir neįtikimesni atrodė jų samprotavimai. Nors duok per galvą, 
Haris nė už ką neprisimena, kad Dumbldoras būtų užsiminęs apie kokią 
slaptavietę. Pasitaikydavo valandėlių, kai jis nebesusigaudydavo, ant ko 
labiau pyksta - ant Ronio ar Dumbldoro. „Mes manėme, kad tu Žinai, 
ką darai... Mes manėme, kad Dumbldoras tau pasakė, ką daryti... Mes 
manėme, kad turi tikrą planą!“ 

Jis negalėjo nepripažinti, kad Ronis buvo teisus. Dumbldoras paleido 
jį be nieko. Jie surado vieną Horokrusą, bet nežino, kaip jį sunaikinti, o 
kiti tebėra nepasiekiami. Jis jau baigė nugrimzti į neviltį. Dabar tiesiog 
baisėjosi, kad taip drąsiai priėmė draugų siūlymą lydėti jį šioje neaiškioje, 
beprasmiškoje kelionėje. Jis nieko nežinojo, neturėjo jokių sumanymų, 

be to, nuolat skausmingai laukė menkiausio ženklo, kad ir Hermiona 
tuoj praneš nebeturinti kantrybės ir išeinanti. 

Vakarais jie daugiausia tylėdavo. Hermiona išsitraukdavo Finėjo Ni- 
gelo portretą ir atremdavo jį į krėslą, sakytum jo buvimas būtų galėjęs 
užpildyti tuštumą, Žiojinčią išėjus Roniui. Nors buvo pagrasinęs daugiau 
nesilankyti, Finėjas Nigelas, atrodo, nepajėgė atsispirti pagundai daugiau 
sužinoti, ką Haris ketina veikti, ir maloniai sutiko kas kelias dienas pa- 
sirodyti užrištomis akimis. Haris netgi džiaugėsi jį matydamas, nes vis 
šiokia tokia kompanija, kad ir dygi, nemaloni. Jie godžiai išklausydavo 
kiekvieną naujieną iš Hogvartso, nors Finėjas Nigelas nebuvo idealus 
žinianešys. Jis garbino Sneipą, pirmąjį Klastūnyno atstovą, tapusį di- 
rektoriumi nuo tų laikų, kai Finėjas pats vadovavo mokyklai, todėl jie 
stengėsi nekritikuoti ir įžūliai neklausinėti jo apie Sneipą, nes Finėjas 
Nigelas kaipmat būtų pabėgęs iš paveikslo. 

Vis dėlto jis pažerdavo šiokių tokių nuotrupų. Atrodo, kad Sneipas 
susiduria su nuolatiniu mokinių branduolio pasipriešinimu. Džinei 
buvo uždrausta lankytis Kiauliasodyje. Sneipas grąžino galioti senąjį 
Ambridž potvarkį, draudžiantį mokiniams būriuotis po tris ar daugiau 
ir steigti draugijas. 

Iš viso to Haris padarė išvadą, kad Džinė, taip pat gal Nevilis ir 
Luna iš paskutiniųjų stengiasi toliau tęsti Dumbldoro Kariaunos veiklą. 
Išgirdęs šias šykščias naujienas, Haris taip užsikepė pamatyti Džinę, 
jog net pilvą susopo, tačiau tada ir vėl pradėjo lįsti į galvą mintys apie 
Ronį, apie Dumbldorą ir visą Hogvartsą, kurio jis pasiilgo ne mažiau 
už savo buvusią mergaitę. Iš tiesų, Finėjui Nigelui pasakojant apie 
griežtas priemones, kurių ėmėsi Sneipas, trumpą akimirką Harį suėmė 
beprotiškas noras tiesiog grįžti į mokyklą ir padėti draugams silpninti 
Sneipo režimą: tą valandėlę būti pavalgydintam, turėti minkštą lovą ir 
būti vadovaujamam kitų žmonių atrodė nuostabiausia pasaulyje pers- 
pektyva. Tačiau tada jis prisiminė, kad yra Nepageidaujamasis Nr. 1, 
kad už jo galvą pažadėta dešimties tūkstančių galeonų suma ir kad 

šiuo metu įžengti į Hogvartsą būtų taip pat pavojinga kaip ir į Magijos 
ministeriją. Iš tiesų ir Finėjas Nigelas netiesiogiai pabrėžė šį pavojų 
suktai klausinėdamas apie Hario ir Hermionos buvimo vietą. Kai tik jis 
pradėdavo kalbą apie tai, Hermiona jį iškart įgrūsdavo atgal į siuvinėtąją 
rankinę, o Finėjas po tokio nemandagaus atsisveikinimo kelias dienas 
nesutikdavo pasirodyti. 

Orai vis labiau šalo. Juodu nedrįso vienoje vietovėje užsibūti ilgesnį 
laiką, todėl, užuot apsistoję pietuose, kur didžiausias nepatogumas 
galėjo būti gruodas, ir toliau klajojo po visą šalį: metė iššūkį kalnams, 
kur šlapdriba talžė palapinę, plačiai pelkei, kur palapinę apsėmė šaltas 
vanduo, ir salelei vieno Škotijos ežero vidury, kur naktį prisnigo iki pusės 
palapinės. 

Kai kur svetainių languose jau degė Kalėdų eglutės, ir tada vieną 
vakarą Haris vėl ryžosi pasiūlyti, jo galva, vienintelę neištirtą sritį. Jie 
pavalgė neįprastai gerą vakarienę: apsigaubusi neregimuoju apsiaustu, 
Hermiona apsilankė prekybos centre (ir praeidama į atvirą kasos stalčiuką 
sąžiningai įmetė pinigus), tad Haris pamanė, jog ji gal bus sukalbamesnė, 
kai pilvas pilnas spagečių su Bolonijos padažu ir konservuotų kriaušių. 
Dar jis buvo apdairiai pasiūlęs kelias valandas nenešioti Horokruso, ir 
medalionas karojo ant gulto galo šalia jo. 

— Hermiona? 

— A?- Ji buvo susirietusi viename išsėdėtų krėslų ir skaitė „Bardo 
Bidlio poringes““. Jis neįsivaizdavo, ką dar galima išspausti iš tos knygos, 
jukji netgi nestora, bet Hermiona, matyt, kažką tebešifravo, nes ant krėslo 
ranktūrio gulėjo atverstas „Skiemenų žodynas“. 

Haris kostelėjo. Jautėsi lygiai taip kaip prieš kelerius metus, kai prašė 
profesorę Makgonagal išleidžiamas į Kiauliasodį, nors nebuvo gavęs 
raštiško Durslių sutikimo. 

— Hermiona, aš vis galvoju ir... 

— Hari, gali man kai ką padėti? 

Ji, atrodo, jo nesiklausė. Palinkusi į priekį atkišo „Poringes“. 

— Pažiūrėk į tą ženklą, - pasakė rodydama į puslapio viršų. Virš to, 
ką Haris manė esant pavadinimą (nemokėdamas skaityti runų negalėjo 
tikrai Žinoti), buvo pavaizduota lyg ir trikampė akis, perbraukta stačiu 
brūkšniu. 

— Hermiona, aš nesimokiau runų. 

— Žinau, tačiau tai ne runa, bet tokio simbolio nėra ir žodyne. Visą 
laiką maniau, jog čia pavaizduota akis, o dabar nebemanau! Ji nupiešta 
rašalu, kažkas tai padarė, pirma knygoje jos nebuvo. Pagalvok, ar esi ją 
matęs? 

— Ne... ne, pala. - Haris pasilenkė artyn. - Ar tai nėra tas pats simbolis, 
kurį Lunos tėvas nešiojo ant kaklo? 

— O, ir aš taip pamaniau! 

— Vadinasi, tai Grindelvaldo ženklas. 

Ji žiūrėjo į Harį išsižiojusi. 

— Ką? 

— Krumas man sakė... 

Ir jis papasakojo, ką vestuvėse jam sakė Viktoras Krumas. Hermiona 
negalėjo atsistebėti. 

— Grindelvaldo ženklas? 

Ji žvilgčiojo čia į Harį, čia į keistąjį simbolį. 

— Niekad nesu girdėjusi, kad Grindelvaldas būtų turėjęs savo ženklą. 
Jokioje knygoje apie jį neteko skaityti. 

— Na, kaip sakiau, Krumas atpažino, jog tai tas pats simbolis, kurį 
Grindelvaldas buvo išraižęs Durmštrango sienoje. 

Hermiona susiraukusi atsilošė krėsle. 

— Labai keista. Jeigu tai vienas juodosios magijos simbolių, kodėl jis 
atsirado pasakų knygoje? 

- Hm, tikrai keista, — pritarė Haris. - Kai pagalvoji, ir Skrimdžeras turė- 
jo atpažinti, juk jis buvo ministras, taigi turėjo išmanyti juodąją magiją. 

- Žinau... Galjis, kaip ir aš, taip pat palaikė ženklą akimi. Visos kitos 
pasakos irgi turi paveikslėlį virš pavadinimo. 

Įbedusi akis į keistąjį ženklą, Hermiona nieko nesakė. Haris vėl pa- 
bandė: 

— Hermiona? 

— Ą? 

— Aš vis galvoju, kad... kad reikėtų nuvykt į Godriko Daubą. 

Ji pakėlė akis, bet žvilgsnis buvo išsiblaškęs, taigi ji tebegalvojo apie 
paslaptingąjį simbolį knygoje. 

— Taip, - prabilo ji. - Aš irgi apie tai galvoju. Man atrodo, tikrai reikėtų. 

— Tu mane gerai išgirdai? - paklausė jis. 

- Žinoma. Tu nori vykti į Godriko Daubą. Aš sutinku, manau, kad 
reikia ten vykti. Supranti, ir man atrodo, kad niekur kitur jo negali būti. 
Bus pavojinga, bet kuo daugiau galvoju, tuo panašiau, kad jis ten. 

— Aa... kas ten? - nesuprato Haris. 

Nuo jo klausimo Hermiona visai suglumo. 

— Kardas, Hari, kas gi daugiau! Dumbldoras tikriausiai žinojo, kad tu 
norėsi ten grįžti, be to, Godriko Dauba yra Godriko Grifo gimtinė. 

— Tikrai? Godrikas kilęs iš Godriko Daubos? 

— Hari, ar tu nors retkarčiais atsiverti „Magijos istoriją“? 

— Hm, - murmtelėjo jis ir nusišypsojo — pasijuto taip, lyg, tai būtų pir- 
moji jo šypsena per kelis mėnesius: veido raumenys buvo atpratę. - Žinai, 
gal kokį kartą ir esu atsivertęs... Kai nusipirkau. 

— Na, kadangi miestelis pavadintas jo garbei, pamaniau, jog tu paste- 
bėjai ryšį, - tarė Hermiona senokai negirdėtu įprastu savo tonu; Haris 
net tikėjosi išgirsti, jog ji eina į biblioteką. - Palauk, „Magijos istorijoje“ 
yra truputis apie šį miestelį... 

Ji atidarė rankinę ir kiek pasiraususi ištraukė seną jų mokyklinį vado- 
ji, pasklaidė ir atvertė reikiamą puslapį. 

1689 m. pasirašius tarptautinį Slaptumo statutą, burtininkai nuėjo į pogrindį. 
Turbūt savaime suprantama, kad visuomenėje jie ėmė burtis į nedideles bendruo- 
menes. Daugelis miestelių ir kaimų pritraukė garsias burtininkų šeimas, ir jos 


255 


HakRis PoOTERIS 


susivienijo savitarpio pagalbos bei saugumo sumetimais. Tinvortis Kornvalyje, 
Aukštutinis Fleglis Jorkšyre ir Sent Udrija pietinėje Anglijos pakrantėje tapo 
namais ne vienai burtininkų šeimai, gyvenančiai šalia pakančių, o kartais ir 
Supainiotų Žiobarų. Bene garsiausia iš tokių gyvenviečių yra Godriko Dauba 
vakarų Anglijoje, kur gimė didysis burtininkas Godrikas Grifas ir kur Bouma- 
nas Raitas, burtininkas kalvis, nukalė pirmutinį Aukso Šmaukštą. Šventoriaus 
kapinėse pilna senovės burtininkų pavardžių, gal todėl bažnytėlė jau ne vieną 
šimtmetį apipinta legendomis apie vaiduoklius. 

— Tu ir tavo tėvai nepaminėti todėl, - tarė Hermiona, užvertusi kny- 
gą, - kad profesorė Maišinė aprašo istoriją tik iki devyniolikto amžiaus 
pabaigos. Bet ar matai? Godriko Dauba, Godrikas Grifas, Grifo kardas... 
Ar nemanai, kad Dumbldoras tikėjosi, jog tu sugebėsi įžvelgti sąsajas? 

— O taip... 

Haris nenorėjo prisipažinti, kad siūlydamas keliauti į Godriko Daubą 
net negalvojo apie kardą. Jį į miestelį traukė tėvų kapai, namas, kuriame 
jis per plauką liko gyvas, ir Batildos Maišinės asmuo. 

— Ar prisimeni, ką sakė Mjurijelė? - pagaliau paklausė jis. 

— Kas tokia? 

— Tu ją Žinai, - dvejodamas atsakė Haris, nenorėdamas minėti Ro- 
nio. - Džinės antros eilės teta. Buvo vestuvėse. Ji dar sakė, kad tavo kojos 
kaip šakaliukai. 

— Aa... 

Atėjo kebli akimirka: Haris suprato Hermioną jaučiant, kad ateityje 
Ronio vardo neišvengsi. Jis išpoškino: 

— Ji sakė, kad Batilda Maišinė tebegyvena Godriko Dauboje. 

— Batilda Maišinė, - sumurmėjo Hermiona, smiliumi perbraukdama 
Batildos vardo raides „Magijos istorijos“ viršelyje. - Na, aš manau... 

Ir ji taip dramatiškai aiktelėjo, kad Hariui nutirpo širdis; jis išsi- 
traukė lazdelę ir atsisuko į palapinės angą beveik tikėdamasis išvysti 
svetimą ranką, lendančią pro plyšį tarp brezento atvartų, tačiau nieko 
nepamatė. 

— Kas yra? - paklausė jis pyktelėjęs, bet ir nusiraminęs. - Ko čia gąs- 
dini? Pamaniau, kad tu mažiausiai pamatei Mirties Valgytoją, lendantį 
į palapinę. 

— Hari, kas, jeigu kardą turi Batilda? Jei Dumbldoras jį patikėjo jai? 

Haris apgalvojo tokią galimybę. Batilda jau turi būti labai sena ir, 
pasak Mjurijelės, „visai sukvošusi“. Ar galimas daiktas, kad Dumbldo- 
ras paslėpė kardą jos namuose? Haris jautė, kad Dumbldoras daug ką 
paliko atsitiktinumui: jis nepasisakė tikrąjį kardą pakeitęs kopija, neuž- 
siminė apie draugystę su Batilda. Tačiau dabar, kai Hermiona stebėtinai 
lengvai pritarė karščiausiam Hario norui, ne laikas reikšti abejones dėl 
jos teorijos. 

— Tikrai, kodėl gi ne? Vadinasi, traukiame į Godriko Daubą? 

— Taip, tačiau reikia viską gerai apgalvoti, Hari. - Ji sėdėjo tiesiai, ir 
Haris matė: galimybė veikti pagal planą jai pataisė nuotaiką, kaip ir 
jam. — Pirmiausia reikia pasipratinti dviese išnykti oru apsigaubus ne- 
regimuoju apsiaustu, pravers ir Praskiedimo kerai, o gal tu manai, kad 
mums reikia eiti va bank ir griebtis Multisulčių eliksyro? Tokiu atveju 
turėsime gauti kieno nors plauką. Mano nuomone, Hari, geriausia būtų 
šitaip - Kuo smarkiau užsimaskuotume, tuo būtų geriau... 

Haris netrukdė jai kalbėti, linksėjo ir pritarinėjo per kiekvieną pauzę, 
tačiau jo protas pokalbyje nedalyvavo. Pirmą kartą nuo tos akimirkos, 
kai sužinojo, kad kardas Gringotse buvo netikras, jo neapleido susijau- 
dinimas. 

Jis netrukus keliaus namo, sugrįš į vietą, kurioje turėjo šeimą. Ta vieta 
buvo Godriko Dauboje, miestelyje, kur, jeigu ne Voldemortas, jis būtų 
užaugęs ir parvykęs per kiekvienas atostogas. Būtų galėjęs namo pasi- 
kviesti draugų... gal net būtų turėjęs brolių ar seserų... Jo paties mama 
būtų jam iškepusi septyniolikto gimtadienio tortą. Prarastasis gyvenimas 
dar niekada nebuvo toks apčiuopiamas kaip šią valandėlę, kai žinojo 
pamatysiąs vietą, kurioje tas gyvenimas buvo iš jo atimtas. Tą vakarą, 
Hermionai atsigulus, Haris tyliai ištraukė iš jos magiškos rankinės savo 

kuprinę, o iš jos — seniai seniai Hagrido dovanotąjį albumą. Pirmą kartą 
po daugelio mėnesių jis vėl žiūrėjo į senas tėvų fotografijas, kuriose jie 
šypsojosi jam ir mojo. Tai buvo viskas, kas jam liko iš jų. 

Haris mielai būtų dūmęs į Godriko Daubą jau kitą dieną, bet Hermio- 
na turėjo kitokių minčių. Įsitikinusi, kad Voldemortas tikėsis jį grįšiant 
į tėvų mirties vietą, ji tvirtai apsisprendė, kad jie išvyks tik apsirūpinę 
patikimiausia maskuote. Taigi tik po geros savaitės — kai juodu nukniau- 
kė po plauką iš niekuo dėtų Žiobarų, perkančių Kalėdų dovanėles, ir 
pasitreniravo dviese keliauti oru po neregimuoju apsiaustu - Hermiona 
sutiko leistis į kelionę. 

Jie turėjo nusileisti miestelyje sutemus, todėl Multisulčių eliksyro 
išgėrė tik pavakary; Haris virto praplikusiu pusamžiu Žiobaru, Hermio- 
na - mažute pilkoka jo žmona. Karoliukais siuvinėtoji rankinė su visa 
jų manta (išskyrus Horokrusą, kurį užsikabino Haris) atsidūrė vidinėje 
aklinai užsagstyto Hermionos apsiausto kišenėje. Haris juodu apgaubė 
neregimuoju apsiaustu, ir jie vėl paniro į dusinančią tamsą. 

Širdžiai lipant pro gerklę, Haris atsimerkė. Susikibę rankomis, juodu 
stovėjo gatvelėje po tamsiu dangumi, kuriame jau žiebėsi pirmos žvaigž- 
delės. Namų languose abipus kelio žiburiavo Kalėdų eglaičių žaisliukai. 
Netoliese auksinė žibintų pašvaistė rodė, kur yra miestelio aikštė. 

— Šitas sniegas! - sušnibždėjo Hermiona. - Kaip nepagalvojome apie 
sniegą? Po visų atsargumo priemonių paliksime pėdsakus! Reikės juos 
panaikinti. Tu eik pirmas, aš viską padarysiu... 

Haris nenorėjo, kad jie įžengtų į miestelį kaip Kalėdų vaidinimo ar- 
klys - pasislėpę po dangalu ir magiškai užtrindami pėdas. 

— Nusiimkim apsiaustą, - pasiūlė Haris ir, pamatęs, kad ji išsigando, 
pridūrė: - Oi, nustok, mes juk nepanašūs į save, o aplink nieko nėra. 

Jis pasikišo apsiaustą po striuke, ir jie nuėjo nesutikdami jokių kliūčių. 
Ledinis oras Žnaibė veidus. Aplink stovėjo namukai. Bet kuriame jų ga- 
lėjo kitados gyventi Džeimsas ir Lilė arba dabar - Batilda. Haris žvelgė 
į namų duris, į apsnigtus stogus ir priebučius galvodamas, ar jis ką nors 

prisimena, bet suprasdamas, jog tai neįmanoma, jog turėjo vos vienus 
su trupučiu metukus, kai iš čia buvo išgabentas visam laikui. Jis net 
nežinojo, ar apskritai pamatys tą namą: neįsivaizdavo, kas įvyko mirus 
su Patikimumo kerais susijusiems Žmonėms. Pagaliau gatvelė pasuko į 
kairę ir prieš juos atsivėrė nedidukė miestelio aikštė. 

Viduryje stovėjo kažkoks paminklas, tikriausiai žuvusiems kare, 
apkarstytas šviečiančiomis girliandomis ir šiek tiek užstotas siūruojan- 
čios Kalėdų eglės. Aplink aikštę buvo kelios krautuvėlės, paštas, baras, 
kitapus - bažnytėlė su Žėrinčiais vitražais. 

Sniegas aikštėje buvo sutryptas, Žmonių išvaikščioti takai - slidūs ir 
kieti. Priešais juos į visas puses skubėjo miestelėnai, jų figūras trumpai 
nušviesdavo žibintai. Atsidarė ir užsidarė baro durys, pro jas išsiveržė juo- 
kas ir popmuzikos garsai, paskui bažnytėlėje suskambo Kalėdų giesmė. 

— Hari, man atrodo, kad šiandien Kūčių vakaras! - tarė Hermiona. 

— Nejaugi? 

Jis buvo praradęs laiko nuovoką, o laikraščio nematė kelias savaites. 

— Man taip atrodo, - pasakė Hermiona, žiūrėdama į bažnyčią. - Jie... 
jie bus tenai, tiesa? Tavo tėtis ir mama? Aš matau kapines. 

Harį užplūdo jausmas, panašesnis į baimę negu į jaudulį. Kai jau at- 
sidūrė taip arti tų kapų, suabejojo, ar taip nori juos pamatyti. Hermiona, 
ko gera, suprato, kąjis jaučia, ir pirmą kartą ėmė jį vesti už rankos. Tačiau 
vidury aikštės staigiai sustojo. 

— Hari, žiūrėk! 

Ji rodė į paminklą. Jiems einant pro šalį, paminklas persimainė: vietoj 
obelisko su žuvusiųjų vardais ant pjedestalo atsirado skulptūra - akiniuo- 
tas vyriškis išsidraikiusiais plaukais ir švelnaus, dailaus veido ilgaplaukė 
moteris su kūdikiu ant rankų. Jų galvas tarsi pūkuotos baltos kepurės 
dengė sniegas. | 

Haris priėjo žvelgdamas į tėvų veidus. Niekad neįsivaizdavo, kad gali 
būti jų skulptūra... Kaip keista regėti save iškaltą iš akmens, laimingą 
kūdikį be jokio rando kaktoje... 

— Eime, - paragino Haris, į valias prisižiūrėjęs, ir jie pasuko į švento- 
rių. Anapus kelio jis dirstelėjo per petį - skulptūra vėl buvo atvirtusi į 
paminklą žuvusiems kare. 

Priėjus prie bažnyčios, giesmė suskambo garsiau. Hariui suspaudė 
gerklę. Jis gyvai prisiminė Hogvartsą, Akilandą, įlindusį į šarvus ir bliau- 
nantį nešvankiai perdirbtas Kalėdų giesmes, dvylika eglių, papuoštų di- 
džiojoje salėje, Dumbldorą su vaikiška kepuryte, laimėta susprogdintoje 
papliauškoje, Ronį, apsivilkusį mamos megztu megztiniu... 

Šventoriaus vartai buvo siauručiai, vienam žmogui praeiti. Hermiona 
tylutėliai juos atvėrė, ir jie įsispraudė į vidų. Abipus slidaus tako į bažny- 
čią sniegas buvo gilus ir nemindžiotas. Stengdamiesi laikytis šešėlyje po 
šviečiančiais langais, jie nubrido aplink pastatą palikdami gilias pėdas. 

Už bažnyčios iš po blyškiai melsvos sniego antklodės, numargintos 
ryškiai raudonomis, auksinėmis ir žaliomis dėmėmis ten, kur krito vi- 
tražų atspindžiai, kyšojo eilių eilės apsnigtų paminklų. Kišenėje tvirtai 
sugniaužęs lazdelę, Haris žengė prie artimiausio kapo. 

— Žiūrėk, Abato pavardė, gal koks tolimas Hanos giminaitis! 

— Tyliau kalbėk, - paprašė Hermiona. 

Jie klampojo vis toliau į kapines, jiems iš paskos driekėsi tamsi brydė. 
Juodu tolydžio pasilenkdavo perskaityti kokio užrašo paminklo akme- 
nyje ir vis apsidairydavo įsitikinti, ar kas neseka. 

— Hari, ateik! 

Hermiona stovėjo už dviejų eilių. Jis nubrido pas ją, o širdis veržėsi 
iš krūtinės. 

- Čia? 

— Ne, bet Žiūrėk! 

Ji parodė į tamsų akmenį. Pasilenkęs apžėlusiame kerpėmis granite 
Haris pamatė užrašą „Kendra Dumbldor“, žėmiau —jos gimimo ir mirties 


datas, dar žemiau - „ir jos duktė Ariana“. Dar buvo pridurta epitafija: 
Kur tavo lobis, ten 17 tavo širdis. 

Taigi Rita Nepasėda ir Mjurijelė bent jau dėl vieno dalyko neklydo: 
Dumbldorų šeima tikrai gyveno šitame miestelyje ir kai kurie jos nariai 
čia mirė. 

Matyti šį kapą buvo slogiau negu klausytis apie jį. Haris negalėjo 
negalvoti, kad ir jo, ir Dumbldoro šaknys glūdi šiose kapinėse ir kad 
Dumbldoras turėjo jam tai pasakyti, tačiau jis taip ir neprasitarė, kas 
juodu sieja. Jie būtų galėję drauge aplankyti kapus. Haris įsivaizdavo, 
kaip ateina čia su Dumbldoru, - koks artumas, kokia brangi akimirka! 
Bet, atrodo, faktas, kad jų abiejų šeimos guli tose pačiose kapinėse, 
Dumbldorui buvo tik nereikšmingas sutapimas, turbūt visai nesvarbus 
darbui, kurį jis ketino Hariui pavesti. 
vėl perskaitė epitafiją. Kur tavo lobis, ten ir tavo širdis... Jis nesuprato, ką 
reiškia šie žodžiai. Aišku, kad motinai mirus juos parinko Dumbldoras, 
kaip vyriausias šeimoje. 

— Tikrai Žinai, kad jis niekad neužsiminė... - prabilo Hermiona. 

— Taip, - striukai atsakė Haris. - Ieškom toliau. - Ir nusisuko gailė- 
damasis, kad pamatė šį paminklą: nenorėjo apmaudu gadinti švento 
virpulio išvydus tėvų kapus. 

- Štai! — po valandėlės iš tamsos vėl šūktelėjo Hermiona. - Oi ne, at- 
siprašau, pasirodė, kad iškalta „Poteris“. 

Ji patrynė aptrupėjusį, apsamanojusį užrašą ir susiraukusi pasižiū- 
rėjo. 

— Hari, ateik čia. 

Jis nenorėjo, kad ji vėl jį atitrauktų, ir labai nenoromis pasuko 
jos link. 

— Ko? 

- Žiūrėk! 

Akmuo buvo labai senas, užrašas taip išdilęs, kad Haris vos ne vos jį 
pamatė. Hermiona parodė ženklą po juo. 

— Hari, simbolis iš tos knygos! 

Jis įsižiūrėjo: raidės taip ištrupėjusios, kad įskaityti beveik neįmanoma, 
bet Žemiau lyg ir dūluoja trikampis ženklas. 

— Hm, galimas daiktas... 

Hermiona įžiebė burtų lazdelę ir pašvietė į vardą. 

— Man atrodo, Ignotas... 

— Ašeinu ieškoti tėvų, gerai? — piktokai pasakė jai Haris ir nupūškavo 
per sniegą palikęs ją palinkusią prie seno kapo. 

Protarpiais jis atpažindavo čia vieną, čia kitą Hogvartse sutiko mo- 
kinio pavardę. Pasitaikydavo net po kelias burtininkų šeimų kartas; iš 
datų Haris suprato, kad jos arba išmirusios, arba dar gyvenantys nariai 
išsikėlę iš Godriko Daubos. Jis žengė vis gilyn tarp kapų su nerimu ir 
viltimi stabčiodamas prie paminklų. 

Staiga tamsa ir tyla tarytum pasidarė tirštesnės. Haris apsidairė bijoda- 
mas išvysti Psichus, bet paskui suvokė, kad giesmės nutilo, o maldininkai 
šnekučiuodami tolsta miestelio aikštės link. Bažnyčioje užgeso šviesos. 

Iš juodumos už kelių jardų jį trečią kartą pašaukė Hermionos balsas, 
aiškus ir skardus. 

— Hari, jie čia... štai. 

Išjos tono jis jau suprato, jog ten tikrai jo mama ir tėtis. Pasuko prie jos 
jausdamas, kaip kažkoks sunkumas užgula krūtinę, sielvartas suspaudžia 
širdį ir plaučius, visai kaip mirus Dumbldorui. 

Paminklas buvo vos per dvi eiles nuo Kendros ir Arianos kapo. Balto 
marmuro kaip ir paties Dumbldoro, užrašas lengvai įskaitomas, lyg 
apšviestas patamsyje. Nereikėjo nei atsiklaupti, nei pasilenkti, kad per- 
skaitytum iškaltus žodžius: 


Džeimsas Poteris, 1960 m. kovo 27-1981 m. spalio 31 
Lilė Poter, 1960 m. sausio 30-1981 m. spalio 31 


Paskutinis priešas, kurį turi nugalėti, yra mirtis. 


262 


XVI +» GoDRIKO Dausa 


Haris lėtai viską perskaitė lyg turėdamas tą vieną progą suvokti jų pras- 
mę, O epitafiją ištarė garsiai: 

— „Paskutinis priešas, kurį reikia nugalėti, yra mirtis.“ - Jam dingte- 
lėjo baisi mintis ir apėmė panika. - Argi tai ne Mirties Valgytojų idėja? 
Kodėl ji čia iškalta? 

— Hari, šie žodžiai reiškia visai kitokią pergalę prieš mirtį negu Mirties 
Valgytojų, - švelniai tarė Hermiona. - Supranti, jie reiškia... pomirtinį 
gyvenimą. Gyvenimą po mirties. 

Tačiaujie negyvena, pamanė Haris, jų nėra. Tušti epitafijos žodžiai ne- 
paslėpė fakto, kad dūlantys tėvų palaikai guli po šiuo sniegu ir akmeniu, 
abejingi, nieko nežinantys. Nespėjus susigriebti, iš akių pasipylė ašaros, 
karštos kaip verdantis vanduo, bet ant skruostų iškart atšąlančios, tik 
ar verta jas šluostytis arba apsimesti, jog neverki? Sučiaupęs lūpas, jis 
leido ašaroms kristi ir žiūrėjo Žemyn į gilų sniegą, dėngiantį žemę, po 
kuria guli Lilės ir Džeimso palaikai, tikriausiai tiktai kaulai ir dulkės, 
nežinantys ir nesijaudinantys, kad šitaip arti stovi gyvas jų sūnus, jo 
širdis plaka, jis gyvena jų aukos dėka ir šią akimirką beveik nori miegoti 
su jais po šiuo sniegu. 

Hermiona tvirtai suspaudė jam ranką. Nežiūrėdamas į ją, ir jis spus- 
telėjo jos delną, giliai, trūksmingai traukdamas į gerklę žvarbų nakties 
orą, stengdamasis apsiraminti, susivaldyti. Reikėjo jiems ką nors atnešti, 
bet nepagalvojo, o visi augalai kapinėse styro be lapų. Tačiau Hermiona 
iškėlė lazdelę, apibrėžė ja apskritimą, ir ore atsirado sniego rožių vainikas. 
Haris jį sugavo ir padėjo ant tėvų kapo. 

Atsitiesęs panoro tuojau pat eiti iš kapinių: manė ilgiau neturėsiąs jėgų 
čia stovėti. Jis uždėjo Hermionai ranką ant pečių, ji apkabino jo liemenį, 
irjie, tylomis nužingsniavę pro Dumbldoro motiną ir seserį, pasuko atgal 


prie bažnyčios ir siaurųjų vartelių. 


SEPTYNIOLIKTAS SKYRIUS 


Batildos paslaptis 


— Hari, stok. 

— Kas yra? 

Jie buvo priėję nežinomojo Abato kapą. 

— Kažkas yra. Kažkas mus seka. Jaučiu. Ten, už anų krūmų. 

Jie stovėjo nejudėdami, taip pat apsikabinę ir žiūrėjo į tamsų kapinių 

— Tau nepasirodė? 

— Pamačiau kažką sujudant, galiu prisiekti, kad mačiau... 

Ji nuėmė nuo jo liemens ranką, kuria paprastai laiko lazdelę. 

- Mes panašūs į Žiobarus, - pabrėžė Haris. 

— Žiobarai, ant tavo tėvų kapo padėję gyvų gėlių! Hari, ten tikrai 
kažkas stovi! 

Haris prisiminė „Magijos istoriją“ — kapinėse atseit vaidenasi. O jei- 
gu?.. Tačiau tadajis išgirdo šnaresį ir nuo krūmo, į kurį rodė Hermiona, 
šlumštelėjo sniego gabanėlė. Šmėklos nepurto sniego. 

— Katė, - tarė Haris. - Arba koks paukštis. Jeigu ten būtų Mirties 
Valgytojas, jau būtume negyvi. Bet eikim pagaliau iš čia, tada galėsim 
pasislėpti po neregimuoju apsiaustu. 

Eidami iš kapinių vis dirsčiojo atgal. Haris, nėmaž nesijaučiantis taip 
ramiai, kaip apsimetė Hermionai, apsidžiaugė, kai jie pasiekė vartelius 
ir išėjo ant slidaus šaligatvio. Tada vėl apsisiautė apsiaustu. Bare žmonių 
buvo daugiau: viduje nedarnus choras traukė tą pačią giesmę, kurią jie 
girdėjo bažnyčioje. Haris jau norėjo pasiūlyti slėptis bare, bet Hermiona 
pirmoji sumurmėjo: 

— Einam čia.- Ir nutempė jį tamsia gatve priešingon pusėn, negu 
buvo atėję. Haris matė, kur baigiasi namai ir prasideda atviras laukas. Jie 
žengė tokiu spartumu, kokį leido baimė, - ir vėl pro margais žiburėliais 
šviečiančius langus, kuriuose už užuolaidų tamsavo eglių siluetai. 

— Kaip mes rasime Batildos namus? - paklausė Hermiona. Ji drebėjo 
ir vis žvalgėsi per petį. - Hari! Kaip sakai, Hari? Hari! 

Ji timptelėjo jam už rankovės, bet jis neatsigręžė. Žiūrėjo į tamsų pavi- 
dalą pačiame vienos namų eilės gale. Staiga jis pasileido bėgte tempdamas 
su savim Hermioną. Ji paslydo. 

— Aš ne... Oi! 

Jis juos pamatė. Patikimumo kerai tikriausiai išnyko su Džeimsu ir 
Lile. Gyvatvorė buvo plačiai išsikerojusi per šešiolika metų nuo tos die- 
nos, kai Hagridas paėmė Harį iš griuvėsių, dabar paskendusių aukštoje 
išgeltusioje žolėje. Dalis namo tebestovėjo, bet ją dengė tamsios gebenių 
virkščios ir sniegas, o dešinė antro aukšto pusė buvo nugriuvusi. Haris 
neabejojo, jog toj vietoj rikošetu atsimušė kerai. Abu su Hermiona stovėjo 
prie vartų ir žvelgė į griuvėsius, kurie kadaise buvo toks pat namas kaip 
ir kiti iš šonų. 

— Įdomu, kodėl jo niekas taip ir neatstatė? - sušnibždėjo Hermiona. 

— Gal neįmanoma? Panašiai, kaip negalima sugydyti juodosios magijos 
kerais padarytų sužalojimų? 

Iškišęs ranką iš po neregimojo apsiausto, jis uždėjo ant surūdijusių 
vartų. Norėjo ne atidaryti juos, o tiesiog prisiliesti prie savo namų. 

— Į vidų gal neisi? Atrodo pavojinga, gali... Oi, Hari, žiūrėk! 

Matyt, viską padarė jo prisilietimas. Iš žemės prieš akis, per stagarų 
brūzgynus tarsi fantastiška žaibiškai auganti gėlė išdygo medinis skydas, 
jame aukso raidėmis buvo parašyta: 


Šioje vietoje 1981 m. spalio 31 d. neteko gyvybės 
Lilė ir Džeimsas Poteriai. Jų sūnus Haris tebėra vienintelis 


burtininkas, atlaikęs Žudomąjį užkeikimą. Šis namas, 

Žiobarams nematomas, taip ir paliktas sugriuvęs - tai 
Poterių paminklas, primenantis apie smurtą, kuris 
išdraskė jų šeimą. 


Aplink šiuos žodžius buvo visko prirašinėta: čia pasirašė raganos ir 
burtininkai, atvykę pamatyti vietos, kur atsilaikė Berniukas, Kuris Liko 
Gyvas. Vieni paprasčiausiai Amžinuoju rašalu brūkštelėjo savo vardą, 
kiti išraižė medyje inicialus, treti parašė daugiau. Naujausi užrašai, 
šviečiantys per šešiolikos metų magiškųjų grafitų džiungles, visi buvo 
panašaus turinio. 


„Sėkmės, Hari, kad ir kur būtum.“ „Jei perskaitysi šiuos žodžius, Hari, 
žinok, kad mes su tavimi.“. „Tegyvuoja Haris Poteris.“ 


— Ir kam jie čia prirašinėjo! - pasipiktino Hermiona. Bet Haris išsišiepė. 

— Nuostabu. Džiaugiuosi, kad prirašinėjo. Aš... 

Jis užsikirto. Jų pusėn kibildavo apsitūlojusi Žžmogysta, tamsuojanti 
kad toji žmogysta moteris. Ji ėjo lėtai, gal bijojo paslysti. Visa kas rodė, 
kad moteris sena - dūlino sulinkusi, vos vilkdama kojas. Jie tylėdami 
taip nebūsiant. Pagaliau už keliolikos jardų ji sustojo. 

Jam nereikėjo, kad Hermiona įžnybtų, ir pats suprato, jog moteris 
negali būti Žiobarė: ji stovėjo ir žvelgė į namą, kurio niekaip negalėjo 
matyti nebūdama ragana. O net jeigu ragana, elgesys vis tiek keistas. 
Kurių galų tokį šaltą vakarą eiti ir šiaip sau Žiopsoti į senus griuvėsius? 
Pagal visas normalios magijos taisykles jo ir Hermionos ji neturi matyti. 
"Bet Hario neapleido keistas jausmas, kad ji žino juos čia esant ir netgi 
žino, kas jie tokie. Vos jam spėjus padaryti tokią nesmagią išvadą, ji pa- 
mojo jiems pirštinėta ranka. 

Hermiona po apsiaustu prisiglaudė prie jo, spustelėjo ranką. 

— Iš kur ji Žino? 

Jis papurtė galvą. Moteris vėl pamojo, energingiau. Haris turėjo dau- 
gybę priežasčių nepaklusti kvietimui, tačiau taip stovint akis į akį tuščioje 
gatvėje jam vis stiprėjo įtarimas, kas gi šita moteris. 

Ar gali būti, kad visus tuos mėnesius ji jų laukė? Kad Dumbldoras 
liepė jai laukti, nes Haris vis tiek pasirodys? Argi neįmanoma, kad kaip 
tik ji stebėjo juos pasislėpusi kapinėse ir paskui atsekė į šitą vietą? Net 
ir jos sugebėjimas juos pajusti rodė ją turint dumbldoriškų galių, su ku- 
riomis jam dar neteko susidurti. Pagaliau Haris prabilo išgąsdindamas 
Hermioną: 

— Arjūs Batilda? 

Storai apsitūlojusi figūra linktelėjo ir vėl pamojo. 

Po apsiaustu Haris susižvelgė su Hermiona. Haris kilstelėjo antakius, 
Hermiona nervingai linktelėjo. 

Jie žengė moters linkui, ir ji iškart nusisuko, nuplumpino tuo pačiu 
keliu atgal. Už keleto namų įsuko pro vienus vartus. Jie nusekė paskui 
taku per kiemą, virtus; beveik tokiu pačiu brūzgynu kaip ir tas, kurį jie 
ką tik matė. Ji pasikrapštė su raktu prie durų, jas atidarė ir žingtelėjo 
šonan jų praleisti. 

Ar nuo jos, ar iš kambario dvokė, ir Haris suraukė nosį. Jie nusi- 
gaubė apsiaustą. Dabar, atsidūręs šalia jos, jis pamatė, kokia ji mažytė: 
suriesta senatvės siekė jam vos iki krūtinės. Ji uždarė duris pamėlusiais, 
įsmegusios peršviečiamos odos raukšlėse, buvo aptrauktos kataraktos, 
veidas išmargintas išsiplėtusiais kapiliarais ir rudais senatviniais šlakais. 
Jis abejojo, ar ji apskritai jį mato, bet jeigu taip, regi praplikusį Žiobarą, 
kurio tapatybę jis pasivogė. | 

Senatvės, dulkių, neskalbtų drabužių ir sugedusio maisto smarvė dar 
labiau trenkė į nosį, kai ji nusivyniojo kandžių sukapotą juodą skarą; per 
retus Žilus plaukelius švietė rausva galvos oda. 

— Batilda? — pakartojo klausimą Haris. 

Ji vėl linktelėjo. Haris pajuto ant krūtinės medalioną: jame kartais 
tvinksinti ir plakanti esybė pabudo, per šaltą auksą jis jautė jos pulsavimą. 
Arji Žino, ar gali nujausti, kad ją sunaikinsiantis daiktas yra netoli? 

Batilda nuturseno pastumdama iš kelio Hermioną ir dingo kambaryje, 
kuris, atrodo, buvo svetainė. 

— Hari, aš abejoju, - sukuždėjo Hermiona. 

— Pažiūrėk, kokio ji didumo, jeigu reikės, lengvai ją įveiksime, - pasakė 
Haris. - Klausyk, turėjau tave įspėti. Aš žinojau, kad jai ne visi namie. 
Mjurijelė ją pavadino sukvošusia. 

— Ateikit! - pašaukė Batilda iš gretimo kambario. 

Hermiona pašokusi griebė Hariui už rankos. 

— Viskas gerai, - nuramino ją Haris ir pirmas žengė į svetainę. 

Batilda tupinėjo po kambarį degiodama žvakes, tačiau vis tiek 
buvo labai tamsu, ką jau kalbėti apie nešvarą. Jie žengė storu dulkių 
sluoksniu. Per pridvisusio oro ir pelėsių smarvę jo nosis užuodė kai ką 
blogiau - lyg ir pūvančios mėsos tvaiką. Įdomu, kada paskutinį kartą 
kas nors lankėsi šiuose namuose pažiūrėti, ar Batilda įstengia pati 
tvarkytis. Regis, ji buvo pamiršusi, kad gali naudoti magiją, nes žvakes 
negrabiai degiojo ranka. Visą laiką buvo pavojus, kad užsiliepsnos 
nukarę nėrinių rankogaliai. 

— Duokite man, - pasisiūlė Haris ir paėmė iš jos degtukus. Ji stovėjo 
ir žiūrėjo, kaip jis uždega likusius žvakigalius, prilipusius prie lėkštelių, 
vos besilaikančių ant knygų krūvų ir staliukų, užgrioztų sutrūkusiais ir 
pripelijusiais puodeliais. 

Paskutinis paviršius, ant kurio Haris pamatė žvakę, buvo pilvota ko- 
moda su daugybe nuotraukų viršuje. Liepsnelei ėmus smagiai šokinėti, 
jos atšvaitai suvirpo ant apdulkėjusių stiklų ir sidabrinių rėmelių. Jis 
su malkomis prie židinio, jis sumurmėjo: Tergeo. Dulkės nuo nuotraukų 
stiklo dingo it nupūstos, ir jis pamatė, kad keliuose, didžiausiuose ir puoš- 
niausiuose, rėmeliuose nuotraukų nėra. Įdomu, kas jas išėmė - Batilda 

ar kas kitas. Staiga akys užkliuvo už vienos fotografijos arčiau sienos, ir 
jis ją greit pačiupo. 

Hariui tingiai šypsojosi anas auksaplaukis, linksmaveidis vagis, 
jaunuolis, tupėjęs ant Gregorovičiaus kambario palangės. Ir tada Haris 
prisiminė, kur jį buvo matęs: knygoje „Albo Dumbldoro gyvenimas ir 
melas“ jis stovėjo susikibęs rankomis su paaugliu Dumbldoru. Ir visos 
dingusios fotografijos tikriausiai atsidūrė Ritos knygoje. 

— Ponia... ponia Maišine? - netvirtu balsu kreipėsi jis. - Kas čia toks? 

Batilda stovėjo vidury kambario stebėdama, kaip Hermiona ku- 
ria ugnį. 

— Ponia Maišine? — pakartojo Haris, atkišdamas jai nuotrauką. 

- Ar žinote, kas jis? - vėl paklausė Haris, bet lėčiau ir garsiau. - Šitas 
žmogus. Ar pažįstate jį? Kuo jis vardu? 

Batilda nė nesumirksėjo. Harį apėmė baisi neviltis. Kaipgi Rita Nepa- 
sėda atrakino Batildos atmintį? 

— Kas šitas žmogus? - garsiai pakartojo jis. 

— Hari, ką tu darai? - paklausė Hermiona. 

— Šitoje nuotraukoje, Hermiona, vagis, vagis, kuris kažką pavogė iš 
Gregorovičiaus! Prašau! - maldavo jis Batildą. - Kas jis? 

Bet ji tik spoksojo į jį. 

— Kodėl mus pasikvietėte, ponia Maišine? - neištvėrusi paklausė ir 
Hermiona. — Ar norėjote ką nors pasakyti? 

Niekuo neparodydama, kad išgirdo Hermionos žodžius, Batilda pri- 
šlepsėjo prie pat Hario. Kryptelėjo galva į prieškambario pusę. 

— Norite, kad išeitume? - paklausė Haris. 

Ji pakartojo judesį, dar ir pirštu parodė — pirma į Harį, tada į save ir 
į lubas. 

— Na, gerai... Hermiona, manau, ji nori, kad eičiau su ja į antrą aukštą. 

Bet kai Hermiona pajudėjo, Batilda nepaprastai energingai papurtė 
galvą ir vėl parodė į Harį ir į save. 

— Ji nori, kad su ja eičiau vienas. 

- Kodėl? - paklausė Hermiona. Žvakių apšviestame kambaryje jos 
balsas nuskambėjo garsiai ir šaižiai, senutė nepatenkinta net kreste- 
lėjo galvą. 

— Galbūt Dumbldoras jai prisakė kardą atiduoti tik man vienam? 

— Tikrai manai, kad ji žino, kas tu esi? 

— Taip, manau, kad žino, - atsakė Haris, žiūrėdamas į baltomis drums- 
timis aptrauktas akis. 

— Ką gi, gerai, bet greitai grįžk, Hari. 

— Veskit, - tarė Haris Batildai. 

Ji, matyt, suprato, nes nušlepsėjo prie durų. Haris atsisuko į Hermio- 
ną ir drąsinamai nusišypsojo, bet vargu ar ji pamatė: stovėjo susiėmusi 
rankomis vidury skurdaus žvakėmis apšviesto kambario ir žiūrėjo į 
knygų lentyną. 

Eidamas iš kambario, kai nematė nei Hermiona, nei Batilda, Haris 
įsikišo į kišenę nežinomojo vagies fotografiją su visais sidabriniais rė- 
meliais. 

Laiptai buvo siauri, statūs; Hariui taip ir norėjosi prilaikyti storą Ba- 
tildos užpakalį, kad neužvirstų ant jo, nes atrodė, jog taip gali atsitikti. 
Iš lėto ir dusdama ji užlipo į palėpės aukštą, pasuko dešinėn ir įvedė jį į 
miegamąjį žemomis lubomis. 

Kambaryje buvo tamsu kaip maiše, be to, klaikiai smirdėjo. Haris 
dar spėjo pamatyti iš po lovos išlindusį naktipuodį, tada Batilda uždarė 
duris ir viską prarijo tamsa. 

— Lumos, — ištarė Haris, lazdelė įsižiebė. Jis krūptelėjo: per tas kelias se- 
kundes patamsyje Batilda priėjo prie pat jo, nors jis negirdėjo nė garso. 

— Tu esi Poteris? - sušnibždėjo ji. 

— Taip. 

Ji lėtai, iškilmingai palenkė galvą. Haris pajuto, kaip tankiai plaka 
Horokrusas, tankiau už jo paties širdį. Jausmas buvo nemalonus, 
trikdantis. 

— Ar man ką nors turite? - paklausė jis, tačiau Batilda susidomėjo 
degančiu jo lazdelės galiuku. 

— Ar man ką nors turite? —- pakartojo jis. Užsimerkė, ir tuo laiku įvyko 
keletas dalykų: skaudžiai nudiegė randą, Horokrusas ėmė trūkčioti taip, 
kad marškiniai kilnojosi, o tamsus dvokiantis kambarys akimirksniu 
ištirpo. Pradžiugęs aukštu šaltu balsu jis paliepė: „Laikyk jį!“ 

Haris susvyravo vėl atsidūręs tarp tamsaus pasmirdusio kambario 
sienų. Nesuprato, kas jam ką tik atsitiko. 

— Ar man ką nors turite? - paklausė jis trečią kartą, daug garsiau. 

— Štai ten, - atsakė ji pakuždom, rodydama į kertę. Haris iškėlė 
lazdelę ir jos šviesoje išvydo tualetinį staliuką priešais užuolaida už- 
dengtą langą. 

Dabar ji jo nevedė. Iškėlęs lazdelę, Haris prasispraudė tarp jos ir ne- 
klotos lovos stengdamasis neišleisti senės iš akių. 

— Kas tai? — paklausė priėjęs prie staliuko, apkrauto, sprendžiant iš 
kvapo ir išvaizdos, neskalbtais baltiniais. 

— Ten, - parodė ji į beformę krūvą. 

Tą akimirką, kai jis nusisuko skarmalų krūvoje žvilgsniu ieškodamas 
kardo rankenos su rubinu, senė keistai sujudėjo. Spėjęs tai pastebėti akies 
krašteliu, persigandęs atsigręžė ir nustėro iš siaubo, nes senės kūnas 
susmuko, sugniužo ir iš jos kaklo išsirangė didžiulė gyvatė. 

Jis kilstelėjo lazdelę, bet gyvatė kirto; kirčio į dilbį jėga išmušė iš pirštų 
lazdelę, ji sukdamasi nuskriejo palubėn, jos skleidžiama šviesa sutavara- 
vusi užgeso. Tada gyvatė trenkė uodega per krūtinę - jam užėmė kvapą, 
jis aukštielninkas griuvo ant stalelio, ant tos skarmalų krūvos... 

Haris nusirito vos išsisukdamas nuo antro smūgio uodega, ir tas kliuvo 
staleliui, ant kurio jis prieš akimirką gulėjo. Haris žnektelėjo ant grindų, 
ant jo pasipylė stiklo šukės. Apačioje Hermionos balsas pašaukė: 

— Hari? 

Jam pristigo kvapo atsiliepti, paskui sunki slidi masė priplojo jį prie 
grindų ir jis pajuto, kaip ji šliaužia per jį - galinga, raumeninga... 

— Ne! - riktelėjo jis prispaustas. 

— Accio... accio lazdelę... 

Deja, nieko neįvyko, tada jis pabandė atstumti gyvatę, bet ji apsivy- 
niojo apie jį spausdama iš krūtinės orą, mygdama į odą Horokrusą -ledo 
skritulėlį, pulsuojantį gyvybe per kelis colius nuo jo karštligiškai besidau- 
žančios širdies. Smegenis užliejo šalta balta šviesa, nutraukdama visas 
mintis ir kvėpavimą, tada pasigirdo tolimi Žingsniai ir viskas išnyko... 

Ant krūtinės plakė metalinė širdis, ojis jau skrenda, skrenda pergalingo 
džiugesio sklidina širdimi, apsieidamas ir be šluotos, ir be testralio... 

Staiga jis atsipeikėjo prirūgusioje tamsoje. Atsistojęs pamatė gyvatę 
laiptinės šviesoje: ji kirto, Hermiona rėkdama nėrė šonan. Jos paleisti ke- 
rai nukrypę pataikė į užuolaida užtrauktą langą, ir stiklas išdužo. Į vidų 
plūstelėjo šaltas oras; Haris pasilenkė saugodamasis sudužusių stiklų 
krušos, ir koja paslydo lyg ir ant pieštuko - tai buvo jo lazdelė. 

Pasilenkęs sugriebė ją, bet gyvatės jau buvo pilnas kambarys: taip ji 
viską daužė uodega. Hermionos niekur nebuvo matyti, ir Haris jau išsi- 
gando, ar nebus įvykę blogiausia, bet nugriaudėjo trenksmas, blykstelėjo 
raudona šviesa ir gyvatė raitydamasi išlėkė į orą dar užtvojusi Hariui 
per veidą. Haris iškėlė lazdelę, bet randą suskaudo taip, kaip jau daugelį 
metų nebuvo skaudėję. 

— Jis ateina! Hermiona, jis ateina! 

Tą akimirką gyvatė nudribo aršiai šnypšdama. Kilo visiškas chaosas: 
gyvatė krisdama numušė nuo sienų lentynas, visur skraidė porceliano 
šukės; Haris peršoko lovą ir pagriebė tamsų pavidalą, kuris, žinojo, yra 
Hermiona... 

Traukiama ant lovos, ji rėkė iš skausmo. Gyvatė vėl išsirietė, pasikėlė, 
bet Haris žinojo, kad artinasi kur kas baisesnis padaras už gyvatę, jis gal 
jau prie vartų, nes galva iš skausmo plyšte plyšta... 

Jis šoko tempdamas su savim Hermioną, ir gyvatė puolė; ji kirto, bet 
Hermiona riktelėjo: 


— Confringo! 

Kerai pasklido po visą kambarį: suskaldė spintos veidrodį, atšoko 
atgal, nuo grindų šovė į lubas. Jų karštis Hariui nutvilkė plaštakos viršų. 
Pralekiantis stiklas perrėžė skruostą, kai jis, vilkdamas Hermioną, nuo 
lovos šoko ant stalelio ir pro išdaužtą langą nėrė į tuštumą. Juodviem 
sukantis ore, Hermionos riksmas pervėrė nakties tamsą... 

Tada jo randas tarsi sprogo ir jis, jau Voldemortas, nubėgo per pri- 
smirdusį kambarį, ilgi balti jo pirštai įsitvėrė palangės, bet, pamatęs, 
kaip sukdamiesi oru nulekia plikas žmogelis su maža moteryte, įniršęs 
sustugo, jo riksmas susimaišė su mergaitės klyksmu, tas riksmas aidu 
atsimušė tamsiuose miestelio soduose permušdamas net bažnyčios var- 
pus, skelbiančius atėjus Kalėdas... 

Jo riksmas buvo Hario riksmas, jo skausmas buvo Hario skausmas. 
Kad šitai atsitiktų čia, kur jau atsitiko seniau... Čia, iš kur ranka pasiekia- 
mi namai, kuriuose jis gyvai pajuto, ką reiškia mirti... mirti... skausmas 
nepakeliamas... plėšia kūną... Bet jeigu jis neturi kūno, kodėl taip baisiai 
skauda galvą, jeigu jis miręs, kaip gali taip siaubingai jaustis, kaip gali 
skausmas nesibaigti su mirtimi, nepraeiti... 

Naktis darganota, vėjuota, moliūgais apsitaisę du vaikai krypuoja per aikštę, 
parduotuvių vitrinos apkabinėtos popieriniais vorais, visokiais žiobariškais nie- 
kučiais, susijusiais su pasauliu, kuriuo jie netiki... O jis sklendžia tolyn sklidinas 
ryžto ir galybės, ir teisumo, kuriuos visada jaučia tokiomis valandėlėmis... ne 
pykčio, pyktis tinka silpnesnėms sieloms... tačiau pergalės džiaugsmo - taip... 
jis seniai šito laukė, šito tikėjosi... 

— Šaunus kostiumas, pone! 
gobtuvu, baimė apniaukė jo veidą. Tada berniukas apsisukęs leidosi bėgti. Po 
apsiaustu jis užčiuopė lazdelę... Vienas judesėlis, ir vaikas niekad neparbėgs pas 
motiną. Aišku, be reikalo, visiškai be reikalo... 

Jis slinko nauja ir tamsesne gatve, kol pagaliau išvydo kelionės tikslą; Pati- 
kimumo kerai išnykę, bet jie to nežino. Jis judėjo tyliau už šaligatviu nešamus 
negyvus rudenio lapus. Pasiekęs tamsią gyvatvorę pažvelgė per viršų... 

Jie nebuvo užtraukę portjerų, jis aiškiai matė juos sėdinčius mažutėje svetai- 
nėje: aukštą juodaplaukį vyriškį su akiniais; iš burtų lazdelės leisdamas spalvotų 
dūmų kamuolius, jis juokino juodaplaukį vaikiuką mėlyna pižamėle. Vaikiukas 
kvatodamas rankute gaudė tuos dūmus. 

Atsidarė durys, įėjo vaiko motina, kažką pasakė, bet jis neišgirdo. Jos veidą 
gaubė tamsiai kaštoniniai plaukai. Tada tėvas paėmė sūnų ir padavė motinai. 
Nusviedęs lazdelę ant sofos žiovaudamas pasirąžė... 

Truputį sugirgždėjo atkeliami varteliai, tačiau Džeimsas Poteris neišgirdo. 
O jis baltais pirštais iš po apsiausto išsitraukė burtų lazdelę ir nukreipęs į duris 
jas su trenksmu išlaužė. 

Įžengė į vidų. Džeimsas išbėgo į prieškambarį. Kaip lengva, per daug lengva, 
nes tas net nepasiėmė lazdelės... 

— Lile, imk Harį ir bėk! Tai jis! Bėk! Aš jį sulaikysiu... 

Sulaikysi be lazdelės! Prieš kirsdamas kerais, jis dar nusikvatojo... 

— Avada kedavra! 

Žalia šviesa užliejo ankštą prieškambarį, nutvieskė prie sienos pristumtą 
vežimėlį, laiptų turėklų stulpeliai sužibo it žaibai, ir Džeimsas Poteris nuvirto 
kaip marionetė perkirptais siūlais. 

Jis girdėjo, kaip viršuje klykia ji, patekusi į spąstus, tačiau jai, Jeigu elgsis 
protingai, pavojus negresia... Jis lipo laiptais širdyje juokdamasis iš jos pastangų 
užsibarikaduoti... Ji taip pat neturi lazdelės... Kokie jie buvo kvaili ir kokie pati- 
klūs, manė, kad draugai užtikrina jų saugumą, kad galima padėti ginklus... 

Vienu tingiu lazdelės mostelėjimu jis atidarė duris nublokšdamas šonan 
krėslą ir paskubomis ant jo sukrautas dėžes. Ir štai ji stovi su kūdikiu ant ran- 
kų. Išvydusi jį padėjo sūnų į lovelę už nugaros ir plačiai išskėtė rankas, lyg tai 
galėtų padėti, lyg užstodama savimi galėtų jį išgelbėti... 

— Ne Harį, tik ne Harį, maldauju! 

— Pasitrauk, kvaiša... Tučtuojau pasitrauk... 

— Maldauju, tik ne Harį, nužudyk mane, ne > 

— Paskutinį kartą įspėju... 

— Tik ne Harį! Maldauju, pasigailėk... pasigailėk... Ne Harį! Tik ne Harį! 
Maldauju... viską padarysiu... 

— Traukis... traukis, motene... 

Jis būtų galėjęs nustumti ją nuo lovelės, bet atrodė apdairiau pribaigti juos 
VISUS... 

Plykstelėjo žalia šviesa, ir ji nugriuvo, kaip pirma - jos vyras. Vaikiu- 
kas visą tą laiką neverkė; jis jau mokėjo stovėti ir, įsikibęs į lovelės virbus, 
smalsiai žiūrėjo įsibrovėliui į veidą, galbūt manydamas, kad po apsiaustu 
slepiasi jo tėvas, darantis dar gražesnes švieseles, o dabar juokdamasi tuoj 
išlįs mama... 

Jis labai atidžiai nutaikė lazdelę berniukui į veidą: norėjo matyti, kaip iš tiesų 
sunaikinamas šis nesuvokiamo pavojaus šaltinis. Vaikas pravirko — pamatė, jog 
jis nėra Džeimsas. Verksmas jį suerzino, jis niekad nepakęsdavo prieglaudoje 
bliaunančių mažių... 

— Avada kedavra! 

Ir tada jis neišlaikė: iš jo nieko neliko, tik skausmas ir siaubas, jam būtina 
pasislėpti, ne čia, sugriautuose namuose, kur klykia užspeistas vaikiukas, 0 
toli... toli toli... 

— Ne, - suaimanavo jis. 

Gyvatė čežėjo ant purvinų šlamštu apkreiktų grindų, o jis nužudė berniuką, 
bet juk ir pats yra tas berniukas... 

— Ne... 

Dabar jis stovi prie išdaužto Batildos namo lango paskendęs prisiminimuose 
apie didžiausią savo netektį, o prie kojų per porceliano ir stiklo šukes šliaužia 
dičkė gyvatė... Pažvelgęs žemyn išvydo kažką... kažką neįtikėtina... 

— Ne... 

— Hari, viskas gerai, tu gyvas! 

Pasilenkęs jis pakėlė sudaužytą fotografiją. Štai jis, nežinomasis vagis, vagis, 
kurio jis taip ieško... 

— Ne... Aš išmečiau... išmečiau ją... 

— Hari, viskas gerai, pabusk, pabuski! 

Jis - Haris. Haris, ne Voldemortas... ir čeža ne gyvatė... 

Jis atsimerkė. 

— Hari, - sukuždėjo Hermiona, - kaip tu jautiesi? Gerai? 

— Taip, - sumelavo jis. 

Jis gulėjo palapinėje ant žemutinio gulto apklotas krūva antklodžių. 
Iš tylos ir lygiai gulančios šaltos šviesos virš palapinės brezento suprato, 
jog aušta. Gulėjo visas išpiltas prakaito, jautė, koks šlapias patalas. 

— Mes išsigelbėjome. 

— Taip, - tarė Hermiona. - Norėdama tave paguldyti panaudojau 
Sklandymo kerus, nes nevaliojau tavęs pakelti. Tu esi... Na, esi ne 
visai... 

Po rudomis jos akimis tamsavo ratilai, rankoje buvo kempinėlė: ja ji 
šluostė jam nuo veido prakaitą. 

— Tu sergi, - pagaliau pasakė ji. - Sunkiai sergi. 

— Ar seniai mes parvykome? 

— Prieš daug valandų. Dabar beveik rytas. 

— Ir aš buvau... nejaugi be sąmonės? 

— Ne visai, - nesmagiai atsakė Hermiona. - Tu vis šauki ir dejuoji... ir 
šiaip... - pridūrė ji tokiu balsu, kad Hariui pasidarė nejauku. Kąjis darė? 
Rėkavo prakeikimus kaip Voldemortas, verkė kaip kūdikis lovelėje? 

— Aš negalėjau numauti tau nuo kaklo Horokruso, - paaiškino Her- 
miona, ir jis suprato, jog ji nori keisti temą. - Jis buvo prilipęs, prilipęs 
prie odos. Atsiprašau, bet prisiėjo panaudoti Atskiriamuosius kerus, ir 
tau liko žymė. Dar tau įkirto gyvatė, bet aš žaizdelę išvaliau ir patepiau 
diktonų esencija... 
širdies, ten, kur buvo prikepęs medalionas, raudonavo ovalas. Dilbyje 
pamatė beveik užgijusius gyvatės paliktus taškus. 

— Kur padėjai Horokrusą? 

- Į rankinę. Manau, kurį laiką palaikykime jį ten. 

Jis atšlijo ant pagalvių ir pažvelgė į jos sulysusį, papilkusį veidą. 

— Nereikėjo mums vykti į Godriko Daubą. Aš kaltas, vis aš kaltas, 
atleisk, Hermiona. 

— Ne, nesi kaltas, aš irgi norėjau vykti, tikrai maniau, jog Dumbldoras 
ten paliko tau kardą. 

— Ką gi, mes apsirikome, ar ne? 

— Kas ten atsitiko, Hari? Kas buvo, kai ji nusivedė tave į viršų? Ar gy- 
vatė laukė kur nors pasislėpusi? Ar ji išlindo, nužudė ją ir puolė tave? 

— Ne, - atsakė jis. - Ji ir buvo gyvatė... Arba gyvatė buvo ji... visą laiką. 

— Kągą? 

Jis užsimerkė. Kūnas atsidavė Batildos namų smarve - nuo to viskas 
atrodė dar gyviau. 

— Batilda jau senokai buvo mirusi. Gyvatė buvo... buvo... įlindusi į ją. 
Pati Žinai Kas paliko ją Godriko Dauboje laukti mūsų. Tu buvai teisi. Jis 
žinojo, kad aš ten grįšiu. 

— Gyvatė lindėjo joje? 

Jis vėl atsimerkė: Hermionos veide buvo pasibjaurėjimas. 

— Lubinas sakė, kad mes susidursime su neįsivaizduojama magija, — 
pasakė Haris. - Ji nenorėjo kalbėti prie tavęs, nes šnekėjo Šnipštėliškai, 
visą laiką Šnipštėliškai, aš to nesuvokiau, bet, aišku, viską supratau. Kai 
užlipome į viršų, gyvatė pasiuntė žinią Pati Žinai Kam, aš tai išgirdau 
galvoje, pajutau, kaip jis susijaudino, liepė laikyti mane... ir tada... 

Jis prisiminė, kaip gyvatė išropojo iš senės kaklo. Hermionai nebūtina 
žinoti smulkmenų. 

— Ji virto gyvate ir mane puolė. 

Jis pažvelgė į prakirstus odoj taškus. 

— Gyvatė turėjo ne nužudyti mane, o tik sulaikyti, kol ateis Pati 
Žinai Kas. 

Jei tik jis būtų pajėgęs nugalabyti gyvatę, visas vargas būtų buvęs 
ne veltui... Jam pasidarė bloga nuo tos minties, ir jis atsisėdęs nusimetė 
antklodes. 

— Hari, ne, tau tikrai reikia ilsėtis! 

— Tau pačiai reikia pamiegoti. Nepyk, bet atrodai baisiai. Aš kurį laiką 
pabudėsiu. Kur mano lazdelė? 

— Kur mano lazdelė, Hermiona? 

Ji ėmė kramtyti lūpą, akys pritvinko ašarų. 

— Hari... 

— Kur mano lazdelė? 

Ji pakišo ranką po lova ir padavė jam lazdelę. 

Bugienio ir fenikso plunksnos burtų lazdelė vos laikėsi. Abi puses 
siejo tik plonytė fenikso plunksnos kotelio atplaišėlė. Medis buvo visiškai 
nulūžęs. Haris paėmė ją atsargiai, lyg sunkiai sužeistą padarą. Negalėjo 
net galvoti, viską užgožė panika ir baimė. Jis atkišo lazdelę Hermionai. 

— Būk gera, sutaisyk. 

— Hari, kai šitaip sulaužyta, vargu ar... 

— Prašau, Hermiona, pamėgink! 

— Re... reparo. 

Tabaluojančios puselės sulipo. Haris iškėlė lazdelę. 

- Lumos! 

Lazdelė silpnai žybtelėjo ir vėl užgeso. Haris nukreipė ją į Her- 
mioną. 

— Expelliarmus! 

Hermionos lazdelė trūktelėjo, bet liko jos rankoje. Šis menkutis magijos 
pasibaisėjęs, nepajėgdamas suvokti, ką regi... šitiek atlaikiusi lazdelė... 

— Hari, - vos girdimai sukuždėjo Hermiona. - Man labai labai gaila. 
Manau, aš kalta. Kai traukėmės, mus puolė gyvatė ir aš paleidau Šaudo- 
muosius kerus, jie daužėsi po visą kambarį, viską trankė ir tikriausiai... 
tikriausiai pataikė... 

— Nelaimingas atsitikimas, - mechaniškai tarė Haris, jausdamas tuš- 
tumą ir svaigulį. - Na... surasime, kaip ją pataisyti. 

— Hari, nemanau, kad mums pavyktų, - verkdama pasakė Hermio- 
na. - Prisimeni... prisimeni Ronį? Kai jis sulaužė lazdelę trenkdamasis 
automobiliu? Ji taip ir neatgavo galios, jis turėjo nusipirkti naują. 

Haris pagalvojo apie Olivanderį, Voldemorto sugautą ir laikomą įkai- 
tu, apie Gregorovičių, kuris jau negyvas. Iš kur gauti naują lazdelę? 

— Ką gi, - apsimestai ramiu balsu tarė jis, - kol kas budėjimui pasi- 
skolinsiu tavąją. 

Apsiašarojusi Hermiona padavė jam savo lazdelę, ir jis paliko ją sė- 
dinčią ant jo gulto. Nenorėjo jos matyti. 


AŠTUONIOLIKTAS SKYRIUS 


Albo Dumbldoro gyvenimas 
ir melas 


Patekėjo saulė: virš galvos plytėjo skaisti, bespalvė dangaus plynė, abe- 
jinga jam ir jo kančiai. Haris atsisėdo prie palapinės angos, giliai įkvėpė 
gaivaus oro. Vien kad esi gyvas ir gali matyti, kaip virš snieguoto kalno 
šlaito kyla saulė, turėjo būti didžiausias pasaulyje turtas, bet jis to ne- 
jautė - visus pojūčius užgožė lazdelės praradimas. Jis žvelgė į apsnigtą 
slėnį, o sniego deimantais žiburiuojančioje tyloje aidėjo tolimi bažnyčios 
varpai. 

Nejučia jis suspaudė pirštais Žastus tarsi grumdamasis su fiziniu 
skausmu. Nesuskaičiuojamą daugybę kartų jis plūdo krauju, sykį buvo 
netekęs visų dešinės rankos kaulų, ši kelionė paženklino jam krūtinę ir 
dilbį, pridėdama žymes prie jau esamų ant plaštakos viršaus ir kaktoje, 
tačiau iki tol niekada nesijautė toks beviltiškai silpnas, opus ir nuogas, 
tarsi iš jo būtų buvusi išplėšta geriausioji magiškos jo galios dalis. Pui- 
kiai žinojo, ką pasakytų Hermiona, išgirdusi tokias jo mintis: koks bur- 
tininkas, tokia ir lazdelė. Bet ji klysta, jo atvejis kitoks. Jai neteko jausti, 
kaip lazdelė sukasi lyg kompaso rodyklė ir šaudo į priešą auksinėmis 
liepsnomis. Jis neteko dvilypės šerdies apsaugos ir tik dabar, jos nelikus, 
suprato, kaip ja pasikliovė. 

Iš kišenės išsitraukęs lazdelės lūženas, nežiūrėdamas sukišo jas į 
Hagrido dovanotą kapšelį ant kaklo. Kapšelis buvo pilnas sulaužytų, 
sugedusių ir niekam nebereikalingų daiktų, daugiau čia niekas netilps. 
Per asilo odą Hario pirštai palietė senutėlį Aukso Šmaukštą, ir Haris 

panūdo išimti jį ir išmesti. Neperprantamas, nenaudingas kaip ir viskas, 
ką paliko Dumbldoras... 

Krūtinę lyg lava užliejo baisus pyktis ant Dumbldoro, išdeginantis 
viską, nušluojantis visus kitus jausmus. Vien tik iš nevilties jie įsikalbėjo, 
kad Godriko Dauboje slypi visi atsakymai ir kad jie turi ten vykti, nes 
to reikalaująs kažkoks slaptas takas, nutiestas jiems Dumbldoro, tačiau 
nebuvo nei žemėlapio, nei plano. Dumbldoras paliko juos klydinėti 
patamsyje, vienus, be niekieno pagalbos grumtis su nežinomybe ir nė 
neįsivaizduotais siaubais: nieko nebuvo paaiškinta, nieko neduota veltui, 
jie neturi kardo, o dabar Haris neteko ir burtų lazdelės. Be to, pametė 
vagies fotografiją, ir dabar Voldemortui bus lengva sužinoti, kas jis toks... 
Dabar Voldemortas žino viską, ko jam reikia... 

— Hari? 

Hermiona atrodė bijanti, kad jis jos neužkeiktų pačios lazdele. Vis 
dar ašarotu veidu ji atsitūpė šalia jo drebančiomis rankomis laikydama 
puodelius arbatos. Po pažastimi buvo pasikišusi kažkokį daiktą. 

— Ačiū, — burbtelėjo jis, imdamas puodelį. 

— Ar galima su tavim pasikalbėti? 

— Taip, - atsakė nenorėdamas jos užgauti. 

— Hari, tu norėjai sužinoti, kas buvo tas žmogus fotografijoje. Na... aš 
gavau tą knygą. 

Ji nedrąsiai padėjo jam ant kelių naujutėlį „Albo Dumbldoro gyvenimo 
ir melo“ egzempliorių. 

— Iš kur? Kaip? 

Ji gulėjo Batildos svetainėje. Ant viršaus buvo prilipintas raštelis. - Ir 
Hermiona perskaitė eilutes, brūkštelėtas gaižiai žaliu rašalu: - „Mieloji 
Bete, dėkui už pagalbą. Dovanoju knygą, tikiuosi, kad patiks. Papasa- 
kojai man viską, nors ne viską prisiminei. Rita.“ Manau, knyga buvo 
atsiųsta, kai tikroji Batilda dar buvo gyva, tačiau gal ji nebeįstengė jos 
perskaityti? 

— Taip, tikriausiai. 

Žiūrėdamas į Dumbldoro veidą, Haris pajuto žiaurų pasitenkinimą: 
norėjo Dumbldoras ar ne, dabar jis sužinos apie jį visus dalykus, kurių 
Dumbldoras nematė reikalo jam pasakoti. 

— Tu tebepyksti ant manęs, tiesa? - tarė Hermiona. Išvydęs jos skruos- 
tais vėl bėgant ašaras suprato, kad jo veide ji pamatė pyktį. 

— Ne, - ramiai atsakė jis. - Ne, Hermiona, aš Žinau, jog taip atsitiko 
netyčia. Tu stengeisi ištraukti mudu iš ten gyvus ir buvai nepakartojama. 
Jeigu nebūtum atskubėjusi padėti, jau būčiau negyvas. 

Hermiona blausiai šyptelėjo, jis pabandė irgi nusišypsoti, o tada at- 
sivertė knygą. Sutraškėjo nugarėlė, taigi knyga dar nebuvo sklaidyta. 
Jis ėmė versti lapus žiūrinėdamas fotografijas. Norimąją surado tuo- 
jau pat - tą, kurioje jaunasis Dumbldoras ir jo gražuolis kompanionas 
kvatojo iš kažkokio seniai pamiršto pokšto. Haris perskaitė parašą po 
nuotrauka: „Albas Dumbldoras tuoj po motinos mirties su savo draugu 
Gelertu Grindelvaldu“. 

Haris ilgai spoksojo į paskutinį žodį. Grindelvaldu. Su savo draugu 
Grindelvaldu. Jis dirstelėjo į Hermioną, o ji žiūrėjo į tą pavardę tarsi 
negalėdama patikėti tuo, ką mato. Ji lėtai pakėlė akis į Harį. 

— Grindelvaldas? 

Nebeieškodamas daugiau fotografijų, Haris pasklaidė gretimus lapus, 
gal aptiks lemtingąją pavardę. Veikiai rado, bet nieko nesuprato: reikėjo 
grįžti gerokai atgal, kad suvoktum, apie ką kalbama, ir pagaliau jis atsi- 
vertė skyrių „Didesnysis gėris“. Ir su Hermiona pradėjo skaityti: 


Taigi, artėjant aštuonioliktam gimtadieniui, Dumbldoras baigė Hogvartso 
mokyklą apgaubtas šlovės - seniūnas, prefektas, Barnabo Finklio premijos 
už ypatingus kerėjimo nuopelnus laureatas, anglų jaunuomenės atstovas 
Vizengamote, apdovanotas aukso medaliu už novatorišką indėlį į tarp- 
tautinę alchemikų konferenciją Kaire. Toliau Dumbldoras ketino leistis 
į kelionę po pasaulį su Elfiju „Šunkara“ Doudžu, bukapročiu, bet jam 
atsidavusiu draugeliu iš mokyklos. 

Abu jaunuoliai apsistojo Londone, „Kiauro katilo“ užeigoje, ketinda- 
mi rytą išplaukti į Graikiją, tačiau pelėda atnešė žinią apie Dumbldoro 
motinos mirtį. „Šunkara“ Doudžas, atsisakęs duoti interviu šiai knygai, 
visuomenei pateikė savą, sentimentalią tolesnių įvykių versiją. Kendros 
mirtį jis vaizduoja kaip tragišką likimo smūgį, o tai, jog Dumbldoras 
nutarė niekur nebevykti, - kaip taurų pasiaukojimą. 

Dumbldoras, aišku, iškart grįžo į Godriko Daubą neva globoti jaunėlio 
brolio ir sesers. Tačiau kokia iš tiesų buvo jo globa? 

„Tas Aberfortas buvo kaip išprotėjęs, - sako Enida Smik, tuo laiku su šeima 
gyvenusi Godriko Daubos pakraštyje. — Visai padūkęs. Be abejo, kai liko naš- 
laitis, lyg ir derėjo gailėti jo, bet jis mane apmėtydavo ožkašūdžiais. Nemanau, 
kad Albas juo rūpinosi, šiaip ar taip, niekad nematydavau jų drauge.“ 

Tad ką Albas veikė, jeigu neglobojo padūkėlio jaunesniojo brolio? At- 
sakymas, atrodo, būtų toks: rūpinosi sesers įkalinimu. Mat nors pirmoji 
įkalintoja mirė, apgailėtina Arianos Dumbldor padėtis nepasikeitė. Tai, 
kad ji apskritai yra, žinojo tik tie keli pašaliniai žmonės, kurie, kaip ir 
„Šunkara“ Doudžas, ir toliau tikėjo, kad ji atseit serga. 

Kita lengvatikė šeimos bičiulė buvo Batilda Maišinė, įžymioji istorikė, 
daugybę metų išgyvenusi Godriko Dauboje. Kendra, aišku, Batildai davė 
atkirtį, kai ta pabandė pasveikinti šeimą atvykus į miestelį. Po keleto metų 
mokslininkė nusiuntė Albui į Hogvartsą pašto pelėdą, mat jai padarė tei- 
giamą įspūdį jo straipsnis apie tarprūšinius virsmus žurnale „Šiuolaikinė 
transfigūracija“. Šis kontaktas baigėsi pažintimi su visa Dumbldorų šeima. 
Kai Kendra mirė, Batilda buvo vienintelis žmogus Godriko Dauboje, kuris 
dar šnekėjosi su Dumbldoro motina. 

Deja, aštrus protas, kuriuo seniau garsėjo Batilda, jau ėmė blaustis. 
„Ugnis kūrenasi, bet katilas tuščias“, — kaip sakė man Aivoras Dilonsbis. 
Kiek žemiškiau atsiliepė Enida Smiik: „Ji kaip maišu trenkta.“ Vis dėlto 
laiko patikrinta žurnalistinio darbo technika man padėjo ištraukti iš jos 
pakankamai faktų trupinėlių, kad galėčiau iš jų sudėlioti visą skandalin- 
2ają istoriją. 

Kaip ir visas magijos pasaulis, dėl Kendros ankstyvos mirties Ba- 
tilda kaltina „kerų rikošetą“, vėlesniais metais tą pasakaitę kartodavo 
ir Albas su Aberfortu. Batilda kaip papūga atkartoja ir šeimos žodžius 
apie Arianą, esą ji buvusi „gležna ir silpna“. Tačiau dėl vieno dalyko 
Batilda pasirodė esanti verta pastangų, kuriomis gavau Tiesos eliksyro, 
mat tik ji viena žino tikrąją labiausiai saugotos Dumbldoro gyvenimo 
paslapties istoriją. Dabar paskelbiama pirmą kartą, ji verčia suabejoti 
viskuo, kuo tikėjo Dumbldoro gerbėjai: tariama jo neapykanta juodajai 
magijai, neva priešinimusi Žiobarų persekiojimui, netgi atsidavimu 
šeimai. 

Tą pačią vasarą, kai Dumbldoras, tapęs našlaičiu ir šeimos galva, g7;- 
žo į Godriko Daubą, Batilda Maišinė sutiko priglausti savo antros eilės 
sūnėną Gelertą Grindelvaldą. 

Grindelvaldo vardas pelnytai garsus: Pavojingiausių visų laikų juodųjų 
burtininkų sąraše jo nėra pirmoje vietoje tik todėl, kad po keliasdešimties 
metų pasirodė Patys Žinote Kas ir atėmė iš jo karūną. Grindelvaldas savo 
siaubo kampanijos neišplėtė į Britaniją, todėl jo iškilimo smulkmenos 
mums nėra plačiai žinomos. 

Durmštrango mokykloje, kuri jau tada garsėjo pragaištingu atlaidumu 
juodajai magijai, Grindelvaldo, kaip ir Dumbldoro, talentai atsiskleidė 
anksti. Bet, užuot nukreipęs savo gabumus premijoms ir prizams iškovoti, 
Gelertas Grindelvaldas atsidėjo kitokiems tikslams. Kai jam sukako šešio- 
lika, net ir Durmštrangas negalėjo žiūrėti pro pirštus į nesveikus Gelerto 
Grindelvaldo bandymus, ir jis buvo pašalintas. 

Lig tol apie tolesnius Grindelvaldo veiksmus buvo žinoma tiek, jog jis 
„keletą mėnesių keliavo“. Šiuo metu jau aišku, kad iš tiesų viešėjo pas savo 
antros eilės tetą Godriko Dauboje ir ten, nors ir koks būtų netikėtumas 
daugeliui skaitytojų, susibičiuliavo su pačiu Albu Dumbldoru. 

„Man jis atrodė žavingas berniukas, — vapa Batilda, - nesvarbu, koks 
pasidarė vėliau. Aišku, j09 aš jį supažindinau su vargšu Albu, neturinčiu 
bendraamžių draugų. Berniukai iškart pajuto vienas kitam simpatiją.“ 

Taip 17 buvo. Batilda rodo man laišką, kurį Albas Dumbldoras vidury 
nakties pasiuntė Gelertui Grindelvaldui. 

„Taip, net jiems visą dieną prašnekėjus, — abu buvo tokie talentingi 
berniukai ir susidraugavo lyg puodas su katilu, - kartais girdėdavau, kaip 
į Gelerto miegamojo langą brazdinasi pelėda, atnešusi laišką nuo Albo! 
Jam toptelėdavo kokia nors mintis, ir jis tuoj pat rašydavo Gelertui!“ 

Ir kokios tai būdavo mintys... Nors Albo Dumbldoro gerbėjams jie 
atrodys šokiruojantys, štai kai kurie septyniolikmečio herojaus pamąsty- 
mai, surašyti jo naujam geriausiam draugui (463 puslapyje rasite laiško 
originalą). 


„Gelertai, 
Tavo teiginys, kad burtininkų viršenybė būtų PAČIŲ ŽIOBARŲ 
LABUI, mano manymu, yra esminis dalykas. Taip, mums suteikta 
galia ir, taip, toji galia suteikia mums teisę valdyti, tačiau ir užkrau- 
na atsakomybę valdomiesiems. Turime tai pabrėžti, nes ši mintis bus 
kertinis akmuo, nuo kurio pradėsime statyti. Pasipriešinimo atveju, 
o su juo tikrai susidursime, Ji turi tapti visų mūsų kontrargumentų 
pagrindu. Mes imame valdžią DĖL DIDESNIOJO GĖRIO. Taigi iš 
to išeina, kad sutikę pasipriešinimą turime naudoti ne didesnę negu 
būtina jėgą. (Tavo klaida Durmštrange! Bet aš nesiskundžiu, nes jeigu 
nebūtum buvęs išmestas, niekad nebūtume susitikę.) 

Albas“ 


Kad ir kaip baisėtųsi apstulbę gausūs jo gerbėjai, šis laiškas yra įrodymas, 
kad Albas Dumbldoras kadaise svajojo panaikinti Slaptumo statutą ir 
įtvirtinti burtininkų valdžią Žiobarams. Koks smūgis tiems, kurie Dumnbl- 
dorą visada vaizdavo didžiausiu Žiobarų užtarėju! Kokios tuščios kalbos, 
ginančios Žiobarų teises, šių naujų įrodymų šviesoje! Koks niekingas 
atrodo Dumbldoras, rezgantis planus, kaip užgrobti valdžią, nors turėtų 
gedėti motinos ir rūpintis seserimi! 

Be abejonės, tie, kurie pasiryžę ir toliau laikyti Dumbldorą ant yrančio 
pjedestalo, rėks, jog jis vis dėlto savo planų neįvykdė, pakeitė nuostatą ir 
atėjo į protą. Tačiau tiesa dar labiau pribloškianti. 

Vos po dviejų didžiosios draugystės mėnesių Dumbldoras ir Grindelval- 
das išsiskyrė ir niekada daugiau nesusitiko iki pat legendinės jų dvikovos 
(daugiau apie tai žr. 22 skyriuje). Kodėl taip staiga nutrūko šie santykiai ? 
Nejaugi Dumbldoras tikrai atėjo į protą? Pasakė Grindelvaldui nebenorįs 
prisidėti prie jo užmačių? Deja, ne. 

„Manau, taip atsitiko dėl varęšelės Arianos mirties, - pasakoja Batil- 
da. — Tai buvo baisus smūgis. Gelertas buvo pas juos, kai ji mirė, grįžo 
namo labai susijaudinęs ir pasakė kitą dieną išvykstąs pas tėvus. Supran- 
tate, jis baisiausiai išgyveno. Tada parūpinau jam Nešyklę ir daugiau jo 
nemačiau. 

Albas Arianai mirus iš sielvarto nerado sau vietos. Abiem broliams tai 
buvo baisi netektis. Jie liko vieni du pasaulyje. Nenuostabu, kad kartais 
nesusivaldydavo. Aberfortas apkaltino Albą, žinote, kaip žmonės linkę elg- 
tis tokiomis baisiomis aplinkybėmis. Be to, Aberfortas, vargšas berniukas, 
visada šiek tiek nusišnekėdavo. Ir vis tiek per laidotuves sulaužyti Albui 
nosį buvo negražu. Kendra būtų neištvėrusi matydama, kaip sūnūs mušasi 
prie jos dukros karsto. Gaila, kad Gelertas negalėjo pasilikti laidotuvėms... 
Bent būtų buvusi Albui paguoda...“ 

Šios pasibaisėtinos muštynės prie karsto, žinomos tik negausiam lai- 
dotuvininkų būreliui, kelia ne vieną klausimą. Kodėl vis dėlto Aberfortas 
Dumbldoras kaltino Albą dėl sesers mirties? Nejau, kaip apsimeta Betė, 
jis nesusivaldė iš sielvarto? O gal jo įniršio priežastis buvo konkretesnė ? 
Grindelvaldas, pašalintas iš Durmštrango už kone mirtinus išpuolius prieš 
mokslo draugus, pabėgo iš šalies praėjus vos kelioms valandoms nuo mer- 
gaitės mirties, ir Albas (iš gėdos ar baimės?) jo daugiau nebematė tol, kol 
magijos pasaulio maldavimai jo neprivertė susitikti su Grindelvaldu. 

Nei Dumbldoras, nei Grindelvaldas vėlesniame gyvenime nė karto 
neužsiminė apie šią jų draugystę. Tačiau jokios abejonės, kad Dumbldoras, 

nepaisydamas suirutės, žūvančių ir dingstančių žmonių, kokius penkerius 
metus nestojo į kovą su Grindelvaldu. Kodėl Dumbldoras dvejojo: tebejau- 
tė Gelertui simpatiją ar bijojo, kad tas nepaskelbtų jį buvus geriausiu jo 
draugu? Taigi gal Dumbldoras labai nenoromis apsiėmė sugauti žmogų, 
kurį sutikęs kitados taip džiaugėsi? 

O kaipgi mirė paslaptingoji Ariana? Gal ji netyčia tapo kokio nors 
juodosios magijos ritualo auka? Gal kartais, abiem jaunuoliams treni- 
ruojantis, kaip pelnyti šlovę ir paimti valdžią, ji pamatė tai, ko neturėjo 
matyti? Ar galimas daiktas, kad Ariana Dumbldor buvo pirmas žmogus, 
miręs dėl „didesniojo gėrio“ ? 


Skyrius baigėsi, Haris pakėlė akis. Hermiona spėjo perskaityti anksčiau. Ji 
ištraukė knygą Hariui iš rankų kiek sunerimusi dėl jo išraiškos ir užvertė 
nežiūrėdama, tarsi slėpdama ką nors nepadoraus. 

- Hari... | 

Bet jis papurtė galvą. Sieloje sudužo kažkoks vidinis tikrumas - lygiai 
taip jautėsi Roniui išėjus. Jis pasikliovė Dumbldoru, tikėjo jį buvus ge- 
rumo ir išminties įsikūnijimu. Viskas virto pelenais - kiek dar įmanoma 
prarasti? Ronis, Dumbldoras, fenikso plunksnos lazdelė... 

— Hari... - prabilo Hermiona, lyg išgirdusi jo mintis. - Paklausyk. Ne... 
nelabai malonu skaityti... 

— Aha, galima ir taip sakyti... 

— Tačiau nepamiršk, Hari, jog rašo Rita Nepasėda. 

— Laišką Grindelvaldui skaitei, ar ne? 

— Taip... skaičiau. - Ji patylėjo spausdama sušalusiais pirštais arbatos 
puodelį. - Turbūt blogiausias dalykas. Žinau, Batilda manė, kad tai tik 
šiaip sau kalbos, bet „dėl didesniojo gėrio“ tapo Grindelvaldo šūkiu, juo 
jis vėliau pateisindavo visas savo žiaurybes. Ir... iš šito laiško... atrodo, kad 
tokią idėją jam pakišo Dumbldoras. Girdėjau, šitas šūkis buvo išraižytas 
virš Nurmengardo vartų. 

— Kas tas Nurmengardas? 

— Kalėjimas, kurį Grindelvaldas pastatydino savo priešininkams 
įkalinti. Kai Dumbldoras jį sugavo, jis pats jame atsidūrė. Vis dėlto... 
baisu net pagalvoti, jog Dumbldoro idėjos padėjo Grindelvaldui įsi- 
galėti. Kita vertus, net Rita Nepasėda negali įrodyti, kad jie pažinojo 
kits kitą ilgiau negu tuos porą vasaros mėnesių, kai abu buvo dar tokie 
jauni ir... 

— Taip ir maniau, kad šitaip sakysi, - pertraukė ją Haris. Nenorėjo išlieti 
antjos savo pykčio, bet balsas sunkiai klausė. - Taip ir maniau, kad sakysi: 
„Jie buvo jauni.“ Betgi jie buvo mūsų amžiaus. Ir štai mes, rizikuodami 
gyvybe, kovojame su Tamsos jėgomis, o jis tada, susikukavęs su nauju 
geriausiu draugu, rezgė sąmokslą, kaip užvaldyti Žiobarus. 

Nebegalėdamas tramdyti jausmų, jis atsistojo ir ėmė vaikščioti norė- 
damas nors kiek apsiraminti. 

— Aš neginu to, ką Dumbldoras rašė, - pasakė Hermiona. - Visų tų 
„teisė valdyti“, „magija - galybė“ nesąmonių. Bet, Hari, buvo ką tik 
mirusi jo motina, liko namuose vienas kaip vilkas... 

— Vienas? Jis nebuvo vienas! Gyveno su broliu ir seserimi, seserimi 
Nevertėle, kurią laikė uždarytą... 

— Netikiu, - tarė Hermiona, irgi atsistodama. - Kad ir kas buvo tai 
mergaitei, nemanau, jog ji buvo Nevertėlė. Tas Dumbldoras, kurį mes 
pažinojome, niekada nebūtų leidęs... 

— Dumbldoras, kurį mes tarėmės pažinoję, neketino jėga užvaldyti 
Žiobarų! - sušuko Haris. Jo balsas nuaidėjo per tuščią kalną, išbaidyti 
pakilo būrelis juodųjų strazdų ir klykaudami ėmė sukti ratus pilkšvai 
rausvame danguje. 

— Jis pasikeitė, Hari, pasikeitė! Ir nieko daugiau! Gal būdamas septy- 
niolikos ir tikėjo tais dalykais, bet visą likusį gyvenimą paskyrė kovai 
su juodąja magija! Dumbldoras, ne kas kitas, sustabdė Grindelvaldą, jis 
visada pasisakydavo už Žiobarų gynimą ir Žiobarų kilmės burtininkų 
teises, jis nuo pat pradžių kovojo su Pats Žinai Kuo ir žuvo mėgindamas 
ji įveikti! 

Ritos knyga gulėjo ant žemės tarp jų, į juos su liūdna šypsena žvelgė 
Albo Dumbldoro veidas. 

— Hari, atleisk, bet, mano galva, iš tikrųjų tu pyksti tik todėl, kad 
Dumbldoras tau nieko to nepasakė. 

— Gal ir taip! — riktelėjo Haris, aukštai švystelėdamas rankomis - pats 
nesuvokė, ar norėjo pažaboti pyktį, ar sulaikyti nusivylimo griūtį. - Žiū- 
rėk, Hermiona, ko jis mane prašė! Rizikuok gyvybe, Hari! Dar kartą! Ir 
dar! Nesitikėk, kad aš tau viską paaiškinčiau, pasikliauk aklai, tikėk, jog 
žinau, ką darau, pasitikėk manimi, nors aš tavimi nepasitikiu! Niekada 
negirdėjau visos tiesos! Niekada! 

Jis užsikirto. Abu žiūrėjo į kits kitą, stovinčius baltoje dykumoje, ir 
Haris po tuo plačiu dangumi pasijuto menkutis tarsi vabzdys. 

- Jis tave mylėjo, - sukuždėjo Hermiona. - Žinau, kad jis tave mylėjo. 

Haris nuleido rankas. 

- Nežinau, ką jis mylėjo, Hermiona, tačiau tikrai ne mane. Šita neži- 
nia, kurioje jis mane paliko, nėra meilė. Jis, po galais, daug daugiau savo 
minčių patikėjo Gelertui Grindelvaldui negu man. 

Haris pakėlė Hermionos lazdelę, kurią buvo numetęs į sniegą, ir vėl 
atsisėdo prie palapinės angos. 

— Ačiū už arbatą. Aš baigsiu budėti. Eik vidun, nebešalk. 

Ji dar dvejojo, bet suprato, kad jis nori jos atsikratyti. Ji pakėlė knygą 
ir žengė į palapinę, bet praeidama pro jį švelniai perbraukė pirštais jam 
per plaukus. Jis užsimerkė jai prisilietus, nenoromis trokšdamas, kad jos 
žodžiai būtų tiesa: kad Dumbldoras tikrai jį mylėjo. 


DEVYNIOLIKTAS SKYRIUS 


Sidabrinė elnė 


Kai Hermiona vidurnaktį perėmė budėjimą, pradėjo snigti. Haris sapnavo 
neramiai ir padrikai: sapnuose čia pasirodė, čia dingo Nadžinė, iš pra- 
džiųji landžiojo pro didžiulį pertrūkusį žiedą, paskui - pro sniego rožių 
vainiką. Jis ne kartą pabudo persigandęs, įsitikinęs, kad tolyje jį kažkas 
šaukė, palapinę daužantį vėją palaikęs žingsniais ar balsais. 

Pagaliau jis apsirengė ir išėjo pas Hermioną; pasišviesdama burtų 
lazdele, ji skaitė „Magijos istoriją“. Tebedrėbė sniegas, ir ji su džiaugsmu 
sutiko jo pasiūlymą krautis daiktus ir judėti toliau. 

— Reikia keliauti, kur užuovėja, - pritarė ji, ant pižamos vilkdamasi 
sportinę palaidinę. - Man vis atrodė, kad lauke vaikšto žmonės. Porą 
kartų netgi kažkas šmėstelėjo. 

Haris, nebaigęs vilktis megztinio, pažiūrėjo į tylintį ant stalo Skundiklį. 

— Tikriausiai man pasivaideno, - nervingai tarė Hermiona. - Naktį 
sniegas prikrečia akims visokių pokštų. Bet dėl viso pikto gal išnykime 
oru po neregimuoju apsiaustu? 

Per pusvalandį palapinė buvo supakuota, Haris užsikabino Horokru- 
są, Hermiona čiupo savo magiškąją rankinę, ir jie iškeliavo oru. Juos vėl 
tarsi spaustuvai suspaudė; Hario kojos, vos atsiplėšusios nuo sniego, 
atsitrenkė lyg ir į sušalusią žemę, apklotą nukritusiais lapais. 

— Kur mes? - paklausė jis, dairydamasis po nepažįstamą mišką aplin- 
kui. Hermiona iš savo rankinės jau traukė palapinės kuolelius. 

— Dino giria, - atsakė ji. - Sykį čia su mama ir tėčiu stovyklavome. 

Ir čia medžius storai dengė sniegas, buvo šuniškai šalta, bet nors ne- 
užpūtė vėjas. Kone visą dieną jie pratūnojo palapinėje šildydamiesi prie 

tokių naudingų ryškiai mėlynų ugnelių, kurias Hermionai taip sekėsi 
išburti ir kurias galėjai nešiotis stiklainyje. Haris jautėsi, lyg sveiktų po 
trumpos, bet sunkios ligos, tą jausmą dar stiprino Hermionos rūpes- 
tingumas. 

Vakare vėl pasnigo, taigi net jų tykią laukymę padengė šviežias birių 
snaigių sluoksnis. Dvi naktis beveik nemiegojęs, Haris jautėsi netgi Žva- 
lesnis nei visada. Tik per plauką gyviems pasprukus iš Godriko Daubos, 
Voldemortas atrodė esantis dar arčiau, dar grėsmingesnis. Ir vėl pradėjus 
temti, Haris nesutiko, kad Hermiona budėtų, ir nuvarė ją miegoti. 

Haris palapinės angoje pasidėjo seną pagalvę ir atsisėdo susivilkęs 
visus turimus megztinius, bet vis tiek drebėjo nuo šalčio. Vis labiau temo, 
po kelių valandų tamsa buvo išvis neįžvelgiama. Jis jau norėjo išsitraukti 
Plėšiko planą, paganyti judantį Džinės taškelį, bet prisiminė, kad Kalėdų 
atostogos, taigi ji bus Landynėje. 

Girios glūdumoje kiekvienas krebždesys nuaidėdavo tarsi šūvis. Haris 
žinojo, jog joje pilna gyvūnų, tačiau norėjo, kad visi jie lindėtų tyliai ir 
jis galėtų jų nekalto čežėjimo ir traškėjimo nepainioti su garsais, kuriuos 
skleidžia kitokie, šiurpūs padarai. Jis prisiminė, kaip prieš daugybę metų 
šlamėjo sudžiūvę lapai, braukiami apsiausto, ir vėl išgirdo tą šlamesį, 
bet greitai nuvijo tokias fantazijas. Jų gynybiniai kerai veikė kaži kiek 
savaičių, kodėl turėtų nebeveikti dabar? Ir vis tiek jis negalėjo atsikratyti 
jausmo, kad šiąnakt kažkas kitaip. 

Kelis kartus jis krūptelėjęs pabudo pasopusiu sprandu, nes užmigta 
nežinia kaip atsirėmus į palapinės angos kraštą. Naktis buvo tokios ak- 
sominės juodumos, jog lengvai įsivaizdavo esąs pakibęs tarp pakilimo 
ir nusileidimo keliaujant oru. Jis pakėlė ranką prie veido norėdamas 

Tiesiai virš galvos tarp medžių pasirodė ryški sidabrinė šviesa. Kad ir 
koks buvo jos šaltinis, ji judėjo be garso. Šviesa tiesiog plaukė jo linkui. 

Jis pašoko, gerklėje sustingo riksmas, jis iškėlė Hermionos lazdelę. 
Užsimerkė, nes tolydžio artėjanti šviesa akino, medžių siluetai joje pa- 
sidarė juodi kaip derva. 

Staiga iš už ąžuolo išlindo šviesos šaltinis —- sniego baltumo elnė, skaisti 
kaip mėnesiena, spindinti; ji, vis taip pat be garso, atsargiai žengė žeme 
nepalikdama pėdų biriame it miltai sniege. Priėjo prie jo aukštai iškėlusi 
savo gražią galvą išplėstomis akimis su ilgomis blakstienomis. 

Haris spoksojo į šią būtybę negalėdamas atsistebėti — ne tiek jos keis- 
tumu, kiek tuo, jog ji yra nesuvokiamai pažįstama. Jautė laukęs jos pasi- 
rodant, bet iki šios akimirkos neprisiminęs, kad jie buvo sutarę susitikti. 
Prieš valandėlę užėjęs noras pašaukti Hermioną išnyko. Jis žinojo, būtų 
galėjęs galvą guldyti, jog elnė atėjo tik pas jį, pas jį vieną. 

Juodu ilgai žiūrėjo į kits kitą, tada elnė apsisuko ir ėmė eiti šalin. 

— Ne, - ištarė jis ir užsikirto, lyg būtų atpratęs kalbėti. - Sugrįžk! 

Ji toliau sau risnojo tarp medžių, ir netrukus sidabrinį jos pavidalą 
dryžiais nuskersavo stori juodi kamienai. Akimirką jis neramiai dvejojo. 
Atsargumas sakė: tai gali būti jaukas, spąstai. Tačiau instinktas, visa nu- 
stelbiantis instinktas ramino, jog čia nėra juodoji magija. Ir jis pasileido 
paskui elnę. 

Sniegas girgždėjo po kojomis, bet elnė žengė tarp medžių be garso, 
nes buvo gryna šviesa. Ji vedė Harį vis gilyn į mišką, ojis žengė sparčiai, 
žinodamas, kad sustojusi ji leis jam prisiartinti. Tada prabils, ir tas balsas 
pasakys viską, ką jam reikia Žinoti. 

Pagaliau ji sustojo. Atsuko į jį savo gražiąją galvą, ir jis puolė bėgti, o 
širdyje degė klausimas, bet vos jis prasižiojo, elnė išnyko. 

Nors tamsa prarijo jos siluetą, dingęs atvaizdas liko įsispaudęs Hario 
akių tinklainėje, jis trukdė žiūrėti ir klaidino, nes prisimerkus dar la- 
biau spindėdavo. Jį apėmė baimė: elnės buvimas reiškė, kad jam niekas 
negresia. 

— Lumos! - sukuždėjo jis, ir lazdelės galiukas įsižiebė. 

Su kiekvienu mirktelėjimu elnės pavidalas vis labiau blanko. Jis stovėjo 
klausydamasis girios garsų: tolimo šakelių traškėjimo, tyliai šiugždančio 
sniego. Nejau bus užpultas? Nejau elnė įviliojo jį į pasalą? Ar jis įsivaiz- 
duoja, ar ten, kur nesiekia lazdelės šviesa, tikrai kažkas stovi ir jį seka? 

Niekas neiššoko iš tankmės, iš už medžio neblykstelėjo žalias žaibas. Tad 
kurių galų ji atvedė jį į šią vietą? 

Kažkas sužibo lazdelės spinduliuose, ir Haris apsisuko, tačiau pamatė 
tik užšalusį tvenkinėlį. Kai iškėlė lazdelę norėdamas jį apžiūrėti, juodas 
sueižėjęs ledelis suspindo sutvisko. 

Jis atsargiai žengė artyn, pasilenkė. Ant ledo atsispindėjo iškreiptas jo 
šešėlis ir lazdelės spindulys, bet gilumoje po storu pilkšvu šarvu kažkas 
žėrėjo. Didelis sidabrinis kryžius... 

Širdis ėmė lipti pro gerklę; jis atsiklaupė prie balos ir pakreipė lazdelę, 
kad geriau apšviestų dugną. Tamsiai raudonas blyksnis... juk tai kardas su 
rubinais nusagstyta rankena... Miško kūdros dugne guli Grifo kardas! 
kardas guli miško tvenkiny šitaip arti jų stovyklavietės? Gal kažkokie 
nežinomi burtai Hermioną pritraukė į šitą girios vietą, o gal elnė, kurią 
jis palaikė Globėju, yra šito tvenkinio sargė? Galbūt kardas buvo įmestas 
į vandenį po to, kai jie čia atvyko - kaip tik todėl, kad jie čia atvyko? Jei- 
gu taip, kur tas žmogus, kuris norėjo kardą perduoti Hariui? Jis apvedė 
lazdele medžius ir krūmus ieškodamas Žmogaus silueto, žibančių akių, 
kardą džiugų jaudulį atmiešė dar didesnė baimė. 

Jis nukreipė lazdelę į sidabrinį pavidalą ir ištarė: 

— Accio kardą. 

Kardas nė krust. Haris to ir tikėjosi. Jeigu tai būtų buvę taip lengva, 
kardas būtų gulėjęs ant žemės, kad jis jį lengvai paimtų, o ne užšalusios 
kūdros gelmėje. Haris ėmė eiti aplink tvenkinį įtemptai galvodamas apie 
praėjusį kartą, kai kardas atsidūrė jo rankose. Tada jam grėsė mirtinas 
pavojus ir jis paprašė pagalbos. 

- Padėk, - sumurmėjo jis, bet kardas abejingai tebegulėjo ant 
dugno. 

Vėl žingsniuodamas ratu, Haris klausė save, ką gi Dumbldoras sakė 
jam pastarąjį kartą, kai jis turėjo kardą? „Tik tikras Grifas galėjo ištraukti 

kardą iš Paskirstymo kepurės.“ O kuo gi pasižymi Grifai? Tylus balsas 
Hario galvoje atsakė: narsa, ryžtu ir taurumu. 

Haris sustojęs giliai atsiduso, kvapo debesėlis beregint išsisklaidė 
žvarbiame ore. Jau žinojo, ką turi daryti. Atvirai kalbant, vos pamatęs 
po ledo gulintį kardą pamanė, jog to neišvengs. 

Dar sykį apžvelgęs jį supančius medžius nutarė, kad niekas jo neuž- 
puls. Galimi užpuolikai turėjo progą, kai jis vienas ėjo per mišką, kai 
apžiūrinėjo tvenkinį. Vienintelė priežastis delsti buvo labai jau nevilio- 
janti perspektyva. 

Sugrubusiais pirštais Haris ėmė vilktis kelis drabužių sluoksnius. 
Neaišku, ką tai turi bendra su taurumu, niūriai pamanė jis, nebent tauriai 
elgiuosi nešaukdamas Hermionos, kad ji už mane tai padarytų... 

Nusirengiant kažkur suūkė pelėda, ir Haris liūdnai prisiminė Hedvi- 
gą. Kalendamas dantimis, jis jau drebėjo nuo galvos iki kojų, bet rengėsi 
toliau, kol liko stovėti sniege tik su apatiniais ir basas. Ant drabužių jis 
padėjo kapšelį su savo lazdele, motinos laišku, Sirijaus veidrodėlio šuke 
ir senuoju Aukso Šmaukštu, tada nukreipė Hermionos lazdelę į ledą. 

— Diffindo. 

Tyloje ledas suskilo driokstelėdamas lyg šūvis, tvenkinio paviršius 
sueižėjo, sujudintame vandenyje ėmė sūpuotis lytys. Hario supratimu, 
tvenkinėlis nebuvo gilus, bet norint ištraukti kardą reikės pasinerti. 

Nuo apmąstymų uždavinys netaps lengvesnis, o vanduo - šiltesnis. 
Haris žengė prie tvenkinio krašto, tebešviečiančią Hermionos lazdelę 
padėjo ant žemės. Ir stengdamasis negalvoti, kaip jis sušals ar kaip ne- 
trukus tirtės, šoko į vandenį. 

Kiekviena kūno pora rėkė protestuodama: atsidūrus iki pečių ledi- 
niame vandenyje, net oras plaučiuose, atrodo, sustingo. Jam užgniaužė 
kvapą ir jis taip drebėjo, kad nuo jo net pasklido bangelės. Sustingusia 
koja jis pagraibė kardo. Norėjo, kad užtektų nerti tik vieną kartą. 

Aičiodamas ir purtydamasis Haris kurį laiką vis dar delsė nerti, 
bet pagaliau pasakė sau, jog reikia tai padaryti, sukaupė visą drąsą ir 
staigiai nėrė. 


294 


XIX + SIDABRINĖ ELNĖ 


Siaubingas šaltis nutvilkė kaip ugnis. Regis, net smegenys užšalo, 
kai jis paniro per tamsų vandenį į dugną ir ranka siekė kardo. Pirštai 
sugniaužė rankeną ir truktelėjo kardą į viršų. 

Staiga kažkas suspaudė kaklą. Haris pamanė, jog vandens žolės, tačiau 
neriant jo juk niekas neužkliudė, ir laisva ranka jis pabandė išsilaisvinti. 
Kaklą gniaužė ne žolės - Horokruso grandinėlė iš lėto veržė trachėją. 

Haris pašėlusiai spardėsi stengdamasis iškilti į paviršių, tačiau tik 
atsitrenkė į akmenis tvenkinio šone. Jis plakė kojomis dusdamas, dras- 
kė smaugiančią grandinėlę, bet sugrubę pirštai neįstengė jos nutraukti, 
akyse jau ėmė blykčioti žvaigždės: jis paskęs, nieko nepaveiksi, nieko 
nepadarysi, jo krūtinę gniaužia ne kieno kito, o Mirties rankos... 

Dusdamas ir žiaukčiodamas, šlapias ir sušalęs kaip niekada gyvenime, 
jis atsitokėjo gulėdamas kniūbsčias sniege. Kažkur netoli kitas žmogus 
trepsėjo šnopuodamas ir kosėdamas. Ir vėl atėjo į pagalbą Hermiona, 
kaip ir užpuolus gyvatei... Tačiau kažkaip nepanašu, kad ji taip storai 
kosėja, taip sunkiai trepsi... 

Haris neturėjo jėgų pakelti galvos ir pasižiūrėti, kas gi jo išgelbėtojas. 
Tepajėgė drebančia ranka pačiupinėti kaklą, kur buvo įsirėžusi meda- 
liono grandinėlė. Jos nebebuvo, kažkas ją nutraukė ir jį išvadavo. Tada 
uždusęs balsas virš galvos paklausė: 

— Ar tu... išprotėjai? 

Tik nuostaba išgirdus šitą balsą Hariui suteikė stiprybės pakilti. Dre- 
bėdamas kaip kačiukas, jis atsistojo. Priešais jį stovėjo Ronis — su visais 
drabužiais, bet šlapias nors gręžk, prie veido prilipusiais plaukais, vie- 
noj rankoj Grifo kardas, kitoj —- ant nutrauktos grandinėlės tabaluojantis 
Horokruso medalionas. 

— Kurių velnių, - sušvokštė Ronis, atkišdamas Horokrusą, siūbuojantį 
ant sutrumpėjusios grandinėlės tarsi hipnotizuotojo švytuoklė, - prieš 
nerdamas nenusimovei šito? 

Haris nepajėgė atsakyti. Sidabrinė elnė buvo niekis, palyginti su Ronio 
sugrįžimu; jis negalėjo patikėti. Šalčio krečiamas sugriebė prie tvenkinio 

krašto gulinčių drabužių krūvą ir ėmė rengtis. Tempdamas ant savęs 
vieną megztinį po kito, Haris spoksojo į Ronį kone bijodamas, kad jeigu 
tik išleis jį iš akių, jis dings, tačiau Ronis buvo tikras ir niekur nedingo, 
jis ką tik buvo paniręs į tvenkinį, jis išgelbėjo Hariui gyvybę. 

— Ten tu bu... buvai? - kalendamas dantimis pagaliau paklausė Haris 
užkimusiu nuo smaugimo balsu. 

— Na, žinoma, - kiek suglumęs atsakė Ronis. 

— Tu... tu išbūrei elnę? 

— Ką? Nejuokauk! Maniau, jog tavo darbas! 

— Mano Globėjas yra elnias. 

— A, tikrai. Man ir pasirodė, kad kažko trūksta. Ragų. 

Haris vėl užsikabino ant kaklo Hagrido kapšelį, užsimovė paskutinį 
megztinį, pasilenkęs paėmė nuo žemės Hermionos lazdelę ir paklausė 
Ronį: 

— Kaip tu čia atsiradai? 

Ronis, atrodo, tikėjosi, kad šitas klausimas iškils vėliau, o gal visai 
neiškils. 

— Supranti, aš... na... sugrįžau. Jeigu... - kostelėjo jis. - Na, pats Žinai. 
Jeigu mane priimsi. 

Tyla. Ronio pabėgimo tema iškilo tarp jų kaip siena. Tačiau jis čia. 
Sugrįžo. Ir išgelbėjo Harį. | 

— Taigi aš jį ištraukiau, - be reikalo paaiškino rodydamas Hariui kar- 
dą. - Tu juk dėl jo šokai į vandenį, taip? 

— Aha, - patvirtino Haris. - Bet vieno nesuprantu: kaip tu čia patekai? 
Kaip mus radai? 

- Ilga pasaka, - tarė Ronis. — Kelias valandas jūsų ieškojau, miškas juk 
didelis, tiesa? Jau nutariau nusnūsti po medžiu ir pralaukti iki ryto, kai 
pamačiau artėjant elnę ir tave sekant jai iš paskos. 

— Daugiau nieko nematei? 

— Ne, - atsakė Ronis. — Nors... - Jis dvejodamas pažvelgė į du beveik 
sulipusius medžius už kelių jardų. - Nors man pasirodė, kad tenai kažkas 

sujudėjo, bet aš jau bėgau prie tvenkinio, nes tu įšokai ir neišnirai, taigi 
neketinau sukti iš kelio... Ei! 

Haris jau bėgo į Ronio parodytąją vietą. Du ąžuolai augo taip arti vie- 
nas kito, kad žmogaus akių aukštyje juos skyrė vos kelių colių tarpelis: 
ideali vieta sekti ir pačiam likti nepastebėtam. Žemė po medžiais buvo 
neapsnigta, bet pėdsakų nesimatė. Haris grįžo pas Ronį, tebelaikantį 
kardą ir Horokrusą. 

— Ką nors radai? - paklausė Ronis. 

— Ne, - atsakė Haris. 

— O kaip kardas pateko į tvenkinį? 

— Jį ten tikriausiai įmetė tas, kas pasiuntė Globėją. 

Abu pažvelgė į puošnų sidabrinį kardą. Rubinai ant rankenos sužibo 
Hermionos lazdelės šviesoje. 

— Manai, šitas jau tikrasis? —- paklausė Ronis. 

— Yra tik vienas būdas patikrinti, ar ne? - tarė Haris. 

Horokrusas tebesiūbavo Ronio rankoj. Medalionas lengvai virpčio- 
jo. Haris suprato, kad esybė medaliono viduje vėl nerimsta. Pajutusi 
arti esant kardą, ji pabandė Harį nužudyti, kad tik jis kardo nepaimtų. 
Dabar ne metas varinėti kalbas, atėjo valanda, kai medalionas turi būti 
sunaikintas visiems laikams. Haris apsižvalgė aukštai iškėlęs Hermio- 
nos lazdelę ir tuoj pamatė tinkamą vietą: po platanalapiu klevu gulintį 
plokščią akmenį. 

— Einam, - paragino jis ir žengė pirmas, nubraukė nuo akmens sniegą 
ir atkišo Roniui ranką. Bet kai tas norėjo paduoti kardą, papurtė galvą. 

— Ne, tu turi tai padaryti. 

— Aš? — apstulbo Ronis. - Kodėl? 

— Todėl, kad tu ištraukei kardą iš kūdros. Manau, tau skirta jį ir su- 
naikinti. 

Jis taip sakė ne iš gerumo ar kilnumo. Kaip neabejojo, kad elnė yra 
gerųjų jėgų pasiuntinė, taip žinojo, kad Ronis, ne kas kitas, turi užsimoti 
šiuo kardu. Dumbldoras bent jau išmokė Harį tam tikrų magijos paslapčių 
ir kokia nenuspėjama gali būti kai kurių veiksmų galia. 

— Aš jį atidarysiu, - pasakė Haris, - o tu smeigsi. Nė akimirkos ne- 
gaišdamas, aišku? Tas, kas yra viduje, priešinsis. Ridlio dalelė tame 
dienoraštyje bandė mane nužudyti. 

— Kaipgi tu jį atidarysi? - paklausė Ronis išsigandęs. 

- Aš paprašysiu jį Šnipštėliškai, kad atsivertų, - tarė Haris. Atsakymas 
pats atsirado ant liežuvio galo, sakytum širdyje visada būtų jį žinojęs; 
galbūt šitą mintį įkvėpė anas susidūrimas su Nadžine. Jis žiūrėjo į Ži- 
bančiais žaliais brangakmeniais nusagstytą vingrią S: atrodo visai kaip 
mažulytė gyvačiukė, susiraičiusi ant šalto akmens. 

— Ne! - sušuko Ronis. - Ne, nedaryk jo! Aš rimtai kalbu! 

— O kodėl? - paklausė Haris. - Atsikratykime nelemtojo daikto, jau 
keli mėnesiai, kai... 

— Negaliu, Hari, tikrai... Tu jį sunaikink. 

— Bet kodėl? 

— Todėl, kad man šitas daiktas blogas! - atsakė Ronis, atbulas traukda- 
masis nuo medaliono. - Aš nemoku jam atsispirti! Ne, aš neišsisukinėju, 
Hari, kad ir koks buvau, tačiau jis man kenkia labiau negu tau ar Her- 
mionai, jis mane verčia manyti visokius dalykus, juos ir taip manydavau, 
bet nuo jo viskas pasidarydavo dar blogiau, aš nemoku paaiškinti, bet 
kai jį nusiimdavau, protas prašviesėdavo, o paskui vėl turėdavau mautis 
tą prakeiktą daiktą... Negaliu, Hari! 

Jis traukėsi tolyn purtydamas galvą, vilkdamas kardą žeme. 

— Gali, Roni, gali! - nenusileido Haris. - Tu ką tik ištraukei kardą iš slap- 
tavietės, ir Žinau, kad tau ir lemta jį panaudoti. Prašau, sunaikink jį, Roni. 

Garsiai ištartas jo vardas Roniui buvo kaip akstinas. Jis nurijo seilę ir 
garsiai šnarpšdamas savo ilga nosimi žengė atgal prie akmens. 

— Pasakyk, kada, - sumurmėjo. 

— Skaičiuosiu iki trijų, - tarė Haris ir prisimerkęs pasižiūrėjo į me- 
dalioną, į S raidę įsivaizduodamas gyvatę, o medaliono viduje kažkas 
krebždėjo kaip uždarytas tarakonas. Būtų visai lengva jo pasigailėti, 
tačiau tebedegė kakle raudonuojantis ruožas. 

— Viens... du... trys... atsiverk, -sušnypštė paskutinis žodis, ir auksinis 
medaliono dangtelis tyliai spragtelėdamas plačiai atsivėrė. 

Už abiejų stiklelių mirksėjo po gyvą akį, tamsią ir gražią kaip ir Ridlio 
akys, kol dar nebuvo paraudonavusios ir susiaurėjusiais vyzdžiais. 

— Durk, - liepė Haris, prilaikydamas medalioną, kad neslystų. 

Ronis drebančiomis rankomis pakėlė kardą; smaigalys virpėjo ties iš- 
gąstingai lakstančiomis akimis, Haris suspaudė medalioną sukaupdamas 
visą drąsą, jau įsivaizduodamas, kaip pro kiaurą stiklą pasipila kraujas. 

Staiga iš Horokruso sušnypštė balsas: 

— Aš matau tavo širdį, ji priklauso man. 

— Neklausyk jo, - įsakė Haris. - Smeik! 

— Aš mačiau tavo sapnus, Ronaldai Vizli, ir mačiau tavo baimes. Viskas 
įmanoma, ko tu trokšti, bet įmanoma ir tai, ko bijai... 

— Durk! —riktelėjo Haris, jo balsas atsimušė į medžius aplinkui, kardo 

— Visada mažiausiai mylėtas motinos, nes ji troško dukters... dabar mažiau 
mylimas mergaitės, nes jai labiau patinka tavo draugas... visada antrarūšis, 
amžinai kitų šešėlyje... 

— Roni, smeik! - rėkė Haris, jausdamas, kaip medalionas veržiasi iš 
rankų, ir baisėdamasis to, kas bus. Ronis dar aukščiau pakėlė kardą, 
Ridlio akys sublizgo raudonai. 

Per stiklelį iš akių, nelyginant du juokingi burbulai, keistai iškreiptos 
išlindo Hario ir Hermionos galvos. 

Ronis suklykęs atšlijo, o iš medaliono ėmė lįsti figūros: krūtinės, 
juosmenys, kojos, ir štai jie stovi greta tarsi medžiai, suaugę šaknimis, 
svyruodami virš Ronio ir tikrojo Hario; Haris ūmiai atitraukė rankas nuo 
medaliono, nes tas įkaito iki baltumo. 

- Roni! - šaukė jis, bet Ridlis Hario pavidalu prabilo Voldemorto balsu, 
ir Ronis it užhipnotizuotas įsistebeilijo jam į veidą. 

— Ko grįžai? Be tavęs mums buvo geriau, be tavęs buvo smagiau, džiau- 
gėmės, kad tavęs nėra... Mes juokėmės iš tavo kvailumo, tavo bailumo, tavo 
pasipūtimo... 

— Pasipūtimo! - kaip aidas pakartojo Ridlis Hermiona, gražesnė už 
tikrąją Hermioną, bet ir baisesnė: ji juokdamasi svyravo prieš Ronį, o tas 
žiūrėjo pakraupęs, kardas bejėgiškai tabalavo prie šalies. - Kas gali į tave 
žiūrėti, kas į tave žiūrės? Tik Haris Poteris. Ką tu esi padaręs, palyginti su Iš- 
rinktuoju Nr. 1? Kas tu esi, jeigu lyginsime su Berniuku, Kuris Liko Gyvas? 

— Roni, durk, DURK! - klykė Haris, bet Ronis stovėjo kaip įkastas, 
išplėtęs akis, jose atsispindėjo Ridlis Haris ir Ridlis Hermiona, jų plau- 
kai plaikstėsi kaip liepsnos, akys degė raudonai, o balsai virto šiurpiu 
duetu: 

— Tavo močia prisipažino, - tyčiojosi Ridlis Haris, o Ridlis Hermiona 
kikeno, - labiau norėjusi, kad aš būčiau jos sūnus, mielai būtų mudu su- 
mainiusi... 

— Kam jis nepatiktų labiau, kokia moteris norėtų tavęs? — šaipėsi Ridlis 
Hermiona, išsiriesdama kaip gyvatė ir apsivydama apie Ridlį Harį; jų 
lūpos susiliejo. 

Priešais juos stovinčio Ronio veidą iškreipė kančia. Drebančiom ran- 
kom jis užsimojo kardu. 

— Smeik, Roni! - riktelėjo Haris. 

Ronis žvilgtelėjo į jį, ir Hariui pasivaideno, kad jo akys sužibo 
raudonai. 

— Roni?.. 

Kardas švystelėjo ir kirto, Haris gelbėdamasis puolė šonan, sužvango 
plienas, nuaidėjo pratisas riksmas. Haris apsisuko paslysdamas sniege, 
iškėlė lazdelę pasirengęs gintis —- bet gintis nebuvo nuo ko. 

Jo ir Hermionos pavidalo siaubūnai buvo dingę, tik vienas Ronis sto- 

Haris lėtai priėjo nelabai suvokdamas, ką sakyti ar daryti. Ronis sun- 
kiai alsavo. Jo akys buvo jau ne raudonos, o mėlynos kaip visada - ir 
ašarotos. 

Haris pasilenkė apsimetęs, kad ašarų nepastebėjo, ir paėmė sudaužy- 
tąjį Horokrusą. Ronis persmeigė abu stiklelius, Ridlio akių nebebuvo, tik 

smilko dėmėtas šilkinis medaliono dugnas. Esybė, gyvenusi Horokruse, 
išnyko pakankinusi Ronį - tai buvo jos paskutinis pasispardymas. 

Išslydęs iš Ronio rankos, kardas žvangtelėdamas nukrito ant žemės. 
Ronis suklupo apglėbęs rankomis galvą. Jis drebėjo, bet, suprato Haris, 
ne nuo šalčio. Haris įgrūdo kišenėn medalioną, atsiklaupė prie Ronio 
ir atsargiai uždėjo ant peties ranką. Jam atrodė geras ženklas, kad tas 
rankos nenumetė. 

— Kai tu išėjai, - tarė jis tyliai, dėkingas, kad nemato Ronio veido, - ji 
verkė savaitę. Gal net ilgiau, bet stengėsi man nesirodyti. Daugybę vakarų 
mes nė žodžio vienas kitam nepratardavom. Tau išėjus... 

Jis nepajėgė baigti sakinio: tik dabar, kai Ronis šalia, Haris iki galo 
suprato, kiek jiems kainavo Ronio nebuvimas. 

— Ji man kaip sesuo, - toliau kalbėjo jis. - Myliu ją kaip seserį ir manau, 
jog ir jos jausmai man panašūs. Visada taip buvo. Maniau, Žinai. 

Ronis neatsiliepė, bet nenusisukęs nuo Hario garsiai nusišluostė nosį 
į rankovę. Haris atsistojęs nuėjo prie Ronio kuprinės, gulinčios už kelių 
jardų, kur Ronis ją numetė lėkdamas gelbėti tvenkinyje skęstančio Hario. 
Užsivertė ją ant nugaros ir grįžo pas Ronį; Hariui artinantis, šis pamažu 
pakilo, jo akys buvo paraudusios, bet šiaip atrodė ramus. 

— Atleisk, — tarė jis kimiu balsu. - Nepyk, kad išėjau. Žinau, kad bu- 
vau... - Jis apsidairė tarsi tikėdamasis, jog iš tamsos ant galvos nukris 
koks pakankamai blogas žodis. 

— Šiąnakt už tai atsilyginai, - tarė Haris. - Ištraukei kardą. Sunaikinai 
Horokrusą. Išgelbėjai mane. 

— Iš tavo žodžių atrodau daug šaunesnis, negu buvau, - sumurmėjo 
Ronis. 

— Tokie dalykai pasakojant visada atrodo šaunesni, negu yra iš tikrų- 
jų, - pasakė Haris. - Ne vienus metus tau sakiau. 

Jie kaip susitarę žengė į priekį ir apsikabino. Haris suspaudė permir- 
kusią Ronio striukę. 

— O dabar, - tarė atsitraukęs, - mums telieka susirasti palapinę. 

Tai nebuvo sunku. Nors kelias per tamsų mišką sekant paskui elnę 
atrodė ilgas, kelionė atgal kartu su Roniu buvo stebėtinai trumpa. Ha- 
ris, nekantraujantis pažadinti Hermioną, susijaudinęs žengė į palapinę, 
Ronis sekė iš paskos. 

Po tvenkinio ir miško viduje buvo dieviškai šilta, palapinę apšvietė 
melsvos it katilėliai liepsnelės, plevenančios dubenyje ant žemės. Her- 
miona kietai miegojo susirietusi po apklotais ir pabudo tik tada, kai Haris 
kelis kartus pašaukė ją vardu. 

— Hermiona! 

Ji sukrutėjo ir staigiai atsisėdo nusibraukdama nuo veido plaukus. 

— Kas atsitiko? Hari, viskas gerai? 

— Viskas puiku. Netgi daugiau. Nuostabu. Turime svečią. 

— Ką tai reiškia? Kas... 

Ir tada ji išvydo Ronį varvančiais drabužiais, stovintį su kardu rankoje. 
Haris pasitraukę į kertę, nusimetė kuprinę ir pasistengė likti nepastebėtas. 

Hermiona išlipo iš guolio ir kaip lunatikė nuėjo prie Ronio nenuleis- 
dama akių nuo jo išblyškusio veido. Sustojo priešais jį pravėrusi lūpas, 
išplėtusi akis. Ronis, nedrąsiai šyptelėjęs, tarsi norėjo ją apkabinti. 

Hermiona puolė jį ir ėmė tvatyti kumščiais kur tik pasiekdama. 

— Oi... nustok! Kas tau... Hermiona... Aaai! 

-—"Iu... visiškas... šiknius... Ronaldai... Vizli! - Kiekvieną žodį ji palydėjo 
niuksų; Ronis traukėsi prisidengęs nuo smūgių galvą. 

— Paršliauži atgal... po kelių... savaičių... O, kur mano lazdelė? 

Ji, atrodė, šoks ir atims ją iš Hario, tad jis negalvodamas ištarė: 

— Protego! 

Neregimas skydas iškilo tarp Ronio ir Hermionos su tokia jėga, kad 
parbloškė Hermioną ant grindų. Nupūsdama nuo burnos plaukus, ji 
tuoj pat pašoko. 

— Hermiona! - įsiterpė Haris. - Raminkis... 

— Nesiraminsiu! - šaukė ji. Dar niekad jis nebuvo matęs jos tokios 
padūkusios, atrodė kaip išprotėjusi. 

— Atiduok lazdelę! Atiduok mano lazdelę! 

— Hermiona, būk gera, ar gali... 

— Neaiškink man, ką daryti, Hari Poteri! - klykė Hermiona. - Nedrįsk! 
Tučtuojau atiduok! O TU! 

Ji tūžmingai bedė pirštu į Ronį; tai buvo taip panašu į prakeikimą, jog 
Haris nekaltino Ronio, kai tas atatupstas žengė atgal. 

— Aš tave vijausi! Šaukiau tave! Maldavau sugrįžti! 

— Žinau, — murmtelėjo Ronis. - Hermiona, atsiprašau, labai atsi- 
prašau... 

— Ak tu atsiprašai! 

Ji beprotiškai nusikvatojo. Ronis pažvelgė į Harį ieškodamas pagalbos, 
bet Haris tik bejėgiškai vyptelėjo. 

— Sugrįžti po kelių savaičių... savaičių! Ir manai, pakaks tik atsiprašyti ? 

— Ką dar galiu pasakyti? - sušuko Ronis, ir Haris apsidžiaugė, kad 
Ronis atsikirto. 

— Oi, nežinau! —- su mirtinų sarkazmu sušuko Hermiona. - Pasikrapš- 
tyk smegenis, Roni, užtruksi vos kelias sekundes... 

— Hermiona, - įsikišo Haris, nutaręs, kad tokie žodžiai jau yra smūgis 
žemiau juostos, - jis ką tik išgelbėjo... 

— Man neįdomu! - suriko ji. - Man neįdomu, ką jis padarė! Kelios 
savaitės, per tą laiką mes galėjome mirti... 

— Aš žinojau, kad jūs gyvi! - suriko Ronis, pagaliau peršaukdamas ją ir 
prisiartindamas, kiek leido Skydiniai kerai. - Hario pilnos visos „Magijos 
žinios“, visas radijas, jis ieškomas visur, šitiek gandų ir beprotiškų istorijų, 
žinojau, kad iškart išgirsčiau, jeigu būtumėt žuvę... Jūs neįsivaizduojat, 
kaip man buvo... 

— Kaip buvo tau? — suspigo ji taip plonai, kad atrodė, jos balsą netru- 
kus galės girdėti tik šikšnosparniai; laimei, iš pasipiktinimo ji valandėlę 
neteko žado ir Ronis pasinaudojo proga. 

— Vos iškeliavęs oru, Hermiona, iškart norėjau grįžti, bet susidūriau 
su Grobėjų gauja ir niekur nebegalėjau vykti! 

— Kokia gauja? - paklausė Haris. Hermiona klestelėjo į krėslą ir 
sukryžiavo rankas kojas taip tvirtai tarsi neketindama jų atkryžiuoti 
kelerius metus. 

— Grobėjų, - atsakė Ronis. - Jų visur pilna, gaujų, norinčių uždirbti 
aukso už tai, kad gaudo Žiobarų kilmės burtininkus ir kraujo išdavikus, 
už kiekvieną sugautąjį Ministerija atlygina. Aš buvau vienas, panašus 
į mokyklinio amžiaus, jie baisiausiai nudžiugo, manė, kad esu Žioba- 
rų kilmės ir slapstausi. Turėjau mikliai pasiteisinti, kad nenutemptų į 
Ministeriją. 

— Ir ką jiems sakei? 

- Sakiau, kad esu Stenas Šalitakis. Jis pirmiausia atėjo į galvą. 

- Ir jie patikėjo? 

— Visi buvo ne per didžiausio proto. Vienas garantuotai pusiau trolis, 
smarvė neapsakoma... 

Ronis dirstelėjo į Hermioną aiškiai vildamasis, kad ją suminkštins ši 
mažytė humoro dozė, tačiau jos veidas tebebuvo kaip akmeninis. 

- Žodžiu, jie susiginčijo, Stenas aš ar ne. Tiesą sakant, graudus vaizdas, 
betjų buvo penki, o aš vienas, be to, jie atėmė iš manęs lazdelę. Paskui du 
jų susipešė, tad, kol kiti žiopsojo, man pavyko žiebti mane laikiusiajam 
po krūtine, pagriebti jo lazdelę, nuginkluoti berną, turintį mano lazdelę, 
ir dingti oru. Tiesa, nelabai sėkmingai, aš ir vėl Persiplėšiau. - Ronis pa- 
kėlė dešinę ranką ir parodė, jog du pirštai likę be nago. Hermiona šaltai 
kilstelėjo antakius. - Ir nusileidau toli nuo jūsų. Kai nusikasiau iki anos 
vietos pakrantėje, kur mes tada buvome... jūsų neberadau. 

— Vaje, kokia jaudinanti istorija, - tarė Hermiona išdidžiai ir su panieka, 
kaip kalbėdavo norėdama užgauti. - Tikriausiai vos nenumirei iš baimės. 
Mes tuo laiku nukakome į Godriko Daubą. Hari, primink, kas ten mums 
nutiko. Aa, tiesa, pasirodė Pats Žinai Kieno gyvatė, vos mūsų nenudėjo, 
paskui atžygiavo ir Pats Žinai Kas, vos spėjom prasilenkti. 

— Ką? - išsižiojo Ronis, žiūrėdamas čia į ją, čia į Harį, bet Hermiona 
nekreipė į jį dėmesio. 

— Įsivaizduok, Hari, jis neteko nagų! Mūsų kančios išvis nublanksta, 
tiesa? 

— Hermiona, - tyliai tarė Haris, - Ronis ką tik išgelbėjo man gyvybę. 

Ji lyg negirdėjo. | 

— Bet norėčiau žinoti vieną dalyką, - tarė Hermiona, žiūrėdama 
Roniui virš galvos. - Kaip vis dėlto šiąnakt mus radai? Tai labai svar- 
bu. Sužinoję galėsime pasirūpinti, kad neapsilankytų dar kas nors, ko 
nenorime matyti. 

Ronis dėbtelėjo į ją ir išsitraukė iš kišenės mažą daikčiuką. 

— Štai. 

Jai teko pasižiūrėti į Ronį, kad pamatytų, ką jis rodo. 

— Deliuminatorius? — paklausė ji taip nustebusi, jog pamiršo išlaikyti 
šaltą ir atšiaurią miną. | 

— Jis ne tik išjungia ir įjungia šviesą, - pasakė Ronis. - Nežinau, kaipjis 
veikia ir kodėl taip atsitiko tada, o ne kokiu kitu metu, nes aš visą laiką 
norėjau sugrįžti. Bet anksti Kalėdų rytą klausiausi radijo ir išgirdau... 
išgirdau tave. 

— Tu išgirdai mane per radiją? - nepatikėjo ji. 

— Ne, išgirdau tave iš savo kišenės. Tavo balsas, - vėl parodė jis De- 
liuminatorių, - sklido iš jo. 

— Ir ką gi tas balsas sakė? - paklausė Hermiona ir smalsiai, ir šiek tiek 
abejodama. 

— Mano vardą. „Ronis.“ Ir kažką apie lazdelę. 

Hermiona užraudo kaip aguona. Haris prisiminė — tada Ronio var- 
das buvo pirmą kartą jam išėjus ištartas garsiai: Hermiona jį paminėjo 
kalbėdama apie tai, ar galima pataisyti Hario lazdelę. 

— Tada išsiėmiau jį, - pasakojo Ronis, žvelgdamas į Deliuminato- 
rių. — Jis neatrodė kitoks ar ką, bet aš neabejojau, kad girdėjau tave. Ir 
paspaudžiau jį. Mano kambaryje užgeso šviesa, bet užsidegė lauke už 
lango. 

Ronis parodė ranka prieš save žiūrėdamas į kažką, ko nematė nei 
Haris, nei Hermiona. 

— Tai buvo šviesos kamuolys, pulsuojantis, melsvas, žinokit, panaši 
šviesa gaubia Nešyklę. 

— Aha, - negalvodami sutartinai tarė Haris ir Hermiona. 

— Aš taip ir supratau. Griebiau savo daiktus, susidėjau į kuprinę ir 
išėjau į kiemą. Šviesos kamuoliukas kabėjo ore laukdamas manęs, o kai 
prisiartinau, nušokavo pirmyn, aš nusekiau paskui jį už daržinės, ir... 
jis įlindo į mane. 

— Kąą? - tarstelėjo Haris, pamanęs, kad blogai išgirdo. 

— Jis tartum priplaukė man prie krūtinės, - kitos rankos smiliumi 
parodė Ronis, - o tada... ėmė ir įlindo tiesiai čia. - Jis bakstelėjo pirštu 
prie širdies. - Aš pajutau karštį. Kai jis atsidūrė manyje, iškart supratau, 
ką turiu daryti, supratau, kad jis nugabens mane kur panorėsiu. Taigi 
išlėkiau oru ir nusileidau kalno šlaite. Visur gulėjo sniegas... 

— Mes ten buvome, - tarė Haris. - Dvi naktis nakvojome, antrą naktį 
pamaniau, kad tamsoje kažkas vaikšto ir šaukia! 

— Ką gi, ten buvau aš, - pasakė Ronis. - Vis dėlto jūsų gynybiniai kerai 
veikia, nes jūsų nei mačiau, nei girdėjau. Bet aš neabejojau, kad esate, 
taigi galų gale įlindau į miegmaišį ir ėmiau laukti katro nors pasirodant. 
Pamaniau, kad supakavę palapinę vis tiek turėsite pasirodyti. 

— Iš tiesų nepasirodėme, - pertraukė jį Hermiona. - Dėl atsargumo 
iškeliavome oru po neregimuoju apsiaustu. Ir labai anksti, nes, kaip 
Haris sako, išgirdome kažką vaikščiojant aplink. 

— Na, aš ant to kalno išbuvau visą dieną, - toliau pasakojo Ronis. - Vis 
tikėjausi, kad pasirodysite. Bet pradėjus temti supratau, kad jus pražiop- 
sojau, tada vėl įjungiau Deliuminatorių, išsiveržusi melsva šviesa įėjo į 
mane, aš iškeliavau oru ir atsidūriau šiuose miškuose. Vis dar negalėjau 
jūsų matyti, todėl liko tik tikėtis, kad vienas jūsų galų gale pasirodys, — 
Haris ir pasirodė. Na, aišku, pirmiausia išvydau elnę. 

— Išvydai ką? - griežtai paklausė Hermiona. 

Jie ėmė aiškinti, kas nutiko. Pasakojimo apie sidabrinę elnę ir kardą 
tvenkinyje Hermiona klausėsi vedžiodama akimis nuo vieno prie kito 
taip susikaupusi, kad net pamiršo pykti. 

— Betgi ten tikriausiai buvo Globėjas! - sušuko ji. - Nejau nematėte, 
kas jį iššaukė? Nepastebėjote jokio žmogaus? Ir jis jus nuvedė prie kardo! 
Negaliu patikėti! O kas toliau? 

Ronis paaiškino, kaip jis pamatė Harį šokant į tvenkinį ir laukė jo 
išnyrant, kaip suprato, jog kažkas negerai, panėrė pats ir išgelbėjo Harį, 
tada vėl pasinėrė paimti kardo. Priėjęs vietą, kai buvo atidarytas meda- 
lionas, jis nutilo, todėl įsikišo Haris: 

— Ir Ronis persmeigė jį kardu! 

- Ir jis... išnyko? Taip paprastai? - sukuždėjo ji. 

- Na, jis dar... dar rėkė, - pasakė Haris, dirstelėdamas į Ronį. - Žiūrėk. 
pradurtus stiklus. 

Nutaręs, kad jau nepavojinga, Haris Hermionos lazdele panaikino 
Skydinius kerus ir atsigręžė į Ronį. 

— Man rodos, sakei, kad nuo Grobėjų pasprukai pasinaudojęs atlie- 
kama lazdele? 

— Ką? - paklausė Ronis, nenuleisdamas akių nuo medalioną apžiū- 
rinėjančios Hermionos. - Aaa, taip. - Jis atsegė kuprinę ir iš kišenės 
išėmė trumpą tamsaus medžio lazdelę. - Imk. Pamaniau, kad visada 
gali praversti atsarginė. 

— Teisingai pamanei, - tarė Haris, siekdamas lazdelės. - Manoji 
sulūžo. 

— Juokauji? —- paklausė Ronis, tačiau tą akimirką Hermiona atsistojo 
ir jis vėl pabūgo. 

Hermiona įdėjo sunaikintąjį Horokrusą į savo karoliukais siuvinėtą 
rankinytę, įlipo į guolį ir netarusi nė žodžio atsigulė. 

Ronis atidavė Hariui naująją lazdelę. 

— Man atrodo, geriau, negu galima buvo tikėtis, - sumurmėjo Haris. 

— Taigi. Galėjo būti blogiau. Prisimeni, kaip ji tada užsiundė mane 
tais paukščiais? 

— Dar labai nesidžiauk, - iš po apklotų pasigirdo duslus Hermionos 
balsas, bet Ronis išsitraukė iš kuprinės savo rusvąją pižamą jau šypso- 
damasis. 


DVIDEŠIMTAS SKYRIUS 


Ksenofilijus Geranoris 


Haris nesitikėjo, kad per naktį Hermionos pyktis atlyš, todėl nesistebėjo, 
kad rytą ji tik svaidė žiaurius žvilgsnius ir pasipūtusi tylėjo. Ronis jos 
akivaizdoje atrodė kaip Žemę pardavęs, visu kuo rodydamas, jog nesi- 
liauja atgailauti. Šalia jų Haris jautėsi kaip vienintelis velionio negedintis 
žmogus menkame laidotuvininkų būrelyje. Tačiau tomis trumpomis 
valandėlėmis, kai atsidurdavo vieni du su Hariu (eidamas vandens arba 
ieškodamas po medžiais grybų), Ronis begėdiškai džiūgavo. 

— Mums kažkas padėjo, - kartojo jis. - Kažkas pasiuntė tą elnę. Kaž- 
koks mūsų šalininkas. Ir vieno Horokruso nebėra, drauguži! 

Padrąsinti medaliono sunaikinimo, jie ėmė svarstyti, kur galėtų būti 
kiti Horokrusai, ir nors tą dalyką jau buvo tiek aptarinėję, Haris laikėsi 
optimistiškai, neabejojo, kad po pirmos bus ir daugiau pergalių. Links- 
mos nuotaikos negadino nė Hermionos niūrumas, Haris taip džiaugėsi 
netikėta fortūnos dovana: paslaptingosios elnės pasirodymu, atsiradusiu 
Grifo kardu, o svarbiausia - Ronio grįžimu, kad vaikščiojo išsišiepęs. 

Pavakary, nuo Hermionos rūstybės pabėgę ta dingstimi, jog nori 
gyvatvorėse paieškoti nesamų sudžiūvusių gervuogių, juodu toliau 
aptarinėjo naujienas. Pagaliau Haris iki galo papasakojo Roniui visas 
savo klajones su Hermiona ir viską, kas nutiko Godriko Dauboje. Ronis 
išklojo Hariui viską, ką pavyko per tas kelias savaites sužinoti apie platųjį 
magijos pasaulį. 

— O kaip jūs sužinojote apie tabu? —- paklausė jis Harį plačiai ap- 
sakęs beviltiškas Žiobarų kilmės burtininkų pastangas pabėgti nuo 
Ministerijos. 

— Apie ką? 

- Tu ir Hermiona nustojot vadinti Pats Žinai Ką vardu! 

— Aa, šitai... Na, tai tik toks netikęs įprotis, - tarė Haris. - Nematau 
jokios kliūties vadinti jo Vol... 

— Ne! — riktelėjo Ronis tokiu balsu, kad Haris liuoktelėjo į gyvatvorę, 
o Hermiona (šalia palapinės įkišusi nosį į knygą) piktai susiraukė. - At- 
siprašau, — pasakė Ronis, traukdamas Harį iš gervuogių, - bet, Hari, jo 
vardas užkeiktas, šitaip Ministerija suseka žmones! Ištartas jo vardas 
pralaužia gynybinius kerus, kyla magiška suirutė... Šitaip ir mes buvome 
susekti Totenhem Kort Roude! 

— Todėl, kad ištarėm jo vardą? 

— Taigi! Reikia pripažinti, jog Ministerijai nestinga logikos: jo vardą 
drįsdavo tarti tik tie, kurie ketino iš rimtųjų stoti su juo į kovą, pavyz- 
džiui, Dumbldoras. Dabar jo vardas paskelbtas tabu, todėl galima susekti 
kiekvieną, kuris jį ištars, lengvai ir greitai surasti Brolijos narius! Kingslis 
vos neįkliuvo... 

— Juokauji? 

— Ne, jį prirėmė Mirties Valgytojų gauja, sakė Bilas, bet jis kovėsi ir 
ištrūko. Dabar irgi slapstosi kaip mes. - Ronis lazdelės smaigaliu pasikasė 
smakrą. - Kaip manai, Kingslis negalėjo pasiųsti tos elnės? 

— Jo Globėjas lūšis, vestuvėse matėme, prisimeni? 

— Aha... 

Jie nuėjo palei gyvatvorę, tolyn nuo palapinės ir Hermionos. 

— Hari... o gal tai buvo Dumbldoras? 

— Ką Dumbldoras? 

Ronis sutrikęs tyliai tarė: 

— Dumbldoras... pasiuntė elnę? Supranti, - pridūrė pamatęs, kaip 
Haris šnairuoja į jį, - juk jis paskutinis turėjo tikrąjį kardą. 

Haris nesijuokė iš draugo, nes puikiai suprato jo troškimą. Mintis, 
kad Dumbldoras sugebėjo grįžti, kad juos saugo, būtų buvusi tiesiog 
išganinga. Bet jis papurtė galvą. 

— Dumbldoras mirė, - pasakė Haris. - Aš jį mačiau, mačiau jo kūną. 
Jis nebegrįš. Be to, jo Globėjas buvo feniksas, ne elnė. 

— Globėjus galima pakeisti, argi ne? — ginčijosi Ronis. - Tonks juk jį 
pasikeitė, ką? 

— Taip, bet ar neatrodo, kad jeigu Dumbldoras būtų gyvas, galbūt 
pasirodytų? Kodėl jis negalėjo pats įteikti mums kardo? 

— Ką aš Žinau, - burbtelėjo Ronis. - Gal dėl tos pačios priežasties, dėl 
kurios neatidavė jo tau, kol buvo gyvas? Dėl kuriostau paliko seną Aukso 
Šmaukštą, o Hermionai - pasakų knygą? 

— Ir kokia gi ta priežastis? —- paklausė Haris, sustojęs ir atsigręžęs į jį, 
nekantraudamas išgirsti atsakymą. 

— Nežinau. Kartais iš nevilties pamanydavau, kad jis gal juokiasi iš 
mūsų arba... arba nori, kad mums būtų sunkiau. Bet aš daugiau taip 
nemanau. Jis žinojo, ką daro, kai man paliko Deliuminatorių, tiesa? Jis... 
na... - Ronio ausys skaisčiai užraudo, jis ėmė spardyti žolės kupstą. - Jis 
tikriausiai žinojo, kad aš pabėgsiu. 

— Ne, - pataisė jį Haris, - jis tikriausiai žinojo, kad tu visada norėsi 
grįZti. 

Ronis atrodė dėkingas, bet vis tiek sumišęs. Iš dalies norėdamas pa- 
keisti temą, Haris pasakė: 

- Jeigu jau kalbame apie Dumbldorą, ar girdėjai, ką apie jį parašė Rita 
Nepasėda? 

- Taip, visi kalba. Aišku, jeigu padėtis būtų kitokia, tai, jog Dumbldoras 
ir Grindelvaldas buvo draugai, taptų milžiniška sensacija, tačiau dabar 
tie, kurie Dumbldoro nemėgo, turi gardaus juoko, o tiems, kurie jį laikė 
geruoliu, tai tikras antausis. Nors man neatrodo, kad čia toks jau baisus 
dalykas. Iš tikrųjų jis buvo visai jaunas, kai.. 

— Mūsų amžiaus, - atkirto Haris lygiai taip kaip andai Hermionai, ir 
kažkas jo veide Roniui liepė daugiau apie tai nekalbėti. 

Vidury gervuogyną apraizgiusio voratinklio kabėjo didelis voras. 
Haris nusitaikė į jį aną vakarą Ronio duota lazdele, kurią Hermiona 

dar teikėsi ir patikrinti. Ji nutarė, kad lazdelė padaryta iš laukinės 
kryklės. 

— Engorgio. 

Voras krūptelėjęs truputį pašoko. Haris dar pabandė. Voras šiek tiek 
padidėjo. 

— Liaukis, - griežtai pasakė Ronis. - Atsiprašau, kad pasakiau apie 
Dumbldoro jaunumą. Patenkintas? 

Haris buvo pamiršęs, kaip Ronis nekenčia vorų. 

— Atleisk... Reducio. 

Voras nesumažėjo. Haris pažvelgė į kryklės lazdelę. Visi kerai, kuriuos 
jis tą dieną išbandė naująja lazdele, veikė silpniau negu sukurti jo turėtąja 
fenikso plunksnos šerdies lazdele. Ji atrodė tokia nemaloniai svetima, 
tarsi kito žmogaus plaštaka, prisiūta prie savo dilbio. 

— Tau tik reikia pasitreniruoti, - tarė Hermiona, patyliukais priėjusi 
sumažinti vorą. — Viską daro pasitikėjimas, Hari. 

Jis suprato, kodėl ji taip nori, kad lazdelė gerai veiktų: tebesijautė kalta, 
jog sulaužė jo lazdelę. Jis nurijo piktus žodžius, vos neišsprūdusius iš 
lūpų: kad pati gali pasiimti kryklės lazdelę, o jam tegul atiduoda savąją. 
Tačiau norėdamas santaikos jis nieko nesakė. Ronis nedrąsiai šyptelėjo 
jai, bet Hermiona nudrožė atgal ir vėl įsikniaubė į knygą. 

Sutemus visi trys grįžo į palapinę. Haris budėjo pirmąją sargybą. Sė- 
dėdamas prie palapinės angos naująja lazdele mėgino pakelti akmenėlius 
prie kojų, bet jo magija atrodė dar nesklandesnė ir silpnesnė negu pirma. 
Hermiona skaitė ant savo gulto, o Ronis, kurį laiką nervingai žvilgčiojęs 
įją, išsiėmė iš kuprinės radijuką ir ėmė sukioti bangų rankenėlę. 

— Yra viena stotis, — tyliai tarė jis Hariui, - kuri perduoda tikras žinias. 
Visos kitos remia Pats Žinai Ką ir klauso Ministerijos, bet šita... palauk, 
kai išgirsi, super. Gaila, kad ji negali transliuoti laidų kas vakarą, vis turi 
keisti buveinę, kad nebūtų užpulta, be to, jai įjungti reikia slaptažodžio. 
Visa bėda, kad naujausią slaptažodį pražiopsojau... 

Murmėdamas po nosimi visokius žodžius, jis kaukšėjo lazdele per 
aparato viršų. Vogčiomis vis žvilgčiojo į Hermioną aiškiai bijodamas, kad 
ji piktai neužsipultų jo, tačiau Hermionai jis buvo nelyginant tuščia vieta. 
Maždaug dešimt minučių Ronis murmėdamas kaukšėjo per radijo apara- 
tą, Hermiona vertė knygos lapus, o Haris treniravosi su kryklės lazdele. 

Pagaliau Hermiona nulipo nuo gulto. Ronis iškart liovėsi kaukšėjęs. 

— Jeigu tave erzinu, nustosiu, — skubiai tarė jis. 

Hermiona, nesiteikusi jam atsakyti, nuėjo pas Harį. 

— Reikia pasikalbėti. 

Jis pažiūrėjo į knygą jos rankoje. „Albo Dumbldoro gyvenimas ir 
melas“. 

— Apie ką? — neramiai paklausė jis. Jam dingtelėjo, kad gal knygoje yra 
koks skyrius apie jį, - nesijautė galįs ramiai išklausyti Ritos versiją apie 
jo ir Dumbldoro santykius. Tačiau Hermionos atsakymas buvo visiškai 
netikėtas. 

— Noriu vykti pas Ksenofilijų Geranorį. 

Jis išpūtė akis. 

— Atsiprašau? 

— Pas Ksenofilijų Geranorį. Lunos tėvą. Noriu su juo pasišnekėti! 

— Eee... apie ką? 

Ji giliai įkvėpė tarsi sukaupdama drąsą ir tarė: 

— Apie tą ženklą, ženklą „Barde Bilyje“. Žiūrėk! 

Ji kyštelėjo nenusiteikusiam žiūrėti Hariui panosėn Ritos knygą, 
ir jis pamatė laiško, kurį Dumbldoras pasiuntė Grindelvaldui, kopiją. 
Atpažino grakščią pasvirą Dumbldoro rašyseną. Pikta buvo matyti 
neginčijamą įrodymą, kad Dumbldoras tikrai parašė tuos žodžius, kad 

Rita jų neišgalvojo. 

— Parašas, - tarė Hermiona. - Pažiūrėk į parašą, Hari! 

Jis pakluso. Iš pradžių nesusigaudė, ko ji nori, bet lazdelės šviesoje 
geriau įsižiūrėjęs pamatė, kad savo vardo pirmąją raidę, A, jis buvo pa- 
keitęs mažyčiu trikampiu ženklu, išpieštu „Bardo Bidlio poringėse“. 

— Eee, ką tu nori... - prabilo Ronis, bet Hermiona nutildė jį žvilgsniu 
ir vėl atsisuko į Harį. 

- Vis kartojasi, ar ne? - pasakė ji. - Žinau, Viktoras sakė, jog tai Grin- 
delvaldo ženklas, tačiau jis tikrai buvo išraižytas akmenyje ant to kapo 
Godriko Dauboje, o juk datos ten buvo daug senesnės už Grindelvaldo 
laikus. Dabar šitai! Ką gi, mes negalime paklausti nei Dumbldoro, nei 
Grindelvaldo, net nežinau, ar Grindelvaldas tebėra gyvas, bet galime 
paklausti poną Geranorį. Per vestuves jis nešiojo tą ženklą, Hari, manau, 
jog tai svarbu! 

Haris ilgokai tylėjo. Galvodamas žiūrėjo į jos nekantrų veidą, į tamsą 
aplinkui. Galų gale pasakė: 

— Hermiona, apsieisime be dar vienos Godriko Daubos. Įsikalbėjome, 
kad reikia ten vykti, ir... 

— Bet, Hari, ženklas vis kur nors pasirodo! Dumbldoras man paliko 
„Bardo Bidlio poringes“. Iš kur Žinai, gal jis tikėjosi, kad mes viską išsi- 
aiškinsime apie tą ženklą? 

— Ir vėl! - neteko kantrybės Haris. - Vis bandome save įtikinti, kad 
Dumbldoras paliko mums slaptų ženklų ir užuominų... 

— Deliuminatorius vis dėlto labai pravertė, - įsiterpė Ronis. - Manau, 
Hermiona teisi, manau, turime vykti pas Geranorį. 

Haris niūriai dėbtelėjo į jį. Neabejojo, kad Ronio parama Hermionai 
mažai ką turi bendra su noru išsiaiškinti trikampio ženklo prasmę. 

— Godriko Dauba nepasikartos, - ramino jį Ronis. - Geranoris tavo 
pusėje, Hari, „Priekabininkas“ visada tave rėmė ir dabar visiems nuolat 
primena, kad reikia tau padėti! 

— Net neabejoju, kaip tai svarbu! - rimtai pasakė Hermiona. 

— Bet ar jums neatrodo, kad jei būtų taip svarbu, Dumbldoras prieš 
mirtį būtų man pasakęs? | 

— Galbūt... galbūt pats turi rasti atsakymus, - tarė Hermiona, taip 
sakant, griebdamasi šiaudo. 

— Aha, tikrai logiška, - veidmainiškai pritarė Ronis. 

— Visai ne, - atkirto Hermiona, - bet vis tiek manau, jog turime pasi- 
kalbėti su ponu Geranoriu. Simbolis, jungiantis Dumbldorą, Grindelvaldą 
ir Godriko Daubą? Hari, tikrai turime išsiaiškinti! 

— Man atrodo, reikia balsuoti, - įsikišo Ronis. - Kas už tai, kad vyk- 
tume pas Geranorį? 

Ir jis švystelėjo ranką aukštyn aplenkdamas net Hermioną. Jos lūpos 
įtartinai suvirpėjo, kai ji pakėlė ranką. 

— Mes nubalsavome, Hari, nepyk, - paplojo Hariui per nugarą Ronis. 

— Puiku, — pusiau juokais, pusiau piktai burbtelėjo Haris. - Bet aplankę 
Geranorį nepamirškime paieškoti kitų Horokrusų, gerai? Beje, kur tie 
Geranoriai gyvena? Ar katras žinote? 

— Aha, netoli mūsų namų, - atsakė Ronis. - Tiksliai nežinau, bet 
kalbėdami apie juos tėtis su mama vis rodo kalnų pusėn. Turėtų būti 
nesunku rasti. 

Hermionai grįžus į guolį, Haris tyliai tarė Roniui: 

— Tu jai pritarei tik norėdamas susigrąžinti jos palankumą. 

— Karas ir meilė leidžia viską, - linksmai atšovė Ronis, - o čia panašu 
ir į tai, ir į tai. Pralinksmėk, Kalėdų atostogos, Luna bus namie! 

Nuo vėjų gairinamo kalno šlaito, kur jie nusileido kitą rytą, Sent Udri- 
jos miestelis buvo kaip ant delno. Žiūrint iš aukštai, jo namai įkypuose 
saulės spinduliuose, krentančiųose į žemę pro debesų properšas, atrodė 
matė tik aukštas gyvatvores ir sodo vaismedžius, bent kiek užstojančius 
nuo smalsių Žiobarų akių. 

— Keista, kad esu taip arti, o neaplankysiu, - pasakė Ronis. 

— Na, juk neseniai mateisi su jais. Buvai per Kalėdas, - šaltai tarė 
Hermiona. | 

— Landynėje aš nebuvau! - apstūlbęs nusijuokė Ronis. - Nejau manote, 
kad galėjau sugrįžti ir visiems pranešti, jog jus palikau? Cha, Fredis su 
Džordžu būtų apsidžiaugę. Ir Džinė būtų parodžiusi didelį supratin- 
gumą. 

— Tai kur tada buvai? - nusistebėjo Hermiona. 

— Pas Bilą ir Fler. Kriauklės viloje. Bilas visada buvo man geras. Jis... 
jis nesižavėjo manimi išgirdęs, ką padariau, bet ir negraužė. Suprato, 
kad aš tikrai gailiuosi. Niekas iš šeimos nežino, kad buvau pas jį. Bilas 
mamai pranešė, kad jie su Fler namo neparvyksią, nes nori Kalėdas 
praleisti dviese. Na, žinai, pirmosios šventės po vestuvių. Manau, Fler 
neprieštaravo. Juk žinote, kaip ji nekenčia Selestinos Vorbek. 

Ronis atsuko Landynei nugarą. 

— Pabandykime tuo keliu, - pasiūlė jis, vesdamas juos į kalno viršūnę. 

Jie ėjo kelias valandas. Haris, Hermionos prispirtas, žengė palindęs 
po neregimuoju apsiaustu. Žemų kalvų grandinė atrodė negyvenama, 
stovėjo tik vienas namukas, bet ir tas, regis, be žmonių. 

— Kaip sakot, ar čia jie gyvena, bet Kalėdoms išvykę? —- paklausė Her- 
miona, žiūrėdama į virtuvę pro langą su pelargonijomis ant palangės. 
Ronis prunkštelėjo. 

— Klausyk, jaučiu, kad pažiūrėjusi pro Geranorių langą tikrai supras- 
tum, kas name gyvena. Pabandykime kalvas toliau nuo čia. 

Ir jie nusileido kalnuose už kelių mylių į šiaurę. 

— Aha!-- riktelėjo Ronis. Vėjas draskė plaukus ir drabužius. Ronis 
parodė į viršų, į pačią kalno viršūnę, kur dangų rėmė neregėtai keis- 
tos išvaizdos namas - didžiulio juodo cilindro formos, už jo danguje 
vaiduokliškai kabėjo mėnuo. - Tikriausiai čia ir yra Lunos namai, kas 
kitas galėtų juose gyventi? Atrodo kaip milžiniškas šachmatų bokštas. 
Jei nori - kaip pilis. 

Ronio kojos buvo ilgiausios, tad jis pirmutinis pasiekė viršūnę. Kai 
Haris ir Hermiona jį pasivijo uždusę ir susiėmę šoną, Ronis plačiai iš- 
sišiepė. 

— Jų, - pasigyrė. - Žiūrėkit. 

Ant sukiužusių vartų kabėjo trys lentelės. Pirmoji skelbė: „Priekabi- 
ninko redaktorius Ks. Geranoris“, antroji prašė: „Atsineškit savo amalų“, 
trečioji įspėjo: „Šalin rankas nuo cepelinslyvių.“ 

Varteliai girgždėdami atsivėrė. Į namą vedančio tako abiejose pusėse 
buvo prižėlę visokiausių augalų, tarp jų krūmelių, nuskerusių oranžiniais 
ridikėlių formos vaisiais, kuriuos Luna kartais nešiodavo kaip auskarus. 
Hariui pasirodė, kad pamatė Keriaužį, ir plačiu ratu aplenkė sudžiūvusį 
jo kamieną. Abipus durų, palinkusios nuo vėjų, lyg sargybiniai stovėjo 
dvi senos šunobelės, be lapų, bet pilnos vyšnios didumo raudonų obuo- 
liukų ir apklėstos amalų su baltais uogų karoliukais. Nuo vienos šakos 
į juos spoksojo pelėdžiukė šiek tiek vanagiška galvyte. 

— Verčiau nusisiausk apsiaustą, Hari, - tarė Hermiona. - Ponas Gera- 
noris tau nori padėti, ne mums. 

Jis taip ir padarė, o Hermiona įsidėjo apsiaustą į rankinę. Tadaji erelio 
formos belstuku tris kartus pabeldė į sunkias juodas duris, prikalstytas 
didelių vinių. 

Gal po dešimties sekundžių durys atsilapojo ir prieš juos išdygo pats 
Ksenofilijus Geranoris, basas ir vien su dėmėtais naktiniais marškiniais. 
Ilgi žili ir į cukraus vatą panašūs jo plaukai buvo neplauti ir susivėlę. 
Palyginti su šituo vaizdu, Bilo ir Fler vestuvėse Ksenofilijus buvo tiesiog 
išsipustęs. 

— Ko? Ko reikia? Kas jūs tokie? Ko norite? - šaukė jis plonu irzliu balsu 
pirmiausia pasižiūrėdamas į Hermioną, tada į Ronį ir paskiausiai į Harį. 
Ji pamatęs išsižiojo tobula O raidės forma. 

— Sveiki, pone Geranori, - atkišo ranką Haris. - Aš esu Haris Poteris. 

Ksenofilijus rankos nepadavė, nors nežvairuojanti akis tučtuojau 
įsmigo į randą Hario kaktoje. 

— Galima užeiti? - paklausė Haris. - Norime jus kai ko paklausti. 

— Aš... abejoju, ar verta, - sušnibždėjo Ksenofilijus. Nurijęs seilę, jis 
apsidairė po kiemą. — Toks netikėtumas... dievaži... Aš... Bijau, kad, at- 
rodo, neturėčiau... 

— Mes labai trumpam, - pasakė Haris, šiek tiek apviltas toli gražu ne 
šilto sutikimo. 

— Aš... Na, tada gerai. Užeikit, bet greitai. Greitai! 

Vosjie spėjo įžengti į vidų, Ksenofilijus užtrenkė duris. Tokios keistos 
virtuvės Haris dar nebuvo matęs. Kambarys buvo tobulai apskritas, tad 
jame jauteisi kaip milžiniškoje pipirinėje. Viskas išlenkta, kad tiktų prie 
sienų: viryklė, kriauklė ir spintelės, viskas išmarginta ryškių pagrindinių 
spalvų gėlėmis, vabzdžiais ir paukščiais. Haris tarėsi atpažinęs Lunos 
stilių — tokioje uždaroje erdvėje jo poveikis buvo nepaprastas. 

Pačiam vidury į viršų šovė įviji kaliojo plieno laiptai. Iš viršaus sklido gar- 
sus dundėjimas ir žvangėjimas. Haris nesuprato, kuo ten Luna užsiima. 

— Verčiau lipam aukštyn, - vis dar baisiai sutrikęs pakvietė Ksenofilijus 
ir žengė pirmas. 

Kambarys antrame aukšte buvo svetainės ir kabineto mišinys, tačiau 
dar labiau užgriozdintas. Nors daug mažesnis ir visiškai apskritas, jis 
kažkuo priminė Kambarį iki pareikalavimo tą nepamirštamą dieną, kai 
jis virto milžinišku labirintu, prikimštu šimtmečiais slėptų daiktų. Visur, 
kur tik įmanoma, riogsojo šūsnys knygų ir laikraščių. Palubėje ant siūlų 
kabėjo Hariui nepažįstamų padarų modeliai, visi jie plasnojo sparneliais 
ar kaukšėjo dantimis. 

Lunos nebuvo - tą baisų triukšmą kėlė medinis daiktas, nusagstytas 
magiškai besisukančiais sraigteliais ir ratukais. Jis buvo panašus į išsigi- 
musią varstoto ir senos etažerės atžalą, bet netrukus Haris padarė išvadą, 
jog tai senovinė spausdinimo mašina, mat iš jos lindo „Priekabininko“ 
egzemplioriai. 

— Atsiprašau, - tarė Ksenofilijus, ištraukdamas iš po baisios knygų 
ir laikraščių krūvos, kuri bemat sugriuvo, purviną staltiesę ir užmes- 
damas ją ant mašinos — barškėjimas ir dundėjimas kiek aptilo. Jis 
atsisuko į Harį. 

— Ko čia atvykai? 

Hariui nespėjus atsakyti, Hermiona aiktelėjo. 

— Pone Geranori, kas tai? 

Ji rodė į į didžiulį pilką spirališką ragą, panašų į vienaragio, užkabintą 
ant sienos ir gerokai išsikišusį į kambarį. 

— Tai susmauktaragio knarkišiaus ragas, - atsakė Ksenofilijus. 

— Nieko panašaus! - atšovė Hermiona. 

— Hermiona, - sumurmėjo Haris, - dabar ne laikas... 

— Bet, Hari, čia sprogopotamo ragas! B kategorijos prekė, jį namie 
laikyti be galo pavojinga! 

— Iš kur Žinai, kad ragas sprogopotamo? - paklausė Ronis, skubiai, kiek 
tai įmanoma tokiame netvarkingame kambaryje, traukdamasis nuo rago. 

— Yra aprašyta knygoje „Fantastiniai žvėrys ir kur jų ieškoti“! Pone 
Geranori, turite nedelsdamas juo atsikratyti, negi nežinote, kad nuo 
menkiausio prisilietimo jis gali sprogti? 

— Susmauktaragiai knarkišiai, - užsispyręs pareiškė Ksenofilijus, - yra 
nedrąsuūs ir didelę magišką galią turintys gyvūnai, o jų ragai... 

— Pone Geranori, aš atpažįstu rieves aplink rago pagrindą, tai sprogopo- 
tamo ragas, jis nepaprastai pavojingas... Nežinau, iš kur jūs jį gavote... 

— Pirkau, - savo varė Ksenofilijus, - prieš dvi savaites iš malonaus 
jauno burtininko, kuris žinojo apie mano susidomėjimą nuostabiaisiais 
knarkišiais. Kalėdų staigmena Lunai. Taigi, - kreipėsi jis į Harį, - ko vis 
dėlto atėjai pas mane, ponaiti Poteri? 

— Mums reikia pagalbos, - atsakė Haris, nespėjus įsiterpti Hermionai. 

— O, pagalbos... Hm... -suniurnėjo Ksenofilijus. Jo geroji akis nukrypo 
į Hario randą. Joje buvo ir baimė, ir smalsumas. - Taip. Tačiau... padėti 
Hariui Poteriui... yra gan pavojinga... 

— Argi nejūs visiems aiškinate, kad kiekvieno pirmutinė pareiga - pa- 
dėti Hariui? — prabilo Ronis. - Tame savo žurnale... 

Ksenofilijus dirstelėjo į paslėptą spausdinimo mašiną, tebežvangančią 
ir tebedundančią. 

— Eee:.. taip, esu pareiškęs tokią nuomonę. Tačiau... 

— Tai skirta kitiems, ne jums pačiam, tiesa? - spaudė Ronis. 

Ksenofilijus nieko neatsakė. Tik rijo seilę ir šaudė akimis nuo vieno 
prie kito. Hariui pasirodė, kad jo širdyje vyksta skausminga kova. 

— Kur Luna? - paklausė Hermiona. - Pažiūrėkime, ką ji mano. 

Ksenofilijus Žioptelėjo. Jis tarsi kažkam pasiryžo. Pagaliau prabilo 
drebančiu balsu, vos girdimu per mašinos trinksėjimą: 

— Luna prie upelio, gaudo gėlavandenius plimpius. Ji... ji norės su 
jumis susitikti. Eisiu ją pašauksiu, ir tada... Ką gi, gerai. Pabandysiu 
jums padėti. 

Jis nutrepsėjo laiptais žemyn, trinktelėjo lauko durys. Jie susižvalgė. 

— Bailus senas krienas, - metė Ronis. - Luna dešimt kartų už jį drąsesnė. 

— Jis tikriausiai susirūpinęs, kas ištiks juos, jeigu Mirties Valgytojai 
suuos, kad aš čia lankiausi, - tarė Haris. 

— Ką gi, aš pritariu Roniui, - pasakė Hermiona. - Baisus senas veidmai- 
nys, visiems liepia tau padėti, o pats bando išsisukti. Tiktai nesiartinkit 
prie šito rago. 

Haris nuėjo prie lango kitoje kambario pusėje. Pamatė siaurą spindintį 
upelio kaspiną, išsirangiusį giliai kalno papėdėje. Jie buvo labai aukštai. 
Jam žvelgiant tenai, kur už kitos kalvų grandinės glūdėjo Landynė, pro 
langą purptelėjo paukštis. Kažkur ten toli yra Džinė. Juodu šiandien 
atsidūrė arčiau negu kada nors nuo Bilo ir Fler vestuvių, bet ji negali 
įtarti, kad jis Žiūri jos pusėn galvodamas apie ją. 

Haris nusigręžė nuo lango; akys užkliuvo už kito įdomaus daikto, 
stovinčio ant išlenktos formos visokiu šlamštu apkrauto servanto: gražios, 
bet rūsčios raganos neregėtai keistu galvos dangalu akmeninio biusto. Iš 
dangalo šonų styrojo kažkas panašaus į auksinius klausomuosius vamz- 
delius. Prie odinės juostelės, einančios per viršugalvį, buvo pritvirtinta 
pora spindinčių mėlynų sparnelių, o ant tokios pat juostelės, juosiančios 
kaktą, buvo prisegtas vienas tų oranžinių ridikėlių. 

— Pažiūrėk, - tarė Haris. 

- Žavinga, - pasakė Ronis. - Stebiuosi, kaip jis tokiu šalmu nepasi- 
puošė per vestuves. 

Trinktelėjo uždaromos lauko durys, ir netrukus laiptais užlipo Kseno- 
filijus. Plonytės jo kojos buvo apautos guminiais batais, jis nešė padėklą 
su visokiais puodeliais ir garuojančiu arbatiniu. 

— O, pastebėjote mano mėgstamiausią išradimą, - tarė jis, įbrukdamas 
padėklą Hermionai ir žengdamas prie biusto, kur stovėjo Haris. - Dary- 
tas pagal gražiosios Rovenos Varnanagės galvą. Išmintis - didžiausias 
žmogaus turtas! - Jis parodė daikčiukus, panašius į klausomuosius 
vamzdelius. — Čia Graužaliaus siurbliukai, jie susiurbia iš aplinkos viską, 
kas blaško mąstytoją. Šitie, - parodė jis, - yra bilivigo sparnelių propele- 
ris, sukuriantis dvasios pakilumą. Ir pagaliau, - bakstelėjo jis į oranžinį 
ridikėlį, - cepelinslyvė, padedanti suvokti visa, kas nepaprasta. 

Ksenofilijus nupėdino prie padėklo, kurį Hermiona šiaip taip buvo 
įtaisiusi ant vieno apkrauto servanto. 

— Ar galiu pasiūlyti jums Baisiųjų šaknų antpilo? — tarė Ksenofili- 
jus. - Savo darbo. - Pilstydamas tamsiai vyšninį kaip burokėlių sunka 
gėralą pridūrė: - Luna prie Žemutinio tilto, baisiai apsidžiaugė, kad 
jūs čia. Neturėtų ilgai užtrukti, jau beveik prigaudė plimpių tiek, kad 
užteks mums visiems vakarienei. Sėskitės ir vaišinkitės cukrumi. O da- 
bar, ponaiti Poteri, - tarė jis, nuimdamas nuo krėslo krūvą popierių ir 
atsisėsdamas, - kuo galiu padėti? 

— Na, - tarė Haris, žvilgtelėdamas į Hermioną, ši drąsinamai linktelė- 
jo, - mes atvykom dėl simbolio, kurį nešiojote ant kaklo per Bilo ir Fler 
vestuves, pone Geranori. Mums įdomu, ką jis reiškia. 

Ksenofilijus kilstelėjo antakius. 

— Turi galvoje Mirties relikvijų ženklą? 


DVIDEŠIMT PIRMAS SKYRIUS 


Sakmė apie tris brolius 


Haris atsigręžė į Ronį ir Hermioną. Tie irgi nesuprato, apie ką kalba 
Ksenofilijus. 

— Mirties relikvijų? 

— Taigi kad, - patvirtino Ksenofilijus. - Nejau nesate apie jas girdėję? 
Nesistebiu. Tik vienas kitas burtininkas jomis tiki. Geriausias pavyz- 
dys - tas žioplas vaikinas tavo brolio vestuvėse, - linktelėjo jis Ronio 
pusėn, - kuris mane užsipuolė, kam aš puikuojuosi garsaus juodojo 
burtininko simboliu! Koks neišmanymas... Mirties relikvijos neturi nie- 
ko bendra su Tamsos pasauliu, bent jau tiesiogine prasme. Nešiodamas 
šį simbolį tiesiog prisistatai kitiems tuo tikintiems - galbūt jie padės 
ieškoti. 

Jis išmaišė kelis gabalėlius cukraus savo antpile ir gurkštelėjo. 

— Atleiskite, - tarė Haris, — vis tiek nesuprantu. 

Iš mandagumo ir jis trupučiuką siurbtelėjo iš savo puodelio, bet vos 
nesusivėmė: gėralas buvo toks šlykštus, tarsi kas būtų jame ištirpinęs 
snarglių skonio žirnelių iš visų skonių komplekto. 

— Matote, tikintieji ieško Mirties relikvijų, - pasakė Ksenofilijus ir 
sučepsėjo gardžiuodamasis Baisiųjų šaknų antpilu. 

— Tačiau kas yra tos Mirties relikvijos? - paklausė Hermiona. 

Ksenofilijus pastūmė šonan ištuštintą puodelį. 

— Tikiuosi, visi žinote „Sakmę apie tris brolius“? 

— Ne, - atsakė Haris, o Ronis su Hermiona patvirtino: 

— Taip. 

Ksenofilijus oriai linktelėjo. 

— Ką gi, ponaiti Poteri, visa istorija prasideda nuo „Sakmės apie tris 
brolius“. Kažkur turiu tą knygą... 

Jis dvejodamas apsidairė po kambarį, nužvelgė pergamentų ir knygų 
krūvas, tada Hermiona tarė: 

— Aš turiu čia tą knygą, pone Geranori. - Ir ji išsitraukė iš savo ranki- 
nytės „Bardo Bidlio poringes“. 

— Originalą? —- smalsiai paklausė Ksenofilijus ir jai linktelėjus pasa- 
kė: — Tada imk ir perskaityk garsiai, kad visi tikrai suprastume. 

— Aaa... gerai, - nervingai tarė Hermiona. Ji atsivertė knygą, ir Haris 
pamatė, kad puslapio viršuje išpieštas jiems rūpimas simbolis. Koste- 
lėjusi Hermiona ėmė skaityti: - Kartą trys broliai sutemus keliavo atokiu 
vingiuotu keliu... 

— Mama visada sakydavo „vidurnaktį“, - įsiterpė Ronis. Jis klausėsi 
atsilošęs, susidėjęs rankas už galvos. Hermiona suirzusi dėbtelėjo į jį. 

— Atsiprašau, man tik pasirodė, kad vidurnaktį baisiau, - teisinosi Ronis. 

— Tikrai, mat mums tik ir trūksta baimės, - nesusilaikęs leptelėjo Haris. 


tyk, Hermiona. 


— Po kiek laiko jie priėjo upę. Ji buvo per gili perbristi ir per srauni per- 
plaukti. Tačiau broliai buvo ragavę magijos meno, tad tik mostelėjo burtų 
lazdelėmis, ir virš klastingų vandenų radosi tiltas. Vidury tilto jiems 
pastojo kelią tamsiu drabužiu apsigaubusi figūra. Tai buvo Mirtis. Mirtis 
juos užkalbino... 


— Atsiprašau, - pertraukė ją Haris. - Mirtis juos užkalbino? 
— Hari, čia pasaka! 


— Gerai, atsiprašau. Skaityk. 


— Mirtis juos užkalbino. Ji buvo pikta, kad neteko trijų naujų aukų, nes 
keliauninkai paprastai toje upėje paskesdavo. Mirtis apsimetė juos svei- 

kinanti taip sėkmingai panaudojus magiją ir pasakė, kad visi trys verti 
dovanos už tai, jog taip gudriai nuo jos išsisuko. 

Tada vyriausiasis brolis, karingas vyras, paprašė burtų lazdelės, tokios 
galingos, kokios pasaulis dar nebuvo regėjęs: toji lazdelė turi laimėti visas 
jos savininko dvikovas ir būti verta burtininko, įveikusio pačią Mirtį! Taigi 
Mirtis priėjo prie šeivamedžio, augančio krante, nulaužė šakelę, padarė iš 
jos burtų lazdelę ir padavė vyriausiajam broliui. 

Vidurinysis brolis, išpuikėlis, nutarė dar labiau pažeminti Mirtį ir 
paprašė suteikti jam galią prikelti žmones iš mirusiųjų. Mirtis paėmė ant 
kranto gulintį akmenį, padavė vidurinėliui ir pasakė, kad tas akmuo turės 
galią prikelti mirusiuosius. 

Tada Mirtis paklausė jaunėlį, ko jis norėtų. Jaunėlis buvo kukliausias ir 
išmintingiausias iš visų trijų brolių, jis Mirtimi nepasitikėjo. Tad paprašė 
daikto, kuris padėtų jam keliauti toliau taip, kad Mirtis jo nematytų ir 
negalėtų sekti iš paskos. Ir Mirtis baisiai nenoromis atidavė jam neregi- 
mąjį apsiaustą. 


— Mirtis turėjo neregimąjį apsiaustą? — staiga paklausė Haris. 
— Kad galėtų nemačiomis prisėlinti prie Žmonių, - paaiškino Ro- 
nis. - Retkarčiais jai pabosta vytis juos mosuojant rankomis ir rėkaujant... 


Atsiprašau, Hermiona. 


— Mirtis pasitraukė praleisdama tris brolius. Ir jie nuėjo su nuostaba 
kalbėdamiesi apie nepaprastą savo nuotykį ir žavėdamiesi Mirties dova- 
nomis. 

Po kiek laiko broliai išsiskyrė, kiekvienas nuėjo savo keliu. 

Pirmasis brolis po savaitės pasiekė tolimą miestelį, jame susirado 
pažįstamą burtininką, su kuriuo buvo susipykęs. Aišku, kad turėdamas 
šeivamedžio lazdelę lengvai laimėjo dvikovą su juo. Palikęs priešą negyvą 
ant grindų, vyriausiasis brolis nuėjo į smuklę ir ten garsiai gyrėsi iš pačios 
Mirties atėmęs neregėtai galingą lazdelę, kuri padarė jį nenugalimą. 

Tą pačią naktį kitas burtininkas prisėlino prie guolio, kur prisigėręs 
vyno knarkė vyresnėlis. Vagis paėmė jo lazdelę ir, kad būtų tikriau, perpjovė 
vyriausiajam broliui gerklę. 

Taigi Mirtis pastėmė pirmąjį brolį. 

Antras brolis parkeliavo namo ir gyveno vienas. Kartą jis pasiėmė 
akmenį, turintį galią prikelti mirusiuosius, ir tris kartus pasuko rankoje. 
Kaip apsidžiaugė ir nustebo, kai prieš jį išdygo mergaitė, kurią jis kitados 
mylėjo ir ketino vesti. 

Bet ji buvo liūdna ir šalta, atskirta nuo jo tarsi kokiu šydu. Nors ji 
grįžo į mirtingųjų pasaulį, jam jau nepriklausė ir dėl to kankinosi. Galų 
gale vidurinėlis brolis, paklaikęs iš beviltiško ilgesio, nusižudė, kad iš tiesų 
susijungtų su ja. 

Taigi Mirtis pasiėmė ir antrą brolį. 

Tačiau nors ji daugybę metų ieškojo trečio brolio, niekaip neįstengė 
jo rasti. Tik sulaukęs žilos senatvės, jaunėlis brolis pagaliau nusisiautė 
neregimąjį apsiaustą ir atidavė sūnui. Tada pasitiko Mirtį lyg seną draugą 
ir linksmai su ja išėjo, iškeliavo iš šio gyvenimo abu kaip lygūs. 


Hermiona užvertė knygą. Ksenofilijus ne iš karto suvokė, jog ji nebeskaito, 


bet susigriebęs atsisuko nuo lango ir tarė: 


— Na, štai ir turite. 

— Atsiprašau? - suglumusi tarstelėjo Hermiona. 

— Tai ir yra Mirties relikvijos, - pasakė Ksenofilijus. 
Nuo apkrauto stalo šalia savęs jis paėmė plunksną ir iš knygų krūvos 


ištraukė apiplyšusį pergamentą. 


— Šeivamedžio lazdelė, - tarė jis, nubrėždamas statų brūkšnį. - Prisi- 


kėlimo akmuo, - nubrėžė jis apskritimą apatiniame brūkšnio gale. - Ir 


neregimasis apsiaustas, - trikampiu apvedė jis brūkšnį su apskritimu 


užbaigdamas simbolį, kuris taip domino Hermioną. - Visa tai kartu ir 


yra Mirties relikvijos. 


— Tačiau sakmėje nepaminėtas žodis „relikvijos“, - tarė Hermiona. 

- Žinoma, ne, - nepakenčiamai pasipūtęs pasakė Ksenofilijus. - Čia 
pasaka vaikams, skirta veikiau pramogai, o ne pamokymui. Tačiau tie, 
kurie tuos dalykus supranta, žino, kad ši senovės pasaka kalba apie 
tris daiktus, tris relikvijas, kurios, sujungtos į viena, jų turėtoją padarys 
Mirties valdovu. 
buvo žemai. 

— Luna turėtų tuoj prigaudyti plimpių kiek reikia, - tyliai tarė jis. 

— Sakydamas „Mirties valdovu“... - prabilo Ronis. 

— Valdovu, - išdidžiai mostelėjo Ksenofilijus. - Nugalėtoju. Sutriuš- 
kintoju. Kaip jums patinka. 

— Tačiau ar tai reiškia, - iš lėto prabilo Hermiona, ir Haris matė, kad 
ji stengiasi nuslėpti abejonę, - kad jūs iš tiesų tikite, jog šie daiktai... šios 
relikvijos... tikrai yra? 

Ksenofilijus kilstelėjo antakius. 

— Na, žinoma. 

— Bet, pone Geranori, - tarė Hermiona, ir Haris suprato, jog jos kan- 
trybė baigiasi, - kaip jūs galite tikėti? 

— Luna man viską pasakojo apie tave, panele, - atsakė Ksenofilijus. - Esi, 
atrodo, gan protinga, bet apgailėtinai siauro akiračio. Nekūrybiška. 

— Gal užsidėk tą skrybėlę, Hermiona, - pasiūlė Ronis, linktelėdamas 
keistojo galvos dangalo pusėn. Jis vos tramdė juoką. 

— Pone Geranori, - vėl prabilo Hermiona, - visi žinome, jog esama 
neregimųjų apsiaustų. Retai, bet jų pasitaiko. Tačiau... 

— Betgi, panele Įkyrėle, trečioji relikvija ir yra tikras neregimasis 
apsiaustas! Ne kelioninis apsiaustas, paveiktas Praskiedimo kerais ar 
siunčiantis Apakinimo užkeikimą, ar nuaustas iš slaptūnų vilnų, tokie iš 
pradžių kurį laiką tave slepia, bet po kiek metų pasidaro perregimi. Mes 
kalbame apie apsiaustą, kuris iš tikrųjų daro žmogų visiškai nematomą ir 
tą ypatybę išlaiko amžinai, yra nuolatinė slėptuvė, nebijanti jokių burtų. 
Kiek tokių apsiaustų esi mačiusi, panele Įkyrėle? 

Hermiona norėjo atsakyti ir vėl susičiaupė dar labiau suglumusi. Ji 
susižvalgė su Roniu ir Hariu, ir Haris suprato, jog, visi trys pamanė tą 
patį. Mat lygiai tokį apsiaustą, kokį nupasakojo Ksenofilijus, lyg tyčia 
jie turėjo šiame kambaryje. 

— Taigi, - nutarė Ksenofilijus, tarsi įveikęs juos argumentais. - Nė 
vienas nesat matę tokio daikto. Jo savininkas būtų neapsakomai tur- 
tingas, tiesa? 

Jis vėl pažiūrėjo pro langą. Dangus jau buvo nusidažęs švelnute rausva 
spalva. 

— Na, gerai, - sutrikusi pasakė Hermiona, - tarkim, apsiaustas egzis- 
tuoja. O kaip dėl akmens, pone Geranori? To, kurį vadinate Prisikėlimo 
akmeniu? 

— O ką dėl akmens? 

— Kaip gali būti toks akmuo? 

- Įrodyk, kad jo nėra, - atšovė Ksenofilijus. 

Hermiona pasipiktino. 

— Tačiau tai... Atleiskite, bet juokinga! Kaipgi aš galiu įrodyti, kad 
tokio akmens nėra? Gal tikitės, kad iškilnosiu... visus pasaulio akmenis 
ir patikrinsiu jų galią? Suprantate, tvirtinti, kad koks daiktas tikrai yra, 
galima tik tada, jei vienintelė priežastis juo tikėti yra tai, jog niekas neį- 
rodė, kad jo nėra! 

— Taip, galima, - pritarė Ksenofilijus. - Džiaugiuosi, kad imi truputį 
laisviau mąstyti. 

— Taigi Šeivamedžio burtų lazdelė, - skubiai įsikišo Haris, kol Hermio- 
na nespėjo sugalvoti, kaip atsikirsti, - jūsų manymu, irgi egzistuoja? 

- O, jos buvimo įrodymų begalė, - pasakė Ksenofilijus. - Šeivame- 
džio lazdelė — relikvija, kurią lengviausia susekti, nes ji eina iš rankų į 
rankas. | 

— Ką tai reiškia? - paklausė Haris. 

— Ogi tai, kad jei nori tapti tikru lazdelės šeimininku, ją turi iš ankstes- 
nio savininko atimti, - ėmė aiškinti Ksenofilijus. - Tikriausiai girdėjote, 

kaip lazdelė atiteko Egbertui Nepaprastajam, kai jis nukovė Emeriką 
Baisųjį? Kaip Godelotas mirė savo namo rūsyje, kai sūnus Herefordas 
atėmė išjo lazdelę? Kaip siaubūnas Loksijas užmušė Barnabą Deverilą ir 
pasisavino jo lazdelę? Per visus magijos istorijos puslapius eina kruvinas 
Šeivamedžio lazdelės pėdsakas. 

Haris dirstelėjo į Hermioną. Ji susiraukusi žiūrėjo į Ksenofilijų, bet 
jam neprieštaravo. 

- O kur dabar, jūsų manymu, yra Šeivamedžio lazdelė? - paklausė 
Ronis. 

— Deja, niekas nežino, - atsidūsėjo Ksenofilijus, žvelgdamas pro lan- 
gą.- Kas gali žinoti, kur guli Šeivamedžio lazdelė? Pėdsakai nutrūksta 
su Arku ir Livijumi. Kas pasakys, katras jų iš tikrųjų nugalėjo Loksiją ir 
pasiėmė burtų lazdelę? Ir kas gali pasakyti, ar jų pačių kas nors nenu- 
kovė? Deja, istorija tai nutyli. 

Tyla. Pagaliau Hermiona nesmagiai paklausė: 

— Pone Geranori, ar Peverelių šeima kaip nors susijusi su Mirties 
relikvijomis? 

Ksenofilijus atrodė apstulbęs, o Hario atmintyje kažkas sukirbėjo, bet 
jis nesuvokė kas. Pevereliai... kažkur girdėta pavardė... 

— Pasirodo, panelyte, mane vedžiojai už nosies! - prapliupo Ksenofili- 
jus, atsilošdamas krėsle ir išpūtęs akis į Hermioną. - Maniau, esi Relikvijų 
ieškojimo naujokė! Daugelis mūsų, Ieškotojų, įsitikinę, kad Pevereliai 
labiausiai susiję su Relikvijomis! 

— Kas tie Pevereliai? —- paklausė Ronis. 

- Šitą pavardę matėme ant paminklo su tuo ženklu Godriko Daubo- 
je, - atsakė Hermiona, nenuleisdama akių nuo Ksenofilijaus. - Ignotas 
Peverelis. 

— O taip! - patvirtino Ksenofilijus, pedantiškai iškeldamas pirš- 
tą. - Mirties relikvijų ženklas ant Ignoto Peverelio kapo yra lemiamas 
įrodymas. 

— Kąjis įrodo? — paklausė Ronis. 

— Ogi tai, kad trys sakmės broliai iš tiesų buvo trys broliai Pevereliai: 
Antiochas, Kadmas ir Ignotas! Jie ir buvo pirmieji Relikvijų savininkai! 

Dar žvilgtelėjęs pro langą, Ksenofilijus paėmė padėklą ir pasuko prie 
laiptų. 

- Vakarienės pasiliksite? - paklausė lipdamas žemyn. - Visi vis mūsų 
prašo gėlavandenių plimpių sriubos recepto. 

— Galbūt norėdami parodyti ligoninės apsinuodijimų skyriui, - su- 
niurnėjo Ronis. 

Haris palaukė, kol išgirdo apačioje virtuvėje brazdant Ksenofilijų, ir 
tik tada paklausė Hermioną: 

— Ką apie tai manai? 

— Oi Hari, visiškos nesąmonės. Negali būti, kad to ženklo tokia prasmė. 
Tikriausiai jis viską prasimanė. Veltui sugaišome tiek laiko. 

— Vadinasi, jis ir yra tas žmogus, kuris mums atgabeno susmaugtaragių 
knarkišių, - pasakė Ronis. 

— Taigi ir tu netiki, ką? - paklausė jį Haris. 

— Ne, tai tokia pati pasaka, kokios sekamos vaikams pamokyti, ar ne? 
„Neieškok bėdos, nesivelk į peštynes, nelįsk prie daiktų, kurių geriau 
nejudinti! Žiūrėk sau po nosimi, nesikišk į svetimus reikalus, ir viskas 
bus gerai.“ Kai pagalvoji, - pridūrė Ronis, - gal todėl ir manoma, kad 
šeivamedžio lazdelės nelaimę neša. 

— Ką čia šneki? 

— Vienas iš paplitusių prietarų, tiesa? „Gegužės mėnesį gimusios ra- 
ganos išteka už Žiobarų.“ „Kas temstant užkerima, vidurnaktį atsikeri.“ 
„Šeivamedžio lazdelė nieko gero neatneš.“ Tikriausiai esat girdėję. Mano 
mama žino daugybę tokių posakių. 

— Harį ir mane užaugino Žiobarai, — priminė jam Hermiona, - ir mes 
buvome mokomi kitokių prietarų. - Ji giliai atsiduso, kai iš virtuvės į vir- 
šų ėmė plaukti aštrus kvapas. Jos apmaudas dėl Ksenofilijaus aiškinimų 
geras buvo tuo, kad privertė ją pamiršti, kaip ji pyksta ant Ronio. - Ma- 
nau, tu teisus, — tarė ji jam. — Tai tik pamokoma pasaka, juk akivaizdu, 
ką pasirinktum, kuri dovana geriausia... 

Visi trys sušneko vienu metu, Hermiona ištarė „apsiaustas“, Ro- 
nis - „lazdelė“, Haris - „akmuo“. 

Jie susižvalgė ir nustebę, ir prajuokinti. 

— Reikėtų sakyti „apsiaustas“, - pasakė Ronis Hermionai, - bet jei turi 
lazdelę, apsiaustas nebūtinas. Lazdelė neįveikiama, ar girdi, Hermiona? 

— Bet mes jau turime neregimąjį apsiaustą, - tarė Haris. 

— Ir jis mums daug padėjo, jei kartais nepastebėjai! - įgėlė Hermio- 
na. - O lazdelė gali prišaukti bėdą... 

— Tik jeigu girsies, jog ją turi, - ginčijosi Ronis. - Jei būsi tokia kvaila, 
kad šoksi mosuodama ja virš galvos ir dainuosi: „Aš turiu nenugalimą 
lazdelę, pamėginkit įveikti, jeigu esat tokie narsūs.“ Bet jeigu laikysi 
liežuvį už dantų... 

— Taip, bet ar įstengtum laikyti liežuvį už dantų? - suabejojo Hermio- 
na. - Žinote, vienintelis tikras dalykas iš to, ką jis kalbėjo, yra tai, kad 
šimtmečiais iš lūpų į lūpas eina pasakojimai apie nepaprastos galios 
lazdeles. 

— Taip jau ir eina? —- paklausė Haris. 

Hermiona neteko kantrybės; jos išraiška buvo tokia pažįstama, kad 
Haris su Roniu išsišiepė. 

— Mirties lazdelė, Lemties lazdelė, iš amžiaus į amžių jos išnyra pa- 
vadintos vis kitaip, paprastai koks nors juodasis burtininkas pasigiria, 
kad ją turi. Profesorius Binsas yra vieną kitą minėjęs, bet... oi, visa tai 
pliurpalai. Kai kurie burtininkai tiesiog mėgsta girtis, kad jų lazdelė 
didesnė ar geresnė už kitų. 

— Bet iš kur jūs Žinote, - paklausė Haris, - ar tos lazdelės - Mirties ir 
Lemties - nėra ta pati lazdelė, įvairiais amžiais pasirodžiusi vis kitokiu 
vardų? 

— Ką, ir jos visos iš tikrųjų buvo toji Mirties padaryta šeivamedžio 
lazdelė? - nusišaipė Ronis. 

Haris nusijuokė: vis dėlto ši keista mintis, atėjusi jam į galvą, tikrai 
juokinga. Jo lazdelė, priminė jis sau, buvo bugienio, ne šeivamedžio 


330 


XXI +  SAKMĖ APIE TRIS BROLIUS 


ir padaryta Olivanderio, nesvarbu, ką ji nuveikė tą vakarą, kai Vol- 
demortas vaikėsi jį padangėse. Ir jeigu buvo tokia nenugalima, ko 
tada perlūžo? 

— O kodėl imtum akmenį? - paklausė jį Ronis. 

— Na, jeigu būtų galima sugrąžinti į gyvenimą mirusiuosius, galėtų 
sugrįžti Sirijus... Baisioji Akis... Dumbldoras... mano tėvai... 

Nei Ronis, nei Hermiona nė nešyptelėjo. 

— Bet, pasak bardo Bidlio, jie nenorėtų sugrįžti, ar ne? - pridūrė Haris, 
galvodamas apie ką tik išgirstą pasaką. - Man atrodo, neteko girdėti 
daugiau pasakų apie akmenį, kuris prikeltų iš mirusiųjų? — paklausė jis 
Hermioną. 

— Ne, - liūdnai atsakė ji. - Manau, be pono Geranorio, niekas kitas 
Išminties akmens: žinot, vietoj akmens, suteikiančio žmogui nemirtin- 
gumą, sumanė akmenį, kuris prikelia iš mirusiųjų. 

Smarvė iš virtuvės vis stiprėjo, ji buvo tokia, tarsi degtų apatinės 
kelnės. Haris abejojo, ar bus įmanoma suvalgyti patiekalo tiek, kad 
Ksenofilijus neįsiŽeistų. 

— O kaip dėl apsiausto? - lėtai paklausė Ronis. - Nejau nematote, kad 
jis nieko neišsigalvojo? Aš jau tiek pripratęs prie Hario apsiausto, prie 
to, koks jis naudingas, kad net nesusimąstau. Nesu girdėjęs apie kitą 
tokį apsiaustą kaip Hario. Jis absoliučiai patikimas. Nė karto nebuvom 
po juo pastebėti... 

— Žinoma, kad nebuvom, Roni! 

— Bet viskas, ką jis sakė apie kitus tokius apsiaustus, - o jie juk kainuoja 
ne dešimt knutų, - yra gryna tiesa! Iki tol man nebuvo atėję į galvą, bet 
esu prisiklausęs apie tai, kaip ilgainiui išsivadėja apsiaustų kerai arba 
atsiranda permatomi lopai, kur apsaugą praplėšė pasiųsti užkeikimai. 
Hario apsiaustas priklausė jo tėčiui, taigi jis toli gražu ne naujas, tačiau 
vis tiek... tobulas! 

— Taip, Roni, tas tiesa, tačiau akmuo... 

Jiems ginčijantis, Haris vaikštinėjo po kambarį klausydamasis tik 
puse ausies. Priėjęs prie įvijų laiptų pakėlė galvą ir nustėro. Nuo lubų 
kambaryje virš galvos į jį žvelgė jo paties veidas. 

Tačiau atsitokėjęs jis suprato, jog ten ne veidrodis, o jo portretas. Su- 
sidomėjęs jis ėmė lipti laiptais. 

— Hari, ką tu darai? Manau, kad nedera žiūrinėti, kai jo nėra! 

Bet Haris jau užlipo į trečią aukštą. 

Luna buvo išpuošusi miegamojo lubas penkiais nuostabiai nutapy- 
tais portretais: Hario, Ronio, Hermionos, Džinės ir Nevilio. Jie nejudėjo, 
priešingai negu paveikslai Hogvartse, bet vis tiek juos gaubė kažkokia 
magija: Hariui pasirodė, kad jie alsuoja. Paveikslus juosė tarsi kokia 
auksinė grandinė, bet įsižiūrėjęs jis pamatė, jog ta grandinė susideda 
iš vieno žodžio, tūkstančius kartų išrašyto auksiniu rašalu, - draugai... 
draugai... draugai... 

Harį užplūdo šiltas jausmas Lunai. Jis apsidairė. Šalia lovos kabėjo 
didelė fotografija, joje buvo Luna su jauna moterimi, labai panašia įją. Jos 
stovėjo apsikabinusios. Luna šioje nuotraukoje atrodė daug tvarkingesnė, 
nei Haris prisiminė ją kada nors buvus. Nuotrauka buvo apdulkėjusi. 
Hariui tai pasirodė keista. Jis apsižvalgė jau įdėmiau. 

Kažkas ne taip. Melsvas kilimas irgi apdulkėjęs. Atvira drabužių 
spinta tuščia. Lova stovi šalta ir kažkokia svetima, tarsi daug savaičių 
negulėta. Per artimiausią langą raudono kaip kraujas saulėlydžio fone 
driekėsi voratinklis. 

— Kas yra? - paklausė Hermiona, kai Haris nulipo žemyn, bet jam 
nespėjus atsakyti laiptų viršuje pasirodė Ksenofilijus, atėjęs iš virtuvės 
su pilnu padėklu dubenėlių. 

— Pone Geranori, kur Luna? - prabilo Haris. 

— Atsiprašau? 

— Kur Luna? 

Ksenofilijus stabtelėjo. 

- Aš... aš jau jums sakiau. Ji prie Žemutinio tilto, gaudo plimpius. 

— Tai kodėl atnešėte tik keturis dubenėlius? 

Ksenofilijus bandė kažką sakyti, bet nepavyko. Jokio garso, tik puk- 
šėjo spausdinimo mašina ir drebančiose Ksenofilijaus rankose truputį 
tarškėjo padėklas. 

— Manau, kad jau kelios savaitės, kai Lunos čia nėra, - pasakė Ha- 
ris. - Jos drabužiai dingę, lova nemiegota. Kur ji? Ir ko vis žvalgotės pro 
langą? 

Ksenofilijus išmetė padėklą, dubenėliai sudužo. Haris, Ronis ir Her- 
miona išsitraukė lazdeles; Ksenofilijus sustingo nespėjęs įkišti rankos 
į kišenę. Tą akimirką spausdinimo mašina garsiai žvangtelėjo ir iš po 
ją dengiančios staltiesės pasipylė naujausio „Priekabininko“ numerio 
egzemplioriai. Mašina pagaliau nutilo. 

Nutaikiusi lazdelę į Geranorį, Hermiona pasilenkė ir pakėlė kelis 
žurnalus. 

— Hari, pažiūrėk. 

Haris skubiai, kiek tai buvo įmanoma tokiam sąvartyne, žengė priejos. 
Pirmame žurnalo puslapyje puikavosi jo portretas, ant jo buvo išrašyti 
žodžiai „Nepageidaujamasis Nr. 1“ ir nurodytas atlygis už jo galvą. 

— Vadinasi, „Priekabininkas“ pakeitė kursą? - šaltai paklausė Haris, 
karštligiškai galvodamas. - Ar tik ne to buvote išėjęs į kiemą, pone Ge- 
ranori? Pasiųsti į Ministeriją pelėdos? 

Ksenofilijus lyžtelėjo sukepusias lūpas. 

— Jie paėmė mano Luną, - sukuždėjo jis. - Už tai, ką rašiau. Jie paė- 
mė mano Luną, ir aš nežinau, kur ji, ką jie jai padarė. Bet galbūt ją man 
grąžins, jeigu... jeigu... 

— Įduosite Harį? —- užbaigė už jį Hermiona. | 

— Nieko nebus, - nukirto Ronis. —- Pasitrauk, mes išeinam. 

Ksenofilijus staiga paseno šimtu metų ir atrodė siaubingai, jo lūpas 
iškreipė šiurpi šypsena. 

— Jie pasirodys bet kurią akimirką. Turiu išgelbėti Luną. Negaliu jos 
prarasti. Niekur jūs neisit. 

Jis išskėtė rankas užstodamas laiptus, ir Hariui ūmiai pasivaideno 
motina, taip pat išskečianti rankas priešais jo lovelę. 

— Nesiprašykit, - tarė jis. - Praleiskit, pone Geranori. 

— Hari! - riktelėjo Hermiona. 

Pro langus pralėkė figūros ant šluotų. Pasinaudodamas akimirka, 
kai jie nusisuko, Ksenofilijus išsitraukė burtų lazdelę. Haris, dar spėjęs 
suvokti jų visų klaidą, puolė iš šono, pastūmė Ronį ir Hermioną, kad 
išvengtų Ksenofilijaus paleistų Sustingdymo kerų. Kerai pataikė į atkiš- 
taragio ragą. 

Nugriaudėjo baisingas sprogimas, suniokodamas visą kambarį: 
tirštame dulkių debesyje į visas puses pasipylė medžio atplaišos, 
popieriai, plytgaliai. Haris nuskriejo oru ir tėškėsi ant grindų. Užsi- 
dengęs rankomis galvą, jis nieko nematė per pasipylusias ant jo nuo- 
laužas. Girdėjo, kaip klykia Hermiona, rėkia Ronis ir bjauriai trinksi 
metalas - vadinasi, Ksenofilijų sprogimo banga nubildino laiptais 
žemyn galva. 

Beveik užklotas šlamšto, Haris bandė pasikelti, bet negalėjo nei įkvėpti, 
nei ko nors įžiūrėti per dulkes. Pusė lubų įgriuvo, skylėje kabėjo Lunos 
lova. Šalia jo gulėjo pusė Rovenos Varnanagės biusto, ore skraidė perga- 
mento draiskanos, o spausdinimo mašina gulėjo ant šono, užgriozdusi 
laiptus į virtuvę. Netoliese šmėstelėjo baltas pavidalas, ir Hermiona, 
padengta baltomis dulkėmis ir panaši į dar vieną statulą, pridėjo pirštą 
prie lūpų. 

Durys apačioje su trenksmu atsidarė. 

— Ar nesakiau, kad nėra reikalo skubėti, Traversai? — tarė šiurkštus 
balsas. - Ar nesakiau, kad šitas beprotis, kaip paprastai, kvailioja? 

Smūgis, ir Ksenofilijus sušuko iš skausmo. 

— Ne... ne... Poteris... viršuje! 

— Sakiau aną savaitę, Geranori, kad neketiname vykti dar kartą, jei 
neturėsi svarbios žinios! Prisimeni aną savaitę? Kai norėjai iškeisti savo 
dukterį į tą idiotišką šalmą? O užpraėjusią savaitę... - dar vienas smūgis, 

dar vienas riksmas, - kai manei, kad mes ją atiduosime, jeigu įrodysi 
susmauktaragių... - trinkt! — ...knarkišių... - trinkt! - ...buvimą? 

— Ne, ne, maldauju! - kūkčiojo Ksenofilijus. - Ten tikrai Poteris! 
Tikrai! 

— O dabar paaiškėja, kad mus išsikvietei tik tam, kad susprogdin- 
tum! —subliuvo Mirties Valgytojas. Vėl sububsėjo smūgiai, pertraukiami 
skausmingų Ksenofilijaus aimanų. 

— Atrodo, Selvinai, kad tuoj įlūš lubos, - prabilo dar vienas šaltas 
balsas, aidu atsimušantis sugriautoje laiptinėje. - Laiptai visai užversti. 
Kažin ar saugu mėgint juos išvalyti? Gali viskas suburbėti. 

— Ak tu suknistas melagi! - suriko burtininkas, vardu Selvinas. - Tu 
kaip gyvas nesi matęs Poterio, tiesa? Manei, atsiviliosi mus čia ir nuga- 
labysi, ką? Ir šitaip manai susigrąžinti mergiotę? 

— Prisiekiu... prisiekiu... Poteris viršuje! 

— Homenum revelio, - tarė balsas laiptų apačioje. 

Haris išgirdo, kaip Hermiona aiktelėjo, ir pajuto, tarsi kažkas žemai 
prasklendė viršum jo uždengdamas šešėliu. 

— Selvinai, viršuje tikrai kažkas yra, - susijaudinęs pasakė antrasis 
Žmogus. 

- Poteris, sakau jums, Poteris! — dejavo Ksenofilijus. - Prašau... prašau... 
atiduokit man Luną, grąžinkite Luną... 

— Galėsi atgauti savo mergytę, Geranori, - pasakė Selvinas, - jeigu 
užsikeberiosi tais laiptais ir atvesi mums Harį Poterį. Bet jeigu tai sąmoks- 
las, jeigu spąstai, jeigu viršuje mūsų laukia pasala, dar pažiūrėsime, ar 
iš tavo dukters paliksime kokį kąsnelį palaidoti. 

Ksenofilijus graudžiai sušuko iš baimės ir nevilties. Pasigirdo braz- 
dėjimas ir trepsėjimas - Ksenotfilijus mėgino prasibrauti laiptais per 
griuvėsius. 

- Krutam, - paragino Haris, - reikia ištrūkti iš čia. 

Pridengiamas triukšmo, kurį Ksenofilijus kėlė ant laiptų, Haris ėmė 
kastis iš po laužo. Storiausiai užverstas buvo Ronis; Haris ir Hermiona 

kuo tyliau nusigavo ton vieton, kur jis gulėjo bandydamas nustumti 
nuo kojų sunkią komodą. Ksenofilijus daužėsi ir trepsėjo vis arčiau, bet 
pagaliau Hermionai pavyko Ronį išlaisvinti Sklandymo kerais. 

— Tvarka, -atsiduso Hermiona, o spausdinimo mašina laiptų pradžioje 
ėmė siūbuoti: Ksenofilijus buvo jau visai netoli. Hermiona tebebuvo balta 
nuo dulkių. - Ar pasitiki manimi, Hari? 

Haris linktelėjo. 

— Tada gerai, - sušnibždėjo Hermiona. - Duok man neregimąjį ap- 
siaustą. Roni, apsisiausk juo. 

— Aš? O Haris? 

— Roni, prašau! Hari, tvirtai laikykis manęs, Roni, įsikibk mano peties. 

Haris atkišo kairę ranką. Ronis dingo po neregimuoju apsiaustu. 
Spausdinimo mašina sudrebėjo: Ksenofilijus bandė ją nustumti Sklan- 
dymo kerais. Haris nesuvokė, ko Hermiona delsia. 

— Gerai laikykis, - kuždėjo ji. - Gerai laikykis... tuoj tuoj... 

Virš bufeto išniro perbalęs Ksenofilijaus veidas. 

— Obliviate! - suriko Hermiona, nukreipdama lazdelę pirmiausia į jo 
veidą, paskui į grindis jiems po kojų. - Deprimo! 

Ir svetainės duryse atsivėrė skylė. Jie išdribo pro ją kaip akmenys, 
Haris - iš paskutiniųjų suspaudęs jos ranką; apačioje nuaidėjo riksmai, 
jis dar pamatė, kaip du vyrai mėgino gelbėtis nuo plytų ir baldų lūženų, 
juos užgriuvusių kartu su suskaldytomis lubomis. Hermiona apsisuko 
ore ir dar kartą nutempė Harį į tamsą. Jam ausyse tebeskardėjo griūvan- 
čio namo trenksmas. 


DVIDEŠIMT ANTRAS SKYRIUS 


Mirties relikvijos 


Haris uždusęs nudribo ant žolės ir iš karto atsikėlė. Jie, atrodo, nusileido 
kažkokio lauko kampe. Hermiona jau lėkė ratu mojuodama lazdele. 

— Protego totalum... Salvio hexia... 

— Prakeiktas senas išdavikas! —- sušvokštė Ronis, išlindęs iš po neregi- 
mojo apsiausto ir sviesdamas jį Hariui. - Hermiona, tu genijus, negaliu 
patikėti, kad mes pasprukome! 

— Cave inimicum... Ar nesakiau, kad ten buvo atkištaragio ragas? Ar jo 
neįspėjau? O dabar jo namai susprogdinti! 

— Taipjam ir reikia, - pasakė Ronis, apžiūrinėdamas perplėštus džinsus 
ir subraižytas kojas. - Kaip manot, ką jie jam padarys? 

— O, tikiuosi, kad jo nenužudys! - sudejavo Hermiona. — Štai kodėl 
norėjau, kad Mirties Valgytojai spėtų nors akies krašteliu pamatyti Harį 
ir žinotų, jog jis nemelavo. 

— O kam reikėjo mane slėpti? —- paklausė Ronis. 

— Roni, juk tu turi gulėti lovoje, sirgti spuogeline. Jie pagrobė Luną, 
nes jos tėvas rėmė Harį! Kas atsitiktų tavo šeimai, jeigu jie sužinotų, kad 
"esi su Hariu? 

— O kaip dėl tavo pačios mamos ir tėčio? 

—Jie Australijoje, - atsakė Hermiona. - Jiems nieko neatsitiks. Jie nieko 
nežino. 

— Tu genijus, - pagarbiai pakartojo Ronis. 

— Tikrai genijus, Hermiona, - karštai pritarė Haris. - Neįsivaizduoju, 
ką darytume be tavęs. 

Ji nusišypsojo, tačiau beregint surimtėjo. 

— O kaip bus su Luna? 

— Na, jeigu jie sako tiesą ir ji tebėra gyva... - prašneko Ronis. 

— Nekalbėk taip, nereikia! - sušuko Hermiona. - Ji turi būti gyva, turi! 

— Tadaji, manau, Azkabane, - pasakė Ronis. - Tik neaišku, ar atlaikys 
kalėjimą... daugelis neištveria... 

— Atlaikys, - nukirto Haris. Apie kitokią galimybę jis negalėjo net 
pagalvoti. - Luna tvirta, daug tvirtesnė, negu gali atrodyti. Ji tikriausiai 
kalinius moko apie Graužalius ir narglius. 

— Tikiuosi, jog taip ir yra, - tarė Hermiona, brūkštelėdama delnu per 
akis. - Man būtų baisiai gaila Ksenofilijaus, jeigu... 

— Cha, jeigu jis nebūtų bandęs mūsų parduoti Mirties Valgytojams, — 
suburbėjo Ronis. 

Jie pasistatė palapinę ir sulindo į ją, Ronis užplikė arbatos. Tik per 
plauką išsigelbėjus, šalta ir priplėkusi palapinė atrodė kaip namai, jau- 
kūs ir savi. 

— Oi, ir ko mes ten beldėmės? - po kiek laiko sudejavo Hermiona. — 
Hari, tu buvai teisus, pasikartojo Godriko Daubos istorija ir sugaišome 
šitiek laiko! Mirties relikvijos... kokie niekai... Nors iš tikrųjų, - staiga šovė 
jai į galvą mintis, —jis galėjo visa tai sukurti, tiesa? Ko gera, pats visiškai 
netiki tomis Mirties relikvijomis, tik norėjo užkalbėti mums dantį, kol 
atvyks Mirties Valgytojai! 

— Nemanau, - tarė Ronis. — Žinok, kai tokia įtampa, daug sunkiau 
kurti visokias pasakas. Patyriau pats, pakliuvęs Grobėjams į nagus. 
Buvo daug lengviau apsimesti Stenu, nes apie jį šiek tiek Žinojau, negu 
išgalvoti visai naują žmogų. Senis Geranoris taip bijojo, kad mes galime 
išeiti. Man atrodo, jis pasakojo tiesą ar bent jau tai, ką pats laiko tiesa, 
kad tik mes šnekėtume su juo ir niekur neitume. 

— Na, man regis, nesvarbu, - pasakė Hermiona. — Net jei jis nieko 
nesukūrė, kaip gyva nesu girdėjusi tokių kvailysčių. 

— Pala pala, - nepasidavė Ronis. - Juk ir Paslapčių kambarys buvo 
laikomas mitu, gal ne? 

— Tačiau Mirties relikvijų negali būti, Roni! 

— Tu vis kartoji tai, bet nors viena gal iš tikrųjų yra. Hario neregimasis 
apsiaustas... 

— „Sakmė apie tris brolius“ yra pasaka, - atkirto Hermiona. - Pasaka 
apie tai, kaip žmonės bijo mirties. Jei išsigelbėjimui pakaktų neregimojo 
apsiausto, mums nieko daugiau nereikėtų! 

— Nežinau. Praverstų ir nenugalimoji lazdelė, - tarė Haris, sukiodamas 
nekenčiamą laukinės kryklės lazdelę. 

— Nėra tokio daikto, Hari! 

— Pati sakei, kad būta daugybės lazdelių... Mirties ir dar kažkokia... 

- Gerai, jeigu jau nori save apgaudinėti, jog Šeivamedžio lazdelė tikra, 
kaip dėl Prisikėlimo akmens? - Jos pirštas nubrėžė ore didelį klaustuką, 
o balsas buvo tiesiog pritvinkęs sarkazmo. - Jokia magija negali prikelti 
mirusiojo, ir baigtas kriukis! 

- Kai mano lazdelė susilietė su Pati Žinai Kieno lazdele, pasirodė 
mama ir tėtis... ir Sedrikas... 

— Tačiau jie juk neprisikėlė, ar ne? - ginčijosi Hermiona. - Iššaukti tas 
blankias imitacijas nėra tas pats, kas iš tiesų atgaivinti žmogų. 

— Tačiau toji pasakos mergaitė ir negrįžo į gyvenimą, tiesa? Pasaka 
sako, kad mirusio žmogaus vieta tarp mirusiųjų. Tačiau antrasis brolis 
vis tiek ją išsišaukė, kalbėjo su ja, netgi kurį laiką su ja gyveno... 

Hermionos akyse pasirodė nerimas ir dar kažkas. Jai dirstelėjus į 
Ronį, Haris suprato, jog tai buvo baimė: jis išgąsdino ją kalbomis apie 
gyvenimą su negyvėliais. 

— Na, oapie'tą Peverelį, palaidotą Godriko Dauboje, - skubiai paklausė 
Haris, griebdamasis sveikam protui neprieštaraujančios temos, - nieko 
nežinai, ką? 

— Ne, - atsakė ji, apsidžiaugusi, kad jis pakeitė temą. - Pamačiusi tą 
ženklą paminkliniame akmenyje, aš ieškojau medžiagos apie jį. Jeigu 
būtų buvęs įžymus ar ką nors svarbaus nuveikęs, tikrai būčiau radusi 
jį aprašytą kurioje nors mūsų knygų. Tik vienoje aptikau paminėtą 

Peverelio pavardę — „Burtininkų aristokratijos genealogijoje“. Pasisko- 
linau ją iš Padaro, - pridūrė ji, pamačiusi, kad Ronis nustebęs kilstelėjo 
antakius. - Joje yra sąrašas visų gryno kraujo burtininkų šeimų, kurios 
išnyko negimus vyriškos lyties palikuoniui. Atrodo, kad Peverelių šeima 
užsibaigė labai seniai, viena pirmųjų. 

— Išnyko negimus vyriškos lyties palikuoniui? - pakartojo Ronis. 

— Tai reiškia, kad išnyko pavardė, - paaiškino Hermiona. - Peverelių 
atveju — prieš kelis šimtus metų. Palikuonių dar gali būti, bet jau kito- 
kiomis pavardėmis. i 

Staiga Hariui visu gražumu iškilo prisiminimas, kurį andai išjudino 
Peverelio pavardė: suskretęs senis, Ministerijos darbuotojui po nosimi 
kaišiojantis bjaurų žiedą, ir jis garsiai sušuko: 

— Marvolas Gontas! 

— Ką? — vienu balsu paklausė Ronis ir Hermiona. 

- Marvolas Gontas! Patys Žinote Kieno senelis! Minčių koštuve! Kai bu- 
vau jame su Dumbldoru! Marvolas Gontas sakė, kad kilęs iš Peverelių! 

Ronis su Hermiona apstulbo. 

— Žiedas, žiedas, kuris tapo Horokrusu! Marvolas Gontas sakė, kad 
jame išgraviruotas Peverelių herbas! Pats mačiau, kaip jis Ministerijos 
tarnautojui vos neįgrūdo to žiedo į nosį! 

— Peverelių šeimos herbas? - sukluso Hermiona. - Ar įžiūrėjai, koks jis? 

— Nelabai, - atsakė Haris, bandydamas prisiminti. - Bet, atrodo, ne- 
buvo kuo nors ypatingas, gal kažkokie brūkšneliai. Iš arti jį pamačiau 
tik tada, kai perskėliau žiedą. 

Hermiona staiga išplėtė akis, ir Haris suvokė, jog ji suprato. Ronis 
nieko nesusigaudydamas žvalgėsi čia į vieną, čia į kitą. 

— Velnias... Nejau manai, jog tai vėl buvo tas ženklas? Mirties relikvijų 
ženklas? 

— Kodėl ne? - susijaudinęs tarė Haris. - Marvolas Gontas buvo tamsus 
senas sukriošėlis, gyveno kaip kiaulė, be kilmės, jam niekas daugiau 
nerūpėjo. Jeigu žiedas buvo perduodamas iš kartos į kartą, jis galėjo ir 

nežinoti, kas tai iš tikrųjų per daiktas. Jo namuose nebuvo jokių knygų, ir, 
patikėkite, jis nebuvo iš tų, kurie vaikams skaito pasakas. Jam tikriausiai 
patiko manyti, kad brūkšneliai žiede yra šeimos herbas, nes, jo nuomone, 
gryna kilmė praktiškai prilygsta karališkam kraujui. 

— Taip... visa tai be galo įdomu, - atsargiai tarė Hermiona, - bet, Hari, 
jeigu tu manai tai, ką aš manau tave manant... 

— Ir kodėl gi ne? Kodėl gi ne? - jau be jokios atodairos sušuko Ha- 
ris. - Žiedas juk buvo su akmeniu, tiesa? - Jis pažvelgė į Ronį tikėdamasis 
paramos. - Ojeigu tai ir buvo Prisikėlimo akmuo? 

Ronis išsižiojo. 

— Velnias... Bet ar jis galėjo veikti, jeigu Dumbldoras jį perdūrė 
kardu?.. 

— Veikti? Veikti? Roni, jis niekad ir neveikė! Nėra tokio daikto kaip Prisi- 
kėlimo akmuo! - Hermiona pašoko pikta ir įsiaudrinusi. - Hari, tu viską 
bandai įsprausti į pasaką apie Mirties relikvijas... 

— Įsprausti? - pakartojo jis. - Hermiona, juk ir taip viskas atitinka! Aš 
žinau, kad tas žiedas turėjo Mirties relikvijų ženklą! Ir Gontas sakė, kad 
yra kilęs iš Peverelių! 

— Ką tik sakei, kad neįžiūrėjai, kas buvo išraižyta! 

— Kaip tau atrodo, kur tas žiedas dabar? - paklausė Ronis Harį. - Ką 
Dumbldoras padarė jį perdūręs? 

Tačiau Hario vaizduotė lėkė tolyn, pralenkdama visas Ronio ir Her- 
mionos mintis... 

„Trys daiktai, trys Relikvijos, kurios, sujungtos į viena, jų turėtoją pa- 
darys Mirties valdovu... nugalėtoju... sutriuškintoju... Paskutinis priešas, 
kurį reikės nugalėti, bus Mirtis...“ 

Irjis išvydo save, turintį šias Relikvijas, stojantį į dvikovą su Voldemor- 
tu, kurio Horokrusai nė iš tolo joms neprilygsta... Abu negali gyventi... 
Ar tai ir yra atsakymas? Horokrusai prieš Relikvijas? Gal vis dėlto yra 
būdas, kaip užsitikrinti pergalę? Jeigu jis taptų Mirties relikvijų savinin- 
ku, ar būtų saugus? 

— Hari? 

Beveik negirdėdamas Hermionos, jis išsitraukė neregimąjį apsiaustą 
ir pakėlė; jis slydo nuo pirštų lyg vanduo ir buvo lengvutis kaip oras. Per 
beveik septynerius metus magijos pasaulyje Haris nebuvo regėjęs nieko 
panašaus. Apsiaustas buvo lygiai toks, kaip sakė Ksenofilijus: „Apsiaus- 
tas, kuris iš tikrųjų daro žmogų nematomą ir tą ypatybę išlaiko amžinai, 
yra nuolatinė slėptuvė, nebijanti jokių burtų...“ 

Ir tada jis aiktelėjo prisiminęs... 

— Tą vakarą, kai žuvo mano tėvai, apsiaustą turėjo Dumbldoras! 

Užraudęs, bet to nė kiek nepaisydamas, drebančiu balsu Haris pra- 
pliupo: 

— Mama Sirijui rašė, kad Dumbldoras pasiskolino apsiaustą! Ir štai 
kodėl! Jis norėjo patikrinti jį, nes manė, jog tai ir yra trečioji Relikvija! 
Ignotas Peverelis palaidotas Godriko Dauboje... - Haris it aklas blaškėsi 
po palapinę jausdamas, kaip jam atsiveria platūs tiesos horizontai. - Jis 
yra mano protėvis! Aš esu kilęs iš to trečio brolio! Viskas atitinka! 

Tikrumas, tikėjimas Relikvijomis jį tarsi apginklavo, sakytum vien 
mintis apie tai, kadjis gali jas turėti, suteikė saugumo jausmą. Nudžiugęs 
jis atsisuko į draugus. 

— Hari... - dar kažką norėjo sakyti Hermiona, bet jis drebančiais pirštais 
atrišo kapšelį ant kaklo. 

— Paskaityk, - liepė jai, brukdamas į ranką motinos laišką. - Dumbl- 
doras turėjo tą apsiaustą, Hermiona! Kam jam jo prireikė? Apsiginti 
apsiausto nereikėjo, jis mokėjo tokius galingus Praskiedimo kerus, kad 
be jokio apsiausto galėjo tapti visiškai nematomas! 

Kažkas nukrito ant grindų ir žibėdamas nusirito po krėslu: traukdamas 
laišką Haris išmetė Aukso Šmaukštą. Jis pasilenkė jo paimti, ir netikėtai 
prasiveržęs stebuklingų atradimų šaltinis išplukdė jam dar vieną dovaną; 
nustebęs ir sukrėstas jis sušuko: 

- JIS TEN! Dumbldoras man paliko žiedą... Šmaukšto viduje! 

— Taip manai? 

Jis nesuprato, kodėl Ronis toks apstulbęs. Juk Hariui taip akivaizdu, 
aišku kaip ant delno: viskas sutampa, viskas atitinka... Jo apsiaustas — 
trečioji Relikvija. Sužinojęs, kaip atverti Šmaukštą, gaus antrąją, liks tik 
suieškoti pirmąją Relikviją — Šeivamedžio lazdelę, o jau tada... 

Ir tuomet tarytum uždanga nusileido priešais apšviestą sceną: visas 
jaudulys, visos viltys ir laimė dingo vienu akimoju, jis liko vienas stovėti 
tamsoje, stebuklingi apžavai išnyko. 

— Jis jos ir ieško. 

Jo persimainęs balsas Ronį su Hermiona dar labiau išgąsdino. 

- Patys Žinote Kas ieško Šeivamedžio lazdelės. 

Jis nusigręžė nuo jų sunerimusių veidų. Žinojo, jog tai tiesa. Viskas 
logiška. Voldemortas ieško ne naujos, o iš tiesų senos, netgi be galo senos 
lazdelės. Haris pasuko prie palapinės angos pamiršęs Ronį su Hermiona 
ir susimąstęs užsižiūrėjo į tolį... 

Voldemortas užaugo Žiobarų našlaičių prieglaudoje. Niekas mažam 
negalėjo skaityti „Bardo Bidlio poringių“, lygiai kaip ir Haris vaikystėje 
jų negirdėjo. Retas burtininkas tiki Mirties relikvijomis. Nejaugi Volde- 
mortas apie jas žinojo? 

Haris žvelgė į tamsą... Jei Voldemortas būtų žinojęs apie Mirties reli- 
kvijas, juk būtų jų ieškojęs, kažin ką daręs, kad tik jas gautų: tris daiktus, 
paverčiančius jų turėtoją Mirties valdovu? Jei būtų žinojęs apie Mirties 
relikvijas, jam nebūtų reikėję nė Horokrusų. Argi tas paprastas faktas, 
jog jis vieną Relikvijų pavertė Horokrusu, nerodo, kad jis nežinojo pa- 
skutinės didžios magijos pasaulio paslapties? 

Vadinasi, Voldemortas ieško Šeivamedžio lazdelės nesuvokdamas 
tikrosios jos galybės, nesuprasdamas, jog ji - viena iš trijų Relikvijų... 
Juk lazdelė buvo Relikvija, kurios nepaslėpsi, apie jos buvimą geriausiai 
žinoma... „Per visus magijos istorijos puslapius eina kruvinas Šeivame- 
džio lazdelės pėdsakas...“ 

Haris žiūrėjo į dangumi plaukiančius debesis, pilkšvas ir sidabrines 
jų garbanas, slenkančias per baltą mėnesio veidą. Nuo visų tų atradimų 
jam svaigo galva. 

Jis atsigrįžo į palapinės vidų. Apstulbo išvydęs Ronį ir Hermioną sto- 
vinčius lygiai taip pat, kaip buvo palikęs: Hermiona tebelaikė Lilės laišką, 
per tas kelias minutes? 

— Na, štai, - prabilo Haris, norėdamas, kad ir jiems kliūtų jo stebu- 
klingo tikrumo šviesos, - viskas aišku. Mirties relikvijos tikrai yra ir aš 
turiu vieną, gal ir dvi... 

Jis iškėlė Šmaukštą. 

— O Patys Žinote Kas iš paskutiniųjų ieško trečiosios, nors nesupranta... 
Mano, jog tai šiaip labai galinga burtų lazdelė... 

— Hari, - tarė Hermiona ir priėjusi atidavė jam Lilės laišką, - atleisk, 
bet manau, jog tu klysti, visiškai klysti. 

— Bet nejaugi nematai? Viskas atitinka... 

— Ne, neatitinka, - atšovė ji. - Neatitinka, Hari, tačiau tu per daug 
susižavėjai savo teorija. Būk geras, prašau, - ėmė maldauti ji, pama- 
čiusi, jog Haris nori prieštarauti, - atsakyk man į vieną klausimą. Jeigu 
Mirties relikvijos tikrai yra ir Dumbldoras apie jas žinojo, žinojo, kad 
visas tris turintis žmogus nugalės Mirtį... Hari, kodėl jis tau to nepasa- 
kė? Kodėl? 

Atsakymą jis jau turėjo. 

- Pati sakei, Hermiona! Žmogus pats privalo jas surasti! Tai ir yra 
Ieškojimo esmė! 

— Aš tai sakiau tik norėdama tave prikalbinti, kad vyktume pas Gera- 
norį! - neteko kantrybės Hermiona. — Aš tuo visai netikėjau! 

Haris nepaisė jos. 

— Dumbldoras paprastai leisdavo man pačiam viską išsiaiškinti. Leis- 
davo išbandyti jėgas, rizikuoti. Ir dabar panašu į jo įprastą elgesį. 

— Hari, čia ne žaidimas ir ne treniruotė! Viskas labai tikra, o Dumbl- 
doras tau paliko labai aiškius nurodymus - surasti ir sunaikinti Horo- 
krusus! Tas simbolis nieko nereiškia, pamiršk tas Mirties relikvijas, mes 
negalime blaškytis į šalis... 

Harisjos beveik nesiklausė. Vartė ir vartė Aukso Šmaukštą lyg tikėda- 
masis, kadjis atsivers, jame bus Prisikėlimo akmuo ir Hermiona įsitikins, 
jog jis neklydo — Mirties relikvijos tikrai yra. 

Ji kreipėsi į Ronį: 

— Tu juk netiki tuo, ką? 

Haris pakėlė akis. Ronis dvejojo. 

— Nežinau... Matai... Kai kas lyg ir tinka, - sumiksėjo Ronis. - Bet pa- 
sunaikinti Horokrusus. Tokia buvo Dumbldoro valia. Gal... gal mums 
reikėtų pamiršti visą tą Relikvijų reikalą. 

— Ačiū, Roni, - tarė Hermiona. - Aš budėsiu pirmąją sargybą. 

Ir ji, išdidžiai nudrožusi pro Harį, atsisėdo prie palapinės angos ryž- 
tingai viskam padėdama tašką. 

Tą naktį Haris beveik neužmigo. Nedavė ramybės mintis apie Mirties 
relikvijas, jis negalėjo ilsėtis, nes galvoje sukosi ir sukosi vaizdai: lazdelė, 
akmuo ir apsiaustas. Jeigu tik jis turėtų juos visus... 

„Ašatsiversiu pabaigoje...“ Kas ta pabaiga? Kodėl jis dabar negali gauti 
to akmens? Turėdamas akmenį galėtų visus klausimus užduoti pačiam 
Dumbldorui... Ir Haris tamsoje ėmė murmėti Šmaukštui visokius žodžius, 
išbandė viską, net prakalbo Šnipštėliškai, bet auksinis kamuoliukas neat- 
sivėrė... Ir lazdelė, Šeivamedžio lazdelė, - kur ji paslėpta? Kur jos dabar 
ieško Voldemortas? Haris troško, kad randą vėl imtų sopėti ir jis galėtų 
išvysti Voldemorto mintis, nes pirmą kartą gyvenime jį ir Voldemortą 
"sujungė tas pats noras... Aišku, Hermionai toks sumanymas nepatiks... 
Tačiau ji juk ir netiki... Ksenofilijus iš dalies buvo teisus... „Apgailėtinai 
siauro akiračio. Nekūrybiška.“ Tiesa tai, kad ji bijo pačios Mirties relikvi- 
jų, ypač Prisikėlimo akmens, idėjos... Ir Haris vėl prispaudė lūpas prie 
Aukso Šmaukšto, vos jo neprarijo, bet šaltas metalas nepakluso... 

Jau arti aušros jis prisiminė Luną, vieną šaltoje kameroje Azkabane, 
apsuptą Psichų, ir susigėdo. Karštligiškai mąstydamas apie Relikvijas 
visai buvoją pamiršęs. Jeigu tik jie galėtų ją išgelbėti, tačiau kai toks jėgų 

santykis, Psichai praktiškai neįveikiami. Tiesa, kai pagalvoji, jis šita kry- 
klės lazdele net nepabandė iššaukti Globėjo... reikės rytą pamėginti. 

Jei tik būtų galima gauti geresnę burtų lazdelę... 

Ir jį vėl užvaldė troškimas turėti Šeivamedžio lazdelę, Mirties lazdelę, 
nenugalimą, pergalingą... 

Rytą jie susikrovė palapinę ir daiktus ir iškeliavo bjauriai lyjant. Liūtis 
nusivijo juos iki jūros, kur jie įsikūrė nakčiai, ir lydėjo visą savaitę per 
pažliugusius laukus, Hariui keliančius nykulį ir liūdesį. Jis galvojo tik 
apie Mirties relikvijas. Sakytum jame būtų įsiplieskusi ugnis, kurios 
nepajėgė užgesinti nei atkaklus Hermionos netikėjimas, nei nuolatinės 
Ronio abejonės. Tačiau kuo kaitriau degė Relikvijų troškimas, tuo liū- 
dniau darėsi. Jis kaltino Ronį su Hermiona: jų nepajudinamas abejingu- 
mas gadino nuotaiką ne mažiau negu nesiliaujantis lietus, bet negalėjo 
palaužti tikrumo, kurį jis jautė. Harį taip užvaldė tikėjimas Relikvijomis 
ir norasjas turėti, jog jis jautėsi tiesiog svetimas abiem draugams, beveik 
apsėstiems minties apie Horokrusus. 

— Mes apsėsti? — tyliai ir piktai pakartojo Hermiona, vieną vakarą 
Hariui neatsargiai leptelėjus šitą žodį po to, kai Hermiona jį užsipuolė, 
kodėl jis nebando ieškoti kitų Horokrusų. - Ne mes esam apsėsti, Hari! 
Mes kaip tik stengiamės daryti tai, ko iš mūsų norėjo Dumbldoras! 

Tačiau visa ta užslėpta kritika jam buvo kaip žąsiai vanduo. Dumbl- 
doras Mirties relikvijų ženklą paliko Hermionai iššifruoti, o Šmaukšte, 
Haris tuo neabejojo, paslėpė Prisikėlimo akmenį. Abu jie negali gyventi... 
Mirties valdovas... Kaip Ronis su Hermiona nesupranta? 

— Paskutinis priešas, kurį reikės nugalėti, bus Mirtis, - ramiai pacitavo 
Haris. 

— Maniau, kad mums reikės kovoti su Pats Žinai Kuo? - atšovė Her- 
miona, ir Haris nebesiginčijo. 

Net ir paslaptingoji sidabrinė elnė, apie kurią anie du nesiliovė gin- 
čytis, Hariui nebebuvo tokia svarbi, atrodė tik šiaip įdomus antraeilis 
dalykas. Vienintelis kitas dalykas, kuris jam rūpėjo, buvo tai, kad vėl 

pradėjo peršėti randą, nors jis iš paskutiniųjų stengėsi tai nuslėpti nuo 
Ronio ir Hermionos. Kada tik užeidavo skausmas, nulįsdavo kur nors 
vienas, bet nusivildavo tuo, ką regėdavo. Abiejų su Voldemortu matomų 
vaizdų kokybė labai pasikeitė: jie tapo neryškūs ir nepastovūs, tarsi judėtų 
kokį kalną, nors veikiau šešėlį, o ne apčiuopiamą medžiagą. Pripratęs 
iki tol matyti gyvus kaip tikrovėje reginius, Haris sunerimo dėl tokios 
permainos. Jis išsigando, kad ryšys tarp jo ir Voldemorto pažeistas, - ry- 
šys, kurio jis bijojo, bet kurį ir - nesvarbu, ką jis sakydavo Hermionai, 
brangino. Tokius miglotus vaizdus Haris aiškino tuo, kad sulūžo jo senoji 
lazdelė, sakytum kryklės lazdelė būtų kalta, jog jis Voldemorto sąmonės 
nebeįžvelgia taip aiškiai kaip pirma. 

Slenkant savaitėms, Haris, nors ir kaip įsigilinęs į savo mintis, negalėjo 
nepastebėti, kad Ronis ima vadovauti. Gal nori atsilyginti už tai, kad 
buvo pabėgęs, gal Hario abejingumas visam kam pažadino snaudžian- 
čius vadovo sugebėjimus, tačiau dabar kaip tik Ronis Harį ir Hermioną 
drąsino ir ragino veikti. 

— Liko trys Horokrusai, - kartojo jis. - Klausykit, turime sudaryti 
veiksmų planą! Kur dar neieškojome? Peržiūrėkime dar kartą. Našlaičių 
prieglauda... 

Skersinis skersgatvis, Hogvartsas, Ridlio namai, Bordžino ir Berko 
krautuvėlė, Albanija - visas vietas, kuriose Tomas Ridlis kada nors 
gyveno, lankėsi ar žudė, Ronis su Hermiona perkratė iš naujo, Haris 
įsikišdavo tik tada, kai jį imdavo pulti Hermiona. Jam būtų patikę 
tylomis sėdėti bandant įžvelgti Voldemorto mintis, daugiau sužinoti 
apie Šeivamedžio lazdelę, bet Ronis vis reikalaudavo keltis į naują, 
dar labiau neįtikėtiną vietą, - Hario nuomone, tik tam, kad kas nors 
būtų daroma. 

— Niekad negali žinoti, - kartodavo Ronis savo dainelę. - Aukštu- 
tinis Fleglis - burtininkų miestelis, gal jis ir ten gyveno. Nuvykim ir 
pasidairykim. 

Per šias dažnas išvykas į magijos pasaulio vietoves jie kartais maty- 
davo Grobėjus. 

— Kai kurie, girdėjau, ne geresni už Mirties Valgytojus, - pasakė Ro- 
nis. - Ta gauja, kuri sučiupo mane, buvo nevykėliai, bet Bilas sako, kad 
kai kurie tikrai pavojingi. Per „Poterio sargybą“ šnekėjo... 

— Per ką? - nustebo Haris. 

— „Poterio sargybą“, nejau nesakiau, kad šitaip pavadinta radijo 
programa, kurią vis bandau sugauti? Ji vienintelė kalba tiesą! Be- 
veik visos kitos radijo programos vykdo Pats Žinai Kieno politiką, 
tik „Poterio sargyba“ ne. Fikrai noriu, kad pasiklausytum, bet ją 
sunku rasti... 

Kiekvieną vakarą Ronis prasėdėdavo lazdele mušdamas radijo aparato 
viršų visokiu ritmu, o rankenėlės pačios perjunginėjo bangas. Kartais jie 
nugirsdavo nuotrupas patarimų, kaip gydyti slibinų vėjaraupius, o sykį 
išgirdo keletą dainos „Pilnas katilas karštos meilės“ taktų. Mušdamas 
ritmą, Ronis bandydavo pataikyti teisingą slaptažodį - murmėdavo 
visokiausius žodžius. 

— Paprastai slaptažodžiai susiję su Brolija, - pasakė jis. - Va, Bilas 
mokėdavo juos atspėti. Bet vis tiek kada nors turėtų pasisekti... 

Tačiau tik kovo mėnesį Roniui galų gale nusišypsojo laimė. Haris bu- 
dėjo palapinės angoje tingiai žiopsodamas į žydrių kupstelį, išsiplėšusį 
iš šaltos žemės. Staiga palapinėje susijaudinęs ėmė šaukti Ronis. 

— Radau, radau! Slaptažodis buvo „Albas“! Ateik, Hari! 

Pirmą kartą per daugelį dienų pažadintas iš minčių apie Mirties reli- 
kvijas, Haris įskubėjo į palapinę ir ten rado Ronį ir Hermioną, klūpančius 
ant grindų prie mažosios radijytės. Hermiona, iš neturėjimo ko veikti 
šveitusi Grifo kardą, išsižiojusi spoksojo į garsiakalbį, iš kurio sklido 
toks pažįstamas balsas. 

— Atsiprašome, kad laikinai nebuvome eteryje, mat pas daugelį mūsų 
apylinkėje apsilankė žavieji Mirties Valgytojai. 

— Betgi tai Li Džordanas! - sušuko Hermiona. 

— Dabar vėl radome saugią vietą, - kalbėjo Li. - Džiaugiuosi galė- 
damas pranešti, kad šį vakarą laidoje dalyvauja du iš mūsų nuolatinių 
bendradarbių. Sveiki, vyručiai! 

- Labas. | 

— Labas vakaras, Riveri. 

— Riveris — tai Li, - paaiškino Ronis. - Jie visi turi slaptažodžius, bet 
paprastai galima... 

- Ššš! - sudraudė jį Hermiona. 

— Bet prieš klausydamiesi Rojalio ir Romulo, - toliau kalbėjo Li, - išgir- 
sime pranešimą apie mirtis, kurių „Magijos radijas“ ir „Magijos Žinios“ 
nemato reikalo net paminėti. Didžiai nuliūdę pranešame savo klausyto- 
jams, kad nužudyti Tedas Tonksas ir Dirkas Kresvelas. 

Hariui pasidarė silpna. Visi trys pasibaisėję susižvalgė. 

- Nužudytas ir goblinas, vardu Gornukas. Manoma, kad Žiobarų 
kilmės Dinui Tomui ir kitam goblinui, keliavusiems kartu su Tonksu 
ir Kresvelu, veikiausiai pasisekė pabėgti. Jei klausosi Dinas arba kas 
nors kitas, žinantis, kur jis gali būti, jo tėvai ir seserys nekantriai laukia 
žinių apie jį. 

Tuo tarpu Gedlyje savo namuose rasta išžudyta viena Žiobarų šeima. 
Žiobarų valdžia teigia, jog žmonės mirė nutekėjus dujoms, tačiau Fenikso 
brolijos nariai man pranešė: kaltas Žudomasis užkeikimas - dar vienas 
įrodymas, nors jo nė nereikia, kad naujajam režimui Žiobarų žudymas 
yra beveik tas pats kaip sportas. 

Ir pagaliau turime su liūdesiu pranešti, kad Godriko Dauboje rasti 
Batildos Maišinės palaikai. Ekspertų liudijimu, ji mirusi prieš keletą 
mėnesių. Fenikso brolija praneša, kad rastieji sužalojimai neabejotinai 
sukelti juodosios magijos. 

Mieli klausytojai, noriu jus pakviesti tylos minute pagerbti žuvusiųjų 
Tedo Tonkso, Dirko Kresvelo, Batildos Maišinės, Gornuko ir nežinomų, 
bet nė kiek ne mažiau mūsų apgailimų Žiobarų atminimo. 

Stojo tyla, Haris, Ronis ir Hermiona taip pat tylėjo. Haris ir troško 
išgirsti daugiau, ir bijojo, ką dar gali sužinoti. Pirmą kartą per šitiek laiko 
jis vėl pasijuto neatskiriamas nuo pasaulio. 

— Dėkui, - tarė Li balsas. - O dabar paprašysime mūsų nuolatinį ben- 
dradarbį Rojalį papasakoti, kaip naujoji magijos pasaulio tvarka atsiliepia 
Žiobarų gyvenimui. 

— Ačiu, Riveri, - prabilo su jokiu kitu nesupainiojamas žemas, ramus, 
tvirtas balsas. 

— Kingslis! - ištrako Roniui. 

— Girdim! - nutildė jį Hermiona. 

— Žiobarai ir toliau nenutuokia, dėl kokių priežasčių jie kenčia nuo 
nesibaigiančių sunkių nelaimių, - ėmė kalbėti Kingslis. - Tačiau mes gir- 
dime tikrai jaudinančių istorijų, kaip burtininkai ir raganos, rizikuodami 
savo saugumu, stengiasi apginti Žiobarus draugus ir kaimynus, dažnai 
šiems nė nežinant. Norėčiau kreiptis į visus klausytojus pasekti jų pa- 
vyzdžiu, galbūt aptverti gynybiniais kerais kokius nors Žiobarų namus 
savo gatvėje. Tokios paprastos priemonės išgelbėtų daugelį gyvybių. 

— O ką tu, Rojali, pasakytum tiems klausytojams, kurie teisinasi, kad 
tokiais pavojingais laikais reikia vadovautis šūkiu: „Svarbiausia burti- 
ninkai“? — paklausė Li. 

— Pasakyčiau, kad nuo „Svarbiausia burtininkai“ tik mažas žingsnelis 
iki „Svarbiausia grynakraujai“, o paskui —iki „Svarbiausia Mirties Valgy- 
tojai“, - atsakė Kingslis. - Mes visi žmonės, tiesa? Visų žmonių gyvybės 
vienodai vertingos ir vertos saugoti. 

— Puikiai pasakyta, Rojali, balsuosiu už tave, kai balotiruosies į ma- 
gijos ministro postą, jei tiktai kada nors išbrisime iš šitos pelkės, - tarė 
Li. - O dabar perduodu mikrofoną Romului, vedančiam populiarų mūsų 
skyrelį „Poterio draugai“. 

- Ačiū, Riveri, - atsiliepė dar vienas pažįstamas balsas. Ronis jau norėjo 
kažką sakyti, bet Hermiona pakuždom jį sutramdė: 

— Patys girdime, kad Lubinas! 

— Romulai, ar vis dar tvirtinate, kaip kiekvieną kartą kalbėdamas per 
mūsų programą, kad Haris Poteris tebėra gyvas? 

— Taip, tvirtinu, — atsakė Lubinas. - Net neabejoju, kad Mirties Valgyto- 
jai apiejo mirtį paskelbtų kuo plačiau, nes tai būtų baisus smūgis visiems, 
kurie priešinasi naujajam režimui. Berniukas, Kuris Liko Gyvas mums 
ir toliau simbolizuoja viską, dėl ko kovojame: gėrio pergalę, nekaltumo 
galią, būtinybę nepasiduoti. 

Harį užplūdo dėkingumas ir gėda. Nejaugi Lubinas jam atleido už tuos 
baisius žodžius, kurių jis prikalbėjo matydamasis su juo aną kartą? 

— Ir ką, Romulai, pasakytum Hariui, jeigu žinotum, kad jis dabar 
klausosi? 

— Pasakyčiau, kad širdimi mes visi su juo, - atsakė Lubinas ir patylėjęs 
pridūrė: - Ir dar liepčiau klausyti nuojautos, kuri tikrai gera ir beveik 
niekad jo neapgauna. 

Haris pažvelgė į Hermioną - jos akys buvo pilnos ašarų. 

— Beveik niekad jo neapgauna, - pakartojo ji. 

— Oi, ar jums nesakiau? — sušuko Ronis. - Bilas sakė, kad Lubinas vėl 
gyvena su Tonks! Ir ji, atrodo, jau smarkiai stora. 

— Ar yra kokių naujienų apie Hario Poterio draugus, nukentėjusius 
dėl paramos jam? - paklausė Li. | 

— Na, kaip nuolatiniai klausytojai žino, keletas atviriausių Hario 
Poterio šalininkų suimti, tarp jų ir Ksenofilijus Geranoris, buvęs „Prie- 
kabininko“ redaktorius ir leidėjas, - tarė Lubinas. 

— Bent jau gyvas! - sumurmėjo Ronis. 

— Dar girdėjome, kad vos prieš kelias valandas Rubėjus Hagridas... - 
visi trys aiktelėjo beveik praklausydami tolesnius žodžius, — ...žinomas 
Hogvartso mokyklos miško sargas, vos nebuvo suimtas Hogvartso te- 
ritorijoje, nes, pasak žmonių kalbų, jo namelyje įvyko vakarėlis Hariui 
Poteriui paremti. Tačiau Hagridas išsigelbėjo ir, atrodo, slapstosi. 

— Manau, nuo Mirties Valgytojų lengviau pabėgti turint šešiolikos 
pėdų ūgio pusbrolį? - paklausė Li. 

— Tikriausiai drąsiau, - niūriai pritarė Lubinas. - Norėčiau pridurti, 
kad nors „Poterio sargyba“ ploja Hagridui už narsą, net ištikimiausiems 
Hario šalininkams nepatartume sekti jo pavyzdžiu. Tokiomis aplinkybė- 
mis neprotinga rengti vakarėlius Hariui Poteriui paremti. 

— Tikrai taip, Romulai, - pasakė Li, - todėl siūlome savo atsidavimą 
vaikinui su žaibo formos randu kaktoje rodyti klausantis „Poterio sargy- 
bos“! O dabar pereikime prie Žinių apie burtininką, kuris, atrodo, toks 
pat nesugaunamas kaip ir Haris Poteris. Mes jį vadiname Vyriausiuoju 
Mirties Valgytoju. Taigi su paskutiniais beprotiškais gandais apie jį jus 
supažindins naujas mūsų kėrespondentas - Graužikas. 

— Graužikas? - prabilo dar vienas pažįstamas balsas, o Haris, Ronis 
ir Hermiona darniai sušuko: 

— Fredis! 

— Ne, gal Džordžas? 

— Manau, Fredis, - pasakė Ronis, pasilenkdamas arčiau prie radijytės. 
Nesvarbu katras dvynys pareiškė: 

— Aš nebūsiu Graužikas, nė už ką, sakiau, kad noriu būti Rapyra! 

— Na, tebūnie. Rapyra, ar gali apibendrinti visokias istorijas, kurias 
vis girdime apie Vyriausiąjį Mirties Valgytoją? 

— Taip, Riveri, - atsakė Fredis. - Kaip mūsų klausytojai jau žino, nebent 
jie lindėtų tvenkinio dugne ar panašiai, Patys Žinote Kieno strategija likti 
šešėlyje sėja žavingą paniką. Nepamirškite - jeigu tariami jo pasirodymai 
publikai yra tikri, po šalį laksto ne mažiau kaip devyniolika Patys Žinote 
Kieno egzempliorių. 

— Jam, aišku, labai tinka, - tarė Kingslis. - Toks paslaptingumas gąs- 
dina labiau negu rodymasis. 

— Sutinku, — pasakė Fredis. — Taigi, žmonės, bent kiek apsiraminkime. 
Padėtis sunki ir be visokių pramanų. Pavyzdžiui, nauja mintis, kad Pa- 
tys Žinote Kas gali nužudyti vien žvilgsniu. Mieli klausytojai, taip daro 
basiliskas. Patikrinti labai paprasta: įsitikinkite, ar padaras, varstantis jus 
akimis, turi kojas. Jeigu turi, galite ramiai žiūrėti jam į akis, nors jeigu 

ten tikrai bus Pats Žinote Kas, galimas daiktas, jog tai bus paskutinis 
veiksmas jūsų gyvenime. 

Pirmą kartą per daugelį savaičių Haris ėmė kvatoti. Jautė, kaip at- 
slūgsta įtampa. 

— O kaip dėl gandų, kad žmonės jį matė užsienyje? —- paklausė Li. 

— Na, kas nenorėtų paatostogauti po šitokio triūso? — paklausė Fre- 
dis. - Svarbiausia, bičiuliai, neužliūliuokite savęs klaidingu įsitikinimu, 
kad jis išvykęs iš šalies. Gal išvykęs, o gal ne, tačiau faktas, jog jis juda 
greičiau negu Severas Sneipas, bėgdamas nuo šampūno buteliuko, todėl, 
jei nenorite rizikuoti, nesikliaukite, kad jis yra toli toli. Niekada nemaniau 
išgirsiąs save taip sakant, bet vis dėlto — svarbiausia saugumas! 

— Dėkui už protingus žodžius, Rapyra, - tarė Li. - Mieli klausytojai, 
baigsime dar vieną „Poterio sargybos“ laidelę. Nežinome, kada vėl ga- 
lėsime transliuoti savo programą, tačiau neabejokite, jog mes grįšime. 
Sukiokite rankenėles, kitas slaptažodis bus „Baisioji Akis“. Saugokite 
vieni kitus, nepraraskite tikėjimo. Labos nakties. 

Radijo bangų skalės siūlelis suvirpėjo, šviesa už jos užgeso. Haris, 
Ronis ir Hermiona tebesišypsojo. Išgirsti pažįstamus draugiškus balsus 
buvo tikras dopingas; Haris, taip įpratęs prie atsiskyrėliško jų trijulės 
gyvenimo, buvo beveik pamiršęs, kad ir kiti žmonės kovoja su Volde- 
mortu. Jautėsi lyg pabudęs iš ilgo miego. 

— Smagu, a? - laimingas pasakė Ronis. 

— Nuostabu, - pritarė Haris. 

— Kokie jie drąsūs, - pavydžiai atsiduso Hermiona. - Jeigu būtų 
surasti... 

— Na, jie juk nesėdi vienoje vietoje, ar ne? - priminė Ronis. - Kaip 
ir mes. 

— Bet ar girdėjai, ką sakė Fredis? - susijaudinęs paklausė Haris: pasi- 
baigus laidai, mintys vėl grįžo prie jį apsėdusios minties. - Jis užsienyje! 
Taip ir Žinojau, kad tebeieško tos lazdelės! 

— Hari... 

— Liaukis, Hermiona, ir kodėl taip užsispyrusi nepripažįsti to? Vol... 

— Hari, ne! 

— „„demortas ieško Šeivamedžio lazdelės! 

— Jo vardas yra tabu! - suriko Ronis ir pašoko, kai šalia palapinės nu- 
aidėjo garsus pokštelėjimas. - Sakiau tau, Hari, sakiau, kad jokiu būdu 
nebegalima minėti jo vardo... Turime tuojau pat atnaujinti apsauginius 
kerus... greičiau... šitaip jie ir randa... 

Ronis nutilo, ir Haris suprato kodėl. Skundiklis ant stalo nušvito, 
ėmė suktis, o lauke artėjo balsai, šiurkštūs ir neramūs. Ronis išsitraukė 
iš kišenės Deliuminatorių ir spragtelėjo juo - lempos užgeso. 

— Rankas aukštyn, ir eikit į lauką! - tamsoje nuskardėjo kimus bal- 
sas. - Žinome, kad jūs ten esate! Į jus nukreiptos kelios lazdelės, ir mums 


nusispjaut, į ką jos pataikys! . 


DVIDEŠIMT TREČIAS SKYRIUS 


Smirdžių dvaras 


vo — 


Hermiona nutaikė savo lazdelę, bet ne į lauką, ojam į veidą, tada pokš- 
telėjimas, baltos šviesos blyksnis, ir jis susmuko pervertas skausmo ir 
apakintas. Stvėręsis už veido pajuto, kad tinsta. Aplinkui sutrepsėjo 
sunkūs Žingsniai. 

— Kelkis, parazite. 

Nepažįstamos rankos sugriebė jį ir pastatė. Nespėjus jam nė kruste- 
lėti, kažkas išvertė jo kišenes ir ištraukė kryklės lazdelę. Haris susiėmė 
baisaus sopulio deginamą nebeatpažįstamą veidą - ištinusį, išsitempusia 
oda, išpurtusį, lyg jį būtų ištikusi kokia staigi alergija. Akys virto siau- 
buvo tempiamas iš palapinės, tad jis matė tik kelias neaiškias figūras, 
velkančias lauk ir Ronį su Hermiona. 

— Pa-leis-kit ją! - šaukė Ronis. Nuaidėjo smūgis, Ronis riktelėjo iš 
skausmo, o Hermiona suriko: 

— Ne! Nelieskit jo! Nelieskit! 

— Tavo draugužiui dar ne šitaip klius, jeigu jis yra mano sąraše, - su- 
gergždė siaubingai pažįstamas balsas. - Žavi mergytė... kaip saldainiu- 
kas... Mmm, kokia švelnutė oda... 

Hariui apsivertė širdis. Jis atpažino balsą — tai buvo Fenryras Greibe- 
kas, vilkolakis, kuris buvo nusamdytas dėl žiaurumo ir jam leista nešioti 
Mirties Valgytojo aprangą. 

— Apieškoti palapinę! - įsakė kitas balsas. 

Haris buvo parblokštas ant nosies. Šalia kažkas žnektelėjo, ir jis su- 

prato, jog tai Ronis. Juodu girdėjo trepsėjimą ir bildesį - vyrai palapinėje 
darė kratą. 

— Nagi, pažiūrėkime, ką čia turime, - linksmai tarė Greibeko balsas 
Hariui virš galvos. Jis apsivertė aukštielninkas. Ant veido krito lazdelės 
šviesa, ir Greibekas nusikvatojo. 

— Reikės gerai maktelėt pasukų punšo, kad užmirščiau šitą veidelį. 
Kas tau atsitiko, baidykle? 

Haris ne iš karto atsakė. 

— Aš klausiu, kas tau atsitiko? - pakartojo Greibekas, taip žiebdamas 
kumščiu Hariui po krūtine, kad šis susirietė. 

— Sugeltas, - murmtelėjo Haris. - Bitės sugėlė. 

— Atrodo, taip ir yra, - pasakė kitas balsas. 

— Pavardė? - krioktelėjo Greibekas. 

— Dudlis, - atsakė Haris. 

— O vardas? 

— Aaa... Vernonas. Vernonas Dudlis. 

— Patikrink sąraše, Suski, - liepė Greibekas, ir Haris išgirdo, kaip jis 
žengė prie Ronio. - Na, o tu kas toks būsi, ručki? 

- Stenas Šalitakis, - atsakė Ronis. 

— Nė velnio, - pasakė žmogus, pavadintas Suskiu. - Steną Šalitakį mes 
pažįstame, turėjome su juo šiek tiek darbo. 

Vėl smūgis. 

— Bardis, - ištarė Ronis, ir Haris suprato, kad jo burna pilna krau- 
jo. - Bardis Vidlis. | 

— Vizlis? - sugergždė Greibekas. - Vadinasi, nesi Purvakraujis, bet iš 
kraujo išdavikų giminės. Ir pagaliau tavo draugužė... - Haris pašiurpo 
nuo pasigardžiavimo jo balse. 

— Ramiau, Greibekai, - įspėjo Suskis, kitiems žvengiant. 

— O, aš dar jos nekąsiu. Pažiūrėsime, ar ji kiek mikliau atsimins savo 
vardą negu Barnis. Kas esi, mergužėle? 

— Penelopė Klervoter, - atsakė Hermiona išsigandusi, bet įtikinamai. 

— Kilmė? 

— Negryno kraujo, - atsakė Hermiona. 

— Lengva patikrinti, - tarė Suskis. - Bet visa kompanija pagal amžių 
lyg ir turėtų būti Hogvartse. 

— Bes pabėgobe iš bokyklos, - paaiškino Ronis. 

— Aa, pabėgote iš mokyklos, ručki? —- nusišaipė Suskis. - Nutarėte 
pastovyklauti? Ir pamanėte dėl juoko ištarti Tamsos Valdovo vardą? 

— Be dėl juoko, - gynėsi Ronis. - Betyčia. 

— Netyčia? - Vyrai vėl nusikvatojo. 

— Ar Žinai, Vizli, kas mėgo tarti Tamsos Valdovo vardą? - sukriokė 
Greibekas. — Fenikso brolija. Tie žodžiai tau ką nors sako? 

— Be. 

— Ką gi, jie nerodo Tamsos Valdovui deramos pagarbos, todėl jo vardą 
uždrausta minėti. Šitokiu būdu susekti keli Brolijos nariai. Suriškit juos 
su kitais dviem suimtaisiais! 

Kažkas čiupo Harį už plaukų ir pakėlė, nuvilko šonan, pastūmė, kad 
atsisėstų, ir ėmė rišti nugara į nugarą su kitu žmogumi. Haris savo užti- 
nusiomis akimis vis dar beveik nieko nematė. Kai pagaliau jį rišęs vyras 
nuėjo, Haris pašnibždomis paklausė: 

— Ar kas turit lazdelę? 

— Ne, - atsakė Ronis ir Hermiona jam iš šonų. 

— Vis aš kaltas. Ištariau jo vardą, atleiskit... 

— Haris? - paklausė naujas, bet pažįstamas balsas tiesiai už Hario, 
priklausantis žmogui, pririštam prie Hermionos iš kairės. 

— Nejau Dinas? 

— Vadinasi, tu! Jeigu jie sužinos, kas jiems įkliuvo... Tai Grobėjai, jie tik ieš- 
ko iš pamokų pabėgusių vaikų, už kuriuos galėtų gauti išpirką auksu... 

— Neblogas grobis per vieną vakarą, - suniurzgė Greibekas, pro šalį 
pradundant kaustytiems batams, paskui jie vėl išgirdo bildant palapi- 
nėje. - Purvakraujis, pabėgęs goblinas ir trys pamokų praleidinėtojai. 
Suski, ar jau patikrinai juos pagal sąrašą? - subliuvo jis. 

— Aha. Greibekai, nėra jokio Vernono Dudlio. 

— Įdomu, - burbtelėjo Greibekas. - Labai įdomu. 

Jis atsitūpė šalia Hario, ir šis pro siaurutėlius plyšelius tarp užvirtusių 
vokų pamatė žila barzda ir žandenomis apžėlusį veidą, iššieptas rudas 
iltis, nušašusias lūpas. Greibekas dvokė taip pat kaip ir bokšto viršūnėje, 
kai žuvo Dumbldoras: purvu, prakaitu ir krauju. 

— Vadinasi, Vernonai, nesi ieškomas? O gal esi tame sąraše kitokia 
pavarde? Kokiame koledže mokeisi? 

— Klastūnyno, - negalvodamas atsakė Haris. 

— Juokinga, kaip jie visi įsitikinę, jog mes norime girdėti šitą pavadi- 
nimą, - patamsyje nusijuokė Suskis. - Bet nė vienas negali pasakyti, kur 
Klastūnyno bendrasis kambarys. 

— Požemyje, - aiškiai tarė Haris. - Patenkama per sieną. Jis pilnas 
kaukolių ir panašių daiktų, yra po ežeru, todėl šviesa žalia. 

Trumpa tyla. 

— Hm, atrodo, tikrai būsime sugavę klastuolį, - pasakė Suskis. - Tau 
pasisekė, Vernonai, nes Purvakraujų Klastūnyne mokosi nedaug. Kas 
tavo tėvas? 

- Dirba Ministerijoje, - pamelavo Haris. Žinojo, kad jo istorija žlugs 
nuo menkiausio faktų patikrinimo, kita vertus, jis turi laiko tik tol, kol 
veidas atgaus ankstesnę išvaizdą, o tada žaidimas ir taip bus baigtas. — 
Magiškųjų nelaimių ir katastrofų departamente. 

- Žinai ką, Greibekai, - prabilo Suskis. — Atrodo, yra toks Dudlis. 

Haris sulaikė kvapą: nejaugi jiems taip pasiseks, kad pavyks išsisukti? 

— Naa, - burbtelėjo Greibekas, ir Hariui pasirodė, kad jo balse nu- 
skambėjo šiokia tokia dvejonė: suprato, jog Greibekas dabar galvoja, ar 
tik nebus suėmęs Ministerijos darbuotojo sūnaus. Hario širdis taip dau- 
žėsi į šonkaulius veržiančias virves, jog būtų nenustebęs, jei Greibekas 
būtų tai pamatęs. - Jeigu sakai tiesą, baidykle, tau nėra ko bijoti kelionės 
į Ministeriją. Manau, tėtušis mums net atlygins, kad tave suradome ir 
pargabenome. 

— Bet, - ištarė Haris džiūstančia burna, - jeigu mus imtumėt ir paleis- 
tumėt... 

— Ei, pažiūrėk, Greibekai! - pašaukė kažkas iš palapinės. 

Laukan išvirto tamsi figūra, ir Haris lazdelių šviesoje išvydo kažką 
blizgant. Jie rado Grifo kardą. 

— Koooks gražus, - nutęsė Greibekas susižavėjęs ir paėmė kardą iš 
sėbro rankų. - Tikrai dailus daikčiukas. Atrodo goblinų darbo. Ir kur 
tokį gavot? 

— Mano tėvo, - vėl pamelavo Haris, iš paskutiniųjų tikėdamasis, kad 
pasiskolinome šakoms kapoti... 

— Palauk, Greibekai! Žiūrėk, „Magijos žinios“! 

Sulig Suskio žodžiais Hario randas, ištemptas tynio, Žiauriai suskau- 
do. Aiškiau negu ką nors aplinkui jis išvydo dunksant didžiulį pastatą, 
niūrią tvirtovę, juodą it varnas ir kraupią; netikėtai Voldemorto mintys 
vėl tapo aiškios ir ryškios, o jis pats sklendė to milžiniško pastato pusėn 
kupinas ramiai pakilaus ryžto. 

Taip arti... Taip arti... 

Nepaprastomis pastangomis Haris užsisklendė nuo Voldemorto min- 
čių ir prisivertė grįžti ten, kur sėdėjo surištas su Roniu, Hermiona, Dinu 
ir Graibštuoliu. Įsiklausė į Greibeko ir Suskio pokalbį. 

— Hermiona Įkyrėlė, - skaitė Suskis, - Purvakraujė, kuri, kiek žinoma, 
keliauja su Hariu Poteriu.“ 

Randas degte degė, bet Haris laikėsi kaip įmanydamas, kad nenuslystų 
į Voldemorto sąmonę. Išgirdo, kaip sugirgždėjo Greibeko pušnys, kai jis 
atsitūpė priešais Hermioną. 

- Žinai ką, mergužėle? Šita nuotrauka baisiai panaši į tave. 

- Čia ne aš! Ne aš! 

Baimingas Hermionos cyptelėjimas buvo tolygus prisipažinimui. 

— „Kiek žinoma, keliauja su Hariu Poteriu“, - ramiai pacitavo Grei- 
bekas. 

Veiksmo vietą apgaubė tyla. Randą nežmoniškai skaudėjo, bet Haris 
iš visų jėgų nesidavė įtraukiamas į Voldemorto mintis: niekada nebuvo 
taip svarbu išlaikyti savą sąmonę. 

— Ką gi, padėtis keičiasi, tiesa? - sušnibždėjo Greibekas. 

Niekas nieko neatsakė; Haris pajuto, kad Grobėjų būrelis sustingę stebi 
jį. Hermionos ranka sudrebėjo. Greibekas atsistojęs žengė prie Hario ir 
vėl atsitūpęs iš arti įsižiūrėjo į sudarkytus bruožus. 

— Kas ten tau kaktoj, Vernonai? — tyliai paklausė jis, purvinu pirštu 
spustelėdamas ištemptą randą. Hariui į nosį tvokstelėjo smarvė. 

— Neliesk! - riktelėjo Haris nesusilaikęs - nuo skausmo, atrodė, su- 
sivems. 

— Maniau, kad nešioji akinius, Poteri? - vos girdimai iškošė Grei- 
bekas. 

— Radau akinius! - suriko vienas Grobėjų, kiurksantis atokiau. - Grei- 
bekai, akiniai buvo palapinėje, palauk... 

Po akimirkos Hario akiniai atsidūrė jam ant nosies. Apstoję jį ratu, 
Grobėjai įsispoksojo kaip į stebuklą. 

— Taip ir yra! - sukriokė Greibekas. - Mes sugavome Harį Poterį! 

Visi Žingtelėjo atgal apstulbinti savo žygdarbio. Haris, tebesigrumda- 
mas su jėga, bandančia ištraukti jį iš plyštančios savos galvos, nerado ko 
pasakyti: sąmonės paviršiuje šmėsčiojo vaizdų nuotrupos... 

Jis skrieja palei aukštas juodosios tvirtovės sienas... 

Ne, jis yra Haris, surištas ir nuginkluotas, be lazdelės, jam gresia 
mirtinas pavojus... 

Žiūriu aukštyn, į viršutinį langą aukščiausiame bokšte... 

Jis - Haris, jie tyliai tariasi dėl jo likimo... 

Laikas skristi... 

— Į Ministeriją? 

— Velniop Ministeriją, - suurzgė Greibekas. - Jiems teks visa garbė, o 
mums špyga. Verčiau gabenam jį tiesiai Patys Žinote Kam. 

- Ar jį atsikviesi? Čionai? - pakraupo Suskis. 

— Ne, atšovė Greibekas. - Neturiu... Girdėjau, kad jo bazė Smirdžiaus 
namuose. Tenai berniūkštį ir gabensime. 

Haris tarėsi suprantąs, kodėl Greibekas nenori šaukti Voldemorto. 
Vilkolakiui leidžiama vilkėti Mirties Valgytojo drabužiais, kai jiems jo 
prisireikia, tačiau Mirties ženklu pažymėti tik Voldemortui artimiausi 
žmonės, Greibekui tokia garbė nesuteikta. 

Vėl nusmelkė randą... 

.. Ir jis pakilo į nakties tamsą, nusklendė tiesiai prie lango aukščiausiame 
bokšte... 

— Tikrai Žinai, kad jis? Mat jeigu ne, Greibekai, mums galas. 

— Kas čia vadovauja? - sustaugė Greibekas, atsigriebdamas už žio- 
plumo valandėlę. - Sakau, kad čia Poteris, o jis plius jo lazdelė lygu du 
šimtai tūkstančių galeonų! Jeigu jums dreba kinkos vykti kartu, apsieisiu 
ir vienas, ojei pasiseks, dar ir mergiotę gausiu! 

.. Langas tebuvo siauras plyšys juodame akmenyje, pro jį vyras neįlįs... Už 
lango vos įžiūrima po antklode gulėjo susirietusi kažkokia figūra, sudžiūvusi it 
šakalys... Negyva ar miega?.. 

— Gerai! - nutarė Suskis. - Gerai, sutinkame! O kaip dėl kitų, Greibekai, 
ką su jais veiksime? 

— Galime pasiimti ir juos. Turime du Purvakraujus, taigi dar dešimt 
galeonų. Duokš ir tą kardą. Jeigu čia rubinai, dar prisidės sumelė. 

Belaisviai buvo pastatyti. Haris girdėjo, kaip išsigandusi Hermiona 
tankiai alsuoja. 

— Laikyk tvirtai, o aš imsiu Poterį! - pasakė Greibekas, sugriebdamas 
Hariui už plaukų. Ilgi geltoni jo nagai įsmigo į galvos odą. - Skaičiuoju 
iki trijų! Viens... du... trys... 

Ir jie iškeliavo oru tempdami kartu belaisvius. Haris muistėsi ban- 
dydamas ištrūkti iš Greibeko rankos, bet jo pastangos buvo beviltiškos. 
Iš abiejų šonų jį spaudė Ronis ir Hermiona, jis negalėjo atsiskirti nuo 
grupelės, buvo suspaustas taip, jog negalėjo kvėpuoti. Randą dar skau- 
džiau diegė... 


361 


HakRis PoTERIS 


Jis kaip gyvatė įsispraudė pro plyšį mūre ir lengvai it dūmas, be garso nusi- 
leido į požemio kalėjimą panašiame kambaryje... 

Atsitrenkdami į vienas kitą, belaisviai nukrito ant kaimo kelio. Vis dar 
užtinusios Hario akys ne iš karto apsiprato, paskui pamatė geležinius 
vartus ilgos alėjos pradžioje. Jam trupučiuką palengvėjo. Blogiausia dar 
neatsitiko: čia nėra Voldemorto. Haris žinojo, nes stengėsi atsikratyti 
regėjimo, jog tas šiuo metu yra kažkokioje nepažįstamoje į tvirtovę pana- 
šioje vietoje, bokšto viršuje. Kitas klausimas, per kiek laiko Voldemortas 
atkaks sužinojęs, kad Haris čia... 

Vienas Grobėjų priėjęs prie vartų papurtė juos. 

— Kaip patekti tėnai? Vartai užrakinti, Greibekai, negaliu... velnias! 

Persigandęs jis atitraukė rankas. Plienas ėmė rangytis, iš abstrakčių jo 
formų susiraitė baisingas veidas, kuris gaudžiu balsu įsakė: 

— Apsilankymo tikslas! 

— Mes vedame Poterį! - išdidžiai sušuko Greibekas. - Mes sugavome 
Harį Poterį! 

Vartai atsivėrė. 

— Eime! - paragino Greibekas savo vyrus. Belaisviai buvo įgrūsti pro 
vartus ir nuvaryti alėja tolyn. Abipus tamsuojančios gyvatvorės sugėrė 
žingsnių aidą. Virš savęs Haris pamatė baltą šmėklišką pavidalą ir su- 
prato, jog tai baltaplunksnis povas. Jis suklupo, bet Greibekas pastvėrė, 
ir Haris, surištas su kitais keturiais belaisviais, sverdėdamas į šonus 
nukėblino pirmyn. Užmerkęs užtinusias akis valandėlę leido skausmui 
įsisiūubuoti, nes norėjo žinoti, ką veikia Voldemortas, ar jau žino, kad 
Haris sugautas... 

Sudžiūvusi figūra po plona antklode sujudėjo, pasivertė jo pusėn, giltiniškam 
veide atsimerkė akys... Žmogelis atsisėdo, įbedė įdubusias akis į Voldemortą ir 
nusišypsojo. Burna buvo beveik bedantė... 

— Taigi atėjai. Taip ir maniau... kad kada nors ateisi. Tačiau veltui keliavai. 
Aš jos niekada neturėjau. 

— Meluoji! 

Galvoje tvinkčiojant Voldemorto įniršiui, Hario randas vos neplyšo iš 
skausmo, ir jis privertė mintis grįžti prie savo kūno, grįžti į tikrovę, kol 
belaisviai, vis pastumiami, plumpino žvyruotu keliuku. 

Juos užliejo šviesa. 

- Kas ten? — paklausė šaltas moteriškas balsas. 

— Atėjome pas Tą, Kurio Nevalia Minėti! - sugergždė Greibekas. 

— Kas toks būsi? 

— Mane pažįsti! - nepatenkintas suniurzgė vilkolakis. - Fenryras Grei- 
bekas! Mes sugavome Harį Poterį! 

Greibekas griebė Harį ir išvilko į šviesą kartu tempdamas ir kitus 
belaisvius. 

— Žinau, kad sutinęs veidas, ponia, bet čia jis! - įsiterpė ir Suskis. - Jei 
Tai, ponia, Purvakraujė, kuri keliavo su juo. Jokios abejonės, jog tai jis, 
be to, turime jo lazdelę! Štai, ponia... 

Haris matė, kaip Narcisa stebeilija į jo išpurtusį veidą. Suskis parodė 
jai kryklės lazdelę. Ji kilstelėjo antakius. 

— Veskit juos vidun, - liepė. 

Haris su kitais buvo smūgiais ir spyriais užvaryti plačiais akmeniniais 
laiptais, tada įstumti į holą, nukabinėtą portretais. 

— Eikit paskui mane, - tarė Narcisa, žengdama skersai holo. - Mano sūnus 
Drakas grįžęs namo Velykų atostogų. Jei čia Haris Poteris, jis jį pažins. 

Svetainė po tamsos lauke tiesiog apakino; net kone užgriuvusiais 
vokais Haris matė, koks erdvus kambarys. Palubėje kabėjo krištolinis 
kandeliabras, ant tamsiai raudonų sienų irgi buvo portretai. Grobėjams 
įvedus belaisvius, iš dviejų krėslų priešais puošnų marmuro židinį pakilo 
dvi figūros. 

— Kas čia tokie? — paklausė siaubingai pažįstamas vangus Liucijaus 
Smirdžiaus balsas. Harį apėmė panika: jokios išeities, bet, vis labiau 
apimant baimei, pasidarė lengviau atsitverti nuo Voldemorto minčių, 
nors randą tebesopėjo. 

— Jie sako sugavę Harį Poterį, - šaltai atsakė Narcisa. - Drakai, 
prieik. 

Haris nedrįso tiesiai pažvelgti į Draką, bet vis tiek matė, kaip nuo 
krėslo žengia kiek aukštesnis už jį blyškiaveidis jaunuolis šviesiais, kone 
baltais plaukais. 

Greibekas privertė belaisvius pasisukti taip, kad Haris atsidurtų tiesiai 
po kandeliabru. 

— Na, vaikine? - garktelėjo vilkolakis. 
triais paauksuotais rėmais. Pro akių plyšelius jis pirmą kartą nuo tada, 
kai išvyko iš Grimaldžio aikštės, pamatė savo atspindį. 

Veidas buvo išpampęs, blizgantis ir rausvas, kiekvienas bruožas iš- 
kreiptas Hermionos kerų. Juodi plaukai siekė pečius, neskustas smakras 
juosvas. Jei nebūtų žinojęs, jog, čia stovi jis, būtų nusistebėjęs, kas gi čia 
toks užsidėjęs jo akinius. Nutarė tylėti, nes balsas tikrai būtų jį išdavęs, 
o Drakui artinantis jis net akis nuleido. 

— Na, Drakai? - nekantriai paklausė Liucijus Smirdžius. - Jis ar ne? 
Ar čia Haris Poteris? 

— Negaliu... negaliu tikrai pasakyti, - suburbėjo Drakas. Laikėsi 
atokiau nuo Greibeko ir bijojo Žiūrėti į Harį lygiai taip, kaip šis bijojo 
pažvelgti į jį. 

— O tu geriau įsižiūrėk! Prieik artyn! 

Haris dar nebuvo girdėjęs Liucijaus Smirdžiaus tokio susijaudinusio. 

— Drakai, jeigu mes įduosime Poterį Tamsos Valdovui, viskas bus 
atlei... 

— Na, tikiuosi, pone Smirdžiau, kad nepamiršime, kas jį iš tiesų suga- 
vo? - grėsmingai suurzgė Greibekas. 

— Žinoma, ne, žinoma, — piktokai atšovė Smirdžius. Pats priėjo prie 
Hario ir atsistojo taip arti, jog Haris puikiai matė kiekvieną raukšlelę 
šiaip visada abejingame nubalusiame jo veide. Su tokia išpurtusia kauke 
vietoj veido Haris jautėsi, lyg žiūrėtų pro narvo grotas. 

— Kąjūs jam padarėt? — paklausė Liucijus Greibeką. - Kas jam atsitiko, 
kad toks baisus? 

— Mes jam nieko nedarėm, - atsakė Greibekas. 

— Man atrodo, jog tai Sugėlimo užkeikimas, - pasakė Liucijus. 

Jo pilkos akys įsmigo Hariui į kaktą. 

— Čia kažkas yra, - sušnibždėjo jis. - Gali būti ir smarkiai ištemptas 

Haris išvydo Drako veidą visai šalia jo tėvo. Jie buvo nepaprastai 
panašūs, tik tėvo veidas buvo pilnas nekantros, o Drako - nenoro, netgi 
baimės. 

— Nežinau, - burbtelėjo jis ir grįžo prie židinio, kur stovėjo motina. 

— Liucijau, reikėtų gerai įsitikinti, - pasakė vyrui Narcisa savo aiškiu 
šaltu balsu. - Kad prieš iškviesdami Tamsos Valdovą tikrai žinotume, jog 
Poteris. Jie sako, kad čiajo, - pridūrė ji, žiūrėdama į kryklės lazdelę, - bet 
ji neatitinka Olivanderio nupasakojimo... Jeigu apsiriktume, jeigu be 
reikalo pašauktume Tamsos Valdovą... prisimenate, ką jis padarė Rauliui 
ir Dolohovui? 

— O kaip tada dėl Purvakraujės? - subambėjo Greibekas. Haris vos 
neapvirto, kai Grobėjai belaisvius vėl persuko kiton pusėn, kad šviesa 
kristų tiesiai ant Hermionos. 

— Pala, - sukruto Narcisa. - Taip... taip, ji buvo su Poteriu madam 
Malkin parduotuvėje! Jos nuotrauką mačiau „Magijos žiniose“! Klausyk, 
Drakai, argi čia ne Įkyrėlė? 

— Aš... galbūt... aha. 

— Betgi čia Vizlių berniokas! - sušuko Liucijus, apsukęs aplink belais- 
vius ir sustojęs priešais Ronį. - Taip, Poterio draugai... Drakai, pažvelk, 
argi čia ne Artūro Vizlio sūnus, kuo jis vardu... 

— Aha, gali būti, - atsakė Drakas, nusisukęs nuo belaisvių. 

Svetainės durys Hariui už nugaros atsidarė. Prabilo moteris, ir nuo 
jos balso Harį apėmė dar didesnė baimė. 

— Kas čia? Kas atsitiko, Cise? 

Belatriks Lestreindž lėtai apėjo belaisvius ir sustojusi Hariui iš dešinės 
įsispoksojo į Hermioną. 

— Tačiau tai juk toji Purvakraujė mergiūkštė, - tyliai tarė ji. - Įkyrėlė? 

— Taip, taip, Įkyrėlė! - sušuko Liucijus. - O šalia jos, mes manom, 
Poteris! Poteris ir jo draugai pagaliau sučiupti! 

— Poteris? - suspigo Belatriks ir žengė atgal norėdama matyti ben- 
drą vaizdą. - Ar tikrai žinote? Na, tada reikia iškart pranešti Tamsos 
Valdovui! 

Ji atitraukė juodą rankovę, Haris pamatė rieše įdegtą Tamsos ženklą ir 
suprato, jog ji tuojau pat jį palies ir pašauks numylėtąjį savo šeimininką... 

— Aš norėjau jį pašaukti! - pasakė Liucijus, griebdamas Belatriks už 
riešo, kad ji nepaliestų Tamsos ženklo. - Aš jį pašauksiu, Bela, Poteris 
pristatytas į mano namus, taigi mano autoritetas... 

— Tavo autoritetas! - suklykė Belatriks, bandydama ištraukti ran- 
ką. - Savo autoritetą tu praradai netekdamas lazdelės, Liucijau! Kaip tu 
drįsti! Šalin rankas! 

— Tu čia niekuo dėta, ne tu sugavai berniūkštį... 

— Prašom atleisti, pone Smirdžiau, - įsiterpė Greibekas, - bet Poterį 
sugavome mes, taigi mes ir gausime auksą... 

—- Auksą! — nusikvatojo Belatriks, vis muistydamasi iš svainio gniauž- 
tų, o laisvąja ranka graibydama kišenėje lazdelės. - Pasiimk tą auksą, 
nevalyvas šiukšlininke, bene man reikia aukso? Man tik reikia garbės 
būti jo... jo... 

Ji liovėsi spurdėti ir įsmeigė akis į kažką Hariui nematomą. Apsidžiau- 
gęs, kad ji pasidavė, Liucijus atsiraitė rankovę ir... 

— Ne! - suriko Belatriks. - Neliesk, visi žūsime, jeigu dabar atvyks 
Tamsos Valdovas! 

Liucijus sustingo laikydamas smilių virš "Tamsos ženklo. Belatriks 
nuėjo šonan, kur Haris jos nebegalėjo matyti. 

— Kas ten? - išgirdo ją klausiant. 

— Kardas, - sumurmėjo vienas Grobėjų. 

— Atiduok. 

— Ponia, jis ne jūsų, o mano, nes aš radau. 

Pokštelėjimas, raudonas žaibas, ir Haris suprato, kad Grobėjas griuvo 
sustingdytas. Jo bendrai įtūžę ėmė šaukti, Suskis išsitraukė lazdelę. 

— Ką sau manai, moterie? 

— Sustink! — riktelėjo ji. - Sustink! 

Nors jų buvo keturi, o ji viena, su ja lygintis negalėjo: Haris žinojo, 
kad ji - nepaprasto meistriškumo ir jokios sąžinės neturinti ragana. 
Jie nugriuvo, kur stovėjo, išskyrus Greibeką, tas buvo parklupdytas 
išskėstom rankom. Akies kertele Haris pamatė, kaip Belatriks, tvirtai 
sugniaužusi Grifo kardą, pasilenkė prie vilkolakio dar labiau išbalusiu, 
visai vaškiniu veidu. 

— Kur gavai šitą kardą? — sušnibždėjo ji Greibekui ir ištraukė lazdelę 
iš jo klusnių pirštų. 

— Kaip drįsti? - sušvokštė jis. Burna buvo vienintelė kūno dalis, kuri 
galėjo judėti. Jis iššiepė savo iltis. - Paleisk mane, moterie! 

— Kur radai šitą kardą? - pakartojo ji, pakišdama kardą jam pano- 
sėn. - Sneipas jį pasiuntė į mano saugyklą „Gringotso“ banke! 

— Jis buvo jų palapinėje, - atsakė Greibekas. - Sakau, paleisk! 

Ji mostelėjo lazdele, ir vilkolakis pašoko, tačiau ją pulti pabūgo. Už- 
lindo už krėslo purvinais nagais susiėmęs nugarą. 

— Drakai, išmesk šituos pašlemėkus laukan, - parodė Belatriks į gulin- 
čius be žado vyrus. - Jeigu nedrįsti pats jų pribaigti, palik kieme man. 

— Nedrįsk taip kalbėti su Draku... - piktai prabilo Narcisa, bet Bela- 
triks suspigo: 

- Nutilk! Padėtis daug keblesnė, negu tu įsivaizduoji, Cise! Turim 
didelę bėdą! | 

Ji stovėjo tankiai alsuodama ir žiūrėjo į kardą. Tada atsisuko į nuščiu- 
vusius belaisvius. 

— Jeigu čia iš tiesų Poteris, nevalia jo sužeisti, - sumurmėjo ji labiau 
sau negu kitiems. - Tamsos Valdovas nori pats sunaikinti Poterį... bet 
jeigu sužinos... privalau... privalau įsitikinti... 

Ji vėl atsisuko į seserį. 

— Belaisvius reikia įmesti į rūsį, o aš turiu pagalvoti, ką daryti! 

— Čia mano namai, Bela, juose neįsakinėsi... 

— Klausyk, ką sakau! Neįsivaizduoji, koks pavojus mums gresia! - su- 
žvigo Belatriks, paklaikusi iš baimės. Iš jos lazdelės išsiveržęs ugninis 
siūlas pradegino kilime skylutę. 

Narcisa padvejojusi kreipėsi į vilkolakį: 

— Greibekai, nuvesk belaisvius į rūsį. 

— Palauk, - sustabdė jį Belatriks. - Visus... visus, išskyrus Purvakrauję. 

Greibekas patenkintas suniurzgė. 

— Ne! -riktelėjo Ronis. - Mane pasilikite! 

Belatriks kirto jam antausį, kad net nuskambėjo. 

- Jeigu ji mirs kvočiama, antras būsi tu, - pasakė. - Man kraujo išda- 
vikai pagal blogumą antroj vietoj po Purvakraujų. Vesk juos į požemį, 
Greibekai, ir žiūrėk, kad nepabėgtų, bet nieko jiems nedaryk... kol kas. 

Ji sviedė Greibekui jo lazdelę, o pati iš apsiausto išsitraukė trumpą 
sidabrinį peilį. Juo nupjovė virvę, siejančią Hermioną su kitais belais- 
viais, ir už plaukų nutempė ją į vidurį kambario; Greibekas visus kitus 
pro duris išgrūdo į tamsų koridorių ir nusivarė atkišęs lazdelę, kurios 
neregima jėga nesulaikomai stūmė juos tolyn. 

— Kaip sakai, ar kai ji baigs, atiduos man mergiotę? - bambėjo Greibe- 
kas, varydamas juos koridoriumi. - Patiktų krimstelėti jai porą kartelių, 
ką, ručki? 

Haris matė, kaip Ronis virpa. Jie turėjo eiti žemyn stačiais laiptais vis 
taip pat surišti nugara į nugarą ir bijodami, kad nenusiristų ir nenusisuktų 
sprando. Apačioje buvo sunkios durys. Greibekas atrakino jas kaukšte- 
lėdamas lazdele ir įstūmė juos į drėgną, pelėsiais trenkiančią patalpą, 
kur buvo aklina tamsa. Nespėjo nutilti užtrenkiamų durų aidas, kai iš 
viršaus juos pasiekė baisus riksmas. 

— HERMIONA! - sušuko Ronis, ėmė tampyti juos laikančias virves 
vos nepargriaudamas Hario. - HERMIONAI! 

— Tylėk! - subarė jį Haris. - Nutilk, Roni, reikia sugalvoti, ką... 

— HERMIONA! HERMIONA! 

— Mums reikia plano, nustok rėkti... turime atsikratyti šitų virvių... 

— Hari? - tamsoje pasigirdo kuždesys. - Roni? Ar čia jūs? 

Ronis nutilo. Šalia jų kažkas sujudėjo, Haris pamatė prisiartinant 
šešėlį. 

— Hari? Roni? 

— Luna? 

— Taip, čia aš! O ne, aš nenorėjau, kad jūs įkliūtumėt! 

— Luna, ar gali mums padėt atrišti šitas virves? - paprašė Haris. 

- Otaip, tikiuosi... Čia yra sena vinis, kuria naudojamės, kai reikia ką 
nors nutraukti... palaukit... 

Viršuje vėl suklykė Hermiona, paskui užriko Belatriks, bet jos žodžių 
negalėjai suprasti, nes Ronis vėl ėmė šaukti: 

— HERMIONA! HERMIONAI! 

— Pone Olivanderi? - išgirdo Haris Lunos balsą. - Pone Olivanderi, ar 
tebeturite tą vinį? Jeigu kiek pasislinktumėte... Man atrodo, buvo prie 
vandens ąsočio... 

Ji grįžo po kelių akimirkų. 

— Sėdėkit ramiai, - liepė. 

Haris jautė, kaip ji vinimi knebinėja kietus virvės mazgus. Viršuje 
nuskardėjo Belatriks balsas: 

— Klausiu dar kartą! Kur gavai šitą kardą? Kur? 

— Mes jį radome... radome... NEREIKIA! - vėl sukliko Hermiona, 
Ronis dar smarkiau ėmė muistytis, ir surūdijusi vinis brūkštelėjo Hariui 
per riešą. 

— Roni, prašau sėdėti ramiai! - sušnibždėjo Luna. — Nieko nematau... 

— Mano kišenė! - sušuko Ronis. - Mano kišenėje yra Deliuminatorius, 
jis pilnas šviesos! 

Po valandėlės pasigirdo spragtelėjimas, ir šviečiantys skrituliai, ku- 
riuos Deliuminatorius buvo sutraukęs iš lempų palapinėje, pasklido po 

rūsį; negalėdami grįžti į savo vietas, jie pakibo ore tarsi mažutės saulės, 
užliedami požemį šviesa. Haris išvydo Luną didžiulėmis akimis baltame 
veide ir nejudančią Olivanderio figūrą, susirietusią kertėje. Sukdamas 
galvą pamatė kitus suimtuosius: Diną ir gobliną Graibštuolį, kuris atrodė 
beveik be sąmonės, jį laikė stačią tik virvės, kuriomis buvo surištas su 
likimo draugais. 

— O, dabar daug lengviau, ačiū, Roni, - pasakė Luna ir vėl įniko kne- 
binėti mazgus. — Sveikas, Dinai! 

Iš viršaus juos pasiekė Belatriks balsas: 

— Meluoji, bjauri Purvakrauje, manęs neapgausi! Tu įsilaužei į mano 
saugyklą „Gringotse“! Prisipažink! 

Vėl baisus riksmas... 

— HERMIONAI! 

— Ką dar paėmei? Ką dar turi? Pasakyk tiesą, arba, prisiekiu, raktelėsiu 
tau šituo peiliu! 

— Jau! 

Haris pajuto nukrentant virves. Trindamas užveržtus riešus pamatė 
Ronį lakstant po rūsį ir žemose lubose dairantis liuko. 

— Ačiū, - padėkojo Lunai Dinas. Jo veidas buvo kruvinas ir nusėtas 
mėlynėmis. Jis ėmė drebėti, o Graibštuolis susmuko ant akmeninės aslos 
apdujęs, be nuovokos, juodbruvas jo veidas buvo išraižytas raudonais 
rumbais. 

Ronis mėgino išvykti oru be burtų lazdelės. 

— Nieko nebus, Roni, - pasakė Luna, stebėdama bergždžias jo pastan- 
gas. - Iš šito rūsio visiškai neįmanoma pabėgti. Iš pradžių ir aš mėginau. 
Ponas Olivanderis čia jau seniai, viską išbandęs. 

Hermiona vėl ėmė šaukti, jos klyksmas Harį perverdavo it fizinis 
skausmas. Vos bejusdamas pašėlusiai diegiantį randą, ir jis pasileido 
blaškytis po rūsį, nežinia ko grabaliodamas sienas, širdyje suvokdamas, 
jog viskas veltui. 

— Ką dar paėmei, ką? ATSAKYK! CRUCIO! 

Hermionos riksmą atkartojo aidas, atsimušęs nuo sienų viršuje, Ronis 
beveik verkdamas daužė kumščiais sienas, o Haris, apimtas nevilties, 
stvėrė Hagrido dovanotą kapšelį ant kaklo, iš jo ištraukė Dumbldoro 
Aukso Šmaukštą ir pakratė nežinia ko tikėdamasis - nieko neįvyko; jis 
mostelėjo perlūžusios fenikso plunksnos burtų lazdelės pusėmis, bet jos 
buvo be gyvybės. Veidrodžio šukelė žybtelėdama nukrito ant grindų, ir 
jis išvydo šviečiant joje mėlyniausią mėlį... 

Iš šukelės į jį žvelgė Dumbldoro akis. 

— Padėkit mums! — suriko jis paklaikęs. — Mes esame Smirdžiaus dvaro 
požemyje, padėkit! 

Akis sumirksėjusi dingo. 

Haris jau nė nebesuprato, ar tikrai ji ten buvo pasirodžiusi. Visaip krai- 
pė veidrodžio šukelę, bet joje matė tik kalėjimo sienas ir lubas, o viršuje 
Hermiona vis gailiau šaukė ir Ronis šalimais nesavu balsu rėkė: 

— HERMIONA! HERMIONAI! 

— Kaip patekai į mano saugyklą? — spiegė Belatriks. - Ar tau padėjo 
tas šlykštus goblinas, įmestas į rūsį? 

— Mes su juo tik šįvakar susitikome! - raudojo Hermiona. - Niekad ne- 
buvome tavo saugykloje... Šitas kardas netikras! Tai tik kopija, kopija! 

— Kopija? - sužvigo Belatriks. - Cha, taip ir patikėsiu! 

— Tačiau lengvai galima patikrinti! - išgirdo jie Liucijaus balsą. - Dra- 
kai, atvesk gobliną, jis mums pasakys, tikras kardas ar ne! 

Haris puolė prie Graibštuolio, kiurksančio ant aslos. 

— Graibštuoli, - sušnibždėjo jis goblinui į smailią ausį, - privalai 
pasakyti jiems, kad kardas netikras, jie neturi žinoti, jog tikras, prašau, 
Graibštuoli... 

Jis išgirdo laiptuose skubius žingsnius, ir štai už durų drebantis Drako 
balsas paliepė: 

— Pasitraukt! Visi sustojat prie galinės sienos! Jokių fokusų, arba jus 
nudobsiu! 

Jie padarė kaip liepti; spynoje pasisukus raktui, Ronis spragtelėjo 
Deliuminatorių, ir šviesos rutuliai sulindo atgal į jo kišenę, o rūsys 

paskendo tamsoje. Durys atsilapojo, įžengė Smirdžius, atkišęs lazdelę, 
išbalęs ir ryžtingas. Griebęs už rankos mažučiuką gobliną atatupstas 
vėl išėjo. Durys užsitrenkė, ir tą pačią akimirką rūsyje nuaidėjo garsus 
pokštelėjimas. 

Ronis įjungė Deliuminatorių. Iš kišenės išlėkė trys šviesos kamuoliai, 
jie apšvietė namų elfą Dobį, ką tik atskridusį oru ir nusileidusį tarp jų. 

— DOBI! 

Haris tvojo Roniui per ranką, kad liautųsi šaukęs, ir Ronis persigan- 
nutempė gobliną prie Belatriks. 

Dobis stovėjo išpūtęs savo didžiules lyg teniso kamuoliukai akis ir 
drebėjo nuo ausų galiukų iki kojų. Jis grįžo į buvusių šeimininkų namus 
mirtinai bijodamas. 

— Hari Poteri, - vos girdimu balseliu sucypė elfas, - Dobis atvyko 
tavęs išgelbėti. 

— Bet kaip tu?.. 

Hario žodžius pertraukė baisus vėl kankinamos Hermionos riksmas. 
Ir jis paklausė svarbiausio: 

— Ar iš šito rūsio galima iškeliauti oru? 

Dobis linktelėjo krestelėdamas ausimis. 

— Ir tu gali pasiimti Žmonių? 

Dobis vėl linktelėjo. 

— Gerai. Dobi, noriu, kad pasiimtum Luną, Diną, poną Olivanderį ir 
nugabentum juos į... į... 

— Bilo ir Fler namus, - užbaigė Ronis. - Kriauklės vila Tinvorčio pa- 
kraštyje! 

Elfas linktelėjo trečią kartą. 

— Ir po to sugrįžk, - liepė Haris. - Ar galėsi tai padaryti, Dobi? 

- Žinoma, Hari Poteri, - sukuždėjo mažulis elfas. Ir skubiai nutapsėjo 
prie tykiai gulinčio pono Olivanderio. Jis paėmė lazdelių meistrui už 
rankos, kitą savo rankutę atkišo Lunai ir Dinai, tačiau tie nejudėjo. 

— Hari, mes norime tau padėti, - sušnibždėjo Luna. 

— Negalime tavęs čia palikti, - pritarė jai Dinas. 

— Dinkit man abudu! Susitiksime pas Bilą ir Fler. 

Tai tarus randą nusmelkė nežmoniškas skausmas ir jis išvydo ne se- 
nuką lazdelių meistrą, o kitą Žmogų, tokį pat seną ir sudžiūvusį, tačiau 
niekinamai kvatojantį. 

— Tai užmušk mane, Voldemortai, aš sveikinsiu mirtį! Bet mano mirtis tau 
nesuteiks, ko taip trokšti... Yra tiek daug dalykų, kurių tu nesupranti... 

Jis juto Voldemorto įniršį, bet vėl suklykus Hermionai atsitvėrė nuo 
jo ir grįžo į rūsį, prie savo siaubų. 

— Bėkit! - prašė Haris Luną ir Diną. - Bėkit! Mes pabėgsime vėliau, o 
dabar bėkit jūs! 

Irjie įsikibo į elfo rankeles. Vėl nuaidėjo garsus pokštelėjimas, ir Dobis, 
Luna, Dinas ir Olivanderis išnyko. 

— Kas ten buvo? - sušuko Liucijus Smirdžius jiems virš galvų. - Ar 
girdėjot? Koks ten triukšmas rūsyje? 

— Drakai... Ne, pašauk Kirmį, tegul nueina pažiūrėti! 

Per kambarį viršuje nuaidėjo žingsniai, tada viskas nutilo. Haris su- 
prato, kad žmonės ten klausosi, bene vėl išgirs triukšmą rūsyje. 

— Turime pamėgint jį užpulti, - sušnibždėjo jis Roniui. Kitos išeities 
nėra: vos kas nors pamatys, kad nėra trijų kalinių, jie pražuvę. - Pa- 
lik šviesas degti, - pridūrė Haris, išgirdęs ateinant, ir abu atsistojo 
abipus durų. 

— Pasitraukit, - įsakė Kirmio balsas. — Pasitraukit nuo durų. Einu 
pas jus. 

Durys atsidarė. Akimirką Kirmis apžlibęs spoksojo į lyg, ir tuščią rūsį, 
nutviekstą ore plaukiojančių trijų saulučių. Tada Haris ir Ronis šoko ant 
jo. Ronis sugriebė ir užlaužė lazdelę laikančią ranką, Haris delnu už- 
spaudė jam burną. Ir jie tylomis ėmė grumtis. Iš Kirmio lazdelės pylėsi 
kibirkštys, sidabrinė jo ranka suspaudė Hariui gerklę. 

— Kas yra, Kirmi? —- pašaukė iš viršaus Liucijus Smirdžius. 

— Nieko! - atsiliepė Ronis, mėgdžiodamas kimų Kirmio balsą. - Vis- 
kas gerai! 

Haris vos kvėpavo. 

— Nori mane nužudyti? - sušvokštė Haris, bandydamas atgniaužti 
metalinius pirštus. - Po to, kai aš išgelbėjau tau gyvybę? Tu man sko- 
lingas, Kirmi! 

Sidabriniai pirštai truputį atsileido. Šito nesitikėjęs Haris ištrūko iš 
jų, tačiau delno nuo Kirmio burnos nenuėmė. Matė, kaip žiurkiškos bes- 
palvės žmogelio akutės išsiplėtė iš baimės ir nuostabos: jį, kaip ir Harį, 
atrodo, apstulbino tai, ką padarė ranka, - nejučia pakluso trumpučiam 
gailestingumo impulsui, - ir toliau jis grūmėsi dar pasiučiau, lyg norė- 
damas užbraukti akimirkos silpnumą. 

— Paimsime ir šitą, - sukuždėjo Ronis, ištraukdamas iš kitos jo rankos 
lazdelę. 

Likusio be lazdelės, beginklio Piterio Trumpulio vyzdžiai išsiplėtė 
iš siaubo. Jo akys nuo Hario veido nukrypo kažkur kitur. Sidabriniai 
pirštai nesulaikomai slinko prie jo paties gerklės. 

= NE 

Haris negalvodamas bandė atitraukti ranką, bet nieko nepadarė. Si- 
dabrinis įnagis, kurį Voldemortas buvo davęs bailiausiam savo tarnui, 
atsisuko prieš nuginkluotą ir nieko nesugebantį jo savininką: Trumpu- 
lis gavo atpildą už dvejojimą, už akimirkos gailestį - jiems bežiūrint jį 
smaugė jo paties ranka. 

— Ne! 

Ronis irgi paleido Kirmį, ir abu su Hariu mėgino atplėšti negailestingus 
sidabro pirštus nuo Kirmio gerklės, bet kur tau. Trumpulis pamėlynavo. 

— Relaxio! - ištarė Ronis, nukreipdamas laždelę į sidabrinę ranką, bet 
nieko neatsitiko; Trumpulis suklupo, ir tą pačią akimirką viršuje siaubin- 
gai suriko Hermiona. Kirmis užvertė akis violetiniame veide, dar kartą 
trūktelėjo ir nurimo. 

Haris ir Ronis susižvelgę paliko Kirmio kūną tysoti asloje ir laiptais 
pasileido į viršų, į tamsų koridorių, kurio gale buvo svetainė. Jos durys 
buvo atlapotos. Jie puikiai matė, kaip Belatriks žiūri į mažiuką Graibš- 
tuolį, o tas savo ilgapirštėmis rankomis laiko Grifo kardą. Hermiona 
gulėjo Belatriks prie kojų. Ji buvo leisgyvė. 

— Na? - nekantriai paklausė Belatriks gobliną. - Ar kardas tikras? 

Haris laukė užgniaužęs kvapą, stengdamasis nepaisyti vis labiau 
perštinčio rando. 

— Ne, padirbtas, - atsakė Graibštuolis. 

— Tikrai? — iškvėpė Belatriks. - Jokios abejonės? 

— Jokios. 

Jos veidas nušvito iš palengvėjimo, įtampos neliko nė ženklo. 

— Puiku, - pasakė ji ir nerūupestingu lazdelės moju dar sykį perrėžė 
goblinui veidą, tas rėkdamas sukniubo prie jos kojų. Ji paspyrė jį šo- 
nan. — O dabar, - pergalingai įsakė, - galime šaukti Tamsos Valdovą! 

Ji atsmaukė rankovę ir smiliumi palietė Tamsos ženklą. 

Ir vėl Hario randas tarsi sprogo. Jį supanti aplinka išnyko, jis buvo 
Voldemortas, jam į akis juokėsi bedantis burtininkas, jį siutino kvietimas, 
kurį pajuto, —ojuk buvo įspėjęs, liepęs jiems kviesti jį tik tuo atveju, jeigu 
sugautas Poteris. Jeigu jie suklydo... 

— Tai užmušk mane! - reikalavo senis. — Tu nelaimėsi, negali laimėti! Ioji 
lazdelė niekada, per amžių amžius nebus tavo... 

Ir Voldemorto įtūžis prasiveržė: žalios šviesos pliūpsnis užpildė kam- 
barį, liguistas senas kūnas išlėkė į viršų ir nukrito negyvas, o Voldemortas 
grįžo prie lango vos tramdydamas įsiūtį... jie dar atsiims, jeigu pasirodys, 
kad jį be reikalo iškvietė... | 

— Ir manau, kad galime atsikratyti šitos Purvakraujės, - tarė Belatriks 
balsas. — Greibekai, imk ją, jeigu nori. 

— NEEEE! 

Į kambarį įsiveržė Ronis, Belatriks apstulbusi atsisuko ir nukreipė 
savo lazdelę į jį... 

— Expelliarmus! — sukriokė šis, nutaikydamas į Belatriks Kirmio laz- 
delę, ir josios burtų lazdelė švystelėjo į orą, bet ją sugavo Haris, įbėgęs 
paskui Ronį. Liucijus, Narcisa, Drakas ir Greibekas atsigręžė, bet Haris 
riktelėjo: 

— Sustink! - Ir Liucijus Smirdžius susmuko ant kilimo. Iš Drako, 
Narcisos ir Greibeko lazdelių išlėkė žaibai, tačiau Haris spėjo pargriūti 
kniūbsčias ir nusiristi už sofos. 

— SUSTOKIT, ARBA JI MIRS! 
alpusią Hermioną, prikišo jai prie gerklės savo trumpą sidabrinį peilį. 

— Meskit lazdeles, - sušnypštė ji. - Meskit, arba mes įsitikinsime, koks 
iš tikrųjų purvinas jos kraujas! 

Ronis sustingo gniauždamas Kirmio lazdelę. Haris atsistojo tebelai- 
kydamas Belatriks lazdelę. 

— Sakiau, meskit! - suspiegė ji ir spustelėjo peilį - ištryško keli 
kraujo lašai. 

— Gerai! - riktelėjo Haris, numesdamas Belatriks lazdelę. Tą patį padarė 
Ronis. Abu iškėlė rankas. 
atvyksta, Hari Poteri! Artinasi tavo mirtis! 

Haris ir pats suprato: randas degte degė nuo skausmo, jis jautė Vol- 
demortą atskriejant dangumi iš kaži kur toli per tamsią audringą jūrą, 
netrukus jis bus taip arti, kad galės nusileisti pas juos, ir Haris neįsivaiz- 
davo, kaip jam būtų galima sukliudyti. 

— Dabar, Cise, - tyliai tarė Belatriks, Drakui atskubant su lazdelėmis, — 
manau, kad reikia vėl surišti mūsų jaunuosius didvyrius, o Greibekas 
tegul pasirūpina panele Purvakrauje. Neabejoju, kad Tamsos Valdovas 
tau nepašykštės mergiūkštės po viso to, ką šiąnakt nuveikei. 

Sulig tais žodžiais viršuje pasigirdo keistas džerškėjimas. Pakėlę akis, 
visi dar spėjo pamatyti, kaip krištolinis kandeliabras sudrebėjo, sugirgž- 
dėjo ir ėmė kristi. Belatriks stovėjo tiesiai po juo. Pametusi Hermioną 
šaukdama šoko šonan. Kandeliabras nudribo ištikšdamas krištolo ir me- 

talo grandinėlių fontanu, palaidodamas po savimi Hermioną ir gobliną, 
tebegniaužiantį Grifo kardą. Žėrinčios krištolo kruopelės pasipylė į visas 
puses. Drakas susirietė užsidengęs kruviną veidą. 

Ronis puolė traukti iš po to laužo Hermioną, o Haris pasinaudojo 
proga - stryktelėjęs per krėslą išplėšė Drakui iš rankų visas tris lazdeles, 
nukreipė jas į Greibeką ir riktelėjo: 

— Sustink! — Vilkolakį trigubi kerai pakėlė nuo žemės, švystelėjo pa- 
lubėn, ir iš ten jis žnektelėjo ant grindų. 

Narcisai tempiant Draką tolyn nuo galimų pavojų, Belatriks pašoko 
besiplaikstančiais plaukais ir užsimojo sidabriniu peiliu, bet Narcisa 
nukreipė lazdelę į duris. 

— Dobi! - suriko ji taip, kad net Belatriks sustingo. - Tu! Tu numetei 
kandeliabrą? 

Mažylis elfas įtrepsėjo kambarin drebančiu pirštu rodydamas į bu- 
vusią šeimininkę. 

— Nedaryk nieko blogo Hariui Poteriui, - sucypė jis. 

— Užmušk jį, Cise! - šaukė Belatriks, tačiau nuaidėjo dar vienas 
pokštelėjimas ir Narcisos lazdelė, išlėkusi į orą, nukrito kitoje kambario 
pusėje. 

— Tu bjaurus beždžioniūkšti! - staugė Belatriks. - Kaip drįsti atimti iš 
raganos burtų lazdelę, kaip drįsti nepaklusti šeimininkei? 

— Dobis neturi šeimininkės!-- spiegė elfas. - Dobis yra laisvas elfas, 
Dobis atvyko gelbėti Hario Poterio ir jo draugų! 

Hariui taip suskaudo randą, jog akys aptemo. Jis dar suvokė, kad liko 
kelios akimirkos, kol pasirodys Voldemortas. 

— Roni, gaudyk - ir bėk! - riktelėjo jis, pametėdamas jam vieną laz- 
delę, tada pasilenkė ištraukti iš po kandeliabro nuolaužų Graibštuolio. 
Užsimetęs dejuojantį ir kardo iš rankos nepaleidžiantį gobliną ant pe- 
ties, Haris sugriebė Dobio ranką ir apsisuko ant kulno, kad išvyktų oru. 
Panirdamas į tamsą dar spėjo išvysti svetainę: išbalusias, sustingusias 
Narcisos ir Drako figūras, rudą dėmę - Ronio plaukus ir sidabru švys- 
telintį Belatriks peilį, jos rankos paleistą jam įkandin... 

Bilo ir Fler namai... Kriauklės vila... Bilo ir Fler namai... 

Jis išnyko į nežinią, tad liko tik kartoti kelionės tikslą ir tikėtis, jog to 
pakaks jam pasiekti. Kaktą varstė skausmas, petį mygo goblinas, į nugarą 
dunksėjo Grifo kardo ašmenys. Dobio rankelė suvirpo jo delne; jis dar 
pagalvojo, gal elfas nori juos nuvairuoti, patempti reikiama kryptimi, ir 
spustelėjo jam pirštus parodydamas, jog neprieštarauja... 

Staiga jie atsitrenkė į kietą žemę. Pakvipo sūriu oru. Haris suklupęs 
paleido Dobio ranką ir atsargiai paguldė ant žemės Graibštuolį. 

— Kaip jautiesi? - paklausė jis, tačiau goblinas tik krustelėjo ir sudejavo. 

Haris prisimerkęs apsižvalgė tamsoje. Netoli po aukštu žvaigždėtu 
dangumi lyg ir dūlavo namukas, o šalimais kažkas judėjo. 

— Dobi, ar čia Kriauklės vila? - pašnibždomis paklausė jis, spausda- 
mas rankoj abi lazdeles, atimtas iš Smirdžių, pasirengęs, jei reikės, stoti 
į kovą. - Ar mes atvykome į reikiamą vietą? Dobi? 

Jis apsidairė. Mažulis elfas stovėjo už kelių žingsnių. 

— DOBI! 

Elfas susvyravo, jo plačiose blizgančiose akyse atsispindėjo Žvaigž- 
dės. Ir jis, ir Haris pamatė iš kilsuojančios krūtinės styrant sidabrinį 
raganos peilį. 

- Dobi... ne... GELBEKIT! - suriko Haris, šaukdamasis prie namuko 
judančių žmonių. - GELBĖKIT! 

Jam nerūpėjo, kasjie tokie: burtininkai ar Žiobarai, draugai ar priešai, 
rūpėjo tik tai, kad ant Dobio krūtinės plečiasi tamsi dėmė. Maldaujamai 
žiūrėdamas į Harį, elfas ištiesė plonas rankeles. Haris sugriebė knium- 
bantį kūnelį ir paguldė ant šono šaltoje žolėje. 

— Dobi, ne, nemirk, nemirk... 

Elfo akys susirado jo veidą, o lūpos vargais negalais ištarė žodžius: 

— Hari... Poteri... 

Ir tada sudrebėjęs elfas nurimo, akys liko tik dideli stikliniai burbu- 
lai, juose spindėjo šviesos kruopelės - žvaigždės, kurių jos jau negalėjo 
matyti. 


DVIDEŠIMT KETVIRTAS SKYRIUS 


Burtų lazdelių meistras 


Haris pasijuto, tarsi būtų grimzdęs į seną košmarą; štai jis vėl klūpo šalia 
Dumbldoro kūno Hogvartso aukščiausio bokšto papėdėje, tačiau žvelgia 
į mažutį kūnelį, susirietusį žolėje, pervertą sidabrinio Belatriks peilio. Jis 
tebekartoja: „Dobi, Dobi...“, nors žino elfą iškeliavus ten, iš kur atgal jo 
neprisišauksi. 

Po kurio laiko jis vis dėlto suvokė, jog jie atvyko į reikiamą vietą, nes 
ji, tebeklūpantį šalia elfo, apstojo Bilas, Fler, Dinas ir Luna. 

— Hermiona! - staiga pasakė jis. - Kur ji? 

— Ronis nuvedė ją į vidų, - atsakė Bilas. - Viskas bus gerai. 
striukę ir apklojo ja Dobį lyg antklode. 

Kažkur netoliese į akmenis daužėsi jūros bangos, Haris klausėsi jų, o 
kiti kalbėjosi, aptarė dalykus, kažką sprendė, bet jo tai nėmaž nedomi- 
no. Dinas sužeistą Graibštuolį nunešė trobon, Fler nuskubėjo iš paskos. 
Bilas pasiūlė elfą palaidoti. Haris sutiko net nelabai suprasdamas, ką tas 
sakė. Tardamas pritarimo žodžius nenuleido akių nuo mažučio kūno, 
o randas degė ir peršėjo, ir viena jo sąmonės dalis, žvelgdama tarsi ne 
pro tą ilgo teleskopo vamzdį, matė, kaip Voldemortas nubaudžia visus, 
kurie liko Smirdžiaus dvare. Jo rūstybė buvo baisi, tačiau sielvartas dėl 
Dobio mirties ją tarsi prislopino ir Harį ji pasiekė tik kaip tolima audra 
virš ramių vandenyno platybių. 

— Noriu tai padaryti žmoniškai, - buvo pirmi žodžiai, kuriuos Haris 
ištarė sąmoningai, - o ne magiškai. Ar turi kastuvą? 

Netrukus jis vienui vienas ėmė kasti duobę vietoje, kurią parodė Bi- 
las, - sodo gale tarp krūmokšnių. Kasė įniršęs, gardžiuodamasis fiziniu 

darbu, džiūgaudamas, jog tai ne magija, nes kiekvienas prakaito lašelis 
ir kiekviena pūslė delne buvo lyg dovana elfui, išgelbėjusiam jiems 
gyvybes. 

Randas degė, tačiau jis jau valdė šį skausmą: jautė jį, bet nuojo atsiribojo. 
Pagaliau išmoko jį valdyti, užverti sąmonę Voldemortui - Dumbldoras 
norėjo, kad jis kaip tik šito išmoktų iš Sneipo. Lygiai kaip Voldemortas 
neįstengė užvaldyti Hario, kai jis sielvartavo dėl Sirijaus, taip ir dabar jo 
mintys neprasiskverbia į Hario protą, kai jis gedi Dobio. Atrodo, sielvartas 
išstumia Voldemortą, nors Dumbldoras, aišku, būtų pasakęs, jog meilė... 

Haris kasė kietą šaltą žemę giliau ir giliau, užliedamas sielvartą pra- 
kaitu, nepaisydamas, kad skauda randą. Girdėdamas tik savo kvėpavimą 
ir jūros gausmą, jis prisiminė visa, kas nutiko Smirdžiaus dvare, dalykus, 
kuriuos ten išgirdo, ir tamsoje ėmė rastis supratimas... 

Tolygūs rankų judesiai mušė taktą jo mintims. Relikvijos... Horokru- 
sai... Relikvijos... Horokrusai... tačiau jo nebegraužė anas keistas, mania- 
kiškas troškimas. Netektis ir baimė jį užgniaužė - jis ir vėl pasijuto tarsi 
pažadintas antausiu. 

Kasdamas vis giliau, Haris suprato, kur šiąnakt lankėsi Voldemortas, 
ką jis nužudė aukščiausiame Nurmengardo bokšte ir kodėl... 

Ir galvojo apie Kirmį, žuvusį dėl vieno menkučio, nesąmoningo gai- 
lestingumo impulso... Dumbldoras visa tai numatė... Ką dar jis žinojo? 

Haris pamiršo laiką. Tik atėjus Roniui ir Dinui pastebėjo, jog tamsa 
kiek praskydusi. 

— Kaip Hermiona? 

Haris turėjo gatavą atsakymą, kai jie paklaus, kodėl jis paprasčiausiai 
nemostelėjo lazdele ir nesukūrė tobulos kapo duobės, bet jo neprireikė. 
Dinas ir Ronis įšoko į duobę su kastuvais, ir kartu jie tylėdami dirbo, ko! 
iškasė reikiamo gilumo kapą. 

Haris jaukiau susuko elfą į striukę. Atsisėdęs ant duobės krašto, Ronis 
nusiavė batus, nusimovė puskojines ir jomis apavė basas Dobio kojeles. 

Dinas išsitraukė vilnonę kepuraitę, ją Haris atsargiai užmovė elfui ant 
galvos paslėpdamas šikšnosparniškas ausis. 

— Reikia užspausti jam akis. 

Haris negirdėjo, kaip per tamsą atėjo kiti. Bilas vilkėjo kelioninį ap- 
siaustą, Eler buvo užsijuosusi didelę baltą prijuostę, iš kurios kišenės 
kyšojo butelis. Haris pažino, jog tai „Kaulų gaiviklis“. Išbalusi Hermiona, 
vilkinti skolintu chalatu, žengė netvirtai, priėjusią Ronis iškart apkabino. 
Luna, susisupusi į Fler kailinius, atsitūpė ir švelniai prispaudė pirštais 
elfo vokus, paslėpdama stiklinį jo akių žvilgsnį. 

— Štai, - tyliai tarė ji, - dabar jau galės miegoti. 

Haris paguldė elfą į duobę, sudėjo kojukes, kad gulėtų patogiai, ir 
paskutinį kartą pažvelgė į mažą kūnelį. Vos neapsiverkė prisiminęs 
Dumbldoro laidotuves: eilių eilės auksinių kėdžių, Magijos ministerija 
pirmoje eilėje, Dumbldoro nuopelnų vardijimas, didingas baltas mar- 
murinis kapas. Jis jautė, jog Dobis nusipelnęs ne prastesnių laidotuvių, 
tačiau elfas guli tarp krūmų paprastai iškastoje duobėje. 

— Manau, reikia ką nors pasakyti, - prabilo Luna plonu balseliu. - Pra- 
dedu aš, gerai? 

Visiems žiūrint į ją, ji kreipėsi į elfo palaikus duobės dugne: 

— Labai tau ačiū, Dobi, kad išgelbėjai mane iš to rūsio. Kokia neteisybė, 
kad turėjai mirti, nors buvai toks geras ir narsus. Visada prisiminsiu, ką 
padarei dėl mūsų. Tikiuosi, jog esi laimingas. 

Ji atsisuko į Ronį, tas kostelėjęs kimiai pasakė: 

— Taigi... Ačiū, Dobi. 

— Ačiū, - murmtelėjo Dinas. 

Haris nurijo seilę. 

— Sudiev, Dobi, - prabilo jis. Daugiau nieko nesugebėjo ištarti, ta- 
čiau Luna už juos visus viską pasakė. Bilas kilstelėjo lazdelę, sumesta 
žemių krūva pakilo į orą, dailiai užpylė duobę. Liko nedidelis rusvas 
kauburėlis. 

— Nieko, jeigu aš čia dar pabūsiu? - paklausė Haris. 

Jie kažką sumurmėjo, bet jis neišgirdo. Pajuto švelnų tapšnojimą 
per nugarą, tada visi nužingsniavo į trobą palikę Harį pabūti prie elfo 
kapo. 

Jis apsidairė: dideli balti bangų mūšos nugludinti akmenys žymėjo 
gėlių lysvių kraštus. Jis pakėlė vieną didžiausių, panašų į pagalvę, ir 
uždėjo ant tos vietos, kur ilsėjosi Dobio galva. Tada siekė kišenėn lazde- 
lės. Užčiuopė dvi. Buvo visai pamiršęs ir nebeprisiminė, katra kieno, tik 
žinojo ištraukęs jas iš kažkieno rankų. Pasirinkęs trumpesniąją, meiliau 
gulančią rankon, nukreipė ją į akmenį. 

Iš lėto, jam murmant nurodymus, akmens paviršiuje radosi gilūs rė- 
žiai. Žinojo, kad Hermiona būtų padariusi gražiau ir gal greičiau, bet jis 
norėjo pats paženklinti kapą, lygiai kaip norėjo pats iškasti duobę. Kai 
Haris atsitiesė, užrašas akmenyje skelbė: 


Čia guli Dobis, laisvas elfas. 


truputį tvinkčiojo, o galvoje kirbėjo mintys, kurios jam atėjo į galvą pa- 
tamsyje stovint duobėj, - viliojančios, bet ir baisios mintys. 

Kai jis įžengė į nediduką prieškambarį, jie visi sėdėjo svetainėje ir 
įdėmiai klausėsi Bilo. Kambarys buvo išdažytas šviesiai, jaukus, židinyje 
linksmai pleškėjo jūros išmesti medgaliai. Haris nenorėjo prinešti ant 
kilimo purvo, tad sustojo tarpdury ir ėmė klausytis. 

— Laimė, kad Džinei atostogos. Jeigu būtų buvusi Hogvartse, jie galėjo 
ją suimti mums nespėjus ten nukakti. Dabar žinome, kad ir ji saugi. 

Apsidairęs Bilas pamatė Harį. 

— Aš visus perkėliau iš Landynės pas Mjurijelę, - paaiškino jis. - Mirties 
Valgytojai jau žino, kad Ronis su tavimi, taigi neišvengiamai nusitaikys į 
mūsų šeimą. Neatsiprašinėk, - pridūrė jis, pamatęs Hario išraišką. - Tė- 
tis jau kelis mėnesius kartojo, jog tai tik laiko klausimas. Mes esame 
didžiausia kraujo išdavikų šeima. 

— Kaip jie apsaugoti? — paklausė Haris. 

— Patikimumo kerais. Tėtis yra Paslapties saugotojas. Šiuos namus 
irgi užbūrėme tais pačiais kerais, Paslapties saugotojas esu aš. Nė vienas 
mūsų negali vykti į darbą, tačiau šiuo metu tai vargu ar svarbiausia. Kai 
Olivanderis ir Graibštuolis pasveiks, ir juos nugabensime pas Mjurije- 
lę. Čia ankštoka, o pas ją daugybė vietos. Graibštuolio kojos gyja, Fler 
jam davė „Kaulų gaiviklio“, tikriausiai maždaug po valandos galėsime 
judintis... 

— Ne, - pasakė Haris. Bilas suglumo. - Jie abu man čia reikalingi. Noriu 
su jais pasikalbėti. Labai svarbu. 

Savo balse jis girdėjo valdingumą, tvirtumą ir ryžtą, atėjusius kasant 
Dobiui kapą. Visų veidai atsisuko į jį nustebę. 

— Eisiu nusiprausti, —- pasakė Haris Bilui, žvilgtelėjęs į savo rankas, iš- 
terliotas purvu ir Dobio krauju. - O tada turiu iškart su jais pasišnekėti. 

Jis nuėjo į virtuvėlę, prie kriauklės, įtaisytos po langu, už kurio buvo 
matyti jūra. Horizonte ėmėsi aušra, rausva it kriauklė, su auksiniu at- 
spalviu. Prausiantis vėl apniko mintys, užplūdusios tamsiame sode... 

Dobis nebūtų sugebėjęs pasakyti, kas jį pasiuntė į tą rūsį, tačiau Haris 
suprato ką matęs. Skvarbi mėlyna akis pažvelgė iš veidrodžio šukelės, 
ir atėjo pagalba. „Hogvartse kiekvienam bus suteikta pagalba, jeigu jos 
kam prireiks.“ 

Haris nusišluostė rankas nekreipdamas dėmesio į grožį už lango ir į 
draugų balsus svetainėje. Žvelgdamas į jūrą ir šią aušrą jautėsi taip arti 
visa ko esmės, arčiau nei kada nors. 

Tačiau randas tvinkčiojo, ir jis suprato, jog ir Voldemortas ima suvokti. 
Haris suprato ir kartu nesuprato. Dumbldoras Hario vaizduotėje šyp- 
sojosi Hariui žvelgdamas virš sudėtų tarsi maldai rankų. Jausmai sakė 
viena, protas - ką kita. 

Jūs davėte Roniui Deliuminatorių. Jūs jį supratote... padėjote jam grįžti. 

Jūs supratote ir Kirmį... Žinojote, kad kažkur giliai giliai rusena atgaila... 

Ir Jeigu supratote juos... Ką supratot apie mane, Dumbldorai? 

Ar man skirta žinoti, bet neieškoti? Ar žinojote, kaip sunkiai rasiu tai? Ar 
todėl padarėte, kad būtų taip sunku atrasti? Kad aš spėčiau viską suvokti? 

Haris stovėjo nejudėdamas ir degančiomis akimis žvelgė ten, kur iš 
už horizonto jau lindo skaisčiai auksinis saulės kraštelis. Tada pažvelgė į 
švarias savo rankas ir akimirką nustebo išvydęs, kad jos laiko rankšluostį. 
Padėjęs jį grįžo į prieškambarį. Einant randas nuožmiai sutvinkčiojo, o 
galvoje, staigiai kaip laumžirgis virš vandens, švystelėjo puikiai pažįs- 
tamo pastato kontūrai. 

Bilas su Fler stovėjo prie laiptų į viršų. 

— Man reikia pasikalbėti su Graibštuoliu ir Olivanderiu, - pasakė 
Haris. 

— Ne, - paprieštaravo Fler. - Turėsi palaukti, Hari. Jie abu serga, pa- 
vargę... 

- Atleiskite, - vangiai atsiprašė jis, - bet man skubu. Turiu nedelsda- 
mas su jais pasikalbėti. Akis į akį - atskirai su kiekvienu. Tučtuojau. 

— Hari, kas, po velnių, darosi? - paklausė Bilas. - Atsibeldi su negyvu 
namų elfu ir leisgyviu goblinu, Hermiona atrodo, lyg būtų buvusi kan- 
kinama, o Ronis tiesiog atsisako man ką nors paaiškinti... 

— Mes negalime pasakyti, ką veikiame, - tvirtai pasakė Haris. - Bilai, 
tu priklausai Brolijai, Žinai, jog Dumbldoras paliko mums užduotį. Mes 
neturime teisės apie ją kam nors pasakoti. 

Jo randuotas veidas buvo neįžvelgiamas. Pagaliau jis tarė: 

— Gerai. Su katruo pirmiausia nori pakalbėti? 

Haris suabejojo. Suprato, ką nulems jo sprendimas. Laiko beveik ne- 
beliko, reikia ryžtis: Horokrusai ar Relikvijos? 

— Su Graibštuoliu, - atsakė Haris. - Pirmiausia kalbėsiu su juo. 

Širdis taip smarkiai plakė, tarsi būtų bėgęs ir ką tik peršokęs didžiulę 
kliūtį. 

— Tada lipam aukštyn, - pasakė Bilas. 

Užlipęs kelias pakopas, Haris atsigręžė. 

— Man reikia ir jūsų abiejų! - pašaukė jis Ronį ir Hermioną, niūriai 
stovinčius šešėlyje svetainės tarpdury. 

Abu apsidžiaugę žengė į šviesą. 

— Kaipjautiesi? —- paklausė Haris Hermioną. - Buvai nuostabi - sugal- 
voti tokią istoriją, kai ji tave taip kankino... 

Hermiona blausiai šyptelėjo, Ronis apkabino ją viena ranka. 

— Ką dabar veiksime, Hari? - paklausė jis. 

— Pamatysite. Eime. 

Haris, Ronis ir Hermiona paskui Bilą užlipo stačiais laiptais. Iš laiptų 
aikštelės ėjo trejos durys. 

— Čia, - tarė Bilas, atidarydamas savo ir Fler kambarį. Pro langą jame 
irgi buvo matyti jūra, jau nuauksinta saulėtekio. Haris žengė prie lango, 
atsuko nugarą įspūdingam vaizdui ir sustojo susidėjęs rankas ant krū- 
tinės. Randas dilgsėjo. Hermiona įsitaisė prie tualetinio stalelio, Ronis 
atsisėdo ant krėslo ranktūrio. 

Sugrįžo Bilas, atnešė mažiuką gobliną ir atsargiai padėjo ant lovos. 
Graibštuolis burbtelėjo „ačiū“, ir Bilas išėjo uždarydamas duris. 

— Atsiprašau, kad ištraukiau tave iš patalo, - tarė Haris. - Kaip kojos? 

— Skauda, - atsakė goblinas. - Bet gyja. 

Jis tebelaikė Grifo kardą, o išraiška buvo keista: ir pikta, ir smalsi. 
Goblino veido oda buvo pageltusi, pirštai ilgi ir ploni, akys juodos. Fler 
buvo jį nuavusi, o jo kojos buvo purvinos. Apvali galva atrodė daug 
didesnė už Žmogaus. 

— Tu tikriausiai neprisimeni... - prabilo Haris. 

— Kad esu tas goblinas, kuris tau pirmą kartą lankantis „Gringotse“ 
parodė tau tavo saugyklą? - pasakė Graibštuolis. - Aš prisimenu, Hari 
Poteri. Net ir tarp goblinų esi labai garsus. 

Haris ir goblinas priekabiai nužvelgė kits kitą. Hariui tebedilgsėjo 
randas. Norėjo, kad pokalbis su Graibštuoliu būtų trumpas, bet ir bijojo 
žengti klaidingą žingsnį. Kol jis ieškojo, kokiais žodžiais geriausia pradėti 
prašymą, goblinas pats prabilo. 

- Jūs palaidojot elfą, - kažkodėl apmaudžiai metė jis. - Žiūrėjau pro 
langą gretimame kambaryje. 

— Taip, - tarstelėjo Haris. 

Graibštuolis sušnairavo į jį savo juodomis akimis. 

— Esi nepaprastas burtininkas, Hari Poteri. 

— Kodėl? - paklausė Haris ir išsiblaškęs pasitrynė randą. 

— Kasei duobę. 

— O ką? 

Graibštuolis nieko neatsakė. Haris pamanė, jog iš jo šaipomasi, kam 
elgėsi žiobariškai, bet jam nerūpėjo, Graibštuoliui patinka Dobio kapas 
ar ne. Jis susikaupė ir puolė. 

— Graibštuoli, turiu paklausti... 

— Be to, tu išgelbėjai gobliną. 

— Ką? | 

— Atgabenai mane čia. Išgelbėjai. 

— Na, tikiuosi, nepyksti? —- nekantriai tarė Haris. 

— Ne, Hari Poteri, - atsakė Graibštuolis, ant vieno piršto vyniodamas 
retą juodą barzdą, - bet esi labai keistas burtininkas. 

— Gerai, bet man reikia pagalbos, Graibštuoli, ir tu gali padėti. 

Goblinas niekuo neparodė laukiąs tolesnio paaiškinimo, tik susiraukęs 
spoksojo į Harį taip, lyg matytų pirmą kartą. 

— Man reikia įsilaužti į „Gringotso“ banką. 

Haris nenorėjo išrėžti taip tiesiai, bet Žodžiai patys išsprūdo, kai 
skausmas pervėrė randą ir jis vėl išvydo Hogvartso kontūrus. Jis tvirtai 
užsklendė savo sąmonę. Pirmiausia reikia susitarti su Graibštuoliu. Ronis 
ir Hermiona žiūrėjo į jį kaip į beprotį. 

— Hari... - tarė Hermiona, bet ją pertraukė Graibštuolis. 

- Įsilaužti į „Gringotso“ banką? - pakartojo goblinas susiraukdamas 
iš skausmo, nes pasivertė ant lovos. - Neįmanoma. 

— Ne, įmanoma, - pasakė Ronis. - Buvo tokių atvejų. 

— Aha, - pritarė Haris. - Tą dieną, Graibštuoli, kai sutikau tave pirmą 
kartą. Per mano gimtadienį prieš septynerius metus. 

— Kalbamoji saugykla tada buvo tuščia, - atkirto goblinas, ir Haris 
suprato: nors Graibštuolis išėjo iš „Gringotso“, jį žeidžia mintis, kad 
galima įveikti banko apsaugą. - Ir beveik nesaugoma. 

— Na, saugykla, į kurią mes turime patekti, nėra tuščia ir, manau, ap- 
saugota galingais kerais, - pasakė Haris. - Ji priklauso Lestreindžams. 

Jis matė, kaip apstulbę susižvelgė Ronis ir Hermiona, bet jiems spės 
paaiškinti gavęs Graibštuolio atsakymą. 

— Nieko nebus, - tvirtai pasakė Graibštuolis. - Ničnieko. „Eikš, ateivi, 
tik, šiukštu, nesigviešk svetimų turtų...“ 

— „Perspėjam, vagie, griežtai...“ Taip, Žinau, prisimenu, - tarė Ha- 
ris. - Bet man nereikia jokių turtų, neketinu nieko imti savo naudai. Ar 
gali tuo patikėti? 

Goblinas iš padilbų dėbtelėjo į Harį, randas sudilgsėjo, bet Haris jo 
nepaisė, neatsiliepė į skausmą į jo kvietimą. 

- Jeigu yra burtininkas, neieškantis asmeninės naudos, - pagaliau tarė 
Graibštuolis, - tikiu, jog tas burtininkas esi tu, Hari Poteri. Goblinai ir elfai 
nepratę sulaukti apsaugos ar pagarbos, kurias mums suteikei šiąnakt. 
Tarp lazdelių turėtojų tokių nepasitaiko. 

— Lazdelių turėtojų, - pakartojo Haris. Frazė jam nuskambėjo keistokai. 
Randą vėl ėmė diegti Voldemortui kreipiant savo mintis šiaurės pusėn, 
o Hariui degant noru kuo greičiau išsiklausinėti Olivanderį už sienos. 

— Burtininkai ir goblinai, - tyliai tarė Graibštuolis, - seniai ginčijasi 
dėl teisės nešiotis burtų lazdelę. 

— Na, goblinai gali kerėti ir be burtų lazdelių, - pasakė Ronis. 

— Nesvarbu! Burtininkai nesutinka pasidalyti burtų lazdelių paslap- 
timis, jie atima iš mūsų galimybę sustiprinti savo galias! 

— Ką gi, ir goblinai nesidalija savosios magijos paslaptimis, - atšovė 
Ronis. - Jūs mums nesakote, kaip daryti tokius kaip jūsų kardus ir šarvus. 
Goblinai moka taip apdirbti metalą, kaip burtininkai niekada... 

— Nesvarbu, - pasakė Haris, pamatęs, kad Graibštuolis užraudo. — 
Kalbame ne apie burtininkų ir goblinų ar kitokių magiškų būtybių 


priešpriešą... 

Graibštuolis piktai nusijuokė. 

— Kurgi ne, kaip tik apie tai ir kalbame! Tamsos Valdovui įgyjant vis 
didesnę galią, jūsų padermė vis labiau įsigali pamindama mus! „Grin- 
gotsą“ užvaldo burtininkai, namų elfai žudomi, o ar nors vienas lazdelės 
turėtojas protestuoja? 

— Mes! - sušuko Hermiona degančiomis akimis ir išsitempusi kaip 
styga. - Mes protestuojame! Ir aš, Graibštuoli, esu gaudoma taip pat kaip 
koks goblinas ar elfas! Aš esu Purvakraujė! 

— Nevadink savęs taip... - sumurmėjo Ronis. 

— Ir kodėl gi ne? Esu Purvakraujė ir tuo didžiuojuosi! Naujojo režimo 
sąlygomis mano padėtis nė kiek ne geresnė už tavo, Graibštuoli! Smirdžių 
dvare aš buvau kankinama! 

Tai tarusi atsmaukė chalato apykaklę ir parodė raudoną rėželį ant 
kaklo, kurį buvo palikęs Belatriks peilis. 

— Ar žinojai, kad Haris išlaisvino Dobį? - paklausė ji. - Ar žinojai, kad 
mes ne vienus metus stengiamės, kad elfai būtų laisvi? - Ronis nesma- 
giai pasimuistė. - Graibštuoli, mes ne mažiau už tave trokštame, kad 
pralaimėtų Pats Žinai Kas! 

— Ko jums reikia Lestreindžų saugykloje? - staiga paklausė jis. - Joje 
gulintis kardas yra netikras. Tikrasis yra šitas. - Jis pažvelgė paeiliui į 
visus tris. - Manau, jog tai jau žinote. Juk tenai prašėte mane meluoti. 

— Bet saugykloje yra ne vien tik netikras kardas, tiesa? - paklausė 
Haris. - Galbūt matei ir kitus ten esančius daiktus? 

Širdis daužėsi dar smarkiau. Ir jis dar labiau stengėsi nepaisyti tvink- 
sinčio rando. 

Goblinas vėl ėmė vynioti ant piršto barzdą. 

— Mūsų statutas draudžia išduoti „Gringotso“ paslaptis. Mes saugome 
pasakiškus lobius. Esame įsipareigoję saugoti mums patikėtus daiktus, 
labai dažnai padarytus mūsų rankomis. 

Goblinas paglostė kardą. Jo juodos akys perbėgo visų trijų veidais. 

— Tokie jauni, - pagaliau tarė, - ojau kovojate su tokia daugybe priešų. 

— Ar padėsi mums? - paklausė Haris. - Mes nesitikime įsilaužti be 
goblino pagalbos. Tu — mūsų vienintelė viltis. 

— Aš... pagalvosiu, — atsakė Graibštuolis su iš proto varančiu ramumu. 

— Bet... - piktai prabilo Ronis, tačiau Hermiona kumštelėjo jam šonan. 

— Dėkui, - pasakė Haris. 

Goblinas palenkė savo didžiulę apvalią galvą ir pajudino trumpas 
kojas. 

— Man atrodo, - tarė jis, atsargiai atsisėsdamas ant Bilo ir Fler l0- 
vos, - kad „Kaulų gaiviklis“ atliko savo darbą. Pagaliau bus galima 
išsimiegoti. Atsiprašau... 

— Taip, žinoma, - pritarė Haris, bet prieš išeidamas iš kambario paėmė 
Grifo kardą, gulintį šalia goblino. Graibštuolis neprieštaravo, nors Hariui 
pasirodė, kad jo akyse žybtelėjo nepasitenkinimas. 

— Mažas šunsnukis, - sušnibždėjo Ronis. - Jam smagu mus kankinti 
nežinia. 

— Hari, - pašnibždom paklausė Hermiona, tempdama abu nuo durų į 
tamsoje skendinčios laiptų aikštelės vidurį, - ar turi galvoje tai, ką manau, 
jog turi? Nejau sakai, kad Lestreindžų saugykloje yra Horokrusas? 

— Taip, - patvirtino Haris. - Belatriks persigando pamaniusi, kad 
mes galėjome ten būti, ji tiesiog paklaiko iš siaubo. Kodėl? Ką mes, jos 
manymu, galėjome ten pamatyti, ką dar, jos manymu, galėjome iš ten 
paimti? Aišku, kažką, dėl ko ji siaubingai bijo, kad nesužinotų Patys 
Žinote Kas. 

- Bet maniau, jog mes ieškome vietų, kuriose Patys Žinote Kas yra 
lankęsis, vietų, kuriose jis nuveikė ką nors svarbaus jam? - suglumęs 
paklausė Ronis. - Argi jis yra buvęs Lestreindžų saugykloje? 

— Nežinau, ar jis apskritai yra buvęs „Gringotso“ banke, - atsakė 
Haris. - Kai buvo jaunesnis, niekad nėra ten laikęs aukso, nes iš nieko 
jo nepaveldėjo. Tačiau iš lauko banką jis turėjo pamatyti jau pirmą kartą 
įžengęs į Skersinį skersgatvį. 

Randas tvinkčiojo, bet Haris nekreipė dėmesio, norėjo, kad prieš 
kalbantis su Olivanderiu Ronis ir Hermiona suprastų, kaip yra dėl 
„Gringotso“. 

— Manau, jis turėjo pavydėti kiekvienam, turinčiam raktą nuo saugy- 
klos „Gringotse“. Manau, jam tai turėjo būti apčiuopiamas priklausymo 
magijos pasauliui simbolis. Ir nepamirškite, jis pasitikėjo Belatriks su 
vyru. Prieš žlugimą jie buvo ištikimiausi tarnai, o jam dingus leidosi jo 
ieškoti. Jis tai sakė naktį, kai grįžo, pats girdėjau. 

Haris pasitrynė randą. 

— Vis dėlto nemanau, kad Belatriks jis būtų tiesiai išklojęs, jog nori 
paslėpti Horokrusą. Juk Liucijui Smirdžiui niekad nepasakė tiesos apie 
dienoraštį. Jai jis turbūt sakė turįs labai brangų daiktą ir paprašė ją padėti 
į saugyklą. Tas bankas - saugiausia pasaulyje vieta, jei nori ką paslėpti, 
kalbėjo Hagridas - neskaitant Hogvartso. 

Hariui nutilus, Ronis pakraipė galvą. 

— Tu tikrai jį supranti. 

- Šiek tiek, — pataisė jį Haris. - Truputį... Gaila, kad nors tiek nesupra- 
tau ir Dumbldoro. Bet pažiūrėsime. O dabar pas Olivanderį! 

Ronis su Hermiona nustebę, bet pagarbiai nusekė paskui jį. Haris 
pabeldė į duris priešais Fler ir Bilo kambarį. 

— Prašom! - atsiliepė duslus balsas. 

Burtų lazdelių meistras gulėjo vienoje iš dviejų suglaustų lovų toli nuo 
lango. Jis iškalėjo požemyje ilgiau kaip metus ir, Haris žinojo, mažiausiai 
vieną kartą kankintas. Buvo sulysęs, skruostikauliai išsišovę per išgeltusią 
odą. Didžiulės šviesios akys įdubusiose akiduobėse atrodė bedugnės. Ant 
apkloto gulinčios rankos buvo kaip skeleto. Visi trys susėdo ant tuščios 
lovos šalia jo. Iš šio kambario saulėtekio negalėjai matyti: už langų buvo 
sodas uolos viršuje ir šviežias kapas. | 

— Pone Olivanderi, atleiskite, kad trukdome, - prabilo Haris. 

— Mielas vaike, tu mus išgelbėjai, - silpnu balsu atsiliepė Olivande- 
ris. - Maniau, kad jau mirsime tame rūsyje. Aš niekada neįstengsiu tau 
atsidėkoti... niekada. 

— Mes džiaugiamės tai padarę. 

Randas tvinkčiojo. Haris žinojo, neabejojo, jog beveik nebeliko laiko 
aplenkti Voldemortui, kad nespėtų pasiekti tikslo, ar bent sukliudyti 
jam. Jį apėmė panika... Bet jis apsisprendė tą akimirką, kai nutarė pirma 
kalbėti su Graibštuoliu. Apsimesdamas ramus, jis išsitraukė iš kapšelio 
po kaklu abi perlaužtos burtų lazdelės puses. 

— Pone Olivanderi, man reikia jūsų pagalbos. 

— Kokios tik nori, - ištarė lazdelių meistras. 

— Ar galite ją pataisyti? Ar įmanoma? 

Olivanderis atkišo drebančią ranką, ir Haris padėjo į delną vos vienu 
plunksnos plaušeliu sujungtas puseles. 

— Bugienis ir fenikso plunksna, - virpančiu balsu pasakė Olivande- 
ris. - Vienuolikos colių. Daili ir lanksti. 

— Taip, bet ar galėtumėt... 

— Ne, -sukuždėjo Olivanderis. - Labai labai apgailestauju, tačiau šitaip 
sugadintos lazdelės neįmanoma pataisyti jokiais man žinomais būdais. 

Haris tikėjosi tai išgirsti, bet vis tiek buvo smūgis. Jis paėmė puseles 
ir vėl įkišo į kapšelį ant kaklo. Olivanderis nenuleido akių nuo tos vie- 
tos, kur dingo perlaužtoji lazdelė, ir pasuko galvą tik tada, kai Haris iš 
kišenės ištraukė iš Smirdžių paimtas dvi lazdeles. 

— Ar pažįstate šias? —- paklausė Haris. 

Meistras paėmė vieną lazdelę, prikišo prie išblukusių akių, pasukiojo 
gumbuotais pirštais, išbandė lankstumą. 

— Riešutmedis ir slibino širdies gysla. Dvylika ir trys ketvirčiai colio. 
Kieta. Ji priklauso Belatriks Lestreindž. 

— O ši? 

Olivanderis lygiai taip pat patikrino lazdelę. 

- Gudobelė ir vienaragio plaukas. Lygiai dešimt colių. Gan lanksti. Ši 
lazdelė priklausė Drakui Smirdžiui. 

— Priklausė? — pakartojo Haris. - Argi nebepriklauso? 

— Gal ir ne. Jeigu ją atėmei... 

— Taip. 

— Vadinasi, gali būti tavo. Aišku, svarbu, kaip buvo atimta. Daug kas 
priklauso ir nuo pačios lazdelės. Apskritai, jei lazdelė užkariaujama, ji 
pradeda tarnauti naujam šeimininkui. 

Kambaryje tapo tylu, tik tolumoje ošė jūra. 

— Apie lazdeles kalbate taip, lyg jos turėtų jausmus, - pasakė Ha- 
ris, - lyg jos mokėtų pačios galvoti. 

— Lazdelė pasirenka burtininką, - tarė Olivanderis. - Bent jau tiek 
visad buvo aišku kiekvienam iš mūsų, kuris studijavo burtų lazdelių 
paslaptis. 

— Bet ar gali žmogus naudoti lazdelę, kuri jo nepasirinko? - paklausė 
Haris. 

— O taip, jeigu esi nors šioks toks burtininkas, sugebėsi pasiųsti magiją 
beveik per bet kokį daiktą. Bet geriausi rezultatai tada, kai burtininkas 
ir lazdelė artimiausi. Jų santykiai sudėtingi. Pradinė simpatija, paskui 
bendras patirties kaupimas, kai lazdelė mokosi iš burtininko ir burtinin- 
kas mokosi iš lazdelės. 

Už langų gedulingai bangavo ir ošė jūra. 

— Šią lazdelę aš jėga atėmiau iš Drako Smirdžiaus, - prisipažino Ha- 
ris. - Ar galėsiu ja saugiai naudotis? 

— Manyčiau, taip. Lazdelės nuosavybė - subtilus reikalas, tačiau už- 
kariauta lazdelė paprastai nusilenkia naujojo šeimininko valiai. 

— Vadinasi, man reikėtų naudotis šita? - paklausė Ronis ir, ištraukęs 
iš kišenės Kirmio lazdelę, padavė Olivanderiui. 

— Riešutmedis ir slibino širdies gysla. Devynių ir ketvirčio colio. Trapi. 
Kai buvau pagrobtas, turėjau ją iškart padaryti Piteriui Trumpuliui. Taip, 
jeigu ją laimėjai kovodamas, tikėtina, jog ji tarnaus geriau ir klusniau už 
kitas lazdeles. 

- Ir tai tinka visoms lazdelėms, ar ne? - paklausė Haris. 

— Manau, taip, - atsakė Olivanderis, įsmeigęs į Harį savo didžiules 
akis. - Sudėtingi tavo klausimai, ponaiti Poteri. Burtų lazdelių moks- 
las - sudėtinga ir paslaptinga magijos šaka. 

— Vadinasi, nebūtina nužudyti lazdelės savininko, kad užvaldytum 
jo lazdelę? - pasitikslino Haris. 

Olivanderis nurijo seilę. 

— Nebūtina? Taip, sakyčiau, kad nebūtina nužudyti. 

- Bet esama legendų, - pasakė Haris. Širdis ėmė tankiau plakti, randas 
suskaudo smarkiau, taigi Voldemortas neabejotinai nutarė nuo minčių 
pereiti prie darbų. - Legendų apie lazdelę... lazdeles, kurios perėjo į kitas 
rankas po nužudymo. 

Olivanderis išbalo. Ant baltos it sniegas pagalvės jo veidas buvo pilkas, 
didžiulės išsprogusios akys —- raudonos ir sklidinos baimės. 

— Manau, buvo tik viena tokia lazdelė, - sukuždėjo jis. 

— Ir ja domisi Patys Žinote Kas, tiesa? - paklausė Haris. 

— Aš... Iš kur?.. - sušvokštė Olivanderis, žvilgsniu maldaudamas Ronį 
ir Hermioną pagalbos. - Iš kur tu sužinojai? 

- Jis norėjo, kad jūs pasakytumėt, kaip panaikinti ryšį tarp mudviejų 
lazdelių, - pridūrė Haris. 

Olivanderis persigando. 

— Suprask, jis mane kankino! Nukryžiavimo kerais... Ir aš... aš negalėjau 
kitaip, turėjau papasakoti, ką žinojau, ką atspėjau! 

— Suprantu, - tarė Haris. - Pasakėt jam apie dvynes šerdis? Pasakėt, 
kad pakanka pasiskolinti kito burtininko lazdelę? 

Olivanderį pribloškė, išgąsdino tai, kad Haris tiek daug žino. Jis lėtai 
linktelėjo. 

— Tačiau nepavyko, - toliau kalbėjo Haris. - Manoji vis tiek įveikė 
skolintąją lazdelę. Ar žinote kodėl? 

Olivanderis lėtai papurtė galvą. 

— Nesu girdėjęs apie tokį dalyką. Tą vakarą tavo lazdelė padarė ste- 
buklą. Ryšys tarp dvynių šerdžių - be galo retas dalykas, tačiau kodėl 
tavo lazdelė perlaužė skolintąją, aš nežinau... 

— Mes kalbėjome apie kitą lazdelę, tą, kuri patenka į kitas rankas 
nužudžius savininką. Kai Patys Žinote Kas suprato, kad mano lazdelė 
veikė keistai, sugrįžęs jis klausė apie tą kitą lazdelę, taip? 

— Iš kur Žinai? 

Haris neatsakė. 

— Taip, klausė, - sukuždėjo Olivanderis. - Jis norėjo išgirsti viską, ką 
tik aš Žinau apie lazdelę, žinomą kaip Mirties lazdelė, Lemties lazdelė 
arba tiesiog Šeivamedžio lazdelė. 

Haris dirstelėjo į Hermioną. Ji atrodė apstulbusi. 

— Tamsos Valdovas, - baugiai sušnibždėjo Olivanderis, - visada 
džiaugėsi mano padarytąja lazdele, - kukmedžio ir su fenikso plunksnos 
šerdimi, - kol suvokė, jog esama dvynių šerdžių ryšio. Dabar jis ieško 
kitos, galingesnės lazdelės, kuri įveiktų tavąją. 

— Bet jis tuoj sužinos, jeigu dar nežino, kad manoji nepataisomai per- 
lūžo, - tyliai tarė Haris. 

— Ne! - išsigandusi įsiterpė Hermiona. - Hari, jis negali sužinoti, iš kur? 

— Prior incantatem, - atsakė Haris. - Hermiona, tavo lazdelė ir manoji 
kryklės lazdelė liko Smirdžių dvare. Jeigu jie kaip reikiant jas patikrins, 
privers grąžinti paskiausiai jų paleistus kerus, įsitikins, kad tavo lazdelė 
perlaužė manąją, pamatys, kad tu bandei ją sutaisyti ir tau nepavyko, ir 
supras, jog nuo tada naudojuosi kryklės lazdele. 

Iš jos veido išnyko ir tas menkas rausvumas, kurį jau buvo atgavusi. 
Ronis priekaištingai dėbtelėjo į Harį ir pasakė: 

— Dabar dėl to nesukime sau galvos... 

Bet Olivanderis pertraukė jį: 

— Ponaiti Poteri, Tamsos Valdovas ieško Šeivamedžio lazdelės ne tik 
norėdamas tave nužudyti. Jis pasiryžęs ją gauti, nes tiki, jog ji padarys 
jį visiškai neįveikiamą. 

— Ar taip ir bus? 

— Šeivamedžio lazdelės savininkas visada turi bijoti, kad jo kas neuž- 
pultų, - atsakė Olivanderis, - tačiau mintis, kad Mirties lazdelė galėtų 
atsidurti Tamsos Valdovo rankose, turiu prisipažinti... yra baisi. 

Haris staiga prisiminė, kaip pirmą kartą sutikęs Olivanderį nesuprato, 
patinka jis jam ar ne. Net ir dabar, nors kalintą ir kankintą Voldemorto, 

faktas, kad juodasis burtininkas gali turėti šią lazdelę, jį, atrodo, ne tik 
gąsdina, bet ir žavi. 

— Vadinasi, pone Olivanderi, jūs... jūs tikite, jog tokia lazdelė tikrai 
yra? - paklausė Hermiona. 

— O taip, - atsakė Olivanderis. - Taip, visai įmanoma atsekti istorijoje 
šios lazdelės pėdsaką. Aišku, pasitaiko spragų, ir nemažų, kai ji dingsta 
iš akiračio laikinai pamesta arba paslėpta, bet visada vėl išnyra į paviršių. 
Ji turi tam tikrų ypatybių, kurias atpažįsta lazdelių mokslo specialistai. 
Esama rašytinių apibūdinimų, kuriuos mes studijuojame, dalis jų migloti. 
Jie atrodo autentiški. 

— Taigi... taigi nemanote, jog tai gali būti pasaka ar mitas? - viltingai 
paklausė Hermiona. 

— Ne, - atsakė Olivanderis. - Vieno nežinau - ar ji perimama tik nu- 
žudžius savininką. Jos istorija kruvina, tačiau galbūt tik todėl, kad jos 
taip trokšta visi burtininkai ir dėl jos kyla tokių aistrų. Ji nepaprastai 
galinga, netikusiose rankose - pavojinga ir visiems mums, tyrinėjantiems 
stebuklingų lazdelių galią, - neįtikėtino susižavėjimo objektas. 

- Pone Olivanderi, - tarė Haris, - ar Patys Žinote Kam jūs pasakėte, 
kad Gregorovičius turėjo Šeivamedžio lazdelę? 

Olivanderis dar labiau išbalo, jeigu tai buvo išvis įmanoma. Atrody- 
damas kaip vaiduoklis, jis tik žioptelėjo. 

— Bet kaip... kaip tu... | 

— Nesvarbu, kaip aš sužinojau, - pasakė Haris, trumpai užsimerk- 
damas, mat randą nusmelkė skausmas ir kelias akimirkas jis regėjo 
pagrindinę Kiauliasodžio gatvę, dar skendinčią tamsoje, nes ji buvo 
daug toliau į šiaurę. - Jūs pasakėte Patys Žinote Kam, kad Gregorovičius 
turėjo šią lazdelę? 

— Tai buvo tik gandas, - sušnibždėjo Olivanderis. - Gandas, pasklidęs 
daugybę metų prieš tavo gimimą! Manau, pats Gregorovičius jį paleido. 
Juk aišku, kaip naudinga verslui: kad jis studijuoja ir atkuria Šeivamedžio 


lazdelės ypatybes! 

— Taip, aišku, - pasakė Haris stodamasis. - Pone Olivanderi, dar vienas 
klausimas, ir leisime jums ilsėtis. Ką žinote apie Mirties relikvijas? 

— Apie... apie ką? — net nustėro lazdelių meistras. 

— Apie Mirties relikvijas. 

- Bijau, kad nesuprantu, apie ką klausi. Ar tai kaip nors susiję su burtų 
lazdelėmis? 

Pažvelgęs į Olivanderio veidą, Haris suprato, jog jis neapsimeta. Apie 
Mirties relikvijas nieko nežino. 

— Dėkui, - pasakė Haris. - Labai jums dėkui. Paliekame jus ilsėtis. 

Olivanderis susijaudino. 

- Jis mane kankino! - sudejavo senukas. - Nukryžiavimo kerai... jūs 
neįsivaizduojate... 

— Įsivaizduoju, - patikino jį Haris. - Tikrai. O dabar prašau ilsėtis. 
Ačiū už viską, ką pasakėte. 

Visi trys nulipo laiptais žemyn. Haris pamatė, kad Bilas, Fler, Luna 
ir Dinas virtuvėje geria arbatą. Jam pasirodžius tarpdury, visi pakėlė 
akis, bet jis tik linktelėjo ir pasuko prie durų į sodą. Ronis su Hermiona 
išsekė paskui jį. Priešais dūlavo rusvas Dobio kapo kauburėlis, ir Haris 
nuėjo prie jo; skausmas vis baisiau raižė kaktą. Buvo nežmoniškai sunku 
atsitverti nuo vaizdų griūties, bet jis suprato, kad grumtis su vizijomis 
liko visai neilgai. Jis jau greitai pasiduos, nes turi sužinoti, ar jo teorija 
teisinga. Dabar reikia dar trupučiuką pasistengti, kad galėtų viską pa- 
aiškinti Roniui ir Hermionai. 

— Labai seniai Gregorovičius turėjo Šeivamedžio lazdelę, - prabilo 
jis. - Aš mačiau, kaip Patys Žinote Kas jo ieškojo. Suradęs pamatė, kad 
Gregorovičius jos nebeturi: ją pavogė iš jo Grindelvaldas. Kaip šis suži- 
nojo, kad Gregorovičius ją turi, nenutuokiu, - bet jei Gregorovičius buvo 
toks kvailas ir paskleidė gandą, sužinoti nebuvo labai sunku. 

Voldemortas jau buvo prie Hogvartso vartų; Haris matė jį ten stovint 
ir matė, kaip apyaušrio prieblandoje šokinėdamas vis artėja žibintas. 

- Pasinaudodamas Šeivamedžio lazdele, Grindelvaldas tapo galingas. 
Kai jis pasiekė galybės viršūnę ir - Dumbldoras žinojo - niekas kitas jo 

negalėjo sustabdyti, Dumbldoras iškvietė jį į dvikovą ir nukovė, ir pasi- 
ėmė Šeivamedžio lazdelę. 

- Dumbldoras turėjo Šeivamedžio lazdelę? - apstulbo Ronis. - Tačiau... 
kur ji dabar? 

— Hogvartse, - atsakė Haris, iš paskutiniųjų stengdamasis dar pabūti 
su jais šiame sode. 

— Tada nedelskime! - suskato Ronis. - Hari, lekiam į Hogvartsą ir 
paimam lazdelę pirmi! 

— Jau per vėlu, - pasakė Haris. Nesusilaikęs suspaudė rankomis galvą, 
kad ji ilgiau atsilaikytų. - Jis žino, kur ji yra. Jis jau ten. 

— Hari! - įtūžęs šūktelėjo Ronis. - Arjau seniai šitai žinojai? Kodėl mes 
taip gaišome? Kodėl pirmiausia šnekėjai su Graibštuoliu? Mes galėjome 
nuvykti... ir dabar galime... 

— Ne, - pasakė Haris, suklupdamas žolėje. - Hermiona teisi. Dumbl- 
doras nenorėjo, kad aš ją turėčiau. Jis norėjo, kad aš suieškočiau Horo- 
krusus. 

— Nenugalimoji lazdelė, Hari! - suaimanavo Ronis. 

— Man neskirta... Man skirta suieškoti Horokrusus... 

Staiga viskas aptemo, oras atšalo; saulė dar tik lindo iš už horizonto, 
kai jis nučiuožė šalia Sneipo ežero linkui. 

— Aš netrukus ateisiu į pilį, - tarė jis plonu šaltu balsu. - Dabar palik 
mane. 

Sneipas nusilenkęs pasuko atgal taku, vėjas plaikstė juodą jo apsiaustą 
išpūsdamas kaip burę. Haris žengė lėtai, laukdamas, kad Sneipas dingtų 
iš akių. Negalima, kad Sneipas ar kas kitas matytų, kur jis eina. Tačiau 
pilies langai tebebuvo tamsūs, o jis juk gali pasislėpti... Ir jis užbūrė save 

Ir nuėjo paežere gėrėdamasis numylėtosios pilies kontūrais — štai jo 
pirmoji viešpatystė, prigimtine teise jam priklausantis turtas... 

O štai ir jis —- prie pat ežero, atsispindintis tamsiame vandenyje. Bal- 
tas marmuro kapas, nereikalinga dėmė tokiame savame peizaže. Jį vėl 

užplūdo santūri euforija, svaigus naikinimo ryžtas. Jis kilstelėjo senąją 
kukmedžio lazdelę - kaip gražu, jog tai bus paskutinis prakilnus jos 
mostas. 

Kapo marmuras skilo nuo viršaus iki apačios. Skraiste uždengta 
figūra buvo tokia pat ištįsusi ir liesa kaip ir gyva būdama. Jis dar kartą 
kilstelėjo lazdelę. 

Įkapės nukrito. Veidas buvo peršviečiamas, baltas, sukritęs, tačiau 
beveik tobulai išsilaikęs. Ant kumpos nosies buvo uždėti akiniai. Jis 
pajuto pašaipią panieką. Dumbldoro rankos buvo sudėtos ant krūtinės, 
Oji gulėjo tarp jų, palaidota su juo. 

Nejau senas kvailys tikėjosi, kad marmuras ar mirtis lazdelę apgins? 
Nejau manė, kad Tamsos Valdovas pabūgs išniekinti jo kapą? It voro 
žnyplės kibūs pirštai staigiai ištraukė lazdelę iš Dumbldoro rankų. Tai 
darant išjos galiuko pliūptelėjo žiežirbų spiečius, sužėruodamas virš pa- 
skutinio savininko palaikų, ir pagaliau lazdelė gavo naują šeimininką. 


DVIDEŠIMT PENKTAS SKYRIUS 


Kriauklės vila 


Bilo ir Fler namukas stovėjo vienišas ant pajūrio skardžio, jo tinkuotos 
sienos buvo prismaigstytos kriauklelių. Kada tik Haris įžengdavo į namu- 
ką ar kiemą, girdėdavo nepaliaujamą jūros mūšą, primenančią didžiulio 
miegančio gyvio alsavimą. Kelias dienas jis tolydžio prisigalvodavo 
dingsčių, kad tik galėtų pabėgti iš ankštos trobelės ir nuo skardžio gėrėtis 
dangaus ir jūros platybe, atstatęs veidą šaltam sūriam vėjui. 

Harį tebegąsdino lemtingas jo pasiryžimas nelenktyniauti su Volde- 
mortu dėl lazdelės. Neprisiminė, kad iki tol kada nors būtų pasirinkęs 
neveikti. Jį kankino abejonės, kurias nesusilaikęs vis primindavo Ronis. 

„O jei Dumbldoras norėjo, kad mes išsiaiškintume tą simbolį tada, 
kai reikės paimti lazdelę? O jei išsiaiškinęs simbolio reikšmę tapai ver- 
tas gauti Relikvijas? Hari, jeigu ten tikrai Šeivamedžio lazdelė, kaip, po 
galais, mes nukausime Pats Žinai Ką?“ 

Atsakymų Haris neturėjo:.kartais pamanydavo, ar tik nepasielgė 
beprotiškai, kad nepabandė Voldemortui sutrukdyti įsibraut į kapą. Jis 
net nemokėjo dorai paaiškinti, kodėl nutarė taip daryti, - kai tik pamė- 
gindavo atkurti vidinius įrodinėjimus, privedusius prie tokio sprendimo, 
jie kas kartą atrodydavo vis silpnesni. 

Keisčiausia, kad Hermionos pritarimas jį trikdė ne mažiau negu Ronio 
abejonės. Priversta patikėti, jog Šeivamedžio lazdelė tikra, ji tvirtino, 
kad tai pikto įsikūnijimas, be to, būdas, kuriuo Voldemortas ją paėmė, 
šlykštus, taigi nesą ko apie jį nė galvoti. 

— Tu, Hari, šito niekad nebūtum padaręs, - kartojo ji. - Nebūtūm. 
išplėšęs Dumbldoro kapo. 

Tačiau mintis apie Dumbldoro lavoną Harį gąsdino kur kas mažiau 
negu rizika, kad jis galbūt ne taip suprato gyvo Dumbldoro ketinimus. 
Haris jautė klaidžiojąs patamsyje: kelią pasirinko, bet vis dairėsi atgal, 
svarstė, ar teisingai išsiaiškino jo ženklus, o gal reikėjo sukti kiton pusėn. 
Retkarčiais vėl užplūsdavo pyktis ant Dumbldoro, galingas kaip tos 
bangos, dūžtančios į skardį po nameliu, pyktis, kad Dumbldoras nieko 
nepaaiškino, kol gyvas buvo. 

— Bet arjis tikrai miręs? — paklausė Ronis, praėjus trims dienoms nuo 
uolos, kai jį užtiko Ronis su Hermiona; verčiau būtų neužtikę, nes jis 
neturėjo noro veltis į ginčus su jais. 

— Taip, Roni, miręs, nepradėk savo giesmelės! 

— Hermiona, faktai sako ką kita, - tarė Ronis, nežiūrėdamas į Harį, 
tebespoksantį į horizontą. - Sidabrinė elnė. Kardas. Akis, kurią Haris 
matė veidrodžio šukelėje... 

— Haris prisipažįsta, kad akis jam galėjo pasivaidenti. Tiesa, Hari? 

— Galbūt, - burbtelėjo Haris, neatsisukdamas į ją. 

— Bet pačiam taip neatrodo, tiesa? - paklausė Ronis. 

— Tiesa, - atsakė Haris. 

— Na, štai! - neleisdamas Hermionai prasižioti, skubiai tarė Ronis. - Jei- 
gu Dumbldoras miręs, paaiškink, kaip Dobis sužinojo, kad mes kalime 
rūsyje, Hermiona? | 

— Negaliu paaiškinti... Bet gal tu gali paaiškinti, kaip jis galėjo pasiųsti 
Dobį pas mus, jeigu guli kape prie ežero? 

— Nežinau, gal tai buvo jo dvasia? 

— Dumbldoras nebūtų grįžęs kaip dvasia, - pasakė Haris. Jis mažai 
ką tikra galėjo pasakyti apie Dumbldorą, tačiau tiek tikrai žinojo. - Jis 
būtų gyvenęs toliau. 

— Ką reiškia „gyvenęs toliau“? - paklausė Ronis, bet nespėjus Hariui 
ko nors pasakyti balsas jam už nugaros kreipėsi: 

— Hari? 

Iš namuko atėjo Fler, ilgus sidabriškus jos plaukus kedeno lengvas 
vėjelis. 

— Hari, Graibštuolis norėtų su tavimyy pasikalbėti. Jis dabar mažiau- 
siame miegamajame, sako, nenori, kad kas nugirstų. 

Buvo aišku, kaip jai nepatiko, kad goblinas ją siuntinėja su žinutėmis, 
nes piktai apsisukusi nudrožė atgal į trobą. Kaip Fler ir sakė, Graibštuolis 
jų jau laukė mažiausiame iš trijų miegamųjų, kuriame šiaip miegodavo 
Hermiona ir Luna. Jis buvo užtraukęs raudono kartūno užuolaidas, ir 
kambarys degė ugnine spalva, taip besiskiriančia nuo šviesios viso namo 
erdvės. 

— Ašapsisprendžiau, Hari Poteri, - prabilo goblinas, sėdintis žemame 
krėsle susidėjęs koją ant kojos ir pirštais kaip šakaliukais barbendamas į 
ranktūrius. - Nors „Gringotso“ goblinai tai palaikys niekinga išdavyste, 
nutariau tau padėti... 

— Nuostabu! - apsidžiaugė Haris. Jį užplūdo palengvėjimas. 

— Graibštuoli, ačiū, mes tikrai labai... 

— UŽ tam tikrą atlygį, - tvirtai užbaigė goblinas. 

Haris kiek nustebęs tylėjo. 

— Kiek tu nori? Aš turiu aukso. 

— Atlygio noriu ne auksu, - atšovė goblinas. - Aukso aš pats turiu. 

Jo juodos akys degė. 

— Aš noriu kardo. Godriko Grifo kardo. 

Hariui staigiai pagedo ūpas. 

— Negaliu tau jo atiduoti. Nepyk. 

— Tada, - tyliai tarė goblinas, - turėsime sunkumų. 

— Galime duoti ką nors kita, - karštai prabilo Ronis. - Manau, Les- 
treindžai turi visokio gero, kai įeisime į saugyklą, galėsi pasirinkti, kas 
patiks. 

Ronis leptelėjo nesąmonę, nes Graibštuolis iš pykčio užraudo. 

— Aš ne vagis, berniuk! Nesigviešiu lobių, į kuriuos neturiu teisės! 

— Kardas mūsų... 

— Ne jūsų, - nukirto goblinas. 

— Mes esame Grifų Gūžtos mokiniai, o kardas priklausė Godrikui 
Grifui... 

— O prieš Grifą kas jį turėjo? - atsitiesdamas griežtai paklausė goblinas. 

— Niekas, - atsakė Ronis. - Kardas buvo nukaltas jam. 

— Ne! - riktelėjo goblinas, iš pykčio taškydamasis seilėmis ir pirštu 
rodydamas į Ronį. - Ir vėl burtininkų puikybė! Tas kardas priklausė 
Ragnokui Pirmajam, Godrikas Grifas jį iš jo pavogė! Tai dingęs goblinų 
lobis, jų rankų darbo šedevras! Jis priklauso goblinams! Kardas yra kaina 
už mano paslaugas, norit sutikit, norit - ne. 

Graibštuolis įniršęs žaibavo akimis į juos. Haris susižvalgė su drau- 
gais ir tarė: 

— Graibštuoli, mums reikia dėl to pasitarti, jeigu tu neprieštarauji. Ar 
gali palaukti keletą minučių? 

Goblinas niūriai linktelėjo. 

Apačioje tuščioje svetainėje Haris pasuko prie židinio susiraukęs, 
galvodamas, ką gi daryti. Už nugaros Ronis metė: 

— Jis juokiasi iš mūsų! Negalime atiduoti jam kardo! 

— Tai tiesa? —- paklausė Haris Hermioną. - Kad Grifas pavogė kardą? 

— Nežinau, - bejėgiškai atsakė ji. - Magijos istorija dažnai praleidžia, 
ką burtininkai yra padarę kitoms magiškų galių turinčioms būtybėms, 
bet aš nesu niekur skaičiusi, kad Grifas būtų pavogęs kardą. 

— Tikriausiai tai tik viena goblinų pasakų apie tai, kaip burtininkai 
amžinai stengiasi goblinams pakiaulinti, - pareiškė Ronis. - Manau, 
mums tiesiog pasisekė, kad jis nepareikalavo vienos mūsų lazdelių. 

— Roni, goblinai turi pakankamai priežasčių nemėgti burtininkų, - pa- 
sakė Hermiona. - Praeityje jie elgėsi su jais labai žiauriai. 

- Goblinai nėra geručiai pūkuoti triušiukai, - atkirto Ronis. - Kiek jie 
mūsų išžudė... Ir jie kovoja negarbingai. 

— Bet ginčydamiesi su Graibštuoliu, kieno padermė labiau engiama ir 
kieno - Žiauresnė, neįtikinsime jo mums padėti, ar ne? 

Stojo tyla, visi mąstė, kaip išsisukti iš keblios padėties. Haris žiūrėjo 
pro langą; Dobio kapą: Luna į stiklainėlį nuo džemo pamerkė gvaizdžių 
ir pastatė priešais akmenį. 

— Gerai, o jeigu pabandome štai kaip? - prabilo Ronis, ir Haris atsi- 
gręžė į jį. - Pasakome Graibštuoliui, kad kardas mums bus reikalingas, 
kol pateksime į saugyklą, paskui galės jį pasiimti. Viduje juk yra netikras 
kardas, tiesa? Sukeisime juos ir jam atiduosime netikrąjį. 

— Roni, jis geriau už mus atskirs tikrą nuo netikro! - užginčijo Her- 
miona. - Juk jis vienas suprato, kad kardai buvo sukeisti! 

— Taip, bet mes galėtume pasprukti, kol jis dar nesuprato... 

Ronis užsičiaupė susidūręs su Hermionos žvilgsniu. 

— Kaip niekinga, - pasakė ji. - Prašyti pagalbos, paskui apgauti? Ir 
dar, Roni, stebiesi, kodėl goblinai nemėgsta burtininkų? 

Roniui užraudo ausys. 

— Gerai jau, gerai! Nieko geresnio nesugalvojau! O ką jūs pasiū- 
lysite? 

— Turime pasiūlyti jam ką kita, ką nors ne mažiau vertingo. 

— Žavu. Einu paimsiu kurį nors iš mūsų turimų kitų kardų, kuriuos 
yra nukalę goblinai, o tu galėsi suvynioti į dovanų popierių. 

Vėl stojo tyla. Haris neabejojo, kad goblinui tiks tik kardas, net jeigu 
jie turėtų ką pasiūlyti tokio paties vertingumo. Tačiau kardas buvo jų 
vienintelis ginklas nuo Horokrusų, be jo jie neišsivers. 

Užsimerkęs jis valandėlę klausėsi jūros ošimo. Mintis, kad Grifas 
galėjo pavogti šitą kardą, buvo nemaloni, - jis visada taip didžiavosi, 
kad mokosi jo koledže. Grifas, burtininkas, susipykęs su grynakraujų 
mylėtoju Salazaru Klastuoliu, visada užsistojo Žiobarus... 

— Galjis meluoja, - prabilo Haris atsimerkęs. - Graibštuolis. Gal Grifas 
neėmė to kardo. Iš kur mes galime žinoti, ar goblino pateikta istorijos 
versija teisinga? 

— O ar svarbu? - paklausė Hermiona. 

— Aš kitaip jausčiausi, - atsakė Haris ir sunkiai atsiduso. 

— Pasakysime jam, kad galės gauti kardą po to, kai mums padės patekti 
į saugyklą, bet jokiu būdu neprasitarsime, tiksliai kada jis jį gaus. 

— Hari, negalima... 

— Galės jį pasiimti, kai mes juo sunaikinsime visus Horokrusus, - pa- 
sakė Haris. - Aš pasistengsiu, kad jis jį gautų. Tesėsiu žodį. 

— Tačiau gali praeiti ne vieni metai! - sušuko Hermiona. 

— Aš tai Žinau, bet jam nebūtina žinoti. Taigi iš tiesų aš... nemeluosiu. 

Haris pažvelgė į ją ir drąsiai, ir susigėdęs. Jis prisiminė žodžius, iš- 
raižytus virš Nurmengardo vartų: „Dėl didesniojo gėrio.“ Jis nuvijo tą 
mintį. Koks dar pasirinkimas? 

— Man tai nepatinka, - tarė Hermiona. 

— Manirgi nelabai patinka, - prisipažino Haris. 

— O man atrodo genialu, — pasakė Ronis. - Einam pasakyti jam. 

Kai jie grįžo į miegamąjį, Haris pasakė, ką jie siūlo, stengdamasis 
nenurodyti tikslaus atidavimo laiko. Jam kalbant Hermiona susiraukusi 
dėbsojo į grindis; Haris širdo ant jos bijodamas, kad ji neišsiduotų. Tačiau 

— Duodi žodį, Hari Poteri, kad jeigu tau padėsiu, atiduosi man Grifo 
kardą? 

— Taip, - atsakė Haris. 

— Tada sutarta, - tarė goblinas, atkišdamas ranką. 

Haris paspaudė ją. Kaži ar tos juodos akys įžvelgia būgštavimą jo 
žvilgsnyje? Graibštuolis paleido jo ranką, suplojo delnais ir nekantriai 
sušuko: 

— Taigi pradedam! 

Planuoti reikėjo panašiai kaip ir įsibrovimą į Magijos ministeriją. Jie 
susėdo dirbti mažiausiame miegamajame, kur Graibštuolio pageidavimu 
visą laiką buvo prieblanda. 

— Lestreindžų saugykloje esu buvęs tik vieną kartą, - pasakojo 
Graibštuolis. - Tą dieną, kai man buvo liepta padėti į ją netikrąjį kardą. 

Tai viena seniausių banko patalpų. Garbingiausios burtininkų šeimos 
savo lobius krauna žemiausiame aukšte, kur saugyklos didžiausios ir 
geriausiai apsaugotos... 

Jie išsėdėdavo tame sandėliuko didumo kambarėlyje po kelias va- 
landas iš eilės. Pamažu dienos virto savaitėmis. Iškildavo vis naujų sun- 
kumų, ne mažiausias jų buvo tai, kad labai išseko Multisulčių eliksyro 
atsargos. 

— Iš tiesų jų liko tik vienam Žmogui, - pasakė Hermiona, prieš šviesą 
pakreipdama indą su tirštu purvinos spalvos skysčiu. 

— Pakaks, - nutarė Haris, studijuojantis Graibštuolio nubraižytą gi- 
liausių tunelių planą. 

Kiti Kriauklės vilos gyventojai negalėjo nepastebėti, kad kažkas vyks- 
ta, nes Haris, Ronis ir Hermiona pasirodydavo tik valgyti. Niekas nieko 
neklausinėjo, nors Haris dažnai susidurdavo su mąsliu, susirūpinusiu 
Bilo žvilgsniu. 

Kuo toliau, tuo labiau Haris juto, kad goblinas jam visai nepatinka. 
Graibštuolis netikėtai pasirodė esąs kraugeriškas, juokėsi iš žodžių, kad 
žemesnėms būtybėms irgi skauda, ir tiesiog gardžiavosi tikimybe, kad 
norint patekti į Lestreindžų saugyklą gali nukentėti kiti burtininkai. 
Haris matė, jog tokią pačią antipatiją jaučia ir du jo draugai, bet šito jie 
neaptarinėdavo: Graibštuolis buvo jiems reikalingas. 

Goblinas labai nenoriai valgydavo kartu su visais. Net kai sugijo ko- 
jos, jis tebereikalaudavo atnešti padėklą su valgiu į jo kambarį, kaip ir 
nekylančiam iš patalo senukui Olivanderiui, ko! Bilas (pagaliau pratrū- 
kus Fler) užlipo ir jam pasakė, jog toliau taip nebebus. Tada Graibštuolis 
pradėjo ateiti prie jau ir taip apsėsto stalo, bet atsisakė valgyti tą patį 
maistą; prašė žalios mėsos, šaknelių ir visokių grybų. 

Haris jautėsi už viską atsakingas: juk jis užsispyrė, kad goblinas 
liktų Kriauklės viloje, nes norėjo jį iškvosti; jis kaltas, kad visa Vizlių 
šeima turi slapstytis, kad Bilas, Fredis, Džordžas ir ponas Vizlis nebe- 
gali dirbti. 

— Atleisk, - tarė jis Fler, vieną vėjuotą balandžio vakarą padėdamas 
jai ruošti vakarienę. - Niekad nenorėjau įvelti jūsų į visa tai. 

Ji ką tik buvo paleidusi darbuotis peilius ir tie pjaustė kepsnius 
Graibštuoliui ir Bilui, nes ir jis nuo Greibeko išpuolio prieš jį mėgo mėsą 
su krauju. Kol peiliai čeksėjo jai už nugaros, rūgšti jos išraiška kiek pra- 
giedrėjo. 

— Hari, tu išgelbėjai mano sesers gyvybę, aš to nepamirštū. 

Tai nebuvo visiška teisybė, bet Haris nutarė nepriminti jai, kad Ga- 
brielei joks tikras pavojus negrėsė. 

— Be to, - tarė Fler, nukreipdama lazdelę į padažo puodelį ant viryklės, 
kad tas užvirtų, - ponas Olivanderis šį vakarą išvyksta pas Mjurijelę. 
Tada būs lengviau. Goblinas, - susiraukė ji, - galės persikelt į apačią, o 
tū, Ronis ir Dynas - į tą kambarį. 

— Mes galime miegoti ir svetainėje, - pasakė Haris, suprasdamas, 
kad Graibštuoliui nepatiks gulėti ant sofos, o juk jie turi visada įtikti 
Graibštuoliui. - Dėl mūsų nesijaudink. - Jai pabandžius prieštarauti 
pridūrė: - Ir mes jau neilgai sėdėsim tau ant sprando - Ronis, Hermiona 
ir aš. Netrukus galėsim iškeliauti. 

— Ką tuo nori pasakyti? — susiraukė ji, lazdelę nukreipusi į troškinio 
puodą, plaukiantį oru. - Jums tikrai nėra reikalo niekur vykti, čia esate 
saugus. 

Tai tardama atrodė labai panaši į ponią Vizli, ir jis apsidžiaugė, kad 
tuo laiku atsidarė užpakalinės durys. Įėjo Luna ir Dinas sulytais plaukais 
ir pilnais glėbiais jūros išmestų medgalių. 

—...ir mažytėm ausytėm, - kalbėjo Luna, - truputį panašiom į hipopo- 
tamo, tėtis sako, tik raudonom ir plaukuotom. Ojeigu nori juos pašaukti, 
reikia paniūniuoti, jie mėgsta valso ritmą, ką nors ne per greita... 

Praeidamas pro Harį, Dinas sutrikęs gūžtelėjo ir paskui Luną nuėjo 
į svetainę ir kartu valgomąjį, kur Ronis su Hermiona dengė vakarienės 
stalą. Pasinaudodamas proga išvengti Fler klausimų, Haris griebė du 
ąsočius moliūgų sunkos ir išskubėjo paskui juos. 

— Ojeigu kada nors apsilankysite pas mus, galėsiu parodyti jo ragą, 
tėtis parašė apie jį, bet aš jo dar nemačiau, nes Mirties Valgytojai mane 
paėmė iš Hogvartso ekspreso, aš taip ir neparvažiavau namo Kalėdų 
atostogų, - pasakojo Luna Dinui, kraunančiam į židinį atsineštas 
malkas. 

— Luna, mes tau jau sakėme, - tarė jai Hermiona, - kad tas ragas spro- 
go. Ir jis buvo sprogopotamo, o ne susmauktaragio knarkišiaus... 

— O ne, tikrai buvo susmauktaragio knarkišiaus, - linksmai atrėmė 
Luna. - Tėtis man sakė. Dabar tikriausiai jau bus vėl sveikas, žinokit, jie 
patys susitaiso. 

Papurčiusi galvą, Hermiona toliau dėliojo šakutes. Ant laiptų pasirodė 
Bilas, vesdamas poną Olivanderį. Lazdelių meistras atrodė vėjo perpu- 
čiamas, jis ėjo įsikibęs Bilui į parankę, o tas nešė didelį lagaminą. 

— Pasiylgsiu jūsų, pone Olivanderi, - tarė Luna, žengdama pasitikti 
senuko. 

- Ir aš tavęs, vaikeli, - paglostė jai petį Olivanderis. - Toje siaubingoje 
vietoje tu man buvai tikra paguoda. 

— Taigi au revoir, pone Olivanderi, - tarė Fler ir pabučiavo jam į abu 
žandus. - Įdomu, ar galėtumėt padaryti man paslaugą - perduoti paketėlį 
Bilo tetulei Mjurijelei? Aš jai dar negrąžinau diademos. 

— Man bus garbė, - atsakė Olivanderis, palenkdamas galvą. - Nors 
tiek atsilyginsiu už tavo dosnumą ir svetingumą. 

Fler išsitraukė nučiurusią aksomo dėžutę ir atvožusi ją parodė laz- 
delių meistrui. Žemai kabančios lempos šviesoje diadema suspindo 
sutvisko. 

— Mėnulio akmenys ir briliantai, - nustatė Graibštuolis, Hario nepa- 
stebėtas įsmukęs pro duris. - Goblinų darbo, reikia manyti? 

— Ir burtininkų apmokėta, - ramiai pasakė Bilas. Goblinas dėbtelėjo į 
jį klastingai ir įžūliai. 

Vėtrai baladojant namelio langus, Bilas su Olivanderiu išėjo į naktį. Visi 
kiti susispaudė aplink stalą ir kliudydami vienas kitą alkūnėmis pradėjo 

valgyti. Šalimais židinyje spragsėjo ir šaudė žiežirbos. Fler, pastebėjo 
Haris, tik stumdo valgį šakute ir vis dirsčioja pro langą, bet Bilas grįžo 
vėjo sutaršytais plaukais dar nebaigus pirmojo patiekalo. 

— Viskas gerai, - pranešė jis Fler. - Olivanderis įsikūrė, mama ir tėtis 
visus sveikina. Džinė siunčia gerų dienų. Fredis ir Džordžas Mjurijelę 
varo iš proto, nes užpakaliniame kambarėlyje toliau priiminėja pašto 
pelėdas, atnešančias užsakymus jų prekėms. Tačiau ji pradžiugo atgavusi 
diademą. Sakė maniusi, kad ją pavogėm. 

— Ak, tavo tetulė tikrai charmante, - piktai burbtelėjo Fler, mostelėda- 
ma lazdele pakėlė nuo stalo nešvarias lėkštes ir privertė jas ore susidėti 
į rietuvę. Tada jas sugavusi išdrožė iš kambario. 

— Ir tėtis padarė diademą, - įkišo savo trigrašį Luna. - Na, iš tikrųjų 
labiau karūną. 

Ronis, sugavęs Hario žvilgsnį, šyptelėjo: Haris suprato, jog jis prisi- 
minė juokingą galvos dangalą, matytą Ksenofilijaus namuose. 

— Taip, jis bando atkurti pradingusią Varnanagės diademą. Jis įsitiki- 
nęs, kad jau nustatė beveik visus pagrindinius jos elementus. Bilivigo 
sparneliai buvo didelis žingsnis į priekį... 

Į lauko duris kažkas pabeldė. Visi atsisuko ton pusėn. Fler išsigandusi 
išpuolė iš virtuvės, Bilas pašoko nutaikydamas lazdelę į duris, tą patį 
padarė Haris, Ronis ir Hermiona. Graibštuolis patyliukais dingo per 
pastalę. 

— Kas ten? - sušuko Bilas. 

— Tai aš, Remas Džonas Lubinas! - per vėjo kauksmą atsiliepė balsas. 
Harį pervėrė baimė: kas galėjo atsitikti? - Esu vilkolakis, vedęs Nimfa- 
dorą Tonks, o tu, Kriauklės vilos Paslapties saugotojau, pasakei man šį 
adresą ir prašei atvykti būtiniausiu atveju! 

— Lubinas, - murmtelėjo Bilas ir pribėgęs atidarė duris. 

Lubinas griūte įgriuvo per slenkstį. Išbalęs, kelioniniu apsiaustu, su- 
sitaršiusiais žilais plaukais. Atsitiesęs jis apžvelgė kambarį žiūrėdamas, 
kas jame yra, ir garsiai sušuko: 

— Berniukas! Davėme jam Tedo vardą, Doros tėvo garbei! 

Hermiona suspigo: 

— Ką? Tonks... Tonks pagimdė? 

— Taip, taip, Tonks pagimdė! - šaukė Lubinas. Visi ėmė linksmai kažką 
šūkauti, su palengvėjimu dūsauti, Hermiona ir Fler aičiojo: 

— Sveikiname! 

— Kūdikis gimė, rupke! - stebėjosi Ronis, tarsi pirmą kartą išgirdęs 
apie tokį stebuklą. 

— Taip, taip, berniukas, - pakartojo Lubinas, apkvaitęs iš tokios laimės. 
Apėjęs aplink stalą apkabino Harį, tarsi nė nebūtų buvę kivirčo Grimal- 
džio aikštės namo pusrūsyje. 

— Būsi krikštatėviu? — paklausė Harį, paleisdamas jį iš glėbio. 

— A... aš? —- išlemeno Haris. 

— Na, žinoma, tu, Dora mielai sutinka, nėra geresnio... 

— Aš... gerai, po velnių... 

Haris jautėsi priblokštas ir laimingas. Bilas išsiskubino atnešti vyno, 
o Fler įkalbinėjo Lubiną išgerti su jais. 

— Negaliu pasilikti, turiu grįžti, - teisinosi Lubinas, apžvelgdamas 
visus; atrodė dešimčia metų jaunesnis nei kada nors iki tol. - Dėkui, 
dėkui tau, Bilai. 

Bilas pripylė taures, visi atsistojo ir aukštai jas iškėlė. 

— Už Tedą Remą Lubiną, - paskelbė tostą Lubinas, - už gimusį didį 
burtininką! 

— Į kąjis panašus? — paklausė Fler. 

— Man atrodo, į Dorą, o Dora mano, kad į mane. Penki plaukeliai. 
Gimė su juodais, bet prisiekiu, jog po valandos jie parudavo. Kol grįšiu, 
ko gera, bus pageltonavę. Andromeda sako, kad Tonks plaukai ėmė 
mainyti spalvą pirmą dieną jai užgimus. - Jis išgėrė savo taurę. - A, dar 

Vėtra daužė namuką, ugnis židinyje šokinėjo ir spragsėjo, o Bilas at- 
kimšo kitą butelį. Lubino atneštoji naujiena juos tarsi pakeitė, privertė 


4()9 


HakRiIs PoTERIS 


nors trumpam pamiršti apsiausties įtampą - Žinia apie naują gyvybę 
džiugino ir jaudino. Tik goblinas liko abejingas šventiškai nuotaikai ir 
po valandėlės nuslinko į miegamąjį, kuriame karaliavo vienas. Hariui 
atrodė, kad tai pastebėjo tik jis, tačiau pamatė, jog ir Bilas žvelgia gobli- 
nui įkandin. 

— Ne... ne... Tikrai jau turiu grįžti, - pagaliau tarė Lubinas, atstum- 
damas vėl pripiltą taurę vyno. Atsistojęs apsisiautė savo kelioniniu ap- 
siaustu. — Sudie, likit sveiki... Po kelių dienų pasistengsiu atnešti kokių 
nuotraukų... Visi taip džiaugsis, kad pasimačiau su jumis... 

Jis susisegė apsiaustą ir atsisveikino: moteris apkabino, vyrams pa- 
spaudė ranką ir šypsodamas vėl išėjo į audringą naktį. 

— Krikštatėvis būsi, Hari! - tarė Bilas, kai jie grįžo į virtuvę nuruošti 
stalo. - Tikra garbė! Sveikinu! 

Hariui padėjus atsineštas taures, Bilas sandariai uždarė duris, ir te- 
bešvenčiančių draugų balsai pritilo. 

— Norėjau, Hari, pasišnekėti akis į akį. Nelengva ištaikyti progą, kai 
pilna troba žmonių. - Bilas akimirką abejojo. - Hari, tu kažką planuoji 
su Graibštuoliu. 

Tai buvo teiginys, ne klausimas, ir Haris nebandė jo nuneigti. Tik 

— Aš pažįstu goblinus, - prakalbo Bilas. - Dirbu „Gringotse“ nuo 
pat Hogvartso baigimo. Jei kalbėsime apie draugystę tarp burtininkų ir 
goblinų, aš turiu draugų goblinų - bent jau yra goblinų, kuriuos gerai 
pažįstu ir mėgstu. — Bilas vėl patylėjo. - Hari, ko tu nori iš Graibštuolio 
ir ką jam pažadėjai už tai? 

— Negaliu tau sakyti, - tarė Haris. - Atleisk. 

Už nugaros atsidarė virtuvės durys: Fler bandė įnešti likusias taures. 

- Palūkėk, - tarė Bilas. . 

Ji pasitraukė atatupsta-ir uždarė duris. 

— Tada turiu štai ką pasakyti, - toliau kalbėjo Bilas. - Jeigu su Graibš- 
tuoliu sudarei kokį nors sandorį ir jis susijęs su brangiu daiktu, būk be 

galo atsargus. Nuosavybę, užmokestį ir atsilyginimą goblinai supranta 
visai kitaip negu Žmonės. 

Haris pajuto nesmagumą, sakytum krūtinėje būtų krustelėjusi gyvačiukė. 

— Ką tuo nori pasakyti? - paklausė jis. 

— Mes kalbame apie visiškai kitokios padermės būtybes, - atsakė 
Bilas. - Santykiai tarp burtininkų ir goblinų nuo amžių įtempti, bet visa 
tai tu sužinosi iš magijos istorijos. Kaltos abi pusės, aš niekad netvirtin- 
čiau, kad burtininkai nekaltučiai. Tačiau kai kurie goblinai, visų pirma 
dirbantys „Gringotse“, įsitikinę, kad aukso ir lobių reikalais burtininkais 
negalima pasikliauti, kad jie negerbia goblinų nuosavybės. 

— Aš gerbiu... - prabilo Haris, bet Bilas papurtė galvą. 

— Tu nesupranti, Hari, nesupranta niekas, kas nėra gyvenęs su gobli- 
nais. Goblinui vienintelis tikras, teisėtas kokio daikto savininkas yra tas, 
kas jį pagamino, o neįsigijo. Visi goblinų darbo daiktai, goblinų manymu, 
teisėtai priklauso jiems. 

— Bet jeigu daiktas pirktas... 

— Tada jie daiktą laiko išnuomotu pinigus sumokėjusiam Žmogui. 
Tačiau niekaip nesusitaiko su mintimi, kad goblinų darbo daiktas gali 
pereiti iš vieno burtininko kitam. Matei Graibštuolio veidą, kai jo akyse 
buvo perduota diadema. Jis tai smerkia. Manau, jis tiki, kaip ir pikčiau- 
sieji iš goblinų, kad diadema turėjo būti grąžinta goblinams, kai pirmasis 
jos pirkėjas mirė. Tai, kad mes pasiliekame goblinų darbo daiktus per- 
duodami iš burtininko burtininkui nieko daugiau nemokėdami, jiems 
atrodo beveik vagystė. 

Hariui kilo baisus įtarimas, kad Bilas atspėjo kur kas daugiau, negu 
išsiduoda. 

— Tiek tenoriu pasakyti, Hari, - kalbėjo Bilas, imdamas už durų ranke- 
nos, - kad būtum labai atsargus goblinams ką nors pažadėdamas. Ne taip 
pavojinga įsilaužti į „Gringotsą“ kaip sulaužyti goblinui duotą žodį. 

— Gerai, aišku, - tarė Haris, Bilui darant duris. - Dėkui. Turėsiu 


galvoje. 

Einant paskui Bilą pas kitus, į galvą šovė niūri mintis, be abejo, pa- 
kuždėta išgerto vyno. Atrodo, jog Tedžiui Lubinui jis bus toks pat pra- 
muštgalvis krikštatėvis, koks Sirijus Blekas buvo jam. 


DVIDEŠIMT ŠEŠTAS SKYRIUS 


„Gringotsas“ 


Planai užbaigti, kelionei pasirengta: mažiausiame miegamajame ant židinio 
stovėjo buteliukas, kuriame plaukiojo vienui vienas ilgas juodas plaukas, 
nuimtas nuo megztinio, kuriuo Hermiona vilkėjo Smirdžių dvare. 

— Ir tu naudosi jos pačios lazdelę, - tarė Haris, linktelėdamas riešut- 
medžio lazdelės pusėn, - taigi, manau, būsi labai įtikinama. 

Imdama lazdelę Hermiona bijojo, kad toji jai neįkąstų ar neįgeltų. 

— Nekenčiu jos, — tyliai pasakė ji. - Tikrai nekenčiu. Atrodo visiškai 
svetima, man ji net nelabai paklūsta. Sakytum būtų jos dalelė. 

Haris nejučia prisiminė, kaip Hermiona nenorėjo girdėti apie tai, kad 
jis nekenčia kryklės lazdelės, atseit tik prasimano, kad lazdelė ne taip 
gerai jo klauso, ir liepė jam paprasčiausiai treniruotis. Bet jis nekartojo 
jai jos pačios patarimo - įsilaužimo į „Gringotsą“ išvakarės neatrodė 
tinkama proga ginčytis su Hermiona. 

— Bet gal ji padės tau įsijausti į charakterį, - pasakė Ronis. - Pagalvok, 
ko ta lazdelė yra pridariusi! 

— Apie tai ir kalbu! - sušuko Hermiona. - Ši lazdelė kankino Nevilio 
mamą, tėtį ir galbūt nežinia kiek dar žmonių! Ši lazdelė nužudė Sirijų! 

Haris nebuvo apie tai pagalvojęs. Žiūrėdamas į lazdelę staiga pajuto 
žiaurų norą perlaužti ją, perkirsti Grifo kardu, atremtu į sieną šalia jo. 

— Pasiilgstu savo lazdelės, - gailiai tarė Hermiona. - O, kad ponas 
Olivanderis ir man būtų padaręs naują... 

Ponas Olivanderis rytą atsiuntė Lunai naują lazdelę. Šiuo metu už- 
pakaliniame kiemelyje ant pievelės Luna išbandė jos galimybes. Dinas, 
iš kurio lazdelę atėmė Grobėjai, rūškanas ją stebėjo. 

Haris pažvelgė į gudobelės lazdelę, priklausiusią Drakui Smirdžiui. 
Nustebo ir apsidžiaugė pamatęs, kad jam ji tarnauja nė kiek ne prasčiau 
negu Hermionos lazdelė. Prisiminęs, ką Olivanderis kalbėjo apie burtų 
lazdelių paslaptis, Haris tarėsi supratęs, kas nutiko Hermionai: lazdelė 
jos nepripažįsta, nes ji jos pati neatėmė iš Belatriks. 

Atsidarė miegamojo durys, įžengė Graibštuolis. Haris negalvodamas 
siekė kardo ir prisitraukė jį arčiau, bet iškart pasigailėjo: buvo aišku, 
kad goblinui tas judesys neprasprūdo pro akis. Norėdamas užglaistyti 
nesklandumą pasakė: 

— Mes paskutinį kartą tikriname, kaip esam pasirengę, Graibštuoli. 
Bilui ir Fler pasakėme, jog išvykstame rytoj, ir liepėme nesikelti mūsų 
išleisti. 

Dėl šito jie užsispyrė, nes Hermionai prieš išvykstant reikės pasiversti 
Belatriks, o kuo mažiau Bilas su Fler žinos ar įtars, ką jie ruošiasi daryti, 
tuo geriau. Dar jie paaiškino nebegrįšią. Kadangi tą naktį, kai juos sučiu- 
po Grobėjai, jie prarado Perkinso palapinę, Bilas paskolino jiems savąją. 
Dabar ji buvo supakuota karoliukais siuvinėtoje Hermionos rankinėje, 
kurią ji, pagarbiai Hario nuostabai, sugebėjo. išgelbėti nuo Grobėjų im- 
dama ir įsikišdama į kojinę. 

Nors jie pasiges Bilo, Fler, Dino, taip pat namų patogumų, kuriais 
naudojosi kelias savaites, Haris džiaugėsi, kad pagaliau ištrūks iš Kriau- 
klės vilos. Jis pavargo stengtis, kad niekas nenugirstų pokalbio, pavargo 
tunoti mažučiame tamsiame miegamajame. O labiausiai norėjosi atsi- 
kratyti Graibštuolio. Tačiau į klausimą, kada ir kaip jie galės išsiskirti 
su goblinu taip ir neįteikę jam Grifo kardo, Haris neturėjo atsakymo. 
Buvo neįmanoma nutarti, kaip tai padaryti, nes goblinas palikdavo Harį, 
Ronį ir Hermioną kartu ne ilgiau kaip penkias minutes. „Jis galėtų duoti 
pamokas mano mamai“, - dejuodavo Ronis, kai ant atveriamų durų 
pasirodydavo ilgi goblino pirštai. Nepamiršdamas Bilo įspėjimo, Haris 
negalėjo neįtarti, kad Graibštuolis saugosi galimos apgavystės. Hermiona 
taip nuoširdžiai smerkė planuojamą gudrybę, kad Haris atsisakė suma- 

nymo iš jos pasisemti protingų minčių, kaip tai padaryti. Ronis, tomis 
retomis akimirkomis, kai šalia nebūdavo Graibštuolio, nepasiūlydavo 
nieko geresnio kaip: „Sugalvosim vietoj.“ 

Tą naktį Haris miegojo prastai. Paryčiui gulėdamas be miego, jis 
galvojo, kaip jautėsi naktį prieš įsiskverbiant į Magijos ministeriją, ir 
prisiminė ryžtą, kone jaudulį. Dabar tolydžio tik nusmelkdavo susirū- 
pinimas, kankinamos abejonės: jis negalėjo atsikratyti baimės, jog nieko 
nepavyks. Stengėsi įsikalbėti, kad jų planas geras, kad Graibštuolis žino, 
kas jų laukia, kad jie tinkamai pasirengę visoms galimoms kliūtims, ir 
vis tiek buvo neramu. Porą kartų jis girdėjo, kaip vartosi Ronis, ir su- 
prato, jog ir tas nemiega, bet jų kambaryje miegojo ir Dinas, todėl Haris 
nieko nesakė. 

Pagaliau, laimė, atėjo šešta valanda ir jie galėjo išlįsti iš miegmaišių, 
prieblandoje apsirengti ir ištykinti į sodą, kur turėjo susitikti su Hermiona 
ir Graibštuoliu. Rytas buvo žvarbus, bet tylus, šiaip ar taip, gegužė. Haris 
pažvelgė į tamsiame danguje jau blėstančias žvaigždes, įsiklausė į uolos 
papėdėje dūžtančias bangas - bus nyku be šito garso. 

Ant Dobio kapo iš rudos žemės lindo žali daigeliai - po metų kauburys 
bus apaugęs gėlėmis. Baltasis akmuo su išraižytu elfo vardu jau atrodė 
gulintis seniai. Jam toptelėjo, kad ir norėdami nebūtų galėję palaidoti 
Dobio gražesnėje vietoje, bet Hariui buvo graudu palikti jį. Žiūrėdamas į 
kapą, jis ir vėl stebėjosi, kaip elfas žinojo, kur vyktijų gelbėti. Užsigalvojęs 
palietė ant kaklo kabantį kapšelį ir pajuto išsikišusią šukelę, kurioje jis 
neabejojo matęs Dumbldoro akį. Išgirdęs atsidarant duris grįžtelėjo. 

Jų pusėn per veją žengė Belatriks Lestreindž ir Graibštuolis. Eidama 
į vidinę seno apsiausto, kurį jie buvo pasiėmę iš Grimaldžio aikštės, 
kišenę ji įsikišo karoliukais siuvinėtą rankinytę. Nors puikiai Žinojo, jog 
čia Hermiona, Haris negalėjo užgniaužti neapykantos. Ji buvo aukštesnė 
už jį, ant nugaros bangavo ilgi juodi plaukai, akys pabrinkusiais vokais 
su panieka įsmigo į jį, tačiau kai ji prabilo, per žemą Belatriks balsą jis 
išgirdo Hermioną. 

— Jos skonis buvo klaikus, blogiau net už Baisiąją šaknį! Gerai, Roni, 
eikš čia, kad galėčiau tave pakeisti... 

— Gerai, bet nepamiršk, jog nekenčiu per ilgos barzdos... 

— Dievaži, man ne tavo grožis rūpi... 

— Ne dėl grožio, o kad kliūna! Bet man patiko trumpėlesnė nosis, 
padaryk kaip ir aną kartą. 

Hermiona atsidususi ėmėsi darbo: murmėdama burtažodžius pakei- 
tė Ronio išvaizdą. Jis tapo visai kitu žmogumi, ir jie tikėjosi, kad pikta 
Belatriks aura jį apsaugos. Na, o Haris ir Graibštuolis turėjo slėptis po 
neregimuoju apsiaustu. 

— Nagi, - paklausė Hermiona, - kaip jis atrodo? 

Po Ronio maskuote galėjai įžvelgti tikrąjį Ronį, tačiau tik todėl, pa- 
manė Haris, kad jis jį taip gerai pažįsta. Ronio plaukai dabar buvo ilgi 
ir garbanoti, jis turėjo vešlią rudą barzdą ir ūsus, jokių strazdanų, nosis 
trumpa ir plati, antakiai tankūs. 

— Na, ne mano skonio, bet bus gerai, - pasakė Haris. - Tai gal jau 
keliaujam? 

Visi trys pažvelgė į Kriauklės vilą, tamsią ir tylią po gęstančiomis 
žvaigždėmis, ir apsisukę pasuko už kiemo tvoros, kur nebeveikė Patiki- 
mumo kerai ir jie galėjo išvykti oru. Už vartų Graibštuolis prabilo: 

— Manau, Hari Poteri, kad gali mane paimti? 

Haris pasilenkė, ir goblinas užsirito jam ant nugaros, apglėbė kaklą. 
Jis nebuvo sunkus, bet Hariui nepatiko laikyti gobliną ant kupros ir 
nepatiko, kaip stipriai jis apsikabino. Hermiona iš rankinytės išsitraukė 
neregimąjį apsiaustą ir užmetė ant jų. 

— Puiku, - tarė pasilenkusi patikrinti Hario kojų. - Ničnieko nematau. 
Keliaujam. 

Haris apsisuko ant kulno su Graibštuoliu ant pečių, iš visų jėgų 
galvodamas apie „Kiaurą katilą“, užeigą, per kurią patenkama į Sker- 
sinį skersgatvį. Panyrant į spaudžiančią iš visų šonų tamsą, goblinas 
dar smarkiau apsikabino, bet po kelių akimirkų Hario kojos pajuto 

šaligatvį ir atsimerkęs jis išvydo Čering Kros Roudą. Pro šalį skubėjo 
Žiobarai surūgusiais rytmetiniais veidais, nė nenutuokdami, kad yra 
tokia užeigėlė. 

„Kiauro katilo“ salė buvo beveik tuščia. Už baro pakumpęs ir bedantis 
smuklininkas Tomas blizgino taures, pora burtininkų, kuždančių kertėje, 
dirstelėjo į Hermioną ir pasitraukė kur tamsiau. 

— Sveiki, ponia Lestreindž, - sumurmėjo Tomas. Hermionai einant pro 
šalį, jis nužemintai palenkė galvą. 

— Labas rytas, - atsakė Hermiona. Haris, sėlindamas pro jį su Graibš- 
tuoliu ant kupros, pamatė, jog Tomas nustebo. 

— Per daug mandagi, -sukuždėjo jis Hermionai ausin, kai jie per užeigą 
išėjo į nedidelį kiemą. — Tu turi su žmonėmis elgtis kaip su šiukšlėmis! 

— Gerai, gerai! 

Hermiona išsitraukė Belatriks lazdelę ir kaukštelėjo ja į vieną neiš- 
vaizdaus mūro plytą. Mūras iškart ėmė suktis, jo viduryje atsivėrė anga, 
ji platėjo ir platėjo, kol pasidarė arka, už kurios buvo siaura akmenimis 
grįsta gatvelė - Skersinis skersgatvis. 

Buvo tylu, krautuvės tik pradėdamas atidarinėti, o pirkėjai dar nesiro- 
dė. Vingiuota akmenimis grįsta gatvelė buvo labai pasikeitusi, nepanaši 
į tą judrią vietą, kurioje Haris lankėsi prieš pirmuosius mokslo metus 
Hogvartse. Dar daugiau parduotuvių buvo užkalta, nors nuo paskutinio 
apsilankymo čia atsirado keletas naujų juodosios magijos firmelių. Iš 
daugelio vitrinų į Harį žvelgė jo paties veidas, visada su užrašu „Nepa- 
geidaujamasis Nr. 1.“ 

Ne viename tarpduryje gūžėsi skarmaluoti žmogeliai. Haris girdėjo, 
kaip iš retų praeivių jie kaulija aukso įtikinėdami, jog yra burtininkai. 
Vieno vyriškio akį dengė kruvinas tvarstis. | 

Jiems einant gatve, elgetos, pamatę Hermioną, tirpte ištirpdavo: 
užsismaukę ant nosies gobtuvą mikliai sprukdavo šalin. Hermiona 
smalsiai juos stebėjo. Staiga žmogus su kruvinu raiščiu sverdėdamas 
pastojo jai kelią. 

— Mano vaikeliai! - sudejavo jis, rodydamas pirštu į ją. Ir gailiu, už- 
kimusiu balsu sugergždė: - Kur mano vaikai? Ką jis jiems padarė? Tu 
žinai, tikrai Žinai! 

— Aš... aš tikrai... - sumiksėjo Hermiona. 

Žmogus puolė ją bandydamas sugriebti už gerklės. Staiga pokšt! švys- 
telėjo raudonas žaibas, ir žmogus, nublokštas atgal, be žado nugriuvo 
ant grindinio. Ronis stovėjo vis dar iškėlęs lazdelę ir apstulbęs. Abipus 
gatvės languose pasirodė veidai, būrelis pasiturimai atrodančių praeivių, 
pasikaišę apsiaustus, kukliai nukiceno tolyn stengdamiesi kuo greičiau 
palikti įvykio vietą. 

Jų pasirodymas Skersiniame skersgatvyje vargu ar galėjo būti labiau 
krintantis į akis - Haris net pamanė, ar ne geriau būtų nešdintis ir sugal- 
voti kokį kitą planą. Tačiau jiems nespėjus Žengti Žingsnio ar pasitarti, 
už savęs jie išgirdo šaukiant: 

— Oo, ponia Lestreindž! 

Haris apsisuko, Graibštuolis kietai suspaudė jam kaklą: jų pusėn 
žengė išstypęs plonas burtininkas su žilų plaukų kupeta ir ilga kumpa 
nosimi. 

— Traversas, - šnipštelėjo Hariui ausin goblinas, tačiau Haris nesusi- 
gaudė, kas tas Traversas. Hermiona atsitiesė visu ūgiu ir su visa įmanoma 
panieka paklausė: 

— Ir ko tau reikia? 

Traversas sustojo aiškiai apstulbęs. 

— Jis yra Mirties Valgytojas! - sukuždėjo Graibštuolis, ir Haris pasisu- 
kęs perdavė šią žinią Hermionai. 

— Aš tik priėjau pasisveikinti, - šaltai pasakė Traversas, - bet jeigu 
mano draugija tau nemaloni... 

Dabar Haris atpažino jo balsą - Traversas buvo vienas tų Mirties Val- 
gytojų, kurie iškviesti prisistatė į Ksenofilijaus namus. 

— One, visai ne, Traversai, - skubiai tarė Hermiona, bandydama už- 
glaistyti savo klaidą. - Kaip gyvuoji? 

— Na, prisipažinsiu, kad stebiuosi matydamas tave čia vaikštinėjant, 
Belatriks. 

— Tikrai? O kodėl? 

— Na, - kostelėjo Traversas, - Girdėjau, kad Smirdžiaus dvaro gyven- 
tojai neturi teisės išeiti iš namų po... ee... po pabėgimo. 

Haris širdyje meldė Hermioną neprarasti galvos. Jeigu tai tiesa ir 
Belatriks nevalia pasirodyti viešai... 

— Tamsos Valdovas maloningas tiems, kurie praeityje jam ištikimiau- 
siai tarnavo, - tarė Hermiona, nuostabiai pamėgdžiodama begalinės 
paniekos kupiną Belatriks toną. - Galbūt tave jis menkiau vertina negu 
mane, Traversai. 

Nors Mirties Valgytojas, atrodo, įsižeidė, jo įtarumas sumažėjo. Jis 
pažvelgė į Ronio ką tik sustingdytą Žmogų. 

— Kaip jis tave užgavo? 

— Nesvarbu, daugiau to nebedarys, - šaltai atsakė Hermiona. 

— Kai kurie Belazdeliai esti gan įkyrūs, - paaiškino Traversas. - Kol 
nieko nedaro, o tik elgetauja, tiek to, bet aną savaitę viena tokia išdrį- 
so paprašyti, kad užtarčiau ją Ministerijoje. „Aš ragana, sere, ragana, 
leiskite man įrodyti!“ — spigiu balsu pamėgdžiojo jis prašytoją. - Lyg aš 
jai duočiau savo lazdelę... O kieno lazdele dabar naudojiesi, Belatriks? 
Girdėjau, tavąją... 

— Čia mano lazdelė, - šaltai atrėžė Hermiona, kilstelėdama Belatriks 
lazdelę. - Nežinau, kokių gandų prisiklausei, Traversai, bet, atrodo, esi 
suklaidintas. 

Traversas suglumęs atsisuko į Ronį. 

— Kas tavo bendrakeleivis? Aš jo nepažįstu. 

— Dragomiras Despardas, - atsakė Hermiona. Jie buvo nutarę, kad 
Roniui saugiausia bus apsimesti išgalvotu asmeniu. - Jis beveik nekalba 
angliškai, bet pritaria Tamsos Valdovo siekiams. Atkeliavo iš Transilva- 
nijos susipažinti su mūsų naujuoju režimu. 

— Tikrai? Sveiki gyvi, Dragomirai! 

— Sveiki, - atkišo ranką Ronis. 

Traversas padavė du pirštus tarsi bijodamas susitepti. 

— Tad kokie vėjai tave ir tavo... aa... mums pritariantį draugą šitaip 
anksti atpūtė į Skersinį skersgatvį? — paklausė Traversas. 

— Man reikia užeiti į „Gringotsą“, - atsakė Hermiona. 

— Deja, ir man reikia, - tarė Traversas. - Auksas, purvinas auksas! 
Negalime be jo gyventi, bet prisipažinsiu, kad mane slegia būtinybė 
bendrauti su mūsų ilgapirščiais bičiuliais. 

Haris pajuto, kaip Graibštuolis akimirksniu kiečiau sugniaužė jam 
kaklą. 

- Žygiuojam? - mostelėjo Traversas, kviesdamas Hermioną eiti kartu. 

Hermiona neturėjo ko daryti, tik žengti šalia jo. Siaura gatvele jie iš- 
ėjo į aikštę, kur virš krautuvėlių dunksojo baltas it sniegas „Gringotso“ 
pastatas. Ronis kėblino greta, Haris su Graibštuoliu sekė iš paskos. 

Ko jau ko, bet budraus Mirties Valgytojo jiems tikrai nereikėjo, o 
blogiausia, kad Traversas drožė Hermionai prie šono ir Haris niekaip 
negalėjo nieko pasakyti jai ar Roniui. Ir štai jie jau prie marmurinių laiptų, 
kurių viršuje buvo didžiosios bronzinės durys. Kaip Graibštuolis juos jau 
buvo įspėjęs, goblinus su livrėjomis, budėdavusius prie tų durų, pakeitė 
du burtininkai, gniaužiantys ilgas plonas auksines rykštes. 

— O, Sąžiningumo zondai, - teatrališkai atsiduso Traversas. - Labai 
paprasta, bet veiksminga! 

Jis užlipo laiptais, linktelėjo burtininkams kairėn ir dešinėn, o tie auk- 
sinėmis rykštėmis perbraukė per jo kūną. Zondai, nutarė Haris, užčiuo- 
pia panaudotus slėpimo kerus ir suranda paslėptus magiškus daiktus. 
Žinodamas, jog turi vos kelias sekundes, sušnibždėdamas: Confundo, 
Haris nukreipė Drako lazdelę į vieną, tada į kitą burtininką. Traversas, 
spoksantis pro stiklines duris į vestibiulį, nepastebėjo, kai burtininkai 
krūptelėjo užgauti kerų. 

Tada ėmė lipti laiptais Hermiona. Ant nugaros vilnijo juodi plaukai. 

— Luktelkit, ponia, - tarė sargybinis, kilstelėdamas Zondą. 

— Tačiau ką tik mane patikrinai! - įsakmiu, kaprizingu Belatriks balsu 
sušuko Hermiona. Traversas atsisuko kilstelėdamas antakius. Sargybinis 
sumišo. Jis pažvelgė į savo ploną auksinį Zondą, tada į kolegą, tačiau 
tas vangiu balsu tarė: 

— Aha, tu juos jau patikrinai, Marijau. 

Hermiona nuplaukė pirmyn, Ronis trepeno šalia jos, Haris su Graibš- 
tuoliu nematomi sėlino iš paskos. Įžengęs vidun, Haris dirstelėjo atgal: 
abu burtininkai krapštėsi pakaušį. 

Du goblinai saugojo vidines duris, sidabrines, jose buvo išraižytas eilė- 
raštis, įspėjantis apie gresiančią bausmę galimiems vagims. Haris žiūrėjo 
į užrašą, ir staiga sąmonę it peiliu perrėžė toksai prisiminimas: jis stovi 
čia tą dieną, kai sukako vienuolika metų, laimingiausią savo gyvenimo 
gimtadienį, o Hagridas šalia sako: „Kaip jau kalbėjau, būtum beprotis, 
jeigu bandytum jį apiplėšti.“ Tądien „Gringotsas“ atrodė stebuklinga 
vieta, užburtoji aukso lobio, kurio jis nė neįtarė turįs, saugykla, ir jam 
nė akimirką neatėjo į galvą, kad jis čia sugrįš vogti... Ir štai jie jau stovi 
erdviame banko vestibiulyje. 

Už ilgo stalo ant aukštų kėdžių sėdėjo goblinai ir aptarnavo pirmuo- 
sius tos dienos klientus. Hermiona, Ronis ir Traversas pasuko prie seno 
goblino, pro lupą tikrinančio storą aukso monetą. Hermiona Traversą 
praleido pirma apsimesdama, kad Roniui rodo vestibiulio grožybes. 

Goblinas numetė šalin monetą, burbtelėjo po nosimi: 

— Gnomai... - Ir pasisveikino su Traversu. Šis padavė auksinį raktelį, 
goblinas apžiūrėjo ir atidavė atgal. 

Hermiona žengė prie stalo. 

— Ponia Lestreindž! - tarė goblinas, aiškiai nustebęs. - Koks netikėtu- 
mas! Kuo šiandien galėčiau padėti? 

— Noriu įeiti į savo saugyklą, - atsakė Hermiona. 

Senukas goblinas tarsi atšlijo. Haris apsidairė. Ne tik Traversas stovėjo 
žiūrėdamas - keli kiti goblinai, pakėlę akis nuo darbo, irgi spoksojo į 


Hermioną. 

— Ar turite... tapatybės patvirtinimą? - paklausė goblinas. 

— Tapatybės patvirtinimą? Man... man niekada iki šiol jo nereikė- 
jo! - pasipiktino Hermiona. 

— Jie žino! - sukuždėjo Hariui ausin Graibštuolis. - Tikriausiai buvo 
įspėti, kad gali pasirodyti apsimetėlė! 

— Pakaks burtų lazdelės, ponia, - pasakė goblinas. Jis atkišo kiek dre- 
bančią ranką, ir tą pačią akimirką Harį nutvilkė suvokimas - „Gringotso“ 
goblinai žino, kad iš Belatriks pavogta lazdelė. 

— Veik, tučtuojau veik, - šnypštė Hariui ausin Graibštuolis. - Valdymo 
užkeikimas! 

Po apsiaustu Haris kilstelėjo gudobelės lazdelę, nukreipė į senuką 
gobliną ir pirmą kartą gyvenime ištarė burtažodį: 

— Imperio! 

Keistas jausmas pervėrė Hario ranką - dilgčiojanti šiluma, tarsi plūs- 
telėjusi iš sąmonės ir užliejusi sausgysles bei gyslas, jungiančias jį su 
lazdele ir ištartu užkeikimu. Goblinas paėmė Belatriks lazdelę, prisikišęs 

— O, ponia Lestreindž, įsigijote naują lazdelę! 

— Ką? - sutriko Hermiona. - Ne ne, čia mano... 

— Nauja lazdelė? - sukluso Traversas ir vėl žengė prie stalo. Goblinai 
aplink tebespoksojo. — Tačiau kaip tu galėjai, į kokį meistrą kreipeisi? 

Haris veikė negalvodamas: nukreipęs lazdelę į Traversą vėl ištarė: 

— Imperio! 

— O, matau, - sumurmėjo Traversas, žiūrėdamas į Belatriks lazdelę. — 
Taip, labai graži. Ar gerai tarnauja? Man visada atrodė, kad lazdelėms 
reikia trupučio dresūros, ar ne tiesa? 

Hermiona atrodė visai apstulbusi, bet, neapsakomam Hario palen- 
gvėjimui, nieko nesakė dėl taip įdomiai pakrypusių įvykių. 

Senukas goblinas suplojo delnais, ir atbėgo jaunesnis goblinas. 

- Man reikės Žvangulių, - pasakė senukas jaunesniajam goblinui. Tas 
nukurnėjo ir po akimirkos grįžo nešinas odiniu maišeliu, pilnu lyg ir 

žvangančio metalo, ir įteikė vyresniajam. — Puiku, puiku! Taigi prašom 
paskui mane, ponia Lestreindž, - pakvietė senukas ir nušokęs nuo kėdės 
dingo iš akių. - Aš jus nuvesiu į jūsų saugyklą. 

Jis išlindo iš už stalo ir smagiai atitrepsėjo prie jų žvangindamas savo 
odinį maišelį. Traversas stovėjo kaip įkastas ir plačiai išsižiojęs. Ronis jį 
stebėjo gerokai sutrikęs. 

— Pala... Bogrodai! 

Iš už stalo atitrepsėjo dar vienas goblinas. 

— Mes turime nurodymus, - tarė jis, pagarbiai nusilenkęs Hermio- 
nai. - Atleiskite, ponia Lestreindž, tačiau dėl Lestreindžų saugyklos yra 
specialus įsakymas. 

Jis paskubom kažką sušnibždėjo Bogrodui į ausį, tačiau užvaldytasis 
goblinas tik numojo ranka. 

— Aš Žinau tuos nurodymus. Ponia Lestreindž pageidauja apsilankyti 
savo saugykloje. Tokia sena šeima... seni klientai... Prašom čia... 

Žvangindamas maišeliu, jis pasuko prie vienų iš daugelio durų, ve- 
dančių iš vestibiulio. Haris atsigręžė į Traversą - tas stovėjo kaip stulpas, 
nenormaliai tuščiu veidu, ir Haris apsisprendė: lazdelės moju privertė 
Traversą sekti paskui juos, ir žmogus klusniai nupėdino su jais pro du- 
ris, paskui — grubiai tašytų akmenų koridoriumi, kurį apšvietė sienose 
įstatyti deglai. 

— Jie įtaria, kad kažkas negerai, - pasakė Haris, kai durys už jų už- 
sitrenkė ir jis nusitraukė neregimąjį apsiaustą. Graibštuolis stryktelėjo 
nuo jo pečių. Nei Traversas, nei Bogrodas neparodė jokio nustebimo, 
kad tarp jų staiga atsirado Haris Poteris. - Aš juos užbūriau Valdymo 
užkeikimu, — paaiškino jis, atsakydamas į suglumusius Hermionos ir 
Ronio klausimus apie Traversą ir Bogrodą, stovinčius kaip avinai. - Bet 
nežinau, ar pakankamai... 

Dar vienas prisiminimas šmėstelėjo galvoje: kaip tikroji Belatriks Les- 
treindž suklykė jam pirmą kartą pabandžius panaudoti Nedovanotinus 
kerus: „Reikia labai norėti, Poteri!“ 

— Ką darome? - paklausė Ronis. - Ar spruksime, kol dar galime? 

- Jeigu galime, - atsakė Hermiona, žvelgdama į duris, už kurių buvo 
didysis vestibiulis. Neaišku, kas jame vyksta... 

- Jeigu jau tiek atėjome, keliaujam toliau, - pasiūlė Haris. 

— Gerai! - pritarė Graibštuolis. - Bogrodo mums reikės, kad vairuo- 
tų vagonėlį, aš nebeturiu teisės. Tačiau šitam burtininkui ten nebus 
vietos. 

Haris nukreipė lazdelę į Traversą. 

— Imperio! 

Burtininkas apsisuko ir sparčiai nudrožė tamsiais bėgiais. 

— Ką privertei jį daryti? 

— Slėptis, - atsakė Haris ir nukreipė lazdelę į Bogrodą. Tas švilptelėjimu 
pašaukė vagonėlį, vagonėlis atidardėjo bėgiais iš tamsos. Kai visi susė- 
do, - priekyje Bogrodas su Graibštuoliu, užpakalyje susispaudė Haris, 
Ronis ir Hermiona, - Haris neabejojo išgirdęs vestibiulyje rėkaujant. 

Vagonėlis trūktelėjo ir pasileido vis didindamas greitį; jie pradundėjo 
pro Traversą, prisispaudusį sienos įduboje, paskui bėgiai ėmė vingiuoti 
painiais požemio labirintais leisdamiesi vis gilyn ir gilyn. Per vagonėlio 
tarškėjimą Haris nieko nebegirdėjo. Plaukai plaikstėsi tarp stalaktitų 
lekiant į žemės gelmes, bet jis tolydžio gręžiojosi atgal. Toks jausmas, 
lyg jie būtų palikę gilias ir didžiules pėdas; kuo daugiau Haris galvojo 
apie tai, tuo kvailiau atrodė sumanymas Hermionai užsimaskuoti kaip 
Belatriks ir neštis Belatriks lazdelę, kai Mirties Valgytojai žino, kas ją 
pavogęs... 

Jie jau buvo giliau, negu kada nors jam teko būti „Gringotse“; didžiu- 
liu greičiu prašvilpę staigų posūkį, po kelių sekundžių jie išvydo ant 
bėgių kliokiant krioklį. Haris išgirdo Graibštuolį šūktelint: „Ne!“, bet 
sustabdyti Bogrodas nespėjo, jie nuzvimbė tolyn. Vanduo užliejo Hariui 
akis ir burną, jis nieko nebematė ir negalėjo kvėpuoti. Staiga vagonėlis 
šiurpiai pasviro ir virsdamas juos visus išmetė. Haris išgirdo, kaip vago- 
nėlis suskilo atsitrenkęs į tunelio sieną, kaip kažką riktelėjo Hermiona, 

ir pajuto lengvai, lyg būtų be svorio, ir visai neskaudžiai nuslystąs ant 
akmenimis grįstos tunelio aslos. 

- Su... sušvelninimo kerai, - sumurmėjo Hermiona, kai Ronis ją pakėlė 
ir pastatė, tačiau Haris su siaubu pamatė, kad Belatriks nebėra, vietoj jos 
stovi pati Hermiona - per dideliais drabužiais, visa permirkusi ir visiš- 
kai panaši į save, o Ronis jau rudaplaukis ir be barzdos. Jie tai suvokė 
žiūrėdami vienas į kitą ir čiupinėdamiesi veidus. 

— Vagies pražūtis! - pranešė Graibštuolis, šiaip taip atsikėlęs ir žiūrė- 
damas į užtvindytus bėgius. Haris jau suprato, jog ten nebuvo paprastas 
vanduo. - Šis krioklys nuplauna visus kerus, visą magišką maskuotę! Jie 
žino, kad „Gringotse“ esama apsišaukėlių, ir ėmėsi priemonių apsiginti 
nuo mūsų! 

Haris, pamatęs, kaip Hermiona patikrina, ar tebeturi karoliukais siu- 
vinėtąją rankinytę, skubiai kyštelėjo ranką po striuke pažiūrėti, ar nepa- 
metė neregimojo apsiausto. Atsisukęs išvydo, kad Bogrodas pasipiktinęs 
kraipo galvą: Vagies pražūtis aiškiai panaikino ir Valdymo kerus. 

— Mums jo reikia, - tarė Graibštuolis. - Be „Gringotse“ dirbančio go- 
blino nejeisime į saugyklą. Ir mums reikia Žvangulių! 

— Imperio! - pakartojo Haris, jo balsas aidu atsiliepė akmeniniame tune- 
lyje, ir jis vėl pajuto, kaip svaigulys iš smegenų plūsteli iki lazdelės. Dar 
kartą Bogrodas pakluso jo valiai, ir jo apstulbusi išraiška virto mandagiu 
abejingumu. Ronis griebė odinį metalo įrankių maišelį. 

— Hari, man rodos, girdžiu kažką ateinant! - tarė Hermiona ir, nukrei- 
pusi Belatriks lazdelę į krioklį, sušuko: - Protego! 

Jie pamatė, kaip Skydiniai kerai sustabdė tuneliu plūstantį vandens 
srautą. 

— Gerai sumanyta, - pagyrė Haris. - Vesk mus, Graibštuoli! 

— O kaip mes paskui išeisime iš čia? - paklausė Ronis, kai jie tamsoje 
nusiskubino paskui gobliną. Bogrodas kaip šuo lekavo jiems pavymui. 

— Pasirūpinsime, kai reikės, - pasakė Haris. Jis įsiklausė: netoliese 
kažkas žvangčiojo ir judėjo. - Graibštuoli, ar toli? 

— Nelabai, Hari Poteri, nelabai... 

Pasukę už kampo jie išvydo tai, kam Haris buvo pasirengęs, bet nuo 
ko visi vis tiek sustojo kaip įbesti. 

Priešais juos prirakintas tysojo milžiniškas slibinas, užstojantis kelią 
į keturias ar penkias giliausias požemio saugyklas. Žvėries žvynai nuo 
ilgo kalėjimo po žeme išbluko ir ėmė luptis, akys tapo balkšvai rausvos. 
Ant abiejų užpakalinių kojų buvo užmauti geležiniai antkojai, sunkios 
grandinės juos jungė su didžiuliais žiedais, įkaltais į akmeninę aslą. Jo 
platūs spygliuotais galais sparnai buvo priglausti prie šonų, bet išskleisti 
būtų vos išsitekę požemyje. Atsukęs savo bjaurią galvą, jis suriaumojo 
fontaną, ir jie paknopstom nulėkė tuneliu atgal. 

— Jis pusaklis, - pasakė Graibštuolis, - bet nuo to tik dar nuožmesnis. 
Tačiau mes turime priemonių jam suvaldyti. Jis jau Žino, ko tikėtis, kai 
atnešami Žvanguliai. Duok šen maišelį. 

Ronis padavė, ir Graibštuolis ištraukė iš maišelio saują smulkių 
metalinių įrankių, kurie kratomi garsiai ir trankiai žvangėdavo, tarsi 
miniatiūriniai kūjai į priekalus. Graibštuolis apdalijo visus tais įrankiais. 
Bogrodas nuolankiai paėmė savąjį. 

- Žinote, ką daryti, - pasakė jis Hariui, Roniui ir Hermionai. - Išgirdęs 
triukšmą, jis pasitrauks tikėdamasis skausmo, ir tada Bogrodas delnu 
palies saugyklos duris. 

Jie vėl pasuko už kampo kratydami Žvangulius; aidas, atsimušęs nuo 
akmeninių sienų, taip sustiprino jų dindėjimą, kad Hariui galva skyrėsi. 
Slibinas sukriokė, bet pasitraukė. Haris pamatė, kaip jis dreba, o priėjus 
arčiau visi išvydo, jog slibino snukis išraižytas randų, ir atspėjo, kad jis 
pripratęs, išgirdus Žvangulių žvangesį, bijoti įkaitintų kardų. 

— Priversk jį prispausti prie durų delną! - paragino Graibštuolis Harį, 
ir tas atsuko lazdelę į Bogrodą. Senis goblinas pakluso, prispaudė delną 
prie medinių durų, jos išnyko ir prieš juos atsivėrė ola, nuo viršaus iki 
apačios prikimšta aukso monetų ir taurių, sidabrinių šarvų, keistų padarų 

kailių (vieni jų buvo su ilgais dygliais, kiti - su nukarusiais sparnais), 
brangakmeniais nusagstytų butelių, o viršuje kėpsojo vis dar karūnuota 
kaukolė. 

— Greitai ieškokit! - liepė Haris, kai jie įžengė į saugyklą. 

Roniui ir Hermionai jis buvo apibūdinęs Helgos Švilpynės taurę, bet 
jeigu saugykloje esama kokio kito Horokruso, neaišku, kaip jis atrodo. 
Tačiau Haris nespėjo gerai apsidairyti, kai už nugaros kažkas dusliai 
dunkstelėjo — durys vėl atsirado uždarydamos juos aklinoje tamsoje. 

— Nieko baisaus, Bogrodas paskui mus išleis! - pasakė Graibštuolis, 
Roniui riktelėjus iš nuostabos. - Užsidekit lazdeles, ar negalit? Ir greičiau, 
laiko labai mažai! 

—- Lumos! 

Haris apvedė sienas lazdelės spinduliu: visur tviskėjo brangakmeniai, 
o aukštai ant lentynos grandinių raizginyje gulėjo netikrasis Grifo kardas. 
Ronis su Hermiona irgi įžiebė savo lazdeles ir dabar apžiūrinėjo aplink 
riogsančias krūvas. 

— Hari, gal kartais čia? Aaa! - suklykė iš skausmo Hermiona, ir Haris, 
staigiai nukreipęs į ją švieselę, pamatė, kaip iš jos rankų iškrito brangak- 
meniais išpuošta taurė, tačiau krisdama ji virto taurių lietumi, tad po 
akimirkos asla buvo nuklota daugybe vienodų taurių. Niekaip nesusi- 
gaudytum, kuri jų yra ta pirmoji. 

— Nudegiau! - dejavo Hermiona, pūsdama iššokusias pūsles. 

— Viskas užkeikta Padauginimo ir Degančios rankos kerais! - sušuko 
Graibštuolis. - Viskas, ką paliesi, nudegins ir pasidaugins, bet kopijos 
bevertės, o jeigu toliau kilnosi lobius, galų gale būsi sutriuškintas prisi- 
dariusio aukso kalno! 

— Gerai, nieko nelieskite, - liūdnai nusileido Haris, bet Ronis netyčia 
koja užkliudė vieną nukritusių taurių, ir iš jos pasipylė dar dvidešimt 
tokių pačių, o Ronis ėmė šokinėti ant vienos kojos, nes nudegė pirštus 
prisilietęs įkaitusio metalo. 

— Stovėk ramiai, nejudėk! - stvėrė Hermiona Ronį. 

— Apsidairykit! - paragino Haris. - Atminkit, jog taurė maža ir auksinė, 
su dviem ąselėm, ant jos išgraviruotas bebras... O šiaip žiūrėkit, ar kur 
nepamatysit Varnanagės herbo - erelio... 

Atsargiai sukdamiesi vietoj, jie taikė lazdeles į visus kampus ir plyšius. 
Buvo neįmanoma ko nors neprisiliesti: Haris pažėrė ant žemės, kur jau 
gulėjo taurės, netikrų galeonų spiečių. Jau nebuvo kur kojos pastatyti, be 
to, spindintis auksas tvoskė karščiu ir saugykloje jauteisi kaip krosnyje. 
Hario lazdelės šviesa slydo per goblinų darbo skydus ir šalmus, gulinčius 
ant lentynų iki pat lubų. Jis kreipė šviesą vis aukščiau ir aukščiau. Staiga 
pamatė daiktą, ir jam suspurdo širdis, sudrebėjo ranka. 

— Štai ten, ten! 

Ronis su Hermiona irgi nutaikė lazdeles ton pusėn, tad taurę nušvietė 
trijų spindulių sankirta - taurę, kuri kadaise priklausė Helgai Švilpynei, 
paskui atiteko Hepsibai Smit, o iš jos ją pavogė Tomas Ridlis. 

— Ir kaip, velniai rautų, ją pasieksime nieko nepaliesdami? — pa- 
klausė Ronis. 

— Accio taurę! - sušuko Hermiona, akivaizdžiai iš nevilties pamiršusi, 
ką Graibštuolis kalbėjo planuojant operaciją. 

— Jokios naudos, jokios! - suniurzgė goblinas. 

— Tai ką mums daryti? —- užsipuolė Graibštuolį Haris, žybtelėdamas aki- 
mis. - Jeigu nori kardo, Graibštuoli, turėsi mums padėti kuo nors daugiau 
negu... Pala! Ar galiu visa šita liesti kardu? Hermiona, duok jį šen! 

Hermiona iš kišenės išsitraukė savo rankinytę, pasirausė joje ir išėmė 
tviskantį kardą. Haris stvėrė jį ir ašmenų smaigaliu palietė sidabrinį 
siaurakaktį ąsotį šalimais. Ąsotis nepasidaugino. 

— Jei galėčiau kardu užkabinti taurės ąselę... Bet kaip man ją pasiekti? 

Lentyna, ant kurios stovėjo taurė, buvo nepasiekiama net Roniui, 
aukščiausiam iš jų trejeto. Nuo užburtų lobių kilo karščio bangos, Ha- 
riui veidu ir nugara žliaugė prakaitas, o jis galvojo, kaip pasiekti taurę. 
Staiga už saugyklos durų suriaumojo slibinas ir vis labiau artėjo pirmiau 
girdėtas žvangėjimas. 


428 


XXVI + „GRINGOTSAS“ 


Dabar jie tikrai atsidūrė spąstuose: pro niekur nepabėgsi, tik pro du- 
ris, bet už jų, atrodo, artinosi goblinų pulkas. Haris Ronio ir Hermionos 
veiduose išvydo siaubą. 

— Hermiona, - tarė jis, žvangesiui vis garsėjant, — turiu ją pasiekti, 
mums būtina ja atsikratyti... 

Ji iškėlė lazdelę, pakreipė į Harį ir sušnibždėjo: 

— Levicorpus. 

Pakeltas į orą už kojų, Haris užkliudė šarvus, ir jų kopijos šovė į visas 
puses tarsi iki baltumo įkaitę kūnai, užpildydami visą erdvę. Šaukiantys 
iš skausmo Ronis su Hermiona ir abu goblinai užvirto ant kitų daiktų, 
šie taip pat ėmė daugintis. Ronis ir Hermiona klykdami kapstėsi beveik 
užversti raudonai įkaitusių lobių kalno. Haris kyštelėjo kardo geležtę į 
taurės ą5ą ir ją pakėlė. 

— Impervius! - suspigo Hermiona, bandydama save, Ronį ir goblinus 
apsaugoti nuo įkaitusio metalo. 

Tada siaubingas riksmas privertė Harį pažvelgti žemyn: Ronis su 
Hermiona, iki pusės apsemti lobių, bandė sulaikyti Bogrodą, kad jo ne- 
prarytų aukso potvynis, o Graibštuolis jau buvo dingęs, kyšojo tik pora 
ilgų jo pirštų. 

Haris sugriebė už tų pirštų ir ėmė traukti. Pūslėm išverstas goblinas 
žviegdamas palengva iškilo. 

— Liberacorpus! - riktelėjo Haris, ir abu su goblinu nudribo ant vis 
didėjančios brangenybių krūvos. Kardas išslydo Hariui iš rankos. 

— Čiupkit jį! - sušuko Haris, vos tverdamas skausmą. Graibštuolis, 
gelbėdamasis nuo raudonai įkaitusios masės, vėl užsiropštė jam ant 
pečių. - Kur kardas? Ant jo buvo pamauta taurė! 

Žvangesys anapus durų jau buvo kurtinamas... per vėlu... 

- Štai! 

Graibštuolis jį pamatė ir spėjo pagriebti, ir tą akimirką Haris suprato, 
kad goblinas niekad nesitikėjo, jog jie tesės duotą žodį. Viena ranka įsi- 
kibęs Hario plaukų, nes bijojo nuvirsti į liulančią karšto it ugnis aukso 
jūrą, jis švystelėjo kardą aukštai, kad Haris nepasiektų. 

Nedidelė aukso taurė nulėkė kaži kur. Su goblinu ant kupros Haris 
pašoko ir ją sugavo ore; nors ji degino ranką, jos nepaleido, nesvarbu, 
kad iš pirštų pasipylė nesuskaičiuojamos Švilpynės taurių kopijos ir ėmė 
kristi ant jo. Tada saugyklos durys vėl atsivėrė ir, nesulaikomai slysda- 
mi kartu su ūžtelėjusia svilinančio ir besidauginančio aukso ir sidabro 
griūtimi, Haris, Ronis ir Hermiona išlėkė lauk. 

Beveik pamiršęs nudegimų skausmą, tebeplaukdamas su vis au- 
gančia lobių banga, Haris greit įkišo taurę kišenėn ir siekė kardo, bet 
Graibštuolio ant pečių nebebuvo. Nučiuožęs, kai tik pasitaikė gali- 
mybė, jis smuko tarp duris apspitusių goblinų ir mojuodamas kardu 
pašėlo rėkti: 

— Vagys! Vagys! Gelbėkit! Vagys! - Jis įsimaišė į artėjančią minią - ap- 
siginklavę durklais goblinai priėmė jį nieko neklausdami. 

Paslydęs ant karšto metalo, Haris šiaip taip atsistojo ir suprato, kad 
vienintelė išeitis - prasiskinti kelią. 

— Sustink! — sukriokė jis, kerus pakartojo ir Ronis su Hermiona, raudoni 
žaibai trenkė į goblinų minią; kai kurie jų nugriuvo, bet kiti tebežygiavo, 
o iš už kampo jau lėkė keletas sargybinių burtininkų. 

Prirakintasis slibinas suriaumojo, ir virš goblinų praskriejo ugnies 
kamuolys; burtininkai susirietę spruko iš kur atėję. Hariui toptelėjo pa- 
dūkusi, beprotiška mintis. Nukreipęs lazdelę į storus antkojus, laikančius 
pabaisą prirakintą, jis riktelėjo: 

— Relaxio! 

Pertrūkę antkojai atsitrenkė į akmenis. 

— Čionai! - pašaukė Haris ir, vis laidydamas į puolančius goblinus 
Sustingdymo kerus, pasileido į apžlibusį slibiną. 

— Hari, Hari, ką tu darai? - sušuko Hermiona. 

— Kelkis, greičiau... 

Slibinas nesusigaudė, jog yra laisvas. Haris pėda apčiuopė pasku- 
tinės jo kojos linkį ir užsiropštė ant slibino kupros. Žvynai buvo kieti 
kaip plieniniai ir baisūnas Hario turbūt nė nepajautė. Jis padavė ranką 

Hermionai, užtraukė ją, iš paskos užlipo Ronis. Po akimirkos slibinas 
pajuto, kad jo nebelaiko grandinės. 

Staugdamas siaubūnas atsistojo piestu, Haris kulnais įsikirto jam į 
šonus, iš paskutiniųjų įsikibęs į dantytus Žvynus, plačiai švystelėjo spar- 
nai, ištaškydami spiegiančius goblinus kaip kėglius, ir pabaisa pakilo. 
Haris, Ronis ir Hermiona, prisispaudę prie jo nugaros, vos vos praslydo 
nekliudydami lubų, o slibinas nėrė į tunelio angą. Besivejantys goblinai 
jo šonus prismaigstė durklų. 

— Mes neištrūksime, jis per didelis! - klykė Hermiona, bet slibinas išsi- 
žiojęs vėl pliūptelėjo ugnimi - išsprogdino tunelio apačią ir viršų. Žvėris 
iš visų jėgų grūdosi pirmyn sprausdamasis per griūvančius akmenis. 
Haris kietai užsimerkė saugodamas akis nuo karščio ir dulkių; apkur- 
tęs nuo slibino riaumojimo ir akmenų bildesio, tik spaudėsi prie žvynų 
bijodamas, kad nebūtų numestas. Staiga išgirdo Hermioną šūktelint: 

— Defodio! 

Prakirsdama lubas, ji padėjo slibinui prasibrauti aukštyn, į tyresnį orą, 
toliau nuo rėkiančių ir žvanginančių durklais goblinų. Haris su Roniu 
pasekė ja - kerų papliūpa ištaškė mūrą dar aukščiau. Jie praskriejo po- 
žeminį ežerą; kriokiantis žvėris tarsi užuodė priekyje laisvę ir erdvę, o 
užjų tunelį daužė dygliuota slibino uodega, griuvo didžiuliai akmenys, 
skilinėjo ir krito milžiniški stalaktitai, goblinų žvangėjimas vis labiau 
tolo, iš slibino nasrų šaudanti ugnis skynė jiems kelią... 

Pagaliau kerų galia ir žiauria slibino jėga iš tunelio jie išsiveržė į mar- 
murinį vestibiulį. Goblinai su burtininkais klykdami išsilakstė slėptis. 
Slibinas galėjo laisvai išskleisti sparnus. Raguotą makaulę atsukęs į lauko 
duris, už kurių užuodė vėsų ir gaivų orą, jis pakilo su Hariu, Roniu ir 
Hermiona ant nugaros. Slibinas išsispraudė pro metalines duris palikęs 
jas kabėti ant išrautų vyrių, tada nuklypavo Skersiniu skersgatviu ir 
šovė į dangų. 

Paskutinė slaptavietė 


Slibino pavairuoti negalėjai, o pats jis nematė, kur skrenda, taigi jam stai- 
giai pakrypus sukantis ar ore apsivertus jie niekaip negalėtų išsilaikyti 
ant plačios jo nugaros. Tačiau kylant vis aukščiau ir aukščiau ir apačioje 
tarsi pilkšvai žaliam žemėlapiui nusidriekus Londonui, Harį užplūdo 
dėkingumas už, atrodytų, neįtikėtiną išsigelbėjimą. Jis palinko prie 
pabaisos sprando lipte prilipdamas prie kietų it metalas žvynų. Vėsus 
vėjelis glostė apsvilusią, pūslėmis nusėtą odą, slibino sparnai kapojo orą 
it vėjo malūnas. Jam už nugaros, nežinia, iš laimės ar baimės, Ronis visa 
gerkle keikėsi, o Hermiona tyliai kūkčiojo. 

Po kokių penkių minučių Haris jau taip nebebijojo, kad slibinas 
gali juos numesti, nes jis, regis, nieko daugiau nenorėjo, tik kuo toliau 
nuskristi nuo savo požeminio kalėjimo, tačiau neaišku, kaip ir kada 
jie nulips ant žemės. Haris neturėjo supratimo, kiek laiko slibinai gali 
skristi nenusileisdami ir kaip šis jų slibinas, vargiai ką matantis, ras 
tinkamą vietą nutūpti. Jis be paliovos dairėsi vis įsivaizduodamas, kad 
ima peršėti randą... 

Kiek laiko praeis, kol Voldemortas sužinos, kad jie įsilaužė į Lestrein- 
džų saugyklą? Ar greitai „Gringotso“ goblinai apie įvykį praneš Belatriks? 
Ar greitai susigriebs, kas paimta? O kai jie sužinos, jog nebėra auksinės 
taurės? Štai tada Voldemortas ir supras, kad jie ieško Horokrusų... 

Slibiną, atrodo, traukė ten, kur buvo vėsiau ir gaiviau: jis be paliovos 
kilo aukštyn, aplinkui jau pasirodė žvarbūs debesys, o Haris nebeįžiū- 
rėjo spalvotų automobilių taškų, judančių iš sostinės ir į ją. Jie skrido 
vis tolyn, virš žaliais ir rudais lopais išmargintų kaimo vietovių, virš 

plentų ir upių, vingiuojančių per laukus tarsi matiniai arba blizgantys 
kaspinai. 

— Kaip manote, ko jis ieško? — sušuko Ronis, pamatęs, jog jie skrenda 
vis toliau į šiaurę. 

— Neįsivaizduoju! - atsišaukė Haris. Nuo šalčio nebejautė rankų, 
tačiau nedrįso atgniaužti pirštų. Jis jau seniai svarstė, ką reikės daryti, 
jeigu apačioje pasirodys pakrantės juosta ir slibinas pasuks į jūrą. Haris 
sužvarbo, rankos kojos sustingo, kamavo alkis ir troškulys. Įdomu, kada 
pats žvėris paskutinį kartą ėdė? Reik manyti, kad greitai užsinorės pa- 
sistiprinti. O jei tada jis pastebės, kad ant nugaros sėdi trys visai ėdami 
žmogiukai? 

Saulė ėmė leistis, dangus pasidarė tamsiai mėlynas, beveik violetinis, 
tačiau slibinas skrido toliau; apačioje plaukė maži ir dideli miestai, slibino 
šešėlis slinko žeme tarsi didžiulis tamsus debesis. Hariui skaudėjo visą 
kūną, jis jau vos laikėsi įsikibęs. 

— Man tik pasirodė ar mes iš tikrųjų leidžiamės? — po ilgos tylos su- 
šuko Ronis. 

Pažvelgęs žemyn Haris pamatė tamsiai žalius kalnų šlaitus ir ežerus, 
saulėlydžio gaisuose spindinčius vario spalva. Kraštovaizdis tarsi priar- 
tėjo, viskas pasidarė įžiūrima. Haris spėjo, kad slibinas iš saulės blyksnių 
suprato netoliese esant vandens. 

Slibinas leidosi sukdamas plačius ratus, atrodo, nusitaikęs į vieną 
mažesniųjų ežerų. 

— Žinot, ką - šokam, kai nusileis žemai! - sušuko Haris. - Tiesiai į 
vandenį, kol jis mūsų nepamatė! 

Draugai sutiko, bet Hermionos balsas nuskambėjo labai neryžtingai. 
Ant vandens Haris jau išvydo ribuliuojantį slibino plataus geltono pilvo 
atspindį. 

— Šokit! 

Haris nušliaužė žvynuotu šonu ir kojomis į priekį šlumštelėjo eže- 
ran. Aukštis buvo kur kas didesnis, nei atrodė, jis skaudžiai atsitrenkė į 

vandenį ir kaip akmuo nugrimzdo į šaltą žalią meldais užžėlusią gelmę. 
Atsispyrė kojomis, uždusęs iškilo į paviršių ir pamatė sklindant ratilus 
tose vietose, kur nudribo Ronis ir Hermiona. Slibinas tarsi nieko nepa- 
stebėjo: jis jau buvo už kokių penkiasdešimties pėdų nuo jų ir skriejo 
visiškai žemai, randuotais nasrais srėbdamas vandenį. Kai Ronis su 
Hermiona spjaudydamiesi ir prunkšdami išniro iš ežero gelmių, slibinas 
nuskrido toliau sunkiai vasnodamas sparnais ir nutūpė priešingame 
ežero krante. 

Haris, Ronis ir Hermiona leidosi į artimąjį krantą. Ežeras nebuvo 
gilus, reikėjo ne tiek plaukti, kiek bristi klampojant per meldus ir 
dumblą. Pagaliau uždusę, nusikamavę ir purvini, jie sudribo ant sli- 
džios žolės. 

Hermiona drebėjo ir klaikiai kosėjo. Haris mielai būtų išsitiesęs ir 
užmigęs, tačiau prisivertė atsistoti, išsitraukė stebuklingąją lazdelę ir 
ėmė leisti aplinkui apsauginių kerų užtvarą. 

Baigęs priėjo prie Ronio ir Hermionos. Nuo pabėgimo iš saugyklos 
pirmą kartą gerai į juos įsižiūrėjo. Abiejų veidai ir rankos buvo išpiltos 
raudonom nudegimų dėmėm ir pūslėmis, drabužiai kai kur kiaurai 
prasvilę. Raukydamiesi abu tepė žaizdas diktonų esencija. Hermiona 
padavė Hariui buteliuką, tada iš rankinytės išėmė tris butelius moliūgų 
sunkos, pasiimtus iš Kriauklės vilos, ir tris pamainas sausų drabužių. 
Visi persirengė ir sutartinai ėmė plempti sultis. 

— Ką gi, pliusas tai, - apibendrino Ronis, žiopsantis, kaip atauga jo 
rankų oda, - kad mes turime Horokrusą. Minusas... 

— Likome be kardo, - iškošė pro dantis Haris, pro skylę džinsuose 
lašindamas vaistus ant nudegusios vietos. 

— Likom be kardo, - pakartojo Ronis. - Oi, gudrus tas nenaudėlis... 

Haris ištraukė Horokrusą iš numestos šlapios striukės kišenės ir pa- 
sistatė ant žolės. Saulėje spindinti taurė taip ir traukė žvilgsnius. 

— Na, jos bent negalima nešioti. Keistai atrodytų taurė ant kaklo, - pa- 
sakė Ronis, nusišluostydamas burną atžagaria ranka. 

Hermiona pažvelgė į tolimą ežero krantą, kur slibinas tebegėrė 
vandenį. 

— Kaip manot, kas jo laukia? — paklausė ji. - Ar jam nieko blogo ne- 
atsitiks? 

— Šneki kaip Hagridas, - prunkštelėjo Ronis. - Hermiona, tai juk sli- 
binas, jis neprapuls. Verčiau rūpinkis, kas bus mums. 

— O ką? 

— Na, net nežinau, kaip tau pasakyti, - pašaipiai tarė Ronis, - bet ma- 
nau, jog kas nors jau pastebėjo, kad mes apiplėšėme „Gringotsą“. 

Visi trys pratrūko kvatoti ir pradėję nebegalėjo liautis. Hariui skau- 
dėjo šonus, iš alkio svaigo galva, bet jis griuvo aukštielninkas į žolę po 
liepsnojančiu vakaro dangumi ir kvatojo, kol gerklė ėmė peršėti. 

— Vis dėlto ką darysime? - sužagsėjusi pagaliau rimtai paklausė Her- 
miona. - Jis jau suprato, tiesa? Patys Žinote Kas suprato, kad mes žinome 
apie Horokrusus. 

— Gal jie bijos jam pasakyti? - viltingai tarė Ronis. - Gal nuslėps viską... 

Dangus, ežero vandens kvapas, Ronio balsas - viskas dingo: Hariui į 
kaktą skausmas kirto it kardas. Jis stovėjo menkai apšviestame kambaryje, 
priešais jį pusračiu rikiavosi burtininkų būrelis, o prie jo kojų klūpėjo 
mažytė virpanti figūrėlė. 

— Ką tu pasakei? - Balsas buvo aukštas ir šaltas, atmieštas įniršio 
ir baimės. Tik šito jis bijojo... tačiau negali būti tiesa, jis neįsivaiz- 
duoja, kaip... 

Goblinas tirtėjo nedrįsdamas pažiūrėti į virš jo degančias raudo- 
nas akis. 

— Pakartok, - sumurmėjo Voldemortas. - Pakartok! 

— Val... Valdove, - sumikčiojo goblinas, išvertęs siaubo sklidinas akis. — 
Val... Valdove... mes ban... bandėme... sustabdyti juos... apsišaukėlius, 
Valdove... Jie... įsi... įsilaužė į... į... į Lestrein... Lestreindžų saugyklą... 

— Apsišaukėliai? Kokie dar apsišaukėliai? Maniau, kad „Gringotsas“ 
moka atskleisti visokias apgavystes! Kas jie tokie buvo? 

— Tai buvo berniūkštis Po... Poteris su dviem... bendrininkais... 

— Ir ką jie paėmė? - spigiai paklausė jis, apimtas siaubo. - Sakyk! Ką 
Jie paėmė? 

— Tokią... ma... mažutę aukso taurę... Valdove... 

Jis tarsi iš šalies išgirdo beprotišką riksmą — netikėjimo ir įsiūčio 
riksmą. Negali būti, niekas apie tai nežinojo, kaip galėjo tas vaikėzas 
atskleisti jo paslaptį? 

Šeivamedžio lazdelė šmaukštelėjo ore, kambarį perskrodė žalias žai- 
bas, ir klūpantis goblinas nugriuvo negyvas, sceną stebintys burtininkai 
persigandę puolė lauk; Belatriks ir Liucijus Smirdžius, verždamiesi prie 
durų, visus taškė į šalis. Jo lazdelė kirto ir kirto, ir tie, kurie nespėjo pa- 
bėgti, buvo nukauti, visi aliai vieno: už tai, kad atnešė jam tą žinią, kad 
išgirdo apie aukso taurę... 

Vienui vienas likęs tarp lavonų, jis lakstė it paklaikęs, o prieš akis 
plaukė jo lobiai, jo sargai, jo inkarai, kuriais jis laikėsi prisitvirtinęs prie 
nemirtingumo. Dienoraštis sunaikintas, taurė pavogta. O jeigu, o jei 
vaikėzas žino ir apie kitus? Ar galėjo sužinoti, o gal jau veikia, gal rado 
ir kitus? Ar tik ne Dumbldoras slypi už viso to? Dumbldoras, visada jį 
įtaręs, Dumbldoras, nužudytas jo įsakymu, Dumbldoras, kurio stebu- 
klingąją lazdelę jis dabar turi, bet kuris vis dėlto pasiekė jį iš nežinios 
per vaikėzą, šitą vaikėzą... 

Bet jeigu vaikėzas būtų sunaikinęs kurį nors Horokrusą, jis, Valdovas 
Voldemortas, būtų sužinojęs, būtų pajutęs? Jis, didžiausias burtininkas iš 
jų visų, jis, galingiausias, Dumbldoro ir daugybės kitų niekingų žŽmogelių 
žudikas, - kaip galėjo Valdovas Voldemortas nesužinoti, jeigu jis pats, 
neprilygstamiausias ir brangiausias, būtų buvęs kliudytas, sužalotas? 

Taip, jis nejautė, kai buvo sunaikintas dienoraštis, tačiau tikriausiai 
todėl, kad neturėjo kūno, buvo silpnesnis net už vaiduoklį. Ne, kiti ti- 
kriausiai saugūs. Kiti Horokrusai tikriausiai sveiki... 

Bet reikia Žinoti, reikia įsitikinti... Jis paspyrė goblino lavoną. Degan- 
čiose smegenyse iškilo migloti vaizdai: ežeras, lūšnelė ir Hogvartsas... 

Įtūžis bent kiek atlėgo: argi vaikėzas galėjo sužinoti, kad žiedas pa- 
slėptas Gonto lūšnelėje? Niekas kaip gyvas nežinojo, kad jis Gontams 
giminė, juk jis nuslėpė tą giminystę ir niekad nebuvo įtartas tomis žmog- 
žudystėmis, taigi žiedas tikrai saugus. 

Kaipgi vaikėzas ar kas kitas galėjo sužinoti apie olą ar įveikti ją ginan- 
čius kerus? Mintis, kad medalionas gali būti pavogtas, absurdiška. 

O dėl mokyklos: jis vienas težino, kur Hogvartse paslėpė Horokrusą, 
nes tik jis vienas sugebėjo įsiskverbti į giliausias pilies paslaptis... 

Dar yra Nadžinė, ji turi būti šalia, jos nebegalima siuntinėti su viso- 
kiomis užduotimis, ją reikia saugoti kaip savo akį. 

Tačiau dėl tikrumo, dėl visiško tikrumo jis turi patikrinti visas slap- 
tavietes ir sustiprinti Horokrusus ginančius apsauginius kerus... Šį 
darbą, kaip ir tada, kai ieškojo Šeivamedžio lazdelės, jis turi atlikti pats 
vienas. 

Kurį pirmiausia aplankyti, kuriam gresia didžiausias pavojus? Sukir- 
bėjo sena baimė. Dumbldoras žinojo antrą jo vardą... Dumbldoras galėjo 
atsekti jo ir Gontų giminystę... Jų apleisti namai turbūt yra nesaugiausia 
slaptavietė, ten jis pirmiausia ir keliaus. 

Ežeras? Negalimas daiktas! Nors yra šiokia tokia tikimybė, kad 
Dumbldoras našlaičių prieglaudoje sušniukštinėjo kai kurias jo praeities 
nuodėmėles. | 

O Hogvartsas... Bet jis žinojo, jog ten Horokrusas saugus, Poteris negali 
nepastebėtas patekti į Kiauliasodį, juolab į mokyklą. Vis dėlto būtų ne 
pro šalį įspėti Sneipą, kad vaikėzas gali vėl bandyt patekti į pilį... Aišku, 
būtų kvaila Sneipui pasakyti, kodėl vaikėzas gali grįžti, - jis padarė bai- 
sią klaidą pasikliaudamas Belatriks ir Smirdžiumi: argi jų paikumas ir 
nerūpestingumas neįrodė, kad niekuo negalima pasikliauti? 

Taigi pirmiausia jis aplankys Gonto lūšną, Nadžinę pasiims kar- 
tu - daugiau su gyvate nesiskirs... Jis išėjo iš kambario ir per erdvų holą 
išdrožė į tamsų sodą, kur tryško fontanas. Šnipštėliškai pašaukė gyvatę, 
ir ta atšliaužė per žolę it juodas šešėlis. 

Haris atsimerkė prisiversdamas grįžti į tikrovę: jis guli ant ežero kran- 
to, danguje leidžiasi saulė. Ronis ir Hermiona žiūri į jį. Sprendžiant iš jų 
susirūpinusių žvilgsnių ir nepaliaujamai tvinksinčio rando, jo netikėta 
ekskursija į Voldemorto sąmonę nepraėjo nepastebėta. Haris drebėdamas 
atsisėdo ir kažkodėl nustebo, jog tebėra šlapias. Priešais žolėje, atrodo, 
tokia nekenksminga, gulėjo taurė. Saulėlydžio gaisai nuauksino tams- 
mėlynius ežero vandenis. 

— Jis žino. - Po Voldemorto rėkavimo jo paties balsas skambėjo sveti- 
mai ir neįprastai tyliai. - Jis žino ir ketina patikrinti kitus Horokrusus, o 
paskutinis, - pašoko Haris, - yra Hogvartse. Žinojau, taip ir žinojau! 

Ronis išpūtė akis, Hermiona sunerimusi atsiklaupė. 

— Bet ką tu matei? Iš kur žinai? 

— Aš mačiau, kaip jis sužinojo, kad taurė pavogta. Aš... aš buvau jo 
galvoje. - Haris prisiminė žuvusiuosius. — Jis baisiausiai įniršęs, bet ir 
išsigandęs, mat nesupranta, kaip mes sužinojome. Taigi dabar jis tikrins, 
ar saugūs kiti Horokrusai, pirmiausia žiedas. Jo manymu, saugiausias 
tas, kuris paslėptas Hogvartse, nes ten yra Sneipas, nes ten sunku patekti 
nepastebėtam. Manau, kad tą jis tikrins paskutinį, bet vis tiek gali ten 
atsidurti po kelių valandų... 

— Ar matei, kur ta slėptuvė Hogvartse? - paklausė Ronis, irgi stoda- 
masis. 

— Ne, jo mintys sukosi apie Sneipą, jis negalvojo, kokioje vietoje... 

— Pala pala! - sušuko Hermiona, pamačiusi, kad Ronis griebia Horo- 
krusą, o Haris išsitraukia neregimąjį apsiaustą. - Negalima pulti kaip 
akis išdegus, mes net plano neturime, reikia... 

— Reikia ten patekti kuo greičiau, - nukirto Haris. Kaip jis tikėjosi 
išsimiegoti, kaip svajojo įsikurti naujojoje palapinėje, tačiau dabar tai 
neįmanoma. — Ar galite įsivaizduoti, ką jis darys pamatęs, kad nebėra 
nei žiedo, nei medaliono? O jeigu staiga užsimanys kur kitur paslėpti 
Hogvartso Horokrusą? Nutars, kad jam ten nesaugu? 

— Bet kaip mes pateksime į pilį? 


438 


XXVII +» PASKUTINĖ SLAPTAVIETĖ 


— Pirmiausia vyksime į Kiauliasodį, - pasakė Haris, -o tenjau ką nors 
sugalvosime, kai pamatysime, kokia apsauga juosia mokyklą. Lįsk po 
apsiaustu, Hermiona, šįsyk visi būsime kartu. 

— Bet mes netilpsime... 

— Patamsy kojų niekas nepastebės. 

Virš juodo vandens supliaukšėjo milžiniški sparnai - slibinas iki soties 
atsigėręs pakilo į orą. Metę pasirengimus draugai žiūrėjo, kaip jis kyla vis 
aukštyn sparčiai tamsėjančiame danguje, kol dingo už artimiausio kalno. 
Hermiona žengė po apsiaustu ir atsistojo tarp Hario ir Ronio. Haris kaip 
galima glaudžiau užtraukė ant visų trijų apsiaustą, tada visi sutartinai 
pasisuko ant kulno ir prasmego kvapą gniaužiančioje tamsoje. 


DVIDEŠIMT AŠTUNTAS SKYRIUS 


Pradingęs veidrodis 


Hario kojos atsistojo ant žemės. Jis išvydo iki skausmo pažįstamą Kiau- 
liasodžio Didžiąją gatvę: tamsias krautuvių vitrinas, dūluojančias kalvas 
už miestelio ir kelio į Hogvartsą vingį. Pro „Trijų šluotų“ langus sklido 
šviesa. Hariui suspaudė širdį —jis be galo aiškiai prisiminė, kaip nusileido 
čia beveik prieš metus prilaikydamas beviltiškai silpstantį Dumbldorą. 
Visa tai prabėgo prieš akis per vieną nusileidimo akimirką... Ir staiga, 
net nespėjus paleisti Ronio ir Hermionos rankų... 

Orą perskrodė riksmas, panašus į tą, kuriuo Voldemortas sutiko Žinią 
apie pavogtą taurę. Suvirpo kiekvienas nervelis Hario kūne. Jis bemat 
suprato, kad riksmo priežastis - jų atvykimas. Jis susižvelgė su kitais 
dviem, stovinčiais po apsiaustu, ir tada atsidarė „Trijų šluotų“ durys 
ir į gatvę išvirto aklinai apsigobusių, iškėlusių burtų lazdeles Mirties 
Valgytojų būrys. 

Ronis kilstelėjo lazdelę, bet Haris sugriebė jam už riešo. Šitokios gaujos 
nesustingdysi, o pamėginęs išsiduosi. Vienas Mirties Valgytojų mostelėjo 
lazdele, ir riksmas liovėsi, tik aidas atsiliepė toli kalnuose. 

— Accio apsiaustą! - riktelėjo tasai Mirties Valgytojas. 

Haris sugriebė apsiausto klostes, tačiau drabužis nė neketino pabėgti: 
Šaukiamiesiems kerams jis nepakluso. 

— Vadinasi, be savo priedangos, Poteri? - sušuko Mirties Valgytojas, pa- 
bandęs tuos kerus, ir savo bendrams pasakė: - Ieškokit. Jis kažkur čia. 

Jų pusėn pasileido šeši Mirties Valgytojai. Haris, Ronis ir Hermiona 
paskubomis atsitraukė į artimiausią skersgatvį, ir persekiotojai pralėkė 
pro juos vos per žingsnį. Jie laukė tamsoje klausydamiesi tai tolstančių, 

tai artėjančių žingsnių. Gatvele švysčiojo Mirties Valgytojų lazdelių 
skleidžiami spinduliai. 

— Bėgam iš čia! - sušnibždėjo Hermiona. - Išnykstam oru! 

— Gera mintis, - pritarė Ronis, bet, Hariui nespėjus nieko pasakyti, 
kažkoks Mirties Valgytojas sušuko: 

— Mes žinome, kad esi čia, Poteri, niekur nepabėgsi! Mes tave su- 
rasime! 

- Jie buvo pasirengę mūsų atvykimui, - sušnibždėjo Haris. - Užleido 
kerus, kurie turėjo pranešti apie mūsų pasirodymą. Manau, pasirūpino 
ir tuo, kad mes iš čia neištrūktume. 

— O kaip dėl Psichų? - riktelėjo kitas Mirties Valgytojas. - Paleiskime 
juos, jie kaipmat jį suras! 

— Tamsos Valdovas nori, kad Poteris žūtų tik nuo jo rankos... 

— Tačiau Psichai jo ir nenužudys! Tamsos Valdovui reikia Poterio gy- 
vybės, o ne sielos. Psicho pabučiuotą jį bus lengviau įveikti. 

Kilo pritarimo šurmulys. Harį apėmė baimė: norint atremti Psichus 
reikia iššaukti Globėjus, o tai darydami jie iškart išsiduotų. 

— Reikia pabandyt iškeliauti oru, Hari! - sukuždėjo Hermiona. 

Sulig tais žodžiais Haris pajuto, kaip gatvele atšliaužia šaltis. Umiai 
visa aplinkui sutemo iki pat dangaus, užgeso net ir žvaigždės. Juodoje 
it derva tamsoje jis pajuto, kaip Hermiona įsikimba jam į ranką. Drauge 
jie apsisuko. | 

Oras, per kurį jiems reikėjo lėkti, tarsi sutenėjo: išnykti juo pasidarė 
neįmanoma, Mirties Valgytojai pasistengė. Šaltis vis labiau kaustė Hario 
kūną. Haris, Ronis ir Hermiona grįžo į skersgatvį sėlindami palei namų 
sienas ir stengdamiesi nekelti triukšmo. Staiga iš už kampo išniro be garso 
plaukiantys Psichai, dešimt ar netgi daugiau, matomi todėl, kad buvo 
dar tamsesni už juos supančią tamsą. Jiems už nugarų plaikstėsi apsiaus- 
tai. Ar jie jaučia netoliese baimę? Haris nutarė, jog taip, nes jie pajudėjo 
greičiau, garsiai traukdami orą - kaip jis nekentė šito garso! - uosdami 


neviltį, vis artėdami... 

Jis iškėlė lazdelę - Psicho pabučiavimo neprisileis, kad ir kas 
paskui būtų. Kuždėdamas: Expecto patronum! jis galvojo apie Ronį ir 
Hermioną. 

Iš jo lazdelės iššoko sidabrinis elnias ir pakilo į orą. Psichai išsibarstė, 
o kažkur nuaidėjo pergalingas šūksnis. 

— Tai jis, jis, tenai, aš mačiau elnią, jo Globėją! 

Psichai atsitraukė, žvaigždės vėl įsižiebė, o Mirties Valgytojų Žingsniai 
aidėjo vis garsiau. Haris persigandęs nebeišmanė, ko griebtis, kai kairėje 
skersgatvio pusėje atsivėrė durys ir šiurkštus balsas pašaukė: 

— Poteri, greičiau eikš! 

Jis nedvejodamas pakluso, ir trejetas įvirto vidun. 

— Lipat viršun, apsiausto nenusisiaučiat, ir kad man nė garso! - pasakė 
aukštas Žmogus, praeidamas pro juos, ir žengė pro duris į gatvę. 

Haris neturėjo supratimo, kur jie pateko, tačiau tuoj blausioje vie- 
nintelės žvakės šviesoje pamatė nešvarią, pjuvenomis išbarstytą „Šerno 
galvos“ užeigos salę. Jie nubėgo už baro ir, smukę pro užpakalines duris, 
suklypusiais mediniais laiptais užlėkė į viršų. Ten buvo svetainė su iš- 
dilusiu kilimu ir židiniu, virš jo kabančiame dideliame aliejiniais dažais 
tapytame paveiksle šviesiaplaukė mergaitė žvelgė į tolį išsiblaškiusiu ir 
meiliu žvilgsniu. 

Apačioje gatvėje suskardėjo šauksmai. Nenusiimdami neregimojo 
Jų išgelbėtojas, pasirodo, buvo „Šerno galvos“ barmenas, vienintelis 
neapsigobęs galvos. 

— Ir kas? — šaukė jis vienam iš apsigobėlių. - Kas iš to? Jūs į mano ga- 
tvę pasiunčiat Psichus, aš prieš jus pasiunčiu Globėją! Nepakęsiu, kad 
jie būtų arti, aišku? Nepakęsiu! 

— Tas Globėjas buvo ne tavo! - atkirto Mirties Valgytojas. - Tai buvo 
Poterio elnias! 

— Elnias! - subliuvo barmenas, išsitraukdamas burtų lazdelę. - Elnias 
mat jam, išaušėliui! Expecto patronum! 

Iš lazdelės ištrūko kažkas didžiulis, raguotas; panarinęs galvą, jis 
nudūmė Didžiosios gatvės link ir išnyko. 

— Kad aš mačiau ne tokį... - netvirtai pasakė Mirties Valgytojas. 

— Kažkas pažeidė komendanto valandą, juk triukšmą girdėjai, - tarė 
jo bendras barmenui. - Kažkas išėjo į gatvę nepaisydamas draudimo... 

— Jeigu norėsiu išleisti katę, taip ir padarysiu, nusispjaut man antjūsų 
komendanto valandos! 

— Ak tai tu išjudinai Kaukiamuosius kerus? 

— Ojeigu ir aš? Išgabensite mane į Azkabaną? Nudaigosit mane už 
tai, kad iškišau nosį pro savo namo duris? Jeigu norit, tegu! Bet aš turiu 
vilties jūsų pačių labui, kad nepaspaudėte tų savo Tamsos ženklų ir 
nepašaukėte jo. Jam nelabai patiks būti iškviestam dėl manęs ir mano 
nukaršusios katės, ar ne? 

— Dėl mūsų nesijaudink, - burbtelėjo vienas Mirties Valgytojas, - ver- 
čiau pasirūpink savimi, komendanto valandos pažeidėjau! 

— O kurjūs prekiausit iš po skverno savo eliksyrais ir visokiais nuodais, 
jeigu mano smuklė bus uždaryta? Kas tada bus jūsų versliukui? 

— Tu mums grasini? 

— Aš laikau liežuvį už dantų, todėl pas mane ir ateinate, tiesa? 

— Vis tiek sakysiu, kad mačiau elnio pavidalo Globėją! - sušuko pir- 
masis Mirties Valgytojas. 

— Elnio? - krioktelėjo barmenas. — Kvaily, ten buvo ožys! 

— Na, gerai, suklydome, - nusileido antrasis Mirties Valgytojas. - Dar 
tu man nesilaikyk komendanto valandos, nebebūsim tokie atlaidūs! 

Mirties Valgytojai nudūlino atgal, Didžiosios gatvės link. Hermiona iš 
palengvėjimo net sudejavo, išlindo iš po neregimojo apsiausto ir atsisėdo 
ant klibančios kėdės. Haris aklinai užtraukė portjeras, tada nusimetė 
apsiaustą. Apačioje barmenas vėl užšovė duris velke ir ėmė lipti laip- 
tais. Hario dėmesį patraukė daiktas ant židinio atbrailos - keturkampis 
veidrodėlis, atremtas tiesiai po mergaitės portretu. 

Barmenas įžengė į kambarį. 


443 


HakRis PoOTERIS 


— Jūs begalviai! - suniurzgė nužvelgdamas visus iš eilės. - Koks vel- 
nias jus čia atnešė? 

— Ačiū, - tarė Haris. - Nežinom nė kaip jums dėkoti. Jūs išgelbėjote 
mums gyvybę. 

Barmenas prunkštelėjo. Haris žengė prie jo stengdamasis nepastebėti 
ilgų susivėlusių žilų plaukų ir barzdos. Už murzinų akinių akys švietė 
skaidriu, spindinčiu mėliu. 

- Jūsų akį vis matau veidrodėlio šukėje. 

— Jūs pasiuntėt Dobį. 

Barmenas linktelėjo ir ėmė ieškoti akimis elfo. 

— Maniau, jis bus su tavimi. Kur jį palikai? 

— Jis žuvo, - atsakė Haris. - Jį nužudė Belatriks Lestreindž. 

Barmeno veidas nė nevirptelėjo. Po valandėlės jis pasakė: 

— Gaila. Man tas elfas patiko. 

Jis nusisuko ir daugiau nežiūrėdamas į svečius, baksnodamas lazdele 
uždegė lempas. 

— Jūs esat Aberfortas, - tarė Haris Žmogaus nugarai. 

Tasai nei patvirtino, nei paneigė tų žodžių, tik pasilenkė užkurti Ži- 
dinio. 

— Kaip jį gavot? - paklausė Haris, žengdamas prie židinio, kur sto- 
vėjo Sirijaus veidrodėlis, antrininkas to, kurį jis sudaužė prieš dvejus 
metus. 

— Pirkau iš Dango gal prieš metus, - atsakė Aberfortas. - Albas man 
kai ką paaiškino. Stengiuosi neišleisti tavęs iš akių. 

Ronis aiktelėjo. 

— Sidabrinė elnė! - susijaudinęs pasakė. - Ir ją pasiuntėt jūs? 

— Apie ką tu kalbi? - sūžtelėjo Aberfortas. 

— Kažkas mums pasiuntė elnės pavidalo Globėją! 

— 5u tokiom smegenėlėm tau tik į Mirties Valgytojus eiti, sūnau. Argi 
ką tik neįrodžiau, kad mano Globėjas yra ožys? 

— Hm... - murmtelėjo Ronis. - Taigi... na, baisiai noriu valgyt, - kaltai 
pridūrė jis, kai pradėjo urgzti pilvas. 

— Valgyt aš turiu, - tarė Aberfortas ir išėjo. Netrukus grįžo nešinas 
dideliu kepalu duonos, sūrio gabalu ir alaviniu ąsočiu midaus. Viską 
sudėjo ant staliuko prie židinio. Alkani kaip vilkai, jie puolė valgyti ir 
gerti, ir kurį laiką buvo girdėti tik taurių dzingsėjimas ir kramtymas. 

— Ką gi, - prabilo Aberfortas, kai jie pagaliau prisivalgė ir Haris su 
Roniu mieguisti atsilošė krėsluose. - Reikia pagalvoti, kaip geriausia 
jums iš čia išsigauti. Naktį negalima, patys matėt, kas darosi, jeigu sute- 
mus kas nors išeina į lauką: Kaukiamieji kerai jus captelės ne prasčiau, 
negu lankučiai - doksių kiaušinius. Nesitikiu antrą kartą įrodyti, kad 
elnias yra ožys. Palaukite aušros, kai nebegalios komendanto valanda, 
ir apsisiautę neregimuoju apsiaustu palengvėle tapsėkite iš miestelio. 
Išėję iš Kiauliasodžio maukite į kalnus, iš ten galėsite išvykti oru. Gal ir 
Hagridą sutiksite. Nuo tos dienos, kai jo vos nesuėmė, jis slepiasi oloje 
kartu su Gropu. 

— Niekur mes neisime, - pasakė Haris. - Mums reikia patekti į Ho- 
gvartsą. 

— Nenusišnekėk, vaikine. 

— Reikia, - atšovė Haris. 

— Jeigu jums ko ir reikia, tai mauti iš čia kuo toliau, - pasakė Aberfor- 
tas, palinkdamas į priekį. 

- Jūs nesuprantate. Laiko nebėra. Mums reikia pakliūti į pilį. Dumbl- 
doras... tai yra jūsų brolis, norėjo, kad mes... 

Ugnies atšvaitai akimirką suspindo ant nešvarių Aberforto akinių 
stiklų, jie plykstelėjo ryškiu neįžvelgiamu baltumu, ir Haris prisiminė 
aklas milžino voro Aragogo akis. 

— Maža ko mano brolis Albas norėjo, - pasakė Aberfortas. - Paprastai 
žmonės skaudžiai nukentėdavo įgyvendindami didingus jo užmojus. 
Laikykis kuo toliau nuo šitos mokyklos, Poteri, ir jei gali, išvis dink iš 
šalies. Užmiršk mano brolį ir jo gudrius planus. Jis iškeliavo ten, kur jau 
niekas negali jam pakenkti, o tu jam nieko neskolingas. 

— Jūs nesuprantate, - pakartojo Haris. 

— Ką tu sakai? — ramiai tarė Aberfortas. - Manai, kad nesupratau tikro 
brolio? Manai, pats Albą supratai geriau už mane? 

— Visai ne, - atsakė Haris. Protas apsunko iš nuovargio ir nuo gausybės 
valgio ir gėrimo. - Bet jis man pavedė... vieną darbą. 

— Nejaugi? - šyptelėjo Aberfortas. - Tikiuosi, gerą darbelį? Malonų? 
Lengvą? Tokį, kurį galima pavesti nė burtų mokyklos nebaigusiems 
vaikiščiams, ir jie susidoros su juo be didelio vargo? 

Ronis niūriai vyptelėjo. Hermiona aiškiai pasijuto nesmagiai. 

— Aš... ne, ne lengvą, - pasakė Haris. - Bet aš turiu... 

— Turi? Ir kodėl jau taip turi? Jo juk nebėra gyvo, ar ne? - griežtai 
pasakė Aberfortas. - Mesk visa tai, vaikine, kol neiškeliavai paskui jį! 
Gelbėkis! 

— Negaliu. 

— Kodėl gi? 

— Aš... - Haris visai sumišo. Paaiškinti negalėjo, todėl ėmė pulti: - Bet 
ir jūs kovojate, priklausote Fenikso brolijai... 

— Priklausiau, - pataisė jį Aberfortas. - Fenikso brolijos nebėr. Pats 
Žinai Kas laimėjo, kova baigta, o jei kas sako kitaip, tik apsigaudinėja. Tu 
čia, Poteri, ramybės neturėsi, pernelyg jis nori tave sučiupti. Taigi dumk 
iš šalies, pasislėpk, gelbėkis. Ir šituos du verčiau pasiimk, - parodė jis 
nykščiu į Ronį ir Hermioną. - Jiems grės pavojus, kol bus gyvi, juk visi 
žino, kad jie veikė kartu su tavimi. 

— Aš negaliu išvykti, - pasakė Haris. - Turiu užduotį... 

— Perleisk ją kam kitam! 

— Negaliu. Tai galiu padaryti tik aš, Dumbldoras man viską pa- 
aiškino... 

— Eik tu sau, nejaugi? Jis tikrai tau viską atvirai papasakojo, nieko 
neslėpdamas? 

Hariui baisiai norėjosi atsakyti teigiamai, bet kažkaip nepajėgė ištarti 
paprasto žodelio „taip“. Aberfortas, regis, atspėjo jo mintis. 

— Poteri, aš gerai pažinau savo brolį. Slapukauti jis išmoko dar ant 
motinos kelių. Slapukavimas ir melas - štai kuo mes užaugome, o Albas... 
Na, jis turėjo tam įgimtą talentą. 

Senuko akys nuslydo prie paveikslo virš židinio. Gerai apsidairęs 
Haris pamatė, jog tai vienintelis paveikslas kambaryje. Net ir jokios fo- 
tografijos nebuvo - nei Albo Dumbldoro, nei kieno nors kito. 

— Pone Dumbldorai? —- nedrąsiai kreipėsi Hermiona. - Ar čia jūsų 
sesuo? Ariana? 

— Taip, - metė Aberfortas. - Matau, panele, kad prisiskaitei Ritos 
Nepasėdos, ar ne? 

Net rausvuose liepsnos atšvaituose buvo matyti, kaip Hermiona 
užraudo. 

— Mes apie ją girdėjome iš Elfijo Doudžo, - bandė užstoti ją Haris. 

— Senas kvėša, - burbtelėjo Aberfortas, siurbtelėdamas midaus. - Ti- 
kėjo, kad mano brolelis taip ir skleidžia šviesą! Na, ne jis vienas tikėjo, 
atrodo, jūsų trijulė — taip pat. 

Haris tylėjo. Jam nesinorėjo kalbėti apie abejones ir netikrumą dėl 
Dumbldoro, kurie kamavo pastaraisiais mėnesiais. Jis pasirinko kasda- 
mas Dobiui kapą: pasiryžo vienas žengti tuo vingiuotu ir pavojingu taku, 
kurį jam nurodė Albas Dumbldoras, susitaikyti, kad tas jam pasakė ne 
viską, ką jis norėjo žinoti, ir tiesiog pasitikėti. Jam nereikėjo naujų abe- 
jonių, nenorėjo girdėti nieko, kas išmuštų iš kelio į tikslą. Jis susidūrė 
su Aberforto žvilgsniu, neregėtai panašiu į brolio: skaisčiai žydros akys 
pašnekovą tarsi vėrė rentgeno spinduliais, ir Haris pamanė, kad Aber- 
fortas atspėjo jo mintis ir niekina jį už jas. 

— Profesorius Dumbldoras labai mylėjo Harį, - tyliai tarė Hermiona. 

— Mat kaip? - atsiliepė Aberfortas. - Kaip įdomu, kad daugelis tų, ku- 
riuos mano brolis labai mylėjo, baigė kur kas blogiau negu tie, į kuriuos 
jis visai nekreipė dėmesio. 

— Ką norite tuo pasakyti? - tylutėliai paklausė Hermiona. 

— Nesvarbu, - tarstelėjo Aberfortas. 

— Tačiaujūs kalbate baisius dalykus! — neatstojo Hermiona. - Ar turite 
galvoj savo seserį? 

Aberfortas įsmeigė į ją akis. Valandėlę lūpos krutėjo, tarsi būtų kramtęs 
žodžius, kuriuos norėjo praryti. Staiga jis prašneko: 

- Kai mano sesutei buvo šešeri metai, ją užpuolė trys Žiobarų ber- 
niūkščiai. Mat jie buvo ją matę buriant, nužiūrėjo per gyvatvorę. Ji dar 
buvo maža ir nemokėjo valdyti savo galios, joks tokio amžiaus burtinin- 
kas nemoka. Matyt, jie išsigando to, ką pamatė. Įsibrovė į sodą, o kai ji 
nemokėjo parodyti jiems fokuso, truputį persistengė norėdami priversti 
raganiūkštę mesti savo keistus užsiėmimus. 

Hermiona išplėtė akis, jose degė židinio liepsnos, Ronį, atrodo, pyki- 
no. Aberfortas atsistojo visu ūgiu, aukštas kaip ir Dumbldoras. Staiga jis 
pasidarė baisus savo pykčiu ir nenumaldomu skausmu. 

— Tai, ką jie jai padarė, palaužė ją, ir ji niekada neatsigavo. Ji nenorėjo 
naudoti magijos, bet ir negalėjo nuo jos pabėgti. Magija įsiėdė jai į sielą ir 
varė iš proto, kartais prasiverždavo prieš jos valią, tada ji tapdavo keista 
ir pavojinga. Bet daugiausia būdavo meili, baikšti ir nuolanki. 

Mano tėvas tuos išgamas surado ir nubaudė. Ir už tai pakliuvo į Az- 
kabaną. Jis taip ir neprisipažino, kodėl taip padarė, mat jeigu Ministerija 
būtų sužinojusi, kokia Ariana pasidarė, būtų ją visam laikui uždariusi 
Švento Mango ligoninėje. Būtų buvę manoma, kad ji kelia grėsmę Tarp- 
tautiniam slaptumo statutui, nes buvo be pusiausvyros, magija išsiverž- 
davo iš jos, kai ji nebegalėdavo susivaldyti. 

Reikėjo ją saugoti ir slėpti. Mes persikėlėme į kitą vietą, paleidome 
ir gera. 

Mane Ariana mylėjo labiausiai. - Tai sakant, per Aberforto raukšlės 
ir susitaršiusią barzdą galėjai išvysti murziną berniūkštį. - Ne Albą, jis, 
būdamas namie, visada lindėdavo savo kambaryje įknibęs į knygas ir 
skaičiuodamas prizus, rašydamas laiškus „žymiausiems to meto magijos 
atstovams“, - prunkštelėjo Aberfortas. - Jis neturėjo kada su ja terliotis. 

Aš buvau jos numylėtinis. Aš mokėdavau ją prikalbinti, kad valgytų, o 
mamai nepavykdavo. Mokėdavau ją nuraminti, kai jai užeidavo pykčio 
priepuoliai, o kai būdavo rami, padėdavo man šerti ožkas. 

Paskui, kai ji buvo jau keturiolikos metų... Manęs nebuvo namie, - pa- 
sakojo Aberfortas. - Jei būčiau buvęs, būčiau ją nuraminęs. Jai užėjo toks 
įniršio priepuolis, o mama jau nebebuvo tokia jauna, ir... Žodžiu, nelai- 
mingas atsitikimas. Ariana tai padarė netyčia. Bet mama žuvo. 

Harį užplūdo baisus gailestis ir kartu pasibaisėjimas, jis nenorėjo nieko 
daugiau girdėti, tačiau Aberfortas kalbėjo, ir Haris pamanė: kaži kadajis 
paskutinį sykį apie tai šnekėjo ir apskritai ar yra kam pasakojęs. 

— Taigi žlugo Albo kelionė aplink pasaulį su Elfiju Doudžu. Abu atvyko 
į motinos laidotuves, paskui Doudžas iškeliavo savo keliais, o Albas liko 
namuose ir tapo šeimos galva. Cha! 

Aberfortas nusispjovė į ugnį. 

— Būčiau ją pats prižiūrėjęs, taip jam ir pasakiau, man nereikėjo tos 
mokyklos, būčiau likęs namie ir rūpinęsis ja. Jis man liepė baigti moks- 
lą, o pats, girdi, perimsiąs motinos pareigas. Na, mūsų vunderkindui 
tai buvo žingsnis atgal, juk niekas nepremijuoja už tai, kad globoji 
pusprotę seserį, neleidi jai išsprogdinti namų. Tačiau kelias savaites jis 
visai gerai tvarkėsi... kol atvyko tasai. - Aberforto veidas pasidarė tikrai 
baisus. - Grindelvaldas. Pagaliau brolelis gavo sau lygų pašnekovą, tokį 
pat talentingą ir gudrų kaip jis pats. Arianos priežiūra buvo nustumta į 
antrą planą, o jie sau kūrė naujos burtininkų santvarkos planus, ieškojo 
Mirties relikvijų ir užsiėmė kitokiais įdomiais dalykais. Grandioziniais 
planais viso magijos pasaulio labui! Bene svarbu, kad pražiūrėta vienui 
viena mergiūkštė, kai Albas darbuojasi vardan didesniojo gėrio? 

Po kelių savaičių man tai įgriso. Jau reikėjo vykti į Hogvartsą, taigi 
aš abiem viską išrėžiau į akis, kalbėdamas taip kaip dabar su tavi- 
mi. - Aberfortas pažiūrėjo į Harį, ir buvo labai lengva šito senuko vie- 
toj įsivaizduoti piktą paauglį, sukilusį prieš savo vyresnįjį brolį. - Aš 
jiems pasakiau: verčiau baikit savo nesąmones. Kai tokia būklė, jos 

negalima judinti iš namų, kad ir kur planuotumėte vykti rėžt savo 
gudrių kalbų ir verbuoti šalininkų. Jam tai nepatiko. - Ugnies atšvaitai 
blykstelėjo akinių stikluose, ir jie vėl sutvisko aklu baltumu. - Grin- 
delvaldui visiškai nepatiko. Jis įtūžo. Pasakė, kad esu kvailas vaikė- 
zas, Mėginantis stoti skersai kelio jam ir talentingajam savo broliui. 
Nejau aš nesuprantąs, kad mano vargšės sesutės nė nereikės slėpti, 
kai juodu pakeis pasaulį, burtininkus išves iš pogrindžio, o Žiobarams 
parodys jų vietą? 

Mes susiginčijome... Aš išsitraukiau burtų lazdelę, jis išsitraukė savąją, 
ir geriausias mano brolio draugas pylė į mane Nukryžiavimo užkeikimu. 
Albas mėgino mane užstoti, tada susikovėme visi trys, nuo poškėjimo ir 
kerų blyksnių Ariana visai paklaiko, negalėjo jų ištverti... - Aberfortas 
perbalo tarsi mirtinai sužeistas. - Manau, ji norėjo padėti, bet iš tiesų 
nesuvokė, ką veikia, ir aš nežinau, kuris tai padarė, galėjo bet kuris... 
Bet ji nugriuvo negyva. 

Jo balsas nutrūko, ir jis susmuko į artimiausią krėslą. Hermionos veidas 
buvo šlapias nuo ašarų, Ronis sėdėjo perbalęs kaip ir Aberfortas. Haris 
jautė tik pasibjaurėjimą: norėjo, kad niekad nebūtų šito išgirdęs, norėjo 
išmesti visa tai iš galvos. 

— O, kaip man jos gaila, - sukuždėjo Hermiona. 

- Jos neliko, - kimiai ištarė Aberfortas. - Išėjo amžinai. 

Jis nusišluostė į rankovę nosį ir kostelėjo. 

— Aišku, Grindelvaldas paskubėjo išsinešdinti. Iš jo krašto jį jau atlydėjo 
nekokia šlovė, taigi jis nenorėjo būti apkaltintas ir dėl Arianos. O Albas 
gavo laisvę, gal ne taip? Liko laisvas nuo sesers, kaip akmuo kabėjusios 
ant kaklo, laisvas tapti didžiausiu burtininku... 

— Jis niekad nebuvo laisvas, - įsiterpė Haris. 

— Ką tu pasakei? - paklausė Aberfortas. 

— Niekad, - pakartojo Haris. - Tą naktį, kai žuvo, jūsų brolis išgėrė 
protą atimančio eliksyro. Jis ėmė šaukti, maldauti kažką, ko nebuvo šalia. 
„Prašau tave, neliesk jų... Verčiau smok man.“ 

Ronis su Hermiona išpūtė akis. Jis niekada jiems smulkiai nepasakojo, 
kas nutiko ežero saloje: viską užgožė įvykiai, užgriuvę po to, kai jis su 
Dumbldoru grįžo į Hogvartsą. 

- Jis įsivaizdavo, kad vėl yra namie su jumis ir Grindelvaldu, žinau 
tai, - kalbėjo Haris prisiminęs, kaip Dumbldoras verkė ir maldavo. - Jis 
tarėsi matąs, kaip Grindelvaldas kerta kerais jums ir Arianai... Jam tai buvo 
kančia. Jei būtumėt matęs jį tada, nesakytumėt, kad jis buvo laisvas. 

Aberfortas susikaupęs žiūrėjo į savo gumbuotas ir gyslotas rankas. 
Ilgai tylėjęs prabilo: 

— Iš kur Žinai, Poteri, kad mano broliui labiau už tave nerūpėjo vi- 
suotinis gėris? Iš kur žinai, kad ir tu, kaip mano sesutė, jam neatrodei 
lengvai paaukojamas? 

Hariui širdį tarsi ledinė adata pervėrė. 

— Netikiu. Dumbldoras mylėjo Harį, - pasakė Hermiona. 

— Tai kodėl tada neliepė jam slėptis? - atkirto Aberfortas. - Kodėl 
nepasakė jam: gelbėkis, štai kaip gali likti gyvas? 

— Todėl, - atsakė Haris, nespėjus Hermionai išsižioti, - kad kartais 
reikia galvoti ne tik apie savo saugumą! Kartais reikia pagalvoti ir apie 
didesnįjį gėrį! Juk vyksta karas! 

— Tau septyniolika metų, vaikine! 

— Aš esu pilnametis ir kovosių toliau, net jeigu jūs pasidavėte. 

— Kas sakė, kad aš pasidaviau? 

— „Fenikso brolijos nebėr, - pakartojo jo žodžius Haris. - Pats Žinai 
Kas nugalėjo, kova baigta, o kas sako kitaip, tik apsigaudinėja.“ 

— Nesakau; jog man tai patinka, tačiau tokia tiesa. 

— Ne, ne tokia, - pasakė Haris. - Jūsų brolis žinojo, kaip pribaigti 
Patys Žinote Ką, ir tas žinias perdavė man. Ir aš kovosiu tol, kol nuga- 
lėsiu - arba žūsiu. Nemanykite, kad nežinau, kaip tai gali baigtis. Ne 
vienus metus Žinau. 

Jis laukė, kad Aberfortas ims šaipytis ar ginčytis, tačiau tas tylėjo 
piktai suraukęs antakius. 

— Mums reikia patekti į Hogvartsą, - pakartojo Haris. - Jei negalite 
mums padėti, mes palauksime ryto ir pabandysime patys rasti kelią. 
Ojeigu galite padėti... Na, pats metas pasakyti. 

Aberfortas sėdėjo sustingęs krėsle, varstydamas Harį akimis, neregėtai 
panašiomis į brolio. Pagaliau kostelėjo, pakilo ir apėjęs staliuką sustojo 
priešais Arianos portretą. 

— Tu žinai, ką daryti, - burbtelėjo jis. 

Ji šyptelėjo, apsisuko ir išėjo, bet ne taip, kaip darydavo visų paveikslų 
žmonės, - išnykdavo per rėmų šoną, — o nutolo tarsi tuneliu, einančiu 
į paveikslo gilumą jai už nugaros. Jie lydėjo akimis jos trapią figūrėlę, 
kol ją prarijo tamsa. 

— O ką... - norėjo klausti Ronis. 

- Šiuo metu į pilį yra vienintelis kelias, - pasakė Aberfortas. - Turbūt 
žinote, kad visus slaptus tunelius jie uždarė iš abiejų galų, pilies sienas 
saugo Psichai ir, kiek žinau, jos teritorijoje nuolat patruliuojama. Dar 
niekada mokykla nebuvo taip saugoma. Kaip jūs tikitės veikti patekę 
jūsų reikalas, tiesa? Juk sakei, kad esi pasirengęs mirti. 

— Tačiau ką... - prabilo Hermiona, žiūrėdama į Arianos portretą. 

Paveikslo gilumon nueinančio tunelio gale pasirodė taškelis, jis augo 
ir augo, ir štai Ariana jau grįžta pas juos su kiekvienu žingsniu didėda- 
ma. Bet ji buvo ne viena - su ja kažkas ėjo, didesnis už ją, šlubčiojantis 
ir aiškiai susijaudinęs. Haris niekada jo nematė tokiais ilgais plaukais, jo 
veidas buvo supjaustytas, drabužiai suplėšyti. Jų figūros tolydžio augo, 
galiausiai rėmuose tilpo tik galvos ir pečiai. Tada paveikslas atsivėrė 
tarsi durys sienoje, o užjų tamsavo tikras tunelis. Iš jo išsiropštė apžėlęs, 
sudarkytu veidu ir nuskuręs tikrų tikriausias Nevilis Nevėkšla. Džiaugs- 
mingai šaukdamas nusirito nuo atbrailos ir prišoko prie Hario. 

- Žinojau, kad ateisi! Žinojau, Hari! 


DVIDEŠIMT DEVINTAS SKYRIUS 


Pradingusi diadema 


— Nevilis... kaip... iš kur?.. 

Bet Nevilis jau pamatė Ronį su Hermiona ir klykdamas iš laimės 
puolėjų apkabinti. Kuo ilgiau Haris žiūrėjo į Nevilį, tuo baisesnis jis jam 
atrodė: viena akis užtinusi, paaky gelsvai violetinė mėlynė, veidas išrai- 
žytas randų, o visa išvaizda sakė, kad jis jau senokai gyvena kęsdamas 
nepriteklius. Tačiau jo iškankintas veidas švietė laime, kai jis, pagaliau 
paleidęs Hermioną, pakartojo: 

- Žinojau, kad tu ateisi. Vis sakiau Semui, kad reikia tik palaukti! 

— Nevili, kas tau atsitiko? 

— O kas? Ar šitai? - Jis nerūpestingai numojo ranka. - Menkniekis! 
Semas atrodo daug blogiau. Pamatysit. Na, gal einam? Tiesa, Abai, - krei- 
pėsi jis į Aberfortą, — pas jus gal dar keletas mūsiškių užgrius. 

— Dar keletas? - grėsmingai pakartojo Aberfortas. - Ką reiškia „kele- 
tas“, Nevėkšla? Miestelyje komendanto valanda ir Kaukiamieji kerai! 

- Žinau, todėl jie ir nusileis tiesiai į užeigą, - pasakė Neyilis. - O kai 
atvyks, pasiųskit į tunelį, gerai? Labai dėkui. 

Nevilis padavė ranką Hermionai ir padėjo jai užlipti ant atbrailos, 
įlįsti į tunelį. Už jos užsiropštė Ronis, tada Nevilis. Haris atsigręžė į 
Abertortą. 

- Nežinau, kaip jums dėkoti. Du kartus išgelbėjote mums gyvybę. 

— Tada būk atsargesnis, — kimiai tarė Aberfortas. - Trečią kartą galiu 
ir neišgelbėti. 

Haris per atbrailą įlipo į tunelį. Žemyn ėjo lygūs akmeniniai laiptai 
ir atrodė, kad tunelis yra jau daugybę metų. Ant sienų buvo žalvariniai 

žibintai, asla kietai sutrypta. Paskui juos siena šliaužė banguojantys 
šešėliai. 

— Ar seniai iškastas šitas tunelis? - paklausė Ronis. - Jo nėra Plėšiko 
plane, Hari, tiesa? Maniau, kad iš mokyklos ir į mokyklą veda viso labo 
septyni tuneliai. 

— Prieš mokslo metų pradžią jie visi buvo uždaryti, - paaiškino Nevi- 
lis. - Dabar nė vienu niekur nepateksi, įeigas saugo kerai, o prie išėjimo 
negalėdamas atsižiūrėti į išsiilgtus veidus. - Bet negalvokit apie visus 
tuos niekus... Ar tiesa, kad įsilaužėte į „Gringotsą“? Ir pabėgote užlipę 
ant slibino? Visi žino, visi tik ir kalba, Kerou apkūlė Terį Batą, kam tas 
per vakarienę didžiojoje salėje ėmė šaukti apie tai. 

— Taip, viskas tiesa, - patvirtino Haris. 

Nevilis linksmai nusijuokė. 

— O ką padarėte slibinui? 

— Paleidome į laisvę, - atsakė Ronis. - Hermiona, beje, norėjo pasilikti 
jį ir laikyti kaip kačiuką... 

— Neperdėk, Roni... 

— Oką visą tą laiką veikėte? Žmonės kalba, Hari, kad slapsteisi, ir tiek, 
bet aš taip nemanau. Manau, kad jūs turite planą. 

— Tu teisus, - pasakė Haris. - Bet, Nevili, papasakok apie Hogvartsą, 
mes nieko nežinome. 

— Hogvartsas... Na, Hogvartsas į save nebepanašus, - tarė Nevilis. 
Šypsena užgeso. - Ar girdėjote apie Kerou? 

— Tuos du Mirties Valgytojus, kurie mokytojauja Hogvartse? 

— Ne tik mokytojauja, - pasakė Nevilis. - Jie atsakingi už drausmę 
mokykloje. O abu Kerou mėgsta bausti. 

— Panašiai kaip Ambridž? 

— Na, Ambridž šalia jų - tiesiog romi avelė. Mokytojai turi pranešti 
Kerou apie kiekvieną mokinio nusižengimą. Bet jie to nedaro, jei tik 
yra nors mažiausia galimybė. Matyti, kad jie jų nekenčia ne mažiau už 

mus. Tas gyvulys Amikas dėsto tai, kas seniau buvo apsigynimas nuo 
juodosios magijos, tačiau dabar liko tik juodoji magija, be apsigynimo. 
Ant mokinių, paliktų po pamokų, kailio turime išbandyti Nukryžiavi- 
mo kerus. 

— Kąą? — vienu balsu sušuko Haris, Ronis ir Hermiona. Aidas visame 
tunelyje atkartojo jų šūksnį. 

— Taigi, - patvirtino Nevilis. - Taip gavau ir šitą. - Jis parodė į giliau- 
sią randą veide. - Aš atsisakiau panaudoti kerus. Bet kai kuriems labai 
patinka, Gylys ir Niurzga tiesiog dievina. Gal todėl, kad pirmą kartą 
visus pralenkė. 

Alekta, Amiko sesuo, dėsto žiobarotyrą, kuri dabar visiems privalo- 
ma. Turime klausytis jos paistalų, kad Žiobarai yra kaip gyvuliai, buki ir 
nešvarus, kad jie klasta nuvijo burtininkus į pogrindį, bet netrukus bus 
atkurta normali tvarka. O šitą gavau, - parodė jis į kitą randą, - už tai, 
kad paklausiau, kiek ji pati ir jos brolis turi Žiobarų kraujo. 

— Velniai rautų, Nevili! - sušuko Ronis. - Vis dėlto galėjai patylėti. 

— Kad būtum girdėjęs, kaip ji kalbėjo, - tarė Nevilis, - ir pats nebūtum 
iškentęs. Be to, priešintis visada verta, žmonėms atgyja viltis. Supratau, 
Hari, kai tu taip elgeisi. 

— Tačiaujie tave panaudojo kaip drožtuką, - tarė Ronis susiraukdamas, 
kai žibintas ant sienos apšvietė-žaizdotą Nevilio veidą. 

Nevilis gūžtelėjo pečiais. 

— Nair kas! Jie patys nenori per daug pralieti grynojo kraujo, todėl už 
palaidą liežuvį truputį pakankina, bet žudyti nežudo. 

Haris nežinojo, kas blogiau: baisybės, kurias pasakoja Nevilis, ar 
kasdieniškas tonas, kuriuo jis kalba apie jas. 

— Tikras pavojus gresia tik tiems mokiniams, kurių draugai ar artimieji 
laisvėje trukdo naujai valdžiai. Tokie imami įkaitais. Senis Ksenofilijus 
Geranoris savo „Priekabininke“ per daug įsišnekėjo, ir Luna buvo paimta 
iš traukinio, kai važiavo namo Kalėdų atostogų. | 

— Nevili, jai viskas gerai, mes ją matėme... 

— Taip, Žinau, ji man sugebėjo atsiųsti Žinutę. 

Iš kišenės jis išsitraukė auksinę monetą, ir Haris atpažino vieną netikrų 
galeonų, kuriais Dumbldoro Kariauna siuntinėdavo pranešimus. 

— Kietas dalykėlis, - šypsodamas Hermionai pasakė Nevilis. - Ke- 
rou taip ir nesusigaudo, kaip mes susižinome, todėl plaukus raunasi iš 
pykčio. Naktimis mes išlįsdavom į kiemą ir ant sienų prirašinėdavom: 
„Dumbldoro Kariaunai reikia karių.“ Ir panašiai. Tai siuto Sneipas. 

— Išlįsdavom? - pasitikslino Haris būtąjį dažninį laiką. 

— Na, ilgainiui pasidarė sunkoka, - pasakojo Nevilis. - Per Kalėdas 
netekome Lunos, po Velykų atostogų negrįžo Džinė, o mūsų trijulė buvo 
kaip ir vadovai. Kerou duetas, matyt, įtarė, kad be manęs neapsieita, ir 
mane prigriebė. Paskui įkliuvo Maiklas Korneris, bandantis išlaisvinti 
grandinėmis prirakintą pirmakursį. Jis buvo Žiauriai kankinamas. Ir 
mokiniai išsigando. 

— Ko norėti, - murmtelėjo Ronis. 

Tunelis ėmė kilti aukštyn. 

— Na, aš negalėjau reikalauti, kad kiti sutiktų kęsti Maiklui kliuvusias 
kančias, todėl tų žaidimų atsisakėme. Bet mes toliau kovojome, dirbome 
nelegaliai. Dar prieš dvi savaites. Tada jie, matyt, nusprendė, kad man 
sulaikyti yra vienintelis būdas, ir ėmėsi močiutės. 

— Kąą? - vienu balsu sušuko Haris, Ronis ir Hermiona. 

— Taigi. - Nevilis užduso, nes tunelis kilo jau visai stačiai. - Na, jų 
mąstymą lengva suprasti. Grobti vaikus norint sutramdyti tėvus sekėsi 
labai neblogai, reikėjo tikėtis, kad bus pradėta daryti atvirkščiai. Visa 
bėda, - pridūrė Nevilis atsisukęs, ir Haris apstulbo, kad jis šypsosi, - jog 
dėl močiutės jie truputį apsigavo. Senutė ragana, viena gyvena, turbūt 
pamanė, jog nebūtina siųsti galingo burtininko. Tačiau Dolišas, - nusi- 
juokė Nevilis, - tebeguli ligoninėje, o močiutė pabėgo. Ji man atsiuntė 
laišką. - Jis bakstelėjo į apsiausto kišenę. - Parašė, jog didžiuojasi manimi, 
jog esu savo tėvų vertas sūnus ir kad toliau taip laikyčiaus. 

— Liuks, - pasakė Ronis. 

— Aha, - patenkintas pritarė Nevilis. - Tačiau kai tik jie suprato, kad 
manęs neįbaugins, nutarė, jog Hogvartse man ne vieta. Nežinau, ką jie 
planavo: nužudyti mane ar įkalinti Azkabane, bet supratau, kad metas 
dingti. 

— Bet, — visai suglumo Ronis, - argi mes neiname tiesiai į Hogvartsą? 

— Žinoma, — atsakė Nevilis. - Pamatysi. Mes jau beveik atėjome. 

Už posūkiojie išvydo tunelio galą. Laiptelių viršuje buvo durys, beveik 
tokios pačios kaip ir už Arianos portreto. Nevilis jas pastūmė ir žengė 
vidun. Lipdamas paskui jį, Haris išgirdo, kaip Nevilis nematomiems 
žmonėms sušuko: 

— Pažiūrėkit, kas atėjo! Ar nesakiau? 

Haris žengė į patalpą už tų durų. Jį pasitiko balsų klegesys. 

— HARIS! 

— Poteris, tikrai Poteris! 

— Ronis! 

— Hermiona! 

Jam prieš akis sumirgėjo gobelenai, lempos ir daugybė veidų. Kitą 
akimirką jį, Ronį ir Hermioną apipuolė kokie dvidešimt mokinių: ap- 
kabinę tapšnojo per nugarą, taršė plaukus, spaudė rankas, sakytum jie 
būtų ką tik laimėję kvidičo rungtynes. 

— Ei, žmonės, apsiraminkit! - riktelėjo Nevilis, ir būrys atsitraukė. 
Haris galėjo apsidairyti. 

Kambarys jam buvo visai nepažįstamas. Milžiniškas, tarsi koks itin 
prašmatnus namelis medyje arba neįprastai erdvi kajutė. Nuo lubų ir 
galerijos, juosiančios sienas be langų, apmuštas tamsaus medžio pane- 
liais ir apkabinėtas ryškiais gobelenais, karojo visokių spalvų hamakai. 
Gobelenuose Haris pamatė auksinį Grifų Gūžtos liūtą raudoname fone, 
juodą Švilpynės koledžo bebrą geltoname dugne ir bronzinį Varnanagės 
erelį, išsiuvinėtą mėlyname fone. Nebuvo tik Klastūnyno sidabrinės ir 
žalios spalvų. Stovėjo knygų prigrūstos lentynos, pasienyje buvo atremtos 
kelios šluotos, o kertėje - didelis radijo aparatas mediniu korpusu. 

— Kur mes esame? 

— Kambaryje iki pareikalavimo, kurgi dar! - atsakė Nevilis. - Šį kartą 
jis pranoko pats save, tiesa? Kerou mane vijosi, ir supratau, kad išsi- 
gelbėti galiu tik vienu būdu. Pataikiau į šitas duris ir štai ką radau! Na, 
kai įėjau, buvo truputį kitaip, kabėjo vos vienas hamakas ir tik vienas 
gobelenas - su Grifų Gūžtos herbu. Tačiau atvykstant vis daugiau DK 
narių, Kambarys vis plėtėsi. 

— Ir Kerou į jį nepateko? - paklausė Haris, žvalgydamasis durų. 

— Ne, - atsakė Semas Finiganas. Haris jį atpažino tik jam prabilus - jo 
veidas buvo sumuštas kaip slyva. - Puiki slėptuvė: kol nors vienas mūsų 
čia yra, jie negali patekti, durys neatsidarys. Vis Nevilio dėka. Jis tikrai 
perprato šitą Kambarį. Reikia paprašyti, ko nori, ir Kambarys įvykdys, 
pavyzdžiui: „Nenoriu, kad patektų Kerou šalininkai!“ Reikia tik nepalikti 
jokio plyšelio! Nevilis šaunuolis! 

— Jokio gudrumo nereikia, - kuklinosi Nevilis. - Išbuvęs čia pusantros 
dienos baisiai išalkau ir pasakiau sau, kaip norėčiau gauti ko užvalgyt, — ir 
staiga atsiveria tunelis į „Šerno galvą“. Pasileidęs juo sutikau Aberfortą. 
Jis mus aprūpina maistu, nes kažkodėl Kambarys nedaro vienintelio 
dalyko - netiekia maisto. 

— Todėl, kad maistas - viena penkių Gempo pagrindinės transfigūra- 
cijos dėsnio išimčių, - visų nuostabai, pareiškė Ronis. 

— Taigi mes čia slepiamės jau apie dvi savaites, - pasakė Semas. - Jeigu 
prireikia daugiau hamakų, iškart atsiranda, o pradėjus atvykti mergaičių 
išdygo netgi puikus dušas... 

— Taip, ir jos netgi įsigeidė maudytis, - pridūrė Levanda Rudė. Tik 
dabar Haris pastebėjo, kad ir ji čia. Apsidairęs atpažino daugelį veidų. 
Buvo dvynukės Patil, Teris Batas, Ernis Makmilanas, Entonis Goldšteinas 
ir Maiklas Korneris. 

— Na, pasakokit, ką veikėt, - paprašė Ernis. - Kokių tik negirdėjome 
gandų! Bet mes stengėmės sekti naujienas klausydamiesi „Poterio sar- 
gybos“.- Jis parodė į radiją. - Tai jūs neįsilaužėte į „Gringotsą“? 

— Įsi! - sušuko Nevilis. - Ir apie slibiną tiesa! 

Nuaidėjo plojimai, šūksniai „valio!“ Ronis nusilenkė. 

— O kojums ten reikėjo? - smalsiai paklausė Semas. 

Nespėjus „kuriam nors iš trijų atsakyti klausimu į klausimą, Hariui 
randą persmelkė baisus skausmas. Jis skubiai atsuko nugarą džiugiems 
ir nekantrumu degantiems veidams. Kambarys iki pareikalavimo išny- 
ko, jis stovėjo kažkokioje apgriuvusioje akmeninėje troboje, prie kojų 
buvo išplėštos kelios papuvusios lentos, mėtėsi ištraukta iš po grindų 
atidaryta ir tuščia auksinė dėžutė. Galvą pervėrė siaubingas Voldemorto 
riksmas. 

Didžiulėmis pastangomis jis ištrūko iš Voldemorto sąmonės ir grįžo 
atgal, į Kambarį iki pareikalavimo. Stovėjo svyruodamas, prakaito išpiltu 
veidu, atsirėmęs į pripuolusio padėti Ronio ranką. 

— Tau negera, Hari? - paklausė Nevilis. - Gal atsisėstum? Manau, jog 
esi pavargęs, ką? 

— Ne, - tarstelėjo Haris. Pažvelgė į Ronį ir Hermioną bandydamas be 
žodžių jiems pranešti, kad Voldemortas ką tik aptiko, jog dar vienas Ho- 
rokrusas dingęs. Laiko liko vis mažiau: jeigu Voldemortas dabar nutars 
vykti į Hogvartsą, jie neteks progos. 

— Mums reikia eiti, - tarė jis. Iš Ronio ir Hermionos išraiškos matė, 
jog jie viską atspėjo. 

— O ką mums daryti, Hari? - paklausė Semas. - Koks tavo planas? 

— Planas? - negalvodamas pakartojo Haris. Jis sukaupė visą valią, kad 
tik vėl nepasiduotų Voldemorto įniršiui, nes randas tebedegė. - Na, mes, 
Ronis, Hermiona ir aš, turime čia vieną reikalą, o tada mausime. 

Niekas nebesijuokė ir nešaukė „valio!“ Nevilis atrodė išmuštas iš 
vėžių. 

— Ką reiškia „mausime“? 

— Mes atvykome ne tam, kad pasiliktume, - paaiškino Haris, trinda- 
masis sopantį randą. - Yra vienas svarbus dalykas... 

— Koks? 

— Aš... aš negaliu sakyti. 

Kilo murmesys, Nevilis susiraukė. 

— Kodėl negali mums pasakyti? Kalbi apie kovą su Pats Žinai Kuo, 
tiesa? 

— Na, taip... 

— Mes tau padėsime. 

Dumbldoro Kariaunos nariai ėmė linksėti, vieni entuziastingai, kiti 
iškilmingai. Keletas pašoko nuo kėdžių parodydami, jog jie pasirengę 
nedelsdami veikti. 

— Jūs nesuprantate. - Per kelias valandas Haris tik ir kartojo šią fra- 
zę. - Mes... mes negalime sakyti. Turime tai padaryti... vieni. 

— Kodėl? - paklausė Nevilis. 

— Todėl... - Hariui taip rūpėjo kuo greičiau pult ieškoti trūkstamo 
Horokruso ar bent niekieno netrukdomam pasitarti su Roniu ir Her- 
miona, kur pradėti paiešką, jog net buvo sunku susikaupti. Randą varstė 
skausmas. - Dumbldoras mums trims pavedė vieną darbą, - atsargiai 
tarė jis. — Ir neleido niekam sakyti. Norėjo, kad mes vieni jį atliktume. 

— Mes esame jo Kariauna, - atkirto Nevilis. - Visą laiką buvome kartu, 
išlaikėme šitą būrį, kol jūs kažkur bastėtės... 

— Nepasakysi, kad mes iškylavome, bičiuli, - atsiliepė Ronis. 

— Aš to ir nesakiau, bet nesuprantu, kodėl mumis nepasitikite. Kie- 
kvienas, esantis šiame Kambaryje, kovojo ir atsidūrė čia todėl, kad jį 
persekioja Kerou. Kiekvienas mūsų yra įrodęs savo ištikimybę Dumbl- 
dorui - ir tau, Hari. 

— Paklausyk, - tarė Haris, nežinodamas, ką sakys, bet tai nebebuvo 
svarbu: už nugaros atsivėrė tunelio durys. 

— Nevili, mes gavome tavo žinią! Labas, trijule, taip ir maniau, kad 
jus rasiu! 

Tai buvo Luna ir Dinas. Semas tiesiog suriaumojo iš džiaugsmo ir 
pribėgęs apglėbė savo geriausią draugą. 

— Labas visiems! - linksmai pasisveikino Luna. - Kaip gera sugrįžti! 

— Luna, - neramiai paklausė Haris, - ką tu čia veiki? Kaip tu... 

— Aš pasiunčiau jai žinią, - atsakė Nevilis, rodydamas netikrą galeo- 
ną. - Prižadėjau jai ir Džinei pranešti, kai tik tu pasirodysi. Visi manėme, 
kad jūsų grįžimas reikš revoliuciją. Kad mes nuversime Sneipą ir Kerou 
porelę. 

— Na, žinoma, tai ir reiškia, - švytėdama pareiškė Luna. - Argi ne, 
Hari? Dabar mes juos išgrūsime iš Hogvartso? 

— Paklausykite... - Harį apėmė vis didesnė panika. - Man labai gaila, 
bet mes grįžome ne to. Turime kai ką padaryti, o tada... 

— Norite mus palikti šitame mėšle? - piktai paklausė Maiklas Korneris. 

— Ne! - šūktelėjo Ronis. —- Tai, ką mes norime padaryti, galų gale bus 
naudinga visiems, padės atsikratyti Patys Žinote Ko... 

— Tai imkite mus į pagalbą! - piktai riktelėjo Nevilis. - Ir mes norime 
prisidėti! 

Haris atsigręžė į naują triukšmą už nugaros. Jam nutirpo širdis: pro 
skylę sienoje įžengė Džinė, paskui ją - Fredis, Džordžas ir Li Džordanas. 
Džinė pasveikino Harį spindinčia šypsena. Jis buvo pamiršęs, o gal iki tol 
dorai ir nepastebėjęs, kokia ji graži, tačiau dar niekada jos pasirodymas 
nebuvo toks nereikalingas. 

— Aberfortas pradeda širsti, - pasakė Fredis, kilstelėdamas ranką 
pasisveikinti. —- Jam norėtųsi pasnausti, o dabar jo užeiga virto tarsi ge- 
ležinkelio stotimi. 

Haris išsižiojo: paskui Li Džordaną įlindo buvusi jo draugė Čo Čang. 
Ji nusišypsojo jam. 

— Aš gavau žinią, - tarė rodydama netikrą galeoną ir nuėjusi atsisėdo 
šalia Maiklo Kornerio. 

— Taigi koks planas, Hari? - paklausė Džordžas. 

- Jokio plano nėra, - atsakė Haris, apdujęs nuo tokios daugybės žmo- 
nių ir nuo nepaliaujamo skausmo. 

— Vadinasi, veiksim pagal aplinkybes? Man taip labiausiai patin- 
ka, - tarė Fredis. 

— Klausyk, nustok pagaliau! - liepė Haris Neviliui. - Kam tu visus 
juos sušaukei? Kažkokia beprotybė... 

— Mes juk kariaujam, ar ne? - įsiterpė Dinas, išsitraukdamas savo 
monetą. - Man pranešta, kad Haris grįžo ir mes kilsim į kovą! Man tik 
reikėtų stebuklingosios lazdelės... 

— Tu neturi lazdelės? - pasibaisėjo Semas. 

Ronis staiga atsisuko į Harį. 

— Kodėl jie negali padėti? 

— Ką? 

— Jie galėtų mums padėti. - Ir jis pridūrė taip tyliai, kad išgirdo tik 
šalia stovinti Hermiona: - Mes nežinome, kur tai yra. O turime mikliai 
jį rasti. Nėra reikalo sakyti jiems, jog tai Horokrusas. 

Haris pažvelgė į jį, į Hermioną. Ji sušnibždėjo: 

— Manau, Ronis gerai sako. Mes net nežinome, ko ieškome, mums 
būtinajų pagalba. - Ir matydama, kad Haris dvejoja, dar pridūrė: - Nėra 
reikalo visko daryti vienam, Hari. 

Haris įtemptai galvojo, nors galva plyšo, o randą tebediegė. Dumbl- 
doras juk jį įspėjo, be Ronio ir Hermionos, niekam daugiau nekalbėti 
apie Horokrusus. „Slapukavimas ir melas - štai kuo mes užaugome, 
o Albas... Na, jis turėjo tam įgimtą talentą.“ Ar tik ir jis netampa antru 
Dumbldoru, niekam neišduodančiu savo paslapčių, bijančiu pasitikėti 
žmonėmis? Tačiau Sneipu jis pasitikėjo, ir kuo tai baigėsi? Mirtimi aukš- 
čiausio bokšto viršūnėje... 

— Gerai, - tyliai tarė jis Roniui ir Hermionai. - Gerai, - garsiau krei- 
pėsi į susirinkusiuosius, ir kalbos nuščiuvo. Fredis su Džordžu, aplink 
sėdinčius draugus linksminę juokeliais, nutilo per pusę žodžio, ir visi 
susijaudinę nekantriai sužiuro į jį. 

— Mes turime rasti vieną daiktą, - pasakė Haris. - Daiktą, kuris padės 
įveikti Patys Žinote Ką. Jis yra Hogvartse, bet mes nežinome kur. Galbūt 
jis priklausė Rovenai Varnanagei. Gal kas yra girdėjęs apie tokį daiktą? 
Gal, pavyzdžiui, kuris nors esate matę kokį daiktą su jos herbo ereliu? 

Jis viltingai pažvelgė į Varno Nago koledžo mokinius: Padmą, Maiklą, 
Terį ir Čo, tačiau atsiliepė Luna, prisėdusi ant Džinės kėdės ranktūrio. 

— Na, juk yra dingusi jos diadema. Prisimeni, Hari, kalbėjau apie ją? 
Apie dingusiąją Varnanagės diademą? Tėtis bandė atkurti jos kopiją. 

— Taip, Luna, bet visa bėda, jog dingusioji diadema ir yra dingusi, - už- 
vertęs akis pasakė Maiklas Korneris. 

— O kadaji dingo? - paklausė Haris. 

— Sakoma, kad prieš daugelį amžių, - atsakė Čo, ir Hariui nukrito 
ūpas. - Profesorius Flitvikas aiškina, kad diadema prapuolė kartu su 
pačia Varnanage. Nuo to laiko žmonės yra jos ieškoję, bet niekas neuž- 
tiko jokių pėdsakų, ar ne taip? — kreipėsi ji į bendramokslius iš Varno 
Nago koledžo. 

Visi sulinksėjo. 

— Pardon, o kas ta diadema? - paklausė Ronis. 

— Tokia lyg ir karūna, - paaiškino Teris Batas. - Varnanagės diade- 
ma neva turėjo magiškų ypatybių — kas ją užsideda, tą apdovanoja 
išmintimi. 

— Taip, tėčio padaryti Graužalių siurbliukai... 

Bet Haris nedavė jai pasakyti iki galo. 

— Ir niekas nesat matęs nieko panašaus? 

Visi papurtė galvą. Haris dirstelėjo į Ronį, į Hermioną ir jų akyse iš- 
vydo savo paties nusivylimą. Taip seniai ir, matyt, be pėdsako pradingęs 
daiktas vargu ar galėjo būti pilyje paslėptu Horokrusu... jam nespėjus 
sugalvoti naujo klausimo vėl prabilo Čo: 

— Hari, jei nori pamatyti, kaip tas daikčiukas maždaug atrodė, galiu 
nuvesti tave į mūsų bendrąjį kambarį ir parodyti. Ja papuošta Varnana- 
gės statulos galva. 

Hariui vėl nusmelkė randą: akimirką Kambarys ėmė plaukti ir jis iš- 
vydo žemai apačioje juodą žemę, o ant kaklo pajuto susirangius didžiulę 
gyvatę. Voldemortas vėl skriejo, tik nežinia kur: į požeminį ežerą ar čia, 
į pilį. Bet katruo atveju laiko beveik nebeliko. 

— Jis leidosi į kelią, - tyliai tarė Haris Roniui su Hermiona. Pažvelgė 
į Čo, įjuodu. - Klausykit, žinau, kad gal maža naudos, bet vis tiek eisiu 
pažiūrėti statulos, bent pamatysiu, kokia buvo ta diadema. Laukite manęs 
čia ir saugokit... na, žinote, tą daiktą. 

Čo atsistojo, tačiau Džinė piktokai pasakė: 

— Ne, Luna gali palydėti Harį, tiesa, Luna? 

- Su malonumu! - apsidžiaugė Luna, ir Čo nepatenkinta vėl atsisėdo. 

— Kaip mums išeiti? - paklausė Haris Nevilį. 

— Pro čia. - Jis nuvedė Harį ir Luną prie sandėliuko kertėje, už kurio 
buvo statūs laiptai. - Kasdien sandėliukas atsiduria vis kitoje vietoje, 
todėl jie ir negali rasti. Vienintelis nepatogumas, kad niekad nežinai, 
kur atsidursime išlindę. Atsargiau, Hari, naktimis koridoriuose patru- 
liuojama. 

— Nieko, - pasakė Haris. - Iki greito pasimatymo. 

Abu su Luna nuskubėjo apšviestais laiptais — jie buvo ilgi, su posūkiais 
netikėčiausiose vietose. Staiga priešais išdygo aklina siena. 

— Lisk čia, - liepė Haris Lunai, išsitraukdamas neregimąjį apsiaustą, 
ir apsiautė juo save ir Luną. Tada lengvai stumtelėjo sieną. 

Nuo prisilietimo ji prasiskyrė. Jie žengė pro tarpą. Atsisukęs Haris 
pamatė, kad siena vėl susivėrė. Jie stovėjo tamsiame koridoriuje. Haris 
patraukė Luną į šešėlius, pasirausė kapšelyje ant kaklo ir išsiėmė Plė- 
šiko planą. Prikišęs nosį ilgai ieškojo, bet pagaliau surado save ir Luną 
žyminčius taškelius. 

— Mes esame penktame aukšte, - sušnibždėjo jis, žiūrėdamas, kaip 
Filčo taškelis nutolsta kitu koridoriumi. - Eime, mums čia. 

Ir jie nuslinko. 

Haris daugybę kartų naktį buvo slapčia klaidžiojęs po pilį, bet niekada 
taip nesidaužė širdis, niekada neatrodė taip svarbu pasiekti tikslą nepa- 
stebėtam. Juodu su Luna ėjo per mėnesienos kvadratus ant grindų, pro 
šarvus su šalmais, tarškančiais net nuo jų tylutėlių žingsnių, kiekvienoje 
bent kiek apšviestoje vietoje pasitikrindami Plėšiko plane savo buvimo 

vietą, atsargiai išnirdami iš už kampų, kur galėjo tykoti nežinia kas; du- 
kart netgi teko sustoti ir praleisti šmėklą, kad ji neatkreiptų į juos dėmesio. 
Haris kaskart vis laukė kokio nemalonaus susidūrimo, o labiausiai bijojo 
Akilandos, tad visą laiką ėjo ištempęs ausis, kad nepraklausytų pirmų 
garsų, skelbiančių artėjant poltergeistą. 

- Čionai, Hari, - sukuždėjo Luna, imdama jam už rankovės ir trauk- 
dama prie sraigtinių laiptų. 

Jie ėmė lipti tankia pakopų spirale, nuo kurios sukosi galva. Čia Hariui 
dar neteko būti. Pagaliau jie pasiekė duris. Jos neturėjo nei rankenos, 
nei rakto skylutės — vientisas senos medienos keturkampis su bronziniu 
erelio formos belstuku. 

Luna ištiesė baltą ranką, prieblandoje atrodančią taip, tarsi būtų 
atskirta nuo kūno, ir pabeldė vieną kartą. Tykus bilstelėjimas Hariui 
nugriaudėjo kaip patrankos šūvis. Erelio snapas prasižiojo, bet pasigirdo 
ne paukščio kleketavimas, o tylus, melodingas balsas: 

— Kas pirma atsirado: ugnis ar feniksas? 

— Hmm... Kaip manai, Hari? - paklausė Luna. 

— Ką? O čia nereikia slapyvardžio? 

— Ne, - atsakė Luna. - Reikia atsakyti į klausimą. 

— Ojeigu suklysi? 

— Tada reikės laukti, kas atsakytų teisingai. Šitaip žmogus mokaisi, 
aišku? 

— Aha... Tik bėda, kad mes neturime laiko laukti kitų, Luna. 

— Suprantu, - rimtai tarė Luna. - Manau, atsakymas toks: apskritimas 
yra be pradžios. 

— Logiškas mąstymas, - pagyrė balsas, ir durys atsivėrė. 

Apleistas Varno Nago bendrasis kambarys buvo didžiulė apskrita 
patalpa, tokio erdvumo Hogvartse Haris dar nebuvo matęs. Sienose, 
apmuštose mėlynais ir bronziniais raštais išmargintu šilku, buvo iš- 
kirstos grakščios langų arkos: dieną varnanagiams pro juos atsiveria 
nuostabi kalnų panorama. Lubų skliautas buvo išpieštas žvaigždėmis, 

žvaigždėtas buvo ir tamsiai mėlynas kilimas. Kambarys buvo apstatytas 
stalais, krėslais, knygų spintomis, o nišoje prieš duris stovėjo aukšta balto 
marmuro statula. 

Haris atpažino Roveną Varnanagę pagal Lunos namuose matytą bius- 
tą. Durys šalia statulos, matyt, vedė į miegamuosius viršuje. Jis žengė prie 
marmurinės moters, gražios, bet kažkuo bauginančios, žvelgiančios į jį 
su mįslinga šypsenėle. Statulos galvą vainikavo dailus papuošalas, labai 
panašus į diademą, kurią vestuvių dieną buvo užsidėjusi Fler. Papuošale 
buvo smulkiai išraižyti žodžiai. Išlindęs iš po apsiausto, Haris pasilypėjo 
ant postamento jų perskaityti. 

„Išminties aruodas geriau už aukso puodą.“ 

— Taigi tu, kvaileli, atrodo, esi visiškas elgeta, - sukvakšėjo kimus 
balsas. 

Haris staigiai pasisuko ir nuvirto nuo postamento. Priešais jį stovėjo 
pakumpusi Alekta Kerou. Hariui nespėjus kilstelėti burtų lazdelės, 
Alekta storu smiliumi paspaudė ant riešo įdegintą ženklą, susidedantį 
iš kaukolės ir gyvatės. 


TRISDEŠIMTAS SKYRIUS 


Severas Sneipas netenka 


darbo 


Vos tik jos pirštas palietė Ženklą, Hariui pašėlusiai suskaudo randą, 
žvaigždėtasis kambarys prapuolė, ir štai jis jau stovi ant akmeninės 
aikštelės po nukarusia uola, o po kojomis teškena jūra. Širdį užplūdo 
pergalingas džiaugsmas - vaikėzas pagautas. 

Garsus pokštelėjimas Harį grąžino į kambarį: išmuštas iš vėžių, jis 
kilstelėjo lazdelę, bet ragana priešais jį jau griuvo kniūbsčia. Bumbtelėjo 
ant žemės kaip pakirsta, net suskambėjo spintų stiklai. 

— Dar nė karto nesu nieko sustingdžiusi, išskyrus DK užsiėmimus, — 
nustebusi pasakė Luna. - Nesitikėjau tokio triukšmo. 

Iš tiesų ėmė drebėti lubos. Už durų į bendrabutį sutrepsėjo daugybės 
kojų Žingsniai: Lunos paleistas užkeikimas pažadino viršuje miegojusius 
varnanagius. | 

— Luna, kur tu? Aš turiu lįsti po apsiaustu! 

Iš niekur pasirodė Lunos pėdos, ir jis puolė ten. Vos tik Luna spėjo abu 
apgobti apsiaustu, į kambarį prigužėjo tik naktiniais vilkinčių varnana- 
gių. Pamatę be žado tysančią Alektą, visi ėmė aikčioti ir šūkauti. Paskui 
mokiniai iš lėto apstojo ją ratu - tarsi laukinį žvėrį, kuris gali bet kada 
pabusti ir juos pulti. Tada vienas narsus pirmakursis prišokęs bakstelėjo 
basa koja jai į nugarą. 

— Man atrodo, ji negyva! - džiugiai riktelėjo jis. 

— Oi, tu tik pažiūrėk, - linksmai sušnibždėjo Luna, žiūrėdama į mo- 


kinių minią. - Jie džiaugiasi! 


467 


HakRIS PoOTERIS 


— Aha... Puiku... 

Haris užsimerkė ir tvinkčiojant randui vėl nutarė pasinerti į Volde- 
morto sąmonę... Jis juda tuneliu į pirmąjį urvą... Nutarė pirma patikrinti, 
ar tebėra medalionas... Tačiau ten jis ilgai neužtruks... 

Į bendrojo kambario duris kažkas pabeldė, ir varnanagiai nuščiuvo. 
Haris išgirdo melodingąjį belstuko balsą klausiant: 

— Kur patenka dingę daiktai? 

— Iš kur aš galiu Žinoti? Užsičiaupk! - suniurzgė piktas balsas, ir Haris 
pažino Amiką, Alektos brolį. - Alekta? Alekta! Kur tu? Ar sučiupai jį? 
Atidaryk! 

Varnanagiai persigandę šnibždėjosi. Staiga be jokio įspėjimo duris 
sudrebino smūgiai. 

— ALEKTAI! Jeigu jis ateis, o mes neturėsime Poterio... Gal tu nori, kad 
mums atsitiktų taip, kaip atsitiko Smirdžiams? ATSILIEPK! - kriokė 
Amikas, daužydamas duris, bet jos neatsidarė. Varnanagiai traukėsi, 
o bailiausieji ėmė lipti atgal į savo miegamuosius. Haris jau svarstė, ar 
neatidaryti durų ir neparblokšti Amiko kerais, kol Mirties Valgytojas dar 
ko neiškrėtė, bet koridoriuje nuaidėjo kitas, irgi pažįstamas balsas: 

— Ar galima paklausti, ką čia veikiate, profesoriau Kerou? 

— Noriu atidaryti šitas prakeiktas duris! - suriko Amikas. - Eik ir atvesk 
Flitviką! Tegul tučtuojau mane įleidžia! 

— Bet argi viduje nėra jūsų sesers? - paklausė profesorė Makgona- 
gal. - Argi profesorius Flitvikas, jūsų primygtinai paprašytas, šį vakarą 
jos neįleido? Gal ji pati galėtų jums atidaryti duris? Tada nereikėtų žadinti 
pusės pilies! 

- Ji neatsiliepia, tu sena skrabe! Pati atidaryk! Mikliai! 

— Prašom, jeigu taip norite, - žiauriai šaltu tonu tarė profesorė Mak- 
gonagal. 

Švelnus belstuko kaukštelėjimas, ir melodingasis balsas vėl paklausė: 

— Kur patenka dingę daiktai? 

- Į nebūtį, taigi visur, - atsakė profesorė Makgonagal. 

— Kokia grakšti formuluotė, - pagyrė belstukas, ir durys atsivėrė. 

Tie keletas varnanagių, kurie dar buvo likę, pamatė, kad į kambarį 
įsiveržė lazdele mojuojantis Amikas, ir puolė prie laiptų. Susikūprinęs 
kaip jo sesuo, išbalusio putlaus veido su jame smygsančiomis mažomis 
akutėmis, Amikas iškart pastebėjo, kad Alekta guli be gyvybės žymių. 
Iš baimės ir pykčio jis suriko baisiu balsu. 

— Ką tie šuniūkščiai čia padarė? —- šaukė jis. - Visus kankinsiu, kol 
prisipažins, kieno darbas. Ir ką pasakys Tamsos Valdovas? - sudejavo 
trenkdamas kumščiu sau į kaktą. - Mes jo neturime sugavę, ojie nužudė 
ją ir paspruko! 

- Ji tik sustingdyta, —irzliai tarė profesorė Makgonagal, kai pasilenkusi 

— Ne, velniai griebtų, dar ir kaip atsitiks! - subliuvo Amikas. - Kai 
paklius Tamsos Valdovui! Ji davė jam žinią atvykti, aš Žinau, jutau, kaip 
ėmė diegti Ženklą. Jis mano, kad mes turime Poterį. 

— Turite Poterį? — griežtai perklausė profesorė. - Kaip suprasti „turime 
Poterį“? 

— Jis mums sakė, kad Poteris gali mėgint patekti į Varno Nago bokštą, 
ir liepė pranešti, jeigu mes sugausime berniūkštį! 

— Kodėl Haris Poteris gali norėti patekt į Varno Nago bokštą? Jis pri- 
klauso mano koledžui! 

Be abejonės ir susierzinimo, jos balse nuskambėjo ir slepiamas pasi- 
didžiavimas, ir Haris pajuto, kaip širdį užplūsta švelnumas Minervai 
Makgonagal. 

— Mums buvo pasakyta, kad jis gali čia ateiti! - spyrėsi Kerou. - Iš kur 
galiu Žinoti ko? 

Profesorė Makgonagal atsitiesė visu ūgiu, jos žvitrios akys apžvelgė 
kambarį. Du kartus jos žvilgsnis praslydo ties ta vieta, kur stovėjo Haris 
ir Luna. 

— Mes galime suversti kaltę vaikams, - tarė Amikas, ir jo bukas vei- 
das staiga pasidarė gudrutis. - Aha, taip ir padarysime. Pasakysime, 

kad Alektą užpuolė vaikėzai, va tie, kur viršuje, - pažvelgė jis aukštyn, 
į Žvaigždėtas lubas, virš kurių buvo miegamieji. - Ir pasakysime, kad 
jie privertė ją paspausti Tamsos ženklą, štai kodėl paskelbėme netikrą 
pavojų. Tegul juos ir baudžia. Koks skirtumas, keliais vaikais daugiau 
ar mažiau? 

- Vienintelis skirtumas — tarp tiesos ir melo, drąsos ir bailumo, - išbal- 
dama pasakė profesorė Makgonagal. - Žodžiu, skirtumas, kurio judu su 
sesute, atrodo, nepajėgiate suvokti. Bet yra dalykas, kurį turėsite įsisąmo- 
ninti. Savo nepaliaujamų kvailysčių jums nepavyks suversti Hogvartso 
mokiniams. Aš to neleisiu. 

— Ką, ką? 

Amikas grėsmingai žengė prie profesorės ir bemaž prikišo jai prie 
veido savo kiaulišką fizionomiją. Ji neatsitraukė, tik žiūrėjo į jį iš savo 
ūgio aukštumos lyg į kokią bjaurastį, prilipusią prie klozeto sėdynės. 

— Niekas tavo leidimo neklaus, Minerva Makgonagal! Tavo laikai pra- 
ėjo. Dabar mes čia įsakinėjame, ir tu mane pridengsi, o jei ne, brangiai 
sumokėsi! 

Ir jis spjovė jai į veidą. 

Haris nusimetė apsiaustą, iškėlė stebuklingąją lazdelę ir sušuko: 

— O šitai be reikalo! 

Amikas atsisuko kaip įgeltas, ir Haris riktelėjo: 

— Crucio! 

Mirties Valgytojas šovė į viršų. Jis kepurnėjosi ore kaip skęstantysis, 
raitydamasis ir rėkdamas iš skausmo, tada rėžėsi į knygų spintą su 
trenksmu pažerdamas stiklus ir nudribo ant grindų it negyvas. 

— Dabar supratau, ką sakė Belatriks, - tarė Haris. - Reikia labai norėti. 

— Poteris! - sušnibždėjo profesorė Makgonagal, stverdamasi už šir- 
dies. - Poteri... tu čia! Bet kaip... - Ji veltui bandė susivaldyti. - Poteri, 
pasielgei kvailai. 

- Jis spjovė į jus, - pasakė Haris. 

— Poteri, aš... tai buvo labai... labai riteriška, bet nejaugi nesupranti... 

— Suprantu, - patikino ją Haris. Kažkodėl Minervos baimė jam suteikė 
jėgų. - Profesore Makgonagal, Voldemortas atvyksta. 

— Arjau galima minėti jo vardą? - smalsiai paklausė Luna, nusitrauk- 
dama neregimąjį apsiaustą. Išvydusi antrą pabėgėlę, profesorė nebeišlai- 
kė: nusverdėjo prie artimiausio krėslo ir susmuko į jį sugniaužusi savo 
palaikio languoto chalato apykaklę. 

— Manau, dabar jau tas pats, kaip jį vadinti, - atsakė Haris Lunai. - Jis 
ir taip Žino, kur aš esu. 

Tolimu smegenų kampeliu, susijusiu su nuožmiai degančiu randu, 
Haris matė, kaip Voldemortas vaiduokliškai žaliu laiveliu sparčiai iriasi 
per tamsų ežerą... Jis jau tuoj pasieks salelę, kurioje stovi akmeninis 
dubuo... 

— Jums reikia bėgti, - sukuždėjo profesorė Makgonagal. - Poteri, bėkit 
kuo greičiau! 

— Negaliu. Turiu padaryti vieną dalyką. Profesore, gal žinote, kur yra 
Varnanagės diadema? 

— Varnanagės dia... diadema? Aišku, kad ne, juk ji dingo prieš daugelį 
amžių. - Ji atsisėdo tiesiau. - Poteri, juk tai beprotybė, beprotybė buvo 
eiti į pilį. 

— Reikėjo, - pasakė Haris. - Profesore, turiu surasti vieną paslėptą 
daiktą, tai gali būti ir ta diadema... Jei galėtumėte pakalbėti su profeso- 
riumi Flitviku... | 

Pasigirdo triukšmas ir stiklo traškesys: Amikas ėmė atsigaivelėti. 
Nespėjus Hariui ar Lunai ko nors imtis, Makgonagal atsistojo, nukreipė 
lazdelę į apspangusį Mirties Valgytoją ir ištarė: 

— Imperio. 

Amikas pakilo, priėjo prie sesers, pakėlė jos lazdelę, klusniai atšlep- 
sėjo prie profesorės ir atidavė jai ir tą, ir savąją lazdeles. Ir vėl atsigulė 
šalia Alektos. Profesorė Makgonagal dar sykį mostelėjo burtų lazdele, 
iš oro ėmė lįsti sidabrinė virvė; vyniodamasi ji kietai surišo abu Kerou 
į vieną daiktą. 

— Poteri, - kreipėsi profesorė į Harį, visiškai abejinga nepavydėtinai brolio 
ir sesers daliai. - Jeigu tas, Kurio Nevalia Minėti, tikrai Žino, kur tu esi... 

Tą akimirką Haris užvirė baisiu it fizinis skausmas pykčiu, kuris lyg 
ugnis nutvilkė randą, ir jis akimirką išvydo akmens indą, jame - skaidrų 
eliksyrą, tačiau jame nebebuvo auksinio medaliono... 

— Poteri, kas tau? - paklausė balsas, ir Haris atsikvošėjo: pasirodo, kad 
norėdamas išsilaikyti jis suspaudė Lunai petį. 

— Laikas eina, Voldemortas artėja. Profesore, aš veikiu Dumbldoro įsa- 
kymu, turiu surasti, ką jis pavedė man suieškoti! Tačiau būtina evakuoti 
mokinius, kol aš pilyje ieškosiu to daikto. Voldemortui reikia manęs, 
bet jis nepasibodės nužudyti kiekvieno, kuris pasipins jam kelyje, ypač 
dabar... — „Ypač dabar, kai jis žino, jog aš naikinu jo Horokrusus“, - už- 
baigė Haris mintyse. 

— Tu veiki Dumbldoro įsakytas? - nustebusi pakartojo profesorė ir 
išdidžiai atsitiesė. - Mes neįleisime į mokyklą To, Kurio Nevalia Minėti, 
kol tu ieškosi to... to daikto. 

— Argi tai įmanoma? 

— Manau, taip, - sausai atsakė profesorė Makgonagal. - Matai, tavo 
mokytojai neblogai įvaldę magiją. Neabejoju, kad jeigu visi labai pasi- 
stengsime, pajėgsime kuriam laikui jį sulaikyti. Aišku, ką nors reikės 
daryti dėl profesoriaus Sneipo... 

— Leiskite... 

— Ir jeigu netrukus, prie vartų atsiradus Tamsos Valdovui, prasidės 
Hogvartso apgula, iš tiesų patartina išvesti iš pilies kuo daugiau nekal- 
tų žmonių. Kadangi Kelionmilčių skrydžių tinklas sekamas, o iš pilies 
teritorijos išnykti oru negalima... 

— Yra kelias, - skubiai tarė Haris ir paaiškino apie tunelį į „Šerno 
galvą“. 

— Poteri, kalbame apie šimtus mokinių... 

— Žinau, profesore, bet jei Voldemortui ir Mirties Valgytojams rūpi mo- 
kyklos teritorija, jie nesidomės, ar kas neiškeliauja oru iš „Šerno galvos“. 

— Verta dėmesio mintis, — pritarė profesorė. Ji nukreipė lazdelę į gu- 
linčius Kerou - ant jų užkrito sidabrinis tinklas, apipynė juos ir pakėlė į 
orą, kur jie ir liko tabaluoti po mėlynu, žvaigždėm nusagstytu skliautu 
tarsi dvi jūrų pabaisos. - Eime. Turime įspėti kitų koledžų vadovus. O tu 
verčiau užsisiausk tą savo apsiaustą. 

Ji nužygiavo prie durų. Eidama mostelėjo burtų lazdele. Iš jos išsiveržė 
trys sidabrinės katės su „akiniais“ aplink akis. Globėjos nusliuogė pirma 
jų užliedamos laiptus sidabrine šviesa. Profesorė Makgonagal, Haris ir 
Luna nuskubėjo iš paskos. 

Jiems bėgant koridoriais, Globėjos viena paskui kitą išnyko. Languotas 
profesorės chalatas šlamėdamas šlavė grindis, Haris su Luna bėgo po 
apsiaustu. 

Nulipus žemyn porą aukštų, prie jų žingsnių prisidėjo dar kažkie- 
no- tylūs ir ramūs. Haris, tebekamuojamas rando skausmo, išgirdo 
juos pirmas; jau buvo belendąs į kapšelį ant kaklo Plėšiko plano, bet ir 
Makgonagal pastebėjo, kad jie eina jau ne vieni. Ji sustojo, iškėlė lazdelę 
į kovos padėtį ir paklausė: 

— Kas ten? 

— Aš, - atsiliepė žemas balsas. 

Iš už šarvų išlindo Severas Sneipas. 

Hario širdis užvirė neapykanta. Dėl daugybės Sneipo nusikaltimų jis 
jau buvo primiršęs jo išvaizdą: juodus riebaluotus plaukus, apkritusius 
liesą veidą, šaltą ir negyvą juodų akių žvilgsnį. Jis vilkėjo ne pižamą, o 
savo įprastą juodą apsiaustą ir taip pat laikė iškėlęs lazdelę. 

— Kur yra Kerou? - tyliai paklausė jis. 

— Turbūt, Severai, ten, kur ir liepėte jiems būti, - atsakė profesorė 
Makgonagal. 

Sneipas žengė artyn, nužvelgė orą aplink profesorę Makgonagal tarsi 
žinodamas, kad čia yra Haris. Šis irgi iškėlė lazdelę kovai. 

— Man pasirodė, kad Alekta užklupo įsibrovėlį, - pasakė Sneipas. 

— Mat kaip? - nustebo profesorė Makgonagal. - Ir kodėl gi jums taip 
pasirodė? 

Sneipas sulenkė kairę ranką, ant kurios buvo Tamsos ženklo įdagas. 

— Na, žinoma, - šyptelėjo profesorė. - Pamiršau, kad jūs, Mirties Val- 
gytojai, turite savų ryšio priemonių. 

Sneipas apsimetė neišgirdęs. Jo akys tebenaršė orą aplink ją, o pats 
slinko vis artyn tarsi nesuvokdamas, ką daro. 

— Nežinojau, Minerva, kad šiąnakt jūsų eilė budėti koridoriuose. 

— Jūs prieštaraujate? 

— Tiesiog įdomu, kas taip vėlai jus išvertė iš lovos. 

— Man pasigirdo įtartinas triukšmas, - atsakė profesorė Makgonagal. 

— Tikrai? Bet viskas atrodo ramu. - Sneipas pažiūrėjojai į akis. - Minerva, 
arjūs matėte Harį Poterį? Mat jeigu matėte, esu priverstas reikalauti... 

Profesorė Makgonagal žaibiškai puolė - Haris nebūtų patikėjęs, kad ji 
šitaip gali: jos lazdelė kirto orą, ir Haris pamanė, jog Sneipas iškart grius 
negyvas, tačiau jo Skydiniai kerai suveikė taip smarkiai, kad Makgonagal 
susverdėjo. Jos lazdelė nukrypo į deglą ant sienos, ir tas iššoko iš žiedo. 
Haris, pasirengęs pasiųsti Sneipui užkeikimą, patraukė Luną, kad ant 
jos neužkristų ugnis. Liepsnų žiedas ūžtelėjo koridoriumi Sneipo pusėn 
it kilpinė. 

Staiga ugnis išnyko ir atsirado milžiniška juoda gyvatė, ją Makgona- 
gal pavertė dūmų stulpu, tas savo ruožtu sukietėjo ir virto aštrių durklų 
spiečiumi - Sneipas išsigelbėjo tik šmurkštelėdamas už čia pat stovinčių 
šarvų. Durklai vienas paskui kitą susmigo į šarvų antkrūtinį... 

— Minerva! - ištarė spigus balsas, ir Haris, tebedengiantis Luną nuo 
koridoriuje pakrikai skraidančių kerų, atsisukęs pamatė atlekiant piža- 
momis apsirengusius profesorių Flitviką ir Diegavirtę, o jiems iš paskos 
atitursenant profesorių Trimitą. 

— Ne! - suspigo Flitvikas, iškeldamas lazdelę. - Daugiau Hogvartse 
jūs nieko nebenužudysite! 

Flitviko kerai žiebė į šarvus, už kurių slėpėsi Sneipas. Šarvai žvangė- 
dami atgijo. Ištrūkęs iš mosikuojančių geležinių rankų, Sneipas pastūmė 
šarvus ant savo priešininkų. Haris su Luna vos spėjo atšokti, o šarvai tren- 

kėsi į sieną ir subyrėjo. Kai Haris vėl pakėlė akis, Sneipas jau raitė kulnus 
sprukdamas, Makgonagal, Flitvikas ir Diegavirtė jį vijosi. Sneipas smuko 
į kažkokį tuščią kambarį, ir tuoj pat Haris išgirdo Makgonagal šaukiant: 

— Bailys! BAILYS! 

— Kas ten darosi? Kas atsitiko? - klausinėjo Luna. 

Haris padėjo jai atsistoti, ir jie nubėgo koridoriumi vilkdami paskui 
save neregimąjį apsiaustą. Įbėgę į aną kambarį rado profesorę Makgo- 
nagal, Flitviką ir Diegavirtę stovinčius prie išmušto lango. 

— Jis iššoko, — tarė Makgonagal Hariui ir Lunai. 

— Norite pasakyti, jis užsimušė? - Haris prišoko prie lango nekreipda- 
mas dėmesio į nuostabos šūksnius, išsiveržusius Flitvikui ir Diegavirtei, 
kai jis taip netikėtai pasirodė. 

— Norėtum, bet ne, - apmaudžiai atsakė profesorė. - Ne taip kaip 
Dumbldoras, jis turėjo stebuklingąją lazdelę. Be to, iš savo pono, atrodo, 
išmoko šiokių tokių triukų. 

Haris pašiurpo išvydęs, kaip tolumoje mokyklos teritoriją juosiančios 
tvoros link skrieja didžiulė į šikšnosparnį panaši figūra. 

Užnugaryje sutrepsėjo sunkūs žingsniai, ir šniokštuodamas pagaliau 
juos prisivijo profesorius Trimitas. 

— Haris! - sušuko jis, trindamas krūtinę po smaragdinio žalumo piža- 
mos švarku. - Mielas berniuk.., Kokia staigmena... Minerva, prašyčiau 
paaiškinti... Severas... Ką? 

— Mūsų direktorius pasiėmė trumpų atostogų, - tarė profesorė Mak- 
gonagal, rodydama lazdele į Sneipo formos skylę lange. 

— Profesore! - riktelėjo Haris, spausdamas delnais kaktą. Apačioje jis 
išvydo Žemesniųjų formų knibždantį ežerą, pajuto, kaip vaiduokliškai 
pažaliavusi valtelė dunksteli į požeminio ežero krantą ir iš jos iššoka 
kraujo ištroškęs Voldemortas... 

— Profesore, reikia tučtuojau užbarikaduoti mokyklą, jis jau tuoj bus čia! 

- Puiku. Čia atskrenda Tas, Kurio Nevalia Minėti, - pasakė Makgo- 
nagal kitiems mokytojams. Diegavirtė su Flitviku aiktelėjo, Trimitas su- 

dejavo. - Poteris pilyje turi kai ką padaryti Dumbldoro nurodymu. Mes 
privalome griebtis visų mums žinomų apsaugos priemonių, kol Poteris 
darys, ką jam reikia padaryti. 

- Jūs, aišku, suprantate, kad jokios mūsų priemonės Pati Žinote Ko 
neatrems iki begalybės? — sucypė Flitvikas. 

— Bet mes galime jį sulaikyti, - tarė profesorė Diegavirtė. 

— Dėkui, Pomona, - pasakė Makgonagal, ir abi burtininkės susižvel- 
gė niūriai nuovokiais žvilgsniais. - Siūlau pirmiausia apsupti mokyklą 
gynybiniais kerais, tada surinkti savo mokinius ir susirinkti didžiojoje 
salėje. Dauguma jų turi būti evakuoti, bet jeigu kas pilnamečių panorės 
likti ir kovoti, manau, jiems reikia duoti tokią progą. 

— Sutinku, - pritarė profesorė Diegavirtė, jau skubėdama durų link. — 
Po dvidešimties minučių būsiu su savo koledžu didžiojoje salėje. - Ir ji 
išėjo bambėdama: - Čiuptuvai. Velnio Raizgai. Ir keriaužių ankštys... 
Taip, norėčiau matyti, kaip Mirties Valgytojai juos įveiks. 

— Aš galiu veikti tiesiai iš čia, - pasakė Flitvikas. Jis nukreipė savo 
lazdelę į išmuštą langą, nors dėl mažumo beveik nieko pro jį negalėjo 
matyti, ir ėmė murmėti nepaprastai sudėtingus burtažodžius. Haris 
išgirdo keistą ošimą, tarsi Flitvikas į pilį būtų paleidęs vėjo šuorą. 

— Profesoriau, - kreipėsi Haris, eidamas prie mažuliuko kerėjimo 
mokytojo. - Profesoriau, atleiskite, kad trukdau, bet labai svarbu. Gal 
kartais žinote, kur galėtų būti Varnanagės diadema? 

— Protego horribilis... Varnanagės diadema? -sučiepsėjo Flitvikas. - Aiš- 
ku, lašelis papildomos išminties niekad ne pro šalį, Poteri, bet manau, 
kad šioje padėtyje iš jos būtų maža naudos! 

— Aš tik paklausiau... Ar Žinote, kur ji yra? Ar esate ją matęs? 

— Matęs? Niekas iš gyvųjų nėra jos matęs! Berniuk, ji dingo neatme- 
namais laikais! 

Harį apėmė baimė ir nusivylimas. Kas tada gali būti Horokrusas? 

- Filijau, laukiame jūsų su varnanagiais didžiojoje salėje, - tarė profe- 
sorė Makgonagal, modama Hariui ir Lunai sekti paskui ją. 

Prie pat durų staiga pratrūko Trimitas. 

— Dievaži, - supūkštė jis išbalęs ir suprakaitavęs, virpančiais ruonio 
ūsais, - kiek triukšmo! Nežinau, Minerva, ar protinga. Jis vis tiek ras 
būdą įeiti į pilį, ir kiekvienas, kuris bandys jį sulaikyti, atsidurs baisiame 
pavojuje... | 

— Jūsų su klastuoliais po dvidešimties minučių taip pat laukiu di- 
džiojoje salėje, - nukirto profesorė Makgonagal. - Jeigu norite išvykti 
su savo mokiniais, nelaikysime. Bet jei kuris jūsiškių bandys pakenkti 
mūsų pasipriešinimui arba pilyje pakelti ginklą prieš mus, Horacijau, 
stosime į žūtbūtinę dvikovą. 

— Minerva! - pasibaisėjo jis. 

— Klastūnynui laikas pagaliau apsispręsti, kieno pusę jis remia, - per- 
traukė jį profesorė Makgonagal. - Eikit ir žadinkit mokinius, Horacijau. 

Haris nebesiklausė, ką dar burbleno Trimitas, - abu su Luna nusi- 
vijo profesorę Makgonagal. O ji sustojo vidury koridoriaus ir iškėlė 
lazdelę. 

— Piertotum... O Dieve, Filčai, tik ne dabar... 

Senasis ūkvedys klibikščiavo koridoriumi rėkaudamas: 

— Mokiniai neguli! Mokiniai išėjo į koridorius! 

— Todėl, kad jiems taip liepta, besmegeni! - suriko Makgonagal. - Eik 
ir užsiimk kuo nors naudingu! Surask Akilandą! 

— Aki... Akilandą? - išlemeno Filčas, tarsi pirmąkart išgirdęs tokį 
vardą. 

— Taip, Akilandą, asile, Akilandą! Argi nekoneveikei jo kokį ketvirtį 
amžiaus? Tučtuojau surask jį ir atvesk! 

Filčas, matyt, pamanė, kad profesorė Makgonagal išprotėjo, bet klus- 
niai nušlubčiojo tolyn nukoręs galvą ir kažką burbėdamas. 

— O dabar - piertotum locomotor! - riktelėjo profesorė. 

Visame koridoriuje statulos ir šarvai nušoko nuo savo postamentų. 
Iš dundesio ir barškėjimo viršuje Haris suprato, jog tą patį padarė jų 
kolegos visuose aukštuose. 

— Hogvartsui gresia pavojus! - sušuko profesorė. - Stokit saugoti 
prieigų, ginkite mus, vykdykit savo pareigą mokyklai! 

Klykaudamas atgijusių statulų būrys pradundėjo pro Harį. Vienos 
buvo mažos, kitos beveik milžinės. Tarp jų buvo ir gyvūnų skulptūrų, 
o žlegantys šarvai mojavo kardais ir kuokomis su dygliuotais vario ru- 
tuliais ant grandinių. 

— O dabar, Poteri, - tarė Makgonagal, - abu su panele Geranore verčiau 
grįžkite pas savo draugus ir veskite juos į didžiąją salę. Aš prikelsiu kitus 
Grifų Gūžtos mokinius. 

Jie išsiskyrė prie laiptų, ir Haris su Luna nubėgo atgal, prie slaptų durų 
į Kambarį iki pareikalavimo. Bėgdami sutiko būrius mokinių, daugiausia 
užsivilkusių ant pižamų kelioninius apsiaustus; mokytojai ir prefektai 
juos vedė į didžiąją salę. 

— Ten buvo Poteris! 

— Haris Poteris! 

- Jis, prisiekiu, aš jį mačiau! 

Bet Haris neatsisuko. Pagaliau jie pasiekė Kambarį. Haris atsišliejo 
į stebuklingą sieną, ji atsivėrė įleisdama juos. Juodu su Luna stačiais 
laiptais nukurnėjo žemyn. 

— Kas čia... 

Pasirodžius Kambariui, Haris apstulbęs net paslydo per keletą pakopų. 
Kambarys buvo sausakimšas, ne taip kaip tada, kai jis buvo jame. Į jį žiū- 
rėjo Kingslis ir Lubinas, taip pat Oliveris Medis, Keitė Varpelis, Andželika 
Džonson, Alisija Verpstukas, Bilas ir Fler, ponia ir ponas Vizliai. 

— Kas ten darosi, Hari? - paklausė žengdamas jo pasitikti Lubinas. 

— Voldemortas atskrenda, mokytojai užbarikaduoja mokyklą. Sneipas 
paspruko. O jūs ką čia veikiate? Iš kur sužinojote? 

— Mes pasiuntėme žinią visiems Dumbldoro Kariaunos nariams, - pa- 
aiškino Fredis. - Nejau tikėjaisi, Hari, kad mes atsisakysime tokios pra- 
mogos? Taigi DK pranešė Fenikso brolijai, taip ir nusirito kaip sniego 
kamuolys. 

— Nuo ko pradėsim, Hari? - sušuko Džordžas. - Kas čia vyksta? 

— Nepilnamečiai evakuojami, o visi kiti renkasi didžiojoje salėje, - at- 
sakė Haris. - Prasidės mūšis. 

Visi šūkaudami užtelėjo prie laiptų; Haris prisiplojo prie sienos pra- 
leisdamas draugus: Fenikso brolijos narius ir Dumbldoro Kariauną, ir 
buvusius Grifų Gūžtos kvidičo komandos žaidėjus; išsitraukę lazdeles, 
visi skubėjo į pagrindinį pastatą. 

— Eime, Luna, - pašaukė Dinas, paduodamas laisvąją ranką. Ji įsikibo 
ir su juo ėmė lipti laiptais aukštyn. 

Minia retėjo, Kambaryje iki pareikalavimo liko tik saujelė Žmonių, 
Haris pasuko prie jų. Ponia Vizli barėsi su Džine. Aplink jas stovėjo 
Lubinas, Fredis, Džordžas, Bilas ir Fler. 

— Tu nepilnametė! - šaukė ant dukters ponia Vizli. - Aš neleisiu! Ber- 
niukai - tegu, o tu... tu privalai grįžti namo! 

- Negrįšiu! - Švystelėdama plaukais, ji ištrūko iš motinos rankos. - Aš 
priklausau Dumbldoro Kariaunai! 

— Paauglių šutvei! 

- Šita paauglių šutvė pasirengusi susikauti su juo, o iki tol daugiau 
niekas tam nesiryžo! - atšovė Fredis. 

- Jai šešiolika metų! - suriko ponia Vizli. - Ji dar maža! Ką judu sau 
manėte imdami ją kartu... 

Fredis ir Džordžas trupučiuką sumišo. 

— Mama teisi, Džine, - švelniai tarė Bilas. - Tau negalima čia pasilikti. 
Visi nepilnamečiai turės išvykti, ir teisingai. 

— Aš negaliu grįžti namo! - suriko Džinė, akyse sužibo pykčio ašaros. — 
Visa mano šeima čia, aš negaliu ten sėdėti nežinodama, kaip... - Pirmą 
kartą ji pakėlė akis į Harį. Jos žvilgsnis maldavo, bet Haris papurtė galvą 
ir ji piktai nusisuko. — Na, gerai, - burbtelėjo žvelgdama į tunelį, kurio 
gale buvo „Šerno galva“. - Ką gi, tada visiems iki pasimatymo... 

Pasigirdo trepsėjimas ir duslus trinktelėjimas: kažkas vėl išsigrūdo 
iš tunelio ir pargriuvo suklupęs. Sunkiai atsikėlęs atvykėlis prislinko 

prie artimiausios kėdės ir apsidairęs pro nusmukusius akinius raginiais 
rėmeliais paklausė: 

— Aš pavėlavau? Ar jau prasidėjo? Ką tik sužinojau, todėl... 

Persis nutilo. Akivaizdžiai nesitikėjo patekti į šeimos susibūrimą. Visi 
akimirką nustėro. Pagaliau Fler pasigręžė į Lubiną ir, beviltiškai steng- 
damasi išsklaidyti įtampą, paklausė: 

— Kaip laikosi Tedis? 

į ledą. 

- Jis... Eee... ačiū, gerai, - garsiai atsakė Lubinas. - Su juo dabar Tonks. 
Pas motiną. 

Persis ir kiti Vizliai sustingę tebespigino į kits kitą akimis. 

— Aš turiu fotografiją! - sušuko Lubinas. Išsitraukęs iš kišenės nuo- 
trauką parodė Hariui ir Eler; jie išvydo mažylį su žydrų plaukų kuokštu, 
mosuojantį riebiais kumštukais. 

— Aš buvau kvailas! — suriko Persis taip garsiai, kad Lubinas vos neiš- 
metė fotografijos. - Buvau visiškas idiotas, pasipūtęs kretinas, buvau... 

— Ministeriją dievinantis, šeimą išdavęs, valdžios ištroškęs debi- 
las, - užbaigė Fredis. 

Persis sunkiai atsiduso. 

— Taip ir buvo. 

— Ką gi, bent jau sąžiningas, - tarė Fredis, paduodamas ranką 
Persiui. 

Ponia Vizli pravirko. Pripuolusi nustūmė Fredį ir taip audringai apglė- 
bė Persį, jog tas vos neužduso. Jis glostė motinai nugarą nenuleisdamas 
akių nuo tėvo. 

— Tėti, atleisk. 

Ponas Vizlis tik sumirksėjo ir taip pat atlėkė apkabinti sūnaus. 

— Kas tave privertė ateiti į protą? - paklausė Džordžas. 

— Jau senokai ėmiau atsikvošėti, - atsakė Persis, apsiausto skvernu 
šluostydamasis akis po akiniais. - Bet man reikėjo kaip nors ištrūkti, o iš 

Ministerijos išeit nelengva, visą laiką įšdavikai taip ir keliauja į Azkabaną. 
Man pasisekė susisiekti su Aberfortu, ir prieš dešimt minučių jis man 
pranešė, kad Hogvartsas ruošiasi stoti į kovą. Štai ir atvykau. 

— Ką gi, tokiu sunkiu metu kaip dabar mes visi tikimės, kad prefektai 
mums deramai vadovaus, - pasakė Džordžas, puikiai pamėgdžiodamas 
pompastišką Persio šneką. - Na, lipam į viršų kautis, antraip visi tinkami 
Mirties Valgytojai bus išgraibstyti. 

— Vadinasi, dabar esi mano svainė. - Persis paskubomis paspaudė 
ranką Eler ir nukurnėjo paskui Bilą, Fredį ir Džordžą. 

— Džine! - riktelėjo ponia Vizli. 

Pasinaudodama susitaikymu, Džinė irgi bandė prasmukti į viršų. 

— Mole, turiu siūlymą, - prabilo Lubinas. - Tegul Džinė pasilieka čia, 
tada bus su mumis, bet ne pačiame įvykių sūkuryje. 

— Aš... 

— Gera mintis, - nukirto ponas Vizlis. - Džine, lieki Kambaryje, ar girdi? 

Džinės, atrodo, nesužavėjo toks sumanymas, bet susidūrusi su rūsčiu 
tėvo žvilgsniu klusniai linktelėjo. Ponia ir ponas Vizliai kartu su Lubinu 
ėmė lipti aukštyn. 

— Kur Ronis? - paklausė Haris. - Kur Hermiona? 

- Jie turbūt jau didžiojoje salėje, - šūktelėjo per petį ponas Vizlis. 

— Nemačiau, kad jie būtų mane pralenkę, - pasakė Haris. 

— Jie kažką minėjo apie tualetą, - prisiminė Džinė. - Tuoj tau išėjus. 

— Tualetą? 

Haris nuėjo per kambarį prie atvirų durų ir žvilgtelėjo į tualetą. Jame 
nieko nebuvo. 

— Arjie tikrai kalbėjo apie tuale... 

Tačiau randą nusmelkė neapsakomas skausmas ir Kambarys iki pa- 
reikalavimo išnyko: pro aukštus geležinius vartus su sparnuotų šernų 
kurios gale degė pilies žiburiai. Jam ant pečių gulėjo išsidriekusi Nadžinė. 
Jį buvo užvaldęs šaltas, žiaurus ryžtas - žudymo pranašas. 


TRISDEŠIMT PIRMAS SKYRIUS 


Hogvartso mūšis 


Visi keturi koledžų stalai po tamsiu ir žvaigždėtu stebuklingų didžiosios 
salės lubų kupolu buvo apsėsti susivėlusių, kaip papuola apsirengusių 
moksleivių: vieni buvo su kelioniniais apsiaustais, kiti - su chalatais. Šen 
ten šmėsčiojo perlų balkšvumo mokyklos šmėklų pavidalai. Visų, gyvųjų 
ir mirusiųjų, akys buvo įsmeigtos į profesorę Makgonagal, kalbančią ant 
pakylos salės gale. Už jos stovėjo visi kiti mokytojai, tarp jų ir palvas 
kentauras Firenzis, taip pat atvykusieji kautis Fenikso brolijos nariai. 

— Evakuacijai vadovaus ponas Filčas ir madam Pomfri. Prefektai, kai 
duosiu ženklą, jūs organizuosite savo koledžus ir tvarkingai išvesite į 
evakavimo vietą. 

Daugelis mokinių sėdėjo nustėrę. Tačiau kai Haris pasuko pasieniu 
ieškodamas prie Grifų Gūžtos stalo Ronio ir Hermionos, Ernis Makmi- 
lanas prie Švilpynės stalo atsistojęs sušuko: 

— Ojeigu mes norime likti ir kovoti? 

Pratrūko audringi plojimai. 

— Pilnamečiai gali pasilikti, - atsakė profesorė Makgonagal. 

— O kas bus su mūsų daiktais? - paklausė mergaitė nuo Klastuolių 
stalo. - Su lagaminais ir pelėdomis? 

— Nėra laiko daiktams susikrauti, - tarė profesorė. - Mūsų uždavi- 
nys — saugiai išgabenti jus pačius. 

— Kur profesorius Sneipas? - riktelėjo kita mergaitė prie Klastuo- 
lių stalo. 

- Jis, liaudiškai tariant, dėjo į kojas, - atsakė profesorė Makgonagal. 
Grifų Gūžta, Švilpynė ir Varno Nagas ėmė kvatoti. 

Haris ėjo palei grifiukų stalą akimis vis ieškodamas Ronio ir Hermio- 
nos. Atsisukę į jį visi garsiai šnibždėjosi. 

— Mesjau apjuosėme pilį gynybiniais kerais, - kalbėjo profesorė Mak- 
gonagal, -betjie ilgai neišlaikys, jeigu nesiimsime papildomų priemonių. 
Todėl prašau jus judėti sparčiai ir darniai, klausyti prefektų... 

Tačiau pastaruosius jos žodžius užgožė kitas balsas, nuskardėjęs di- 
džiojoje salėje. Aukštas, šaltas ir skambus. Negalėjai suprasti, iš kur jis 
sklinda, sakytum iš pačių sienų. Galėjai pamanyti, kad, kaip ir pabaisa, 
kuriam kitados įsakinėjo, jis amžių amžius miegojo tarp šių sienų. 

— Žinau, kad jūs rengiatės mūšiui. - Užstalėse pasigirdo išgąstingi 
šauksmai, mokiniai spaudės į krūvą su siaubu bandydami suvokti, iš kur 
eina balsas. - Jūsų pastangos bergždžios. Jūs negalite man pasipriešinti. 
Aš nenoriu jūsų žudyti. Ir labai gerbiu Hogvartso mokytojus. Nenoriu 
pralieti burtininkų kraujo. 

Salėje stojo tyla, tokia, nuo kurios plyšta ausys ir kurios neatlaiko 
sienos. 

— Atiduokite man Harį Poterį, - tarė Voldemorto balsas, - ir niekas 
nenukentės. Atiduokite man Harį Poterį, ir aš paliksiu mokyklą nepa- 
liestą. Atiduokite man Harį Poterį, ir aš jums atsilyginsiu. Duodu jums 
laiko apsigalvoti iki vidurnakčio. 

Ir vėl salė paskendo tyloje. Visų galvos atsisuko į jį, visų akys susirado 
Harį ir tūkstančiais neregimų spindulių prikaustė prie tos vietos, kur 
stovėjo. Tada už Klastuolių stalo pakilo figūra, ir Haris atpažino Pensę 
Parkinson. Mostelėjusi ranka ji suriko: 

— Bet jis čia! Poteris čia! Griebkit jį kas nors! 

Hariui nespėjus prasižioti, kilo visuotinis sujudimas. Grifų Gūžta 
priešais jį kaip vienas atsistojo ir atsigręžė — ne, ne į jį, o į Klastūnyną. 
Tada pakilo Švilpynė ir beveik sykiu — Varno Nagas; visi stovėjo nuga- 
ra į Harį, žiūrėdami ne į jį, o į Pensę, ir Haris apstulbęs su dėkingumu 
pamatė, kaip iš po visų apsiaustų ir iš rankovių švysteli ištraukiamos 
burtų lazdelės. 


483 


HakRis PoOTERIS 


— Dėkui, panele Parkinson, - ramiu balsu tarė profesorė Makgona- 
gal. - Pirmoji išeisi iš salės lydima pono Filčo. Iš paskos galės išeiti visas 
tavo koledžas. 

Haris girdėjo, kaip brūkši stumdomi suolai, paskui - kaip trepsi klas- 
tuoliai, pasieniu žygiuojantys iš salės. 

— Varno Nagas, jūsų eilė! - sušuko profesorė Makgonagal. 

Pamažu ištuštėjo visos keturios užstalės. Klastūnyno stalas liko visiš- 
kai tuščias, bet keletas varnanagių liko, nors visi bendramoksliai nuėjo 
prie durų. Dar daugiau pasiliko Švilpynės mokinių, o už Grifų Gūžtos 
stalo tebesėdėjo daugiau kaip pusė koledžo, taigi profesorei Makgonagal 
teko nulipti nuo pakylos ir pačiai varyt iš salės nepilnamečius. 

— Jokių kalbų, Krivi! Ir tu, Piksai! 

Haris nuskubėjo prie Vizlių, sėdinčių prie Grifų Gūžtos stalo. 

— Kur Ronis ir Hermiona? 

— Argijų neradai? - susirūpinęs prabilo ponas Vizlis, bet jį pertraukė 
ant pakylos užlipęs ir prabilęs Kingslis. 

- Iki vidurnakčio teturime valandą, taigi reikia veikti greitai! Hogvart- 
so mokytojai ir Fenikso brolija sudarė bendrą kovos planą. Profesoriai 
Flitvikas, Diegavirtė ir Makgonagal kovotojų būrius ves į aukščiausius 
pilies bokštus: Varno Nago, Observatorijos ir Grifų Gūžtos. Iš ten viskas 
matyti kaip ant delno, puiki pozicija kerams leisti. Na, o Remas, - parodė 
jis į Lubiną, - Artūras, - mostelėjo jis pono Vizlio, sėdinčio prie Grifų 
Gūžtos stalo, pusėn, - ir aš vesime kelias grupes į pilies kiemą. Mums 
reikia žmonių, kurie organizuotų visų tunelių angų gynybą... 

— Darbelis kaip tik mums! - sušuko Fredis, rodydamas į save ir Džor- 
džą, ir Kingslis linktelėjo. 

— Puiku, visi vadai čia, dabar skirstome pajėgas! 

Visi pasilikę mokiniai stumdydamiesi plūstelėjo prie pakylos gauti 
nurodymų. 

— Poteri, - tarė Makgonagal, atskubėjusi prie jo, - argi tu nesirengei 
kažko ieškoti? 

— Ką? O, taip, žinoma! - susizgribo Haris. 

Buvo beveik pamiršęs Horokrusą, pamiršęs, jog mūšis vyks tam, kad 
jis galėtų jį surasti, - nepaaiškinamas Ronio ir Hermionos dingimas ku- 
riam laikui iššlavė iš galvos visas kitas mintis. 

— Tada eik, Poteri, ir imkis darbo! 

— Gerai, einu... 

Bėgdamas iš didžiosios salės į evakuojamų mokinių prisigrūdusį ves- 
tibiulį, nugara jis juto lydinčius jį žvilgsnius. Haris nuplaukė marmuro 
laiptais kartu su visa minia, bet pasiekęs pirmąją aikštelę pasuko tuščiu 
koridoriumi. Susikaupti neleido paniška baimė. Mėgino nusiraminti, 
galvoti apie Horokrusą, bet mintys blaškėsi galvoje karštligiškai ir bergž- 
džiai, visai kaip vapsvos stiklainyje. Be Ronio ir Hermionos jis, atrodo, jų 
nesuvaldys. Haris sulėtino žingsnį, vidury koridoriaus sustojo, prisėdo 
ant iškeliavusios statulos postamento ir iš kapšelio ant kaklo išsitraukė 
Plėšiko planą. Jame niekur nematė Ronio ir Hermionos vardų, nors tarp 
tankiai susigrūdusių taškelių, žyminčių visus, einančius į Kambarį iki 
pareikalavimo, pamanė jis, galėjo jų ir neįžiūrėti. Jis padėjo planą atgal, 
užsidengė rankomis veidą ir pabandė susikaupti... 

Voldemortas pamanė, kad eisiu į Varno Nago bokštą. 

Štai jis, neginčijamas faktas, atskaitos taškas. Voldemortas liepė Alek- 
tai laukti jo Varno Nago bendrajame kambaryje, o tam galėjo būti tik 
vienas paaiškinimas: Voldemortas bijojo, kad Haris gal jau Žino, jog jo 
Horokrusas susijęs su šiuo koledžu. 

Tačiau kito daikto, be diademos, priklausiusio Varnanagei, atrodo, 
nėra... Ar gali toji diadema būti Horokrusas? Ar įmanoma, kad Volde- 
mortas, Klastūnyno auklėtinis, atrado diademą, nors jos neįstengė rasti 
ne viena varnanagių karta? Kas galėjo pasakyti jam, kur ieškoti, jeigu nė 
vienas dabartinių gyvųjų nėra jos regėjęs? 

Dabartinių gyvųjų... 

Hario akys po kietai prispaustais pirštais staigiai atsimerkė. Pašokęs 
nuo postamento pasileido atgal, vydamasis paskutinę viltį. Artėjant prie 


485 


HakRis PoOTERIS 


marmurinių laiptų, vis garsiau trepsėjo šimtai kojų, skubančių į Kambarį 
iki pareikalavimo. Prefektai šūkalojo nurodymus stengdamiesi neišleisti 
iš akių savo koledžų mokinių. Visi stumdėsi grumdėsi. Haris matė, kaip 
Zacharijas Smitas braunasi blaškydamas į šalis pirmakursius. Daugelis 
jaunesniųjų mokinių ašarojo, o vyresnieji beviltiškai šaukė draugus arba 
brolius ir seseris... 

Išvydęs vestibiulyje sklendžiant balkšvą pavidalą, Haris suriko iš visų 
plaučių, kad perrėktų triukšmą: 

— Nikai! NIKAI! Man reikia su tavim pasikalbėti! 

Grūsdamasis per mokinių minią, jis pagaliau pasiekė laiptų apačią, 
kur jo laukė Beveik Begalvis Nikas, Grifų Gūžtos koledžo šmėkla. 

— Hari, berniuk! 

Nikas džiaugsmingai suėmė abiem delnais Hario rankas - atrodė, lyg 
jos būtų panirusios į ledinį vandenį. 

— Nikai, turi man padėti. Kas yra Varno Nago šmėkla? 

Beveik Begalvis Nikas pažvelgė į jį nustebęs ir truputį įsižeidęs. 

— Pilkoji moteris, aišku, bet jeigu tau reikia vaiduoklio paslaugų... 

— Man reikia tik jos. Ar Žinai, kur ieškoti? 

— Pasižiūrėsiu... 

Nikas ėmė sukioti svyruojančią apykaklės klostėse galvą žvalgyda- 
masis kažkur virš mokinių minios. 

— Hari, štai ji - toji jauna dama ilgais plaukais. 

Haris pažvelgė ton pusėn, kur rodė peršviečiamas Niko pirštas, ir 
pamatė aukštą perregimą figūrą; pajutusi, kad Haris į ją Žiūri, ji kilstelėjo 
antakius ir perėjo kiaurai sieną. 

Haris ją nusivijo. Įbėgęs į koridorių, kuriame ji atsidūrė, Pilkąją moterį 
Jis pamatė jau kitame gale, tykiai sau plaukiančią tolyn. 

— Ei, palaukit, sugrįžkit! 

Šmėkla teikėsi sustoti ir dabar siūbavo keli coliai nuo grindų. Haris 
pamanė, jog ji gražuolė, - plaukai iki juosmens, žemę šluojantis apsiaus- 
tas, - bet pasipūtusi ir neprieinama. Pribėgęs jis atpažino šmėklą, kurią 
dažnai sutikdavo koridoriuose, tačiau nė karto neužkalbino. 

- Jūs esate Pilkoji moteris? 

Ji linktelėjo, bet nieko netarė. 

— Varno Nago vaiduoklis? 

— Teisingai. 

Jos balsas nieko gero nežadėjo. 

— Būkit gera, man reikia jūsų pagalbos. Papasakokite, ką tik žinote, 
apie pradingusiąją diademą. 

Jos lūpose šmėstelėjo šalta šypsenėlė. 

— Deja, niekuo negalėsiu tau padėti, - pasakė ji. 

— PALAUKIT! 

Jis neketino rėkti, bet nesuvaldė panikos ir pykčio. Pilkajai moteriai 
sustojus ore priešais jį, Haris dirstelėjo į laikrodį - iki vidurnakčio liko 
penkiolika minučių. 

— Tai labai skubu, - karštai prabilo jis. - Jeigu diadema Hogvartse, 
turiu ją rasti, kuo greičiau. 

— Tu ne pirmas mokinys, svajojantis apie diademą, - su panieka metė 
ji. - Daugybė moksleivių kartų nedavė man ramybės dėl... 

— Man reikia jos ne tam, kad gaučiau geresnius pažymius! - sušuko 
Haris. - Aš dėl Voldemorto... Kad galėčiau įveikti Voldemortą... O gal 
jums tai nerūpi? 

Ji negalėjo parausti, bet jos perregimi skruostai truputį patamsėjo ir 
ji piktai atsakė: 

— Na, Žinoma, kad aš... Kaip drįsti manyti... 

— Tada padėkite man! 

Visas jos pasipūtimas išgaravo. 

— Deja, noro neužtenka... - sumurmėjo ji. - Mano motinos diadema... 

— Jūsų motinos? 

Pilkoji moteris, atrodo, supyko ant savęs, kam prasitarė. 

— Kai buvau gyva, vadinausi Helena Varnanagė, - šaltai paaiškino ji. 

- Jūs -jos duktė? - apstulbo Haris. - Tada juo labiau turite Žinoti, kas 
nutiko diademai! 

— Nors diadema suteikia išminties, — tarė šmėkla, aiškiai stengdamasi 
valdytis, - abejoju, ar ji labai padėtų tau įveikti burtininką, kuris vadina 
save Valdovu... 

— Aš gi jau sakiau, kad neketinu jos nešioti! - piktai atkirto Haris. — 
Nėra kada aiškinti, bet jeigu jums rūpi Hogvartso likimas ir norite, kad 
Voldemortas prieitų liepto galą, turite papasakoti viską, ką žinote apie 
diademą! 

Pilkoji moteris apmirė ore žiūrėdama į jį, ir Harį užliejo neviltis. 
Aišku, jeigu ji būtų ką nors žinojusi, būtų papasakojusi Flitvikui arba 
Dumbldorui, juk jie tikriausiai klausė ją to paties. Jis papurtė galvą jau 
ketindamas eiti sau, kai ji staiga tyliai tarė: 

— Diademą aš iš motinos pavogiau. 

- Jūs... ką padarėte? 

— Aš pavogiau diademą, - sukuždėjo Helena Varnanagė. - Norėjau 
pasidaryti protingesnė, svarbesnė už motiną. Paėmiau diademą ir pa- 
bėgau iš namų. 

Haris nesuprato, kuo nusipelnė jos pasitikėjimą, bet ir neklausė, tiesiog 
klausėsi, o ji kalbėjo: 

— Girdėjau, kad motina niekad neprisipažino diademos netekusi, apsi- 
metė ją tebeturinti. Savo nuostolį ir mano išdavystę nuslėpė net nuo kitų 
Hogvartso steigėjų. Paskui motina susirgo... mirtina liga. Nors išdaviau 
ją, ji būtinai norėjo prieš mirtį mane pamatyti. Pasiuntė manęs ieškoti 
vyriškį, kuris jau kaži kadai buvo mane įsimylėjęs, bet aš atstūmiau jo 
meilinimąsi. Ji žinojo, kad jis trūks plyš mane suras. 

Haris tylėjo. Pilkoji moteris giliai atsiduso, atmetė galvą. 

— Jis susekė mane miške, kur aš slėpiausi. Kai atsisakiau eiti su juo, jis 
įniršo. Baronas visada buvo karštakošis. Įsiutęs, kad atsisakiau, pavydė- 
damas man laisvės, jis mane nudūrė. 

— Baronas? Tas pats? 

— Taip, Kruvinasis Baronas, - patvirtino Pilkoji moteris ir praskleidusi 
apsiaustą parodė baltoje krūtinėje tamsuojančią vienintelę žaizdą. - Kai 

pamatė ką padaręs, jį užplūdo atgaila. Jis griebė ginklą, atėmusį man 
gyvybę, ir pats juo nusižudė. Po šitiek amžių tebenešioja grandines - at- 
gailos ženklą... Taip jam ir reikia, - karčiai pridūrė ji. 

— O... o diadema? 

— Ji liko ten, kur ją paslėpiau išgirdusi, kad per mišką ateina baronas. 
Medžio drevėje. 

— Medžio drevėje? - pakartojo Haris. - Kokio medžio? Kur jis buvo? 

— Viename miške Albanijoje. Atokioje vietoje, kurios, kaip tikėjausi, 
negalės pasiekti motina. 

— Albanijoje, - pakartojo Haris. Visoje suirutėje ėmė stebuklingai ryš- 
kėti prasmė. Dabar jis suprato, kodėl ji pasakoja jam tai, ko nesakė nei 
Flitvikui, nei netgi Dumbldorui. - Jūs jau esate pasakojusi šitą istoriją, 
tiesa? Kitam mokiniui? 

Ji užsimerkė ir linktelėjo. 

— Aš... neįsivaizdavau... Jis buvo... toks malonus. Atrodė, kad... su- 
pranta... ir užjaučia... 

Taip, pamanė Haris, Tomas Ridlis tikrai suprato Helenos Varnanagės 
troškimą turėti lobį, į kurį ji beveik neturėjo teisės. 

— Ką gi, jūs ne pirmas žmogus, iš kurio Ridlis išviliojo daiktus, - su- 
murmėjo Haris. - Kai norėdavo, jis būdavo žavus... 

Taigi Voldemortas iš Pilkosios moters išgavo, kur yra dingusioji dia- 
dema. Jis nuvyko į tą tolimą mišką, paėmė iš slaptavietės diademą - gal 
netgi vos baigęs Hogvartsą, dar nepradėjęs dirbti Bordžino ir Berko 
krautuvėlėje. 

Ir ar neįžengiami Albanijos miškai netapo puikiu prieglobsčiu po kiek 
laiko, kai Voldemortui prisireikė vietos, kur galėtų niekieno netrukdomas 
pratūnoti dešimt ilgų metų? 

Tačiau diadema, tapusi tokiu brangiu Horokrusu, aišku, negalėjo likti 
kažkokioje niekingoje drevėje... Ne, diadema slapčia buvo grąžinta į jos 
tėvynę, Voldemortas tikriausiai atnešė ją čia... 

— Tą vakarą, kai jis prašė darbo! - garsiai užbaigė Haris mintį. 

— Ką pasakei? 

— Diademąjis paslėpė pilyje tą vakarą, kai atvyko prašyti Dumbldorą, 
kad jį priimtų mokytojauti! - pasakė Haris. Ištaręs tai garsiai, pagaliau 
viską suprato. - Jis, matyt, ją paslėpė kildamas pas Dumbldorą arba 
leisdamasis iš jo kabineto. Aišku, ir šiaip vertėjo pabandyt gauti darbo, 
juk galėjo pasitaikyt proga nugvelbti Grifo kardą... Dėkui jums, dėkui! 

Haris paliko ją plūkauti ore visiškai suglumusią. Sukdamas į ves- 
jau žino, kas yra paskutinis Horokrusas, vis tiek neįsivaizduoja, kur jis 
galėtų būti... 

Ne viena mokinių karta bandė surasti diademą. Išeitų, kad jos nėra 
Varno Nago koledžo bokšte. Tačiau tada kur ji? Kokia slaptavietė Ho- 
gvartso pilyje Tomui Ridliui galėjo atrodyti amžinai saugi? 

Paskendęs beviltiškose mintyse, Haris pasuko už kampo, bet nespėjo 
kitu koridoriumi žengti nė kelių žingsnių, kai kairėje sužvango dūžtantis 
langas. Jis vos spėjo atšokti, ir pro langą įlėkęs milžiniškas kūnas rėžėsi 
į sieną. Nuo atvykėlio inkšdamas atsiskyrė kažkas gauruotas, didžiulis 
ir puolė prie Hario. 

— Hagridas! - sukliko Haris, gindamasis nuo šuniško Ilties meilumo. 
Barzdotas milžinas palengva atsistojo. - Kaip tu... 

— Hari, tu čia! Tu čia! 

Hagridas pasilenkė, skubiai apkabino Harį, kad tam net šonkauliai 
sutraškėjo, ir vėl prišoko prie išdaužto lango. 

— Šaunuolis esi, Gropi! - sušuko jis pro skylę. — Tuoj pas tave ateisiu, 
būk gerutis, palauk! 

Už Hagrido nakties tamsoje Haris pamatė toli kažką blykčiojant ir 
prasidėjo. 

— O kad tave - Haris! - sušnopavo Hagridas. - Prasidėjo, a? Už- 
virė košė? 

— Hagridai, iš kur tu atsiradai? 

— Oloje kalnuose išgirdome Pats Žinai Kieno balsą, - niūriai atsakė 
Hagridas. - Tai bent balselis, a? Girdi, lauksiu iki vidurnakčio, o tada 
atiduokit man Poterį. Taigi sumečiau, kad esi Hogvartse, supratau, kas 
vyksta. Tupėt, Iltie. Taigi ir atėjom tau padėti - aš, Iltis ir Gropas. Pamiškė- 
je įsiveržėme į teritoriją, Gropis nešė mane ir Iltį. Pasakiau jam, kad man 
reikia į pilį, tad jis ir įmetė mane pro langą, duok Dieve jam sveikatos. 
Ne visai taip, kaip norėjau, bet... O kur Ronis su Hermiona? 

— Geras klausimas, - tarė Haris. - Eime. 

Drauge jie greitai žengė koridoriumi, šalimais bidzeno Iltis. Visuose 
koridoriuose aplinkui Haris girdėjo triukšmą: trepsėjimą, riksmus. Pro 
langus matė, kad tamsiame kieme vėl blykčioja šviesos pliūpsniai. 

— Kur einam? - paklausė Hagridas, dundėdamas paskui Harį taip, 
jog linko grindų lentos. 

— Gerai nežinau, — atsakė Haris, iš akies kažkur pasukdamas, - bet 
kur nors turi būti Ronis ir Hermiona. 

Koridoriuje, kuriuo jie skubinosi, jau gulėjo pirmosios mūšio aukos: 
dvi akmenines chimeras, saugojusias mokytojų kambario duris, sutrupi- 
no išmušę langą kerai. Jų duženos dar vos vos krutėjo, o kai Haris šoko 
per besivoliojančią nudaužtą galvą, galva tyliai sudejavo: 

— Nekreipkit į mane dėmesio... Gulėsiu čia ir trupėsiu... 

Jos grasus akmeninis veidas Hariui ūmiai priminė marmurinį Rovenos 
Varnanagės biustą Ksenofilijaus namuose, tą idiotišką galvos puošme- 
ną, paskui - statulą Varno Nago bokšte su akmenine diadema ant balto 
akmens garbanų... 

Koridoriaus gale jis prisiminė trečią akmeninę skulptūrą: bjaurų seną 
burtininką, kuriam Haris kadaise užmaukšlino peruką ir seną sulankstytą 
karūną. Harį išmušė karštis kaip nuo ugninės. 

Pagaliau jis žino, kur jo laukia paskutinis Horokrusas... 

Tomas Ridlis, niekuo nepasitikėjęs ir visada veikęs vienas, turėjo 
įžūlumo manyti, kad daugiau niekas, tik jis yra įsiskverbęs į giliausias 
Hogvartso paslaptis. Aišku, tokie pavyzdingi mokiniai kaip Dumbldoras 

ir Flitvikas niekad nekeldavo kojos į tą vietą, tačiau Haris, kol mokėsi 
Hogvartse, dažnai nuklysdavo iš praminto tako. Štai pagaliau paslaptis, 
kurią žino tik jis ir Voldemortas, apie ją neįtarė net pats Dumbldoras... 

Jį išgąsdino profesorė Diegavirtė: lydima Nevilio nudūmė pro šalį 
su grupe mokinių, visi buvo su ausinėmis nuo šalčio ir nešėsi didelius 
kažkokių augalų vazonus. 

— Mandragoros! - suriko Nevilis Hariui, bėgdamas pro šalį. - Mes jas 
mėtysime per mokyklą juosiančią sieną, pažiūrėsime, kaip jiems patiks! 

Dabar Haris žinojo, kur eiti. Jis paspartino žingsnį, iš paskos pūškavo 
Hagridas ir Iltis. Jie ėjo pro ilgą portretų eilę, juose nutapyti raganos ir 
burtininkai su rauktomis apykaklėmis, bridžiais, šarvais ar apsiaustais 
grūdosi į svetimus rėmus šūkaudami naujienas, parneštas iš kitų pilies 
vietų. Jie jau pasiekė koridoriaus galą, kai sudrebėjo visa pilis, nuo 
postamento it nupūsta nulėkė milžiniška vaza. Haris suprato, kad virš 
Hogvartso susitvenkę burtai kur kas baisesni už tuos, kuriuos naudoja 
jo mokytojai ir Brolijos nariai. 

— Nebijok, Iltie, nebijok! - dudeno Hagridas, tačiau didžiulis šuo 
spruko nuo porceliano šukių, pasipylusių į visas puses kaip artilerijos 
sviedinio skeveldros, ir jis nusivijo išgąsdintą šunį palikęs Harį vieną. 

Iškėlęs lazdelę Haris dūmė drebančiais nuo smūgių koridoriais. 
Viename koridoriuje jį lydėjo mažutis tapytas riteris seras Kadogenas, 
landžiodamas iš portreto į portretą, Žvangindamas šarvais ir drąsindamas 
Harį. Jam iš paskos risnojo jo rubuilis ponis. 

— Pagyrų puodai ir nenaudėliai, šunys, niekšai, išvyk juos, Hari Poteri, 
gink juos visus lauk! 

Skubiai nėręs už kampo, Haris pamatė Fredį su keliais mokiniais, tarp 
jų buvo Li Džordanas ir Hana Abatė, jie stovėjo šalia tuščio postamento, 
ant kurio buvusi statula slėpė įeigą į slaptą tunelį. Išsitraukę lazdeles, 
visi klausėsi prikišę ausį prie užmaskuotos angos. 

— Smagi naktelė! - sušuko Fredis, kai pilis vėl sudrebėjo. Haris nulėkė 
tolyn genamas ir baimės, ir entuziazmo. Vėl įpuolė į kitą koridorių, jame 


492 


XXXI +» HoGvARTSO MŪšIS 


blaškėsi pelėdos, o Ponia Noris šnypšdama bandė užtvoti joms letena, 
matyt, norėjo suvaryti jas į vietą... 

— Poteri! 

Kelią jam pastojo Aberfortas Dumbldoras, iškėlęs burtų lazdelę. 

— Poteri, per mano užeigą landžioja šimtai vaikiūkščių! 

— Žinau, mes evakuojamės, - tarė Haris. - Voldemortas... 

— Užpuolė mokyklą, nes ji atsisakė tave atiduoti, žinau, - pertraukė 
jį Aberfortas. - Nesu kurčias, visas Kiauliasodis jį girdėjo. Nejaugi nie- 
kam neatėjo į galvą paimti įkaitais keleto klastuolių? Tarp jų yra Mirties 
Valgytojų vaikų, o jūs juos išsiuntėte į saugią vietą. Ar nebūtų buvę 
protingiau juos pasilikti? 

— Voldemorto tai nebūtų sulaikę, - atrėmė Haris. - Ojūsų brolis niekad 
nebūtų taip pasielgęs. 

Aberfortas prunkštelėjo ir nuskuodė į kitą pusę. 

Jūsų brolis niekad nebūtų taip pasielgęs... Ką gi, tai tiesa, pamanė Haris, 
lėkdamas tolyn. Dumbldoras, šitiek laiko gynęs net Sneipą, niekad ne- 
būtų prisidengęs mokiniais... 

Pagaliau įsukęs į paskutinį koridorių, Haris šūktelėjo iš palengvėjimo, 
bet ir iš pykčio: priešais jį stovėjo Ronis ir Hermiona, abiejų rankose buvo 
kažkas didelis, riestas ir purvinas. Ronis po pažastimi laikė šluotą. 

— Kurjus velnias nešiojo? - suriko Haris. 

— Buvom Paslapčių kambaryje, - atsakė Ronis. 

— Kokiame kambaryje? — Haris sustojo kaip įbestas. 

— Ronis, vis Ronis sugalvojo! - uždususi puolė aiškinti Hermio- 
na. - Argi ne klasiška? Kai tu išėjai, aš paklausiau Ronį: jeigu rastume 
tą daiktą, kaip jį sunaikintume? Mes juk dar neatsikratę taurės! Ir tada 
jis sugalvojo! Basiliskas! 

- Kuojjis čia dėtas? 

- Ogi tuo, kad gali sunaikinti Horokrusą, - kaip niekur nieko atsakė 
Ronis. 


riesti daiktai, susivokė jis, yra negyvo basilisko iltys. 

— Bet kaip jūs ten patekote? - paklausė jis, spoksodamas čia į iltis, čia 
į Ronį. - Juk reikia mokėti Šnipštėliškai! 

- Jis ir kalbėjo Šnipštėliškai! - sukuždėjo Hermiona. - Parodyk jam, 
Roni! 

Ronis baisiai sušnypštė. 

— Aš juk girdėjau, kaip tu atidarei medalioną, - kaltai tarė jis Ha- 
riui. - Na, pavyko ne iš pirmo karto, bet vis tiek įėjome, - kukliai gūž- 
telėjo Ronis. 

— Jis buvo nuostabus! - tarė Hermiona. - Nuostabus! 

— Taigi... - vis dar nesusigaudė Haris. - Taigi... 

— Taigi nebėra dar vieno Horokruso, - pasakė Ronis ir iš po striukės 
ištraukė Švilpynės taurės šukes. - Hermiona ją perskėlė basilisko iltimi. Pa- 
maniau, tegul ji tai padaro. Iki tol neturėjo progos patirti šito malonumo. 

— Tu genijus! - riktelėjo Haris. 

— Niekai, - burbtelėjo Ronis, aiškiai patenkintas savimi. - O kas čia 
naujo? 

Tai tarus virš galvos nugriaudėjo trenksmas. Jie pakėlė akis. Nuo lubų 
pasipylė tinkas. Tolumoje nuaidėjo klyksmas. 

— Aš Žinau, kaip atrodo diadema, ir žinau, kur ji, - skubiai sušneko 
Haris. - Jis ją paslėpė ten, kur aš paslėpiau savo seną eliksyrų vadovėlį, 
ten, kur per amžius visi slėpė visokį šlamštą. Jis manė, kad niekas kitas 
ten jos nesuras. Eime. 

Vėl sudrebėjo sienos. Jis nuvedė draugus pro tą pačią užmaskuotą 
angą, tada - laiptais į Kambarį iki pareikalavimo. Jame buvo tik trys mo- 
terys: Džinė, Tonks ir senyva ragana kandžių sukapota smailia skrybėle. 
Haris iškart pažino, jog tai Nevilio močiutė. 

— A, Poteris, - guviai tarė ji, lyg būtų jo laukusi. - Papasakok, kas 
darosi. 

— Ar visi sveiki? - paklausė Džinė ir Tonks. 

— Kiek Žinome, taip, - atsakė Haris. - Ar dar yra žmonių tunelyje į 
„Šerno galvą“? 

Jis žinojo, kad Kambarys negali pasikeisti, kol jame kas nors yra. 

— Aš paskutinė juo atėjau, - atsakė ponia Nevėkšlienė. - Ir angą užda- 
riau, nes, man atrodo, neprotinga palikti atvirą, kai Aberforto užeigoje 
nėra. Ar matėt mano anūkėlį? 

— Jis kaunasi, - atsakė Haris. 

— Žinoma, — išdidžiai atšovė senutė. - Atleiskite, bet aš eisiu jam 
padėti. 

Ir ji stebėtinai vikriai nudrožė prie akmeninių laiptų. Haris pažvelgė 
į Tonks. 

— Maniau, kad su Tedžiu būsi pas mamą. 

— Negalėjau ištverti nežinios... - Tonks buvo prislėgta. - Remo nematei? 

- Jis planavo vesti kovotojus į kiemą... 

Tonks nieko netarusi puolė iš Kambario. 

— Džine, - prabilo Haris. - Nepyk, bet norime, kad ir tu išeitum. Trum- 
pam. Paskui galėsi grįžti. 

Džinė apsidžiaugė galėdama išeiti iš slėptuvės. 

— Galėsi grįžti! - sušuko jis jai pavymui, kai ji nulėkė laiptais paskui 
Tonks. - Turėsi grįžti! 

— Pala! - griežtai įsiterpė Ronis. - Mes kai ką pamiršome! 

— Ką? - nustebo Hermiona. 

— Namų elfus, jie tikriausiai susirinkę apačioje, virtuvėje? 

— Manai, reikėtų ir juos pakelti į kovą? - paklausė Haris. 

— Ne, - rimtai atsakė Ronis. - Manau, reikia jiems pasiūlyti trauktis 
iš pilies. Juk nenorime, kad pasikartotų Dobio istorija? Neturime teisės 
reikalauti, kad jie žūtų dėl mūsų... 

Trinktelėjo ant žemės nukritusi basilisko iltis. Hermiona pribėgo prie 
Ronio, puolė jam ant kaklo ir pabučiavo į lūpas. Ronis nusviedė šonan 
iltį su šluota ir apkabino Hermioną net pakeldamas nuo žemės. 

— Rado laiką... - sumurmėjo Haris. Jokios reakcijos: Ronis ir Hermiona 
pasilinguodami dar karščiau spaudė kits kitą glėbyje. Tada Haris jau 
garsiau pasakė: — Ei jūs! Juk vyksta karas! 

Ronis ir Hermiona atsiplėšė nuo kits kito, tačiau tebestovėjo apši- 
kabinę. 


495 


HakRis POTERIS 


— Žinau, bičiuli, - tarė Ronis, atrodydamas taip, lyg būtų gavęs per 
makaulę Muštuku. — Todėl dabar arba niekada, aišku? 

— Nagerai, o kaip dėl Horokruso? - sušuko Haris. - Ar negalėtumėt... 
Na, truputį palaukti, kol surasime diademą? 

— Taip, tu teisus, nepyk, —- pasakė Ronis. 

Abu su Hermiona užraudę susirinko basilisko iltis. 

Vėl išlindę į koridorių viršuje, jie pamatė, kad per tas minutes, praleis- 
tas Kambaryje iki pareikalavimo, padėtis pilyje smarkiai pablogėjo: lubos 
ir sienos dar smarkiau drebėjo, oras buvo pilnas dulkių, pro langus Haris 
matė, jog žali ir raudoni blyksniai žybčioja visai arti pilies papėdės, tad, 
suprato jis, Mirties Valgytojai tuoj tuoj įsiverš į vidų. Pažvelgęs į kiemą, 
Haris pamatė, kaip po kiemą šlitinėja milžinas Gropas, piktai urgzdamas 
ir mosuodamas nuo stogo nuplėšta chimera. 

— Tikėkimės, kad jis užlips ant kurio nors iš jų, - pasakė Ronis, neto- 
liese vėl išgirdęs riksmą. 

— Kad tik nebūtų kas nors iš mūsiškių, - tarė balsas už nugaros. 

Atsigręžęs Haris išvydo Džinę ir Tonks, su parengtomis lazdelėmis 
stovinčias prie kito lango, irgi išmuštais stiklais. Džinė kaip tik taikliai 
pasiuntė kerų žaibą į apačioje susigrūdusius Mirties Valgytojus. 

— Bravo! —suriko Žmogysta, lekianti prie jų per dulkių debesį, ir Haris 
pamatė Abertfortą besiplaikstančiais žilais plaukais. Jis vedė koridoriumi 
mokinių grupelę. - Atrodo, jie gali pralaužti šiaurinę sieną, nes atsivedė 
milžinų gaują! 

— Ar Remo nematėte? - sušuko jam Tonks. 

— Jis kovėsi su Dolohovu, - atsakė Aberfortas. - Vėliau nebemačiau. 

— Tonks, - tarė Džinė, - Tonks, pamatysi, jis sveikas. 

Tačiau Tonks per dulkių miglą nubėgo paskui Aberfortą. 

Džinė sutrikusi atsisuko į Harį, Ronį ir Hermioną. 

— Viskas bus gerai, - pasakė Haris, suprasdamas, kokie tušti jo 
žodžiai. - Džine, mes tuoj grįšime, o tu niekur nelįsk, būk atsargi. Ei- 
nam! - paragino jis Ronį ir Hermioną, ir jie nubėgo atgal prie sienos, už 

kurios buvo Kambarys iki pareikalavimo, laukiantis naujų lankytojų 
prašymų. 

„Man reikia vietos, kur viskas paslėpta“, - mintimis paprašė Haris, 
ir trečią kartą bėgant pro šalį atsivėrė durys. 

Vos jie peržengė slenkstį ir užsidarė, kovos triukšmas nuščiuvo, juos 
apgaubė visiška tyla. Jie atsidūrė patalpoje, didumo sulig katedra ir 
panašioje į miestą, kuriame vietoj pastatų sienų riogsojo kalnai daiktų, 
kuriuos čia buvo paslėpę tūkstančiai mokinių. 

— Nejau jis nesuprato, kad čia gali bet kas įeiti? - paklausė Ronis. Jo 
balsas gaudžiai nuaidėjo tyloje. 

— Jis manė, kad tik vienas toks gudrus, - atsakė Haris. - Jam nepasi- 
sekė, nes ir aš kadaise susimaniau kai ką čia paslėpti. Čionai, - pridūrė 
jis. - Manau, jog ten... 

Jis praėjo pro trolio iškamšą ir Pradanginimo spintą, kurią pernai Dra- 
kas Smirdžius taip nelemtai pataisė, ir tada suabejojo akimis naršydamas 
šlamšto krūvas: jau neprisiminė, kur eiti toliau... 

— Accio diademą! - galų gale sušuko Hermiona, bet niekas neatskrido. 
Atrodo, Kambarys, panašiai kaip ir „Gringotso“ banko saugykla, taip 
lengvai neatiduos jam patikėtų daiktų. 

- Žinot, išsiskirstykim, — pasiūlė Haris. - Ieškokit kažkokio senuko 
biusto su peruku ir karūna. Jo biustas stovėjo ant spintelės, kažkur visai 
netoli... 

Jie nuėjo skirtingomis perėjomis. Haris girdėjo, kaip draugų žingsniai 
aidi tarp butelių, kepurių, dėžių, kėdžių, knygų, ginklų, šluotų, kvidičo 
blokštų šūsnių... 

— Kažkur čia, - murmėjo Haris. - Kažkur... kažkur... 

Jis ėjo vis giliau į labirintą ieškodamas daiktų, kuriuos matė būdamas 
čia aną kartą. Staiga ausyse suūžė kraujas, sudrebėjo širdis: štai ji, tiesiai 
prieš nosį, sena apšiurusi spintelė, į kurią jis įkišo savo seną eliksyrų 
vadovėlį. Ant jos viršaus stovėjo aptrupėjęs akmeninis burtininko bius- 
tas su nutriušusiu peruku ir kažkuo panašiu į senovišką apiblukusią 
karūną. 

Jisjau ištiesė ranką, nors dar buvo likę koks dešimt žingsnių, kai balsas 
už nugaros ištarė: 

— Stok, Poteri. 

Jis staigiai sustojo ir atsisuko. Pamatė Niurzgą ir Gylį, stovinčius petys 
į petį ir iškėlusius burtų lazdeles. Pro siaurą tarpelį tarp jų išsišiepusių 
fizionomijų išvydo ir Draką Smirdžių. 

— Poteri, tu turi mano stebuklingąją lazdelę, - pasakė Smirdžius ir pro 
tarpą nukreipė į Harį savo naują lazdelę. 

— Ne, jau ne tavo, - atšovė Haris, tvirčiau sugniauždamas gudobelės laz- 
delę. - Aš ją paėmiau kovodamas, taigi ji mano. O tau kas paskolino? 

— Motina, - atsakė Smirdžius. 

Haris nusijuokė, nors juokai buvo menki. Ronio ir Hermionos jis jau 
negirdėjo. Matyt, ieškodami diademos, jie kaži kur nuklydo. 

— O kodėl gi jūsų trijulė ne su Voldemortu? - paklausė Haris. 

— Norim gauti atlygį, - atsakė Niurzga pagal savo stambumą neįprastai 
švelniu balsu. Haris apskritai nebuvo girdėjęs jo kalbant. Niurzga šyp- 
sojosi kaip vaikas, kuriam pažadėtas saldainių maišas. —- Mes likome čia, 
Poteri. Nutarėme niekur neiti. Nutarėme patys tave pristatyti jam. 

— Puikus planas! - nusišaipė Haris. 

Negalėjo patikėti, jog Smirdžius, Niurzga ir Gylys sulaikys jį taip arti 
tikslo. Iš lėto jis ėmė atatupstas trauktis prie akmeninio biusto su kreivai 
užmaukšlintu Horokrusu ant galvos. Kad taip pasisektų jį pagriebti, ko! 
neužvirė kova... 

— O kaipjūs čia pakliuvot? —- paklausė jis, bandydamas užkalbėti dantį. 

— Visus anuos metus aš beveik gyvenau Paslėptų daiktų kambary- 
je, - pasigyrė Smirdžius traškiu balsu. - Aš moku įeiti. 

— Mes slėpėmės koridoriuje, - sukriuksėjo Gylys. - Jau mokam Pra- 
skiedimo kerus. Staiga tu iššoki iš už kampo, — kvailai išsiviepė jis, — ir 
aiškini, kad tau reikia dia-damos. O kas ta dia-dama? 

— Hari? —staiga už sienos Hariui iš dešinės nuaidėjo Ronio balsas. - Su 
kuo ten šneki? 

Žaibiškai nukreipęs lazdelę į aukštėliausią sieną iš senų baldų, su- 
lūžusių keliondėžių, senų knygų, drabužių ir dar kažkokių neaiškių 
rakandų, Niurzga riktelėjo: 

— Descendo! 

Siena susvyravo ir nuburbėjo ton pusėn, kur stovėjo Ronis. 

— Roni! - sušuko Haris, ir tada kažkur toli nuskardėjo Hermionos 
klyksmas. Haris išgirdo, kaip anapus apgriuvusios sienos žemėn krinta 
visokie daiktai. Nutaikęs lazdelę į sienos liekanas ištarė: - Finite! - ir 
griūtis sustojo. 

— Ne! -aiktelėjo Smirdžius, sulaikydamas Niurzgos ranką, kai tas norė- 
jo pakartoti kerus. - Jeigu sugriausi kambarį, nerasime tos diademos! 

— Na ir kas? - ištraukė ranką Niurzga. - Tamsos Valdovui reikia Po- 
terio, o ne kažkokios dia-damos! 

— Poteris čia atėjo kaip tik jos, - paaiškino Smirdžius, širsdamas ant 
draugelių už bukumą. - O tai reiškia... 

— O ką tai reiškia? - užsipuolė Niurzga Smirdžių net neslėpdamas 
įtužio. - Kam rūpi tavo paistalai? Daugiau tu man neįsakinėsi, Drakai. 
Tu ir tavo tėtušis - Žuvę žmonės. 

— Hari! - vėl pašaukė Ronis iš už šiukšlių kalno. - Kas ten daros? 

— Hari! - pamėgdžiojo Niurzga. - Kas ten da... Ne, Poteri! Crucio! 

Haris griebė diademą. Niurzgos užkeikimas jam nepataikė, bet smogė 
biustui, ir tas išlėkė į orą, diadema kartu su juo, ir viskas nudribo kažkur 
į šlamštą. 

— Nustok! - užriko Smirdžius ant Niurzgos. Jo balsas nuaidėjo po visą 
milžinišką patalpą. - Tamsos Valdovas nori jo gyvo... 

— Oką, galašjį žudau? -suspigo Niurzga, nublokšdamas Smirdžiaus 
ranką. - Nors jeigu pavyks, vis dėlto jį nukepsiu, Tamsos Valdovas vis 
tiek nori jo mirties, tad koks skir... 

Raudonas žaibas šovė pro pat Hario šoną: iš užjo išlėkusi Hermiona 
žiebė Stingdomaisiais kerais tiesiai Niurzgai į makaulę. Nekliuvo tik 
todėl, kad Smirdžius spėjo jį patraukti. 

- Šita Purvakraujė! Avada kedavra! 

Haris pamatė, kaip Hermiona atšlijo į šalį, ir siutas, kad Niurzga 
norėjo ją nužudyti, užgožė visas kitas mintis ir jausmus. Jis pasiuntė 
Stingdomuosius kerus į Niurzgą, bet jie atšokę išmušė Smirdžiui iš rankos 
lazdelę, ji nusirito kažkur po baldų lūženomis ir knygomis. 

- Nežudykit jo! NEŽUDYKIT! - rėkė Smirdžius Niurzgai su Gyliu, 
nukreipusiems lazdeles į Harį. Haris pasinaudojo tuo, kad jie akimirką 
dvejojo. 

— Expelliarmus! 

Gylio lazdelė išlėkė jam iš rankos ir nuskriejo į daiktų barikadas už jo 
nugaros. Gylys dar paikai stryktelėjo bandydamas lazdelę sugauti. Smir- 
džius išsisuko nuo pakartotinių Hermionos Stingdomųjų kerų, o Ronis, 
netikėtai išdygęs perėjos gale, šveitė į Niurzgos pusę Kūno surakinimo 
kerais, bet truputį prašovė. 

Niurzga apsisukęs vėl sužvigo: 

— Avada kedavra! 

Ronis susilenkė saugodamasis žalio žaibo. Likęs be lazdelės, Smirdžius 
užlindo už trikojės drabužių spintos, ir tada atlėkė Hermiona, smogdama 
Gyliui Stingdomaisiais kerais. 

— Ji kažkur čia! - šūktelėjo jai Haris, rodydamas į krūvą, ant kurios 
turėjo nukristi diadema. = Paieškok, o aš einu padėti Ro... 

— HARI! - suklykė ji. 

Jam už nugaros tarsi jūra sušniokštė. Atsisukęs jis pamatė atskuodžiant 
Ronį ir Niurzgą. 

— Pasišildyt nenori, bjaurybe? - sukriokė Niurzga. 

Bet, atrodo, jis nepajėgė suvaldyti paleistų kerų. Jį vijosi baisinės liepsnos, 
laižydamos šlamšto krūvų pakraščius, ir daiktai beregint virto plėnimis. 

— Aguamenti! - suriko Haris, tačiau iš jo lazdelės ištryškusi vandens 
srovė beregint išgaravo. 

— Bėgam! - Smirdžius griebė pritrenktą Gylį ir nutempė jį, tačiau 
juodu pralenkė paklaikęs Niurzga. Juos vijosi Haris, Ronis ir Hermiona, 

o iš paskos sliuogė ugnis. Niurzga buvo panaudojęs Hariui nežinomus 
kerus, nes liepsnos persekiojo juos tarsi gyvi padarai, mąstantys, tu- 
rintys tikslą juos nužudyti. Ir štai jos ėmė keisti formą, virto ugninių 
padarų kaimene: liepsnojančios gyvatės, chimeros ir slibinai kilo į orą, 
lėkė žemyn ir vėl kilo, amžių šiukšlės, kurias tie padarai rijo, krito jiems 
į nasrus iššieptomis iltimis, skraidė aukštyn iš po aštrianagių letenų ir 
pradingdavo ugnies pragare. 

Smirdžius, Niurzga ir Gylys dingo iš akių. Haris, Ronis ir Hermiona 
sustingo: ugninės pabaisos slinko iš visur, vis labiau artėjo šiepdamos 
iltis, atstačiusios ragus ir plakdamos uodegomis. Karščio siena gniaužė 
iš visų šonų. 

— Ką daryti? - sušuko Hermiona per ugnies ūžesį. - Ką mums 
daryti? 

- Šekit! 

Haris čiupo iš artimiausios krūvos porą gremėzdiškų šluotų ir svie- 
dė vieną Roniui, tas apžergė ją ir pasisodino už savęs Hermioną. Haris 
užsėdo ant antrosios šluotos, ir smagiai atsispyrę nuo žemės jie pakilo į 
orą; ugninio plėšrūno nasrai vos vos nespėjo jų pasiekti. Dūmai ir karštis 
buvo nepakenčiami. Apačioje užkeiktoji ugnis rijo kontrabandą, kurią 
šimtmečiais slėpė nuo budrių akių neklaužados mokiniai, prasikaltę 
uždraustais bandymais, ir daugybės sielų, ieškojusių čia prieglobsčio, 
paslaptis. Kad ir kaip žvalgėsi, Smirdžiaus, Gylio ir Niurzgos Haris nie- 
kur nematė. Ieškodamas jų, jis nusileido tiek, kiek davė žudikiški liepsnų 
siaubūnai, tačiau aplinkui tik siautė ugnis. Kaip siaubinga šitaip mirti... 
Jis niekada šito jiems nelinkėjo... 

— Hari, skrendam laukan, skrendam! - suriko Ronis, nors per juodų 
dūmų uždangą durų negalėjai įžiūrėti. 

Ir tada, griaudėjant ir ūžiant visa ryjančiai baisaus gaisro ugniai, jis 
išgirdo ploną gailų riksmą. 

— Per daug pavojinga! - dar sušuko Ronis, bet Haris jau apsisuko ore. 
Akinių stiklai trupučiuką saugojo akis nuo dūmų. Jis naršė žvilgsniu 

ugnies viesulą apačioje ieškodamas ko nors gyvo, dar nepajuodusio 
nuo ugnies... 

Ir pamatė: Smirdžius, balansuojantis ant suanglėjusių stalų krūvos, 
laikė apglėbęs sąmonės netekusį Gylį. Haris nėrė žemyn. Jį išvydęs Smir- 
džius kilstelėjo ranką, bet ją sugriebęs Haris suvokė, kad nieko nebus: 
Gylys buvo per sunkus, ir suprakaitavusi Smirdžiaus ranka išslydo jam 
iš delno... 

— JEIGU ŽŪSIME DĖL JŲ, AŠ TAVE UŽMUŠIU, HARI! - suriko 
Ronio balsas šalimais. Ant jų šoko didžiulė ugnies chimera, bet Ronis 
su Hermiona spėjo užtempti Gylį ant savo šluotos ir pakilo. Smirdžius 
užsiropštė už Hario. 

— Prie durų, greičiau prie durų! - šaukė Hariui į ausį Smirdžius, ir 
Haris, dusdamas nuo juodų dūmų kamuolių, paspaudė greičiau paskui 
Ronį, Hermioną ir Gylį. Aplinkui į orą lakstė paskutiniai dar nesupleškėję 
daiktai, sakytum iš džiaugsmo juos būtų svaidę aukštyn užkeiktosios 
ugnies pabaisos, - tarp jų buvo taurės ir skydai, spindintys karoliai ir 
sena, nublukusi diadema... 

— Ką tu darai, ką tu darai? Durys toj pusėj! - rėkė Smirdžius, bet Haris 
staigiai apsisuko ir smigo Žemyn. Diadema lėtai lėtai, vartydamasi ir 
blykčiodama dūmuose, krito tiesiai į išžiotus gyvatės nasrus, bet Haris 
ją sučiupo, užsinėrė ant riešo... 

Gyvatė puolė jį, bet Haris išsisuko ir šovė aukštyn, tiesiai ten, kur 
tikėjosi būsiant atviras duris, nes Ronis, Hermiona ir Gylys jau buvo 
dingę. Smirdžius spiegdamas taip įsikirto nagais į Harį, kad net skaudėjo. 
Tada per dūmus jis išvydo sienoje keturkampį ir pasuko šluotą ten. Po 
akimirkos į plaučius plūstelėjo tyras oras, o jie su Smirdžiumi atsitrenkė 
į koridoriaus sieną. 

Smirdžius nudribo nuo šluotos ant nosies ir gulėjo gaudydamas orą, 
kosėdamas ir žiaukčiodamas. Haris apsivertęs atsisėdo. Durys į Kambarį 
iki pareikalavimo buvo dingusios, o ant grindų, sunkiai alsuodami, šalia 
bežadžio Gylio sėdėjo Ronis ir Hermiona. 

— Niur... Niurzga, - sušvokštė Smirdžius, kai pagaliau įstengė kalbė- 
ti. - Niur... Niurzga... 

— Jis žuvo, - žiauriai metė Ronis. 

Niekas nieko netarė, tik šnopavo ir kosėjo. Staiga pilį sukrėtė baisingų 
trenksmų virtinė ir pro šalį prašuoliavo perregimų raitelių kavalkada, 
po pažastimis pasikištos jų galvos kraugeriškai rėkavo. Haris pašokęs 
nulydėjo žvilgsniu Begalvių medžiotojų būrelį ir apsidairė: aplinkui 
vis dar virė mūšis. Skambėjo riksmai - ir ne tik prajojusių vaiduoklių 
medžioklės šūksniai. Harį surakino baimė. 

— Kur Džinė? - piktai paklausė jis. - Ji buvo čia. Turėjo grįžti į Kambarį 
iki pareikalavimo. 

— Rupke, nejau manai, kad po tokio gaisro Kambarys dar gali kam 
nors atsiverti? — paklausė Ronis, bet irgi pašoko trindamasis krūtinę ir 
žvalgydamasis į šalis. - Gal skirstomės jos ieškoti? 

— Ne, - tarė Hermiona, irgi stodamasi. Smirdžius su Gyliu taip ir liko 
tysoti ant grindų. Abu jau neturėjo lazdelių. - Laikykimės kartu. Turbūt 
reikia eiti... Hari, kas ten tau ant rankos? 

— Ką? O taip... 

Jis numovė diademą nuo riešo ir pakėlė prie akių. Ji tebebuvo įkaitusi, 
juoda nuo suodžių, bet įsižiūrėjęs Haris perskaitė išgraviruotas smulkias 
raideles: „Išminties aruodas geriau už aukso puodą.“ 

Iš diademos sunkėsi skystis, tamsus ir lipnus, panašus į kraują. Staiga 
diademos lankelis sudrebėjo Hario rankose ir subyrėjo į gabalus. Ir tą 
pačią akimirką jį pasiekė tolimas skausmo riksmas, tačiau jis sklido ne 
iš pilies ar jos kiemo, o iš daikto, ką tik subyrėjusio jo rankose. 

— Matyt, ten buvo Pragaro ugnis, - tarė Hermiona, žvelgdama į dia- 
demos lūženas. 

— Kas taip? 

— Pragaro ugnis. Užkeiktoji ugnis. Viena tų medžiagų, kurios naikina 
Horokrusus, bet aš niekada nė už ką nebūčiau drįsusi ja pasinaudoti, nes 
yra be galo pavojinga. Iš kur Niurzga žinojo, kaip... 

— Tikriausiai išmoko iš Kerou, - niūriai atsakė Haris. 

— Gaila, kadjis praklausė, kai jie aiškino, kaip tą ugnį sustabdyti, - pa- 
sakė Ronis. Jo plaukai, kaip ir Hermionos, buvo apsvilę, veidas suodi- 
nas. - Jeigu jis nebūtų bandęs mūsų nužudyti, netgi jo gailėčiau. 

— Bet nejau nesupranti? - sušnibždėjo Hermiona. - Tai reiškia, kad 
mums liko tik pasiekti gyvatę... | 

Jos žodžius nutraukė į koridorių įsiveržę riksmai, aimanos ir kovos 
triukšmas. Haris apsidairė, ir jam nutirpo širdis - Mirties Valgytojai jau 
pilies viduje. Ties laiptų aikštele šmėstelėjo Fredis ir Persis, svaidantys 
kerus į kaukėtus vyrus su gobtuvais. 

Haris, Ronis ir Hermiona puolė į pagalbą. Į visas puses pasipylė Žai- 
bai, ir žmogus, su kuriuo kovėsi Persis, skubiai atsitraukė. Jo gobtuvas 
nusmuko, jie pamatė aukštą kaktą ir žilstelėjusius plaukus... 

— Sveiki, ministre! - sušuko Persis, nutaikydamas kerus tiesiai į Drū- 
tulį, tas išmetė lazdelę ir griebėsi už apykaklės, matyt, jam ėmė trūkti 
oro. - Ar nesakiau, kad išeinu iš darbo? 

— Juokauji, Persi! - šūktelėjo Fredis, kai Mirties Valgytojas, su kuriuo 
jis kovėsi, susmuko pakirstas iš trijų pusių žiebusių Sustingdymo kerų. 
Drūtulis nugriuvo visas pasišiaušęs smailiais dygliais, virtęs tarsi kokiu 
Man rodos, negirdėjau tavęs juokaujant nuo pat tų laikų, kai... 

Nugriaudėjo sprogimas. Jie tuo metu visi buvo krūvoj: Haris, Ronis, 
Hermiona, Fredis ir Persis, du Mirties Valgytojai jiems prie kojų - vienas 
nukentėjęs nuo Sustingdymo, kitas - nuo Transfigūracijos kerų. Ir tą 
akimirką, kai pavojus, atrodo, kol kas pasitraukė, pasaulis ištiško. Ha- 
ris pasijuto skrendąs oru, jis nieko daugiau negalėjo, tik iš paskutiniųjų 
spausti rankoje plonytę medinę lazdelę, vienintelį savo ginklą, ir saugoti 
galvą. Girdėjo draugų riksmus, bet nežinojo, kas jiems nutiko. 

Paskui pasaulis virto skausmu ir prieblanda. Jis pasijuto gulįs beveik 
užverstas tinku koridoriaus griuvėsiuose. Iš šalto oro gūsio suprato, 
kad šitam šone pilies siena išgriauta. Skruostu bėgo karšta lipnaus 

kraujo srovelė, taigi jis sužeistas. Staiga išgirdo baisų riksmą, nuo kurio 
viduriuose viskas apsivertė, - žmogus rėkė iš skausmo, kurio negalėjo 
sukelti nei ugnis, nei užkeikimas, ir jis atsistojo svyruodamas, apimtas 
siaubo, kokio gal dar niekada gyvenime nebuvo patyręs... Ir Hermiona 
išsikapstė iš griuvėsių, o ten, kur nugriuvo siena, rudavo trys plaukų 
kupetos. Haris paėmė Hermionai už rankos, ir juodu nusverdėjo prie 
akmenų ir medgalių krūvos. 

— Ne... Ne! - kažkas šaukė. - Ne! Fredi! Ne! 

Persis purtė brolį už pečių, Ronis klūpėjo palinkęs prie jo, tačiau Fredis 
žvelgė nieko nereginčiomis akimis, o lūpose buvo sustingęs paskutinis 
juokas. 


TRISDEŠIMT ANTRAS SKYRIUS 


Seivamedžio lazdelė 


Pasaulis pasibaigė — tad kodėl nenutrūko mūšis, iš siaubo nenuščiuvo 
pilis ir visi kovotojai nesudėjo ginklų? Haris nepajėgė suvaldyti minčių, 
besisukančių tarsi nesvarumo būsenoje, neįstengė suprasti tokio neįma- 
nomo dalyko, nes Fredis Vizlis negali būti miręs, kad ir ką jam sakytų 
visi pojūčiai... 

Staiga pro sprogimo išmuštą skylę įlėkė kažkoks kūnas, ojam pavymui 
iš tamsos įsiveržę užkeikimai ėmė kapoti sieną jiems virš galvų. 

— Gulkitės! — riktelėjo Haris, nes orą vėl perskrodė kerai. Abu su 
Roniu stvėrė Hermioną ir parbloškė ant grindų, bet Persis liko gulėti 
užstodamas Fredžio kūną nuo naujų sužalojimų. Haris sušuko: - Persi, 
kelkis, turime bėgti iš čia! - Tačiau Persis papurtė galvą. Haris matė, 
kad per suodiną Ronio veidą eina šviesus ašarų takelis. Ronis sugriebė 
vyriausiajam broliui už pečių ir patraukė, bet Persis nesikėlė. - Persi, tu 
jam jau niekuo nepadėsi! Reikia eiti... 

Hermiona aiktelėjo, Haris atsisuko —ir jau nieko neklausė. Pro didžiulę 
skylę sienoje muginosi milžinas voras, didumo sulig mažu automobiliu: 
į mūšį atskubėjo vienas Aragogo palikuonių. 

Ronis su Hariu, surikę vienu balsu, paleido kerus, jie susidūrė, tačiau 
pabaisa vis dėlto buvo nutrenktas atgal ir dingo tamsoje šiurpiai trūk- 
čiodamas kojomis. 

- Jis atsivedė draugų! - sušuko Haris, dirstelėjęs pro skylę sienoje. 
Pilies šonu ropojo visas tuntas vorų, išlaisvintų iš Uždraustojo miško, 
nes ten, matyt, irgi įsibrovė Mirties Valgytojai. Haris šovė į pirmutinį 
siaubūną Sustingdymo kerais, tas nudribo kliudydamas lipančius gimi- 

naičius. Vorai nusirito nuo sienos ir dingo savais keliais. Hariui virš pat 
galvos, net pašiaušdami plaukus, prašvilpė keleri kerai. 

- Einam, GREIČIAU! 

Pastūmęs pirmyn Hermioną su Roniu, Haris griebė už pažastų Fredžio 
kūną. Persis, supratęs, ką Haris nori daryti, nebesipriešino, bet pats padė- 
jo Hariui. Susilenkę, kad nekliudytų kerai, juodu nutempė Fredį tolyn. 

- Čia, - tarstelėjo Haris, ir jie paguldė Fredį į nišą, kur pirma stovėjo 
šarvai. Haris neturėjo jėgų žiūrėti į Fredį nė sekundės ilgiau, negu buvo 
būtina, ir, įsitikinęs, kad kūnas gerai paslėptas, nusivijo Ronį ir Hermio- 
ną. Smirdžius su Gyliu buvo dingę, tačiau koridoriaus gale per dulkių 
uždangą, nukritusio tinko, plytų ir išdužusių stiklų krūvas Haris pamatė 
zujančias figūras, neaišku, priešų ar draugų. Pasukęs už kampo, Persis 
sukriokė: 

— RUKVUDAS! - Ir pasileido paskui aukštą vyriškį, besivejantį kelis 
mokinius. 

— Hari, čionai! - suspigo Hermiona. 

Ji patraukė Ronį už gobeleno. Ronis su Hermiona tarsi sulipo, ir aki- 
mirką Haris net pamanė, kad jie vėl apsikabino, bet paskui pamatė, jog 
Hermiona stengiasi Ronį sulaikyti, neleisti paskui Persį. 

— Paklausyk... PAKLAUSYK MANĘS, RONI! 

— Aš noriu padėti... Noriu žudyti Mirties Valgytojus... 

Iškreiptas jo veidas buvo suodinas, dulkinas, jis visas drebėjo iš įsiūčio 
ir sielvarto. 

— Roni, tik mes galime padaryti tam galą! Prašau tave, Roni, mums 
reikia gyvatės, turime užmušti gyvatę! - maldavo Hermiona. 

Haris suprato, kaip Ronis jaučiasi: vaikytis dar vieną Horokrusą - per 
menkas kerštas. Ir jam norėjosi pulti į kovą, nubausti juos, žmones, nužu- 
džiusius Fredį, knietėjo susirasti kitus Vizlius, o svarbiausia — įsitikinti, 
kad Džinė... Ne, nevalia apie tai galvoti... 

— Mes kovosime! - pasakė Hermiona. - Kaipgi kitaip pasieksi tą gy- 
vatę! Tačiau nepamirškime, ko mes čia atėjome! Tik mes galime užbaigti 


šitą karą! 

Ir ji verkė braukdama ašaras apsvilusia ir suplėšyta rankove, bet 
paskui ramindamasi kelis kartus giliai įkvėpė ir nepaleisdama Ronio 
pasisuko į Harį. 

— Išsiaiškink, kur dabar Voldemortas, juk gyvatė kartu su juo, ar ne? 
Būk geras, Hari, pažvelk į jo sąmonę! 

Kodėl taip lengva buvo tai padaryti? Ar todėl, kad randas degė jau 
kelias valandas, nerimo norėdamas parodyti jam Voldemorto mintis? 
Vykdydamas Hermionos prašymą, jis užsimerkė, ir iš karto sprogimai 
ir riksmai, visas nedarnus mūšio triukšmas nutilo, nutolo, lyg jis būtų 
stovėjęs kaži kur nuo čia... 

Jis stovėjo apleistame, bet keistai pažįstamame kambaryje. Atsiknoję, 
apsilaupę tapetai, langai, išskyrus vieną, užkalti. Pro tą langą buvo ma- 
tyti, kaip blykčioja pilies teritorijoje ugnys, bet pačiame kambaryje buvo 
tamsu, nes degė tik viena žibalinė lempa. 

Jis sukiojo stebuklingąją lazdelę žiūrėdamas į ją nieko nereginčiomis 
akimis. Mintimis buvo pilyje, tame vieninteliame slaptame kambaryje, 
kurį žino tik jis vienas, kurį atrasti galima tik gudrumu, sumanumu ir 
įžvalgumu. Jis tikėjo, kad berniūkštis diademos neras... Nors Dumbldoro 
pakalikas nuėjo daug toliau, negu buvo galima tikėtis... Pernelyg toli... 

— Valdove! - gailiai prabilo kimus balsas. Jis atsigręžė: tamsiausioje 
kertėje kiurksojo Liucijus Smirdžius, nuskuręs, su baisiomis bausmės 
žymėmis. Jis buvo nubaustas už tai, kad leido pabėgti tam vaikėzui. 
Viena akis tebebuvo užtinusi ir neatsimerkė. - Valdove, maldauju... 
Mano sūnus... 

- Jeigu tavo sūnus žuvo, aš nekaltas, Liucijau. Jis neatėjo pas mane su 
kitais klastuoliais. Gal nutarė susidraugauti su Hariu Poteriu? 

— Ne, nė už ką, - sukuždėjo Smirdžius. 

— Tikėkis, jog taip. 

— Valdove, ar nebijai, kad Poteris gali žūti nuo kieno kito rankos? - dre- 
bančiu balsu paklausė Smirdžius. - Galbūt... Maldauju atleisti... Galbūt 
vertėtų sustabdyti mūšį ir pačiam paieškoti jo? 

— Neapsimetinėk, Liucijau. Tu nori nutraukti mūšį tam, kad galėtum 
sužinoti, kas atsitiko ar neatsitiko tavo sūnui. O man nėra reikalo ieškoti 
Poterio. Dar rytui neišaušus jis pats ateis pas mane. 

Voldemortas vėl pažvelgė į lazdelę savo rankoje. Kažkuo ji jam ne- 
patinka... O jeigu Valdovui Voldemortui kas nepatinka, reikia imtis 
priemonių... 

— Eik ir atvesk Sneipą. 

— Sneipą, Valdove? 

— Sneipą. Tučtuojau. Man jo reikia. Noriu, kad jis... man kai ką pada- 
rytų. Eik. 

Įbaugintas Smirdžius klupinėdamas movė iš kambario. Voldemortas 
tebestovėjo vis sukiodamas lazdelę ir žiūrėdamas į ją. 

— Kito būdo nėra, Nadžine, - sušnibždėjo jis apsisukdamas. 

Pakibusi ore, grakščiai rangėsi didžiulė stora gyvatė, įkurdinta ke- 
rais sukurtoje saugioje erdvėje, panašioje lyg į spindintį narvą, lyg į 
akvariumą. 

Giliai įkvėpęs Haris atsimerkė. Tą pačią akimirką jį užgriuvo riksmų, 
trenksmų ir sprogimų griūtis. 

- Jis yra Žviegiančioje Būdoje. Su juo gyvatė, ją gaubia kažkokie ap- 
sauginiai kerai. Jis ką tik pasiuntė Smirdžių, kad atvestų Sneipą. 

— Voldemortas tūno Žviegiančioje Būdoje? - pasipiktino Hermio- 
na. - Jis netgi... netgi nedalyvauja mūšyje? 

— Jis nemato reikalo dalyvauti mūšyje. Mano, kad aš pats ateisiu pas jį. 

— Bet kodėl? 

— Jis žino, kad aš ieškau Horokrusų. Nadžinę laiko prie savęs, taigi 
akivaizdu, kad turėsiu eiti pas jį, jeigu noriu ją pasiekti... 

— Taip, - tarė Ronis, atlošdamas pečius. - Todėl tau ir negalima eiti, nes 
jis tik to ir laukia. Tu lieki čia, saugai Hermioną, 0 aš nueisiu ir pačiupsiu 
tą gyvatę... - Bet Haris jį pertraukė: 

— Ne, jūs abu liksite čia, o aš nueisiu apsivilkęs neregimąjį apsiaustą 
ir grįšiu, kai tik... 

— Ne, - nukirto Hermiona. - Bus daug protingiau, jeigu aš pasiimsiu 
apsiaustą ir... 

— Nedrįsk net galvoti! - aprėkė ją Ronis. 

— Roni, aš moku ne prasčiau už jus... - dar bandė ginčytis Hermiona, 
bet tą akimirką kažkas atplėšė juos slepiantį gobeleną. 

— POTERIS! 

Priešais juos stovėjo du Mirties Valgytojai, bet jiems nespėjus iškelti 
lazdelių Hermiona suriko: 

— Glisseo! 

Laiptai po Hario, Ronio ir Hermionos kojomis virto nuolaidžia čiuo- 
žyne, ir jie nuslydo žemyn taip greitai, kad Mirties Valgytojų paleisti 
Stingdomieji kerai nuskriejo virš galvų. Perėję per gobeleną, jie smogė 
į koridoriaus sieną. 

— Duro! - šūktelėjo Hermiona, nukreipdama lazdelę į gobeleną. Bjau- 
riai girgždėdamas, gobelenas suakmenėjo, ir juos besivejantys anie du 
Mirties Valgytojai atsitrenkė į netikėtą kliūtį. 

— Atgal! - riktelėjo Ronis, ir visi trys prisiplojo prie sienos. Pro juos 
koridoriumi pradundėjo virtinė atgijusių mokyklinių suolų. Juos varėsi 
profesorė Makgonagal. Ji, atrodo, trijulės nepastebėjo. Jos plaukai buvo 
išsidraikę, skruoste žiojėjo žaizda. Jie išgirdo, kaip užėjusi už kampo ji 
suriko: 

— PULKIT! 

— Hari, apsivilk apsiaustą, - tarė Hermiona. - Dėl mūsų nesirūpink... 

Tačiau jis užmetė apsiaustą ant visų trijų. Jis nesiekė iki pat Žemės, bet 
Haris pamanė, kad per tirštas dulkes, gaubiančias pilį, akmenų krušą ir 
kerų blyksnius vargu ar kas pastebės šmėžuojar.čias kojas. 

Nubėgę laiptais žemyn, jie atsidūrė koridoriuje, kur vyko žiaurios 
dvikovos. Paveikslai ant abiejų sienų buvo prisigrūdę figūrų, jos šūkavo 
drąsindamos Hogvartso kovotojus ir jiems patarinėdamos. Mirties Val- 
gytojai, kaukėti ir ne, kovėsi su mokiniais ir mokytojais. Dinas, kažkaip 
gavęs lazdelę, pliekėsi su Dolohovu, Parvatė - su Traversu. Haris, Ronis 

ir Hermiona iškart iškėlė savo lazdeles pasirengę šauti kerais, tačiau be- 
sikaunantieji taip mosikavo savosiomis lazdelėmis ir šokinėjo aplinkui, 
kad buvo pavojus pataikyti kam nors iš savųjų. Kol jie stovėjo laukdami 

galimybės veikti, virš galvų nuaidėjo šaižus „yyyyyy!“ Pakėlęs akis, 
Haris išvydo palube zvimbiantį Akilandą. Poltergeistas Mirties Valgy- 
tojus apmėtė Keriaužiais, ir jų galvas ūmiai apraizgė žalios ir riebios it 
vikšrai virkščios. 

— Ahaaa! 

Sauja virkščių nukrito ant apsiausto virš Ronio galvos. Gličios žalios 
keriaužvirkštės tarsi pakibo ore. Ronis iš apačios bandė jas nublokšti. 

- Čia kažkas stovi apsisiautęs neregimuoju apsiaustu! - sušuko vienas 
Mirties Valgytojas, rodydamas į keistą reginį. 

Dinas pasinaudojo tuo, kad priešininkas akimirką nusisuko, ir žiebė 
jam Stingdomaisiais kerais. Dolohovas pabandė atkeršyti už bičiulį, bet 
Parvatė pasiuntė Kūno surakinimo kerus. 

— BĖGAM! - šūktelėjo Haris, ir visi trys, įsikibę apsiausto, susilenkę, 
slidinėdami Keriaužių sunkos klanuose, pasileido per besikaunančiųjų 
kamšalynę marmurinių laiptų į holą link. 

— Aš esu Drakas Smirdžius, aš - Drakas, jūsų šalininkas! 

Drakas laiptų viršuje kažkokį kaukėtą Mirties Valgytoją maldavo 
pasigailėti. Prabėgdamas Haris Mirties Valgytoją sustingdė. Smirdžius 
išsišiepęs ėmė dairytis savo gelbėtojo, bet Ronis davė jam gerą niuksą iš 
po apsiausto. Smirdžius kruvina lūpa ir visiškai apstulbęs aukštielninkas 
užvirto ant Mirties Valgytojo. 

- Šiąnakt mes antrą kartą išgelbėjome tau gyvybę, šlykštus dvivei- 
di! - suriko Ronis. 

Antlaiptų ir hole, visur vyko dvikovos. Kur pažvelgsi, ten Mirties Val- 
gytojai: prie pat lauko durų Jakslis kaunasi su Flitviku, kaukėtas Mirties 
Valgytojas netoli jų grumiasi su Kingsliu. Į visas puses laksto mokiniai, 
kai kurie tempia sužeistus draugus. Haris paleido Stingdomuosius kerus 
į kaukėtąjį, nepataikė, bet vos nekliudė Nevilio, išnirusio nežinia iš kur 

ir mėtančio saujas Pasalūniškųjų glemžuolių. Augalas beregint prikibo 
prie artimiausio Mirties Valgytojo ir ėmė vyniotis ūsais apie jį. 

Haris, Ronis ir Hermiona nuskubėjo marmuriniais laiptais žemyn. 
Kairėje pasipylė stiklai, ir iš Klastūnyno laikrodžio, žyminčio koledžų 
taškus, ant grindų pasipylė smaragdai. Bėgantieji pro šalį slidinėjo ir 
klupo ant jų. Kai trijulė pasiekė holą, iš galerijos viršuje nudribo du kūnai. 
Holu pralėkė kažkoks keturkojis padaras, ketindamas suleisti dantis į 
vieną nukritusiųjų. 

— Ne! - suklykė Hermiona, ir kurtinamas jos lazdelės žybsnis nu- 
bloškė Fenryrą Greibeką tolyn nuo leisgyvės Levandos Rudės. Atsi- 
trenkęs į marmuro turėklus, jis ėmė stotis. Staiga jam į galvą trinktelėjo 
spindintis krištolo rutulys. Fenryras drėbėsi ant grindų ir daugiau nė 
nekrustelėjo. 

— Turiu jų daugiau! — sušuko profesorė Treloni iš viršaus. - Galiu visus 
aprūpinti! Štai... 

Tarsi kamuoliukų padavinėtoja per teniso varžybas, ji ištraukė iš ran- 
kinės dar vieną didžiulį krištolo rutulį ir lazdelės moju paleido jį į holo 
langą. Tą akimirką sunkios medinės durys atsilapojo ir pro jas pradėjo 
lįsti milžiniški vorai. 

Daugelis ėmė šaukti iš baimės. Kovotojai - tiek Mirties Valgytojai, tiek 
Hogvartso atstovai — pasipylė kas kur, o artėjančius siaubūnus pasitiko 
raudoni ir žali žaibai. Vorai trūkčiodami stojosi piestu dar baisesni nei 
paprastai. 

— Kaip ištrūksime? — sušuko Ronis per visuotinį riksmą, bet, nespėjus 
Hariui ir Hermionai jam atsakyti, visi trys buvo nublokšti į šoną: laiptais 
žemyn dundėjo Hagridas, pyškindamas iš savo rausvo gėlėto skėčio. 

— Neskriausk jų, neliesk! - šaukė jis. 

— HAGRIDAI, NE! 

Pamiršęs viską pasaulyje, Haris išpuolė iš po apsiausto ir nubėgo 
susirietęs trilinkas, kad nekliudytų kerai, plieskiantys po visą holą. 

— HAGRIDAI, ATGAL! 

Bet jis nespėjo pribėgti, tik iš tolo matė, kas atsitiko: Hagridas prapuolė 
vorų būryje. Grasi pabaisų masė beregint nukurnėjo persekiojama kerų 
kirčių ir nusinešdama Hagridą. 

— HAGRIDAI! 

Haris išgirdo, kaip kažkas, priešas ar draugas, pašaukė jį vardu. Jis 
nudulkėjo priebučio laiptais į tamsų kiemą, kur vorai jau spruko tolyn 

— HAGRIDAI! 

Hariui pasivaideno, kad iš vorų tumulo jam pamojo didžiulė ranka. 
Jis bandė vytis, bet kelią užkirto milžiniška pėda, nusileidusi iš tamsos. 
Nuo jos sudrebėjo žemė. Jis pakėlė galvą: priešais stovėjo dvidešimties 
pėdų ūgio milžinas. Galva dūlavo šešėlyje, o šviesoje, krentančioje pro 
atviras lauko duris, buvo matyti tik rąsto storumo plaukuotos blauzdos. 
Milžinas kumščiu žiebė į vieną viršutinių langų, ant Hario pasipylė sti- 
klai, ir jis turėjo gelbėtis sprukdamas į tarpdurį. 

— O Dieve! - riktelėjo Hermiona. Ji su Roniu puolė prie Hario, ir visi 
trys sužiuro į išmuštą langą - milžinas pro jį bandė pačiupti viduje 
esančius Žmones. 

— NE! - sušuko Ronis, sugriebdamas Hermionos ranką su iškelta laz- 
dele. - Jeigu jį sustingdysi, griūdamas sumals pusę pilies. 

— HACGI? | 

Iš už pilies atplumpsėjo Gropas. Tik dabar Haris pamatė, kad, kaip 
milžinas, Gropas per mažas. Baisinis kerėpla, pro langą traiškantis žŽmo- 
nes, atsisuko ir sukriokė. Akmeniniai laiptai sudrebėjo, kai jis žengė prie 
geltonus plytgalio didumo dantis, ir abu riaumodami puolė kits kitą 
įniršę kaip liūtai. 

— BĖGAM! - suriko Haris. Orą drebino milžinų grumtynių triukš- 
mas: smūgiai ir siaubingas stūgavimas. Griebęs Hermionai už rankos, 
Haris žaibiškai atsidūrė kieme. Ronis bėgo iš paskos. Haris nebuvo 
praradęs vilties surasti ir išgelbėti Hagridą. Jis skuto kiek įkabinda- 

mas, todėl jie jau buvo netoli Uždraustojo miško, kai susidūrė su nauja 
kliūtimi. 

Juos gaubiantis oras staiga sustingo. Hariui užėmė kvapą. Iš tamsos 
ėmė plaukti šešėliai, juodesni ir už pačią tamsą, apsigaubę gobtuvais; 
šaižiai alsuodami, jie didžiule banga plūstelėjo pilies link... 

Ronis su Hermiona sustojo šalia Hario. Kovos gausmas ųžnugaryje 
nuslopo ir išvis nutilo, nakties tamsą užgulė tyla, kokia esti tik užėjus 
Psichams. 

— Hari, daryk ką nors! - tarsi iš labai toli išgirdo Haris Hermionos 
balsą. - Hari, reikia Globėjų! 

Jis iškėlė lazdelę, bet jį apėmė nyki neviltis: Fredžio nebėra, Hagridas 
miršta, jeigu dar nėra miręs, o kiek dar žuvusiųjų, jis juk nežino. Jam 
atrodė, kad siela palieka kūną... 

- HARI, GREIČIAU! - sušuko Hermiona. 

Jų pusėn, lengvai slysdami oru, artinosi kokia šimtinė Psichų, paju- 
tusių Hario neviltį, kuri jiems žadėjo tikrą puotą. 

Jis matė, kaip ore išniro sidabrinis Ronio terjeras ir išblėso. Hermionos 
ūdra irgi pasiūbavo ore ir išblėso. Paties Hario lazdelė sudrebėjo rankoje, 
ir jis beveik apsidžiaugė artėjančia užmarštimi, nunešiančia į nebūtį, kur 
jau nieko nejaus... 

Staiga virš Hario, Ronio ir Hermionos galvų praskriejo sidabriniai 
kiškis, šernas ir lapė. Psichai iškart atsitraukė. Iš tamsos išniro trys žmo- 
nės ir sustojo šalia iškėlę lazdeles, toliau siųsdami paskui Psichus savo 
Globėjus. Tai buvo Luna, Ernis ir Semas. 

— Viskas gerai, - tarė Luna, lyg jie būtų susirinkę į DK treniruotę 
Kambaryje iki pareikalavimo. — Viskas gerai, Hari... gana, pagalvok apie 
ką nors linksmo... 

— Linksmo? - sukuždėjo jis. 

— Mes tebesame gyvi, - irgi pakuždom atsakė ji. - Ir kovojame. Nagi... 

Žybtelėjo sidabro kibirkštėlė, suvirpo šviesos spindulys, ir pagaliau po 
neregėtų pastangų iš Hario lazdelės galo išsiveržė jo elnias. Jis nušuoliavo 

tolyn, ir Psichai galų gale leidosi bėgti. Netrukus naktis vėl tapo šilta, 
vėl atgijo kautynių garsai. 

— Nežinau nė kaip jums dėkoti, - drebančiu balsu tarė Ronis, atsisuk- 
damas į Luną, Ernį ir Semą. - Jūs išgelbėjote mums... 

Staiga sudrebėjo Žemė, nugriaudėjo trenksmas, ir nuo miško, mosuo- 
damas kuoka, ėmė artėti dar vienas milžinas, aukštesnis už visus iki tol 
matytus. 

- BĖGAM! - dar kartą paragino Haris, bet visi jau ir patys spruko kur 
galėdami, ir pačiu laiku: po akimirkos ten, kur jų stovėta, jau nusileido 
milžiniška padaro pėda. Haris apsižvalgė. Ronis su Hermiona bėgo prie 
jo, o anie trys vėl išnyko, grįžo į mūšio sūkurį. 

— Reikia kur nors pasislėpti, kad jis nepasiektų! - suriko Ronis, kai mil- 
žinas vėl užsimojo kuoka užbaubdamas taip, kad aidas nusirito nakties 
tamsoje iki pat pilies, kur tebežybčiojo raudoni ir žali žaibai. 

— Gluosnis Galiūnas! - prisiminė Haris. - Varom! 

Kažkaip jam pavyko atitverti galvoje kertelę ir ten nugrūsti visas 
mintis, kurių dabar neturėjo teisės galvoti: apie Fredį ir Hagridą, apie 
baisią baimę dėl visų žmonių, kuriuos jis myli, išsiblaškiusių po pilies 
aukštus ir kiemuose. Visa tai turės palaukti, o dabar reikia bėgti, reikia 
pasiekti gyvatę ir Voldemortą, nes tik tada, kaip sakė Hermiona, bus 
galima šitai užbaigti... 

Jis skuodė įsivaizduodamas, kad gali pralenkti pačią mirtį, nepaisy- 
damas nei tamsą kapojančių žaibų, nei ežero, ošiančio kaip jūra, nei be 
vėjo siūruojančių ir girgždančių Uždraustojo miško medžių, per žemę, 
kuri sakytum pati pakilo į kovą. Dar niekada gyvenime jis taip nebėgo ir 
netrukus pats pirmas išvydo galiūną medį, Gluosnį, savo šmaikščiomis 
it rimbai šakomis ginantį prie jo šaknų glūdinčią paslaptį. 

Haris uždusęs prisiartino saugodamasis aštrių lapų ir patamsyje ėmė 
apžiūrinėti kamieną ieškodamas to vienintelio gumbelio seno medžio 
žievėje, kurį paspaudus jis liautųsi švaistęsis šakomis. Atlėkė ir Ronis su 
Hermiona. Hermiona buvo taip uždususi, kad neįstengė žodžio ištarti. 

— O kaip... kaip mes jį pasieksime? — paklausė Ronis. - Aš matau... 
matau tą gumbą... Jeigu vėl turėtume tavo katiną Banditą... 

— Banditą? - sušvokštė Hermiona ir susirietusi griebėsi už šono. - Tu 
burtininkas ar ne burtininkas? 

— Oi, iš tikrųjų... 

Ronis apsižvalgė, tada nukreipė lazdelę į gulintį ant žemės žabą ir 
ištarė: 

— Vingardium leviosa! 

Žabelis pakilo nuo žemės, apsisuko it pagautas vėjo gūsio ir tarp ne- 
gailestingai orą kapojančių šakų nuskriejo tiesiai į kamieną. Bakstelėjo 
pašaknėje esantį gumbą, ir medis iškart nurimo. 

— Puiku! - atsiduso Hermiona. 

— Palaukitt. 

Klausydamasis mūšio griaudėjimo, Haris valandėlę dvejojo. Vol- 
demortas šito ir norėjo, norėjo, kad jis ateitų... Nejaugi jis veda Ronį ir 
Hermioną į spąstus? 

Tačiau tadajis grįžo į žiaurią ir paprastą tikrovę: tolesnis žingsnis - už- 
mušti gyvatę, 0 gyvatė yra ten, kur yra Voldemortas, taigi tunelio gale 
jų laukia Voldemortas... 

— Hari, mes einam su tavimi, lįsk! - stumtelėjo jį Ronis. 

Haris įsirangė į požeminę landą, slypinčią tarp medžio šaknų. Dabar 
ji buvo kur kas ankštesnė negu praėjusį kartą, kai jie lankėsi. Tunelis 
buvo visiškai žemas: aną kartą beveik prieš ketverius metus jie turėjo 
eiti susilenkę, o dabar galėjai tik šliaužti. Haris ropojo pirmas, pasi- 
šviesdamas stebuklingąja lazdele ir kas žingsnį tikėdamasis kliūties, bet 
nieko nesutiko. Jie slinko tylėdami. Haris nenuleido akių nuo virpančio 
lazdelės spindulio. 

Pagaliau tunelis ėmė kilti ir Haris priekyje išvydo šviesą. Hermiona 
patraukė jam už kojos. | 

— Apsiaustas! - sušnibždėjo ji. - Užsimesk apsiaustą! 

Neatsisukdamas jis atkišo ranką, ir Hermiona įdavė jam slidaus au- 
deklo ryšulėlį. Haris vargais negalais juo apsisiautė, ištardamas: Nox! 

užgesino lazdelę ir nuropojo keturpėsčias, stengdamasis nekelti triukšmo, 
įtempęs visas jusles, kiekvieną akimirką tikėdamasis, kad bus užkluptas, 
kad išgirs šaltą aiškų balsą ir išvys žybtelint žalią žaibą. 

Ir tada priekyje jis išgirdo balsus, kiek prislopintus kažkokios senos 
dėžės, užgriozdusios tunelio išeigos angą. Bijodamas net alsuoti, Haris 
nušliaužė ton pusėn ir pažvelgė pro plyšį tarp dėžės ir tunelio sienos. 

Kambaryje buvo prieblanda, bet jis iškart išvydo Nadžinę, tarsi 
vandenyje susirangiusią žiedais stebuklingame spindinčiame rutulyje, 
kuris laikėsi ore be niekur nieko. Dar jis matė stalo kraštą ir ilgus baltus 
pirštus, vartančius burtų lazdelę. Nuaidėjo Sneipo balsas, ir Hariui pa- 
šoko širdis: Sneipas stovėjo gal už poros sprindžių nuo tos vietos, kur 
tūnojo Haris. 

— Valdove, jie priešinasi vis silpniau... 

— Be tavo pagalbos, - aiškiu aukštu balsu atšovė Voldemortas. - Nors 
ir koks esi miklus burtininkas, Severai, nemanau, jog šiuo metu labai 
reikalinga tavo pagalba. Mes beveik pasiekėme tikslą... Beveik... 

— Leiskite man suieškoti berniūkštį. Leiskite atgabenti jums Harį Poterį. 
Valdove, aš žinau, kur jį rasti. Prašau. 

Sneipas praėjo pro plyšį, ir Haris atšlijo nenuleisdamas akių nuo 
Nadžinės, galvodamas, ar yra kokie burtai, kuriais būtų galima prasi- 
skverbti prie jos, bet nieko nesugalvojo. Vienas nepavykęs bandymas - ir 
jis išsiduos... 

Voldemortas atsistojo. Haris matė raudonas jo akis plokščiame gyva- 
tiškame veide, prieblandoje vos vos švytintį jo blyškumą. 

— Turiu bėdą, Severai, - tyliai tarė Voldemortas. 

— Kokią, Valdove? — paklausė Sneipas. 

Grakščiu ir tiksliu dirigento judesiu Voldemortas iškėlė Šeivamedžio 
lazdelę. 

— Kodėl ji manęs neklauso, Severai? 

Tyloje Hariui pasigirdo, kad sušnypštė rangydamasi gyvatė. O gal 
Voldemortas atsiduso? 

— Val... Valdove? - suglumo Sneipas. - Nieko nesuprantu. Šita lazdele 
jūs rodėte magijos stebuklus. 

— Ne, - pasakė Voldemortas. - Man tai buvo kasdieninė magija. Aš 
esu nepranokstamas, bet ši lazdelė... ne. Ji nepateisino mano vilčių. 
Nepastebėjau, kad ji kuo nors skirtųsi nuo lazdelės, kurią prieš daugelį 
metų pirkau iš Olivanderio. 

Voldemortas kalbėjo mąsliai, ramiai, bet Hariui ėmė tvinkčioti randas; 
ėmė skaudėti galvą ir jis tolydžio aiškiau juto, kad Voldemortas tuoj 
pratrūks iki tol tramdytu pykčiu. 

— Jokio skirtumo, - pakartojo Voldemortas. 

Sneipas tylėjo. Jo veido Haris nematė. Tikriausiai jis jaučia pavojų ir 
ieško tinkamų žodžių, kurie numaldytų šeimininką. 

Voldemortas ėmė vaikštinėti po kambarį. Valandėlę Haris jo nebe- 
matė, tik girdėjo tą patį ramų balsą. Tačiau širdimi jis jautė Voldemorto 
skausmą ir įniršį. 

— Severai, aš galvojau ilgai ir įtemptai. Ar žinai, kodėl atšaukiau tave 
iš mūšio? 

Priešais Hario akis šmėstelėjo Sneipo profilis: jo akys žvelgė į gyvatę, 
susirangiusią stebuklingame narve. 

— Ne, Valdove, bet maldauju - leiskite grįžti į pilį. Leiskite suieškoti 
Poterį. 

— Šneki visai kaip Liucijus. Nė vienas nesuprantate Poterio taip kaip 
aš. Jo nereikia ieškoti. Poteris pats ateis pas mane. Matai, aš Žinau jo 
silpnybę, vieną didelę jo ydą. Jis negalės žiūrėti, kaip kiti aplink jį žūva, 
žinodamas, jog tai vyksta dėl jo. Norės bet kokia kaina tai nutraukti. 
Jis ateis. 

— Bet, Valdove, jį netyčia gali nukauti kas nors kitas... 

— Mirties Valgytojams aš daviau aiškius nurodymus - Poterį sučiupti. 
Žudyti jo draugus, - kuo daugiau išgalabyti, tuo geriau, - o jo paties 
neliesti. Bet aš norėjau pakalbėti apie tave, Severai, ne apie Harį Poterį. 
Buvai man labai naudingas. Labai. 

— Valdovas žino, kad aš tik ir trokštu jam tarnauti. Tačiau... leiskite man 
eiti ir suieškoti vaikėzą, Valdove. Leiskite jį atvesti. Žinau, kad galiu... 

— Jau sakiau, ne! - atkirto Voldemortas. Jam pasisukus, Haris iš- 
vydo, kaip raudonai sužibo jo akys. Apsiaustas sučežėjo lyg gyvatė, 
ir Voldemorto susierzinimas nusmelkė Hariui randą. - Dabar man, 
Severai, labiausiai rūpi štai kas: kas nutiks, kai pagaliau susidursiu su 
tuo vaikėzu? 

— Valdove, nejau dar kyla klausimas?.. 

— Kyla, Severai, ir dar koks. 

Voldemortas sustojo, ir Haris išvydo jį visą. Žiūrėdamas į Sneipą, jis 
sukiojo pirštuose Šeivamedžio lazdelę. 

— Kodėl abi lazdelės, kurias turėjau, nukreiptos į Harį Poterį, man 
nepakluso? 

— Aš... aš nežinau, kaip atsakyti, Valdove. 

— Tikrai? 

Hariui galvą it vinis pervėrė neapykanta. Kad nesuriktų iš skausmo, 
jis net sukando kumštį. Užsimerkė ir ūmiai tapo pačiu Voldemortu, 
įbedusiu akis į išblyškusį Sneipo veidą. 

— Manoji kukmedžio lazdelė darė viską, ką įsakydavau, Severai, iš- 
skyrus vieną dalyką - nužudyti Harį Poterį. Ji du kartus mane apvylė. 
Kankinamas Olivanderis man pąsakė apie vienodas šerdis ir patarė įsi- 
gyti kitą lazdelę. Taip ir padariau, bet Liucijaus lazdelė per susidūrimą 
su Hariu Poteriu skilo. 

— Valdove, aš nemoku paaiškinti. 

Sneipas nežiūrėjo į Voldemortą. Jo tamsios akys tebebuvo įsmeigtos 
į apsauginiame rutulyje susirangiusią gyvatę. 

— Tada aš radau trečią lazdelę, Severai. Šeivamedžio lazdelę, Lemties 
lazdelę, Mirties lazdelę. Paėmiau iš buvusiojo savininko. Paėmiau iš 
Albo Dumbldoro kapo. 

Sneipas pagaliau pakėlė akis į Voldemortą. Jo veidas sustingo tarsi 
pomirtinė kaukė. Jis buvo baltas it marmuras ir negyvas kaip marmuras, 

tad Haris net krūptelėjo išgirdęs balsą: atrodė neįtikėtina, kad už tų tuščių 
akių dar rusena kokia gyvastis. 

— Valdove, leiskite man atvesti berniūkštį... 

— Visą šią naktį, tik ir laukdamas žinios apie pergalę, - vos girdimai 
prabilo Voldemortas, —be paliovos galvojau, kodėl gi Šeivamedžio lazdelė 
atsisako vykdyti savo priedermę, atsisako tarnauti šeimininkui taip, kaip 
byloja legenda... Ir manau atsakymą radęs. 

Sneipas tylėjo. 

— Galtujįjau atspėjai? Juk, Severai, esi protingas Žmogus. Buvai geras 
ir ištikimas tarnas, ir labai apgailestauju dėl to, kas turės įvykti. 

— Valdove... 

— Šeivamedžio lazdelė, Severai, manęs dorai neklauso, nes nesu tikrasis 
jos šeimininkas. Šeivamedžio lazdelė priklauso tam, kas nužudė paskutinį 
jos savininką. Tu nužudei Albą Dumbldorą. Kol esi gyvas, Šeivamedžio 
lazdelė iš tikrųjų nepriklauso man. 

— Valdove! - sušuko Sneipas, iškeldamas savo lazdelę. 

— Kitos išeities nėra, - nukirto Voldemortas. - Turiu užvaldyti šitą 
lazdelę, Severai. Užvaldęs lazdelę, pagaliau įveiksiu ir Harį Poterį. - Vol- 
demortas šmaukštelėjo Šeivamedžio lazdele. Nieko neįvyko, ir Sneipas 
tikriausiai pamanė, jog jo pasigailėta. Tačiau tada paaiškėjo Voldemorto 
ketinimai. Gyvatės rutulinis narvas atriedėjo oru, ir Sneipas nespėjo nė 
surikti, kai jo galva ir pečiai atsidūrė viduje, o Voldemortas Šnipštėliškai 
įsakė: 

— Nužudyk! 

Nuaidėjo siaubingas riksmas. Haris matė, kaip iš Sneipo veido dingsta 
paskutinis kraujo lašas, kaip išsiplečia akys, kaip gyvatės iltys įsminga 
jam į kaklą, kaipjis mėšlungiškai trūkteli bandydamas nustumti užburtąjį 
narvą, kaip jam sulinksta keliai ir jis susmunka ant grindų. 

— Man labai gaila, - šaltai tarė Voldemortas. 

Ir nusisuko. Be jokio gailesčio ir jokios atgailos. Laikas eiti iš šitos 
trobelės ir imtis darbo — su lazdele, kuri jau šventai vykdys jo įsaky- 

mus. Jis nukreipė lazdelę į spindintį narvą su gyvate, ir tas pakilo į orą 
atitrukdamas nuo Sneipo. Sneipas nugriuvo ant šono. Iš žaizdos kakle 
kliokė kraujas. Voldemortas išėjo iš kambario neatsisukęs, o dičkė gyvatė 
nuplaukė iš paskos su savo apsauginiu rutuliu. 

Sugrįžęs į tunelį ir savo sąmonę, Haris atsimerkė. Pasirodo, jog tram- 
dydamas riksmą iki kraujo sukramtė krumplius. Jis žiūrėjo pro plyšelį 
tarp dėžės ir sienos ir matė, kaip trūkčioja koja, apauta juodu batu. 

— Hari! - už nugaros sukuždėjo Hermiona, bet jis jau nukreipė lazdelę į 
dėžę, kuri užstojo kelią. Dėžė truputį pakilo ir be garso pasitraukė. Haris 
tylutėliai įžengė į kambarį. 

Jis nežinojo, ko artinasi prie mirštančiojo, nesuprato, ką jaučia maty- 
damas baltutėlį Sneipo veidą ir pirštus, bandančius užspausti žaizdą. 
Haris nusisiautė neregimąjį apsiaustą ir pažvelgė į akis žmogui, kurio 
taip nekentė. Juodos Sneipo akys sustojo ties Hariu, jis bandė kažką sa- 
kyti. Haris pasilenkė prie jo, Sneipas sugriebė jį už skverno ir prisitraukė 
arčiau. 

Iš jo gerklės išėjo šiurpus gargesys. 

— Surink... surink... 

Iš Sneipo bėgo ne tiktai kraujas. Jam iš burnos, ausų ir akių pasipylė 
sidabriškai mėlyna medžiaga, ne dujos ir ne skystis. Haris suprato, kas 
tai, bet nežinojo, ką daryti... 

Hermiona įspraudė jam rankon išburtą iš oro flakoną. Haris lazdele 
surinko į jį tą medžiagą. Kai flakonas buvo sklidinas, o Sneipo gyslose, 
matyt, nebeliko nė lašo kraujo, Sneipas paleido Hario apsiaustą. 

— Pažiūrėk... į mane... 

Žalios akys susitiko su juodomis, bet po akimirkos juodųjų gelmėje 
kažkas užgeso, jų žvilgsnis liko tuščias ir sustingęs. Hario apsiaustą 
gniaužianti ranka dunkstelėjo į grindis, ir Sneipas daugiau nesujudėjo. 


TRISDEŠIMT TREČIAS SKYRIUS 


Princo istorija 


Haris tebeklūpėjo prie Sneipo paprasčiausiai žvelgdamas į jį, kai visai 
čia pat suskambo aukštas šaltas balsas. Haris pašoko suspaudęs rankoje 
flakoną, įsitikinęs, kad Voldemortas grįžo į trobelę. 

Voldemorto balsas sklido iš sienų ir grindų, ir pagaliau Haris suprato: 
Voldemortas kreipiasi į Hogvartsą ir jo apylinkes, kad ir Kiauliasodžio 
gyventojai, ir visi tebekovojantys pilyje girdėtų jį taip, tarsi jis stovėtų 
šalia alsuodamas į sprandą ir ruošdamasis kirsti mirtiną kirtį. 

— Jūs kovojate narsiai, - kalbėjo tas aukštas ir šaltas balsas. - Valdovas 
Voldemortas moka vertinti drąsą. Tačiau jūsų nuostoliai didžiuliai. Jeigu 
dar priešinsitės man, žūsite visi, vienas po kito. Nenoriu, kad taip atsi- 
tiktų. Kiekvienas pralietas magiško kraujo lašas - netektis ir neleistinas 
galios švaistymas. Valdovas Voldemortas gailestingas. Aš įsakau savo 
kariams tučtuojau atsitraukti. Jums duodu vieną valandą. Oriai atsisvei- 
kinkite su savo Žuvusiaisiais. Pasirūpinkite sužeistaisiais. 

O dabar kreipiuosi tiesiai į tave, Hari Poteri. Tu leidai savo draugams 
žūti už tave, užuot susitikęs su manimi akis į akį. Visą šią valandą aš 
tavęs lauksiu Uždraustajame miške. Jeigu po valandos tu neateisi ir ne- 
pasiduosi, vėl prasidės mūšis. Bet šį kartą aš pats dalyvausiu kautynėse, 
Hari Poteri, ir tave susirasiu, o tada nubausiu kiekvieną vyrą, moterį ir 
vaiką, kuris tave slėpė nuo manęs. Taigi duodu vieną valandą. 

Ronis ir Hermiona purtydami galvas sužiuro į Harį. 

— Neklausyk jo, - tarė Ronis. 

— Viskas bus gerai, - karštai pritarė Hermiona. - Grįžkime... grįžkime 
į pilį. Jeigu jis išėjo į Uždraustąjį mišką, reikia sugalvoti naują planą... 

Pašnairavusi į Sneipo kūną, ji nuskubėjo prie tunelio angos. Ronis 
nusekė paskui ją. Haris pakėlė neregimąjį apsiaustą, dar kartą pažvelgė į 
Sneipą. Pats nesuvokė, ką jaučia, tik žinojo, kad baisisi tuo, kaip ir kokiu 
tikslu Sneipas buvo nužudytas... 

Visiškai tylėdami jie nušliaužė tuneliu atgal. Įdomu, galvojo Haris, 
ar ir Ronio su Hermiona galvose tebeskamba Voldemorto žodžiai? „Tu 
leidai savo draugams žūti, užuot susitikęs su manimi akis į akį. Visą šią 
valandą aš tavęs lauksiu Uždraustajame miške... vieną valandą.“ 

Veja priešais pilį buvo nusėta tarsi kokiais mažais ryšulėliais. Iki aušros 
liko gal kokia valanda, bet buvo tamsu nors į akį durk. Trijulė nuskubėjo 
prie akmeninių priebučio laiptų. Prie jų gulėjo vieniša klumpė, didumo 
sulig nedidele valtele. Daugiau jokių Gropo ar jo priešininkų pėdsakų. 

Pilyje buvo neįprastai tylu. Nešvysčiojo burtų lazdelių žaibai, niekas 
netrinksėjo ir nešūkavo. Akmeninės tuščio holo plytos buvo aptaškytos 
krauju. Tarp marmuro skeveldrų ir medžio atskalų mėtėsi smaragdai. 
Dalis turėklų buvo nunešta sprogimo. 

— Kur visi pasidėjo? - pakuždom paklausė Hermiona. 

Ronis pasuko į didžiąją salę. Haris sustojo tarpdury. 

Koledžų stalų nebėra. Salė pilna Žmonių. Likusieji gyvi stovėjo gru- 
sužeistuosius. Tarp jų buvo ir Firenzis. Iš šono jam bėgo kraujas, jis gulėjo 
drebėdamas. 

Žuvusieji buvo suguldyti į eilę per salės vidurį. Fredžio kūno Haris 
nematė, nes jį buvo apsupusi jo šeima: Džordžas klūpėjo prie galvos, 
ponia Vizli, sukniubusi jam ant krūtinės, raudojo pasikūkčiodama, ponas 
Vizlis glostė jai plaukus, bet ir jam pačiam skruostais tekėjo ašaros. 

Nieko netarę Hariui, Ronis ir Hermiona nuėjo. Haris matė, kaip 
Hermiona priėjo prie Džinės sutinusiu nuo ašarų veidu ir apkabino 
ją. Ronis žengė prie Bilo, Fler ir Persio, tas uždėjo ranką Roniui ant 
pečių. Džinei su Hermiona pasislinkus arčiau prie šeimos, Haris aiš- 
kiai išvydo kūnus, gulinčius šalia Fredžio. Tai buvo Remas ir Tonks, 

išbalę, tykūs ir romūs, sakytum miegantys po tamsiu užburtųjų lubų 
skliautu. 

Didžioji salė tarsi nuplaukė jam prieš akis, sumažėjo, susitraukė. Ha- 
ris atatupstas nusverdėjo nuo durų. Jis nepajėgė įkvėpti. Nebuvo jėgų 
pažiūrėti, kas tie kiti kūnai, kas dar žuvo dėl jo. Jis nepajėgė prieiti prie 
Vizlių, nepajėgė pažiūrėti jiems į akis - juk jeigu būtų pasidavęs, Fredis 
nebūtų žuvęs... | 

Jis apsisuko ir pasileido marmuriniais laiptais į viršų. Lubinas, Tonks... 
Kaip gera būtų nieko nejausti... O, jeigu jis galėtų išrauti sau širdį, viską, 
kas krūtinėje rėkia iš skausmo... 

Pilyje nesimatė nė vieno žmogaus, net vaiduokliai, atrodo, salėje gedi 
žuvusiųjų. Haris nė nestabtelėdamas bėgo suspaudęs krištolinį flakoną 
su paskutinėmis Sneipo mintimis. Sustojo tik prie akmeninės chimeros, 
saugančios direktoriaus kabineto duris. 

— Slaptažodis? 

— Dumbldoras! - negalvojęs išpoškino Haris, nes norėjo matyti tik jį. 
Keista, tačiau chimera pasitraukė atverdama jam sraigtinius laiptus. 

Įlėkęs į apskritąjį kabinetą, Haris pamatė, jog čia viskas pasikeitę. Ant 
sienos kabantys portretai ištuštėję. Jo čia nelaukė joks direktorius ir jokia 
direktorė, visi, matyt, išsilakstė ir landžioja po kitus paveikslus norėdami 
aiškiai matyti, kas vyksta pilyje. 

Haris graudžiai pažvelgė į tuščią Dumbldoro portreto drobę, kabančią 
tiesiai virš direktoriaus krėslo, ir atsuko jai nugarą. Akmeninis Minčių 
koštuvas tebestovėjo įprastinėje vietoje. Haris užkėlė jį ant stalo ir supylė 
Sneipo mintis į platų dubenį su runų ženklais ant krašto. Bus tikra palai- 
ma pabėgti į svetimą atmintį... Niekas, net Sneipo palikimas, negali būti 
blogiau už jo paties mintis. Prisiminimai ėmė suktis keistu sidabriškai 
baltu verpetu, ir Haris nedvejodamas, drąsiai, be jokios atodairos panėrė 
galvą, tarsi tai būtų galėję numaldyti jį draskantį sielvartą. 

Nėręs stačia galva, jis atsidūrė saulėkaitoje, žemė po kojomis irgi buvo 
šilta. Atsitiesęs pamatė stovįs beveik tuščioje vaikų žaidimų aikštelėje. 

Horizonte kyšojo aukštas kaminas. Sūpynėmis suposi dvi mergytės, iš 
niai nekirpti, drabužiai tarsi tyčia parinkti ne pagal dydį: džinsai visai 
striuki, o palaikė striukė tokia didelė, kad galėjo tikti suaugusiam vyrui, 
marškiniai nei šiokie, nei tokie, panašesni į moterišką palaidinukę. 

Haris priėjo arčiau prie berniuko. Sneipui buvo ne daugiau kaip de- 
vyneri dešimt metų - išblyškęs, liesutis vaikiukas. Godžiai degančiomis 
akimis jis ryte rijo jaunesniąją mergytę, kuri savo sūpynėmis kilo vis 
aukščiau ir aukščiau. 

— Lile, nedaryk to! - sušuko vyresnėlė. 

Tačiau mergytė įsiūbavo sūpynes iš visų jėgų ir, joms atsidūrus aukš- 
tai aukštai, stryktelėjo nuo jų ir pakilo į orą, tiesiog nuskrido linksmai 
kvatodama; užuot tėškusis ant asfalto, ji nusklendė oru lyg cirko artistė, 
lėtai, lėtai, ir taip pat lėtai ir lengvai nusileido. 

— Mama tau neleido taip daryti! 

Petunija sustabdė savo sūpuokles sandalų kulnais šaižiai perbrauk- 
dama per asfaltą ir nušokusi įsisprendė į šonus. 

— Lile, mamytė tau sakė taip nedaryti! 

— Bet juk nieko neatsitiko, - nusijuokė Lilė. - Tune, žiūrėk, kaip aš moku. 

Petunija apsidairė. Aikštelėje, be jų, nieko daugiau nebuvo - apie 
Sneipą mergytės nežinojo. Lilė nuo krūmelio, už kurio slėpėsi Sneipas, 
paėmė nužydėjusį ir nukritusį žiedą. Petunija ėmė eiti prie jos draskoma 
smalsumo ir pasipiktinimo. Lilė palaukė, kol sesuo prieis, tada atgniaužė 
saują. Ant delno gulintis žiedas suglaudė ir vėl atvėrė žiedlapius tarsi 
keista daugialūpė austrė. 

— Liaukis! - riktelėjo Petunija. 

— Negi tau skauda! - atšovė Lilė, bet numetė žiedą ant Žemės. 

— Taip negalima, - nepasidavė Petunija, bet jos akys nukrypo į žie- 
dą. - Kaip tu šitaip padarai? - pavydžiai paklausė ji. 

— Viskas aišku, argi ne? - neištvėręs Sneipas išpuolė iš už krūmelio. 
Petunija klykdama nubėgo prie sūpynių, bet Lilė, nors ir nusigandusi, 

liko stovėti. Sneipas, atrodo, pasigailėjo iššokęs kaip Pilypas iš kanapių. 

— Kas aišku? - paklausė Lilė. 

Sneipas jaudinosi. Dirstelėjęs į trepsinčią prie sūpynių Petuniją, jis 
tyliai atsakė: 

— Aš Žinau, kas tu esi. 

— Kaip suprasti? 

— Tu esi... tu esi ragana, - sukuždėjo Sneipas. “ 

Mergytė, atrodo, įsižeidė. 

— Negražu prasivardžiuoti! 

Ji apsisuko užrietusi nosį ir nudrožė pas seserį. 

— Aš neprasivardžiuoju! - sušuko Sneipas, jau visai raudonas. Haris 
stebėjosi, kodėl gi jis nenusivelka tos juokingai jam per didelės striu- 
kės, - gal gėdijasi dėl tų savo moteriškų marškinių. Jis nušlepsėjo prie 
mergaičių toks panašus į šikšnosparnį ir į save po daugelio metų. 

Sesutės žiūrėjo į jį sutartinai smerkiamais žvilgsniais, abi įsikibusios 
į savo sūpuokles, tarsi jos galėtų jas apginti. 

— Taip, esi, - pakartojo Sneipas. - Tu ragana. Jau seniai tave stebiu. 
Tačiau nieko blogo. Mano mama irgi ragana, o aš esu burtininkas. 

Petunijos kvatojimas jį perliejo kaip šaltu vandeniu. 

— Burtininkas! - sušuko ji, jau atitokusi nuo išgąsčio taip netikėtai jam 
pasirodžius. - O aš jau Žinau, kas tu esi. Tų Sneipų vaikas. Jie gyvena 
paupyje, Verpėjų akligatvyje, - paaiškino ji Lilei. Iš jos balso buvo aišku, 
kad toks adresas - prasta rekomendacija. - Kodėl mus šnipinėji? 

— Aš nešnipinėju, - teisinosi Sneipas, sukaitęs nuo saulės, nelaimingas 
ir susivėlęs. — O tavęs tikrai nešnipinėčiau, nes esi Žiobarė, - su panieka 
metė Sneipas. 

Nors Petunija negalėjo Žinoti, ką reiškia tas žodis, panieką pajuto. 

— Lile, einam namo! - piktai tarė ji seseriai. Lilė iškart pakluso ir nuėjo 


dimų aikštelės vartelius. Haris, vienintelis stebėtojas, pajuto jo kartėlį ir 

nusivylimą, suprato, kad Sneipas seniai planavo šį susitikimą, bet viskas 
susiklostė ne taip... 

Scena pasikeitė, Haris nespėjo susigaudyti, ojau atsidūrė kitoje vietoje. 
Nedideliame miškelyje. Tarp medžių mirguliuodamas saulėje vingiavo 
upelis. Medžių vainikai metė vėsius žalius šešėlius. Ant žemės vienas 
priešais kitą sėdėjo du vaikai. Sneipas dabar buvo be striukės. Šešėlyje 
jo marškiniai nebeatrodė tokie keisti. 

— Ojeigu už mokyklos ribų užsiimi magija, Ministerija nubaudžia - at- 
siunčia laišką. 

— Bet aš visada namie užsiiminėju magija! 

— Mums galima. Mes dar neturime burtų lazdelių. Kol esam vaikai ir 
nemokam suvaldyti savo galios, jie neliečia. Bet kai sukanka vienuoli- 
ka, - oriai linktelėjo jis, - ir pradedi mokytis, jau reikia būti atsargiam. 

Jie patylėjo. Lilė paėmė nuo žemės vytelę ir mostelėjo. Haris suprato, 
jog ji įsivaizduoja, kaip iš burtų lazdelės pasipila kibirkštys. Staiga ji 
nusviedė vytelę ir pasilenkusi prie berniuko tarė: 

— Sakyk, ar tai tiesa? Tu nejuokauji? Petunija sako, kad meluoji ir jokio 
Hogvartso nėra. Bet jis tikrai yra, ką? 

— Mums jis yra, o jai nėra, - atsakė Sneipas. - Tačiau mudu gausime 
laiškus. 

— Tikrai? - sušnibždėjo Lilė. : 

— Būtinai, - patvirtino Sneipas. Nors nevalyvais plaukais ir apgailėtinai 
apsirengęs, jis atrodė savotiškai įspūdingas - keistas žmogutis, sklidinas 
pasitikėjimo savo likimu. 

— Nejaugi laišką tikrai atneš pelėda? - vėl pašnibždomis paklausė Lilė. 

— Paprastai paštą nešioja pelėdos, - atsakė Sneipas. - Tačiau tu gimu- 
si Žiobarų šeimoje, todėl kas nors atvyks iš mokyklos ir tėvams viską 
paaiškins. 

— O ar svarbu, kad aš gimusi Žiobarų šeimoje? 

Sneipas dvejojo. Jo juodos akys, spindinčios žalsvoje prieblandoje, 
nuslydo blyškiu veideliu, raudonais plaukais. 

— Ne, - tarė jis. - Visai nesvarbu. 

— Gerai, - lengviau atsiduso Lilė. Buvo aišku, kad jai neduoda ramybės 
šitas klausimas. 

— Tu turi nepaprastų magiškų galių, - pasakė Sneipas. - Aš mačiau. 
Visą laiką tave stebėdavau... 

Jis nutilo: ji nesiklausė, išsitiesė žolėje ir užsižiūrėjo į lapų skliautą 
virš galvos. Jis vėl rijo ją akimis, kaip ir andai aikštelėje. 

— Kaip reikalai namie? - pagaliau paklausė Lilė. 

Sneipas paniuro. 

— Normaliai. 

— Jie nebesibara? 

— Darir kaip barasi, - atsakė Sneipas. Išrovė saują žolės ir nejusdamas, 
ką daro, ėmė plėšyti. - Bet aš jau tuoj išvyksiu. 

— Ar tavo tėtis nemėgsta magijos? 

— Jis apskritai nieko nemėgsta, - pasakė Sneipas. 

— Severai? 

Jai ištarus jo vardą, Sneipas šyptelėjo. 

- Ą? 

— Papasakok dar apie Psichus. 

— O kam tau reikia Žinoti? 

— Jeigu aš užsiimsiu magija už mokyklos ribų... 

— Už tai niekas tavęs neatiduos Psichams! Psichams atiduodama už 
tikrus nusikaltimus. Jie saugo burtininkų kalėjimą Azkabaną. Tačiau tu 
niekad neatsidursi Azkabane, esi per daug... 

Jis vėl paraudo ir dar pikčiau ėmė plėšyti žolių lapus. Staiga už nu- 
garos sušlamėjo, jis atsigręžė. Už medžio pasislėpusi Petunija neteko 
pusiausvyros. 

- Tune! - džiugiai nustebusi šūktelėjo Lilė, bet Sneipas pašoko. 

— Kas dabar šnipinėja? - užriko jis. - Ko tau reikia? 

Petunija neteko žado iš baimės, kad įkliuvo. Haris matė, kad ji galvoja, 
kaip jį labiau įžeisti. 

— O kuo tu čia apsirengęs? - paklausė rodydama pirštu į Sneipo krū- 
tinę. - Mamos palaidine? 

Petunijai virš galvos triokštelėjo - nulūžo stora šaka. Lilė riktelėjo: 
šaka kliudė Petunijai petį, ir mergaitė pravirko. 

— Tune! 

Tačiau Petunija nubėgo. Lilė užsipuolė Sneipą: 

— Tavo darbas? 

— Ne. - Jis atrodė ir išsigandęs, ir piktas. 

— Tavo! - Ji ėmė trauktis nuo jo atbula. - Tu! Tu ją užgavai! 

— Ne, ne aš! 

Bet Lilė nepatikėjo jo melu: dar sykį priekaištingai dėbtelėjusi į jį, 
nusivijo seserį. Sneipas liko stovėti nelaimingas ir suglumęs... 

Vėl kita vieta. Haris apsižvalgė: jis atsidūrė devintame su trim ke- 
tvirčiais perone, šalia stovi susikūprinęs Sneipas, o su juo - liesa blyški 
moteriškė surūgusia fizionomija, labai panaši į jį. Sneipas Žiūrėjo į keturių 
asmenų šeimą, stoviniuojančią netoliese. Abi mergaitės laikėsi atokiau 
nuo tėvų. Lilė, atrodo, seserį dėl kažko įkalbinėjo. Haris žengė artyn. 

— Tune, nepyk, prašau tave, nepyk! - Ji paėmė seseriai už rankos ir 
nepaleido, nors toji bandė ištrūkti. - Gal kai atsidursiu ten... Ne, tu pa- 
klausyk, Tune! Gal nuvažiavusi į mokyklą galėsiu nueiti pas profesorių 
Dumbldorą ir įtikinti jį, kad pakeistų nuomonę! 

— Aš nenoriu ten! -išpoškino Petunija vėl trūktelėdama ranką. - Manai, 
trokštu važiuoti į kažkokią kvailą pilį ir joje mokytis... 

Jos akys nužvelgė peroną: kates, kniaukiančias savininkų rankose, 
pelėdas, plakančias sparnais savo narveliuose ir ūbaujančias tarp savęs, 
mokinius, kurių dalis jau vilkėjo juodais kelioniniais apsiaustais ir, nesi- 
matę visą vasarą, linksmai sveikindamiesi su draugais, kėlė savo bagažą 
į ryškiai raudonus vagonus. 

— Manai, aš noriu tapti... išsigimėle? 

Lilės akys paplūdo ašaromis. Petunijai pagaliau pasisekė ištraukti 
ranką. 

— Aš nesu išsigimėlė, - tarė Lilė. - Kaip gali taip baisiai sakyti! 

- Štai kur tu išvažiuoji, - pasigardžiuodama metė Petunija. - Į išsigi- 
mėlių mokyklą. Tu ir tas Sneipų vaikiūkštis. Abu išsigimėliai. Gerai, kad 
būsit atskirti nuo normalių žmonių. Dėl mūsų saugumo. 

Lilė pažvelgė į tėvus - tie dairėsi po peroną nuoširdžiai džiaugda- 
miesi visu tuo bruzdesiu. Tada vėl atsisuko į seserį ir tyliai, bet piktai 
pasakė: 

— Turbūt nemanei, kad ši mokykla išsigimėliains, kai rašei direktoriui 
maldaudama priimti. 

Petunija skaisčiai užraudo. 

— Maldavau? Nieko aš nemaldavau! 

— Aš mačiau jo atsakymą - labai malonus. 

— Kas tau leido skaityti... - sušnypštė Petunija. - Tas laiškas buvo 
man... Kaip galėjai? Ė 

Lilė išsidavė nejučia dirstelėdama į netoli stovintį Sneipą. Petunija 
aiktelėjo. 

— Štai kas rado mano laišką! Tu su tuo vaikėzu rauseisi mano kam- 
baryje! 

— Ne, nesirausiau... - ėmė teisintis Lilė. - Severas pamatė voką ir nega- 
lėjo patikėti, kad Žiobarė parašė į Hogvartsą, tik tiek! Jis sakė, jog pašte 
tikriausiai slapta dirba ir burtininkų, kurie rūpinasi, kad... 

— Burtininkai, matyt, visur kiša nosį! - atšovė Petunija, išbalusi taip 
pat smarkiai, kaip pirma buvo užraudonijusi. - Išsigimėlė! — sviedė ji 
seseriai ir puolė prie tėvų. 

Scena vėl ištirpo. Sneipas skubiai drožė Hogvartso ekspreso, dardan- 
čio kaimo laukais, vagonu. Jau buvo persivilkęs mokykline uniforma, 
su džiaugsmu atsikratęs savo bjaurių žiobariškų drabužių. Pagaliau jis 
sustojo priešais kupė, kurioje plepėjo triukšmingų berniukų būrelis. 
Kertėje prie lango kiūtojo Lilė, prispaudusi veidą prie stiklo. 

Sneipas įsmuko į kupė ir atsisėdo priešais. Dirstelėjusi į jį, Lilė vėl 
nusisuko į langą. Ji verkė. 

— Aš nenoriu su tavim kalbėtis, - kimiai tarė ji. 

— Kodėl? 

— Tunė manęs nekenčia. Už tai, kad perskaitėme Dumbldoro laišką jai. 

— Na ir kas? 

Ji pažiūrėjo į jį pasibjaurėjusi. 

— Ji - mano sesuo)! 

— Ji viso labo... - Bet jis mikliai susizgribo. Lilė jo žodžius praklausė, nes 
bandė nepastebimai nusišluostyti ašaras. - O mes važiuojame! - pasakė 
jis, neįstengdamas paslėpti džiaugsmo. - Mes važiuojame į Hogvartsą, 
va kaip! 

Ji linktelėjo pro ašaras ir nenoromis šyptelėjo. 

— Verčiau stok į Klastūnyno koledžą, - patarė Sneipas, padrąsintas 
bent kiek pralinksmėjusios jos išvaizdos. 

- Į Klastūnyno? 

Vienas berniukų, į Lilę su Sneipu iki tol nekreipęs jokio dėmesio, staiga 
atsisuko išgirdęs tą žodį, ir Haris, žiūrėjęs tik į porą prie lango, atpažino 
savo tėvą: smulkų ir juodaplaukį kaip Sneipas, bet šiaip visai kitokį. Iš 
kažkokių sunkiai apčiuopiamų ženklų buvo aišku, jog jis mylimas, netgi 
dievinamas, ko niekaip nepasakysi apie Sneipą. 

— Kas čia toks nori į Klastūnyną? Aš turbūt išeičiau iš mokyklos, - pa- 
sakė Džeimsas priešais jį sėdinčiam berniukui. Haris krūptelėjo pažinęs 
Sirijų. Sirijus be jokios šypsenos pasakė: 

— Visa mano šeima mokėsi Klastūnyne. 

— Šimts pypkių! O aš maniau, kad tu padorus! 

— Galbūt aš sulaužysiu tradiciją. Kur tu norėtum, jeigu bus galima 
pasirinkti? | 

Džeimsas užsimojo tariamu kardu. 

— „Grifų Gūžtoje, kur mokosi drąsuoliai.“ Kaip mano tėtis. 

Sneipas niekinamai prunkštelėjo. Džeimsas atsisuko į jį. 

— Kas nors nepatinka? 

— Ne, kodėl gi? - burbtelėjo Sneipas, nors jo prunkštelėjimas aiškiai 
atsakė į šį klausimą. - Jeigu kas nori būti narsus, o ne gudrus... 

— O kur tu eisi, jeigu nesi nei toks, nei toks? - įsiterpė Sirijus. 

Džeimsas nusikvatojo. Lilė atšlijo nuo lango ir sėdėjo tiesi kaip styga. 
Paraudusi nedraugiškai žvilgčiojo čia į Džeimsą, čia į Sirijų. 

— Severai, einam pasiieškoti kitos kupė... 

— Uūūūū... - suūkė Džeimsas su Sirijumi, pamėgdžiodami išdidų jos toną. 

Džeimsas praeinančiam Sneipui bandė pakišti koją. 

— Iki pasimatymo, Kvailerai! - pasigirdo iš kupė balsas, kai durys 
užsitrenkė. 

Ir vėl pasikeitė veiksmo vieta... 

Haris stovėjo Sneipui už nugaros priešais koledžų stalus, apsėstus 
susijaudinusių mokinių. Profesorė Makgonagal pašaukė: 

— Lilė Ivans! 

Jis matė, kaip jo motina drebančiomis kojomis priėjo ir atsisėdo ant 
suklypusios taburetės. Profesorė užmaukšlino jai ant galvos Paskirstymo 
kepurę. Vos prisilietusi prie raudonų plaukų, kepurė sušuko: 

— Grifų Gūžta! 

Haris išgirdo, kaip tyliai sudejavo Sneipas. Lilė nusiėmė kepurę, ati- 
davė profesorei Makgonagal ir nuskubėjo pas džiūgaujančius grifiukus. 
Praeidama pro Sneipą liūdnai šyptelėjo jam. Haris matė, kaip Sirijus 
pasislinko padarydamas jai vietos. Ji žvilgtelėjo, pažino berniuką iš kupė 
ir sukryžiavusi ant krūtinės rankas ryžtingai atsuko jam nugarą. 

Priėmimas vyko toliau. Haris matė, kaip Lubinas, Drūtulis ir jo tėvas 
atsisėdo prie Grifų Gūžtos stalo, šalia Lilės ir Sirijaus. Pagaliau, likus 
keliolikai naujokų, profesorė Makgonagal pašaukė Sneipą. 

Haris nuėjo su juo prie taburetės ir žiūrėjo, kaip tas užsideda kepurę. 

— Klastūnynas! - paskelbė Paskirstymo kepurė. 

Ir Severas Sneipas žengė į kitą salės pusę, tolyn nuo Lilės, pas plojan- 
čius klastuolius, kur Liucijus Smirdžius su blizgančiu prefekto ženkliuku 
ant krūtinės paplekšnojo jam per nugarą ir pasodino jį šalia savęs... 

Scena vėl pasikeitė... 

Lilė su Sneipu ėjo per pilies kiemą aiškiai ginčydamiesi. Haris nu- 
skubėjo prie jų norėdamas pasiklausyti. Priėjęs arti pamatė, kaip jie 
paugėję, - vadinasi, nuo paskirstymo praėjo ne vieni metai. 

— Maniau, kad mes draugai, - kalbėjo Sneipas. - Geriausi draugai. 

— Mes ir esame draugai, Sevai, bet man nepatinka kai kurie mokiniai, 
su kuriais tu susidėjai. Atleisk, bet aš nepakenčiu Eiverio ir Malsaiberio! 
Malsaiberis! Kuo jis tau patiko, Sevai? Jis juk pašlemėkas! Ar Žinai, ką 
anądien bandė padaryti Merei Makdonald? 

Lilė sustojusi atsišliejo į koloną ir pakėlė akis į liesą išblyškusį veidą. 

— Nieko ypatingo, - atsakė Sneipas. - Jis tik norėjo pajuokauti... 

— Tai buvo juodoji magija, o jeigu manai, kad juokinga... 

— Na, o kuo užsiiminėja Poteris su draugeliais? - piktai paklausė Snei- 
pas. Jis užraudo, matyt, neįstengdamas užgniaužti pykčio. 

— Kuo čia dėtas Poteris? 

— Naktimis jie kažkur valkiojasi. Tas Lubinas kažkoks neaiškus. Kur 
jis eina iš pilies? 

— Jis serga, - pasakė Lilė. - Girdėjau, kad ligonis. 

— Suserga per kiekvieną pilnatį? 

— Žinau tavo teoriją, - šaltai atrėžė Lilė. - O kuo jie tau taip baisiai 
kliūva? Koks tavo reikalas, ką jie veikia naktimis? 

— Aš tik noriu tau parodyti, kad jie nėra tokie nuostabūs, kokiais visi, 
atrodo, juos laiko. 

Nuo jo skvarbaus žvilgsnio ji raustelėjo. 

— Jie bent jau nenaudoja juodosios magijos. - Ir tyliau Lilė pridū- 
rė: — O tu tiesiog nedėkingas. Aš girdėjau, kas atsitiko vakar vakare. Tu 
įlindai į tunelį po Gluosniu Galiūnu ir Džeimsas Poteris tave išgelbėjo 
nuo to, kas ten tykojo... 

Sneipas net persikreipęs prapliupo: 

— Išgelbėjo? Išgelbėjo? Manai, jis žaidė didvyrį? Ne, jis gelbėjo savo ir 
draugelių kailį! Tu juk ne... Aš tau neleisiu... 

— Neleisi? Tu man neleisi? 

Lilės žalios akys prisimerkė. Sneipas iškart sušvelnino toną. 

— Ašne tai turėjau galvoje... Tiesiog nenoriu, kad jie tave kvailintų... Jis 
į tave taikosi, tas Džeimsas Poteris, jis tave įsižiūrėjęs! - nejučia išspru- 
do Sneipui. - O jis visai ne toks, kokiu visi laiko... Kur jau ten, kvidičo 
čempionas... - Iš pykčio Sneipas nesusivokė, ką kalba, ir Lilės antakiai 
kilo vis aukščiau ir aukščiau. 

- Žinau, kad Džeimsas Poteris - pasipūtęs menkysta, - pertraukė ji 
Sneipą. - Gali man neaiškinti. Tačiau Malsaiberio ir Eiverio humoro jaus- 
mas baisus. Baisus, Sevai. Nesuprantu, kaip tu gali su jais draugauti. 

Hariui pasirodė, kad Sneipas jau negirdėjo, kaip ji piktinasi Malsaiberiu 
ir Eiveriu. Vos ji su panieka atsiliepė apie Džeimsą Poterį, Sneipas iškart 
apsiramino ir ėmė eiti greta jos jau visai kitokiu, energingu žingsniu... 

Vėl nauja scena... 
dutinio lygio apsigynimo nuo juodosios magijos egzaminą, žingsniuoja 
palei pilį ir netyčia atsiduria šalia buko, po kuriuo sėdi Džeimsas, Sirijus, 
Lubinas ir Drūtulis. Tačiau Haris nėjo artyn, nes žinojo, kas nutiko, kai 
Džeimsas kerais pakėlė Sneipą į orą ir iš jo pasityčiojo; žinojo, kas ką 
pasakė ir padarė, todėl nenorėjo dar kartą to klausyti. Jis Žiūrėjo, kaip 
atskubėjusi Lilė gina Sneipą. Iš toli girdėjo, kaip pažemintas ir įtūžęs 
Sneipas rikteli jai neatleistiną žodį: „Purvakraujė!“ 

Scena pasikeitė... 

— Atleisk. 

— Atsikabink. 

— Atleisk! 

— Verčiau neaušink burnos. 

Buvo naktis. Lilė, apsirengusi tik chalatėliu, apglėbusi save rankomis 
stovėjo priešais Storulės portretą, saugantį kelią į Grifų Gūžtos bokštą. 

— Aš atėjau tik todėl, kad Merė sakė, atseit tu grasinai visą naktį čia 
knapsoti. 

— Taip ir būčiau padaręs. Aš visai nenorėjau tavęs pavadinti Purva- 
krauje, man tik... 

— Išsprūdo? — Lilės balsas nerodė jokio pasigailėjimo. - Per vėlu. Jau 
kiek metų vis tave pateisindavau. Niekas iš mano draugų nesupranta, 
kodėl aš apskritai su tavim kalbu. Tu ir tavo bendrai Mirties Valgytojai... 
Matai, tu net neneigi to! Net neneigi, kad ir pats trokšti tapti toks kaip 
jie. Negali sulaukti, kada galėsi prisidėti prie Pats Žinai Ko? 

Jis išsižiojo, tačiau taip nieko ir nepasakė. 

— Daugiau negaliu apsimetinėti. Tu pasirinkai vieną kelią, aš - kitą. 

— Ne, paklausyk, aš nenorėjau... 

— Pavadinti manęs Purvakrauje? Tačiau, Severai, visus, kilusius iš tokių 
šeimų, tu šitaip vadini. Kodėl aš turiu būti išimtis? 

Jis bandė kažką aiškinti, bet ji metė į jį niekinamą žvilgsnį ir įlipo pro 
angą už portreto. 

Koridorius išnyko, bet nauja scena išryškėjo ne iš karto. Haris tarsi 
lėkė tarp besimainančių pavidalų ir spalvų, kol pagaliau pasaulis aplink 
jį vėl nusistovėjo. Jis atsidūrė tamsoje ant kalno vienišas ir sušalęs, nuogų 
medžių šakose švilpė vėjas. Suaugęs Sneipas sunkiai alsavo ir neramiai 
trypė vietoje tvirtai gniauždamas stebuklingąją lazdelę - aiškiai kažko 
laukė... Hariui persidavė jo baimė, nors jis ir žinojo, kad jam nieko negali 
atsitikti. Jis dirsčiojo per petį spėliodamas, ko gi Sneipas gali laukti. 

Staiga orą perskrodė akinama balta šviesa. Haris pamanė, jog žaibas, 
bet Sneipas suklupo, lazdelė išlėkė iš rankos. 

— Nežudykit! 

— Ir neketinau. 

Dumbldoro atvykimą oru nustelbė vėjo ošimas šakose. Jis stovėjo 
priešais Sneipą besiplaikstančiu apsiaustu, veidą iš apačios apšvietė jo 
lazdelės skleidžiama šviesa. 

— Taigi, Severai, kokią gi žinią man siunčia Valdovas Voldemortas? 

— Nėra... Nėra jokios Žinios... Aš pats atėjau! - ėmė grąžyti rankas 
Sneipas. Su tais vėjuje besiplaikstančiais plaukais atrodė lyg ne viso 
proto. - Aš atėjau įspėti... ne, paprašyti... prašau... 

Dumbldoras mostelėjo lazdele. Nors aplinkui tebeskraidė lapai ir 
siūbavo šakos, tą vietą, kur juodu stovėjo su Sneipu, apgaubė tyla. 

— Ko gi Mirties Valgytojas gali manęs prašyti? 

— Pranašystė... Treloni aiškiaregystė... 

— A, taip, - atsiliepė Dumbldoras. - Ką tu pasakei Valdovui Volde- 
mortui? 

— Viską. Viską, ką išgirdau! — atsakė Sneipas. — Štai kodėl... dėl šitos 
priežasties... jis mano, jog pranašystė susijusi su Lile Ivans! 

— Toji pranašystė neturi nieko bendra su jokia moterimi, - pasakė 
Dumbldoras. - Ji kalba apie berniuką, gimusį liepos pabaigoje... 

— Jūs gi suprantate, ką turiu galvoje! Jis mano, jog kalbama apie jos 
sūnų, jis ketina eiti pas ją... nužudyti juos visus... 

— Jeigu ji tau tokia svarbi, - tarė Dumbldoras, - Valdovas Voldemortas 
tikriausiai jos pasigailės? Argi negali paprašyti pasigailėjimo motinai 
mainais už jos sūnų? 

— Aš... aš prašiau... 

— Tu man koktus, - metė Dumbldoras. Haris dar niekada nebuvo jo 
balse girdėjęs tokios paniekos. Sneipas susigūžė. - Vadinasi, tau nesvarbu, 
kad žus jos vyras ir vaikas? Jie gali mirti, kad tik tu gautum ko nori? 

Sneipas tylėjo nenuleisdamas akių nuo Dumbldoro. 

— Tada paslėpkite juos visus, —- sušvokštė jis. - Išgelbėkite ją... juos. 
Maldauju. 

— O kuo tu man už tai atsilyginsi, Severai? 

— Atsilyginsiu? — Sneipas apstulbęs išvertė akis, ir Haris jau manė, 
kad jis ims prieštarauti, tačiau patylėjęs pasakė: - Reikalaukite ko tik 
norite. 

Kalnas dingo, Haris atsidūrė Dumbldoro kabinete. Jame skambėjo 
keisti garsai, panašūs į sužeisto žvėries staugimą. Krėsle sukniubęs sėdėjo 
Sneipas, šalia jo paniuręs stovėjo Dumbldoras. Po valandėlės Sneipas 
pakėlė galvą - tai buvo žmogus, nuo anos nakties ant kalno viršūnės 
išgyvenęs šimtą kančios metų. 

— Aš maniau... kad jūs... ją išgelbėsite... 

— Ji su Džeimsu pasikliovė ne tuo žmogumi, - pasakė Dumbldo- 
ras. - Kaip ir tu, Severai. Argi nesitikėjai, kad Valdovas Voldemortas jos 
pasigailės? 

Sneipas duste duso. 

— Jos vaikas liko gyvas, - tarė Dumbldoras. 

Sneipas krestelėjo galvą tarsi nuvaikydamas įkyrią musę. 

— Jos sūnus gyvas. Jo akys lygiai tokios pačios kaip jos. Juk tu tikriausiai 
prisimeni, kokios buvo Lilės Ivans akys? 

— NUTILKIT! - suriko Sneipas. - Žuvo... jos nebėra... 

— Ar tai atgaila, Severai? 

— Aš nenoriu... nebenoriu gyventi... 

— O kokia būtų nauda iš tavo mirties? — šaltai paklausė Dumbldo- 
ras. - Jeigu mylėjai Lilę Ivans, jeigu tikrai ją mylėjai, tolesnis kelias tau 
turi būti aiškus. 

Sneipo akys buvo aptrauktos skausmo migla, ir jis ne iš karto suvokė 
Dumbldoro žodžius. 

— Ką... ką tuo norite pasakyti? 

— Tu Žinai, kaip ir kodėl ji mirė. Pasistenk, kad jos mirtis nebūtų bergž- 
džia. Padėk man apsaugoti Lilės sūnų. 

— Jam nereikia apsaugos. Tamsos Valdovas dingo... 

— Tamsos Valdovas sugrįš, ir tada Hariui Poteriui grės baisus 
pavojus. 

Ilgai tylėjęs Sneipas pagaliau susitvardė, ėmė lygiau kvėpuoti. Ir štai 
jis tarė: 

— Gerai. Tebūnie. Bet niekam nė žodžio, Dumbldorai! Tai turi likti 
tarp mūsų. Prisiekit! Aš neištversiu... Juolab kad jis - Poterio sūnus... 
Duokite žodį! 

— Duoti žodį, Severai, kad niekam neprasitarsiu apie tai, ką turi ge- 
riausio? - atsiduso Dumbldoras, žvelgdamas į piktą ir iškankintą Sneipo 


veidą. — Na, jeigu jau taip nori... 

Kabinetas dingo, bet ir vėl veikiai atsirado. Sneipas vaikščiojo priešais 
Dumbldoro stalą. 

— Negabus, pasipūtęs kaip ir jo tėvas, mėgsta laužyti taisykles, džiau- 
giasi, kad yra garsus, trokšta dėmesio ir įžūlus... 

— Severai, tu matai tai, ką nori matyti, - tarė Dumbldoras, nepakel- 
damas akių nuo žurnalo „Šiuolaikinė transfigūracija“. - Kiti mokytojai 
man sako, kad berniukas kuklus, malonaus elgesio ir gan gabus. Man 
asmeniškai jis visai mielas vaikas. - Pervertęs lapą, Dumbldoras pasa- 
kė: — Neišleisk iš akių Kvirlio, gerai? 

Vėl spalvų sūkurys, bet viskas sutemo. Sneipas ir Dumbldoras stovėjo 
nuošaliau Hogvartso hole, pro šalį dar ėjo miegoti paskutiniai šventinės 
vakarienės dalyviai. 

— Na? —-burbtelėjo Dumbldoras. 

- Karkarovo ženklas irgi tamsėja. Jis apimtas panikos, bijo keršto. Jūs 
juk Žinote, kiek daug jis padėjo Ministerijai, kai žlugo Tamsos Valdo- 
vas. - Sneipas pašnairavo į kumpanosį Dumbldoro profilį. - Karkarovas 
ketina sprukti, jeigu ženklą ims peršėti. 

— Mat kaip? - paklausė Dumbldoras pašnibždom, nes pro šalį juokda- 
miesi ėjo Fler Delakur ir Rodžeris Deivisas. - O pačiam nekyla pagunda 
bėgti su juo? 

— Ne, - atšovė Sneipas, lydėdamas žvilgsniu nutolstančius Fler ir 
Rodžerį. - Aš nesu toks bailys. 

— Nesi, - pritarė Dumbldoras. - Esi daug drąsesnis už Igorį Karka- 
rovą. Žinai, kartais pagalvoju, kad mes per anksti mokinius skirstome į 
koledžus. - Ir jis nuėjo palikęs apstulbusį Sneipą. 

Ir štai Haris vėl stovi direktoriaus kabinete. Naktis, Dumbldoras savo 
krėsle aukšta atkalte sėdi pasviręs į šoną, matyt, pusiau be sąmonės. De- 
šinė ranka, pajuodusi ir apdegusi, bejėgiškai karo. Nukreipęs lazdelę į 
jos riešą, Sneipas murma užkeikimus, o kairiąja pila Dumbldorui į gerklę 
pilną taurę tiršto auksinės spalvos eliksyro. Po valandėlės Dumbldoro 
vokai truktelėjo ir jis atsimerkė. 

— Kam? - be įžangos paklausė Sneipas. - Kurių galų užsimovėt tą 
žiedą? Jis užkeiktas, nejau to nesupratote? Kam reikėjo išvis jį liesti? 

Ant stalo priešais Dumbldorą gulėjo Marvolo Gonto žiedas. Jis buvo 
perkirstas. Šalia gulėjo Grifo kardas. 

Dumbldoras susiraukė. 

— Iš kvailumo. Neatsispyriau pagundai. 

— Kokiai pagundai? 

Dumbldoras neatsakė. 

— Stebuklas, kad sugebėjote čia grįžti! - tūžmingai tarė Sneipas. - Tas 
žiedas užkeiktas nepaprastos galios kerais, viskas, ko galime tikėtis - tik 
apriboti jų veikimą. Kol kas man pavyko kerus suvaryti į ranką... 
įdomų eksponatą. 

— Severai, puikiai pasidarbavai. Kaip manai, kiek man liko gyven- 
ti? ramiai paklausė Dumbldoras, tarsi teiraudamasis apie orų prognozę. 
Sneipas padvejojęs atsakė: 

— Negaliu pasakyti. Galbūt metai. Tokių kerų amžinai nesulaikysi. 
Pamažu jie pradės plisti, mat ilgainiui jų veikimas tik stiprėja. 

Dumbldoras nusišypsojo. Žinia, kad jam liko gyventi galbūt mažiau 
nei metai, atrodo, jo nė kiek nenuliūdino. 

— Man be galo pasisekė, kad turiu tave, Severai. 

- Jeigu būtumėt pašaukęs mane anksčiau, gal būčiau galėjęs laimėti jums 
dą. - Nejau manėte, kad perkirsdamas žiedą panaikinsite užkeikimą? 

— Kažką panašaus... Matyt, nesusigaudžiau, ką darau... - Dumbldoras 
sunkiai atsitiesė. - Ką gi, viskas tampa daug paprasčiau. 

Sneipas pažvelgė visiškai suglumęs. Dumbldoras nusišypsojo. 

— Kalbu apie Valdovo Voldemorto planą dėl manęs. Jo planą, kad 
mane nukautų tas vargšelis Smirdžių berniokas. 

Sneipas atsisėdo į krėslą priešais Dumbldorą, kuriame taip dažnai 
sėdėta Hario. Haris matė, kad jis norėjo dar kažką pasakyti apie užkeik- 

tąją ranką, tačiau Dumbldoras tik kilstelėjo ją mandagiai prašydamas 
nebekalbėti šia tema. Sneipas niūriai tarė: 

— Tamsos Valdovas neturi vilties, kad Drakui pavyks. Tai tėra bausmė 
už nesenas Liucijaus nesėkmes. Lėta kankynė Drako tėvams, priverstiems 
matyti, kaip sūnui nepavyks ir kaip jis bus už tai nubaustas. 

— Žodžiu, berniukui, kaip ir man, paskelbtas mirties nuosprendis, - pa- 
sakė Dumbldoras. - O kitas žmogus, kuriam bus pavesta užduotis, kai 
Drakas susimaus, kiek suprantu, esi pats? 

Trumpa tyla. 

— Manau, jog Tamsos Valdovo planas kaip tik toks. 

— Vadinasi, Valdovas Voldemortas įsitikinęs, kad artimiausioje ateityje 
jam nebereikės turėti Hogvartse savo šnipo? 

— Taip, jis mano, kad mokykla netrukus atsidurs jo rankose. 

— O jeigu ji iš tiesų atsidurs jo rankose, - tarsi apie kokį mažmožį 
pasakė Dumbldoras, - tu man duodi žodį padaryti viską, ką gali, kad 
apsaugotum Hogvartso mokinius? 

Sneipas lėtai linktelėjo. 

— Puiku. Dabar štai kas. Pirmiausia turi išsiaiškinti, ką ketina daryti 
Drakas. Įsibauginęs paauglys pavojingas ir kitiems, ir sau. Pasisiūlyk jam 
padėti ir patarti, jis tikriausiai sutiks, juk mėgsta tave... 

— Kur kas mažiau, kai jo tėvas neteko malonės. Drakas mane smerkia, 
mano, kad aš užėmiau Liucijaus vietą. 

— Vis tiek pabandyk. Nerimauju ne tiek dėl savęs, kiek dėl galimų 
atsitiktinių aukų — maža kas jam gali šauti į galvą. Šiaip jau jį išgelbėti 
nuo Valdovo Voldemorto rūstybės galima tik vienu būdu. 

Sneipas kilstelėjo antakius ir kandžiai paklausė: 

— Ar ketinat duotis jo nužudomas? 

— Tikrai ne. Tu turėsi mane nužudyti. 

Stojo ilga tyla. Tik kažkas tyliai kaukšėjo - feniksas Foksas lesė 
moliuską. 

— Ar norite, kad tai padaryčiau dabar? - ironiškai paklausė Snei- 
pas. - O gal duoti valandžiukę epitafijai sukurti? 

— Nene, neskubu, - nusišypsojo Dumbldoras. - Manau, kad pasitaikys 
proga. Turint galvoje tai, kas atsitiko šiandien, - parodė jis į suvytusią 
ranką, - reikės laukti ne ilgiau kaip metus. 

- Jeigu sutinkate mirti, - griežtai tarė Sneipas, - kodėl nenorite, kad 
jus nužudytų Drakas? 

— To berniuko siela dar nėra visai pagedusi, - atsakė Dumbldoras. — 
Nenoriu, kad dėl manęs ji žūtų. 

— O mano siela, Dumbldorai? Mano? 

— Tik tu pats Žinai, kiek pakenksi savo sielai padėdamas seniui išvengti 
skausmo ir pažeminimo, tarė Dumbldoras. - Prašau tave, Severai, tokios 
didžiulės paslaugos, nes mano mirtis jau nuspręstas reikalas, lygiai kaip 
aišku, kad „Čadlio patranka“ šiais metais lygoje užims paskutinę vietą. 
Prisipažinsiu, man labiau patiktų išeiti greitai ir be skausmo, o ne ilgai 
kankintis, jeigu, pavyzdžiui, bus pasitelktas Greibekas. Girdėjau, kad jis 
tarnauja Voldemortui? Arba Belatriks, mėgstanti pirma pažaisti pele. 

Jis kalbėjo nerūpestingai, tačiau jo mėlynos akys vėrė Sneipą kiaurai, 
kaip ne sykį perverdavo Harį, sakytum būtų aiškiai regėjęs aptariamąją 
sielą. Pagaliau Sneipas vėl linktelėjo. 

Dumbldoras liko patenkintas. 

— Dėkui, Severai... 

Kabinetas išnyko. Vakaras. Sneipas su Dumbldoru vaikštinėja ištuš- 
tėjusiame pilies kieme. 

— Ką jūs kas vakarą veikiate užsidaręs su Poteriu? - staiga paklausė 
Sneipas. 

Dumbldoras pažvelgė į jį pavargusiu žvilgsniu. 

- Okas yra? Tikiuosi, Severai, daugiau neketini palikti jo po pamokų? 
Man regis, netrukus berniukas daugiau laiko praleis uždarytas negu 
laisvas. | 

— Jis - gyvas tėvas... 

— Išvaizda - galbūt, bet širdimi daug panašesnis į motiną. Aš sėdžiu 
su Hariu, nes yra dalykų, kuriuos turiu su juo aptarti, žinių, kurias turiū 
jam perduoti, kol nevėlu. 

- Žinių, - pakartojo Sneipas. - Jūs juo pasitikite... O manimi ne. 

— Pasitikėjimas čia niekuo dėtas. Kaip abu žinome, man liko mažai 
laiko. Berniukas turi gauti iš manęs pakankamai žinių, kad galėtų atlikti, 
ką privalo atlikti. 

— O kodėl aš negaliu gauti tų pačių Žinių? 

— Nemėgstu krauti visų savo paslapčių į vieną pintinę, ypač jei ta 
pintinė taip dažnai kabo ant Valdovo Voldemorto rankos. 

— Bet aš tai darau jūsų lieptas! 

— Taip, ir darai puikiai. Nemanyk, kad aš nesuprantu, Severai, koks 
pavojus tau kasdien gresia. Perdavinėti Voldemortui neva vertingą in- 
formaciją nutylint kas svarbiausia - darbas, kurį galiu patikėti tik tau. 

— Ir vis dėlto kur kas labiau pasitikite berniūkščiu, nesugebančiu 
išmokti oklumantijos, vidutinių gabumų ir tiesiogiai susisiekiančiu su 
Tamsos Valdovo mintimis! 

— Voldemortas bijo šito ryšio, - pasakė Dumbldoras. - Nelabai seniai 
jis truputį paragavo, ką reiškia įsiskverbti į Hario sąmonę. Tokio skausmo 
jis dar nebuvo kentėjęs. Neabejoju, kad daugiau nebandys apsėsti Hario. 
Bent jau tokiu būdu. 

— Nesuprantu. 

—Sužalota Valdovo Voldemorto siela neištveria prisilietimo prie tokios 
sielos kaip Hario. Ji jaučiasi it liežuvis, lyžtelėjęs per speigą metalą, it 
kūnas ugnyje... 

— Sielos? Juk mes kalbame apie mintis! 

— Hario ir Valdovo Voldemorto atveju tai tas pats. 

Dumbldoras apsidairė norėdamas įsitikinti, kad yra vieni. Jie buvo 
netoli Uždraustojo miško ir aplinkui, atrodo, tikrai niekas neslankiojo. 

— Po to, kai mane nužudysi, Severai... 

- Jūs atsisakote būti su manim atviras ir vis dėlto tikitės šitos mažy- 
tės paslaugos! - suniurnėjo Sneipas. Jo liesas veidas užsiplieskė pyk- 
čiu. - Kaip daug jūs laikote savaime suprantamu dalyku, Dumbldorai! 
O jeigu aš apsigalvosiu? 

— Severai, tu davei man žodį. Ir jeigu jau kalbame apie paslaugas, 
kurių iš tavęs tikiuosi, atrodo, esi man pažadėjęs prižiūrėti mūsų jaunąjį 
bičiulį iš Klastūnyno? 

Sneipas dėbtelėjo į jį maištingai, piktai. Dumbldoras atsiduso. 

— Severai, šįvakar vienuoliktą valandą ateik į mano kabinetą - ir dau- 
giau nereikės skųstis, kad aš tavimi nepasitikiu... 

Ir štaijie vėl Dumbldoro kabinete. Už lango tamsu. Foksas netriukš- 
mauja, Sneipas taip pat sėdi tyliai. Dumbldoras vaikšto po kabinetą 
ir kalba: 

— Haris neturi Žinoti iki paskutinės akimirkos, iki tol, kol nebus būtina 
žinoti, antraip argi jam pakaktų jėgų atlikti tam, ką privalo atlikti? 

— Tačiau kąjis privalo atlikti? 

— Tai mano ir Hario paslaptis. O dabar įdėmiai klausyk, Severai. Ateis 
laikas - po mano mirties... Nesiginčyk, nepertraukinėk! Ateis laikas, kai 
Voldemortas pradės bijoti dėl savo gyvatės gyvybės. 

— Nadžinės? - nustebo Sneipas. 

— Taigi. Ateis laikas, kai Voldemortas jos nebesiųs su visokiomis už- 
duotimis, o laikys prie savęs magiškai apsaugotą. Tada, manau, Hariui 
ir bus galima pasakyti. 

— Ką jam pasakyti? 

Dumbldoras giliai atsiduso ir užsimerkė. 

— Pasakyti jam, jog tą naktį, kai Valdovas Voldemortas bandė jį nužu- 
dyti, kai Lilė kaip skydu uždengė jį savo gyvybe, Žudomasis užkeikimas, 
atšokęs ir smogdamas Voldemortui, išplėšė iš jo dalelytę sielos, ir toji 
įstrigo vienintelėje gyvoje būtybėje, kuri liko sugriuvus pastatui. Hary- 
je gyva Valdovo Voldemorto sielos dalelė, kaip tik ji suteikia jam galią 
susikalbėti su gyvatėmis ir palaikyti jam nesuvokiamą ryšį su Valdovo 
Voldemorto sąmone. Ir kol ta sielos dalelė, kurios nė pats Voldemortas 
nepasigenda, bus Haryje gyva, Valdovas Voldemortas negalės numirti. 

Hariui atrodė, tarsi jis stebi pašnekovus iš ilgo tunelio galo: jie buvo 


taip toli, jų balsai skambėjo taip keistai. 

— Vadinasi, berniukas... berniukas turi mirti? - labai ramiai paklausė 
Sneipas. 

- Ir jį nužudyti turi pats Voldemortas, Severai. Tai svarbiausia. 

Ir vėl ilga tyla. Tada Sneipas tarė: 

— Visus tuos metus... aš maniau... kad mes jį saugome dėl jos. 
Dėl Lilės. 

— Mesjį saugojome todėl, kad buvo labai svarbu jį išmokyti, užauginti, 
duoti pajusti savo galią, - pasakė Dumbldoras neatsimerkdamas. —O ry- 
šys tarp jų vis stiprėja, nesveikai plečiasi, kai kada man atrodo, kad Haris 
pats tai supranta. Jeigu aš neklystu dėl jo, jis viską padarys taip, kad kai 
išeis pasitikti mirties, tai ir bus tikrasis Voldemorto galas. 

— Tad jūs saugojote jo gyvybę tam, kad jis galėtų žūti reikiamu laiku? 

— Nereikia taip baisėtis, Severai. Kiek vyrų ir moterų matei žūvant? 

— Pastaruoju metu tik tuos, kurių negalėjau išgelbėti, - atsakė Sneipas 
ir atsistojo. - Jūs manim pasinaudojote. 

— Tiksliau? 

— Dėl jūsų šnipinėjau ir melavau, dėl jūsų rizikavau gyvybe. Ir vis 
maniau, kad viskas daroma tam, kad Lilės Poter sūnus liktų gyvas. Dabar 
man išklojate, kad auginote jį kaip kiaulę skerdimui... 

— Aš sujaudintas, Severai, - rimtai tarė Dumbldoras. - Ar tik pagaliau 
neprisirišai prie berniuko? 

— Prie jo? - riktelėjo Sneipas. - Expecto patronum! 

Iš jo lazdelės galo išsiveržė sidabrinė elnė; stryktelėjusi ant grindų 
vienu šuoliu liuoktelėjo per kabinetą ir išlėkė pro atvirą langą. 

Dumbldoras nulydėjo ją žvilgsniu. Sidabriniam švytėjimui išblėsus, 
jis pasisuko į Sneipą pilnomis ašarų akimis. 

— Po šitiek metų? 

— Amžinai, - atsakė Sneipas. 

Scena vėl pasikeitė. Haris pamatė, kaip Sneipas kalbasi su Dumbldoro 
portretu, kabančiu virš rašomojo stalo. 

— Voldemortui praneši tikslią datą, kada Haris išvyks iš dėdės ir tetos 
namų, - kalbėjo Dumbldoras. - Jeigu to nepadarysi, kils įtarimas, nes 
Voldemortas laiko tave puikiai informuotu. Tačiau kartu gudriai užsi- 
mink apie antrininkus, manau, tai užtikrins Hario saugumą. Pabandyk 
Mandangą Flečerį užburti Supainiojimo kerais. Ir, Severai, jeigu būsi 
priverstas dalyvauti gaudynėse, vaidink savo vaidmenį įtikinamai... 
Labai tikiuosi, jog dar ilgai naudosies Valdovo Voldemorto palankumu, 
antraip Hogvartse įsisiautės Kerou. 

Dabar Sneipas sėdėjo su Mandangu Flečeriu kažkokioje nepažįstamoje 
užeigoje, jie kalbėjosi sukišę galvas. Flečerio veidas buvo keistai tuščias, 
Sneipo — susikaupęs ir susirūpinęs. 

— Fenikso brolijai tu patarsi panaudoti antrininkus, - šnibždėjo Snei- 
pas. - Multisulčių eliksyras. Keli vienodi Poteriai. Tik tai gali padėti. 
Tu pamirši, kad aš tai siūliau. Pasakysi taip, lyg būtum pats sugalvojęs. 
Ar aišku? 

— Aišku, —- burbtelėjo Mandangas, Žžiopsodamas kažkur į tolį. 

Dabar Haris giedrą naktį skriejo šluota greta Sneipo, o šį lydėjo kiti 
gobtuvais apsigaubę Mirties Valgytojai, priekyje lėkė Lubinas ir Haris, 
kuris iš tikrųjų buvo Džordžas... Vienas Mirties Valgytojas pralenkė 
Sneipą ir iškėlė burtų lazdelę nusitaikydamas Lubinui į nugarą... 

— Sectumsempra! - riktelėjo Sneipas. 

Tačiau kerai, turėję kirsti Mirties Valgytojui per ranką, pataikė Džor- 
džui... 

Dar viena scena: Sneipas klūpo buvusiame Sirijaus miegamajame. 
Kumpanosiu jo veidu srūva ašaros -jis skaito seną Lilės laišką. Antrame 
puslapyje tebuvo keli žodžiai: 


„galėjo draugauti su Gelertu Grindelvaldu. Dievaži, manau, kad 
Batildai protas pasimaišė! 

Bučiuoju, 

Lilė 

Sneipas paėmė lapelį su Lilės parašu ir jos meile ir įsikišo į kišenę. Tada 
perplėšė fotografiją, kurią laikė rankoje, pasiliko tą pusę, kur juokėsi Lilė, 
o tą, kur buvo Džeimsas su Hariu, nusviedė ant grindų, ir nuotrauka 
nuslydo po komoda... 

Ir vėl Sneipas stovi direktoriaus kabinete. Į savo portretą skubiai su- 
grįžta Finėjas Nigelas. 

— Direktoriau! Jie pasistatė palapinę Dino girioje! Purvakraujė... 

— Nenoriu girdėti šito žodžio! 

— Na, toji Įkyrėlė atidariusi savo rankinę pasakė vietovę ir aš išgirdau! 

— Puiku. Labai gerai! - sušuko Dumbldoro portretas už direktoriaus 
krėslo. - Dabar, Severai, kardas! Nepamiršk, jog jį jis turi gauti nepaprastų 
išbandymų aplinkybėmis, kai reikalinga didžiulė drąsa. Ir Haris neturi 
žinoti, kad jį jis gauna iš tavęs! Jeigu Voldemortas įlįs į Hario mintis ir 
pamatys, kad veiki jo labui... 

- Žinau, - atšovė Sneipas. Priėjęs prie Dumbldoro portreto atitraukė 
jį. UŽ portreto sienoje buvo slaptavietė. Iš jos jis išėmė Grifo kardą. - Ir 
vis tiek nenorite man pasakyti, kodėl taip svarbu, kad Haris gautų kar- 
dą? - paklausė Sneipas, apsisiausdamas kelioniniu apsiaustu. 

— Ne, nesakysiu, - atsakė Dumbldoro portretas. - Jis pats supras, ką 
su tuo kardu veikti. Ir, Severai, būk atsargesnis, po istorijos su Džordžu 
Vizliu jie gali tave sutikti nelabai draugiškai. 

Sneipas prie durų atsigręžė. 

— Nesijaudinkit, Dumbldorai, - šaltai pasakė jis. - Aš turiu planą... 

Ir Sneipas išėjo. Haris ištraukė galvą iš Minčių koštuvo ir atsidūrė ant 
kilimo tame pačiame kambaryje, iš kurio, regis, ką tik išėjo Sneipas. 


TRISDEŠIMT KETVIRTAS SKYRIUS 


Ir vėl miške 


Štai pagaliau tiesa. Įsikniaubęs į dulkiną kilimą kabinete, kuriame jis 
kitados manė besimokąs pergalės paslapčių, Haris galop suprato, jog, 
jam nelemta likti gyvam. Jo užduotis - ramiai žengti mirčiai į glėbį. Tame 
kelyje jis dar turi nukirsti paskutinius Voldemorto saitus su gyvenimu, 
kad, kai galų gale jųdviejų keliai susikryžiuos ir Haris nepakels lazdelės 
apsiginti, atomazga būtų sklandi ir greita, o darbas, pradėtas Godriko 
Dauboje, būtų užbaigtas: nei tas, nei tas neliktų gyvas. 

Krūtinėje pašėlusiai daužėsi širdis. Kaip keista, kad mirtino pavojaus 
akivaizdoje ji plaka vis stipriau, narsiai palaikydama gyvybę. Tačiau jai 
reikės sustoti, ir jau netrukus. Jos tvinksniai suskaičiuoti. Kiek dar jis 
turės laiko po to, kai paskutinį kartą pereis pilį ir žengęs į kiemą pasuks 
į mišką? 

Harį, gulintį ant grindų ir klausantį, kaip krūtinėje dunda gedulo 
būgnas, užliejo siaubo banga. Ar mirtis skausminga? Kiek kartų jis buvo 
per plauką nuo mirties ir išsigelbėjo, bet niekad negalvojo apie ją pačią: 
gyvenimo troškimas visad buvo stipresnis už mirties baimę. Tačiau dabar 
jam ir į galvą neatėjo bėgti nuo Voldemorto. Jis žino, kad viskas baigta, 
liko tik numirti. 

O, kad jis būtų miręs tą vasaros naktį, kai paskutinį kartą išėjo iš 
ketvirto Ligustrų gatvės numerio, kai jį išgelbėjo fenikso plunksnos 
lazdelė! Kad būtų žuvęs kaip Hedviga, žaibiškai, net nespėjęs suvokti, 
kas vyksta! Arba krūtine pasitikęs mirtinus kerus, pasiųstus artimam 
žmogui... Dabar jis net pavydėjo tėvų mirties. Juk ramiai žengti į savo 
pražūtį reikia visiškai kitokio narsumo. Haris pajuto, kad šiek tiek dreba 

pirštai, pabandė sutramdyti virpulį, nors juk niekas jo nemato: portretai 
ant sienos kabo tušti. 

Lėtai lėtai jis pasikėlė, atsisėdo ir iš karto pasijuto gyvas kaip niekada, 
nepaprastai aiškiai pajautė savo kūną. Kodėl iki tol nė sykio nepastebėjo, 
kadjis - tikras stebuklas: smegenys, raumenys, širdis? Ir viso šito neliks... 
Ar bentjaujis bus atskirtas nuo viso to. Haris alsavo giliai ir lėtai, burna 
ir gerklė išdžiūvo, sausos buvo ir akys. 

Dumbldoro išdavystė atrodė mažmožis. Taigi būta didesnio plano, 
Haris tiesiog buvo per daug kvailas tai suprasti, tačiau dabar viskas 
aišku. Jis nė sykio nesuabejojo savo įsitikinimu, jog Dumbldoras nori, 
kad jis gyventų. Dabar suprato: jam gyventi buvo skirta tiek, kiek pri- 
reiks laiko visiems Horokrusams sunaikinti. Dumbldoras pavedė jam 
juos sunaikinti, ir jis klusniai kapojo gijas, siejančias su gyvenimu ne tik 
Voldemortą, bet ir jį patį! Koks švarus, koks dailus planas - nepražudyti 
daugiau žmonių, pavesti šį pavojingą uždavinį vaikėzui, kuris jau vis 
tiek skirtas paaukoti, kurio mirtis niekam nesukels skausmo, o bus pa- 
skutinis smūgis Voldemortui. 

Ir Dumbldoras žinojo, kad Haris neims išsisukinėti, bet eis iki galo, 
nors tai bus ir jo paties galas, juk ne veltui jis taip stengėsi jį pažinti, tie- 
sa? Kaip ir Voldemortas, Dumbldoras žinojo: Haris, suvokęs, kad gali 
nutraukti visas baisybes, neleis kam nors mirti dėl jo. Mintyse staiga vėl 
išniro Fredis, Lubinas ir Tonks, gulintys negyvi didžiojoje salėje, ir jam 
net kvapą užgniaužė - kokia Mirtis nekantri... 

Tačiau Dumbldoras per daug iš jo tikėjosi. Jam nepavyko - gyvatė 
tebėra gyva. Vienas Horokrusas Voldemortą dar sies su gyvenimu, nors 
Haris bus jau miręs. Tiesa, kažkam jis bus palengvinęs darbą. Įdomu, 
kas tęs jo žygį... Ronis su Hermiona, aišku, žino, ką reikia daryti... Todėl 
Dumbldoras ir liepė jiems pasakyti šią paslaptį.:. Tam, kad jeigu jis sutiktų 
savo lemtį per anksti, jie žygiuotų toliau... 

Visos šios mintys krito ant kieto neginčijamos tiesos paviršiaus, kaip 
šalto lietaus lašai - ant lango stiklo. Aš turiu mirti. Visa tai turi baigtis. 

Ronis su Hermiona jau atrodė tokie tolimi, tarsi už devynių jūrų. Toks 
jausmas, lyg būtų su jais išsiskyręs seniai seniai. Jokių atsisveikinimų ir 
jokių paaiškinimų, nusprendė jis. Į šią kelionę jie jau negali leistis trise, o 
jų pastangos jį sulaikyti būtų tik brangaus laiko švaistymas. Jis pažvelgė 
į auksinį laikrodį, kurį gavo dovanų per septynioliktą gimtadienį. Praėjo 
beveik pusvalandis Voldemorto jam duoto laiko. 

Haris atsistojo. Širdis daužėsi į šonkaulius kaip paukštis narvelyje. 
Galbūt ji žino, kiek mažai jai liko laiko, ir nori atsigriebti už visą gyve- 
nimą. Ir jis neatsigręždamas užvėrė kabineto duris. 

Pilis buvo tuščia. Vienui vienas žengdamas koridoriais, jis jautėsi kaip 
vaiduoklis, jau miręs. Portretų rėmai tebebuvo tušti, viešpatavo kapų 
tyla, tarsi visa gyvybė būtų sutekėjusi į didžiąją salę, kur gyvieji apverkė 
savo mirusiuosius. 

Haris susisupo į neregimąjį apsiaustą ir ėmė lipti žemyn, netrukus jau 
žengė marmuriniais laiptais į holą. Galbūt kokia nors širdies kertele jis 
vylėsi būti pajustas, pastebėtas, sulaikytas, tačiau apsiaustas, kaip visada, 
buvo nepermatomas ir jis be kliūčių pasiekė lauko duris. 

Staiga vos nesusidūrė su Neviliu. Dviese su kažkuo tas nešė į vidų ne- 
gyvą kūną. Haris dirstelėjo žemyn ir gavo dar vieną smūgį: nepilnametis 
Kolinas Krivis, matyt, prasiskverbė atgal į pilį, taip pat kaip ir Smirdžius, 
Niurzga ir Gylys. Miręs jis atrodė toks mažas. 

- Žinai ką, Nevili? Aš ir vienas jį įnešiu, - tarė Oliveris Medis. Jis už- 
simetė Koliną ant peties kaip ugniagesys ir nunešė į didžiąją salę. 

Nevilis atsišliejo į durų staktą ir atbula ranka nusibraukė nuo kaktos 
prakaitą. Atrodė lyg seneliukas. Ir vėl pasileido laiptais į kiemą ieškoti 
kitų kritusiųjų mūšyje. 

Haris paskutinį kartą pažvelgė pro didžiosios salės duris. Žmonės 
bandė guosti kits kitą, nešiojo vandenį, klūpėjo prie žuvusiųjų, bet Haris 
nematė nė vieno brangaus draugo: nei Ronio, nei Hermionos, Džinės ar 
dar kurio Vizlio, nei Lunos. Atrodė, atiduotų visą jam dar likusį laiką už 
vieną žvilgsnį į juos. Tačiau ar sugebėtų atitraukti nuo jų akis ir nueiti? 
Ne, geriau jau šitaip. 

Jis nulipo laiptais, žengė į tamsą. Buvo beveik ketvirta valanda ryto, 
kieme mirtina tyla, sakytum pasaulis užgniaužęs kvapą laukia, žiūri, ar 
jis įstengs atlikti pareigą. 

Haris pasuko prie Nevilio, palinkusio prie dar vieno kūno. 

— Nevili... 

— Velnias, Hari, vos infarkto negavau! 

Haris nusisiautė neregimąjį apsiaustą. Mat jam ūmiai šovė viena 
mintis - jis norėjo galutinai įsitikinti. 

— Kur dabar vienas susiruošei? - įtariai paklausė Nevilis. 

— Viskas pagal planą, - atsakė Haris. - Turiu kai ką padaryti. Paklau- 
syk, Nevili... 

— Hari! - staiga išsigando Nevilis. - Tu juk neketini pasiduoti? 

— Ne, - lengvai pamelavo Haris. - Aišku, ne. Einu dėl ko kito. Bet 
manęs ilgokai nebus. Nevili, ar žinai Voldemorto gyvatę? Jis laiko tokią 
didžiulę gyvatę. Vardu Nadžinė. 

— Aha, girdėjau. O ką? 

— Ją reikia nugalabyti. Ronis su Hermiona žino, tačiau dėl visa ko... 

Mintis apie tokią galimybę jam užgniaužė gerklę, jis nebepajėgė Žo- 
džio ištarti. Bet susivaldė: tai pernelyg svarbu, reikia būti tokiam kaip 
Dumbldoras - išlaikyti blaivų protą, palikti tvirtą užnugarį, dublerius, 
kurie galėtų tęsti darbą. Dumbldoras mirė suprasdamas, jog trys žmo- 
nės žino apie Horokrusus. Dabar vietoj Hario liks Nevilis, taigi paslaptį 
žinos irgi trys žmonės. 

— Jeigu kartais jie... negalėtų, o tau pasitaikytų proga... 

— Nudobti gyvatę? 

— Nudobti gyvatę, - pakartojo Haris. 

— Gerai, Hari. O kaip tu jautiesi? 

— Puikiai. Ačiū, Nevili. 

Haris apsisuko eiti, tačiau Nevilis griebė jam už rankos. 

— Mes visi kovosime toliau, Hari, supranti? 

— Taip, aš... 

Jam užgniaužė gerklę ir jis nebaigė sakinio. Nevilio tai, regis, ne- 
nustebino. Jis paplojo Hariui per petį, paleido jo ranką ir nuėjo ieškoti 
žuvusiųjų. 

Haris vėl užsimetė apsiaustą ir nužygiavo. Netoliese dar kažkas 
šmėstelėjo, pasilenkė prie gulinčio kūno. Priėjęs arčiau pamatė, jog tai 
Džinė. 

Jis sustojo. Džinė atsitūpė prie mergaitės. Ta šnibždėjo motinos vardą. 

— Nebijok, - paguodė ją Džinė. - Viskas bus gerai. Mes tave įnešime 
į vidų. 

— Aš noriu namo, - sudejavo mergaitė. - Nebenoriu kovoti! 

— Suprantu, - tarė Džinė ir užsikirto. - Viskas bus gerai. 

Haris pašiurpo. Jam norėjosi šaukti, norėjosi, kad Džinė žinotų, jog jis 
čia, kad žinotų, kur jis eina. Jis norėjo būti sulaikytas, nutemptas į vidų, 
išsiųstas namo... 

Tačiaujis juk namie. Hogvartsas jam — pirmieji tikri ir patys geriausijo 
namai. Jis, Voldemortas ir Sneipas, visi našlaičiai, rado čia namus... 

Džinė atsiklaupė prie sužeistos mergaitės, paėmė jai už rankos. Di- 
džiulėmis valios pastangomis Haris prisivertė žengti tolyn. Jam pasirodė, 
kad praeinant Džinė grįžtelėjo į jį. Kažin arji pajuto, kad kažkas eina pro 
šalį? Tačiau jis nieko nepasakė ir neatsisuko. 

Iš tamsos išniro Hagrido trobelė. Jokio žiburio, nesibrazdina ir ne- 
loja Iltis. Ak, visi tie vakarai pas Hagridą, spindintis varinis arbatinis 
ant ugnies, roksai ir milžiniškos valgio porcijos, didžiulis barzdotas jo 
veidas, šliužais vemiantis Ronis ir Hermiona, padedanti jam išgelbėti 
Norbertą... 

Haris nuėjo toliau. Pamiškėje sustojo. 

Tarp medžių nardė Psichai. Į jį padvelkė jų šalčiu, ir jis suabejojo, ar 
pavyks saugiai praslinkti. Iššaukti Globėją jau neturėjo jėgų. Ir nebesuval- 
dė drebulio. Vis dėlto ne taip paprasta mirti. Kiekvienas atodūsis, žolės 
kvapas, veidą glostanti nakties vėsa - kaip tai brangu! Sunku įsivaizduoti, 
kad Žmonės turi prieš akis metų metus, laiką, kuris jiems netgi prailgsta, 

ojis kabinasi į kiekvieną sekundę. Jautė nebegalįs nė žingsnio žengti, bet 
suprato, jog turi eiti toliau. Šitas ilgas žaidimas baigtas, Aukso Šmaukštas 
sugautas, laikas skristi iš aikštės... 

Šmaukštas... Neklusniais pirštais Haris sugraibė pakaklėje kapšelį ir 
iš jo ištraukė kamuoliuką. 

Aš atsiversiu pabaigoje. 

Sunkiai ir tankiai alsuodamas jis žiūrėjo į Šmaukštą. Dabar, kai norėjo- 
si, kad laikas eitų kuo lėčiau, šis, atrodo, ėmė lėkti vis greičiau. Suvokimas 
ūžtelėjo staiga, tarsi aplenkęs mintį. Tai ir yra pabaiga. Atėjo metas. 

Jis prispaudė auksinį kamuoliuką prie lūpų ir sukuždėjo: 

— Aš tuoj mirsiu. 

Metalinis apvalkalas plyšo perpus. Haris drebančia ranka išsitraukė 
iš po apsiausto Drako stebuklingąją lazdelę ir ištarė: Lumos. 

Abi kamuoliuko puselės buvo užpildytos juoduoju akmeniu, nelygiai 
perskilusiu per vidurį. Prisikėlimo akmens skilimo linija simbolizavo 
Šeivamedžio lazdelę. Trikampis ir apskritimas — apsiausto ir akmens 
simboliai — tebebuvo sveiki. 

Ir vėl Haris suvokė net nespėjęs pagalvoti. Jis neketino jų susigrąžinti, 
nes pats tuoj turėjo iškeliauti pas juos. Ne jis juos šaukia - jie šaukia jį. 

Užsimerkęs Haris tris kartus apsuko akmenį delne. 

Haris suprato, kad kerai suveikė, nes išgirdo aplinkui tylų šnarėjimą, 
lengvučius žingsnius per minkštą, spygliais nuklotą pamiškės žemę. Jis 
atsimerkė ir apsižvalgė. 

Jie buvo ne vaiduokliai, bet ir ne gyvi Žmonės. Labiausiai panėšėjo 
į anais laikais iš dienoraščio pabėgusį Ridlį - atmintis jį pavertė bemaž 
apčiuopiamu. Jie visi skubėjo pas jį ne tokie kūniški kaip gyvieji, bet ir 
ne tokie perregimi kaip šmėklos, ir visi meiliai jam šypsojosi. 

Džeimsas buvo lygiai tokio paties ūgio kaip Haris. Vilkėjo taip pačiais 
drabužiais, su kuriais mirė, neklusnūs plaukai susitaršę, akiniai kiek 
pakrypę ant šono, visai kaip pono Vizlio. 

Sirijus, aukštas ir gražus, atrodė daug jaunesnis negu gyvenime. Jis 
žengė lengvai ir grakščiai, susikišęs rankas į kišenes ir šypsodamas. 

Ir Lubinas buvo jaunesnis, ne toks nuskuręs, vešlesniais ir tamsesniais 
plaukais. Jis aiškiai džiaugėsi atsidūręs pažįstamoje vietoje, kur jaunas 
būdamas tiek klajojo. 

Plačiausia buvo Lilės šypsena. Artėdama prie jo, ji atmetė savo ilgus 
juodus plaukus, o žalios akys įsmigo jam į veidą su tokiu goduliu, tarsi 
jau niekad negalėtų atsižiūrėti į jį. 

— Tu toks narsus! 

Jis nepajėgė ištarti žodžio. Gėrėjosi ja galvodamas, kad norėtų amžinai 
taip stovėti ir Žiūrėti į ją, ir nieko daugiau nereikėtų. 

— Tu jau beveik pasiekei tikslą, - tarė Džeimsas. - Liko vos vos. Mes... 
mes tavimi taip didžiuojamės. 

— Ar skaudės? - išsprūdo iš lūpų vaikiškas klausimas, Hariui net 
nespėjus susivokti. 

— Mirti? Ne, nė trupučio, - atsakė Sirijus. - Greičiau ir lengviau negu 
užmigti. 

— Be to, jis nebegali laukti, - pasakė Lubinas. - Nori visa tai užbaigti. 

— Aš nenorėjau, kad jūs mirtumėt, - išsiveržė Hariui. - Nenorėjau nė 
vieno mirties. Atleiskite. - Jo Žodžiai, jo atsiprašymas labiausiai buvo 
skirti Lubinui. - Juk tau ką tik gimė sūnus. Man taip gaila, Remai... 

— Ir man gaila, - pasakė Lubinas. - Gaila, jog taip jo ir nepažinsiu. Bet 
jis sužinos, dėl ko aš žuvau, ir supras. Aš stengiausi padaryti pasaulį, 
kuriame jam reikės gyventi, laimingesnį. 

Vėsus vėjelis, padvelkęs tarsi iš pačios miško tankmės, sutaršė Ha- 
riui plaukus ant kaktos. Jis suprato, kad jie nelieps jam eiti, pats turi 
pasiryžti. 

— Jūs būsite su manimi? 

— Iki pat galo, - atsakė Džeimsas. 

- Ir jie jūsų nematys? - dar paklausė Haris. 

— Mes - dalis tavęs, - paaiškino Sirijus. - Ir matomi tik tau. 

Haris pažvelgė į motiną. 

— Būk šalia, - tyliai paprašė. 

Ir ėmė eiti. Psichų skleidžiamas šaltis jam nieko nedarė. Jis perėjo 
jį su savo draugais, kurie visi dabar jam buvo Globėjais. Kartu jie 
žygiavo tarp senų medžių, susipynusių vainikais, gumbuotomis ir 
susiraičiusiomis šaknimis, išlindusiomis iš po žemės. Tamsoje Haris 
tvirčiau susisupo apsiaustu ir brido vis gilyn ir gilyn į mišką nejįsi- 
vaizduodamas, kur ieškoti Voldemorto, bet Žinodamas, jog vis tiek 
jį suras. Šalimais beveik be garso žengė Džeimsas, Sirijus, Lubinas 
ir Lilė, jų artumas įkvėpė jam drąsos, padėjo Žingsnis po žingsnio 
kilnoti kojas. 

Kūnas ir protas atrodė keistai atskiri, kojos judėjo negaudamos jokių 
sąmonės komandų, lyg jis būtų buvęs to kūno, kurį tuoj paliks, ne vai- 
ruotojas, o keleivis. Per mišką su juo einantys mirusieji jam buvo kur kas 
tikresni negu pilyje likę gyvieji: dabar, kai jis klupinėdamas ėjo pasitikti 
savo gyvenimo pabaigos, pasitikti Voldemorto, Ronis, Hermiona, Džinė 
ir visi kiti atrodė jam tarsi šmėklos. 

Duslus dunkstelėjimas ir kuždesys - netoliese judėjo dar kažkoks 
gyvas padaras. Haris sustojo bandydamas ką nors įžvelgti tamsoje ir 
įsiklausydamas. Motina, tėvas, Sirijus su Lubinu irgi sustojo. 

— Čia kažkas yra, — visai čia pat sušnibždėjo šiurkštus balsas. - Jis turi 
neregimąjį apsiaustą. O jeigu tai... 

Dvi figūros išlindo iš už medžio: švystelėjo lazdelės, ir Haris išvydo 
Jakslį ir Dolohovą, žiūrinčius į tamsą kaip tik ten, kur stovėjo jis, jo motina 
su tėvu ir Sirijus su Lubinu. Jie, aišku, nieko nematė. 

— Tikrai kažką išgirdau, - tarė Jakslis. - Manai, koks žvėris? 

— Tas mulkis Hagridas ko tik miške nelaikė, — tarė Dolohovas, dirste- 
lėdamas per petį. 

— Laikas beveik baigėsi. Poteris turėjo valandą. Neateis. 

— Ojis tikėjo, kad vaikėzas ateis. Tai dabar sius. 

— Verčiau grįžkim, - pasiūlė Jakslis. - Sužinosime, koks tolesnis 
planas. 

Abu su Dolohovu pasuko į miško gilumą. Haris nusekė paskui juos 
žinodamas, kad jie jį išves kaip tik ten kur reikia. Jis žvilgtelėjo per 
petį - motina nusišypsojo, tėvas drąsindamas linktelėjo. 

Po kelių minučių Haris priekyje išvydo šviesą. Jakslis sa Dolohovu išėjo 
į laukymę, kurioje, pažino Haris, kadaise buvo pabaisos Aragogo buvei- 
nė. Ant medžių tebesidraikė didžiulio voratinklio liekanos, tačiau visą jo 
palikuonių tuntą Mirties Valgytojai buvo išsivarę kariauti jų pusėje. 

Aikštelės viduryje kūrenosi laužas, virpančioje šviesoje ratu sėdėjo 
tylūs, budrūs Mirties Valgytojai. Vieni tebebuvo su gobtuvais ir kau- 
kėmis, kiti atsidengę. Tolėliau sėdėjo du milžinai, nuo jų krito platūs 
šešėliai. Šiurkštūs, nuožmūs jų veidai buvo tarsi uolos. Haris pamatė 
Fenryrą — vilkolakis susigužęs kramtė nagus. Aukštas šviesiaplaukis 
Raulis šluostėsi kruviną lūpą. Liucijus Smirdžius atrodė sugniužęs ir 
įbaugintas, o įdubusiose Narcisos akyse tamsavo negera nuojauta. 

Visų žvilgsniai buvo nukreipti į Voldemortą. Jis stovėjo nuleidęs galvą, 
spausdamas rankoj Šeivamedžio lazdelę. Toks įspūdis, lyg jis melstųsi ar 
skaičiuotų mintyse, ir Hariui, sustingusiam laukymės pakraštyje, į galvą 
šovė paika mintis: Voldemortas atrodo kaip vaikas, skaičiuojantis per 
slėpynes. Už jo spindinčiame užkerėtame narve, panašiame į milžinišką 
aureolę, rangėsi dičkė gyvatė Nadžinė. 

Dolohovas su Jaksliu žengė į ratą, Voldemortas pakėlė galvą. 

— Jo niekur nėra, Valdove, - pranešė Dolohovas. 

Voldemorto veidas nė nevirptelėjo. Laužo atšvaituose raudonos akys 
žioravo kaip žarijos. Jis iš lėto pasukiojo Šeivamedžio lazdelę. 

— Valdove... - prabilo Belatriks, sėdinti arčiausiai Voldemorto, susi- 
vėlusi, subraižytu veidu, bet šiaip sveika. Voldemortas rankos mostu ją 
nutildė, ir ji užsičiaupė žvelgdama į jį dievinančiu žvilgsniu. 

— Aš maniau, kad jis ateis, - savo skambiu aukštu balsu tarė Volde- 
mortas, įbedęs akis į laužo liepsnas. - Tikėjausi, kad ateis. 

Visi tylėjo. Visi, atrodo, bijojo ne mažiau už Harį, o jam širdis 
krūtinėje daužėsi taip, tarsi norėtų išsiveržti iš kūno, kurį jis ketino 

paaukoti. Suprakaitavusiomis rankomis Haris nusitraukė neregimąjį 
apsiaustą ir įsikišo po drabužiais kartu su lazdele, kad nekiltų pagun- 
dos priešintis. 

— Matau, jog... apsirikau, — tarė Voldemortas. 

— Ne, neapsirikai, - ištarė Haris garsiai, sukaupęs visas jėgas, nes 
nenorėjo, kad balsas išduotų baimę. Prisikėlimo akmuo išsprūdo iš 
sugrubusių pirštų, ir, žengdamas į priekį, akies kampučiu jis pamatė, 
kaip tėvai, Sirijus ir Lubinas išnyko. Ir pajuto, jog dabar jam svarbu tik 
Voldemortas, kitų lyg nėra. Jie liko dviese. 

Toji iliuzija išgaravo beregint, kaip ir buvo atsiradusi. Milžinai sukrio- 
kė, Mirties Valgytojai sutartinai pakilo, pasigirdo šauksmai, aičiojimai, 
net juokas. Voldemortas stovėjo sustingęs, bet jo raudonos akys ryte rijo 
artėjantį Harį. Juodu skyrė tik laužas. 

Staiga nuaidėjo balsas: 

— NE, HARI, NE! 

Haris atsisuko: prie medžio buvo pririštas Hagridas supančiotomis 
rankomis ir kojomis. Jis tampėsi visu savo milžinišku kūnu, mėgindamas 
išsilaisvinti, kad net šakos drebėjo. 

— NE! NE! HARI, KĄ TU SU... 

— Tylėt! - subliuvo Raulis, mostelėjo lazdele, ir Hagridas nutilo. 

Belatriks, trūksmingai alsuodama, pašokusi vedžiojo degančiomis 
akimis nuo Voldemorto prie Hario. Visi nustėro, tik plaikstėsi liepsnos 
ir spindinčiame narve už Voldemorto galvos rangėsi gyvatė. 

Haris jautė po marškiniais lazdelę, bet nebandė jos ištraukti. Žinojo, 
kad gyvatė per daug gerai apsaugota, žinojo, kad jeigu mėgins nukreip- 
ti lazdelę į Nadžinę nespėjęs ištarti burtažodžio, į jį pasipils dešimtys 
užkeikimų. Voldemortas ir Haris tylėdami tebežiūrėjo į kits kitą, bet 
štai Voldemortas kilstelėjo galvą ir jo belūpę burną iškreipė netikėtai 
bedžiaugsmis šypsnys. 

— Haris Poteris, - tyliai ištarė jis. Jo balsas susiliejo su ugnies šnypšti- 
mu. - Berniūkštis, kuris liko gyvas... 

Mirties Valgytojai stovėjo nejudėdami. Jie laukė, viskas aplinkui lau- 
kė. Hagridas tampė virves, Belatriks šnopavo, o Haris nei iš šio, nei iš to 
prisiminė Džinę, jos žėrinčias akis ir lūpų skonį... 

Voldemortas iškėlė lazdelę. Galvą vis taip pat pakreipęs į šoną, sa- 
raudonas akimis trokšdamas tik vieno: kad viskas įvyktų tučtuojau, kol 
jis dar pastovi, kol valdosi, kol neparodė savo baimės... 

Jis pamatė, kaip sujudėjo belūpė burna, blykstelėjo žalias žaibas, ir 
viskas išnyko. 


TRISDEŠIMT PENKTAS SKYRIUS 


Kings Krosas 


Jis gulėjo kniūbsčias ir klausėsi tylos. Buvo vienut vienas. Niekas į jį nežiū- 
rėjo. Nieko daugiau nebuvo. Haris net nesuprato, ar jo paties čia esama. 

Praėjo daug laiko, — o gal nė kiek, - ir jam toptelėjo, kad vis dėlto jo 
esama, nes jis juk guli, tikrai guli ant kažkokio paviršiaus. Vadinasi, gali 
lytėti, o daiktas, kurį jis lyti, irgi egzistuoja. 

Padaręs tokią išvadą, Haris staiga suvokė esąs nuogas. Kadangi buvo 
įsitikinęs, kad aplink nieko daugiau nėra, šis faktas jo nesutrikdė, tačiau 
truputį sudomino. Kažin, jeigu jau gali jausti, ar galės matyti? Jis atsi- 
merkė ir suvokė, jog turi akis. 

Jis gulėjo šviesioje migloje, iki tol tokios miglos nebuvo regėjęs. Erdvė 
aplink jį nebuvo užtraukta debesimis, tiksliau - debesys dar nebuvo virtę 
erdve. Paviršius, ant kurio jis gulėjo, buvo lyg ir baltas, nei šaltas, nei 
šiltas, tiesiog kažkokia plokštuma gulėti. 

Haris atsisėdo. Kūnas atrodė sveikas. Jis palietė veidą. Akinių nėra. 

Ūmiai per beformę tuštumą jį pasiekė garsas: tylus, duslus dunksė- 
jimas, sakytum kas plastėtų, daužytųsi, raitytųsi. Garsas buvo liūdnas, 
bet ir kažkoks nešvankus. Jam kilo nemalonus jausmas, jog jis slapčia 
klausosi kažko negražaus, gėdingo. 

Ir jis panoro apsirengti. 

Nespėjo pagalvoti, kai šalia atsirado drabužiai. Jis paėmė juos ir apsi- 
rengė. Drabužiai buvo minkšti, švarūs ir šilti. Nepaprastas daiktas, kad 
jie atsirado kaip tik tada, kai jis jų užsimanė... 

Haris atsistojo, apsidairė. Gal jis yra kokiame nors milžiniškame Kam- 
baryje iki pareikalavimo? Kuo ilgiau dairėsi, tuo daugiau visko pamatė. 

Aukštai virš galvos saulėje spindėjo stiklinis stogo kupolas. Gal čia kokie 
rūmai. Visur tylu ir ramu, tik netoliese migloje kažkas taip keistai dunksi 
ir unkščioja... 

Haris lėtai apsisuko vietoje. Sukantis ėmė rastis visai apčiuopiama 
aplinka. Erdvi patalpa, šviesi ir švari, salė, kur kas didesnė už didžiąją 
Hogvartso salę, ir tasai skaidrus stiklinis kupolas. Jis čia buvo vienui 
vienas, išskyrus... 

Haris net žengė atatupstas. Dabar pamatė, kas gi skleidžia visus tuos 
garsus. Ant grindų susirietęs gulėjo nuogas kūdikėlis, bet šiurkščia ir 
atšerpetojusia, tarsi nudirta oda; būtybė tirtėdama gulėjo po kėde, kuri 
buvo nukišta kaip koks nereikalingas daiktas, toliau nuo akių, ir sunkiai 
šnopavo. 

Hariui buvo baisu šito padaro. Nors jis buvo mažutis, gležnas ir ne- 
sveikas, jam nesinorėjo artintis prie jo. Vis dėlto jis ėmė slinkti artyn pa- 
sirengęs bet kurią akimirką atšokti. Štai jau galėjo padarą pasiekti ranka, 
bet neprisivertė to padaryti. Pasijuto bailiu. Padarėlį reikėtų paguosti, 
bet jam buvo koktu. 

— Tu negali jam padėti. 

Haris staigiai atsigręžė. Jo linkui žengė Albas Dumbldoras, tiesus ir 
energingas, plevėsuojančiu tamsiai mėlynu apsiaustu. 

— Hari! - Dumbldoras plačiai išskėtė rankas, jos abi buvo sveikos — bal- 
tos ir be jokios kliaudos. - Esi nuostabus berniukas! Narsus, labai narsus 
vyras! Eime. 

Priblokštas Haris nusekė paskui Dumbldorą tolyn nuo inkščiančio 
nudirtojo kūdikio, į salės galą, kur po tuo pačiu spindinčiu kupolu 
buvo du krėslai, pirma jo nepastebėti. Dumbldoras atsisėdo į vieną, 
Haris klestelėjo į kitą nenuleisdamas akių nuo senojo direktoriaus 
veido. Viskas taip pat, kaip jis prisiminė: ilgi sidabriniai plaukai ir 
barzda, skvarbios mėlynos akys už pusinių akinių, kumpa nosis. Ir 
vis dėlto... 

— Betgi jūs miręs, - tarė Haris. 

— O taip, - ramiai patvirtino Dumbldoras. 

— Vadinasi... ir aš miręs? 

— Hm... - dar plačiau nusišypsojo Dumbldoras. - Tai ir yra svarbiausias 
klausimas, ar ne? Apskritai, vaike, manau, kad ne. 

— Ne? - pakartojo Haris. 

— Ne, - atsakė Dumbldoras. 

— Bet... - Haris nejučia palietė vietą, kur buvo randas. Atrodo, jo 
nelikę. - Bet aš turėjau mirti - juk nesipriešinau! Norėjau, kad jis mane 
nužudytų! 

— Otai, - tarė Dumbldoras, - matyt, viską ir pakeitė. 

Iš Dumbldoro kaip šviesa, kaip ugnis sklido džiaugsmas: Haris dar 
nebuvo jo matęs tokio visiškai, akivaizdžiai laimingo. 

— Paaiškinkit, - paprašė Haris. 

— Betgi tu jau supratai, - pasakė Dumbldoras, suremdamas pirštų 
galus. 

— Aš leidausi nužudomas, - vėl tarė Haris. - Juk taip? 

— Taip, - linktelėjo Dumbldoras. - Toliau! 

— Taigi jo sielos dalelė, kuri buvo manyje... - Dumbldoras dar energin- 
giau sulinksėjo ir drąsindamas plačiai nusišypsojo. - Ji žuvo? 

— Otaip! -atsakė Dumbldoras. - Taip, jis ją sunaikino. Tavo siela, Hari, 
dabar visut visa yra tavo. 

— Tačiau tada... - Haris dirstelėjo per petį į sudarkytą padarėlį, tirtantį 
po kėde. - Kas tai, profesoriau? 

— Jam nei tu, nei aš negalime padėti, - atsakė Dumbldoras. 

- Bet jeigu Voldemortas panaudojo Žudomąjį užkeikimą, - nenu- 
rimo Haris, — ir šį kartą niekas nemirė už mane, kaipgi aš galėjau likti 
gyvas? 

— Manau, jog pats supranti, - atsakė Dumbldoras. - Pabandyk 
prisiminti, ką jis kadaise padarė pastūmėtas neišmanymo, godulio ir 
žiaurumo. 

Haris ėmė galvoti žvilgsniu klaidžiodamas po erdvę. Jeigu vieta, kur 
jie sėdi, yra rūmai, jie kažkokie keisti: trumpos krėslų eilės, šen ten eina 
bėgiai, tačiau, be jo, Dumbldoro ir besiraitančio po kėde padaro, daugiau 
jokios būtybės. Staiga savaime atėjo atsakymas. 

- Jis paėmė mano kraujo. 

— Taigi! Tada jis paėmė tavo kraujo ir jo padedamas atkūrė gyvą savo 
kūną! Jo gyslomis teka tavo kraujas, Hari, abu turite Lilės paleistų ap- 
sauginių kerų. Kol jis gyvas, gyveni ir tu! 

— Aš būsiu gyvas... kol gyvens jis? Bet aš maniau... maniau, kad atvirkš- 
čiai! Maniau, kad abu žūsime. O gal tai tas pats? 

Jo ausis vėl pasiekė padaro aimanavimas ir daužymasis, ir Haris 
pašnairavo į jį. 

— Mes tikrai nieko negalim padaryti? 

— Jam niekuo negalima padėti. 

— Tada paaiškinkite man... plačiau, - paprašė Haris, ir Dumbldoras 
šyptelėjo. 

— Hari, tu buvai septintas Horokrusas, Horokrusas, kurio jis neketino 
daryti. Voldemortas savo sielą padarė tokią trapią, kad ji subyrėjo jam 
vykdant šitokią baisią piktadarystę - nužudant tavo tėvus, mėginant 
nužudyti kūdikį. Tačiau jis išsinešė iš tų namų dar mažiau, negu manė. Ir 
paliko ne vien tiktai kūną. Paliko dalelę savęs tavyje, numatytoje aukoje, 
kuri ėmė ir liko gyva. Ojo žinios, Hari, buvo apgailėtinai skurdžios! Kas 
jam nevertinga, to Voldemortas net nesivargina suprasti. Namų elfai ir 
pasakos, ištikimybė ir tyrumas - apie tai Voldemortas neturi jokio su- 
pratimo. Jokio. Kad visa tai turi galią, pranokstančią net jo galybę, galią, 
neįveikiamą jokios magijos, — šios tiesos jis taip ir neįstengė suvokti. Jis 
paėmė tavo kraujo manydamas, kad juo save sustiprins. Taigi jo kūne 
atsidūrė dalelė tavo mamos kerų, kuriais ji mirdama tave užbūrė. Jo kūne 
tebėr gyva toji auka, ir kol tie kerai gyvi, esi gyvas tu ir gyva paskutinė 
Voldemorto viltis išsigelbėti. | 

Dumbldoras nusišypsojo, Haris žiūrėjo išpūtęs akis. 

- Ir jūs tai žinojot? Visą laiką žinojot? 

— Tik spėjau. Bet mano spėjimai paprastai pasitvirtina, - linksmai 
atsakė Dumbldoras. Paskui jie sėdėjo tylėdami turbūt ilgokai, o padaras 
už nugarų vis blaškėsi ir inkštė. 

- Štai dar kas, - prabilo Haris. - Dar vienas klausimas. Kodėl mano 
lazdelė perlaužė jo pasiskolintąją? 

— Tikrai nežinau. 

— Ojjūs spėkit, - pasakė Haris, ir Dumbldoras nusijuokė. 

— Turi suprasti, Hari, kad judu su Valdovu Voldemortu įsibrovėte į 
iki tol negirdėtos ir niekieno neišbandytos magijos sritis. Tačiau paklau- 
syk, kas, mano manymu, atsitiko, - negirdėtas neregėtas daiktas, kurio 
joks stebuklingųjų lazdelių meistras niekaip negalėjo nei numatyti, nei 
paaiškinti Voldemortui. 

Kaipjau dabar supranti, susigrąžindamas žmogaus pavidalą, Valdovas 
Voldemortas, visai to nenorėjęs, dvigubai sutvirtino judu jungiantį ryšį. Jo 
sielos dalelė tebebuvo tavyje ir, manydamas sustiprėti, jis pasiėmė dalelę 
tavo motinos aukos. Jeigu jis būtų supratęs, kokia baisi tų jos kerų galia, 
gal nebūtų drįsęs imti tavo kraujo... Na, bet jeigu būtų supratęs, nebūtų 
buvęs Valdovas Voldemortas ir gal išvis nebūtų galėjęs žudyti. 

Taigi užsitikrinęs dvejopą ryšį su tavimi, susiejęs judviejų likimus 
glaudžiau, negu per visą istoriją buvo susisaistę kokie nors du burti- 
ninkai, Voldemortas puola tave burtų lazdele, turinčia tokią pačią šerdį 
kaip tavoji. Ir, kaip Žinome, atsitiko be galo keistas dalykas. Lazdelių 
šerdys reagavo viena į kitą visai ne taip, kaip Valdovas Voldemortas, 
nieko nežinojęs, jog jūsų abiejų lazdelės yra dvynės, tikėjosi. Tą naktį jis 
išsigando labiau negu tu, Hari. Tu susitaikei su mirties galimybe, netgi 
jos laukei, o šito Valdovas Voldemortas niekad nesugebėjo. Tavo drąsa 
nugalėjo, tavo lazdelė įveikė jo. Ir dar - tarp abiejų lazdelių įvyko kažkas, 
kas priminė jų savininkų santykius. Manau, jog tavo lazdelė tą naktį 
sugėrė dalį Voldemorto lazdelės galios ir ypatybių, kitaip tariant, joje 
atsirado paties Voldemorto dalelė. Taigi kai jis tave vijosi, tavo lazdelė jį 

atpažino - ir giminingą būtybę, ir mirtiną priešą, todėl pylė į jį jo paties 
magija, tokio galingumo, kokio niekad neturėjo Liucijaus Smirdžiaus 
lazdelė. Mat tavo lazdelėje slypėjo nepaprasta tavo drąsa ir mirtį nešan- 
tys paties Voldemorto sugebėjimai. Argi vargšė Liucijaus Smirdžiaus 
lazdelė galėjo atsilaikyti? 

— Bet jeigu mano lazdelė tokia galinga, kaipgi ją įstengė perlaužti 
Hermiona? - paklausė Haris. 

— Vaike, visos negirdėtos jos ypatybės buvo skirtos tik Volde- 
mortui, taip neprotingai žaidžiančiam slėpiningiausiais magijos 
dėsniais. Tik į jį nukreipta toji lazdelė buvo neįprastai galinga. 
O šiaip lazdelė kaip lazdelė... Nors, aišku, labai gera, - maloniai 
užbaigė Dumbldoras. 

Haris ilgai sėdėjo susimąstęs - o gal praėjo vos kelios sekundės. Šioje 
vietoje buvo labai sunku pajusti tokį dalyką kaip laikas. 

— Jis mane nužudė jūsų lazdele. 

— Jam nepavyko tavęs nužudyti mano lazdele, - pataisė Dumbldoras 
Harį. - Man rodos, jau sutarėme, jog nesi miręs... Nors, aišku, - pridūrė 
jis, tarsi bijodamas būti apkaltintas nemandagumu, - aš nemenkinu tavo 
kentėjimų - tikrai prisikankinai. 

— Tačiau dabar jaučiuosi puikiai, - pasakė Haris, žiūrėdamas į savo 
švarutėles, be jokių randelių rankas. - O kur mes iš tikrųjų esame? 

— Na, aš norėjau to paklausti tave, - dairydamasis tarė Dumbldo- 
ras. - Kaip tau atrodo, kurgi mes esame? 

Kol Dumbldoras nepaklausė, Haris nežinojo. Dabar lėtai, bet nedve- 
jodamas atsakė: 

— Aš manau, kad Kings Kroso stotyje. Bet čia daug švariau ir tuščia, 
taip pat nematau traukinių. | 

— Kings Kroso stotyje! - gardžiai nusikvatojo Dumbldoras. - Dievu- 
lėliau, nejaugi? 

— Tai kur tada? - truputį įsižeidęs burbtelėjo Haris. 

— Neįsivaizduoju, berniuk. Tai, kaip sakoma, tavo reikalas. 


563 


HakRis POTERIS 


Haris ničnieko nesuprato. Dumbldoras gali iš proto išvaryti. Pašnai- 
ravo į jį, bet staiga prisiminė daug svarbesnį klausimą negu tiksli jų 
buvimo vieta. 

— Mirties relikvijos, - pasakė jis ir apsidžiaugė pamatęs, kad šypsena 
dingo iš Dumbldoro veido. 

— Taip taip... - truputį susijaudinęs sumurmėjo direktorius. 

— Ir ką? 

Pirmą kartą per visą pažintį su Dumbldoru šis atrodė ne kaip didingas 
senolis, o kaip vaikėzas, užkluptas darant eibę. 

— Ar gali man atleisti? - paklausė jis. - Ar gali atleisti, kad tavimi 
nepasitikėjau? Kad visko nepasakiau? Hari, aš tiesiog bijojau, kad tu 
nesukluptum ten, kur ir aš suklupau. Bijojau, kad nepadarytum tų pačių 
klaidų. Maldauju tave atleisti, Hari. Juk aš jau senokai supratau, jog esi 
daug geresnis už mane. 

— Ką čia dabar šnekat? — paklausė Haris, sutrikdytas Dumbldoro balso, 
ašarų jo akyse. 

— Relikvijos, relikvijos... -sumurmėjo Dumbldoras. - Nevilties apimto 
žmogaus svajonė! 

— Tačiau jos yra! 

— Yra, ir jos pavojingos, jaukas kvailiams, - pasakė Dumbldoras. - Ir aš 
buvau toks kvailys. Tačiau tu supratai, tiesa? Daugiau nuo tavęs neturiu 
paslapčių. Tu viską supratai. 

— Ką supratau? 

Dumbldoras visu kūnu pasisuko į Harį. Jo skaisčiai mėlynose akyse 
tebežibėjo ašaros. 

— Voldemortas, Mirties valdovas, Hari, Mirties valdovas! Ar aš vis 
dėlto buvau geresnis už Voldemortą? 

- Žinoma, taip, - atsakė Haris. - Žinoma. Kaip dar galite klausti? Jūs 
niekad nežudydavot, jei būdavo galima apsieiti be to. 

— Tikra tiesa, - tarė Dumbldoras nuskriausto vaiko balsu. - Bet ir aš, 
Hari, ieškojau būdų, kaip nugalėti Mirtį. 

— Bet ne taip kaip Voldemortas. - Kai šitiek laiko Haris pyko ant 
Dumbldoro, buvo keista sėdėti čia, po aukštu stiklo kupolu, ir ginti 
Dumbldorą nuo jo paties. - Relikvijos, o ne Horokrusai. 

— Relikvijos, o ne Horokrusai, - suniurnėjo Dumbldoras. - Tikrai. 

Stojo tyla. Padaras už nugaros tebeinkštė, bet Haris jau neatsisuko. 

— Grindelvaldas jų taip pat ieškojo? — paklausė jis. 

Dumbldoras užsimerkė ir linktelėjo. 

— Per tai mes ir susidraugavome, - tyliai tarė jis. - Du protingi, išpui- 
kę vaikigaliai, apsėsti tos pačios manijos. Kaip tu jau turbūt atspėjai, į 
Godriko Daubą jis atvyko dėl Ignoto Peverelio kapo. Norėjo ištyrinėti 
vietą, kur mirė trečiasis brolis. 

— Vadinasi, tiesa? - paklausė Haris. - Viskas tiesa? Broliai Peve- 
reliai... 

— Buvo trys tos pasakos broliai, - linktelėjo Dumbldoras. - Taip, ma- 
nau, jog tie. O ar jie tuščiame kelyje susitiko Mirtį... Man atrodo, kad 
tie Pevereliai paprasčiausiai buvo talentingi ir pavojingi burtininkai, 
kuriems pavyko sukurti tokios galios daiktus. O istorija apie tai, jog tie 
daiktai buvo pačios Mirties dovanos ir tapo Relikvijomis, man regis, tėra 
legenda, nes tokie daiktai paprastai ir apipinami visokiomis legendomis. 
Neregimasis apsiaustas, kaip jau Žinai, ėjo per amžius iš tėvo sūnui, iš 
motinos dukrai, kol pasiekė paskutinį Ignoto palikuonį, kuris, kaip ir 
Ignotas, gimė Godriko Daubos miestelyje. 

Dumbldoras nusišypsojo Hariui. 

— Mane? 

— Tave. Manau, kad jau atspėjai, kodėl tavo tėvų mirties vakarą tą 
apsiaustą turėjau aš. Džeimsas jį buvo man parodęs prieš kelias dienas. 
Tapo aišku, kaip jam pavykdavo nesusektam krėsti mokykloje visokias 
išdaigas! Pamatęs tą apsiaustą negalėjau patikėti. Paprašiau, kad pasko- 
lintų, nes norėjau jį ištirti. Seniai buvau pamiršęs svajonę sujungti Mirties 
relikvijas, bet tada neįstengiau atsispirti pagundai iš arti apžiūrėti vieną 
jų. Tokio neregimojo apsiausto niekad nebuvau matęs: neįtikėtinai senas, 

visais atžvilgiais tobulas... Paskui žuvo tavo tėvas ir aš pagaliau tapau net 
dviejų Relikvijų savininku! - Dumbldoro balsas buvo kupinas kartėlio. 

— Apsiaustas nebūtų jų išgelbėjęs, - skubiai tarė Haris. - Voldemortas 
žinojo, kur yra mama ir tėtis. Apsiaustas nebūtų apgynęs nuo kerų. 

— Taip, - atsiduso Dumbldoras. - Iš tiesų. 

Haris laukė, ką jis toliau sakys, bet Dumbldoras tylėjo. Tada Haris 
paklausė: 

— Vadinasi, pamatęs neregimąjį apsiaustą nustojote ieškoti Relikvijų? 

— Taip, Žinoma, - tyliai atsakė Dumbldoras ir, atrodo, labai nenoromis 
manęs labiau, negu pats save niekinu. 

— Bet aš jūsų neniekinu... 

— O turėtum. - Dumbldoras giliai įkvėpė. - Tu juk Žinai mano sesers 
ligos paslaptį, ką jai padarė tie Žiobarai, kuo ji virto. Žinai, kaip mano 
vargšas tėvas jiems atkeršijo ir už tai sumokėjo - mirė Azkabane. Žinai, 
kaip motina paaukojo savo gyvenimą Arianos priežiūrai. Aš negalėjau 
žiūrėti, Hari, - drąsiai, šaltai pasakė Dumbldoras, žvelgdamas į tolį 
Hariui virš galvos. - Buvau gabus, netgi talentingas. Norėjau ištrūkti 
iš namų. Troškau išgarsėti. Troškau šlovės. Nesuprask manęs klaidin- 
gai. - Haris vėl matė didingą senolį skausmo sutaurintu veidu. - Ašjuos 
mylėjau. Mylėjau tėvus. Mylėjau brolį ir seserį, bet buvau savanaudis, 
Hari, daug savanaudiškesnis, negu toks nesavanaudiškas žmogus kaip 
tu gali įsivaizduoti. Taigi kai mirė motina ir visa atsakomybė už seserį ir 
brolį užgulė mano pečius, grįžau į miestelį piktas ir nelaimingas. Įsitiki- 
nęs, kad pakliuvau į spąstus, o mano gyvenimas nueis perniek! Ir tada, 
aišku, pasirodė jis... - Dumbldoras vėl pažiūrėjo Hariui į akis. - Grin- 
delvaldas. Neįsivaizduoji, Hari, kaip mane sužavėjo, kaip uždegė jo 
idėjos. Žiobarų sutramdymas. Burtininkų viešpatystė. Grindelvaldas 
ir aš - ugningi jauni revoliucijos vadai. Na, viena kita abejonė kilo. Bet 
sąžinę nuramindavau tuščiais žodžiais. Viskas bus didesniojo gėrio 
labui, bet kokią žalą šimteriopai atsvers nauda, kurią gaus burtininkų 

bendruomenė. Ar širdyje jaučiau, kas toks tasai Gelertas Grindelvaldas? 
Turbūtjaučiau, bet užsimerkiau. Jei mūsų planai būtų tapę tikrove, visos 
mano svajonės būtų išsipildžiusios. 

Visi mūsų sumanymai rėmėsi Mirties relikvijomis! Kaip jos žavėjo jį, 
kaip žavėjo mane! Nenugalimoji burtų lazdelė, ginklas, atvesiantis mus į 
valdžią! Prisikėlimo akmuo -jam, nors aš apsimečiau nesuprantąs, reiškė 
prikeltų negyvėlių armiją! Man, prisipažinsiu, jis reiškė, kad sugrįš tėvai 
ir nuims nuo manęs atsakomybės naštą. 

O apsiaustas... Mes, Hari, kažkaip apie jį beveik nešnekėdavom. Mudu 
neblogai mokėjom pasislėpti ir be apsiausto, kurio tikroji magija, aišku, 
yra tai, jog po juo gali tapti nematomas ne tik jo savininkas, bet ir kiti 
su juo esantys žmonės. Aš maniau, jeigu jį rastume, jis galėtų praversti 
norint paslėpti Arianą, bet šiaip apsiaustas mums rūpėjo tik tiek, kad jis 
buvo viena trijų Relikvijų, juk legenda sakė: tik žmogus, surinkęs visus 
tris daiktus, taps tikru Mirties valdovu, taigi, kaip mums tada atrodė, 
pasidarys nenugalimas. 

Nenugalimieji Mirties valdovai Grindelvaldas ir Dumbldoras! Du 
mėnesiai beprotybės, žiaurių svajonių ir abejingumo dviem šeimos na- 
riams, kuriuos turėjau globoti. 

O tada... Tu juk Žinai, kas įvyko. Tikrovė įsiveržė mano netašyto, ne- 
mokyto, bet nepalyginti geresnio brolio pavidalu. Aš nenorėjau girdėti 
tiesos, kurią jis išrėkė man į akis. Nenorėjau girdėti, jog negaliu leistis 
į pasaulį ieškoti Relikvijų tempdamasis liguistą, nesuvaldomą seserį. 
Ginčas perėjo į kivirčą. Grindelvaldas nesusivaldė. Tai, ką visada jau- 
čiau jį turint, bet apsimečiau nepastebįs, prasiveržė su baisia jėga. Ir štai 
Ariana... motinos tiek saugota ir popinta... gulėjo negyva. 

Dumbldoras sunkiai atsiduso ir nesislėpdamas apsiverkė. Haris ištiesė 
ranką ir apsidžiaugė galėdamas jį paliesti: jis tvirtai suspaudė Dumbl- 
dorui riešą, ir senukas pagaliau susitvardė. 

— Na, Grindelvaldas pabėgo, kaip galėjo numatyti kiekvienas, išsky- 
rus mane. Dingo su savo planais paimti valdžią ir terorizuoti Žiobarus, 

su svajonėmis apie Mirties relikvijas, svajonėmis, kurias aš kursčiau ir 
padėjau puoselėti. Jis pabėgo, o aš likau, palaidojau seserį ir ėmiau mo- 
kytis gyventi su savo kalte ir baisiu sielvartu - atlygiu už tokį gėdingą 
elgesį. Ėjo metai. Apie jį sklido visokie gandai. Girdėjau, kad jis įsitaisė 
neregėtos galios burtų lazdelę. Man buvo siūlytas magijos ministro 
postas, ir ne vieną kartą. Aš, žinoma, atsisakydavau. Žinojau, jog man 
negalima suteikti valdžios. 

— Bet jūs būtumėt buvęs daug geresnis ministras už Karamelę ir 
Skrimdžerą! - išpyškino Haris. 

— Taip manai? liūdnai paklausė Dumbldoras. - Aš abejoju. Darjaunas 
būdamas įrodžiau, kad valdžia yra mano silpnybė ir pagunda. Keistas 
daiktas, Hari, bet galbūt valdžiai labiausiai tinka tie, kurie jos nesiekia. 
Tie, kurie, panašiai kaip tu, ima vadovauti, nes jiems suteikiama teisė 
vadovauti, ir prisiima atsakomybę reikalo prispirti, bet paskui įsitikina, 
jog ji jiems visai tinka. Hogvartse man buvo saugiau. Man rodos, buvau 
geras mokytojas... 

— Buvote puikus mokytojas... 

— Tu labai geras, Hari. Bet kol aš mokiau jaunuosius burtininkus, 
Grindelvaldas telkė kariuomenę. Girdėjau kalbas, kad jis manęs bijojo. 
Gal ir taip, bet ašjo bijojau labiau. Ne, ne mirties, - atsakė Dumbldoras į 
nebylų Hario klausimą. - Ne to, kąjis man galėjo padaryti kaip burtinin- 
kas. Žinojau, kad mūsų jėgos lygios, aš gal netgi truputį stipresnis. Bet 
aš bijojau tiesos. Matai, vis dar nežinojau, katras per tą baisų susidūrimą 
paleido mirtinus kerus, kurie nužudė seserį. Gali vadinti mane bailiu —ir 
būsi teisus. Hari, labiau už viską pasaulyje bijojau sužinoti, jog aš ją nu- 
žudžiau: ne tik savo kvailumu ir puikybe, bet ir tiesiogiai - kirsdamas 
smūgį, kuris nutraukė jos gyvybę. Manau, Grindelvaldas tai suprato, 
suprato, ko aš bijau. O aš vis atidėliojau dvikovą su juo, kol išsisukinėti 
jau tapo pernelyg gėdinga. Žuvo žmonės, jis buvo nesulaikomas, ir aš 
turėjau kažko imtis. Na, kas buvo toliau, tu žinai. Aš laimėjau dvikovą. 
Stebuklingoji lazdelė atiteko man. 


568 


XXXV +» KinGsS KRosAsS 


Ir vėl stojo tyla. Haris neklausė, ar Dumbldoras išsiaiškino, kieno ranka 
nužudė Arianą. Nenorėjo žinoti, o dar labiau nenorėjo versti Dumbldoro, 
kad pasakytų. Tačiau dabar jam aišku, ką Dumbldoras matytų pažvelgęs 
į Kitrošmų veidrodį ir kodėl jis taip puikiai suprato Hario potraukį prie 
to veidrodžio. 

Ilgai jie sėdėjo tylėdami. Hario nebejaudino padaro inkštimas. Paga- 
liau jis tarė: 

— Grindelvaldas bandė sutrukdyti Voldemortui ieškoti lazdelės. Jis 
melavo, sakė niekad jos neturėjęs. 

Dumbldoras linktelėjo nuleidęs akis. Ant kumpos nosies galo blizgėjo 
ašara. 

— Girdėjau, kad paskesniais metais, kalėdamas Nurmengardo vie- 
nutėje, jis ėmė atgailauti. Tikiuosi, jog tai tiesa. Man norisi tikėti, kad 
jo piktadarystės sukėlė jam siaubą ir gėdą. Galbūt meluodamas Volde- 
mortui jis mėgino atlyginti skriaudas... sukliudyti Voldemortui gauti tą 
Relikviją... 

- Ir išniekinti jūsų kapą? - spėjo Haris. Dumbldoras nusišluostė akis. 
Patylėjęs Haris pasakė: - Jūs mėginot panaudoti Prisikėlimo akmenį. 

Dumbldoras linktelėjo. 

— Kai po daugelio metų apleistame Gontų name radau Relikviją, 
kurios labiausiai troškau, nors jaunas būdamas - visai dėl kitų priežas- 
čių, aš, Hari, tiesiog pamečiau galvą. Pamiršau, kad Relikvija jau tapusi 
Horokrusu, taigi žiedas tikriausiai užkeiktas. Paėmiau jį, užsimoviau ir 
akimirką įsivaizdavau, jog tuoj išvysiu Arianą, motiną, tėvą ir paprašysiu 
juos atleisti... Koks kvailas buvau, Hari! Per tiek metų nieko neišmokau. 
Buvau nevertas turėti visų Mirties relikvijų, įrodžiau ne vieną kartą, o 
tai buvo paskutinis lašas. 

— Kodėl? - paklausė Haris. - Juk suprantama. Jūs norėjote juos vėl 
pamatyti. Kas čia blogo? 

— Galbūt vienas žmogus iš milijono gali sujungti visas Mirties relikvijas, 
Hari. Aš tikau tik pačiai menkiausiai, pačiai paprasčiausiai iš trijų Relikvijų. 

Man reikėjo turėti Šeivamedžio lazdelę, bet ja nesigirti, nežudyti ja. Man 
buvo leista ją valdyti ir naudoti, nes ją paėmiau ne dėl naudos, o kad 
nuo jos apsaugočiau kitus. Tačiau apsiaustą paėmiau grynai iš smalsu- 
mo, todėl jis man niekada netarnavo taip, kaip tarnavo tau, tikrajam jo 
šeimininkui. Akmenį bandžiau panaudoti norėdamas prisišaukti tuos, 
kurie seniai ilsisi amžinybėje, o ne tam, kad įvykdyčiau pasiaukojimo 
misiją, kaip padarei tu. Tu tikrai vertas turėti visas Mirties relikvijas. 

Dumbldoras paglostė Hariui ranką. Haris pakėlė akis į senuką ir nu- 
sišypsojo. Kas liko daryti? Argi galėjo toliau pykti ant Dumbldoro? 

— Bet kam reikėjo viską taip supainioti? 

Dumbldoras droviai šyptelėjo. 

— Prisipažinsiu, aš tikėjausi, kad panelė Įkyrėlė tave bent kiek prilaikys, 
Hari. Bijojau, kad karšta galva neįveiktų tavo geros širdies. Bijojau, kad, 
jeigu atvirai papasakosiu tau apie tuos viliojančius daiktus, tu gali juos 
surasti kaip ir aš - netinkamu laiku ir dėl netinkamų paskatų. Aš norė- 
jau, kad radęs turėtum juos saugiai. Tu esi tikrasis Mirties valdovas, nes 
tikrasis valdovas nebėga nuo jos. Jis pripažįsta, jog turi mirti, ir supranta, 
kad gyvenime yra kur kas blogesnių dalykų už mirtį. 

— O Voldemortas taip ir nesužinojo apie Mirties relikvijas? 

— Manau, ne, nes jis, paversdamas tą žiedą Horokrusu, nepažino, jog 
tai Mirties relikvija. Bet, Hari, net jeigu jis būtų žinojęs, abejoju, ar būtų 
jomis susidomėjęs, nebent pirmąja. Būtų pamanęs, kad neregimasis ap- 
siaustas jam nereikalingas, o dėl akmens... Ką gi jis norėtų susigrąžinti 
iš mirusiųjų karalystės? Mirusiųjų jis bijo. Ir nieko nemyli. 

— Bet Žinojote, kad jis vaikysis stebuklingąją lazdelę? 

— Neabejojau, kad mėgins ją gauti, nuo tada, kai Litl Hengltono kapi- 
nėse tavo lazdelė įveikė Voldemorto. Iš pradžių jis išsigando, kad tu jį 
nugalėjai didesne magiška galia. Bet pagrobęs Olivanderį sužinojo apie 
dvynes lazdeles. Ir pamanė, jog tai viską paaiškina. Tačiau ir pasiskolintoji 
lazdelė nepajėgė įveikti tavosios! Tada Voldemortas, - užuot paklausęs 
save, kokią gi tu turi galią, kuri tavo lazdelę paverčia nenugalima, kokią 

dovaną, kurios neturi jis, - savaime suprantama, leidosi ieškoti tos vie- 
nintelės lazdelės, prieš kurią atseit neatsilaikytų jokia kita. Šeivamedžio 
lazdelė jam tapo tokia pat manija kaip ir tu. Jis tiki, kad Šeivamedžio 
lazdelė galutinai padarys jį nenugalimą. Vargšas Severas... 

— Kai su Sneipu planavote savo mirtį, norėjote, kad Šeivamedžio laz- 
delė atitektų jam? 

— Prisipažinsiu, tokie buvo mano ketinimai, - tarė Dumbldoras. - Bet 
viskas pakrypo kitaip. 

— Taip, - tarė Haris, - šitai jums nepavyko. 

Padaras užnugaryje raitėsi, daužėsi ir dejavo. Haris sa Dumbldoru 
tylėdami prasėdėjo dar ilgiau nei pirma. Ir per tas lėtai slenkančias minu- 
tes, tarsi tykiai krentančios snaigės, Hario sąmonėje nusėdo suvokimas, 
ką reikia daryti toliau. 

— O dabar turiu grįžti, ar ne? 

— Kaip nori. 

— Aš galiu rinktis? 

— O taip, - nusišypsojo Dumbldoras. - Sakai, mes esame Kings Kroso 
stotyje? Manau, jeigu sugalvosi negrįžti, galėsi... taip sakant... įsėsti į 
traukinį... 

— Ir kur nuvažiuočiau? 

— Tolyn, - paprastai atsakė Dumbldoras. 

Vėl tyla. 

— Voldemortas turi Šeivamedžio lazdelę. 

— Taip. Voldemortas turi Šeivamedžio lazdelę. 

— Bet jūs norite, kad aš grįžčiau? 

— Manau, kad jeigu nutarsi grįžti, yra galimybė, jog su juo bus baigta 
visiems laikams. Pažadėti negaliu. Bet aš žinau, Hari, kad jam grįžti čia 
būtų baisiau negu tau. 

Haris vėl žvilgtelėjo į būtybę, tirtančią ir dūstančią po kėde. 

— Mirusiųjų negailėk, Hari. Gailėk gyvųjų, ypač tų, kurie gyvena be 
meilės. Galbūt tavo grįžimas prisidės prie to, kad bus mažiau sužalojama 

sielų, mažiau išdraskoma šeimų. Jeigu šis tikslas tau atrodo garbingas, 
mums laikas atsisveikinti. 

Haris atsiduso ir linktelėjo. Žinoma, išeiti iš čia ne taip sunku kaip 
keliauti į Uždraustąjį mišką, tačiau čia šilta, šviesu ir ramu, o priekyje, 
žinojo jis, laukia skausmas ir naujų praradimų baimė. Jis atsistojo, Dumbl- 
doras irgi pakilo, ir jie ilgai žiūrėjo vienas kitam į akis. 

— Pasakykite dar vieną dalyką, - tarė Haris. - Ar tai tikra? O gal viskas 
vyksta tik mano galvoje? 

Dumbldoras nusišypsojo jam savo giedra šypsena, jo balsas nuskam- 
bėjo garsiai ir aiškiai, nors figūra jau ėmė tirpti šviesioje migloje. 

— Na, žinoma, Hari, tai vyksta tavo galvoje, bet kas tau sakė, jog dėl 
to yra netikra? 


TRISDEŠIMT ŠEŠTAS SKYRIUS 


Nepavykęs planas 


Jis vėl gulėjo kniūbsčias ant žemės. Nosį kuteno miško kvapas. Po 
skruostu jautė šaltą kietą žemę, smilkinį spaudė griūvant nuslydę akiniai. 
Skaudėjo visą kūną, o vieta, kur pataikė Žudomasis užkeikimas, degė lyg 
prakirsta kastetu. Jis gulėjo nejudėdamas ten, kur nugriuvo, nepatogiai 
užlūžusia kaire ranka ir išsižiojęs. 

Tikėjosi išgirsti plojant ir šaukiant iš laimės, kad jis negyvas, tačiau 
girdėjo skubius žingsnius, murmėjimą ir gailų šnibždesį. 

— Valdove... Ak Valdove... 

Atrodė, kad Belatriks kreipiasi į mylimąjį. Haris nedrįso atsimerkti, 
bet bandė kitais pojūčiais įvertinti padėtį. Lazdelė tebėra paslėpta po 
drabužiais, nes jautė ją krūtine. Kauburėlis po pilvu reiškė, kad jis tebe- 
turi ir neregimąjį apsiaustą. 

— Valdove... 

— Gana, - nukirto Voldemorto balsas. 

Vėl žingsniai: būrelis Žmonių nueina nuo jo į minią, stovinčią lauky- 
mės pakraščiais. Niekaip nesuprasdamas, kas vyksta ir kodėl, Haris vos 
vos prasimerkė. 

Voldemortas kėlėsi nuo žemės. Mirties Valgytojai skubėjo šalin, į 
minią, stovinčią laukymės pakraščiais. Tik Belatriks liko klūpėti šalia 
Voldemorto. 

Haris vėl užsimerkė ir pabandė susigaudyti ką matęs. Mirties Valgy- 
tojai, atrodo, buvo apspitę nugriuvusį Voldemortą. Kai jis paleido į Harį 
Žudomąjį užkeikimą, kažkas atsitiko. Galbūt Voldemortas susmuko be 
žado? Atrodo, taip ir bus nutikę. Abu kurį laiką gulėjo be sąmonės ir 
dabar abu atsipeikėjo... 

— Valdove, leisk... 

— Man nereikia niekieno pagalbos, - šaltai atrėžė Voldemortas, ir, 
nors nematė, Haris aiškiai įsivaizdavo, kaip Belatriks atitraukia savo 
ranką. - Ar berniūkštis... negyvas? 

Laukymėje įsiviešpatavo mirtina tyla. Niekas nedrįso artintis prie 
Hario, bet jis jautė visų žvilgsnius, jie tarsi mygo jį prie žemės, ir Haris 
išsigando, kad jam netruktelėtų akies vokas ar pirštas. 

— Tu, - tarė Voldemortas, tada kažkas pliaukštelėjo ir aiktelėjo iš 
skausmo, - eik ir patikrink. Pasakysi, ar negyvas. 

Haris nesuprato, ką jis pasiuntė paliudyti mirties. Jam teliko gulėti, 
nors širdis išdavikiškai daužėsi, ir laukti patikrinimo. Ir vis dėlto, kad 
ir kokia menka paguoda, Voldemortas pats bijo eiti prie jo, Voldemortas 
įtaria, jog ne viskas pavyko pagal planą... 

Hario veidą palietė daug švelnesni, negu tikėjosi, pirštai, atitraukė 
vieną voką, palindo po marškiniais ieškodami širdies. Jis girdėjo, kaip 
moteris tankiai alsuoja, ilgi jos plaukai kuteno veidą. Jis žinojo, kad ji 
jaučia, kaip jo gyvybė atkakliai daužosi į šonkaulius. 

— Ar Drakas gyvas? Ar jis pilyje? — vos girdimai prie pat ausies su- 
šnibždėjo jos lūpos. Ilgi plaukai užkrito jam ant veido užstodami nuo 
pašalinių žvilgsnių. 

— Taip, - iškvėpė jis. 

Ranka ant jo krūtinės susigniaužė, nagai įsmigo į odą. Ir staiga atsi- 
traukė. Moteris atsitiesė. - 

— Jis negyvas! —- paskelbė žiūrovams Narcisa. 

Dabar visi ėmė iš laimės rėkauti ir trypti; pro pramerktus vokus Ha- 
ris matė, kaip danguje tvyksčioja šventinis raudonų ir sidabrinių žaibų 
saliutas. 

Ir toliau apsimesdamas, kad yra negyvas, Haris pagaliau suprato. 
Narcisa žinojo, kad patekti į Hogvartsą ir ten surasti sūnų gali tik 
kartu su nugalėtojų kariauna. O šiaip jai nusispjaut, laimėjo Volde- 


mortas ar ne. 

— Matėt? - sušuko Voldemortas, perrėkdamas minią. - Haris Poteris 
žuvo nuo mano rankos, ir man jau nebaisus joks žmogus žemėje! Žiū- 
rėkit! Crucio! 

Haris to tikėjosi, žinojo, kad jo kūnas nebus paliktas ramiai tysoti Už- 
draustajame miške, bus išniekintas norint įrodyti Voldemorto pergalę. 
Jis pakilo į orą iš paskutiniųjų stengdamasis neįsitempti, tačiau laukto 
skausmo nepajuto. Kerai jį išmetė į orą antrą, trečią kartą, akiniai nukrito 
žemėn, lazdelė po drabužiais pasmuko, bet jis nepajudino nė raumenėlio, 
buvo kaip skudurinė lėlė. Kai trečią kartą žnektelėjo ant žemės, minia 
pratrūko džiugiai klykauti ir kvatoti. 

— O dabar, - tarė Voldemortas, - žygiuosime į pilį ir parodysime jiems, 
kas liko iš jų didvyrio. Kas nutemps vaikėzą? Ne... pala... 

Vėl nugriaudėjo kvatojimas, o po akimirkos Haris pajuto po savimi 
drebant žemę. 

— Tu jį nešk, - įsakė Voldemortas. - Tavo rankose jis gražiai atrodys ir 
bus iš tolo matomas. Nagi, čiupk savo draugužį, Hagridai. Ir uždėkite 
jam akinius - vaikėzas turi būti lengvai atpažįstamas. 

Kažkas itin šiurkščiai maktelėjo jam ant nosies akinius, bet milžiniškos 
rankos jį pakėlė nepaprastai švelniai. Haris jautė, kaip jos dreba nuo kūk- 
čiojimo, ant jo ėmė kapsėti didelės ašaros, bet Haris nedrįso nei judesiu, 
nei žodžiu Hagridui pranešti, jog ne viskas prarasta. 

— Pirmyn! - sukomandavo Voldemortas, ir Hagridas nuklumpino 
braudamasis per miško tankmę. Šakos draskė Hariui plaukus ir drabu- 
žius, bet jis gulėjo bežadis, išsižiojęs, užsimerkęs, ir tamsoje niekas - nei 
aplink klykaujantys Mirties Valgytojai, nei raudantis Hagridas - nepa- 
stebėjo, kaip nepridengtame Hario Poterio kakle tvinksi gysla. 

Paskui Mirties Valgytojus rioglino du milžinai. Haris girdėjo, kaip jų 
kelyje lūžinėja ir griūva medžiai. Jie sukėlė tokį triukšmą, kad rėkdami į 
dangų pakilo paukščiai ir net nebesigirdėjo Mirties Valgytojų šūkalojimo. 
Pergalinga eisena patraukė į miško pakraštį, ir netrukus iš prošvaisčių 
po vokais Haris suprato, kad medžiai jau retėja. 

— BEINAI! —riktelėjo Voldemortas. Haris iš netikėtumo vos neatsimer- 
kė. - Na, dabar laimingi, kad nėjote kautis, bailių kuinų banda? Laimingi, 
kad Haris Poteris negyvas? 

Hagridas per ašaras kelio nematė. Įdomu, ar daug kentaurų stebi ei- 
seną? Atsimerkti ir pažiūrėti Haris nedrįso. Nueidami Mirties Valgytojai 
kentaurus visaip užgauliojo. Netrukus, pajutęs vėjelį, Haris suvokė, jog 
jie jau išėjo iš miško. 

— Stot! 

Haris pamanė, kad Hagridas pakluso komandai, nes jis jo glėbyje pa- 
sviro į priekį. Staiga juos visus apgaubė šaltis ir Haris išgirdo pamiškėje 
patruliuojančių Psichų šnopavimą. Dabar jie jam nieko negali padaryti. 
Krūtinėje degantis žinojimas, kad liko gyvas, buvo jam talismanas, sa- 
kytum širdyje būtų budėjęs jo Globėjas, tėvo elnias. 

Kažkas praėjo pro šalį, Haris suprato, kad Voldemortas, nes po akimir- 
kos per ausų būgnelius trenkė magiškai sustiprintas spigus jo balsas: 

— Haris Poteris negyvas. Jis žuvo bandydamas pabėgti, bandydamas 
išsigelbėti, kol jūs dėl jo galvas dėjote. Mes atnešame jo kūną, kad žino- 
tumėte, jog jūsų didvyris nukautas. Mes laimėjome mūšį. Jūs netekote 
pusės kovotojų. Mano Mirties Valgytojų daug daugiau, o Berniuko, Kuris 
Liko Gyvas, nebėr. Ilgiau kariauti nėra prasmės. Kiekvienas, kuris toliau 
priešinsis, vyras, moteris ar vaikas, bus nužudytas. Tas pats laukia ir jų 
šeimų. Eikit iš pilies, klaupkitės prieš mane, ir jūsų bus pasigailėta. Jūsų 
tėvai, vaikai, broliai ir seserys liks gyvi ir jiems bus atleista, ir mes drauge 
kursime naują pasaulį. 

Pilyje ir jos kiemuose buvo tylu. Voldemortas stovėjo taip arti Hario, 
kad jis vėl nedrįso prasimerkti. 

— Paskui mane, - liepė Voldemortas. Haris girdėjo, kaip jis ėmė eiti, 
iš paskos nutrepsėjo ir Hagridas. Dabar Haris atsimerkė. Voldemortas 
žengė priešaky ant pečių užsidėjęs savo dičkę gyvatę Nadžinę, jau be 
stebuklingojo narvo. Bet Haris negalėjo nepastebėtas išsitraukti burtų 
lazdelės, nes Mirties Valgytojai žygiavo iš abiejų šonų. 

— Hari, - sriūbavo Hagridas. - O Hari, Hari... 

Haris vėl kietai užsimerkė. Suprato, jog jie artėja prie pilies, ir per 
džiugius Mirties Valgytojų balsus, jų trepsėjimą bandė išgirsti kokius 
nors pilėnų gyvybės garsus. 

- Stot! 

Mirties Valgytojai sustojo. Haris girdėjo, kaip jie išsirikiuoja prieš di- 
džiąsias mokyklos duris. Net per užmerktus vokus matė raudoną šviesą, 
vadinasi, hole uždegti deglai. Jis laukė. Jau tuoj tie, dėl kurių jis buvo 
pasiryžęs mirti, pamatys jį ant Hagrido rankų atseit negyvą. 

— NE! 

Riksmas buvo juo baisesnis, kad Haris nė nesapnavo profesorę Mak- 
gonagal galint šitaip šaukti. Netoliese nusikvatojo kita moteris, ir Haris 
suprato, kad Belatriks gardžiuojasi profesorės sielvartu. Trumpam vėl 
prasimerkęs pamatė, kaip pro atlapas pilies duris į prieangį išeina žmo- 
nės pamatyti nugalėtojų ir įsitikinti, ar Haris tikrai negyvas. Priešais jį 
stovintis Voldemortas vienu baltutėliu pirštu glostė Nadžinei galvą. 
Haris vėl užsimerkė. 

— Ne! 

— Ne! 

— Hari! HARI! 

Ronio, Hermionos ir Džinės balsai buvo dar blogiau už profesorės 
Makgonagal riksmą. Hariui taip ir knietėjo atsišaukti, bet prisivertė 
gulėti tyliai. Draugų balsai buvo tarsi signalas - dabar visa minia keikė, 
koneveikė Mirties Valgytojus. 

- TYLĖT! -sustugo Voldemortas, su trenksmu tvykstelėjo kerų žaibas, 
ir visi nuščiuvo. — Viskas baigta! Padėk jį, Hagridai, prie mano kojų, kur 
jam ir vieta! 

Haris pajuto, kaip Hagridas guldo jį ant žolės. 

— Matot? — tarė Voldemortas, ir Haris išgirdo, kaip jis nekantriai vaikšto 
šalia jo. - Haris Poteris mirė! Ar pagaliau supratot, kad esat apgauti? Jiš 
buvo niekas, berniūkštis, norėjęs, kad kiti dėl jo aukotų gyvybę! 

— Jis ne kartą tave nugalėjo! - sušuko Ronis, ir kerai išsisklaidė, 
Hogvartso gynėjai vėl pratrūko šaukti ir keiktis, bet po akimirkos dar 
smarkesnis trenksmas ir žybtelėjimas visus nutildė. 

— Jis buvo nukautas bandantis pabėgti iš pilies teritorijos, - prabilo 
Voldemortas, aiškiai mėgaudamasis savo melu. - Nukautas, kai bandė 
išnešti sveiką kailį... 

Bet Voldemorto prakalba nutrūko. Haris išgirdo kovos bruzdesį, 
riksmą, trinktelėjimą ir skausmo dejonę, pamatė žybsnį. Jis staigiai at- 
simerkė. Kažkas, išsiveržęs iš minios, puolė Voldemortą. Haris pamatė, 
kaip Žmogus griūna ant žemės pažirus Nuginklavimo kerų žiežirboms, 
kaip Voldemortas juokdamasis nusviedžia šalin priešininko lazdelę. 

— Ir kas gi čia toks? —- sušnypštė jis kaip gyvatė. - Panoręs parodyti, 
kas ištinka tuos, kurie priešinasi mūšiui pasibaigus? 

Belatriks smagiai nusijuokė. 

— Nevilis Nevėkšla, Valdove! Vaikėzas, kuris abiem Kerou suėdė tiek 
sveikatos! Aurorų sūnus, prisimenat? 

— O taip, prisimenu, - atsakė Voldemortas, žiūrėdamas į Nevilį, nu- 
ginkluotą ir niekieno neginamą, sunkiai besikeliantį niekieno Žemėje tarp 
pilies gynėjų ir Mirties Valgytojų. - Tačiau tujuk esi gryno kraujo, narsusis 
berniuk? —- paklausė Voldemortas. Nevilis sugniaužė tuščius kumščius. 

— Na ir kas? - garsiai atšovė Nevilis. 

— Tu parodei vyriškumą ir drąsą ir esi kilmingas. Būsi geras Mirties 
Valgytojas. Mums reikia tokių kaip tu, Nevili Nevėkšla. 

— Aš prie jūsų prisidėsiu, kai pragaras užšals, - atrėžė Nevilis. - Dumbl- 
doro Kariauna! - riktelėjo jis, ir minia atsiliepė audringai šaukdama, jos 
nenutildė nė Voldemorto paleisti Nutildymo kerai. 

— Ką gi, - tarė Voldemortas, ir jo šilkinis balsas Hariui pasirodė daug 
grėsmingesnis už galingiausius kerus. - Jei toks tavo pasirinkimas, Ne- 
vėkšla, grįšime prie pirminio plano. Pats ir kentėsi. 

Pro primerktų vokų plyšelius Haris pamatė, kaip Voldemortas mos- 
telėjo lazdele, tada pro vieną išmuštą pilies langą išlėkė kažkas panašus 

į suniurkytą paukštį ir nutūpė Voldemortui ant delno. Jis paėmė daiktą 
už smailaus galo ir papurtė. Prieš visus sutabalavo Paskirstymo kepurė, 
tuščia ir apskurusi. 

— Hogvartso mokykloje daugiau nebus jokio paskirstymo, - pareiškė 
Voldemortas. - Ir panaikinami atskiri koledžai. Visiems turės pakakti 
mano kilmingojo protėvio Salazaro Klastuolio emblemos, herbo ir vė- 
liavos spalvų, aišku, Nevili Nevėkšla? 

Jis nukreipė lazdelę į Nevilį, tas sustingo lyg suakmenėjęs. Tada 
Voldemortas užmaukšlino jam ant galvos kepurę iki pat akių. Minia 
priešais pilį subruzdo, bet Mirties Valgytojai kaip vienas iškėlė lazdeles 
neduodami Hogvartso gynėjams nė krustelėti. 

— Dabar Nevilis jums parodys, kas laukia kiekvieno, per savo kvailu- 
mą išdrįsusio man pasipriešinti. - Jis mostelėjo lazdele - ir Paskirstymo 
kepurė užsiliepsnojo. 

Baisus riksmas perplėšė priešaušrio tylą. Nevilis degė prikaustytas 
prie žemės, negalėdamas nė piršto pajudinti. Haris negalėjo to ištver- 
ti — reikia veikti... 

Ir tada nutiko keletas dalykų. 

Pilies teritorijos pakraštyje pasigirdo garsūs riksmai, tarsi šimtai žmo- 
nių būtų veržęsi per nematomą sieną ir šaukdami karo šūkius leidęsi prie 
mokyklos. Tą akimirką iš už kampo išlindo Gropas staugdamas: „HAGI!“ 
Kriokdami jam atsiliepė Voldemorto milžinai, jie puolė Gropo pusėn 
lyg koviniai drambliai drebindami žemę. Staiga sukaukšėjo kanopos, 
sušvilpė templės ir į apstulbusius Mirties Valgytojus pasipylė strėlės, 
darnios jų gretos ėmė krikti. Haris išsitraukė iš po drabužių neregimąjį 
apsiaustą, užsisiautė juo ir pašoko. Umiai ir Nevilis pajudėjo. 

Mikliu, vos pastebimu mostu Nevilis išsivadavo iš Kūno surakinimo 
kerų, liepsnojanti kepurė nukrito, o iš jos gilumos jis ištraukė kažką 
sidabrinį ir su rubinais spindinčia rankena... 

Sidabrinių ašmenų šmaukštelėjimą nustelbė artėjančios minios staugi- 
mas, besimušančių milžinų baubimas, kentaurų trypimas, bet visų akys 

nukrypo į kardą. Nevilis vienu kirčiu nušniojo dičkei gyvatei galvą, ji 
išlėkė aukštai į dangų žybtelėdama iš holo besiliejančioje šviesoje. Vol- 
demortas įsiutęs suriko, bet niekas jo neišgirdo, o gyvatės kūnas nudribo 
ant žemės prie jo kojų... 

Tamsos Valdovui nespėjus iškelti lazdelės, Haris, pasislėpęs po ne- 
regimuoju apsiaustu, tarp jo ir Nevilio užleido Skydinius kerus. Staiga 
visus balsus, smūgius, trenksmus ir griausmingą kovojančių milžinų 
trypimą užgožė Hagrido šauksmas: 

— HARI! HARI! KUR HARIS? 

Kilo visiška suirutė. Įsismaginę kentaurai gainiojo Mirties Valgytojus, 
visi spruko kas kur, gelbėdamiesi nuo milžinų kojų, vis artėjo grėsmingi 
nežinia iš kur atsiradę pastiprinimo būriai. Virš Voldemorto milžinų galvų, 
draskydamos jiems akis, sklandė didžiulės sparnuotos pabaisos: testraliai 
ir hipogrifas Kietasprandis. Gropas švaistėsi kumščiais. Burtininkams, 
tiek Hogvartso gynėjams, tiek Mirties Valgytojams, prisiėjo trauktis į pilį. 
Haris laidė kerus ir užkeikimus į ką papuola, ir Mirties Valgytojai kniubo 
nesuvokę, kas juos pakirto, o jų kūnus trypė atsitraukianti minia. 

Tebeslepiamas neregimojo apsiausto, Haris įsispraudė į holą ieš- 
kodamas Voldemorto. Jį pamatė pasienyje: atatupstas traukdamasis į 
didžiąją salę, tas svaidėsi užkeikimais į visas puses ir kartu komandavo 
savo šalininkams. Haris dar paleido Skydinių kerų, ir Semas Finiganas 
su Hana Abate prasmuko pro jį į didžiąją salę, kur jau virė kova. 

Laiptais iš lauko grūdosi vis daugiau žmonių. Haris matė, kaip Čarlis 
Vizlis pralenkė Horacijų Trimitą, taip ir nenusivilkusį savo smaragdinės 
pižamos. Jie, atrodo, vedė visą armiją gynėjų šeimų ir draugų, taip pat 
Kiauliasodžio krautuvininkų ir šiaip miestelėnų. Skardžiai kaukšėdami 
kanopomis, į holą įsiveržė kentaurai Beinas, Ronanas ir Megorianas. 
Staiga Hariui už nugaros nuo vyrių nulėkė virtuvės durys. 

Žviegdami, mosuodami peiliais ir kapoklėmis, į holą sugužėjo Ho- 
gvartso namų elfai, juos vedė Padaras su Regulo Bleko medalionu ant 
krūtinės. Jo varliškas kvarkimas permušė visą triukšmą: 

— Į kovą! Į kovą! Į kovą už mano šeimininką, namų elfų gynėją! Vardan 
narsiojo Regulo Bleko į kovą su Tamsos Valdovu! Į kovą! 

Įniršiu degančiais veideliais elfai peiliais ir kapoklėmis čaižė Mirties 
Valgytojams blauzdas ir čiurnas. Kur pažvelgsi, Voldemorto šalininkai 
buvo spaudžiami daug gausesnių gynėjų pajėgų, galuojami kerais, ap- 
šaudomi kentaurų paleistomis strėlėmis, badomi elfų peiliais. Sveikieji 
bandė sprukti, bet juos sutrypė atvykėlių minia. 

Tačiau kova dar nesibaigė. Per besikaunančiųjų ir belaisvių spūstį 
Haris prasibrovė į didžiąją salę. 

Voldemortas buvo pačiame kautynių sūkuryje. Jis svaidėsi užkei- 
kimais kairėn ir dešinėn. Haris negalėjo gerai nusitaikyti, todėl bandė 
prieiti arčiau saugodamasis, kad spūstyje kas nenutrauktų neregimojo 
apsiausto. Didžiojoje salėje žmonių vis daugėjo, mat visi, kas tik judino 
kojas, veržėsi į vidų. 

Haris matė, kaip Džordžas su Li Džordanu pargriovė Jakslį, kaip 
Dolohovas spiegdamas krito nuo Flitviko rankos, kaip Hagridas svie- 
dė per visą salę Voldeną Maknirą, tas trenkėsi į akmeninę sieną ir be 
sąmonės nuslydo ant grindų. Matė, kaip Ronis su Neviliu parbloškė 
Fenryrą Greibeką, Aberfortas sustingdė Rukvudą, Artūras su Persiu 
įveikė Drūtulį, o Liucijus su Narcisa, net nemėgindami kautis, lakstė po 
minią šaukdami sūnų. 

Voldemortas kovėsi su trimis iš karto: su Makgonagal, Trimitu ir 
Kingsliu. Su šalta neapykanta jis žiūrėjo, kaip jie, išsisukinėdami nuo jo 
kerų, laksto aplink niekaip negalėdami jo įveikti. 

Belatriks už keliolikos žingsnių kovojo irgi su trimis: su Hermiona, 
Džine ir Luna. Mergaitės kovėsi kaip pašėlusios, tačiau Belatriks taip 
lengvai nepaimsi. Haris nustėro, kai Žudomasis užkeikimas pralėkė gal 
per colį nuo Džinės, taigi ji vos per plauką liko gyva... 

Haris pasuko kiton pusėn - prie Belatriks, bet už kelių žingsnių buvo 
nublokštas į šalį. 

— NELIESK MANO DUKTERS, KARVE! 

Bėgdama ponia Vizli nusimetė apsiaustą, kad būtų laisvos rankos. 
Belatriks staigiai apsisuko ir nusikvatojo išvydusi naują priešininkę. 

— IŠ KELIO! - sukliko ponia Vizli ir išsitraukusi lazdelę metėsi į kovą. 
Haris persigandęs ir susižavėjęs žiūrėjo, kaip čaižo orą Molės Vizli lazdelė 
ir blėsta Belatriks Lestreindž šypsena, virsdama pykčio grimasa. Iš abiejų 
lazdelių pylėsi ugnis, grindys aplink abi raganas įkaito ir suskilinėjo - tai 
buvo žūtbūtinė kova. 

— Ne! -riktelėjo ponia Vizli, kai keli mokiniai prišoko jai padėti. - Irau- 
kitės! Pasitraukit! Ji mano! 

Šimtai žiūrovų stovėjo pasieniais stebėdami abi besikaunančias gru- 
pes: Voldemortą ir jo tris priešininkes ir Belatriks su Mole. Haris, nema- 
tomas po savo apsiaustu, neišmanė, ką daryti: norėjo ir pulti Voldemortą, 
ir apginti ponią Vizli, tačiau bijojo pataikyti nekaltam žmogui. 

— Kas bus tavo vaikams, kai aš tave nudėsiu? - tyčiojosi Belatriks, įnir- 
šusi kaip ir jos šeimininkas, strakaliodama, kad išsisuktų nuo aplinkui 
šokančių Molės siunčiamų kerų. - Kai mamytė iškeliaus paskui Fredį? 

— Daugiau tu nepaliesi mūsų vaikų! - sušuko ponia Vizli. 

Belatriks smagiai nusijuokė, lygiai taip juokėsi jos pusbrolis Sirijus, 
prieš nuvirsdamas už uždangos... Ir Haris staiga suprato, kas bus. 

Molės paleisti kerai praskriejo po ištiesta Belatriks ranka ir smogė jai 
krūtinėn, tiesiai virš širdies. 

Pikta šypsena Belatriks veide sustingo, akys išsprogo; per tą trumputę 
akimirką ji dar spėjo suvokti, kas nutiko, ir tada lėtai nugriuvo. Minioje 
kilo triukšmas, Voldemortas suriko. 

Hariui atrodė, kad jis viską regi kaip sulėtintame kadre: Makgonagal, 
Kingslis ir Trimitas nulėkė šalin sukdamiesi ore kaip lapeliai - Volde- 
morto įsiūtis žuvus paskutinei ir ištikimiausiai kovotojai sprogo tarsi 

bomba. Jis iškėlė lazdelę ir nusitaikė į Molę Vizli. 

— Protego! - riktelėjo Haris. 

Skydiniai kerai atitvėrė salę per pusę. Voldemortas ėmė žvalgytis, kas 
pasiuntė tuos kerus, ir Haris pagaliau nusimetė neregimąjį apsiaustą. 

Nuostabos šauksmas, plojimai, sveikinimo šūksniai: „Hari!“, „JIS GY- 
VAS!“ beregint nutilo. Minia išsigando. Umiai įsiviešpatavo visiška tyla. 
Voldemortas ir Haris, susitikę akimis, ėmė sukti ratu apie kits kitą. 

— Aš neprašau niekieno pagalbos, - garsiai pasakė Haris. Gaudžioje 
tyloje jo balsas nuskambėjo kaip trimitas. - Taip reikia. Tai turiu pa- 
daryti aš. 

Voldemortas sušnypštė išplėtęs raudonas akis. 

— Poteris, aišku, juokauja. Tai juk ne jo stilius, tiesa? Kas šiandien bus 
tau skydas, Poteri? 

— Niekas, - atkirto Haris. - Daugiau Horokrusų nebėra. Likome aš 
ir tu. Nė vienas negalime gyventi, kol gyvas kitas, ir vienas mūsų turės 
pasitraukti amžinai... 

— Vienas mūsų? —- nusišaipė Voldemortas. Visas jo kūnas įsitempė, 
raudonos akys sustingo įsmeigtos į vieną tašką - gyvatė ruošėsi kirs- 
ti. - Turbūt supranti, jog tas vienas būsi tu, berniūkštis, kuris liko gyvas 
per atsitiktinumą ir Dumbldoro intrigas? 

— Manai, mano mama žuvo už mane atsitiktinai? - paklausė Haris. 
Abu vis dar ėjo šonu sukdami tobulą ratą ir išlaikydami vienodą atstumą 
tarp savęs. Haris matė tik vieną veidą - Voldemorto. - Manai, atsitikti- 
numas, kad aš tada stojau į kovą su tavim tose kapinėse? Atsitiktinumas, 
kad šiąnakt aš nesigyniau, bet vis tiek likau gyvas ir atėjau vėl kautis 
su tavim? 

— Atsitiktinumas! - suspigo Voldemortas, tačiau dar delsė pulti. 
Žiūrovų minia nustėrusi žiūrėjo, ir atrodė, kad iš šimtų esančiųjų salėje 
alsuoja tik šitie du. - Atsitiktinumas ir laimė, ir dar tai, kad tu visada 
išsisukinėjai ir slapsteisi už geresnių vyrų ir moterų, leidai man žudyti 
juos vietoj tavęs! 

- Šiąnakt tu nieko nebenužudysi, - pasakė Haris. Juodu tebesuko ratu 
įsmeigę akis į kits kitą. - Niekad nieko iš jų nebenužudysi. Aišku? Aš 
buvau pasiryžęs mirti, kad nustotum kankinęs šituos Žmones... 

— Bet nemirei! 

— Ašėjau mirti, todėl ir likau gyvas. Padariau tą patį, ką padarė mano 
mama. Šie žmonės apsaugoti nuo tavęs. Nejau nepastebėjai, kaip lengvai 
jie atsikrato tavo pasiųstų kerų? Tu nebegali jų kankinti. Negali jų pasiekti. 
Nieko nepasimokai iš savo klaidų, Ridli, tiesa? 

— Tu drįsti... 

— Taip, drįstu, - atšovė Haris. - Aš Žinau, ko tu nežinai, Tomai Ridli. 
Žinau daugelį dalykų, apie kuriuos tu neturi supratimo. Nori, vieną kitą 
pasakysiu, kol nepadarei dar vienos didelės klaidos? 

Voldemortas nieko nesakė, tik toliau slinko ratu. Haris suprato, kad 
valandėlei priešininkas tapo lyg užhipnotizuotas, jį sulaiko menkutė 
viltis, jog Haris galbūt Žino paskutinę, lemtingą paslaptį... 

— Gal vėl apie meilę? - Jo gyvatišką fizionomiją iškreipė pašaipa. - Mėgs- 
tamiausia Dumbldoro giesmelė, kad meilė nugali mirtį, bet meilė kažkodėl 
nesukliudė jam nudribti nuo bokšto kaip vaškinei lėlei. Meilė, Poteri, man 
nesukliudė sutraiškyti tavo Purvakraujės močios kaip tarakono, ir, atrodo, 
niekas čia tavęs taip nemyli, kad pultų užstoti tavęs nuo mano užkeikimo. 
Taigi kas dabar sutrukdys tau numirti, kai aš smogsiu? 

— Vienintelis dalykas, - atsakė Haris. Juodu tebesuko ratu, ir tik pa- 
skutinė paslaptis neleido jiems susikauti. 

— Jeigu šįsyk tavo gelbėtoja nebus meilė, - tarė Voldemortas, - vadi- 
nasi, manai, jog turi kažkokią didesnę magišką galią arba galingesnį už 
mano ginklą? 

— Ir tai, ir tai, - atsakė Haris ir išvydo siaubą gyvatiškame veide, 
tačiau tai truko vos akimirką. Voldemortas ėmė juoktis, jo juokas buvo 
baisesnis už riksmą. Šaltas ir beprotiškas, tas jo juokas aidu atsimušė 
tylinčioje salėje. 

— Cha, manai, kad moki kokius nors man nežinomus kerus? - pra- 
bilo jis. - Man, Valdovui Voldemortui, įvaldžiusiam magiją, apie kokią 
Dumbldoras nė nesvajojo? 

— Dar ir kaip svajojo, bet jis žinojo daugiau už tave, todėl nedarė to, 
ką padarei tu. 

— Nori pasakyti, kad jis buvo silpnas! - sušuko Voldemortas. - Per 
silpnas išdrįsti, per silpnas pasiimti tai, kas galėjo priklausyti jam, bet 
atiteks man! 

— Ne, jis tiesiog buvo protingesnis už tave, - pasakė Haris. - Geresnis 
burtininkas, geresnis Žmogus. 

— Aš padariau, kad Albas Dumbldoras mirtų! 

— Tau tik taip atrodo, tačiau tu klysti. 

Pirmą kartą šimtų Žmonių minia lyg susitarusi atsiduso. 

— Dumbldoras negyvas! - Voldemortas sviedė tuos žodžius Hariui 
lyg tikėdamasis nepakeliamai jais įskaudinti. - Jo kūnas dūlėja marmuro 
kape netoli šios pilies, aš pats mačiau, Poteri, - jis jau negrįš! 

— Taip, Dumbldoras miręs, - ramiai pasakė Haris, - tačiau ne tu jį nu- 
žudei. Jis pats pasirinko, kaip jam mirti, pasirinko prieš kelis mėnesius 
iki to įvykio ir viską sutarė su žmogumi, kurį tu laikei savo tarnu. 

— Čia dabar kokie vaikiški svaičiojimai? — nusišaipė Voldemortas, bet 
ir vėl nepuolė, spoksojo raudonom akim į Harį. 

— Severas Sneipas tarnavo ne tau, - atsakė Haris. - Sneipas buvo 
Dumbldoro pusėje, nuo tos akimirkos, kai tu pradėjai persekioti mano 
motiną. O tu taip nieko ir nepastebėjai, nes kaip tik tokių dalykų ir ne- 
supranti. Ar kada nors esi matęs, Ridli, kaip Sneipas iššaukia Globėją? 

Voldemortas neatsakė. Juodu toliau suko ratus kaip vilkai, pasirengę 
perplėšti kits kitam gerklę. 

— Sneipo Gynėjas buvo elnė, - kalbėjo Haris. - Kaip ir mano mamos, 
nes jis ją mylėjo, visą gyvenimą, nuo pat mažų dienų. O juk galėjai su- 
prasti, - pridūrė pamatęs, kaip virptelėjo Voldemorto šnervės. - Argi jis 
neprašė pasigailėti jos? 

— Jam jos reikėjo, ne daugiau, - pašaipiai atšovė Voldemortas. - Bet 
kai ji žuvo, jis sutiko, kad yra ir kitų moterų, be to, grynakraujų, kurios 
jo vertesnės... 

— Na, žinoma, jis tau pritarė, tačiau šnipinėjo Dumbldorui nuo pat 
tos akimirkos, kai ėmei jai grasinti, ir be paliovos dirbo prieš tave!. Kai 
Sneipas jį pribaigė, Dumbldoras jau ir taip būtų tuoj miręs! 

— Nesvarbu! - sukliko Voldemortas, godžiai gėręs kiekvieną Žodį, ir 
nusikvatojo. - Nesvarbu, katro pusėje buvo Sneipas - mano ar Dumbl- 
doro - ir kokius pagalius bandė kaišioti man į ratus! Aš juos sutraiškiau, 
kaip sutraiškiau tavo močią, tariamą didžiąją Sneipo meilę! Na, bet viskas 
buvo ne veltui, Poteri, tik tu nesupranti! Dumbldoras stengėsi neprileisti 
manęs prie Šeivamedžio lazdelės! Jis norėjo, kad jos šeimininku taptų 
Sneipas. Bet aš tave pralenkiau, mažiau, - paėmiau lazdelę tau nespėjus 
prie jos prisikasti! Viską supratau pirma tavęs. Prieš tris valandas aš nu- 
žudžiau Severą Sneipą, ir Šeivamedžio lazdelė, Mirties lazdelė, Likimo 
lazdelė, dabar priklauso man! Dumbldoro planas žlugo, Hari Poteri! 

— Taip, žlugo, - tarė Haris. - Tu teisus. Bet kol dar nepabandei manęs 
nukauti, patarčiau pagalvoti apie tai, ką esi padaręs... Pagalvoti ir gal 
pajusti nors menkutę atgailą, Ridli... 

— Ką čia paistai? 

Iš visų dalykų, kurių Haris jam prikalbėjo, iš visų paslapčių ir pašaipų 
nė vienas taip neįsiutino Voldemorto kaip šis. Haris matė, kaipjo vyzdžiai 
susitraukė, liko siauručiai plyšeliai, oda aplink akis pabalo. 

— Tai tau paskutinė viltis, - pasakė Haris. - Daugiau nieko neliko. Aš 
mačiau, kuo tu virsi. Būk vyras. Pabandyk... pabandyk gailėtis už tai, 
ką esi padaręs. 

— Tu drįsti... - sušnypštė Voldemortas. 

— Taip, drįstu, - atšovė Haris, - nes tau blogiau, ne man, kad žlugo 
šitas Dumbldoro planas. Jis smogė tau, Ridli. 

Šeivamedžio lazdelę laikanti Voldemorto ranka sudrebėjo. Haris su- 
spaudė Drako lazdelę. Suprato, kad liko kelios sekundės. 

— Ši lazdelė ir toliau neklauso tavęs, kaip turėtų klausyti, nes tu nu- 
žudei ne tą žmogų. Severas Sneipas niekad nebuvo tikrasis Šeivamedžio 
lazdelės savininkas. Jis Dumbldorą nužudė ne kaudamasis. 

— Bet nužudė... 

— Nejau nesiklausai, ką sakau? Sneipas Dumbldorą nužudė ne kauda- 
masis! Dumbldoro mirtis buvo jų abiejų suplanuota! Dumbldoras nutarė 

mirti nenugalėtas, būdamas tikruoju lazdelės šeimininku! Jeigu viskas 
būtų vykę pagal jo planą, lazdelės galia būtų išnykusi kartu su juo, nes 
ji nebuvo iš jo atimta! 

— Bet, Poteri, Dumbldoras, galima sakyti, pats atidavė man lazde- 
lę! - Voldemorto balsas net sudrebėjo iš pikto džiaugsmo. - Aš pavogiau 
lazdelę iš jos paskutinio šeimininko kapo. Paėmiau prieš jo norą. Taigi 
jos galia priklauso man! 

- Ir vis tiek, Ridli, nesupranti, ką? Neužtenka lazdelę turėti! Neužtenka 
laikyti ją rankoje ir jai įsakinėti, nuo to ji netaps tikrai tava. Ar negirdėjai, 
ką sakė Olivanderis? Lazdelė pasirenka burtininką... Šeivamedžio lazdelė 
pasirinko naująjį šeimininką dar prieš Dumbldoro mirtį - žmogų, kuris 
nė neketino jos turėti. Naujasis šeimininkas paėmė iš Dumbldoro lazdelę 
priešjo valią nė nesuprasdamas, ką daro ir kad pavojingiausia pasaulyje 
lazdelė pripažino jo viršenybę... 

Voldemortas sunkiai alsavo, ir Haris juto, kaip lazdelėje, nukreiptoje 
jam į veidą, tvenkiasi užkeikimas. 

- Tikrasis Šeivamedžio lazdelės savininkas buvo Drakas Smirdžius. 

Voldemorto akyse šmėstelėjo aklas siaubas - ir dingo. 

— Ir kas iš to? - tyliai paklausė jis. - Net jei taip ir buvo, Poteri, ką tai 
keičia tarp mudviejų? Lazdelės su fenikso šerdimi tu nebeturi. Mūsų 
dvikovą nulems tik meistriškumas. O kai tave užmušiu, galėsiu pasirūu- 
pinti ir Draku Smirdžiumi... 

— Tu pavėlavai, - pasakė Haris. - Praleidai progą. Prieš kelias savaites 
aš Draką nugalėjau ir atėmiau išjo štai šitą stebuklingąją lazdelę. - Haris 
pasukiojo savąją gudobelės lazdelę. - Taigi dabar, - sušnibždėjo Haris, — 
viską nulems štai kas: ar lazdelė tavo rankoje žino, kad jos paskutinis 
šeimininkas buvo nuginkluotas? Mat jeigu žino... Tada aš esu tikrasis 
Šeivamedžio lazdelės šeimininkas. 

Rausvai auksinė šviesa staiga nušvito užkerėtame dangaus skliaute 
virš galvų - patekėjusi saulė įspindo pro rytinį salės langą. Šviesa abiem 
plykstelėjo į akis tą pačią akimirką ir Voldemorto veidas Hariui virto 

liepsnojančia dėme. Haris išgirdo riktelint ploną balsą ir pats, šaukdamas 
dangui visą savo viltį, mostelėjo Drako lazdele. 

— Avada kedavra! 

— Expelliarmus! 

Trinktelėjo kaip iš patrankos. Auksinės liepsnos pliūptelėjo pačiame 
jų minamo rato centre, kur susidūrė išlėkę kerai. Haris matė, kaip žalias 
Voldemorto paleistas žaibas susidūrė su jo kerais, matė, kaip tamsus 
Šeivamedžio lazdelės brūkšnys nuskriejo aukštyn saulėtekio fone, ap- 
sisuko užkerėtoje palubėje lyg Nadžinės galva, ir lazdelė nulėkė pas 
šeimininką nepanorėjusi jo užmušti, o pasiryžusi pagaliau jam tarnauti. 
Haris, miklusis kvidičo gaudytojas, laisvąja ranka lazdelę sugriebė, ir Vol- 
demortas griuvo aukštielninkas išskėtęs rankas, užversdamas raudonas 
akis. Ant grindų gulėjo Tomo Ridlio palaikai - sunykęs, susiraukšlėjęs 
kūnas, beginklės baltos rankos, tuščias, be jokios išraiškos gyvatiškas 
veidas. Voldemortas žuvo užmuštas atšokusio savo paties užkeikimo, 
o Haris stovėjo laikydamas dvi stebuklingas lazdeles ir žvelgė į savo 
priešo kiautą. 

Akimirką apstulbusi salė tylėjo. Paskui atsitokėjusi pratrūko šaukti, 
spiegti ir ploti. Akinanti ryto saulė užliejo langus. Visi puolė prie Ha- 
rio. Pirmieji pribėgo Ronis ir Hermiona, jų rankos pirmos jį apglėbė, 
jų nesuprantami šauksmai jį apkurtino. Tada atlėkė Džinė, Nevilis ir 
Luna, tada - visi Vizliai ir Hagridas, Kingslis ir Makgonagal, Flitvikas 
ir Diegavirtė, Haris nesuprato nė vieno žodžio, ką jie šaukė, ir nesusi- 
gaudė, kieno rankos jį apkabina, tempia, griebia: šimtai Žmonių veržėsi 
prie jo norėdami paliesti Berniuką, Kuris Liko Gyvas, kurio dėka viskas 
pagaliau baigėsi... 

Saulė pakilo virš Hogvartso, didžioji salė buvo sklidina gyvybės ir 
šviesos. Be Hario negalėjo apsieiti nei džiaugsmas, nei sielvartas, nei 
šventė, nei gedulas. Visi troško, kad jų vadas ir vėliava, jų gelbėtojas 
ir vadovas būtų kartu, ir niekam neatėjo į galvą, kad jis kaži kiek laiko 
nemiegojęs, kad nori pabūti tik su keletu žmonių. Jis turėjo guosti ge- 

dinčiuosius, spausti jiems rankas, Žiūrėti į jų ašaras, priimti jų padėką, 
išklausyti naujienas, visą rytą nepaliaujamai plūstančias iš visur: kad vi- 
soje šalyje atsipeikėjo žmonės, užkeikti Valdymo užkeikimu, kad Mirties 
Valgytojai pabėgo arba buvo suimti, kad jau šią valandėlę paleidžiami 
iš Azkabano neteisingai įkalintieji ir kad laikinuoju magijos ministru 
paskirtas Kingslis Šeklboltas... 

Voldemorto palaikai buvo išnešti į atokesnį kambarį, kad būtų toliau 
nuo Fredžio, Tonks, Lubino, Kolino Krivio ir penkiasdešimties kitų 
kritusių Hogvartso kovotojų. Makgonagal salės stalus suvarė į vietas 
pagal koledžus, tačiau visi susėdo kur papuola, visi susimaišė: moki- 
niai ir mokytojai, šmėklos ir tėvai, kentaurai ir namų elfai. Sveikstantis 
Firenzis gulėjo kertėje, o Gropas kišo galvą pro išmuštą langą, vaikai į 
jo kvatojančius žabtus mėtė valgį. Pagaliau visai nusikamavęs, išsunktas 
kaip citrina Haris atsidūrė ant suolo šalia Lunos. 

— Tavim dėta dabar svajočiau tik apie ramybę ir tylą, - tarė ji. 

— Aš ir svajoju, - pasakė Haris. 

— Aš atitrauksiu jų dėmesį, - pasiūlė Luna, - o tu užsivilk neregimąjį 
apsiaustą. - Ir nespėjus jam ištarti žodžio ji sušuko: - Žiūrėkit, susmauk- 
taragis knarkišius! - Ir parodė į langą. Visi atsisuko ton pusėn. Haris 
užsimetė apsiaustą ir atsistojo. 

Dabar galėjo netrukdomas eiti per salę. Už dviejų stalų sėdėjo Džinė, 
padėjusi galvą motinai ant peties; su ja spės pakalbėti vėliau, turės tam 
daugybę valandų, dienų, o gal ir metų. Tada pamatė Nevilį, apsuptą 
susižavėjusių draugų. Jis valgė, šalia lėkštės gulėjo Grifo kardas. Ženg- 
damas tarp stalų, jis pamatė visus tris Smirdžius, susispaudusius, lyg 
bijotų, kad nebūtų išvaryti, bet niekas į juos nekreipė dėmesio. Visur 
Haris regėjo laimingas vėl susirinkusias krūvon šeimas, bet pagaliau 
išvydo tuos, kurių šiuo metu jam labiausiai reikėjo. 

— Čia aš, - pasilenkęs prie jų tyliai tarė jis. - Einam su manim? 

Jie iškart atsistojo, ir visi trys, Haris, Ronis ir Hermiona, išėjo iš didžio- 
sios salės. Marmuriniai laiptai buvo išdaužyti, be dalies turėklų, visur 
raudonavo kraujo dėmės ir mėtėsi tinko gabalai. 

Kažkur koridoriais skraidžiojo Akilanda, traukdamas savos kūrybos 


pergalės dainą: 


Oi davėm jiems garo su Poteriu mes, 
Nebėr to šlykštuko, pakelkim taures! 


— Taip, pradedi jausti tragedijos mastą, tiesa? - tarė Ronis, atidarydamas 
kažkokias duris ir praleisdamas Harį su Hermiona. 

Galgi pagaliau pajusiu laimę, pamanė Haris, tačiau nuovargis nu- 
stelbė visus kitus jausmus, tik skausmas netekus Fredžio, Lubino ir 
Tonks neatbuko, kas keli žingsniai perverdavo kaip peilis. O aiškiausiai 
jautė nepaprastą palengvėjimą ir marino miegas. Bet pirmiausia viską 
reikia paaiškinti Roniui su Hermiona, juk jie šitiek laiko buvo ištikimi 
jo bendrininkai, tad nusipelnė išgirsti tiesą. Ir jis smulkiai išpasakojo 
viską, ką matė Minčių koštuve, kas nutiko miške. Ronis su Hermiona 
nespėjo išreikšti nuostabos ir susižavėjimo, o jau pasiekė vietą, į kurią 
ėjo lyg susitarę. 

Nuo praėjusio karto laiptus į direktoriaus kabinetą sauganti chimera 
buvo nustumta į šoną, stovėjo persikreipusi ir atrodė gerokai be nuovo- 
kos. Kaži, pamanė Haris, ar ji dar sugebės skirti slaptažodžius? 

— Ar galima pakilti? —- paklausė Haris. 

— Labai prašom, - gargtelėjo chimera. 

Jie prasispraudė pro ją ir atsistojo ant akmeninių sraigtinių laiptų, 
lėtai slenkančių aukštyn. Viršuje Haris pastūmė duris. Dirstelėjo į Minčių 
koštuvą, tebestovintį, kur buvo palikęs, ir staiga šūktelėjo iš netikėtu- 
mo - pratrūkus baisiam triukšmui pirmiausia pamanė apie užkeikimus, 
grįžusius Mirties Valgytojus ir atgimusį Voldemortą... 

Tačiau tai buvo plojimai. Ant sienų portretuose velioniai Hogvartso 
direktoriai ir direktorės stovėdami pasitiko jį ovacijomis, mojavo skrybė- 
lėmis, o kai kurie - perukais ir persisvėrę per rėmus spaudė vieni kitiems 
rankas, netgi leidosi šokti. Dailisė Dervent nėmaž nesigėdydama verkė, 

Deksteris Forteskju mojavo klausomuoju vamzdeliu, o Finėjas Nigelas 
savo plonu, šaižiu balsu šaukė: 

— Drįstu pareikšti, kad ir Klastūnyno koledžas prisidėjo! Nepamirškite 
mūsų indėlio! 

Tačiau Haris matė tik žmogų, stovintį didžiausiame portrete ant sienos 
už direktoriaus kėdės. Į ilgą žilą barzdą iš po pusinių akinukų riedėjo 
ašaros. Pasididžiavimas ir dėkingumas senuko akyse Hariui glostė širdį 
tarsi fenikso giesmė. 

Pagaliau Haris kilstelėjo ranką, ir portretai pagarbiai nutilo šypso- 
dami ir šluostydamiesi džiaugsmo ašaras, nekantriai laukdami, ką gi 
jis pasakys. Tačiau Haris, stropiai parinkdamas žodžius, kreipėsi tik į 
Dumbldorą. Vos laikydamasis iš nuovargio ir viską matydamas kaip 
per rūką, jis paskutinį kartą sukaupė visas jėgas ir paklausė paskutinio 
patarimo. 

— Tai, kas buvo paslėpta Aukso Šmaukšte, — prabilo jis, - aš išmečiau 
miške. Vietos neįsiminiau ir neketinu eit ieškoti to daikto. Ar man pri- 
tariate? 

- Pritariu, mano berniuk, - atsakė Dumbldoras. Kolegų portretai Žiū- 
rėjo nieko nesuprasdami ir smalsiai. - Protingas, drąsus sprendimas, bet 
kitokio iš tavęs ir nelaukiau. Ar dar kas nors žino, kur jis nukrito? 

— Niekas, - atsakė Haris, ir Dumbldoras patenkintas linktelėjo. 

— Bet aš pasilieku Ignoto dovaną, - tarė Haris. Dumbldoras nusišypsojo. 

— Žinoma, Hari, jis priklauso tau ir priklausys, kol atiduosi jį savo 
palikuonims. 

— Darliko šitai. - Haris iškėlė Šeivamedžio lazdelę. Ronis ir Hermiona 
sužiuro į ją su begaline pagarba. Net pervargęs ir apspangęs nuo bemie- 
gės nakties, Haris pastebėjo tą jų žvilgsnį, ir jis jam visai nepatiko. 

— Manjos nereikia, - pasakė Haris. 

— Ką? - garsiai paklausė Ronis. - Tau galvoj negerai? 

- Žinau, kad jos galia nepaprasta, - pavargusiu balsu tarė Haris, -bet 
man labiau patiko mano senoji lazdelė. Taigi... 

Pasirausęs kapšelyje ant kaklo, jis ištraukė perlūžusią bugienio lazdelę, 
vos besilaikančią ant fenikso plunksnos šerdies. Hermiona andai sakė, 
kad jos pataisyti negalima, nes visai perlūžusi. Jis žinojo: jeigu ir šitai 
negelbės, niekas negelbės. 

Jis padėjo perlūžusiąją lazdelę ant rašomojo stalo, palietė ją Šeivame- 
džio lazdelės galiuku ir ištarė: 

— Reparo! 

Jo lazdelė suaugo, iš smaigalio pasipylė raudonos žiežirbos. Taigi 
pavyko! Jis paėmė bugienio lazdelę su fenikso plunksnos šerdimi, ir 
į pirštus plūstelėjo karštis, tarsi lazdelė būtų apsidžiaugusi, jog jie vėl 
susitiko. 

— Šeivamedžio lazdelę, - pasakė jis Dumbldorui, žvelgiančiam į jį su 
begaline meile ir susižavėjimu, - padėsiu ten, iš kur ji buvo paimta. Tegul 
sau guli. Jeigu mirsiu sava mirtimi, kaip Ignotas, ji neteks visos galios, 
tiesa? Ir jos galybė baigsis. 

Dumbldoras linktelėjo. Jie nusišypsojo vienas kitam. 

- Ir tau negaila? —- paklausė Ronis, nenuleisdamas akių nuo lazdelės. 
Jo balse buvo justi tramdomas apmaudas. 

— Manau, Haris teisus, - tyliai tarė Hermiona. 

- Iš šitos lazdelės daugiau bėdos negu naudos, - pasakė Haris. - O aš, 
tiesą sakant, - pridūrė galvodamas tik apie savo lovą su baldakimu, lau- 
kiančią Grifų Gūžtos bokšte, ir apie tai, ar Padaras galės jam ten atnešti 
sumuštinių, - bėdų sotus iki gyvenimo galo. 


Po devyniolikos metų 


Tais metais ruduo atėjo kažkaip staiga. Rugsėjo pirmosios rytas buvo traš- 
kus ir auksinis kaip prinokęs obuolys. Kai mažoji šeimynėlė automobilių 
prisikimšusia gatve grūdosi į didžiulę suodiną stotį, išmetamųjų dujų 
debesėliai ir praeivių kvapas vėsiam ore spindėjo lyg voratinklio gijos. 
Tėvai stūmė bagažo prikrautus vežimėlius su narveliais, barškančiais ant 
viršaus. Juose ūbavo pasipiktinusios pelėdos. Rudaplaukė mergaitė vos 
neverkdama kiūtino paskui brolius įsitvėrusi tėvo rankos. 

— Palauk, tuoj ir tu važiuosi, - guodė ją Haris. 

— Po dvejų metų, - šniurkštelėjo Lilė. - Aš dabar noriu! 

Šeima pasuko prie pertvaros tarp devinto ir dešimto peronų. Kelei- 
viai smalsiai spoksojo į pelėdas. Per stoties triukšmą Harį pasiekė Albo 
balsas - sūnus tęsė ginčą, pradėtą važiuojant automobiliu. 

— Nenoriu! Nesimokysiu Klastūnyne! 

— Džeimsai, nustok! - subarė sūnų Džinė. 

— Aš tik sakiau, kad jis 9a/1 patekti į Klastūnyną, - pasakė Džeimsas, 
šypsodamas jaunesniajam broliui. - Ir kas čia blogo? Juk tikrai gali pa- 
tekti į Kla... 

Tačiau motinos žvilgsnis Džeimsą nutildė. Penki Poteriai priėjo per- 
tvarą. Išdidžiai dėbtelėjęs į brolį, Džeimsas paėmė iš motinos vežimėlį 
ir bėgte pasileido su juo. Akimirka, ir jis dingo. 

— Jūs man rašysite? - pasinaudodamas, kad brolio nėra, paklausė 
Albas. 

- Jeigu nori - kasdien, - pažadėjo Džinė. 

— Ne, kasdien nereikia, - skubiai tarė Albas. - Džeimsas sako, jog 
dauguma mokinių laiškus iš namų gauna maždaug kartą per mėnesį. 

— Pernai Džeimsui rašėme tris kartus per mėnesį, - pasakė Džinė. 

- Tik jau būk geras, netikėk viskuo, ką jis tau paistys apie Hogvart- 
są, - įsiterpė Haris. - Tavo brolelis mėgsta juokauti. 

Visi kartu jie vis greičiau stūmė antrą vežimėlį. Prie pat pertvaros 
Albas krūptelėjo, bet į sieną neatsitrenkė. Šeima sėkmingai atsidūrė 
devintame su trim ketvirčiais perone, paskendusiame baltuose garuose, 

virstančiuose iš skaisčiai raudono Hogvartso ekspreso garvežio. Rūke 
šmėžavo neaiškios figūros, Džeimsas jau buvo dingęs tarp jų. 

— Kurgi jie? - sunerimo Albas, žiūrėdamas į miglotus siluetus, pro 
kuriuos jie ėjo. 

— Surasim, - nuramino jį Džinė. 

Tačiau sunku buvo ką nors įžiūrėti tokioj tirštoj migloj. Neįžiūrimų 
savininkų balsai aidėjo neįprastai skardžiai. Hariui pasirodė, kad jis girdi 
Persį, visa gerkle aiškinantį skraidymo šluotomis taisykles, ir apsidžiau- 
gė, jog nebūtina sustoti ir sveikintis... 

— O, manau, ten jie, - staiga tarė Džinė. 

Iš miglos išniro ketvertas, stoviniavęs prie paskutinio vagono. Tik 

— Labas, - su didžiuliu palengvėjimu pasisveikino Albas. 

Rouzė, jau pasipuošusi naujutėlaite Hogvartso uniforma, jam nusi- 
šypsojo. 

— Na, radai kur pasistatyti mašiną? - paklausė Ronis Harį. - Aš - taip. 
Hermiona netikėjo, kad man pavyks gauti žiobarišką vairuotojo pažy- 
mėjimą, tiesa, Hermiona? Ji manė, kad turėsiu per egzaminą panaudoti 
Supainiojimo kerus. 

— Netiesa, - paprieštaravo Hermiona. - Aš nė kiek neabejojau, kad 
išlaikysi. 

- Jei nori žinoti, aš tikrai panaudojau Supainiojimo kerus, - pašnibž- 
domis prisipažino Ronis Hariui, kai abu kėlė į traukinį Albo lagaminą 
ir narvelį su pelėda. - Matai, pamiršau žiūrėti į šoninį veidrodėlį, nors, 
tiesą sakant, galiu pasinaudoti Superjautrumo kerais. 

Grįžę į peroną, jie rado Lilę ir Hugą, Rouzės broliuką, karštai ginčijan- 
tis, į kokį koledžą jie paklius, kai pagaliau nuvažiuos į Hogvartsą. 

— Jeigu pakliūsi ne į Grifų Gūžtą, negausi palikimo, - pagrasino Ro- 
nis, - taigi rinkis. 

— Roni! 

Lilė su Hugu nusijuokė, bet Albas ir Rouzė stovėjo rimti. 

- Jis tik juokauja, - duetu pasakė Hermiona ir Džinė, bet Ronis jų ne- 
siklausė. Sugavęs Hario žvilgsnį vos pastebimai linktelėjo rodydamas į 
tris figūras, staiga išnirusias išsisklaidžius garams. 

— Žiūrėk, kas ten! 

Iki smakro susisagstęs juodo palto sagas, Drakas Smirdžius stovėjo su 
žmona ir sūnumi. Plaukai virš smilkinių jau buvo nuplikę, todėl smailus 
smakras atrodė dar ilgesnis. Sūnus buvo panašus į Draką ne mažiau negu 
Albas - į Harį. Pastebėjęs, kad Haris, Ronis, Hermiona ir Džinė žiūri į jį, 
Drakas šykščiai linktelėjo ir nusisuko. 

— O ten, matyt, Skorpionas, — pusbalsiu tarė Ronis. — Žiūrėk, Rouze, 
kad visus egzaminus išlaikytum geriau už jį. Garbė Dievui, kad turi 
motinos galvą. 

— Roni, būk geras, liaukis, - pusiau juokais, pusiau rimtai paprašė Her- 
miona. - Vaikai dar neina į mokyklą, o tu juos jau pjudai tarpusavy! 

— Gerai sakai, brangioji, - pritarė Ronis, bet nesusilaikęs pridūrė: - Vis 
dėlto per daug su juo nesusidraugauk, Rouze. Senelis Vizlis neatleistų, 
jeigu ištekėtum už grynakraujo burtininko. 

— Aš čia! z 

Prie jų priėjo Džeimsas, atsikratęs lagamino, pelėdos ir vežimėlio ir 
nekantraujantis pranešti naujieną. 

— Mačiau Tedį, - uždusęs pasakė ir linktelėjo per petį į garų kamuo- 
lius. - Žinot, ką jis darė? Bučiavosi su Viktuar! Mūsų pussesere! - Aiškiai 
nusivylęs suaugusiųjų abejingumu tokiai žiniai, Džeimsas patikslino: — 
Mūsų Tedis! Tedis Lubinas! Aš paklausiau Tedį, ką jis čia daro... 

— Tu jiems sutrukdei? - pasipiktino Džinė. - Visai kaip Ronis... 

— Ojjis pasakė, kad atėjo jos išlydėti. Ir liepė čiuožti. Jis su ja bučiavo- 
si! - pakartojo Džeimsas, tarsi bijodamas, kad jie dar nesuprato. 

- Oi, kaip būtų puiku, jeigu jie susituoktų! - nudžiugusi sušnibždėjo 
Lilė. - Tedis mums būtų tikras giminė. 

— Jis ir taip pas mus vakarieniauja keturis kartus per savaitę, - pa- 
sakė Haris. - Kodėl nepakvietus jo gyventi su mumis, ir būtų baigtas 
kriukis? 

— Tikrai! - su džiaugsmu pritarė Džeimsas. - Aš galiu miegoti vienam 
kambary su Albu, o savo užleisti Tedžiui! 

— Ne, - nukirto Haris. - Tu su Albu apsigyvensi viename kambaryje 
tik tada, kai nutarsiu, kad namą reikia nugriauti. - Jis dirstelėjo į seną 
laikrodį, kadaise priklausiusį Fabianui Pruitui. - Jau beveik vienuolikta, 
lipkit į vagoną. 

— Nepamiršk perduoti Neviliui nuo mūsų linkėjimų, - apkabindama 
liepė Džinė Džeimsui. 

— Mama, kaip aš profesoriui perduosiu linkėjimų! 

— Betgi Nevilį tu pažįsti... 

Džeimsas užvertė akis. 

— Namie - taip, o mokykloje jis - profesorius Nevėkšla! Įsivaizduok, 
ateinu į herbalogijos pamoką ir sakau... - Kraipydamas galvą dėl motinos 
nesupratingumo, Džeimsas išliejo jausmus spirtelėdamas Albui. - Ali, 
iki, saugokis testralių. 

— Maniau, jie nematomi? Sakei, nematomi! 

Džeimsas tik nusijuokė, leido mamai, kad jį pabučiuotų, paskubom 
apkabino tėvą ir įšoko į sparčiai pilnėjantį traukinį. Tada pamojavo jiems 
pro langą ir nulėkė ieškoti draugų. 

— Testralių nereikia bijoti, - aiškino Haris Albui. - Jie geri ir nė kiek 
nebaisūs. Tačiau jūs į mokyklą plauksite valtimis, o ne važiuosite ka- 
rietomis. 

Džinė atsisveikindama pabučiavo Albą. 

— Na, iki pasimatymo per Kalėdas! 

— Ate, Ali, - tarė Haris, apkabindamas sūnų. - Nepamiršk, kad kitą 
penktadienį Hagridas tave pakvietė arbatos. Nesipyk su Akilanda. Nesi- 
velk į dvikovas, kol nemoki kautis. Ir nesiduok Džeimso terorizuojamas. 

— Ojeigu aš pakliūsiu į Klastūnyną? — paklausė vaikas pašnibždom. 
Haris suprato, jog tik išsiskyrimas galėjo priversti Albą ištarti šį klausimą, 
rodantį didžiulę ir tikrą baimę. 

„Haris pasilenkė prie Albo veido. Iš trijų vaikų tik Albas paveldėjo 
Lilės akis. 

— Albai Severai, - tyliai tarė Haris. Džinė išgirdo, tačiau taktiškai 
ėmė mojuoti Rouzei, žiūrinčiai pro vagono langą. - Tau davėme dviejų 
Hogvartso direktorių vardus. Vienas jų buvo Klastūnyno auklėtinis, bet, 
mano galva; drąsuolis kokių reta. 

— Bet jeigu... 

— Vadinasi, Klastūnyno koledžas gaus gerą mokinį, tiesa? Ali, mums 
nesvarbu. Bet jeigu tau svarbu, galėsi pats pasirinkti: Grifų Gūžtą ar 
Klastūnyną. Paskirstymo kepurė atsižvelgs į tavo norą. 

— Tikrai? 

— Į mano atsižvelgė. 

Savo vaikams jis niekada šito nepasakojo, taigi dabar Albo veide 
pamatė nuostabą. Tą akimirką ėmė trinksėti raudonojo traukinio durys, 
neaiškios tėvų figūros puolė prie vagonų negalėdamos atsibučiuoti ir 
šūkaudamos paskutinius pamokymus. Albas įšoko į vagoną, Džinė už- 
darė duris. Mokiniai mojavo persisvėrę pro langus. Daugelis veidų, ir 
traukinyje, ir perone, buvo atkreipti į Harį. | 

— Kojjie visi taip spokso? - paklausė Albas, iškišęs galvą šalia Rouzės 
ir žvalgydamasis į vagono kaimynus. 

— Nesijaudink, - atsiliepė Ronis. - Jie spokso į mane. Esu nepaprastai 
garsus. 

Albas, Rouzė, Hugas ir Lilė nusikvatojo. Traukinys pajudėjo, Haris 
žengė šalia žiūrėdamas į liesutį ir susijaudinusį vaiko veidą. Haris 
mojavo šypsodamasis, nors buvo liūdna matyti, kaip traukinys nusi- 
neša sūnų... 

Rudens danguje ištirpo paskutiniai garų skivytai. Traukinys pasislėpė 
už posūkio. Hario ranka tebebuvo pakelta atsisveikinti. 

— Viskas bus gerai, - sumurmėjo Džinė. 

Pažvelgęs į ją, Haris negalvodamas palietė randą kaktoje. 

- Žinau, kad bus gerai. 

Devyniolika metų rando neperštėjo. Taigi viskas gerai. 

